
šEDANJE NAKLADNOG ODJELA HRVATSKE DRŽAVNE TISKARE. 


HRVATSKA DOMOVINA 


Lijepa naša domovino, 

oj junačka zemljo mila, 
stare slave djedovino, 

da bi vazda časna bila! 
Mila, kano si nam slavna, 
mila si nam ti jedina, 
mila, kuda si nam ravna, 
mila, kuda si planina! 


Vedro nebo, vedro čelo, 
blaga prsa, blage noći, 
toplo ljeto, toplo djelo, 
bistre vode, bistre oči; 
vele gore, veli ljudi, 
rujna lica, rujna vina, 
silni gromi, silni udi 

to je naša domovina! 


Žanju srpi, mašu kose, 
djed se Zuri, snoplje broji, 
škriplju vozi, brašno nose, 
snaša preduć malo doji; 
pase marva, rog se čuje, 
Oj, Oj zvenči, 0j, u tmine, 


k ognju star i mlad šetuje; 


evo t naše domovine! 


Luč iz mraka dalko sija, 
po veseloj livadici, 

bjesme glasno brijeg odbija, 
dragi poje k tamburici; 
kolo vode, živo kolo, 

i na brdu i u dolini, 

plešu mlađi sve okolo; — 
to smo mi u domovini! 


Magla, što li, Unu skriva? 
Nije | naših jauk turobni? 
Tko li moleć smrt zaziva? 
IP slobodni, i su robni? 
»Rat je, braćo, rat, junaci, 
pušku bvataj, sablju paši, 
sedlaj konjče, hajd* pješaci, 
slava budi, gdje su našil« 


Buči bura, magla prođe, — 
puca zora, tmina bježi, — 
tuga mine, radost dođe, — 
mi slobodni, — dušman leži! 
Veseli se, tužna mati, 

padoše ti vrli sini 

ko junaci, ko Hrvati 

dase krvcu domovini! 


Teci, Savo, Dravo, teci 
nit ti Dunav silu gubi, 
kud li šumis, svijetu reci, 
da svoj narod Hrvat ljubi, 
, dok mu njive sunce grije, 
dok mu brašće bura vije, 
dok mu mrtve grob sakrije, 
dok mu živo srce bije! 
TISAK »TIPOGRAFIJE« U ZAGREBU 


ANTUN MIHANOVIĆ 


—— .— 


4 
Kaj 
Vre tičeki spiju, Tu brat mi je .vsaki, 
i šume mučiju; | Tu doma sam taki, 
naj moja popevka zvoni; Pogodit bi mogel i speč; 
po dolu i gaju, Poznati su puti, 
po dragomu kraju, Tu vsigde je čuti 
od kojeg mi lepšega ni. _  Predragu domaču mi reč, 


I srce mi greje, 

I z menom se smeje. 

L v žalosti plače takaj — 
Em nikaj ni slajše, 

Ne čuje se rajše 


Nek dobri i dragi naš KAJ, 


Dragutin Domjanić 


Na đačkom putovanju 


Pohladno bijaše jutro, a vjetru ni traga, 

Noću duvala je silna bura uz tešku pljuskavicu i silne gromove. 
= Starica majka župnikova primi nas na konak i nastani na sjenik, 
jer je sin i »žlahtni gospod fajmešter« odnio sobom ključeve od gor- 
njih soba, a nije mu se bilo nadati te noći, Majka i djevojka, štojje 
služila u župnom dvoru, konakuju u jednoj jedinoj sobi, pa stoga 
valjalo se nama putnicima seliti na suho bilje Cererina carstva, tj. 
na sijeno, : 

Djevojka od tridesetak godina, nešto slična redovnici, odvede 
nas na sjenik, prostre tanane plahte, i mi se povalismo na sijeno i 
skoro, kako smo bili umorni, predadosmo u zagrljaj tihe noći, 

Bilo je to nedaleko od Postojne, u ubavoj kranjskoj »deželi«, 

Probudio sam se u noći, a probudio me prasak groma, 

— Miško! — dahnem u sijeno, a vrući me znoj polio. Sam sam 
se svoga glasa preplašio, 

Miškom se zvao moj putni drug, a ja sam se zvao kao i dandanas 
— Andrija. 

— Šta ćeš? — odazove se Miško muklo, Nato je opet nebo blje- 
snulo i divlje ruknulo, a sva se zgrada potresla s temelja, 

Kiša pljuštila, vjetar duvao, da je strahota, Navrve mi u glavi 
rastrgane misli o Zagorju, o roditeljskoj kući, o putovanju, a sve te 
misli potisnuo bi prasak! groma u tamnu pozadinu, Kad bi zatutnjila 
zemlja i nebo, kad bi planula duga bez munje, mene bi potresla 


drhtavica. Teško onome, koga sade 


stigne u putu noćca crna, 
a noćišta jadan ne imade! 


Sve tiše i tiše šaptao sam deklamirajući u sijeno, napokon otu- 
pim za sve i usnem tvrdo, ' 

Jutrom žarko sunce nazove Mišku i meni milo »dobro jutro« 
zavirivši na! naša okna, a to su bile dvije rupe u zidu, Skočismo na 
junačke noge, hrlo se oprostismo, i eto nas napolju, Nebo je jasno, 
pljuštavica noćna nanesla debeo mulj, a svjež zrak preugodno oko 
nas strujio. Mi ga sišemo, mi ga uživamo, 

Dođemo k župnom dvorcu, ali bijaše zaključan. Prošetamo se 
oko dvorca i krenemo u vrt, Tu nađemo staricu majku, gdje ševrlja 
oko kupusa, dok je djevojka pljela drač, 

Zaželjesmo starici »dobro jutro« nadajući se, da će nas ponuditi 
kavom ili kakvom drugom hranom, no starica nije razumjela naših 
skromnih želja, a .nesporazumak u takvim prigodama veoma je ne- 
ugodan. Klanjajući se turski, nazove nam starica »zbogom« i blago- 
siovi naš put, ' 

Bijaše dakle, kako rekoh, pohladno jutro, a vjetru ni traga, 

S brza hoda udario iz mišica suh znoj, a utroba, dosta prazna i 
pusta, stala se buniti, 

Uz put se valjao nešto mutan potočić, a kako smo bili neumiveni, 
otvorismo blijedu utrobu svoje torbe, povadimo ručnike i češljeve 
i stanemo se prati poput nimfa, 

Voda nam je bila zrcalom, Gledale nas mirnim, pospanim okom 
visoke brdine, smijala nam se veselo pučina nebeska i svijetlila nam 
svojim dragulj-kamom, žarkim suncem, 

Uredivši svoju toaletu nastavismo dalje putovati, 

Iz »Ljubljanske katastrofe«. . Ante Kovačić 

* 


1. Hrvatski narod jest samosvojna narodna (etnička) jedinica, 
on je narod sam po sebi, te u narodnosnom smislu nije istovjetan 
s ni jednim drugim narodom, niti je dio ili pleme bilo kojega drugog 
naroda. 


Čuvajte me! 


U krevetu leži žena, a do nje leži djevojčica, s knjigom u ruci, 
uči zadaću i pazi na majku, ( 

Kada uđem, ustane mala, umiljato mi se pokloni i stane nekoliko 
koračaja od kreveta, nepomično me gledajući, Žena se ne makne, 
već samo očima skrene naj me, a blijedim joj licem mune nešto kao 
pitanje, iščekivanje. 

Priđem krevetu, Ženaj je blijeda, gotovo žuta kao vosak, lice joj 
upalo, velike oči bez sjaja široko su otvorene i plašno gledaju, usne 
modre i suhe, nosnice podrhtavaju, a grudi se brzo dižu od teška 
disanja, Prihvatim bilo, ali ga jedva napipam, kako je slabo, i teško 
ga mogu brojiti, kako brzo udara, 

Prije dva dana bila je ta žena jedra, puna, crvena, a sada je 
od nutarnjeg krvarenja satrta, uništena. Došla je na operaciju u 
zadnji čas, baš u zadnji čas, — a možda je taj zadnji čas već bio i 
prošao, Bojim se, vidim očito, daj je prošao, pa da sada ni taj mladi, 
jaki organizam, ni sva skrb ni sve naše umijeće ne će svladati gubi- 
tak tolike krvi, Gledam ženu, gledam dijete i razmišljam, može li se 
još išta učiniti, da se spasi taj život, Moram priznati, da je učinjeno 
sve, da nema ništa, što bi se još moglo učiniti, tu može pomoći samo 
čudo, Odbacim nadu, ali ne ću i ne smijem odbaciti oružje, i ako sve 
u meni govori, da bijem suvišan boj, 

— Hoću li ozdraviti? — zapita me žena, i sve je u njoj odavalo 
iščekivanje, bojazan, nadu, a pogled joj od mene bludio do djeteta i 
opet se vraćao k meni, dragajući dijete, zaklinjući mene, 

— Sigurno! — odvratim i sam se začudim, kako mi je glas zvučio 
mirno, kako uvjerljivo. 

Ženi mune licem smiješak neiskazane sreće, jednim dugim po le- 
dom obujmi svoju malu djevojčicu, onda brzo prihvati moju ruku, 
da će je poljubiti, a kada joj sa otmem, reče mi dubokim, mel: 1aim 
glasom, u kojemu je drhtalo ganuće, zahvalnost: 

— Čuvajte me! 

I nije me stid, što su mi se oči orosile suzama, 


A za dva dana smijali smo se i žena i dijete i ja, 


L, Ladanjski 


Povratak u djedovski dom 


Lav Blinjević otišao je vrlo mlad u škole, a svršivši nauke živio je u 
građu kao činovnik. Nezadovoljan gradskim životom, sjetio se on jednoga 
dana svojega djedđovskog doma i života na selu, i vratio se poslije deset- 
godišnjeg izbivanja kući. U slavu njegova dolaska sastalo se u staroj 
roditeljskoj kući veće društvo rođaka i prijatelja. 


Društvo se odmah s početka razveselilo. Starac Blinjević, istina, 
dobričina, da mi ga tražiš, ali ipak nekako od navade namrgođen i 
strog, bio je večeras kao izmijenjen. Jednako je bio u smijehu; očito 
je bilo, da ga silno veseli sinov dolazak, A i uživao je, što se skupilo 
tako brojno društvo, te bi svaki čas radosnim okom zaredao od jed- 
noga kraja do drugoga. Ujak Tomica razvezao svoj oštri jezik, Pri- 
povijedao neprekidno svašta i koješta, pravio dosjetke, zbijao lakr- 
dije, te je svaki čas društvo moralo prasnuti u grohotan smijeh. 
L teta Brigita, ma da ga je bez prestanka prekidala, neka zaboga ne 
laže tako strašno, opet se morala neprestano smijati, i gotovo joj 
dolazile suze. I Lava se prihvati opća radost, Nije, istina, zapao u 
obijesnu šalu niti je glasno hihotao. U njemu je proklijalai druga vrsta 
radosti, Njega je veselila blizina roditelja, od koje mu je bilo nekako 
toplo, sigurno i blaženo, Bez svijesti je u duhu jednako ponavljao: 
»Ipak je dom — doml« — i oči mu se zagledale u roditelje, grudi 
mu se od uzbuđenosti širile, i on se morao siliti svaki čas, da mu 
grlo ne zajeca i da mu se oči ne obliju suzama, Gledajući starce pri- 
činilo mu se, kao da je majka više ostarjela od oca, no odmah ga 
umiri njeno glatko lice bez premnogih nabora i sa dosta još svježom 
puti. Otac pak upravo ga tjerao u čudo, Njegovih sedamdeset i toliko 
$odina baš kao da i nije. Sijeda, posve kratko rezana kosa još je 
gusta, Dugi bijeli brkovi valovito se i puno spuštahu niz obraze, 
Lice, istina, nešto je žuteljivo, no opet je jedro i ima čvrste, ener- 
gične crte, Isto se tako i oči krijese živo i umno, I još sada u dubokoj 
starosti nije puštao iz ruku gospodarstva, te se nije dao od žene 
nagovoriti, da uzme u službu kakva izučena gospodara, več je sam 
sve nadzirao i određivao uz pomoć svoga špana-seljaka. 

Kako ga je razveseljavala blizina roditelja, tako ga jel isto zano- 
sila sva okolina, cijela soba, čitava večer — sve — sve! Gledajući 
dugi stol i to veselo raznoliko društvo bilo mu je, kao da se pred njim 
izvija prizor iz davnih, pradavnih vremena, i bilo mu je ugodno i 
lijepo. 

Ksaver Šandor Đalski 


Blago veče 


Crven požar dana na zvoniku vitom 

. planuvši još jednom polagano gasne; 
zrak je. providan: nad poljem i nad žitom 
sve nam stvari dođu neobično jasne, 


Sjenke krenu sa dna zlatnih perspektiva 
i sve dublje tonu humci i daljine; 
s onih blizih šuma mirno se razliva 
san i skladan miris umorne tišine. 


Tad se. usred zlata i potmula sjaja 
javi Angelus i molitvene ure 
skrušeno zaplove preko cijelog kraja 
sve na tihe ceste i crvene majure. 


A _ kad naglo presta nad ugaslim žitom 

i zazuje tihe pjesme zrikavaca, : 

sve je tako blago i tako čudno i pri tom 
ko da neiko neznan poljima koraca, 


Ljubo Wiesner 


Ctn-bel 


Crn—bel...... crn — bel Jesensko to pesmo . 


v trsju popeva, 
grozdje dozreva ,..,., 
Crn —bel...,.. 


Dok večer se zmrači, 
on pesmo zavlači, 
drago, starinsko, 
veselo, vinsko; 


crn — bel .... crn bel .. 


mi čuli vre jesmo 
tri večeri tu .. 


Crn — bel koe 


I znamo, da leto 
otišlo je, eto — 
baš kakti vu snu ,.., 


Crn — bel..,,crn — — beli... 


Fran Galović 


i 
| 
i 

\ Bakica 


Istom se i selo budilo. Tu zalaje pseto kao na pozdrav raniocima, 
tamo zapjeva pijetao, ondje gazda otvara dvorišna vrata, da istjera 
kola u posao, ovdje reduša mete ispred kuće, A svi pozdravljaju baku 
i čude se njenu uranku ili se i ne čude, jer su je vični tako rano 
gledati, gdje ide za poslom. Voli je sve selo, to se vidi, Zna svatko, 
da će njihova gospa svakoj nevoljici naći lijeka. U nje je bilo ljeko- 
vitih trava, masti i melema i za opekline i za posjekline, lijeka od 
groznice i ognjice. A zna ona kadgod i duši lijeka; kad je tko žalostan 
ili skrban, evo je s toplom i utješnom riječi, zavade li se susjedi, eto 
ti opet gospe, da zavađene izmiri, Treba li pisati kakvo pismo sinu 
na daleko u vojsci, treba li sastaviti molbu na oblast, hajde 
gospi, ona i to umije, baš kao muška glava. Ona daje ženama bolje 
vrste sjemenja od različita povrća, uči ih, kako će prirod bolje i 
izdašnije upotrijebiti, uči ih jelo tečnije gotoviti, a mnogu je snašu 
i djevojku odvratila od rđava puta. 

Sto puta se Anica već naslušala od starijih seljana priča i 
pričica o svojoj bakici i njenoj dobroti. Tako jednom navalila na 
selo kuga. Svijet ginuo i padao kao trava pod srpom, te od pusta 
straha ljudi bježali jedno od drugoga, djeca roditelje odbježala, kum 
kuma, susjed susjeda, Čitave kuće izumrle, jer nitko nije smio blizu, 
da pomogne okuženu, Bolesnici nemoćno ležali bez dvorbe i njege, 
mučili se strašnom žeđom i savijali u mukama bolova, 

Liječnik bi dolazio svake nedjelje samo dva puta iz daleka, 
projurio kočijom kroz selo, zabranio, da se pije voda, i opet napolje 
iz sela, 

Onda baka sama sa slugom i sluškinjom stala u kotlovima kuhati 
vodu, hladila je u podrumu i u kablovima nosila od kuće do kuće; 
kojega napojila, kojega u nemoći njegovoj umivala, hladila usijana 
čela octom, namještala im ležaj i tješila ih, da će opet ozdraviti. 
Mnogi tako ozdrave, i to otela ih počesto samo ta jedina ohrabriva 
riječ, što je u klonuloj duši uspirila nadu i volju za život, 

Junak je bakica! Pa onda nije ni čudo, da su seljani htjeli, da im 
ona bude bilježnikom, kad joj je umro muž, koji ie u selu vršio tu 
službu, 

Zato se Anica nemalo ponosila svojom bakom. A nije je puno 
ni vidjeti bilo: sitna, malena rastom, jedva viša od Anice, svoje 
unučice, Ali okretna je, ali hitra na nogama, preskakuje jarke kao 
ništa, penje se na najviše drvo, kad treba čistiti voćke od gusjeničjih 

gnijezda, eto je i na vrh krova, da zatrpa kvar, što bi ga oluja ili kiša/ 
skrivila. \ 

I pritom vazda vesela kao ptičica, Sve seoske pjesme ona zna, 
i uz svaki posao orilo se njeno grlo. A razumjela se ama u svaki 
posao; toga rada ljudskoga nema, koji ona ne bi znala. Tu je prije 
svega gospodarstvo. Istom se zaljeti, a to baka zasuče suknje i 
rukave, obuje čizme pa stane poslovati to u vrtu, to u polju, to u 
vinogradu, Svagdje ona prva prihvaća za rad i pokazuje nadni- 
čarima, kako ona hoće, da se radi, Ona će stati za konjima i volo- 
vima, pa će orati zemlju, a što svojom rukom okapa vrt, to nije 
svijet vidio, 

Ali u seoskome gospodarstvu ima još i drugih potreba, za koje 
bi trebalo majstora obrtnika, a nema ih u selu, Sila Boga ne moli 
i mijenja zakon, Onda baka što će, prihvatit će se i čekića i sjekire, 
i pile i turpije, ona teše i kuje, zakucava i struže, popravlja brave, 
zakiva rasklimane stolove i ormare, krpa i iscjeljuje sav kvar u kući 
i oko kuće, urezuje stakla u prozore, ruši peći i nanovo ih gradi, 

A kad prođe jesen i dođe zima, i poslovi poljski posvršavani, 
onda baka ili ostaje u svojoj kući ili naizmjence zimovala kod svojih 
kćeri i unučadi u gradu. Nađe nova posla, jer ruke njene nikako ne 
mogu mirovati, ' i 

Više puta znala je pričati, da zato mora bez prestanka raditi, jer 
se u subotu rodila, pa nikad s poslom gotova, Zimi ima opet zimske 
poslove, Prede i tka, kroji i šije, svoje unučice uči najfinijemu vezu, 
to bijelome to šarenome, od sitnih zrna bisera veze i plete duvan- 
kese, torbice i spremice, na njima procvatu ružice u kitama i vijen- 
cima, divota je gledati, A povrh svega toga vješta i knjizi i svirci, 
to smo već vidjeli i čuli .To joj je bila zabava za duge seoske nedjelje 
i blage dane, Kad dođe nedjeljno popodne, onda vam sjedne za stari 
Slasovir, što će ga sama i udesiti i popraviti, ako mu žice popuste 
ili se koji čekić rasklima, pa svira redom sve komade, a pred pro- 
zorima skupila bi se seoska mladež, malo poposlušala, a kad zagudi 
kolo, ni pet ni šest, uhvate se djevojke i momci, pa pred gospojinom 
kućom zaigraju kolo, da bi ugazili snijeg i blato, i što bi se već našlo. 

Tako je baka svakome nešto nosila i darovala svoga. Svakome 
je prijatelj, sa starima mudro zbori, a s mlađima se igra i šalu tvori. 


(Iz pripovijetke »Praznici« u zbirci »Zlatni danci«). 


Jagoda Truhelka 

Mongoli u Hrvatskoj 


Poslije smrti posljednjega vladara hrvatske krvi Hrvati su 
sklopili ugovor s Kolomanom i okrunili ga za svoga kralja (1102.), 
Koloman je bio iz porodice Arpadove, Za vladanja Bele III. Arpado- 
vića provalili su u Evropu divlji nomadi Tatari ili Mongoli iz svoje 
domovine Sibirije i zapadnoazijskih stepa, Strah i trepet obuzeo je 


. Evropu. Kad su Tatari došli do granica tadanje ugarsko-hrvatske 


države, dočekao ih je Bela III. kod Šaja na rijeci Tisi (1241.). Kra- 
ljeva vojska,-u kojoj su sudjelovali i Hrvati, bi potučena, i kralj je 
morao bježati, Poput svojih rođaka Huna, Avara i Mađara bijahu 
i Mongoli konjanički narod. Kuda bi prolazili, sve bi uništavali, 
palili i svojim savinutim sabljama sasjekli. 

Mongolsko je divljanje lijepo opjevao hrvatski pjesnik August 
Šenoa u pjesmi »Šljivari«: 


Kuda navali, Jadan se pita: »Kamo ću, kuda? 
Prži i pali; Nema li puta, 
Tlači i kvači, Nema li kuta 


Ljuto harači, ' Među narodi svimi, 

Niti se štedi djetinja glava, Da mene bijednoga kralja primi? 
Starce Tatarin kolje; 

Ne raste za njim zelena trava, 
Pusto je orano polje. : 
Popove davi, crkve užiže, 
Konjic mu svetu vodu liže, : paraikrja 
A na posvećeni oltar Božji Teški ga jadi stisli, 


Pijani Tatar glavu položi. Ali se brzo smisli, ' 
A kralj Bela Viknu: »Da! Da! Hrvati! 


Kao prosjak vrluda, Ti će mi zaklona dati! 
Glad ga mori, grlo mu gori, Živi, žarki doduše, 
Za njim se pakleni urlaj ori. Al opet dobre duše!« 


Krunu ću gubit, 
Još će me ubit. 
Istina, jao, jest dovijek: 
I kralj je samo čovjek.« 


I nije se prevario. Bela se spasi najprije u Hrvatsku, a onda u 
Dalmaciju, gdje se sklonio u tvrdi Trogir. Mongoli su ga ganjali. 
Ganjao ga je vođa Kadan. Tražio ga u Zagrebu, koji je od Mongola 
stradao. Kadan dođe i pod Trogir, koji je branio Stjepan Šubić, knez 
bribirski. Misleći, da se kralj nalazi u Trogiru, htjede ga Kadan 
po što po to osvojiti. Kadan pošalje pod zidine grada glasnika, koji 
je hrvatski doviknuo Trogiranima: 

»Govori vam Kadan, vođa nesavladive vojske, da ne branite 
ljudi ni kralja tuđe krvi, da ne ginete u ludo, Predajte ga radije, pa će 
i vas minuti osveta njegova.« 

No svi napori, da osvoji grad i uhvati kralja, ostadoše bezuspješni 
iza mnogih bojeva i sukoba po različitim stranama Hrvatske. Kad 
na kraju ožujka 1242, stiže u tatarski tabor vijest, da je u Aziji umro 
vrhovni kan Ogotaj, stadoše se Tatari sa svojim vođama, zabrinu- 
tima za pitanje nasljedstva na stolici vrhovnoga kana, naglo vraćati 
na istok, i to u isto vrijeme iz Ugarske i Hrvatske. Jedna četa 
skrene pustošeći i paleći kroz Bosnu, Srbiju i Bugarsku u južnu 
Rusiju, a druga opustoši okoliš dubrovački i popali Kotor, te se 
konačno probije kroz Bugarsku do donjega Dunava, gdje se združi 
s Batukanom, koji je također sašao preko Erdelja u Moldavsku. 


Po Stj, Srkulju 


Majka 


Majka sjeđaše do svoga čedanceta; bijaše žalosna, bojeći se 
bolna, da joj ne umre porod od srca. Blijedo je djetešce sklopilo 
očice, Samo bi katkad dahnulo dijete, dahnulo teško, kao da uzdiše 
— a majka je sve tužnijim okom gledala zlato svoje. 

Uto pokuca netko na vratima i uniđe sirota starica ogrnuta 
velikim gunjem, jer gunj dobro grije, a topline je trebalo: ta bijaše 
ciča zima, Na polju svuda led i snijeg, vjetar je brijao nemilo, kao 
da ti lice iglicama bode, 

Kako je starica od zime cvokotala, a djetešce šeik drijemalo, 
pođe majka, da nešto vina stavi u lončiću na peć, ne bi li ugrijala 
staricu, Starica sjeđaše zibajući dijete, a do nje na stolcu mati gle- 
dajući bolesno dijete, koje je teško disalo. Mati ga uhvati za ručicu. 

»Reci mi za Boga, starice, ne čini li se i tebi, da će mi ostati 
živo?« upita žena, »Dobri Bog ne će mi oteti mojega zlata?« 

Starica — bijaše to sama Smrt — zaklima glavom čudnovato, da 
nijesi pravo znao je li dobro, je li zlo. Jadna majka obori oči, a niz 
lice joj potekoše debele suze, Glava joj klonu. Kako i ne bi? Tri 
< danai tri noći nije stisnula oka; ona usne, ali samo za časak. U tren 
prene se ona oda sna i zadršće od ljute zime. 

»Šta je to?« zapita obazrevši se po sobi, Ali ni starice nema ni 
djeteta. Starica bijaše odnijela dijete. Eno u kutu zvrndala j je starin- 
ska ura; teški olovni uteg spusti se do zemlje — lup! I ura stade. 

A jadna majka izleti iz kuće i stane dozivati milo dijete svoje. 

Vani usred snijega sjeđaše gospođa u crno zavita; ta će majci 
reći: "| 
»U kući ti bila Smrt; vidjeh je, gdje juri noseći tvoje dijete; brza 
je, brža od vjetra, a što je otela, ne vraća nikad.« 

= »Bogom te kumim, reci, kuda je pošla?« reče majka, »pokaži 
mi put, naći ću je.« 

»Znam ja za put,« reče crnoruha gospođa, »ali prije nego ti 
reknem, kuda bi, valja da mi otpjevaš pjesmice, što si ih nekad 
pjevala svomu djetetu. Mile su mi pjesme; ja sam Noć, vidjela sam 
suze tvoje, kad si pjevala pjesme.« 

»Sve ću ih pjevati, sve do jednel« reče majka, »ali ne ustavljaj 
me, za Boga, da dostignem Smrt, da nađem zlato svoje.« 

Ali Noć sjeđaše tiho i nijemo. Majka lomi ruke, majka pjeva, 
pjevajući plače, I bilo pjesama, mnogo pjesama, ali više je bilo suza, 
Tada će joj Noć: 

»Kreni desno u mrku smrekovu šumu; onamo je krenula Smrt 
s tvojim djetetom.« 

Daleko, daleko sred šume križali se putovi. Jadna majka nije 
znala kuda ni kamo. Kraj puta stajaše trnjak bez lista i cvijeta; ta 
kako i ne bi? Ljuta pritisnula zima, a gusto se inje hvatalo trnjaka. 

»Nijesi li vidio, kako je prošla ovuda Smrt s mojim čedom?« 

»Jesam,« odgovori trnjak, »ali ne ću ti kazati, kuda, ako me ne 
ogriješ svojim grudima, Evo me bije led, ubija zima.« 

I pritisne majka trnjak k svojim prsima, pritisne ga živo, A oštro 
trnje se ljuto zabode u majčine grudi i gustim kapljama kapala je 
iz njih rumena krv, A trnjak ulistao zelenim listom, trnjak procvao, 
procvao cvijetom sred hladne zimske noći. Toliko je žara u živom 
srcu jadnice majke! I trnjak joj reče, kojim joj putem treba udariti. 

Dođe majka do velika jezera, ali tu ni traga ni lađi ni čamcu. 
Nije dosta očvrsnuo led na jezeru, da je prenesu noge, ne bijaše 
jezero ni dosta plitko, da bi ga pregaziti mogla, a opet joj valja 
prijeći, da nađe dijete, Tada leže na zemlju, da iskapi jezero — no 
kako bi ga smrtan čovjek mogao ispiti? Ali jadna majka mišljaše, 
da bi moglo biti čudo od Boga, 

»Ne ćemo takol« reče jezero. »Ded da vidimo, ne bismo li se 
pogodili. Da znaš: hoće mi se kupiti biser, a od postanka svoga 
ne vidjeh bisera ljepšega od jasnih i krasnih tvojih očiju; plači, plači, 
dok ti ne iscure u mene oči, pa ću te ponijeti na drugi kraj k velikom 

cvjetnjaku, gdje Smrt prebiva i goji cvijeće i drveće; svaki je cvijetak. 
svako je stablo po jedan čovječji život.« 

»Ta zar ima blaga, što ga ne bih bolna dala, da natrag dobijem 
porod svojega srca?« reče majka kroz suze, I plakaše majka, plakaše, 
a krasne joj oči padoše jezeru na dno, gdje se prometnuše dragim 
biserom, Uznjiha ježero majku i prenese je njihom na drugi kraj, 
gdje je stajala kuća, čudna kuća, duga trista milja. Nije se znalo, 
je li to brijeg, a na njemu puno spila i dubrava, ili je grdna daščara, 
Ali jadna majka ne mogaše je vidjeti, ta od plača iscurile su joj oči. 

»Gdje da nađem Smrt, koja mi ugrabi čedo?« upita majka, 

»Još je nema amol« odgovori neka sjedoglava baka, koja je 
onuda obilazila pazeći cvjetnjak Smrti. »Ali mi reci, odakle si se 
amo stvorila, i tko ti je pomogao?« 

»Dobri mi je Bog pomogaol« reče, »Milostiv je Bog od vijeka, 
a iti budi majci milostiva. Reci pravo, gdje bih našla svoje dijete?« 

»Ne poznajem ga,« reče baka, »a i ti ga i onako ne možeš 
vidjeti! Mnogo je cvijeća, mnogo stabala povenulo noćas; doći će 
Smrt, presadit će ih, Valja da znaš, da svaki čovjek ima svoj cvijet, 
svoje stablo života, a cvijet i stablo mu je upravo kakav je i on. 
Sve je to naoči kao i drugo bilje, ali im kuca srce. I dječja srca 
kucaju, Idi, vidi, ne bi li po srcu poznala dijete svoje. Ali što ćeš 
mi dati, ako ti reknem, što još valja raditi?« 

»Šta ću ti dati, kad ništa nemam?« reče tužna mati. »No ići 
ću za te na kraj svijeta.« 

»Nemam što ondje tražiti,« cdgovori baka, »već ti meni daj svoju 
vranu kosu; i sama valjada znaš, da je lijepa, i zaisto mi se mili, Ti 
uzmi moju sijedu; i ta valja nešto.« 

»I ništa više ne tražiš?« reče mati. »Evo ti je od srca, uzmil« 
— Imati dade krasnu kosu svoju, a baka njoj bijelu bjelcatu, 

Zaista pođu obje u veliki cvjetnjak Smrti, gdje divno rastijaše 
cvijeće uz drveće. Tu stajahu kitni jacinti pod staklenim zvonom i 
božuri veliki kao drvo. Tu je raslo i vodeno bilje, što bujno i svježe, 
što slabo i mlohavo; zmije vodnice puzale su po bilju, a raci vodenjaci 
stiskali mu tanko vlaće, Tu stajahu i uznosite palme, hrastovi i pla- 
tane, peršun i rascvao tamjan, Svako stablo, svaki cvijet imao svoje 
ime; svako stablo, svaki cvijet bijaše po jedan čovječji život, a ljuđi 
još sveđer življahu, ovaj u Kini, onaj navrh Ledenoga mora, i tako sve 
širom svijeta, Velika stabla stajahu u malenim, tijesnim loncima, i 
rekao bi, lončići će pući od silnoga korijenja; bilo je tu i sitnih, sla- 
bašnih cvjetića u zemlji crnici, ograđenih mahovinom, dobro paženih, 
bolje čuvanih, Ali tužna se mati nadnese nad svaki cvjetić i ču, kako u 

svakom kuca čovječje srce, Između tisuća i tisuća prepozna srdašce 
svojega čeda, 

»Evo gal« viknu i pruži ruke prema malenu šafranovu cvijetu, što 
je slabašan nakrivio glavicu, A 

»Ne diraj u cvijet!« reče baka, »već stani amo, pa dođe li Smrt 
— a namah će doći — ne daj, da išćupa cvijetak, pa joj prijeti, da ćeš 
počupati ostalo cvijeće; preplašit će sel Smrt mora jamčiti Gospodu 
Bogu za svaku biljku, pa ga ne smije izvaditi prije reda, dok ne bude 
Božja volja.« : 

Uto zauji studen vjetar dvoranom, i slijepa mati oćuti, da je 
došla Smrt, ; 

»Kako si našla put?« zapita Smrt, »i kako si bila brža od mene?« 

»Nijesam li mati?« odvrati žena, 

I Smrt posegnu dugačkom rukom za cvjetićem, ali mati sklapa 
ruke oko biljke, sklapa ih nježno i živo, da se ne dodirne listića. Smrt 
joj hukne na ruke, i jadna osjeti, da je to dah hladniji, studeniji od 
hladne zime. Bijednoj klonuše ruke, 

»Gle, ništa mi ne možešl« reče Smrt, 

»Ali može Bog!« odgovori žena, 

»Ja i ne radim nego po volji Božjoj!« reče Smrt, »Božja sam vra- 
tarica. Vadim sve Božje cvijeće i stabalje pa ga presađujem u veliki 
rajski perivoj, u neznanu krajinu. Ali ne smijem ti kazati, kako ondje 
uspijeva, i kako je u onom kraju!« 

»Vrati mi dijete!« moljaše majka kroz plač, U tren oka uhvati dva 
lijepa cvijeta pa doviknu Smrti: »Sve ću cvijeće potrgati! Očajavam!« 

»Ne diraj gal« reče Smrt. »Nesretna si, veliš, a hoćeš li, da i druga 
majka bude nesretna?« ' 

»Druga majka!« upita jadna žena i pusti oba cvijeta, 

»Evo ti očijul« reče Smrt, »izvadila sam ih iz jezera; sjajne su. 
Nijesam znala, da su tvoje, Uzmi ih! Jasnije su nego prije; uzmi pa 
zaviri u onaj duboki zdenac. Reći ću ti imena obadvaju cvjetova, što si 
ih htjela iščupati.« I zaviri žena u zdenac; milota bijaše gledati prvu 
sliku; tu bijaše život, blagoslov svijeta od Boga, svuda sreća i radost. 
A druga slika: bijeda i nevolja! Tuga i nesreća!« 

»I jedno i drugo Božja je volja,« reče Smrt, 

»A koji je od oba cvijeta cvijet nevolje, koji li sreće?« upita mati. 

»To ti ne ću kazati,« odvrati Smrt, »ali to da znaš, jedan je cvijet 
tvojega djeteta, Vidjela si sudbinu i budućnost svojega čeda.« 

Tada krikne majka od užasa, 

»A koji je cvijet moga djeteta? O kazuj mi, kazuj! Spasi nevino 
dijete! Izbavi ga jada i nevolje! Nosi ga, samo ga nosi! Ponesi ga u 
carstvo Božje! Ne mari za moje suze, za moje molbe, za sve, što sam 
jadna učinila.« 

»Ne razumijem te,« reče Smrt, »Hoćeš li, da ti povratim dijete ili 
da ga ponesem u onaj neznani kraj?« 

Tada majka stade lomiti ruke, pode na koljena i zavapi od srca: 

»Ne slušaj me, Bože mili, ne slušaj, što sam preko tvoje volje 
tražila. Tvoja je volja uvijek najbolja, Ne slušaj me, Bože moj!« 

I klonu jadnici glava na prsa, 

A Smrt ponese dijete u onaj neznani kraj. 


Hans Christian Andersen 


Hrvatskoj majci 


Hrvatice, ti kćerko roda moga, 

ti koljena mi mučeničkog nado, 

Tvoj sinak mukom zaklinje te Boga, 
de čuj mu glas i svij ga srcu rado! 
Ta tvoja djeca tebi dar su neba, 

za osvetnike da odgojiš plod, 

ah, sad il' nikad značajeva treba 

za izmučeni prevareni rod, 


Hrvatice, za ranih još mu dana 

u srce mlado svetu ljubav dubi, 
nek plamom pravde plane na dušmana, 
nek narod svoj ko spas si duše ljubi; 
nek omili mu hladni cjelov smrti, 

nek uhu njegvu priljubi se plač, 

da mirnom dušom jednom ne zadrhti, 
kad u ruke mu pravda tisne mač. 


Ti pričaj njemu: što li bje nam slava, 
i pričaj njemu: na što sad smo pali, 
o krvniku i odsječenih glava — — 
io svem, čim su nas darivat znali! 
Sve ove, majko, kazuj mu strahote, 
što krvav ih je izdržao rob, 

da u izboru smrti il' sramote 
on rad'je sebi nek iskopa grob. 


U njemu, majko, zrca nam se nada, 
budućnost na njem počiva nam zlata,: 
Nek vikne jadu, neka mlađan strada, 
u patnjama nek čvrsne rod Hrvata. 

I nek se s ljutim pobratimi gladom, 
ko tvrda neka otvrdne nam hrid; 

kad srce moje očeliči radom, 

Slobodi rada zlatan bit će prid. 


I pravoj junak nek je vjeran stazi, 
poštenje nek ga u životu nosi; 

što rob je, nisko ko kukavče plazi, 

a podlak crv je u stablo slobodi, 
Nek tvoj je sinak muške, čvrste volje. 
i slobodan nek svijetom nosi duh, 

u nadi tvrdoj, e će biti bolje, 
pošteno tvrdi neka služi kruh. 


A bajni čas, kad barjak digne sveti 
i poklik grmne: »S Bogom i Hrvati!« 
ti, prije neg ti u krv sinak sleti, 
svoj cjelov ćeš mu oproštajni dati. 


«I reci njemu: radije nek mrije, 


neg da se vraća ne osvetiv grob, 


“u kojem slava hrvatska nam snije, 


da uskrsne, kad probudi se rob! 


Uz ovaj cjelov sinka svoga prati, 
Hrvatice, a vraga protiv svoga; 

pa il' ti pade, il' se junak vrati — 

ti sretnom suzom slavi milost Boga 

i lovor-vijenac u tu pleti slavu, 

da pošten vjenčaš pradjedovski krov; | 
o majko, tad ko majku će te pravu 
potomstva sretnog naći blagoslov! 


Silvije Strahimir Kranjčević 


Dr, M. Ujević: Sjetva_2 


P 

Na okladi dobio djevojku 


Vino pili do dva pobratima 

u Karlovcu gradu bijelome, 

jedno pobro od Karlovca bane, 

a drugi je Junakovac Marko. 

Kad im vino ugrijalo tilo, 

a rakija eglen1i) otvorila, 

o svačemu pobri besidiše: 

o junaštvu i o dobrim konjma 

pa je bane Marku besidio: 

»Pobratime, Junakovče Marko! 

Bi li meni kazati umio, 

koliko je hoda do Mostara?7« 

Odgovara Junakovac Marko: 

»Pobratime, od Karlovca bane! 
Dobrom konju i dobrom junaku 

tri dni hoda i tamo i amo, 

a goremu konju i junaku 

sedam dana i tamo i amo, 

ali meni i dorinu#) momu 

za dan otić i tamo i amo.« 
Začuđi se od Karlovca bane 

što govori Junakovac Marko, 

pa ovako njemu besiđio: 

»Ne budali, dragi pobratime! 

Ako odeš za dan do Mostara, 

za dan odeš i tamo i amo, 

evo tebi hiljadu dukata 

i evo ti dvori i timaris) 

i evo ti bila kula moja. 

A kad dođeš od Mostara grada 

odsici mi sa ramena glavu!« 
Tu se pobri za ruku primiše, 

i svoj oklad tako potvrdiše. 

Marko ode dvoru bijelome, 

pa starici majci besidio: 

>O starice, moja mila majko! 

Timarit) mi doru od megdana, 

ljuto sam se junak okladio 


s mojim pobrom, od Karlovca banom, 


za imanje i za rusu glavu: 

Da ću otić do Mostara grada, 
za dan otić i tamo i amo, 

i doniti tursko obiližje, 

ili glavu, il robinju mladu. 

Već te molim, mila majko moja, 


timari mi doru od megdana, 
ako želiš, da ti dođe Marko.« 
Pa on leže na meke dušeke, 
pa on zaspa kano janje malo. 


Da je komu pogledati bilo 
staru majku Junakovca Marka, 
kako mu je doru timarila; 
Pere njega vodom i sapunom, 
u sunđer5 mu vodu pokupila, 

a na češalj dlaku izvodila, 
pa ga sedla sedlom od kadife,s) 
primiče mu i zobi i sina. 

Taman") biše zora zabilila, 
uranio od Karlovca bane, 
pa dozivlje Junakovca majku: 
»Čuješ li me, Junakovca majko! 
Je li Marko rano uranio, 
je li moga' u Petrovo polje?« 
Al starica njemu odgovara: 
»>Ne budali, od Karlovca bane, 
evo Marko na dušeku spava!« 


Kad se Marko od sna probudio, 
on se skoči na noge junačke, 
pa eto ga niz bijelu kulu, 
pa izvadi tovena dorina, 
priteže mu na boke kolane, 
sva četiri jedno po drugomu 
a po njima ibrišim-tkanicu,s) 
priveđe ga k binjektiš-kamenu,) 
xJezusi« reče, u sedlo mu kleče 
ra odleti kano lastavica. 


Kad je doša' Karlovcu na vrata, 
on se maša u džep od dolame1o) 
pa izvadi do dvi medžidije,:1) 
pa ih daje do dvim tobdžijama,12) 
da opale dva topa glasnika, 
nek se znade, kad otiđe Marko. 
Kad pukoše dva topa glasnika, 
po Karlovcu ogranuio sunce, 
on u polje konja ugonio, 
sve se polje dimom zadđimilo, 

a! se kroz dim Junakovac vidi: 
svitli mu se krilo pozlaćeno 
kano munja kroz oblake guste. 


Brzo Marko polje priletio, 
u Kotare biše doletio; 
i Kotare brzo priletio, 
u Petrovo polje doletio, 
i brzo ga biše priletio, 
u Vrljičko polje doletio; 
i brzo ga biše priletio, 
pa u Sinjsko polje doletio; 
na. Cetinu vodu doletio, 
no Marku ti dobra bila srića, 
na vodi ga dočekala barka,i3) 
pa prebaci sebe i dorina, 
pa se skoči njemu u sedlašce, 
pa okrenu gori uz Vedrinu; 
i Vedrinu brzo priletio, 
K Tihorici brzo doletio, 
pa je i nju Marko priletio 
na Aržano biše doletio; 
i Aržano biše priletio, 
u Vinicu brzo doletio; 
i brzo je biše priletio, 
doletio ispod Zavelima, 
i brzo ga Marko priletio, 
na Posušje biše doletio; 
i Gradac je Marko priletio, 
u Kočerin biše doletio; 
i Kočerin biše priletio, 
na Mostarsko polje doletio; 
i Mostarsko polje priletio, 
na Neretvu vodu doletio; 
na Neretvi peru peračice, 
Božju im je pomoć nazivao: 
»Božju pomoć, kito peračica!« 
Lipo su mu one prihvatile; 
»D& Bog dobro, neznana delijo!« 
Još je njima Marko besidio: 
»Da vam bora, kito peračica, 
bi li meni kazati umile, 
gdji su dvori moga pobratima, 
moga pobre Nozretić Alije?« 
Lipo su mu cure besidile: 
»Kada uđeš u prve sokake, 
okreni se s desna na lijevo, 
lako ćeš mu poznavati kulu, 
njegova je od svih kula viša, 
a na kuli od zlata jabuka. 
Evo ovdi seka Nozretića, 
po imenu Fatima divojka.« 

Kad je Marko curu razumio, 
on ovako Fati govorio: 
»Draga sestro moga pobratima, 
napoj mene studene vodice!« ' 
Kad je Fata Marka razumila, 
zahvatila stuđdene vodice, 
pa je dala Junakovcu Marku. 
Kad se Marko vode ponapio, 
dodađe joj vidro pozlaćeno, 
pa se maši u džep od dolame, 
pa izvadi od zlata jabuku, 
pa je daje seki Nozretića: 
»Na to tebi, seko Nozretića, 
neka znadeš, kog si napojila!« 
Htide cura da primi jabuku, 
al je Marko uhvati za ruku, 
pa je baci za se na dorina: 
tri je puta uhvatio pasom, 
a četvrti od ćordeltt) kajasom,5) 
pa poleti tragom unatrage. 


Kad to vide mlade peračice, 
odletiše Nozretić Aliji, 
pa mu kažu, što je i kako je. 
Kad Nozretić riči razumio, 
on se skače na noge junačke, 
pa prihvati brijatkinjuis) ćordu, 
i ponese koplje ubojito, 
pa eto ga u tople podrume: 
On izvadi đogui7) vilenoga, 
nit ga sedla, niti ga samari, 
već se baci na gola konjica, 
pa za Markom juriš učinio. 


Dok Alija konja posidnuo, 
Taman Marko polje priletio; 
dok Alija polje priletio, 
taman Marko na Gradac izađe. 
Tu na Gradcu ženju žetelice, 


. Božju im je pomoć nazivao: 


»Božju pomoć, mlade žetelice!« 
Lipo su mu one prihvatile: 

»Da Bog dao, neznana delijo!« 
Pa je njima Marko besidio: 
»Da vam bora, kito žetelica, 
je li davno podne zaučilo ?«18) 
One su mu mlade govorile: 
»Ne budali, neznana delijo! 
do dva sata jošte ti ga nema.« 

Kada Marko cure ruzumio, 
on povadi sablju iz bedrice, 
pa zasiče po kamenoj stini, 
pa ovako curam' besiđio: 
»Da vam bora, kito žetelica! 
Ako za mnom potira izađe: 
koji junak 'vako ne zasiče, 
nek ne iđe za mnom u potiru!« 
S time bodne konja od megdđana. 
Dok Alija na Gradac izađe, 
taman Marko na Posušje dođe. 
Aliji su cure kazivale, 
što je reka' neznani delija. 
Kad Alija riči razumio, 
on povadi brijatkinju ćordu, 
pa zasiče po kamenoj stini: 
bolje Ale zasikao biše, 
neg' delija Junakovac Marko, 
pa otišće!») konja od megdana. 
Dok Alija u Posušje dođe, 
taman Marko ispod Zavelima; 
dok Alija ispod Zavelima, 
na Aržano Marko doletio. 
Dok Alija na Aržano dođe, 
taman Marko Tihoricu prođe. 
Dok Alija Tihoricu prođe, 
taman Marko niz kršnu Vedrinu; 
Dok Alija niz kršnu Veđrinu, 
Marko dođe do vode Cetine. 
Al je Marko lcše sriće bio: 
na vodi ga ne dočeka barka, 
pa on sjaši s tovena dorina, 
s njega skida Nozretića seku, 
pa je sida na studenu stinu, 
a on vodi doru od megdana. 
Sidi cura na stini studenoj, 
roni suze niz obraz rumeni 
i ovako ona bisidila: 
»Jadna majko, što si me rodila? 
Za koga .sam tilo odgojila, 
neg' za moga Junakovca Marka, 
a sada me odvede katana,?) 
komu ne znam roda ni plemena!« 


Kada Marko curu razumio, 
on je njojzi tiho besidio: 
»Da ti bora, seko Nozretića, 


po čemu bi poznavala Marka?« 

Ali mu je cura besidila: 

>Kad je jednom bio na Mostaru, 
grdno su ga obranili Turci i 
po mišnici,t) po desnici ruci«.. 


Kad je Marko riči razumio, 
on uzdrće uz ruke rukave, 
kaže rane na desnici ruci. 

A kad cura rane ugledala, 
ona Marku tiho besidila: 
»Biži Marko, srce iz nidarja, 
sad će brate Nozretić Alija!« 


Tađ se Marko na noge skočio, 
pa se baca dori u sedlašce, 
za se meće seku Nozretića, 
nit je veže pasom, ni kajasom, 
već je njojzi tiho besidio: 
»Drž' se, Fato, ako ti je drago!« 
Oko njeg se cura obavila, 


On potira doru na Cetinu, 
do p6 vođe doplivao nije, 
u ta doba Nozretić Alija, 
uzvrti se kod vode Cetine, 
al' na vođu udarit ne smide, 
pa doziva Junakovca Marka: 
»Pobratime, Junakovče Marko! 
Drži mi se, evo ti jabuke!« 
I baci se kopljem stojimice, 
a!' je Marko stari megdandžija: 
Po svomu se konju priklopio, 
priko sebe koplje progonio, 
u desnu ga ruku uhvatio, 
pa ga lomi na dvoje na troje, 


. pa ga baci u vodu Cetinu. 


A kad Marko iz vode izađe, 

Aliji je tiho besidio: 

»A moj šuro, Nozretić Alija! 

Kad se drugom vratim u punice, * 

ja ću. tebe lipše darovati, 

britkom sabljom i desnicom“ rukom.« 


S tim otišča doru od megđana. 
Brzo Sinjsko polje priletio, ' 
u Vrljičko polje doletio; | 
i Vrljičko polje -priletio, 

u Petrovo polje doletio; 
i Petrovo polje 'priletio, 


u Kotare brzo doletio; 

i Kotare brzo priletio, 

na Zrmanju vodu doletio; 

i Zrmanju vodu priletio, - 

al' tu Marko loše sriće bio: 

Konj mu pada-na sve četir noge. 

Cvili Marko kano zmija ljuta: 

»Jadna majko, što si me rodila! 

Ludo ću ti izgubiti glavu! 

Ja ne žalim dvore ni imanja, 

niti žalim bilu kulu moju, 

nego žalim sa ramena glavu.« 
U ta doba kita Kiridžija,:2) 

pa je njima Marko govorio: 

»Bora tebi, neznana delijo, 

prodaj meni. dobra konja tvoga, 

eto tebi stotina cekinal«. | 

A da vidiš momka kiridžiju: 

do Markova dolazi dorina,. 

pa je Marku tiho besidio: | 

»Bora tebi, neznana delijo, 

jesi " gdigod vodu priplivao?« 

A Marko mu 'vako odgovara; 

»Jesam, brate, na vodi Cetini.« 

Kada ga je momče razumilo, 

pušta konju četiri kolana,#3) 

po kolanim' vezenu tkanicu. 

Skoči dore kano bila vila! 


Kad to vidi Junakovac Marko, 
on se maša u džep od dolame, 
pa izvadi deset medžidžija, 
pa ih daje momku kiridžiji, 
pa se baci dori u sedlašce. 

Za se meće seku Nozretića, 
pa poleti kano soko sivi, 
pa u Ličko polje doletio. 

Brzo ga je Marko priletio, 

u Karlovo polje doletio. 

I brzo ga biše proletio, 

pa eto ga Karlovcu na vrata! 
Pa se maša u džep od dolame, 
pa izvadi do dvi medžidžije, 

pa ih daje do dvim tobdžijama - 
da opale dva topa glasnika. X 


Po Karlovcu još grijaše sunce, 
kad je bane topove začuo. 


..Prid Marka je bane- išetao: 


ruke šire, u lice se ljube, 

pa je bane Marku besidio: 
>Pobratime, Junakovče Marko! 
Ja već vidim, što je i kako je: 
Da sam svoju izgubio glavu. 
Već ti bora, dragi pobratime, 
eno tebi sve moje imanje, 

i evo ti hiljadu cekina, 

i eno ti bila kula moja, 

al' te molim, dragi pobratime, 
pokioni mi rusu glavu moju!« 


Kada Marko riči razumio, 
nato se je kruto smilovao, 
pa ovako banu govorio: 
»Alal24) tebi sve tvoje imanje! 
Eto tvojih hiljadu cekina, 
i eto ti bila kula tvoja, 
i alal ti sa ramena glava, 
al — doć ćeš mi za vinčana kuma!« 


Uze Marko Nosretića seku, 
pa je vinča sebi za ljubovcu, 


.i piruje tri nedilje dana. 


Onđa bilo, sad se spominjalo, 
a mi, druzi, zdravo i veselo! 


Narodna pjesma 


1) eglen, razgovor; 2) doro, dorin, konj smeđe dlake, mrkov, mrkalj; 3) 
timar, gospodarstvo, spahiluk; 4) timariti, očešati, opremiti, nahraniti i napojiti; 
5) spužva; %) velud, samt; 7) upravo; 8) svilena tkanina; 2) kamen, na koji staje 
jahač, kad uzjahuje na konja; 1%) kaput; 11) zlatnik, dukat; 12) topnik; 18) 
čamac; 14) sablja; 15) kaiš, remen; 1) oštra, da bi njom mogao brijati; 17) 
konj; 18) zazvonilo; 19) otisne; 20) konjanik; #1) mišica; 22) kirijaš, vozač; 23) 
potpreg, remeni od sedla; %4) neka ti ostane! u“ 


2. 
Badnjak hrvatske majke 


Naredila je lipo božićno drivo. Zaran; velje!) kot?) se je počelo 
zamračivati, ' 

I postavila ga na stari črvotočni hrastovi stol nasred uboge kuće. 

A hižu je polag3 starinje hrvatske navade“ zakadila dušećim 
.tamjanom. 

Međtim se je bilo jur zizma zaškuriloš. Pod vratih su jur glušale 
milotne božićne jačke* malih pastirićev, 

Onda se je opravila. Oblikla" se je 
svoju najdražu črnu svetačku pratež8, Za 
vrat si je obisila jedne koralne đunđe, 
jedino jerbinstvo!" svoga plemena. I lipa 
je bila, lipa kot kraljica. 

Pak je nažgala sviće na božićnom dri- 
vu!! i sela se za stol, sama. Zela!? je u 
ruke molitvene knjige i počela moliti. 

Ali vredaiš je opet zaprla molitvenik 
i zamišljena prekrižila ruke prik njega. I 
ovako gledala preda se, 

Čekala je. 


Bože, na koga? 
Čekala je, Majka, na sine i kćere! Da ćedu dojti i s Majkom skupa 
vršiti u rodnoj kući božićne svetke, 


Čekala je, a znala je, da čeka zaman.“ To su joj povidala pisma 
nje!š sinov, ka'* su ležala u red pometana u ladici stola, 
Jur je ta pisma, jedno kot i drugo, preštala'7 da i devetkrat, Ali 


nij htila verovati vlašćim!š očiman, Otprla"? je stol, zela je nje u 


ruke sada po deseti put i počela štati. 
I još je bilo tako kot je prvi put razumila ,,, 
* 


Ovako je ostala Majka na Badnjak sama. 
 Međtim su bile sviće na jelvi" i izgorile, A Majka je smirala još 
uvek staklenim očima u vanjsku škurinu, 
Kad su prvi put zazvonili na polnoćnicu, se je prebudila kotno?! 
iz teškoga, dibokoga sna i kad se našla nasred svoje hiže sama, se je 
od neizrečene tuge srušila na stari stol, 

Ali ova nje slabost durala?* je samo jedan hip.#5 U dojdućem 
hipu je jur prevelika majkina ljubav i vera preobladala tugu srca, Ter 
je nek zdahnula: 

»Bože, more biti, da dojdu — k letu.« 

Ignac Horvat 


1) Već; 2) kao; 3) po, prema; 4) običaj; 5) zatamniti; %) pjesme; 7) obuka; 
8) odjeća; %) naušnice; 1%) rodbinstvo, nasljedstvo (dota); ti) drvo; 12) uzela; 
153) brzo; 14) uzalud; 15) njenih; 18) koja; 17) pročitala; 18) vlastitim; 19) otvorila 
je; 2%) boru; 21) kao; 22) trajala; 25 čas. 


Susret s majkom 


Uvijek kada dolazim kući 

i parobrod htjede uz obalu stati, 
ja vidim izdaleka 

da me na žalu 

naslonjena na štap čeka 

moja starica mati. 


1 dok poljupcima posiplje mi čelo, 
ruke trudne svija oko vrata, 

kroz suze sva sretna šapće: 

»Evo moga zlata!« 

Zapitam je: »Tko ti, majko, reče, 
da ću doći ja baš ovo veče, 
kada nitko nije znao za to?« 
Odgovori: »Srce meni kaže, 

kad će doći moje zlato.« 


Idemo polako zagrljeni 

k našoj staroj kućici na brijegu. 
Usput priča, kako je o meni 

nešto tužno sanjala jedne noći, 

pa su joj ujutro suza bile pune oči, 


Sad je sretna moja draga starica. 

Do sita će se naljubiti najmlađeg sina. 
Ponosno ide kao carica. 
Pijana bez kapljice vina. 
Gabrijel Cvitan 

Na Badnjak 


Nad čitavim su krajem od prvoga jutra visjeli gusti, više bijeli 
nego sivi oblaci, a od zemlje izvijala se mliječna magla dižući se u 
treptavim pahuljicama i zastirući daleko naokolo svaki dol, svaki 
krov, svaki grm; tek visove bregova i vrške najvišega drveća nije 
zahvatila. A bijaše ciča, oštra zima. Svaki korak po otvrdnuloj, 
smrzloj zemlji čuo se gore u sobu uz tutanj i jeku; na staklima pro- 
zora složila se vodena para u najdivnije slike cvijeća, a golema stara 
peć, i ako se gotovo već zažarila, a je mogla nadjačati studen 
polutamne sobe, 

— Danas je Badnjak — šapnem gledajući kroz prozor u pre 
krasrii zimski kraj i sjetim se, da moj susjed, illustrissimus Batorić, 
vjeran »običajima otaca«, na taj dan lovi uvijek lov, te ga već požalih 
u duši, što ovaj put ne će moći da lovi. Ta tko bi zaboga mislio danas 
na to kod te maglovite sumrazicel — Nijesam još u mislima dovršio 
rečenice, kad začujem dolje lovački rog, lavež pasa i glas moga 
Batorića, 

— Zar gospodin još spava, zar je zaboravio, što je danas? Ej 
momče, skoči gore i kaži, da smo ovdje i da ga u lov zovemo — čuo 
sam, kako glasno govori mome sluzi, 

Otvorim hitro prozor i promolim glavu. Batorić je stajao pred 
dvorom u svom sivom lovačkom odijelu i u visokim golemim čizmama; 
o boku mu visjela njegova draga »duplonka«, ruke složio preko trbuha 
i turio ih u torbu od lisičje kože, koja je visjela na zelenoj vrpci, pre- 
bačenoj preko vrata; imao je također uza se ogromnu lovačku torbu, 
kao da se nada bogzna kakvome plijenu. Uz Batorića stajala čitava 
četa lugara i momaka, svi snabdjeveni starinskim nevaljalim jedno- 
cijevkama, iz kojih ipak naši seljaci gađaju s tako neshvatljivom 
sigurnošću, Od grdne su se stuđeni branili svojim kratkim surinama. 

Rulja pasa, sve dva po dva svezana, nestrpljivo je poskakivala, 
mahala repovima i radosno lajala gledajući lovce, 

— Dobro jutro, illustrissime! — javim se s prozora. — Zar 

zbilja, po tako nezgodnom vremenu? . 
— Oho, a ti, lijenčino, ne ćeš — prekine mi riječ u šali starac. 
— Ne, tako ne smije biti; hajde ti s nama. Danas je Badnjak, pa svaki 
dobar kršćanin ide u lov; ne bi znao, da je sutra Božić, kad bi danas 
ostao kod kuće. 

— Ali tko će po toj magli, mrazu; ta psi ne mogu ništa za takva 
dana, a ne da mi se uzalud hodati po bregovima, 

— Gle ti njega, dijete; mogao bih ti biti ne ocem, nego djedom, 
pa se tebi ne će, a ja starac ideml Zar se ne bi stidio? Hajde, čekam 
te ovdje!. 

Ne bijaše dakle druge: moradoh se preneinoti u lovca š poći 
s Batorićem, 

Kako rekoh, naked i bješe, Lov se nikako ne mogaše razviti. Psima 
olupio njuh od studeni, po tvrdoj i smrznutoj zemlji nije se mogao 
ostaviti trag, pa ako-bi goniči i naišli slučajno na zvijer, ne mogosto 
dpet mi lovci ništa od magle, 


ŽE m 


Šinj, 
alle GA 


u, o 2s 


ai NARODI se knaug NEBGSSKI | 


d ž 

Tako prođosmo najbolja mjesta, I nikako ne htjede krenuti na 
bolje. Magla se doduše stala dizati i miješati s oblacima, ali je počeo 
padati snijeg, najprije u sitnim, tvrdim zrnima, zatim u velikim krpa- 
ma, koje su ovamo onamo letjele po zraku, dok se nije gusto spustio 
i za kratak čas sve prikrio svojim čistim bijelim plaštem. 


— Eto, juri Božić na bijelcu! — usklikne veselo Batorić, Drugda 
bi kao pravi lovac očajavao s takva snijega, ali je danas Badnjak, pa 
na Božić želi vidjeti snijega. — Baš mi je milo, ma i ne dobili pečenke, 
Bar ćemo se sanjkati na ponoćku, Pa da, revera, tužan li je Božić 
bez snijega! 

Snijeg zaista padaše tako gusto, ustrajno i neprekidno, da je bilo 
potpuno opravdano nadati se saoniku, Crne grude po polju sve više 

iščezavale, već se ni jedan jarak među slogovima ne raspoznavaše, 
niski grmovi borovice po gustim brežuljcima oštro se odvajali od 
jasnoga bijelog plašta snježnoga, te su izgledali kao pjege na runu 
starih kraljevskih mantija, Golo granje drveća, po kojemu su se hva- 
tale fine igle inja, sada se sve više sagibalo pod težinom snijega. 
Zrak, oblaci, sva visina, sve se gubilo u sipanju snijega; ni od kuda 
se ne čuje ništa, tek bi se koji put nezgrapnim $raktanjem tužno javile 


vrane i svrake polijećući niskim kratkim letom od jednoga polja do 


drugoga, ili bi časomice odjeknuo dolje iz ravnice, od potoka i crnih 
voda čeznutljiv krik divlje patke i onda se odmah rasplinuo u ovom 
dalekom miru, Inače sve tiho, ukočeno, gotovo nedostiživa tišina, u 
kojoj su i naši koraci odjekivali, te je glasno pod nama škripio i 
cvilio mladi snijeg. Nešto svečano, veličanstveno naleglo na sav kraj, 
baš kao da se pripravlja, da dostojno dočeka mladoga kralja 
nebeskoga! + 

Oko obližnje šume, što se bez i najmanjega pokreta širila pred 
nama, zgusnuo se zrak u finu prozirnu koprenu; na kraju šume, a na 
kosi brijega, dizale se k nebu vite jele i tanki borovi, okićeni po 
tamnozelenim granama rubovima istom zapala snijega, koji su se 
činili, da su sačinjeni od milijuna i milijuna zvjezdica najčistijega 
srebra i bisera, a u gledaoca su izazivali spomen na one minule sretne 
dane, kad je tako nestrpljivo, tako bogobojno očekivao Božić i nje- 
govo drvce i njegove darove! 

I ja ne mogoh odoljeti želji, da ne pođem u šumu, Ostavim svoje 
mjesto i lovce, požurim se naprijed, te zađem unutra. Kao da sam 
stupio u vilinske dvore ili u koju prekrasnu gotsku crkvu! Ravna 
stabla grabova, bukava i mladih hrastova nizahu se u dugim redovima 
tankih visokih stupova k nebeskim visinama i u gornjim granama 
svijajući se u veličanstven svod; svaka grančica, svaka svržica okićena 
je bijelim snijegom i čini se kao da je od mramora, le priliči onim 
divnim uresima starih gotskih hramova, Sve je to u pridušenu svijetlu 
zimskoga dana tonulo u polutamnim sjenama, a ipak svjetlucalo 
nježnim blijeskom, koji je strujio iz bijela snijega, baš kao u crkvi u 
predvečerje, kad na tamnim zidovima dršće trak vječne luči, Snijeg 
iedva prodiraše ovdje do tla, po kojem se prosulo suho pocrnjelo 
lišće tvoreći tako debeo, gust sag. 

* 


Kratki je zimski dan sve više zapadao za bregove! U sivi mrak 
sve jače i jače prodirala siva večer, Napokon se po dosta visoku sni- 

jegu dokopasmo umorni i gladni do brezovičkoga vrta. Stara se 
kurija sa svojim visokim, kosim krovom i crnim zidovima usred ne“ 
pregledna snijega, u sivoj tami, pričinjala još čudesnijom, još sablas- 
nijom; iz malih prozora rasvijetljene sobe sipahu kroz smrznuta stakla 
crvenosjajnu svjetlost, koja je u trokutnim repovima padala u vanj- 
sku tminu. Sjevernjak sve jače hujio i brijao, iz dimnjaka stare kurije 
upravo sukljao gust crn dim i svjedočio, da su peći tople, Kako smo 
željno čeznuli za toplim kutićem, koji nas je ondje gore čekao! 

U staroj kući sve je odisalo mirisom pečenih kolača, gibanica i 
kuhanih šunka, Iz kuhinje se čuo zapovjednički glas staroga kuhara 
Petra i žurna poslenost sluškinja, Štropot ribeža, mužara, noževa 
razlijegao se zvonkom jekom po svim kutovima plemićkog dvora te 
miješajući se s veselim glasovima poslenika odavao je tako jasno 
radost, koju donosi.u kuću Božić, 

Gore u sobi dočekaše nas Batorićevi gosti, Bijaše već sve prire- 
đeno za Božić. Zidovi su bili iskićeni borovinom i jelovinom, i sav 
zrak u sobi bio je ispunjen mirisom zimzelenoga granja. 


U pročelju stajao dosta visok mlad bor, ukrašen pozlaćenim 
jabukama, orasima, lješnjacima, sitnim svjećicama od voska i lancima 
od papira različnih boja. Grede su također bile okićene zelenim 
grančicama, i na tankim se nitima njihale po zraku jabuke božićnice, 
a nad stolom visio tako zvani jež — jabuka sasvim obložena lješnja- 
cima — taj najglavniji znak Badnjaka u starim hrvatskim kućama. 
Pod čitavim -stolom bila je razastrta čista, žuta slama, a sam stol 
bijelio se od finoga stolnjaka, nasred kojega bijaše veliki križ, na- 
prosto svezan od dugih vlati ražene slame, 

Sve je to priredio stari Vanko. Batorić se gotovo topio od bla- 
ženstva i veselja, Oči mu se radosno krijesile i najprvo zastavši kod 
vrata zagleda se u sve, a tada pošavši od jednoga ugla do drugoga 
k svakoj grančici, svakom drvcu i dotaknuvši se rukama svake stvarce 
opazi, da je Vanko zaboravio zvijezdu repaču i Svetoga Duha. Istoga 
se časa moralo to objesiti, a zatim zapaliti svjećice, 

Soba zasja. Mene se silno dojmio ovaj na seljačku iskićeni drevni 
prostor, već po sebi odjek starih, starih vremena, a sada još više 
zanoseći u prošlost svojim prikazivanjem i održavanjem pradavnih 
običaja, svojim prostim, ali iskrenim svetkovanjem tako uzvišenoga 
časa kršćanstva. 

Javljaju se nesamo osjećaji nalik na one, koji su negda, u dje- 
tinjstvu, obuzimali čovjeka na ovu svetu večer — ono zbližavanje 
s božanskom predajom, ono posizanje za godišnjim zgodama — kao 
da su se iz toga nakita, iz toga svijetla, iz toga dima — jednom riječi 
iz svega — tek -nejasno u prozirnim slikama, ali ipak primjetljivo, 
dizali i lebdjeli prizori iz starih davnih vremena, iz onoga doba, kad 
su naši pradjedovi,-ti najstalniji patnici svete vjere, pod simbolom 
božanske kolijevke crpli snagu svoga uvjerenja, svoga junaštva; iz 
onoga doba, kad im je u bijednom mučeničkom vijeku, ostavljenima 
od svega živoga svijeta i zemaljskih kraljeva, jedino nebeski kralj 
pružao utjehu, pružao okrepu! Odisalo je, strujilo kroz čitavu kuću, 
kroz stare sobe nešto nebesko, nešto sveto, što je blažilo i raznježa- 
valo srca nas svih, uzdizalo naše duše i poticalo nas, da šapćemo 
vruću hvalu božanskome Spasitelju, što nam pokloni ovaj dan!. 


(Iz crtice »Na Badnjak«) Ksaver Šandor Đalski: 


Tustrissimus: presvijetli (naslov, titula). Duplonka, puška dvocijevka; 
surina, kaput od surog sukna; revera, zaista; kurija, ime za stare hrvatske 
plemićke kuće na njihovim posjedima; mužar, avan. 


Toranj 


Nad čempresovA vise, A dolje pod njim humci 
nad krajinu sunčanu, — zastire sjen ih stijenja — 
ko sanja lijep, i zloguk i krst na putu bijeli, 

k'o sunce tužnom danu, gdje bol i tuga jenja. 

visoko u vis strši Tu dobri čuvar stari 

i baca sjen u stranu, on broji pokoljenja, 


Sagradiše ga oci Pa kad za noći tije 
— ta ljeta tko bi snivo — zvon njegov kucne jače 
i predadoše djeci, i svježeg oko huma 


sveđ ljubeći ga živo, kad čudno kolo skače 
tu dobru ljubav svoju — taj dobri čuvar stari 
i kamenje to sivo, bez suza u noć plače. 


Vilko Gabarić 


KL FA 


O Božiću 
(Bednja) 


Na Badnjak metu u nas žene više puta sobe, jer drže, da će im 
se blago gojiti i linjati, 


Ne puštaju rado na taj dan za ručka nikoga u kuće, tko ne pri“ 
pada njihovoj porodici, jer misle, da će u kući do godine netko umri- 
jeti, ako bi tkogod u to vrijeme došao. 

Dok: ručaju, ode jedan od družine na drvljanik i stisnuvši oči 
zagrabi nekoliko cjepanica, a da ih nije prebrojio, i ponese u sobu. 
Ako ih je donio na par, ostat će do budućega Badnjaka svi živi, a 
ako ih je donio na nepar, razdružit će se parovi (t, j. jedan će od 
oženjenih umrijeti), Ako je u kući djevojka za udaju, tad i ona do- 
nese cjepanice; ako ih je donijela na par, udat će se do godine, a u 
obratnom slučaju ne će. 

.Božićnoga tjedna, a pogotovu na Badnjak, ne jedi ništa na dvo- 
rištu, jer će ti kokoši nesti jaja gdjegod u grmu ili uopće izvan kuće. 

Ako želiš saznati, kakav će biti koji mjesec u idućoj godini (ki- 
šovit ili ne), metni na božićnu noć u dvanaest lupina luka crljenca, 
okrstivši svaku lupinu imenom jednoga mjeseca, prašak soli, pa u 
kojoj lupini bude sutradan s6. mokra, onaj će mljeseg biti vlažan, a u 
kojoj suha — suh. z 

Na Badnjak uveče, kad je a soba okićena bršljanom, borovim 
grančicama i jabukama, sastane se cijelo selo, pa ide od kuće do kuće 
pjevajući božićne pjesme i noseći slamu, Kad uđu ljudi u sobu, idu 
Po njoj triput u okrugu, a tad onaj, koji nosi slamu (obično najjači 
i najzdraviji u cijelom selu), sjedne .na slamu u sredini sobe, a do- 
maćica mu pruži košaricu kukuruza, koji on razbacuje po sobi govo- 
reći: »To neka bude konjima, to volovima, to kravama, telićima, ko- 
košima, patkama i ptičicama, koje svojim pjevanjem slave Boga«, 
Nato mu pruži domaćin hljeb, koji on triput zagrize, i čuturu vina, 
iz koje triput gucne, Čutura ide redom, dok se ne isprazni, a tad odu 
dalje, Kad odu, napuni domaćica najprije žrvanj kukuruzom, da bude 
do godine izobila melj iva, zatim razbaca slamu po sobi, a na sič metne 
osim slame i kukuruza: još pšeničnih posija, dva ključa i tri rukoveti 
sijena. To će joj služiti za lijek, Hljeb, što ga je zagrizao onaj, koji 
je donio božičnu slamu, čuva se do Nove godine. 

Ako djevojka voli kojega momka, a on je ne voli, neka ponese 
k ponoćki željezo, što spaja plug s rudom (u nas se zove »kuraž«), i 
njim u crkvi lako udari onoga momka tri puta, ali tako, da je ne 
opazi i ne osjeti udarca, pa će je on zavoljeti. 

Ako je na Badnjak uveče jako tamno, bit će obilna godina, 


Josip Jedvaj 


Na ponočki 


Kad se začuše pred dvorom praporci, požurismo se napolje, i za 
čas su nas vozile troje saonice put crkve, 

Vjetar bješe prestao, nebo vedro, gotovo bez oblačka i posuto 
zvijezdama, koje su živahno titrale i krijesile se, te se od njih nježno 
ljeskao tamni lazur.' Nekako se činilo, kao da su ovoj dalekoj zemlji 
bliže, nekako se doimahu, kao da u neiskazanoj svojoj ljepoti slažu 
slavu Božju i misao ove večeri, jer im je tako sjaj zlatnih treptavih 
zraka nalik kao na svetački vijenac. Tihi hladni mir ovoga sjajnog 
neba svima je izricao nešto uzvišeno, nešto nedohitno! Prava Badnja 
noć! Mjesec se već visoko digao, blijeda mjesečina ovijala je sva ta. 
nježna polja, gorostasno se dizala brda kao nepregledne gromade 
snijega. Drveće, obloženo po svim granama ovim uresom zime i 
dršćući u nejasnu svijetlu, prikazivalo se fantastično, neodređeno — 
sablasno, Od seljačkih kućeraka žarila se u noći mala okna kao va- 
trene oči. Ona su glasno pripovijedala, kako sav taj svijet čeka. 
radosno, čeznutljivo dolazak Božjega djeteta. 

Naše su saonice strjelovito hrlile naprijed po svježem snijegu. 
Niti se čuo topot konjskih kopita niti sklizanje saonica, tek praporci 
ovješeni konjima o vratu i na hrptu daleko su odjekivali u ravnice 
i bregove u gluhu ovu hladnu noć. 

Zatim zaoriše crkvena zvona tankozvučno i srebrno razliježući se: 
u svježem mirisnom zraku i gubeći se daleko, daleko, tamo negdje 
za vodama i šumama. Pred crkvom sakupljena sila svijeta, svi u sve- 
čanom ruhu, čekali su početak službe. Časomice zagrmio bi iz svjetine 
hitac puške i kubure, pa jujuškanje vesele momčadi, 

Uniđosmo u crkvu na kor Batorićev, koji je on imao kao patron 
ili pokrovitelj crkve, Služba Božja započne, Visoki zidovi stare crkve: 
tek su do sredine bili svijetli gubeći se dalje u sivoj polutami, koje 
ne mogu prodrijeti voštanice, štono su gdjegdje po kutovima crkve 

zapaljene, Opojni miris tamjana i ružmarina, što su ga u rukama 
imale djevojke i žene, ispunjao je svu crkvu, Dolje iz puka, gdje se 
glava do glave narivala i svjetina se neprekidno njihala kao valovi 
na burnoj vodi, dolazilo je zujanje od napola glasno šaptanih moli- 
tava vjernika, njihovo uzdisanje — njihov zanos, 

Tada napokon zapjeva svećenik kod oltara: »Gloria in excelsis 
Deol!«?, a gore kod orgulja oglasi se stari školnik Ivica Novaković 
svojim tankim glasom kroz. nos navučenim, nalik na blejanje janjeta. 
Pjevao je s veseljem i pobožnošću, pa mu je zato bio glas kraj svih 
svojih mana ipak ugodan i vjerniku drag, Ne znaju — ne znaju doista 
naši današnji »organisti« više onako vjerno, istinito pjevati u crkvi 
kao negdašnji školnici! 

Narod se odazove, i cijela crkva zagrmi od stare pjesme: 

»Narodi se kralj nebeski. , ,« ' 

Nemam riječi, da prikažem čuvstva, što su me taj čas savladala 
i ganula do suza; nemam kista, da nacrtam ono, što sam gledao na 
licu Batorića i drugih; nemam pera, da opišem radost, veselje, bla- 
ženstvo sakupljena svijeta. Samo mogu reći, da sam se gubio pred 
veličanstvom jednoga ovoga trena, i stara, prastara božićna pjesma 
potresla mi dušom, te sam taj čas tako lako pojmio svu snagu gesla 
naših djedova: »Pro Deo et patrial«s 

Izađoh iz crkve te pođoh pod vedri nebeski svod. Iz crkve je sada 
odzvanjala pjesma: Slava Bogu na visini, a mir ljudima na zemlji. 
— Šaptom sam se pridružio ovim riječima, 


Ksaver Šandor Đalski 


1) vrsta plavoga kamena nalik na staklo; 2) Slava na visini Bogu; 3) za 
Boga i domovinu! 


Ne valja biti svakomu loncu poklopac ni svakoj čorbi zapržak. 
Dug zao drug; gdje stiza, ugriza, 
Drž se utrvena druma; kloni se prijekih staza. 


Dva lješnjaka orahu vojska. 

Božićni običaji u Hlebinama 


Na Badnjak su u kući pune ruke posla, Gazdarica peče kolače, 
slaže pečenku za sutra, jer na Božić hoće i ona da ima mira; snaša 
kiti bor, vješa jabuke, pjeni orahe; muškarci cijepaju drva, koliko će 
trebati za svetke, priređuju slamu i druge potrepštine, pa svi neustr- 
pljivo čekaju, kad će se zamračiti i zazvoniti pozdrav Gospi. Čim se 
oglasi zvono, mladići trče iz staja i pucaju bičevima, da konji budu 
što bolji i žustriji, a iz kuća, u kojima još ima po koja kubura! ili 
stara diljka?, ori se pucnjava. Kad odzvoni, uzme gazda svijeću, te 
je u kuhinji zapali išpred peći i krene u sobu, Oprezno i bojažljivo 
nosi svijeću pazeći, da se ne ugasi, jer ako se utrne, stalno će netko 
u kući umrijeti, Stupiv u sobu pozdravlja ukućane: »Faljen budi 
Jezuš Kristuš! Na tom mladom letu zdravi, veseli, kak jeni jeleni. 
Daj vam Bog žerebič, telič, prasič, purič, racič, gosič, picekov, mira 
i Božega blagoslova«, Za njim dolazi drugi muškarac i nosi punu 
plahtu slame, govoreći iste riječi, Dođe i treći, ili, ako ih nema toliko, 
prvi, noseći punu drvenu posudu svakovrsna žita, te govori istu če- 
stitku, Sada se oprema stol. Najprije uzme gazda šaku žita, te ga 
pospe unakrst po stolu, a u sredini stavi srebrni novac. Onda stavlja 
na to slamu, te pokrije sve to stolnjakom, Sada postavi na jedan ugao 
kruh, koji će se jesti na Novu godinu, pa to sve pokrije sa još dva 
stolnjaka, Na stol se metne posuda sa žitom, te se unutar utakne 
svijeća, koja će gorjeti čitavu noć. Gazda donese sada lanac, pa opaše 
njim 'noge stola, da bude u kući sloga, pa metne pod stol konjske 
hamove, ralo od pluga, bič, svoju torbu, da bi na sve te stvari došao 
blagoslov Božji. Kada je sve to svršeno, sjedne društvo k večeri, kod 
koje ne smije manjkati meda, Jelo nose na stol samo muškarci, a uz 
“svaku zdjelu govore spomenuti pozdrav, Kada dođe na stol grah »na 
suho«, uzme gazda jednu šaku graha, te ga baci po sobi vičući: »Koko! 
Kukmasta, šarena, capasta, bela, crnal«, a to zato, da se perad ne 
rashađa od kuće. Prije nego počnu jesti, »pliču«š svi po redu ispod 
stolnjaka slamke, pa koji »ispikne« najdužu, onaj će na proljeće 
sijati lan, da bude dobar. Pobožna gazdarica uzme svete vode i 
tamjana te obilazi, kadeći i škropeći sve prostorije u kući. U razgo- 
voru, koji se obično vrti oko slutnja o budućoj godini, dočekaju pol- 
noćku, i onda sve, osim jednoga, koji će paziti na kuću, polazi k misi. 


Sa polnoćke trče i žure se mlade mome, koja će brže prispjeti 
kući, jer ta će biti najmarljivija. Brižne gazdarice, bojeći se, da ne bi 

koja susjeda uzela kokošima jaja, dođu oprezno, da se. ne opazi, 
k uličnim vratima susjedovim i drmaju njima, govoreći: »U tebe ko- 
kodak, a u mene mak!« Došavši s polnočke, svi jeđu malo hladđetine, 
te legnu na slamu, jer te noći ne smije nitko spavati na krevetu. Rano 
ujutro nosi jedan muškarac »dar vodi«. Uzme jedan kolač, zatim 
jabuku i soli, pa to baci u vodu (zdenac), govoreći: »Ladna voda, ja 
ti dajem dara, a ti meni srećicu i zdravlja«, 

Rano ujutro na Stjepanje uhvati gazda kokota i Susaka, te ga 
napaja rakijom, da bude »kuražniji«, Na taj dan idu jedni drugima 
u pohode te se primaju gosti, jer na Božić nije slobodno odlaziti od 
kuće, Onaj, koji prvi dođe u kuću, zove se »poležaj«, Pod njega 
metnu jastuk, omeću ga kudjeljom, a to sve zato, da kokoši bolje 
sjede, te ga počaste svim najboljim, što u kući ima, 

Na Ivanje iznosi se slama iz sobe, te se obvije oko voćaka, 
da bolje rode, 

Na Novu godinu ne smije ni jedan ukućanin ujutro vidjeti 
svijeće u sobi, već vani, da bude zdrav i svjež, Svijeća se odnese na 
zdenac i tu se zapali, pak se svi skupe i grabe vodu za umivanje, U 
vodu baci svatko bilo srebrni novac, bilo jabuku, da bude bijel i 
rumen, zdrav i veseo čitave godine. 

Mijo Međimurec 

1) puška; *) duga puška; 3) vuku. : 


* 


U mlinu se dvaput govori. : 
Dok srce ne zaboli, ne može oko plakati. 


Zagrebu 


Povrh starog Griča brda 
kao junak lijep i mlad, 
smjele glave, čela tvrda, 
slavni stoji Zagreb-grad; 
živ, ponosit, 

jak prkosit, 

kad slobode plane boj, 
Tko tu kliko ne bi: 
Slava, slava tebi, 
Zagreb-grade divni moj! 


Dr. M. Ujević: Sjetva 3 


Mnoge bure povrh njega 
. prosu svijeta udes ljut, 

Al pod krilom našeg stijega 
on stajaše tvrd i krut; 
Ljutit stresa 

juriš bijesa 

a razmrvi vraga roj. 

Tko tu kliko ne bi: 

Slava, slava tebi, 
Zagreb-grade divni moji 

Nad njim bljesnu zlatna zvijezda, 
da ugleda druga drug, 

kao soko iz svog gnijezda, 

u daleki prhnu jug 

glas hrvatstva, 

doziv bratstva: 

Preni mi se, rode oj! 

Tko tu kliko ne bi: 

Slava, slava tebi, 

Zagreb-grade divni moj! 


Ti uskrisi naše pleme, 

ti rastjera duha noć, 

ti nam siješ znanja sjeme, 
ti nam dižeš roda moć; 
svjetlobornih, 

umotvortnih 

glava rađaš silan broj. 


Kad zarudi mlada zora, 
a iz zore dvor i hram, 
zlatno polje, zelen-gora, 
sjajna Sava, loze plam: 
Od miline 

duša gine, 

po krasoti bludeć toj, 
Tko tu kliko ne bi: 
Slava, slava tebi, 
Zagreb-grade divni moj! 


Zagreb-grade, naša glavo, 
Zagreb-grade, štite naš, 
Zagreb-grade, naša slavo, 
kao sunce ti nam sjaš, 


Budi velik, 
jak ko čelik, 
tisuć ljeta slavan stoj! 


Tko ti kliko ne bi: 
Slava, slava tebi, 
Zagreb-grade, divni moj! 


Tko tu kliko ne bi: 
Slava, slava tebi, 
Zagreb-grade, divni moj! 
| August Šenoa 


Potres u Zagrebu 


Deset sekunda! Šesti dio jedne minute! Časak, da dva, tri puta 
dahneš, manje nego što treba na smrt ranjenu crvu, da pogine — šta 
je to u životu čovjeka? Šta je to u povijesti naroda? Ništa, U tečaju 
povijesti svijeta čini ti se, da te mjere nema. Ali sada, kad nam se 
pomalo vraća svijest i dah, kad je i sam bijes prirode, bijući nas, 
sustao; te se možeš poslije dugih deset dana položiti na uzglavlje, kad 
ti pod drhtavim nogama ne riče podzemni vatreni zmaj udarajući 
svojom kobnom pandžom srce hrvatske domovine — istom sad, pro- 
lazeći kućama glavnoga grada, mjerismo deset sekunda, pa nam se čini, 
da je to bio cio vijek, proklet vijek. Vi, koji toga vidjeli, oćutjeli niste, 
poznajete strah, prepast, zdvojnost, samo po imenu, mi sve to po- 
znajemo po istini. Kroz osam punih dana potrese podzemni, ne- 
pobjedivi demon prirode tlo pod temeljima naše prijestolnice dvadeset 

i sedam puta, Hodasmo omamljeni, blijedi, vrućica nas tresla, živci 
da će nam popucati, hodasmo po svetom tlu našega zavičaja poniknute 
glave, noseći u srcu očajno čuvstvo, da će nam pod nogama zirniuti grob, 
da će se domovi, gdje smo se rodili, gdje smo sa svojim milima trajali 
sretne dane, oborili na nas, da će nas zakopati, Većina, hvala Bogu, 
ne izgubi svijesti, ali sav grad hvatao je neki delirij. Jedan čovjek 
poludi, nekoje gospođe obolješe, Trebalo je poći na Jelačićev trg, na 
Zrinski trg. Jednom pođoh i ja, da pogledam taj prizor. Tanahni bijeli 
oblaci gonili se nebom, a kroz njih prodiraše kolut mjeseca, Na Jela- 
čićevu trgu gužvala se gomila prestrašenih ljudi, u kočijama spavahu 
obitelji, koje bjehu napustile svoj stan, Oko toga stoje kuće ko prije- 
teći crni divovi, sred toga diže se Jelačićev kip na mjesečini, Ljudi 
obilaze ko tiha, plaha struja, gledaju ispod oka kuće i šapću potiho. 
Duhovi su, misliš, Na Zrinskom trgu u okviru crnih visokih palača 
nižu se crna rebra golog drveća, Svjetiljke uljenice dršću kao svjećice 
na groblju. U središtu perivoja, gdje obično glazba razigrava vesela 
srca Zagrepčana, stoje daščare, tu spavaju ljudi, Ali mnogi ne nađoše 
daščara, Po klupama, po travi sjede i leže žene i djeca. Nije to siro- 
tinja, koja nema šta jesti. To su ljudi iz dobre kuće, ali imutak im je 
kuća, a boje se, da će se kuća srušiti. Da ti je vidjeti ona blijeda lica, 
one očajne, ukočene oči! Nikad ne vidjeh užasnije slike, ne oćutih 
dublje žalosti za ovoga svijeta. Jer šta? Glavu svoju i svojih možeš 
iznijeti, ali Zagreb, čitavi Zagreb! Bilo je, kao da je đavo trgnuo 
otrovni bodež, da ga zarine u srce Hrvatske — u Zagreb! Tu stoje gla- 
sovili hramovi Božji, od mnogo vjekova, tu palače znanosti i umjet- 
nosti, a sve je skupio znoj naroda hrvatskoga kroz vjekove; 
slovili smo u svijetu kao kulturan narod, radili smo, podupirali samo 
vlastitom snagom, a sada to da izbriše deset sekunda, jedan dah, jedan 
mah? To nije potreslo samo temelje naših kuća, već i temelje naših 
srdaca do dna, do korijena, i 


Vrijedno bi bilo zapisati, kako je ovoga ili onoga iznenadila strašna 
zgoda u 8 sati i 25 minuta ujutro, Meni je to pripovijedalo sto ljudi, 
svaki na svoj način. Svaki način bijaše užasan. Neki mi kapetan reče: 
»Vodio sam svoju satniju s velike vježbe pri Savi, Pred nama stajaše 
Zagreb. Ujedamput potrese se pod mama zemlja, pred nama počne 
klimati gora, a tornjevi zagrebački počeše se njihati kao šibe na vjetru. 
»Momci,« rekoh, »mi već ne ćemo naći vojarne, jer ne ćemo naći 
Zagrebal« — Tako satnik, Drugi čovjek mi ispriča: »Stajah u svom 
vrtu usred grada, Nešto me gurnu pod nogama, uhvatih se za drvo. 

Bilo je, kao da je sav grad, kao da su sve grdne kuće i crkve skoknule 


u vis i opet se spustile, Potom se poče grad zibati na desno, na lijevo, | 


i u taj par popadaše dimnjaci s krovova, daždio je crijep na zemlju. 
Mišljah, da je sudnji dan,« — Tako pričahu ovi, a ja ću, što sam ja u 
prvi mah doživio. Spremah se upravo od kuće u Zagrebačku goru po 
službenom poslu. Još da uzmem šešir, Ujedđamput sruši se vješalica 
za odjeću, visoka, tanka, na široku stalku, na mene, a bilo mi je, kao 
da stojim sred burna mora na brodu, koji se ljulja amo tamo. Potres, 
pomislih, Skočim na prag, K meni sunu žena, djeca, sva družina. 
Svjetiljka se njihala kao njihalo ure od istoka k zapadu, ure udarahu si- 
lovito o zaklopno staklo, Kameni kipovi počeše skakutati na ormarima, 
a posude vrcale s police na zemlju u crti parabole, kao da si ih izbacio 
iz topa. Pod zemljom tutnji mukla grmljavina, izvana čuje se prasak 
crijepa, kuća se ziba i ziba kao brod na moru. Oblio me leden znoj, 
pritiskah još jače svoje, Napokon stiša se bijes. Izađoh iz kuće, Su- 
čelice meni stanuje prijatelj mjernik. Krenusmo obojica, da vidimo, 
šta je. U prvi mah nismo govorili ništa, Po ulicama prolazi uzjareno 
ljudstvo. Gomile crepovlja, dimnjaka leže na pločniku, visoke zidine 
zijevaju. Ljudi saneni dovikuju si kojekakve glasove, Svetilište se u 
prvostolnoj crkvi srušilo, vele; mene je to zabolo kao nož u srce, Po- 
hitili smo u crkvu svetoga Marka, Vršak pročelja se lomio, Uniđemo, 
popnemo se na kor, Između gotskih rebara pao je svod na orgulje, 
razbio ih, U taj tren potrese se pod nama zemlja. Bilo je bježati iz 
crkve, Zađosmo u hram svete Katarine. Pročelje je popucalo, s oltara 
svalio se mramorni kip sv. Ignaca, glava mu odletjela, sa svoda po- 
padale freske slike. Užasna li prizora! »Prijatelju! Da vidimo palaču 
akademije, jesu li stupovi cijeli,« — rekoh, Pođosmo, Da, stupovi stoj», 
palača stoji, ni za vlas da se je pomakla, ali ornamentika, slikarija, 
sve pocuri curkom na zemlju, dimnjak razbi stakleni krov, staklo razbi 
bakarske starine, potres potrese i razbi grčke posude, pobaca knjige 
s polica. Izađosmo, jedva odahnusmo, Šta vele ljudi? Evo, s palača 
Zrinskog trga srušili su se kameni kipovi, fratarski toranj popucao na 4 
strane, remetska stara crkva, grobnica Alapića i Karlovića, nije nego 
ruševina, Školske zbirke leže razlupane, izmiješane, meteorološka 
postaja je uništena, Bilo mi je, kao da mi je gvozdena šaka stisnula 
srce; pomislih, Bog i duša, na Pompej i Herkulanum. 


Minu dan, dva u smrtnom strahu, Zalazio sam u kuće, Tu potrgane 
stube, ispucani zidovi, rasprsnuli svodovi, Ljudi bježe bez obzira iz 
stanova, u svakoj pukotini vide gotovu smrt, Ne ima škole, ne ima 

ureda, ljudstvo bježi iz Zagreba. Da zdvojiš! Ban, zapovjednik i na- 
čelnik glavnoga grada ne zdvojiše, ustrajaše na svom mjestu. 

Nesreća je velika, jer je šteta ogromna, Tko je zavirio u kuću, 
može taj kvar izmjeriti. Ali Zagreb je Zagreb, Nijedna kuća nije se 
srušila; ne ima ih deset između dvije hiljade, u kojima se ne bi moglo 
stanovati, Popravak stajat će milijune, ali dvadeset i sedam puta za- 
mahnula je šaka prirode na naše srce, i Zagreb, ako i teško ranjen, 
stoji i živi. Prije tri stotine godina obori potres toranj Sv. Marka i 
Medved-grad, Tatari ga srušili, Španjolci bombardirali, četiri puta 
kroz tri vijeka pohara ga užasna vatra, ali iz svih tih nevolja dignu 
se Zagreb kao fenić-ptica, Bilo je navečer prvoga dana potresa, »Naše 
arkade, grob našeg Preradovića sigurno se srušio«, reče mi prijatelj. 
— »Povezimo se onamo,« odgovorih, Povezosmo se. Bilo je mutno vri- 
jeme, Kiša je sipila. Gotovo ne smjedoh od bojazni podignuti oči, Znao 
sam, da je glavni udarac došao iz Zagorja na Granešinu, Remete, preko 
Mirogojskog groblja u Novu ves, na Jelačićev, Zrinski trg, te išao 
prema Savi. Napokon dođosmo pred groblje. Pogledah. Velika kupola 
vidi se netaknuta, tanki stupovi dižu se put mutna neba, a onamo u 
mutnoj pozadini na jugozapadu ističe se crna silueta Zagreba. Stoji, 
Bože moj, kao da mu nije ništa, a ranjen je teško, Po groblju leže 
oboreni spomenici, kameni kziževi iskočili iz pilova, kao da si ih dignuo 
prahom, Stupismo u grobnicu Petra Preradovića. Tu stoji kameni kip 
Domovine, netaknut, cijel. Divlja sila prirode kao da je od straha 
stala na pragu genija, kao da se bojala dirnuti veličajnu žrtvu naroda. 
Činilo mi se u sumraku, da je mramorni kip Domovine još tužniji, kao 
da je bolnim okom svrnuo na Zagreb, kao da pita: Oj lijepi cvijete 
hrvatski, oj Zagrebe naš, što si skrivio, da je upravo tebe nemilosrdna 
ruka prirode pogodila? Koji je demon podmitio podzemne sile, da se 
slete na tebe? — I tad se sjeti Domovina, da je Zagreb izgorio, da 
ga potres u davna vremena potresao, ali da još stoji, i Domovina šapnu 
ožarena nadom: Evo gleđ me, još Hrvatska nije propala, a nisi ni ti, 
Zagrebe moj! Upri ljudski, drž' se junački, evo vjere, cvjetat ćeš 
ljepše nego što si evo cvao, jer su ti sinci poštenjaci, junaci. Nitko živ 
ne će porušiti našeg prava, naše svetinje, ničija moć ne će porušiti 
tebe, a kukavicama — daleko im kuća! 

pram Šenoa 

E * 
Dok znaš za se, ne daj na se. 


Dok je glavi, bit će kapđ. 

Visibabe 


Kakvo ono zvono zvoni uz potok, što poljem roni? 
Kakve ono bijele glave cvatu izmed svele trave? 

To su jutros ukraj grabe nikle prve visibabe, 

pa sad zvone u dan rani, kao mali sirotani, 

da procvate rosno cvijeće, jer proljeće već se kreće, 


Ivo Kozarčanin 


Rečenica, koja obuhvata svijet 


Peti razred građanske škole, Tri reda zelenih školskih klupa, a 
na njima šest nizova zlatnih bundevica, Punih ili praznih bundevica? 
Praznih — rekli biste vi — i... prevarili biste se. 

Naša razrednica i nije sudila kao vi, Kad bi ona velikim kora- 
ćima, rukii unatrag skrštenih, stala pred našim klupama, znala bi.se 
iznenada zaustaviti i zagledala bi se oštrim pogledom u prvu od tih 
glavica, koja se dizala nađ prvom klupom. Gledala je u nju oštro i 
uporno, kao da je njezin pogled prodirao korak po korak sve dalje, 
i kao da je ubirao čudo za čudom, njeno je lice sve više primalo izraz 
udivljenja, Onda nijesam znala, kuda ona to prozire, No sada znam, 
da je njezin pogled davno prije R&ntgenova otkrića umio da prodre 
kroz onu prvu bundevicu, što se njihala nad prvom »bogatom« 
klupom, onda kroz drugu iza nje, pa onda kroz cijeli onaj niz, sve 
tamo do posljednje, »oselske« klupe, I ostajala je zadivljena, kao što 
bi ostao zadivljen svaki, kome bi se otkrila čudesa sabrana u dva: 
deset poredanih dječjih glavica! Onim trenom pretvara se taj niz 
bundevica u bogat i raskošan đerdan, koji je iz Božje ruke pao preko 
ovih školskih klupa i u kojemu trepti i titra sve, što je Božji i ljudski 
um ikada zamislio, Bujica predočaba, kaos ideja. iz kojega ipak 
vrcaju varnice divnih zaključaka — gotove pjesme, koje još ne traže 
pera, raskošne arabeske, kojima još ne treba ni boja ni kista, drame, 
male i velike, humoreske bez broja, neodoljive, koje traže izlaza i 
koje neprestano titraju bar na deset od dvadeset dječjih lišca, 

Sve ovo ključa, trepti, sve se ovo prelijeva u čudesnom tom đer- 
danu, Pa tko prozre u tu raskoš, zar ne mora da se zamisli prije 
negoli će s golim slovima i s dvije tri mršave »jedinice« i »desetice« 
pristupiti tim glavicama? 

»Ne, u ove glavice ne može više ništa da stane, i one se ne opiru 
zaludu tako uporno nauci! Tu'se ne može raditi o tom, da ove glavice 
primaju, nego se radi o tom, da se nauče davati, da im se stvore 
izlazi, koji će ovu zlatnu bujicu izvesti na sunce Božje«. 

= Ovako ja sada — u zreloj dobi — sebi zamišljam tok opažanja 
i zaključaka naše razrednice. Sva tajna uspjeha ove vanredne žene, 
sva tajna njene omiljelosti ležala je u ovom bodrom pouzdanju, koje 
je ona prinosila dječjim dušama i umovima, 

Tako je bio sat slovnice, Nakon kratka, oštro odmjerena tumače- 
nja raširene proste rečenice reče razrednica: 

»A sada neka svaka napiše dva primjera«, I doda s osobitim na- 
glaskom: »Promislite, što ste danas vidjele, čega se od jučer sjećate 
ili čemu se sjutra nadate. Sve je to rečenica, sve to može biti pri- 
mjerom raširene proste rečenice. Dakle, primjeri ne. smiju biti iz 
čitanke, nego iz vaše glave«, 

»Pik«, šapne neka čupavica blizu mene, a smijeh oko nje probije 
tu i tama poput malih eksplozija. 

Međutim je već za vrijeme tumačenja moje srce počelo nekako 
čudno kucati. Obuzela me maglovita slutnja, da se tom raširenom 
rečenicom otvaraju silni prostori (za koje ni onda nijesam znala niti 
danas znam, gdje leže), da granjiva neka neopisiva sloboda, da se 
može saći na ta polja i ubrati bezbrojne čudesne mogućnosti; postalo 
mi je tijesno u toj školskoj sobi, u kojoj su se do sada naši primjeri 
kretali, »Pomislite, što ste vidjele, čega se sjećate!« Cijeli vrtlog slika 
nagrnuo je na ove riječi pred moju maštu; slike iz prirode, iz igre, 


“iz povijesti, iz bilo čega, a oko tih slika vrzina kolo riječi, koje bi imale 


da ih prikažu i iznesu kao »primjere«, Vrtlog slika se vije, vrzino kolo 
riječi kruži, i u toj utakmici nijedna predodžba da uhvati pravu riječ! 
Nakon duljeg vremena ustavi se moja misao na pitomoj sličici. Neka 
lijepa biljka, što cvate plavim grozdovima, penjala se negdje duboko 
u Tuškancu na prozore našeg starog doma, 

»Plava ruža (!) penje se visoko na obloke(!)«, — Kako pogrješno, 
kako zagrebački! Ali kako divno i necbično u onaj čas! No tko bi se 
usudio tako nešto neobično pročitati, pa pred cijelim razredom, pa 
na glas! Na samu ovu pomisao poderem papirić, i nestane ga pod 
klupom. 

»Čitajte! Prva klupa!« reče razrednica, 

Nečiji reski dječji glasić pročita: 

— »Dobar učenik piše lijepu zadaću«, 


40 


— >»Dalje! Druga klupa!« Nešto zlovoljan glas razrednice kao da 
je pao za pol oktave. 

— »A je li tebi tvoja tetka zaista sašila novu haljine — upita 
sad već izrazitim tamnim altom. | 

— »Molim, ja nemam tetke,« 

Stanka. Nekoliko oštrih koraka gore dolje, Bura se prinosa. 


»Ne valja! Ništa ne valja! Iznova! Sve su to primjeri iz čitankel, 


Zar ne znate misliti? Zar ne vidite kroz staklo prozora onaj oblak na 
Kamenitim vratima? Ne može li biti od njega rečenica? Pa onaj 
prosjak, kojega svaki dan darivate? Pa lopta, za kojom ste potrčale? 
Pa golubovi, koji se pred vama razlijeću? Nijesu li ovo rečenice?« 

Hitrim koracima mjerila je sobu, a onda zabacivši običajnim za- 
mahom svoju kratku kosu stane, zagleda se kroz prozor, kojemu je ma- 
lo prije uputila naše oči i izrekne (ne znam kome: sebi? nama? svijetu? 
nauci?) nezaboravne riječi: 

»Rečenica je riječima izražena misao. Misao obuhvata svijet, 
dakle: rečenica obuhvata svijet.« 

Ova zasada, previsoka za nas, djelovala je to više kao neki tajan- 
stveni predgovor, Potresla je — dobro se sjećam — naše dječje duše, 
i tko zna, koliko je dječjih umova jednim mahom otvorila! 

Kao razvezana ptica poletjelo je sada moje pero, Dakle sloboda! 
Zaista sloboda? Bez straha, bez stidljivosti, bez oklijevanja možeš da 
se hvataš onog oblaka nad Kamenitim vratima, neba, cijelog svijeta! 
Moje su ruke dođuše nešto strepile, no žilice u sljepočicama kucale su 
skladno, kao da tama neki mali kovači kuju svoje remek-djelo, puno: 
djevičanskoga čara, puno nade i poleta! 

»Crni oblaci putuju hitro nebom.« »Vjetar nosi otkinuto lišće,.« 
»Po cesti se vitla bijela prašina.« 

Primjeri su tekli potokom iz moje nove kovačnice. Preko nevje: 
šta rukopisa, preko pravopisnih pogrješaka izlazili oni izlomljeni, 
iskrivljeni, ali ništa ih više nije moglo zaustaviti! Niti sam što čula ni 
vidjela, ruka je slijedila neodoljivu silu, slova, kao da brzaju, izlazila 
nekuda otegnuta i sasma položena, kao da doista voda nanosi te 
riječi na papir — i mjesto dva primjera, bilo ih je osam, deset. Kad 
se oglasi glas razrednice: »Čitajtel« — bila je opisana čitava oluja, 
koja me je jednoć, posve malenu, zatekla samu među jablanima, 

Ustala sam, počela čitati, Prvobitno drhtanje, kucanje srca, stid, 
sve se to postepeno gubilo. Zvuk mojih riječi postajao mi je sve miliji, 
spajao se sad potpuno s predodžbom mojom, sad se na slabijim mje- 

stima od nje odvajao; slike bačene u rečenicu vraćale se opet s pa- 
pira kao predodžba u moj um i — moje prvo književno djelo bilo je 
gotovo!" 

Ne sjećam se, koji je bio učinak ovog mog »prvijenca« na suuče- 
nice i na razrednicu. O spoljašnjim uspjesima nije pitala moja uzbu- 
đena duša, koja je prvi put okusila najčistiju slast, što ju je život 
kadar pružiti, 

A kada j je pola sata iza jea zaista iz onog oblaka nadošla oluja, 
kad je stalo grmjeti i tutnjeti, kad je sva sljemenska bura poletjela, | 
da se uskim koritom Duge ulice probije dolje u ravnicu, i kad je 
udarac vjetra širom raskrilio okno, kraj kojega je čas prije stajala 
naša razrednica, onda sam ja ljubomorno slijedila sve faze te oluje, 
ljubomorno, pažljivo, napeto: hoće li sve biti onako, kako sam ja 
opisala?! Osjećala sam, kao da je ovo moja oluja. 

Tada sam osjećala samo ovo. A sad znam još nešto. Znam, da 
taj prozor, koji se tako naglo raskrilio, da taj prozor, koji vodi u 
beskrajni veliki svijet, nije za mene zatvoren ni vjetrom ni olujom od 
Sljemena! Moja mi je učiteljica poletom svoje misli pokazala put 
daleko u neizmjernost; ona me je privela rečenici, koja. svijet obu- 
hvata. ' 

Ivana Brlić-Mažuranić 


Ljeino podne 


U travi se žute cvjetovi, 

i zuje zlaćane pčele, 

za sjenatim onim stablima 
krupni se oblaci bijele, 

I nebo se plavi visoko, 

kud nečujno laste plove, 

pod brijegom iz crvenih krovova 
podnevno zvono zove. 

“A dalje iza tih krovova 
zlatno se polje stere, 
valovito, mirno i spokojno, 
i s huma se k humu vere, 


Vladimir Vidrić 

Bogorodičine trešnje 


Dragoševa se majka opasno razboljela. Svi su u kući vrlo zabrinuti, i 
dobra kuma, i vjerna služavka Kristina, pa i sestrica_ Anica i brat Ciro. 
Dragoš smišlja, što bi on učinio, da mama ozdravi. Kristina je rekla, da 
treba žrtvovati nešto najmilije. Kuma je dala zapaliti svijeću na oltaru 
Majke Božje. A on? Među svojim igračkama nije našao ništa zgodno. Voj- 


nici su mu svi pomalo ranjeni, a ni konji nisu cijeli... Našao je ipak jedan ' 


četvrtak. Tim će novčićem kupiti, što mu se čini najzgodnije. Ali ništa nije 
. dosta lijepo, dosta skupocjeno... Gle prvih trešanja! Njih će kupiti, jer su 
mu one najdraže i najslađe. Makar je mogao kupiti tek dvije malene Kitice, 
a dobio od babe Klare još jednu, sve ih je skupa odnio Gospi za mamino 


zdravlje. , 
Anica je također mislila na žrtvu, ali njena je bila druge vrste. Ona će 
se svladati u svojim pogrješkama... A kada je ipak osvanuo dan sreće i 


veselja, kada je majka prvi put sjela sa svojima k zajedničkom objedu, onda 
je Dragoš bio svijestan, da su ipak i samo njegove trešnje donijele zdravlje 
ljubljenoj majčici. Velika je pak darovana košara slatkih trešanja gospodina 
župnika zaslađila svima ručak, 4 malom je dobrom sinčiću bila nagrada # 
uzvrat za njegovih šesnaest trešanja žrtvovanih na bijelom šrtveniku. 


Bila je nedjelja. Dragošu nije teško rano ustajati i s tatom 
ići u crkvu. U crkvi nije bilo puno svijeta. Nekoliko baba i staraca 
klečalo je u klupama, Pred svetim se Florijanom ustavila Kristina. 
Gospodin mežnar zapaljivao je svijeće. Dragoš stane pred bijelim 
oltarom, izvadi trešnje iz džepa i lijepo ih poreda na oltaru, one dvije 
veće kitice jednu kraj druge, a onu manju treću u sredinu, Onda siđe 
i klekne na stepenicu, zagleda se u svoje trešnje i stane se moliti: 

— Dragi Bogo i Majka Božja, dajte da ozdravi moja mama, 

I tako je moleći se Bogu gledao u trešnje, kako se lijepo crvene 
na bijelom oltaru, pa pogleda i na sliku Majke Božje, da li ona vidi, 
šta joj je on tu donio, Učinilo mu se, kao da su trešnje rasle i množile 
se i crvenjele se kao ružice, I bilo mu je drago. Sada više nije ni 
mislio, da bi ih jeo, samo je želio, da im se dragi Bogo rađuje, jer su 
tako lijepe. 

Uto zvekne zvonce, i odmah zatim zabruje orgulje. Dragoš se 
trgšne. To svira njegov tata, i Dragoš treba da mu pomogne pjevati. 
Lijepo klecne dva puta pred oltarom, prekrsti se.i ode na kor. Tu 
odmah stane k osloncu, pritisne nos uz ogradu kroz šupljinu između 
izrezanoga vinova lišća i grozdova pa pogleda dolje, da vidi, jesu li 
uistinu njegove trešnje na mjestu, Jesu, hvala Bogu, i Dragoš veselo 
zapjeva s tatom: 

»Svet, svet, svetl« 

Poslije kod pjevanja dođe mu odjednom na pamet misao, i on se 
od te misli čisto zapanji, Šta će biti s onim trešnjama? Tko će ih po- 
slije pojesti? Dragi Bogo? Ali on je duh, i svi nebesnici su duhovi, a 
dusi niti jedu niti piju, jer im i ne treba, 

Zabrine se Dragoš za svoju žrtvu. Na povratku kući stane pitati 
tatu: : 

— Tata? 

Tata je zamišljen, ne odgovara, Dragoš zaintači, 

— No, šta ćeš? 

— Tata, je li, tata, šta biva od onih stvari, što ljudi žrtvuju 
dragome Bogu, kad ga oni mole, da im štogod učini ili dade ili... 

— Kako ti to misliš? 

— No znaš, tata, kad nešto žrtvuju, da im bolesnik ozdravi ili 
nešto slično, i daju svijeće ili drugo što, 

— Svijeće se pale u crkvi, — odgovori tata, 

— Da, to znam, ali druge stvari? — oklijevaše Dragoš, — na 
primjer — trešnje? m 

— Trešnje? A tko daruje trešnje? — nasmije se tata, — No i za 
njih našla bi se mušterija. Jamačno pozobala bi ih djeca crkvenjakova, 

— A joj, moje trešnje! — izlane se Dragoš i stane kao ukopan. 

— Tvoje trešnje? O kakvim se to trešnjama tebi sanja? — 
pita otac začuđeno, 

Dragoš ne odgovori, nego čim dođe kući s tatom, smjesta se 
okrene i vrati u crkvu, da vidi, jesu li trešnje još na mjestu. I gle, bile 
su još onako, kako ih je Dragoš poredao, 

Sad se on smireno vrati kući. Tata se valjda prevario, da će ih 
crkvenjakova djeca pojesti. Ta pozna ih on, to je bio Sepl i Hanzl. 
Pa zar oni da jedu njegove, t. j. Bogorodičine trešnje, što ih je on 
žrtvovao? 

Tri dana, otkada je onomadne Dragoš odnio trešnje u crkvu, ' 
izdržao je, da osim Anice i Kristine nikome nije ni riječi rekao. Samo 
je u crkvu trčao svaki dan. Odmah drugoga dana trešnje nisu više 
bile na oltaru. 

— Jao, gdje su? — pitao se Dragoš vrlo uznemiren, 

Treći dan uvrebao je crkvenjaka, 

— Jelte, gospodine mežnjaru, jeste I' vi uzeli moje trešnje tamo 
s bijelog oltara? — pitao je sav zaduhan, 

— Kakve trešnje? — stari će crkvenjak otresito, A zar se 
kakve trešnje ostavljaju u crkvi? Crkva valjda nije nikakva tržnica. 

— Pa, pa ja sam ih samo metnuo, — odgovori Dragoš krotko, — 
za mamino zdravlje, A znate li možda, tko ih je uzeo? 

Crkvenjak se ljutito pograbi za svoj veliki nos, strašno se nako- 
struši i zarogobori: ' ' 

— Ajd otale, briga mene za tvoje trešnje, 

I htjede otići, Aha, ali Dragoša nije se tako laka otresti, 

— Mora vas biti briga, — rekne odlučno, — jer je to bila žrtva 
Majci Božjoj i dragome Bogu, da ozdravi mama, Znate li? 

— No pa dobro, ako je žrtva, žrtva je primljena, Jesi !' me razu- 
mio? (e : 

Dragoš zine. Eh kad je tako,.., onda je razumio. 

— Onda je dobro, — rekne na glas i uputi se kući, pa odmah 
Kristini, da se pohvali, kako mu je žrtva primljena, 


Jagoda Truhelka 


Šum pšenice 


Iz luga vjetar dune u doba gluho 

i zelenu plahtu niz obronke zatalasa. 
Lelujanje se začuje tako suho, 

To šumi dolinama klas do klasa. 

Vrijedni domaćin kroz otvoren prozor sluša 
šumor klasja i smije se u duši. 

I sve mu se čini, kao da već čuje, 

kako se zrelo zrnje u hambare ruši, 

Miris pšenice duša mi snažno diše, 

I šum slušam, stojeći za ogradom od trnja. 
O hvala ti, Bože, što se u klasju ovom njiše 
i moja skromna šačica zrnja. 


' Nikola Šop 


* 


2. Hrvatski narod ima svoje izvorno povijesno ime Hrvat, pođ 
kojim se je pojavio u davno povijesno doba, pod kojim je prije 1400 
godina došao u današnju svoju postojbinu, te pod kojim živi sve do 
danas. Toga imena ne može i ne smije zamijeniti nikakvo drugo ime. 

Prvi put u kuhinji 


Nikada ne ću zaboraviti toga jutra, kad me je majka povela u 
kuhinju i rekla: »Hajde, kćerko, da ispuniš, što si obećala«, Pri tom 
mi je predala ključeve od smočnice i ormara, iz kojega je izvadila 
čistu pregaču, zatim me pogladila po licu i nekako osobito pogledala. 
Činilo mi se, da me žali, i opet kao da se raduje, 

. Kad je izašla i za sobom zatvorila“ 
vrata, bilo mi je kao ubogom  Robin- 
zonu, kad ga je more izbacilo na kopno, 
i on se našao sam samcat na pustom 
otoku. A bilo je dobro, što sam se sje- 
tila Robinzona. Ta on je sjajno svladao 
sve nevolje te goloruk načinio, što mu 
je trebalo, da ugodno i udobno živi; pa 
kako da ja ne priredim jednostavnu 
6oveđu juhu s rezancima, govedinu s 
umakom od hrena i gnječenim krum- 
pirom, i palačinke, Da, to je lakše i 
zabavnije, nego što je bilo jučer, kad 
sam morala odgovarati, što se ono do- 
godilo nekih 200 god. pr. Krista, Samo 
da počnem, no gdje je svemu početak? 

Nakon duga razmišljanja odlučim da najprije skočim u prizemlje, 
gdje je mesnica, u kojoj naša majka nabavlja meso, Putem u mesnicu 
dosjetim se, da nemam ni pojma, koliko mesa treba uzeti, ali sam 
se tješila, da će mi u tome pomoći prijazna mesarica, koja tako sigur- 
no rasijeca velike komade različitog mesa, No eto mi prve nevolje! 
Razboljela se, upravo se danas morala razboljeti! Mjesto nje siječe 
i važe nekakav golem mrkonja, kojega se bojim i zapitati, koliko mi 
treba za sedmero ljudi, pa dok on dvori one, koji su prije mene došli, 

rješavam u glavi tu tešku zadaću. Koliko, koliko bi to moglo biti? 
Pola kg na glavu, bit će 34 kg svega? Čini mi se, da je previše, bit 
će valjda 1/s kg svakome dosta, pa kad je red na meni, odvažno 
zatražim 2.30 kg govedine. »Kakve?« pita mesar, a ja ne znam. 
»Pržolice, butine«, nabraja on, a'meni je pravo čudo, što meso jedno- 
a vola ima toliko imena, i upravo odahnem, kad on dosta nestrpljivo 
upita, hoću li peći ili kuhati. »Dakako kuhatil« odgovorim, i sjetivši 
se, da sam čula, kako je juha dobra od kostiju, naložim mu, da mi 

dade mnogo kosti. Mrkonja me vrlo zadovoljno pogleda i pokupi sve 
kosti sa svoga panja te ih pobaca na vagu. Bilo ih je dva puta više 
nego mesa, 

Iza te prve dvoumice o količini mesa došlo j je stotinu drugih, U 
koji lonac da pristavim, koliko da soli dam, koliko hrena, krumpira, 
koliko masti, brašna, jaja, a uza sve to kao da mi je štednjak navije- 
stio najveće i vječno neprijateljstvo. Najprije u njemu ne će nikako 
gorjeti, onda opet previše, a za koji se čas vatra posvema ugasi. Ko- 
liko sam puta pošla k vratima, da u majke ili bake zamolim pomoć, 
i opet sam odustala od stida, A one baš ni blizu. Da je tu makar naša 
Kata, no ona je dolje u praonici, i kao da se zauvijek onamo odselila, 
Samo je jedamput na čas došla po nekakve krpe i odmah otišla, a 
da me nije pravo ni pogledala, Jedamput se i bakica pojavila na 
vratima — činila se sva zaprepaštena — i brzo je zatvorila vrata. 
Sigurno ju je smetala množina suđa po stolu i po svim stolcima, Ali 
nekamo sam ga morala metnuti, da čeka, dok bude oprano. 

Najbolje mi je išlo kod juhe, ma da je i tu bilo mnogo neprilika, 
dok sam našla pravi lonac. Prvi je naime i drugi bio premalen za sve, 
za one košturine i zelenje, koje sam pometala u nj, da ne bude juhi 
prigovora. Ali rezanci, rezanci! Nikako s tijestom na kraj, a baš 
sam onako radila, kako sam vidjela majku, kad sam je u kuhinji kat- 
kad pohodila. Sasula sam brašno na dasku, u sredini ga razgrnula, na- 
lila vode, pomiješala i — bilo je, kao da je za ljepivo. Brzo sam dodala 
brašna, malo, nije koristilo, dala sam više, a. ono postalo kamen. 
Najednoć se sjetim, da su majčini rezanci žuti, pa šta bi tu moglo još 
trebati? Aha, jajal Jedno mi se čini premalo, uzmem dva pa onda 
iznova, i opet izašlo ljepivo, zatim kamen i tako redom, dok mi se 
nije činilo, da mogu pristupiti valjanju. Bože, što sam se uznojila 
kod toga posla, dok nije izašlo nešto, što je donekle naličilo majči- 
nim rezancima, koji su tako fini i svi jednaki, a moji su bili neki 
debeli, neki tanki, neki široki, a drugi još širi, 

*A palačinke! Kad se sjetim onih Simnastičkih vježba, kojima 
sam htjela onako kao majka zabaciti tavu uvis, da tijesto odskoči, 
u zraku se okrene i opet raširi na tavi! Skočilo je i moje, možda se i 
okrenulo, ali se kao meni uprkos složilo mjesto lijevo u tavu — na 
štednjak. Pa što je zacičalo, što se zadimilo! Da se ne zagušim, mo- 
rala sam otvoriti prozor i vrata, a tada je nastao pravi orkan, Samo 
što me nije odnio! Konačno je nekako teškom mukom izašlo sedam 
palačinka, koje su se mogle dati na stol. Toliko ih braco obično sam 

pojede, ali ja sam već bila izgubila svako povjerenje u objed i slutila 
sam, da će mojim gostima i tih sedam biti previše, 

"Ne, nikad ne ću zaboraviti toga dana! Podne je bilo već davno 
odzvonilo; čula sam oca i braću, kad su dolazili, čula sam, kako ne- 
strpljivo šeću hodnikom, a ništa nije gotovo. A kad je sve bilo gotovo, 
onda je tek bilo najgore; kako su mi prije toga suze same navirale na 
oči, sad mi je bilo, da glasno zajecam! e 

Ukratko: od juhe je ostala samo neka kaša od rezanaca, jer je 
u loncu bilo kosti i zelenja, a premalo vode. A i ta kaša bila sama 
sol, Govedina je, koliko je govedine bilo, ostala tvrda, Za umak se 
nije moglo reći, je li sol ili ocat. Krumpir je plivao u masti, a ono 
sedam palačinka bilo je kao sedam podmorskih kabela, 

> A ona teška šutnja za objedom! Svi su upirali oči u tanjur ili su 

odlažući žlicu gledali preda se, dok nisam ja postavivši na stol pa- 

lačinke klonula na stolac te pokrivši lice rukama zaplakala. Nisam 

se više mogla svladati, ali nisu mogli ni oni, samo što oni nisu suz- 

državali suze, nego glasan, neobuzdan, upravo veseo smijeh. I svi su 

pritrčali k meni, gladili me i milovali, dok se nisam malo smirila, ' 
Tada je majka donijela na stol neka hladna jela, koja je jučer prire- 

dila znajući, kako će moj objed svršiti, 

Kad smo iza objeda pošli k drugom stolu, uz koji su roditelji i 
baka pili crnu kavu, posadi me otac kraj sebe, Ja sam bila ganuta,. 
što se on i nitko od mojih ne ljuti na me, pa sam i opet zaplakala, ali 
otac me milo pogladi i reče: 

— Ne zaboravi današnji dan, dijete moje, neka ti danas i sve 
buduće dane govori, da za svaku dužnost i za svaki posao, koji mo- 
raš raditi, treba nauke, jer nitko ne dolazi na taj svijet kao gotov 
majstor svoje struke, Svaki je majstor najprije bio šegrt, svatko ie 
morao prije proći svoju školu i s većom je ili manjom mukom svršiti, 
dok je mogao stati na vlastite noge i svoj posao samostalno i dobro 
raditi. Tako je moralo biti nekada, tako mora biti i sada, pače sada 
još više, jer su današnje životne prilike teže, tako teške, da se samo 
pravi majstori u svojoj struci mogu održati, Ti si dosad sve vrijeme 
i svu pažnju obraćala školskim predmetima i zato lijepo napreduješ, 
znaš množinu toga, o čemu, kako si nedavno čula, nisu djevojke prije 
150 godina ni sanjale. Nije bilo dobro i nije moglo tako ostati, da 
jedna polovica čovječanstva svaki dan napreduje, a druga da ostaje 
u tmini i neznanju, ali ne bi bilo dobro ni to, da od tebe bude majsto- 

rica u životu'izvan kuće, a u kući, u tvom domu da ostaneš šegrtica, 
to više, jer je zvanje žene domaćice teže od drugih zvanja. 

— Teže? — zapitam iznenađena, i 

— Teže! — ponovi majka smiješeći se onim blagim, strpljivim 
smiješkom, kojim ona prilazi ranim jutrom i u kasnu noć k našoj 
postelji, kojim nas miri i blaži, kad joj pričamo naše nevolje, 

— Teže! — nastavi otac, jer od tebe, od tvoje volje i ustrajnosti, 
od tvoga znanja i vještine zavisjeti će, rasti ili padati sreća tvojega 
doma i svih tvojih tako, kako ona raste pod brižnim rukama tvoje 
majke. Još više, ne budeš li šegrtica, nego majstorica u tvojem domu, 
ti ćeš potaknuti u mnoge šegrtice želju, da bude majstorica, pa da 
kao i ti pridonese glavni dio k općem napretku i blagostanju čitavog 
naroda. ' 

Moram reći, da ni bakica ni ja nismo razumjele, kako da mi, pa 
da smo još kakve majstorice u svom domu, pridonesemo glavni dio 
napretku i blagostanju čitavog naroda. Samo majka, čini mi se, da je 
znala, što otac misli, 

No otac je već ustao, jer je došlo vrijeme, da ide za svojim po- 
slom. Oprostivši se od nas reče, da će mi sutra protumačiti, što nisam 
danas razumjela, 


Milka Pogačić 


(Iz knjige: »Kućanstvo za školu i dom«) 


Čačkalice 


Bilo je doba žarkog ljeta — doba, u koje, tek što ugasne zapad, 
već gori istok. Kad se ovako zažari istok, čini se, kao da se ustrčalo 
milijun kola sa dva milijuna bijesnih konja po žeravici, koju pretvo- 
riše u prašinu, a ta se digla... Iza te užasne prašine došeće se sun- 
ce,,. Diže se ono i zapliva modrinom nebeskom, Ali to sve nije go- 
tovo ništa prema onome, kako se ono diglo jednog jutra. 

Po zemlji zavlada panika. Sve je ušutjelo, sve je zadrhtalo: i 
kukci i ptice i četveronošci i ljudi... Sve je, rekoh, šutjelo, i drhtalo 
i gledalo, što će biti od dana današnjega... Eto, doći će podne, a 
popodne će vrućina provaliti kao razbojnik kroz rebrenice; kroz 
stakla u sobe do divana, gdje se protežu patnici kupajući se vlastitom 
znoju. 

ie, takvo bješe ono jutro, kad se rodi u glavi Hldočnačkog 
trgovca Joje preznamenita ideja, da naruči »za probu« — čačkalica... 

Tog »artikla« ne vidje još Hladetina — dično selo naše, a sad 
će ga Joja naručiti! To se i može naručiti »za probu«, jer se čačka- 
lice u doba žarkog ljeta ne kvare kao, na pr. rusi, »prezgerm« ili što 
slično... A ne će ih ni miš ni parcov, pa ni druga parasitska!) čeljad. 
Bilježnik ne će trebati pukati?) slamu s krova, njegova će gospođa 
ostaviti na miru riblje kosti u starim steznicima i bluzama, učitelj će 
mirne duše moći odrezati onaj dugi nokat na malom prstu, stari će 
blagajnik moći odbaciti slamku iz virđinke'), dok će župnikova ko- 
čijaša dem neugodna posla, da izrađuje »treščice« za sve one. 
goste ,, 


Za malo časa ušulja se Ad vesela vijest, da će Joja naručiti čač- 
kalice, u sve bolje kuće dičnog sela Hladetina... Već u podne kod 
objeda zapade Joju i čačkalice ta sreća, da su bili predmetom živah- 
na razgovora u svakoj — boljoj kući... 


A istom djeca! Zasjela krila i koljena moleći, da'im se priča o 
toj za njih novoj stvari, Htjela su, da im se pripovijedaju i pripovije- 
sti, ali »prave«, t, j. duge pripovijesti, onako duge, duge kao, recimo, 
o zmaju, o carskim sinovima i ukletim gradovima, Bilježnikov jedi- 
nac Fricek je pače i sam izmislio jednu pripovijest i pripovijedao je 
svojim družicama, Ciganka je ukrala kokoš, pandur je trčao za njom, 
ona je pobjegla u šumu, gdje su bili drugi cigani. Cigani su bacili na 
nju kamen, pak je ciganka postala jedna velika trešnja, a na trešnji 
je bilo puno, puno trešanja, a svaka je trešnja visjela na jednoj — čač- 
kalici. Onda se ta trešnja na pandura srušila, pa ga ubila, Onda je 
ciganka ustala i odnijela kokoš svojoj kući. Tamo su je cigani pojeli... 


Učiteljeva se Sandrica razgovarala sa svojom družicom kod 
objeda — s mačkom pitajući je, hoće li ona mjesto kosti oglodavati 
čačkalice, na što je draga družica digla rep te voljko predući obila- 
zila svoju dobročiniteljicu, a onda se popela na nju i gladila joj lice 
svojim uhom, Ni Žužica, dobro dijete, a pokćerka župnikove gazda- 
rice, ni ona nije ostala bez utisaka. Kako je sve razgovore o tim 
slavnim čačkalicama slušala otvorenih usta i puno slušala o tim 
stvarima, što su tako okupile cijelu kuću, u noći je sanjala, da je bio 
onkičin-stričev imendan, a ona da mu je išla šestitati i odnijela mu 
na dar punu svoju košaricu čačkalica, a svaka je bila zakićena — 
hrvatskom trobojnom vrpcom .., Onkici je prosuzilo oko, uzeo Žu- 


1) nametnička; *) čupati; 3) cigara. 


Dr. M. Ujević: Sjetva 4 

žicu na koljena i gladeći joj obraziće da joj je io »Žužica je naša 
dobra Hrvatica«.,.. 

I došle su čačkalice .,, Došle su, slavne bile! Nakon toliko vreve, 
koje čudo, što je Joja taj »artikl« jedva dočekao, Čim je čuo, kako 
kirijaš pucketa bičem — a on bi poznao među stotinama pucketanje 
biča svoga kirijaša — on je nehotice popošao u susret, da upita, da 
li je sve u redu... ? ' 

Sve je bilo u redu. Čim je kirijaš odgrnuo ponjavu, odmah je Joja 
primijetio plavetni omot. Gotovo navali na nj — na taj omot i ushi- 
Ćena lica unese čačkalice u dućan, Naglo razdere omot i prospe po 
pultu svežnjiće — lijepe ukusne svežnjiće,.. 

Odmah izabere najljepši, veže ga vrpcom i objesi na đućanska 
vrata, da svatko vidi njegov novi »artikl«.,, 

Za čas se pronije glas Hladetinom: »Došle su Joji čačkalicel« 

Sve ih je kupovalo, što je »boljeg« u selu bilo, Svaka kuća — 
po dva, po tri — po pet svežnjića, pa da bude i te ruke blagostanja ,. 
Pače nastade neke vrste natjecanje, 

— Kupila sam i čačkalica, molim vas... 

— Da, da, i toga treba u kući, 

— Dakako, molim vas, 

— Koliko ste vi uzeli? 

— Za pokus — tri svežnjića, molim vas. 

— A ja sam više: pet. ' 

— No ja ću, ako se budu mužu sviđale, još po tri poslati... 

— Vi baš hoćete da imate više od mene... 

— Tomi može ibiti,..! Zbogom! 


Čačkalica na sve strane, na svakom mjestu, živjelo Kliedngtante) 
Ako te sreća nanijela u koju kuhinju, vidio si čačkalice; u pivnicu — 
čačkalice, u ormar — čačkalice, u staju — čačkalice, Sluškinje su 
prije običavale gdjegod napeti komad konca i onako čistiti češljeve 
od blata, sad to obave — čačkalicama; sluge su a i gospođe svojim 
muževima navađale svitnjake na gaće koječim, a sad — nabode 
svitnjak na čačkalicu, malo ga omota oko nje — pa turaj i začas je 
svitnjak na drugome kraju svitica,.. A istom čišćenje nokata, čago- 
ljenje uha — a ma; blagostanje, pa Bog.. 

Mala je Ružica ogradila svoj vrtić od pedlja već upotrebljavanim 
čačkalicama; učiteljeva. Sandrica, koja je u mame ishodila posebnu 
soljenku sa čačkalicama za svoj stolić, strugala je svojoj mački za- 
mazani »opanak« t, j. nogu — čačkalicom, a dok u Fricekove se- 

strice poslije objeda čistile svome malom štenetu zube, on se krado- 
mice dovlačio k njima, da ih bode — čačkalicom, 

Kad mu mama nije dala čačkalice, onda je vriskao, da je bila 
strahota, I ne samo to, već joj je kroz vrisak obećavao, da će još 
većma vrištati, ne bude li smjesta dala čačkalicu. Dabogme — Fricek 
pobijedi... ' 

U toga slavnog Friceka bilo je međutim i organizatornog duha. 
Eto kako! 

Sune mu jednoga dana u njegovu mudru glavicu misao, što bi 
bilo, kad bi oni — djeca — barem iz »bolje kuće« (Fricek je već 
odavna znao, da je on iz »bolje kuće«) priredili »majalis«. Namišljeno, 
pa gotovo. 

Nagovori on svoje družice, Žužicu i Sandricu, da se priprave, 
pa će oni lijepo krenuti na brežuljak iza župnikovih staja. Tamo 
imade po grmlju kupina, koje su već i zrele, pa će ih oni lijepo brati, 


zobati i tako proslaviti — majalis, I oni zbilja odu. Raštrkaju se po 


brežuljku za kupinama, Pucice ponijele sa sobom svoje bebe, neka 
i one imaju nešto od majalisa, Dabogme da se tu nije zaboravilo i na 
jedaći pribor beba, koji se zastoja od vilice, noža i žlice, t. j, od 
tri čačkalice. 

Nabraše kupina, pa sjedoše za jedan grmečak, da uživaju... 
Njihov »stoloravnatelj« (ta kud bi Hrvat bez stoloravnatelja!) Fricek 
dospio je do svoje druge. Tako je opet došao na misao, da uznemi- 
ruje, pa dođe i nabere šipaka, te ih počne trpati djevojčicama u uši. 
Sandrica htjede da i ona nešto iznađe, pa si turnu šipak u nosnice. 
Bilo je tako zgodno govoriti, a nos zatrpan. 

Tako nastade beka, kao da je tu stado koza, a ne djeca iz bo- 
ljih kuća sela Hladetine. Ali dođe vrijeme, da se isprazne nosovi, 
Svima je to nekako pošlo za rukom, ali ne pođe Žužici —; nekako 
su njezini šipci bili i najveći i najdublje zatjerani, 

Neka bi još i to, ali eto ti mudračine Friceka! Dosjeti se on, 
kako će se to lijepo dati učiniti — čačkalicom. Kopa on, ali mu ne 
polazi za rukom, Počne s jedne strane, ne ide, s druge — ne ide. 
Udarila već i krv, ali šipci kao da su još dublje pobjegli.., Kada je 
Žužica ugledala krv, stade vriskati. Djeca se razbjegnu. 


Pade osuda. Čačkalice je gospodin župnik odsudio na lomaču... 
izgorješe u štednjaku... A ma da je samo jedna ostala! Sve je otišlo. 
Što više, on poče i raditi protiv te novotarije, i svi se povedoše za 

njim —: na lomaču s čačkalicama! Neki ih spališe iz uvjerenja, da 
su pogibeljne, a neki iz iskrene ljubavi prema slozi, koje ne htjede 


itko da pomuti radi čačkalica,,, 


Svi se opet vratiše svomu staromu životu: bilježnik k svojoj 
slamci, njegova gospođa k svojoj ribljoi kosti i t. d. 


Tek trgovac Joja zaboravio je skinuti s vratiju onaj svežnjić, 
što ga je u prvom ushitu bio objesio, Pa kad je prošlo ono doba žar- 
kog ljeta i došlo sumorno jesenje doba sa svojim vjetrovima, onaj je 
tužni svežnjić još uvijek visio, bacan amo tamo, predan na milost i 
nemilost hirima onih jesenjih vjetrova, koji kao da su se baš oborili 
na nj, da im bude drug u njihovu jecanju... 

I — zaista, taj svežnjić čačkalica još je dugo — dugo s vjetro- 


vima jecao... 
(»Nasmijani udesi«) 


Škrlec 


Kad smo včera orali, 

Kaj smo stati morali? 
Nekaj nam je reklo: »Pazi, 
Tiča ne pogazil«. 


Kad smo se ogledeli, 
Tičeka pogledeli, 
On je zapopeval taki 
Nebu pod oblaki, 


Kaj ćeš kreljut grejati 
Ti nam se smejati? 

Kam ćeš tiček tak visoko, 
Nit ne vidi oko. 


Nam je teško plužiti, 
Nikom se ne tužiti, 

Lahko ti se smejat v zraku 
Mužu siromaku. 


“ Dok ste bili mali, 


Morti!) je i vnogi kraj j 
Lepši, neg je bogi taj, 


Franjo Horvat-Kiš 


Ili dok mi oremo, 

K nebu dojt ne moremo, 
Ti nam zgora sunca prosiš, 
I veselja nosiš? 


Ni tam lepše sedeti, 
Z neba dole gledeti, 
Zakaj ti se ostat ne će, 
Kaj te k zemli vleče? 


Kaj se moraš vraćati, 

K grudi toj obraćati? 
Čeka tebe, znam ja, tica, 
Draga pajdašica! 


Tu ste gnezdo delali, 
Mlade v polje pelali, 
Kak i vas su stari znali, 


Ali dom je dragši, je li, 
Neg i svet taj celi?! 


1) Možda 


Dragutin M. Domjanić 


Putnik 


Bože mili, kud sam zašol 
Noć me stigla u tuđini, 
Ne znam puta, ne znam staze, 
Svuda goli kamen gaze 
Trudne noge po pustinji, 


Još noćišta nisam našo, 
Sjever brije s snježnog brda, 
A tuđincu siromaku 
Još je veći mrak u mraku, 
Još je tvrđa zemlja tvrda, 


Naokolo magla pada, 
Zastrta je mjesečina, 
Ne vidi se zvijezdam' traga: 
Majko mila, majko draga, 
Da ti vidiš svoga sina! 

Da ti vidiš njega sada 
Okružena bijedom svega, 
Ti bi gorko zaplakala, 
Ruka bi ti zadrhtala, 
Od žalosti grleć njega! 


Zašto tebe nisam slušo, 
Kad si meni govorila: 
»Ne idi, sinko, od matere, 
Koja mekan ležaj stere 
Tebi usred svoga krila! 


Ne idi, sinko, draga dušo, 
Ne id' od krova očinoga, 
Tuđa zemlja ima svoje, 
Ne poznaje jade tvoje, 
Tuđa ljubav ljubi svoga.« 


Govoreći sobom tako, 
Ka kolibi jednoj klima, 
Koju spazi iznenada 
Umoreni putnik sada, 
I zakuca na vratima. 


Otvarajuć' sve polako, 
Pitajuć' se: tko će biti, 
Glavu pruži jedna stara, 
»Daj, u ime Božjeg dara, 
Bako, meni prenoćiti!« 


»Primila bih tebe rado, 
Ali vidiš, gdje spavaju 
Tri mi sinka i tri kćerce, 
Koji cijelo majke srce 
I svu kuću ispuijaju.« 


»Nij' daleko već do dana, ' 
Već pozdravlja pijevac vile, 
Dok zagrije danak Božji, 
Malo vatre bar naloži, 

Da otopim smrzle žilel« 


»Vatra mi je zapretana, 
Drva nemam skoro ništa, 
Ovo malo, što j' unutra, 
Treba mojoj djeci sutra, 
Kad se skupe kod ognjišta.« 


»Za tuđinca ništa nemaš, 
Tuđa majko, kad te moli, 
Tuđe dijete tvoje nije.« — 
S tim mu grozne suze dvije 
Niza lice kanu doli, 


»Gdje su ruke tvoje majke, 
Sad da skupe suze sina? > 
Gdje koljeno da počine, 
Da si teško breme skine? 
Gdje je tvoja domovina?7« 


Ko da su mu grči ljuti 
Timi riječmi!) srce stisli, 
Sav ukočen putnik stoji, 
Leden znoj mu čelo znoji 
I otimlje mozgu misli, 

Al' oči mu uzdignute 
Okrenu se — oj, onamo, 
Gdje od drage domovine 
Svako jutro sunce sine, 
Tamo željom hiti, — tamo. 


»Tebi opet duša diše, 
Tebi opet srce bije, 
Domovino, majko sreće, 
K tebi opet sin se kreće, 
* Od radosti suze lije. 


Primi opet svoje dijete; 
Do vijeka će tvoje biti, 
Ljubit tebe svako doba, , 
U tvom polju daj mu groba, 
Tvojim cvijećem grob mu kiti!« 


1) tim riječima Petar Preradović 


Putnik 
.— Mi imamo ovdje vaše »Prvence«, vašu divnu, novu knjigu — 
sa stolića, na kojemu je ležala u pripravnosti, uzela je prvu tanku 
knjižicu Perinih pjesama, koja je izišla iz tiska prošloga ljeta, i 
pružila mu je. : 
— A što da čitam? — upita on i pogleda 


a M E naokolo, 
RE Ny VA 2 — Mnogo toga, mnogo! Ali kao prvo, 
NSI ME naravno, svoju najljepšu pjesmu! Pjesmu o 
=: povratku domovini! Svoga »Putnika«, 
z — Putnika! Da, Putnika! — klikne dok- 


tor Gaj, uzvikne Stanko Vraz, a odobravali 
su burno mladići u surkama, 

Pero je pogledom zamolio gospođu Jo- 
sipu za dopuštenje, onda je ustao, sagnuo 
= “ glavu i započeo glasom, koji je u početku 
malo drhtao, ali od stiha do stiha postajao 
sve sigurniji i zvučniji. Čitao je svoju pjesmu 
Ma oo * o putniku, pod čijom je prilikom ocrtao sud- 
sri binu čovjeka, koji odijeljen od svoga naroda 
traži utočište kod tuđih ljudi. On tužno luta 
A: kroz noć i maglu na vrata tuđe majke zamo- 
8 livši je za konak i okrepu, ali ga cna otpra- 
. vlja, jer su sav prostor u kolibi zauzela njezina vlastita djeca, pa ga 
upita, zašto se ne vraća svojoj majci, Otjerani prima ovu opomenu 
sjetivši se svoje majke, svoga naroda i svog jezika, te se iz negosto- 
ljubive tuđine vraća onamo, gdje ga očekuje zaboravljena domovina. 

Nu 

Pero je čitao svoju zanosnu pjesmu glasom, u kojem su drhtale 
suze, kad je u milozvučnim srokovima progovorila bol i sreća povratka, 
Svi su bili oduševljeni i potreseni, kad se pjesma završila s ona dva 
dirljiva, domovini posvećena stiha: ' 

»U tvom polju daj mu groba, 
Tvojim cvijećem grob mu kitil« 

— Živio Putnik! Živio onaj, koji nam se vratio iz tuđine! Živio! 
Živjela Hrvatska! — klicahu muževi. Josipa Vancaš prišapnula je 
Gaju: — On je na visokim školama sasvim zaboravio hrvatski jezik, 
tako da nije razumio ni rođenu majku, Pjevao je tuđim jezikom, Ali 
on nam se vratio! 

— On nam se uistinu vratiol — reče Stanko Vraz i ustane, 


Paula Preradović 


Anica šije ši e 

Ispod isturenih kapaka strujao je ljetni dašak u hladovinu kuće i 
mazio se oko lica majke i kćeri, koje su bile zabavljene ručnim radom, 
Pred kućom galamili dječaci podajući se neograničeno slobodnom 
prazničkome veselju. Popodnevnu tišinu u sobi prekidalo pokadšto 
zujanje zalutale pčele i šuštanje platna pod maminim rukama, 

Mama kroji. Ona kroji i broji, mjeri i mozga, kako bi pokrojila 
što više košulja, pa da još ostane platna za drugo potrebito ruho, Kad 
zareže u pređu, zveckaju škare, kad zadere, fijuče kao strijela iz luka. 
Onda opet časom utihne, čuje se samo vika djece na ulici, Napolju 
nesmiljeno sja sunce, Ali i u sobi pomalo grije, 

— Ah! — zazuji iznenada kroz sobu. | 

— No šta je? — pita mama prenuvši se iz svojih računa i mjera 
i izronivši iz gomile bijela platna, što se oko nje nadulo kao pjena: 

— Ah mama, tako je vruće! — zabaci Anica kosu sa ozno- 
jena čela, 

— Eh, šta ćeš, zato je i ljeto« — rekne mama, 

— Prsti mi se tako znoje, 

— A ti ih otari 

— Ali mi igla ne će da bode, Platno je tako tvrdo i glatko. Sve 
se igla po njemu skliže. I prste sam već sve izbola, 

— Pazi, pa ih ne ćeš izbosti, — svjetovala mama rastreseno, jer 
je upravo imala. riješiti teško jedno pitanje. 

Anica nanovo potegne, bode, bocka u oporu pređu, bocka i uzdiše, 
Zamalo eto je opet: ' 

— Mama, vidi; ne valja mi igla, Ne će nikako da šije, 

' — Ah, šta ne će, Samo ti šiji — sokolila majka kćer, koja je pod 
njezinim nadzorom šivala svoju prvu košulju, pravu pravcatu košulju, 

koja će se i oblačiti i nositi, — Pazi samo, da ti šav bude ravan i za- 

bodljaji lijepo jednaki, 

— Ah, Bogo moj! još i ravno i jednako da bude? — cviljela 
Anica, — Ta to je upravo nemoguće na toj vrućini. Ni samo platno ne 
da, da ga bockam. Sve mi se pod prstima izmiče iii.. ' 

— I šta još? — pita mama nedirnuta kćerkinim mukama, Mama 
ima punu glavu briga i krojeva, kako će što bolje i svestranije isko- 
ristiti skupocjenu pređu, ' : 

I zapravo se zbog Anice i poduzeo čitav ovaj posao. Sjedi vam 
Anica tako neki dan s lutkom u naramku tamo pred vratima spremišta 
ništa zla ne sluteći i gleda, kako se dječaci oko bedema viju po onu, 
ledinici i igraju se hajduka, I što se borba žešće razvijala, u Anice više 
raslo srce i dođe joj pusta želja, da i dna zađe u vatru, da se tuče 
s dušmaninom i da juriša na kule i gradove. Ali znajući, da je vrlo 
opasno po trećega, ako se umiješa, gdje se dvoje bije, zadovoljila se 
samo time, da je glasnim uzvikivanjem poticala i bodrila sad jednu 
stranku sad drugu na sve žešće napadaje, Kad al uto zaori s prozora 
* mamin glas: 

— Anice, amo te malo u kuću! 


Poslušno se Anica makla sa stepenica i poletjela u kuću misleći, 
kakvo joj to veselje spremila mama, kad joj je glas bio tako neobično 
živ i jasan. Kad ona u sobu, a to mama sjedjela za šivaljkom, onom 
novom čudnovatom spravom; na kojoj se tako silno brzo šivalo, da je 
čisto kao kakova čarolija, Mami je na krilu top platna, pa će — ne 
znam, što joj je odjednom došlo, — Anici svečano: 

— Anice, dijete moje, ne pristoji se tebi više igrati se s dje- 
čacima,,, 

— Pa ja sam samo gledala, kako se oni igraju, — uleti Anica 
.majci u riječ, 

— Ito više ne iveka, jer je to danguba, — prihvati mama. — Ti 
si već gotovo odrasla i vrijeme je... 


— O, ja ću skoro nositi dugačke haljine, je li mamice? — ponovo 
se zaleti Anica i neuljudno prekine majci govor, Ah Bogo, pomisli na 
svu prešu, zar ona ne misli počesto na dugačke suknje, taj znak ženske 
odraslosti? I kad nitko ne vidi, ona nateže suknju, kako bi bila dulja, 

jm se obazire natrag i mjeri, dokle već dosiže i ne kuckaju li skuti 
eć po petama, 
| — Doći će i tome vrijeme, — rekne mama, — Ali najprije treba 
haučiti mnoge stvari i ozbiljno se prihvatiti posla, Ja sam eto kupila 
top platna, da ga pokrojimo na košulje tebi i braći tvojoj. I ti ćeš se 
na tome platnu učiti šivati. ' 

Anica je na tu novost zinula. Ali nije: joj bilo krivo, 

— Pa ja već znam šivati, Šta tu treba da se uči mnogo. 

Poslušno sjede na stolicu, Mama joj tutne u ruku dva povelika 
komada platna, pokaže joj, kako se nižu zabodljaji i rekne svečano: 

— Dakle, u ime Božje, počni! . 

Anica se udobno namjestila, čvrsto pograbila šuštavo platno i 
stala udijevati konac u iglicu, 

— Ih, Bogo moj, šivanja! I to mi je baš “neštol — rekne lako- 
umno. — Šta sam ja već sašila košulja i ruha za svoje lutke. Pet- 
naestero ih ima, i svake veličine, Dosta je tu posla, dok se to sve 
zaodjene i obuče, 

I onda nastavi umovati: 

— Šivanje je mnogo veselije i zabavnije nado pletenje čarapa. 
Je li, mamice? 

. Mama samo šuteći kimne glavom, 

— Mamice, ti upravo tako krojiš, kao da si učila geometriju, — 
primijeti Anica iznenada. — I ja moram kod gospođice neprestano 
crtati, kako se od četverokuta prave trokuti i od trokuta četverokuti, 
a da bude sve od jednako velikoga komada. 

Jedno vrijeme vladala tišina, Čulo se samo zveckanje škara, 
šuštanje platna i bockanje Aničine iglice. 

— Nego ovo je ipak nekako drugačije, — pomisli Anica odjednom 
na glasi ispruži ruku sa švelom, da bolje vidi, šta je već i koliko 
je sašila. 

— Vidi, mama, koliko sam napravila! 

— Ne valjaju ti zabodljaji, — opomene mama, — Ovih nekoliko 
nejednaki su, Otpori ih, pa nanovo šij. 

Anica poslušno para, Ha, to baš nije zabavno, Prekine se konac. 
Valja iznova udijevati u iglu, Šije se iznova. Što dulje šije, to je manje 
veselje, Svaki čas gleda, koliko još ima do kraja, Bogo moj, ta upravo 
kao da se još nije ni počelo, 

Anica bocka dalje. Hu, što je danas vruće. Već se na čelu i 
sljepočicama sabiru kapljice znoja. 

— Sad bi već moglo biti »Amen«, — cviljela je Aničina dika) 
kako ono reče Dragoš, dok je još bio malen i molio uveče Očenaš, 

= Pai platno kao da se počelo ozbiljno buniti. Ni njemu se kanda 
više ne da, da ga bockaju, Ni igla ne će više da probija platno, A prst, 
već sav izranjen ne može turati iglu, Kuša oduprijeti o stol. I kvrc, 
igla se, dakako, prelomi, 

Mama opomene Anicu, što nije pazila na iglu. Igle su skupe, i kad 
se lome, kriva je samo nepažnja šivačice, Podade Anici drugu, novu 
novcatu. Anica joj se poveselila, što je tako sjajna i uška joj po- 
zlaćena, pa neko vrijeme šuteći nizala zabodljaj na zabodljaj. Dok 
opet jednom ne zacvili: 

— Ah, što je vruće, sva sam već kao okupana u znoju, I ovaj šav 
nikada ne će doći kraju, A što me leđa bole ovako bez prekida 
sjedeći na jednome mjestu... 

Mama šuti, ništa ne odgovara, 

— Mama gle, jesam li već puno napravila? 

Mama pogleda, Trese glavom gledajući čudnovato posijane za- 
bodljaje kćerine, 

— Začudo mi je, kako ti glatko i brzo ide od ruke, kad šiješ za 
lutke, a kad treba šiti ozbiljnu i korisnu stvar, onda se prsti znoje, 
igla se skliže i puca, a zabodljaji, da Bog sačuva, kao vojska na boj- 
nome polju nakon izgubljene bitke, 

— Eh, znaš, mamice, Anica će povjerljivo prikučivši se stolicom 
k majci, to ti je tako, Za lutke šivati, to je prvo igra i šala, jer je sve 
sitno i malo, i onda drugo, tu odmah vidiš, šta će biti. Ne traje dugo, 
i gotova je košulja ili suknjica ili haljinica. A na ovom ozbiljnom i 
korisnom šivanju od same veličine ništa se ne vidi, šta će to biti, već 
samo milju dugački šav i po njemu sitni zabodljaji kao zrnca prašine, 
i čisto ih ne vidiš, što se tako sporo nižu, i šav ostaje bez kraja i konca, 
To zbilja nije nimalo veseli posao. Što misliš, koliko puta još moram 
zabosti, dok prevalim ove dvije milje. I Bog zna, hoću li ikada i do- 
živjeti kraj? 

Mama se blago nasmije. Kroz prozor ulaze široki i oštri talasi 


dječje vike, Junaci se uhvatili u šake, biju se, oko njih se zamaglilo | 


od prašine, vitlaju se perjanice, ruke, sablje, smota se klupko tjelesa 
i opet se razmota, pa se bojovnici razbjegnu na sve strane, 

— Ah, mamice, — uzdahne Anica iz dna duše ne znam već po 
koji put, — Zar tebi, mamice, nije žao tvoje jedinice, što se toliko 
muči šivanjem na tom vrućem danu, pa još i o praznicima, koji su za to, 

da se praznuju; a dotle se dječaci slobodno smiju igrati ili skitati Bog 
te pitaj kuda sve po gradu, I nikome ne pada na um, da i njima po- 
nudi, neka i oni sašiju košnilju ili tako, To je ipak nepravda! Zašto 
je to tako? 

Ova nova misao tako uzbudi Anicu, da je žestoko zabola iglom. 
Igla cikne od muke, platno zacvili kao da je na samrti, Onda od- 
govori mama; 

= — Zato, što su oni dječaci, a ti si djevojčica. 

— Ali ja u tome ne vidim nikakve pravde, meni je to vrlo krivo, 
— nastavi Anica, — Zato, što sam ja žensko, ja nesamo da učim škole i 
knjige baš kao i oni, i još gdjekad i bolje, nego osim toga još radi po 
kući, pomaži ovo i ono, i sad još i šij, i tko ia u što ćete me još 
zapreći. 

— Eh, šta ćeš, — majka će s uzdahom, — takva je naša sudbina. 
U svako doba djevojka se morala prije svega razumjeti u sve vrste 
kućnoga posla, a k tome spada i šivanje i krojenje, Kakva bi to i bila 
kućanica, koja ne zna sašiti košulju i drugo rublje? 

— Ali zar nije dosta, da učim knjigu kao Ćiro? — uporno 
će Anica. ' 

— Nije. Knjiga i škola došle su k svemu ostalome, jer to traži 
novo doba. 

— Ah, teško ti nama djevojkama, kad se u ovo novo doba sve zlo 
na nas obara, 

— Da Bog da, ne snašlo te nikada gore zlo, — odgovori mama na- 
mještajući se, da šije na šivaljci, 

— Zar ima još i gorega? — rekne Anica i zavitla joj ruka dugom 
žicom konca po zraku. Čim se potroši jedna žica, odlane Anici i onda 


. udije nov konac, polako i natenane, zavitla po zraku i zavrče uzao. 


Tako je ipak malo razonode i vrijeme prođe, 

— Samo nemoj, da ti bude uzao velik kao topovsko tane — opo- 
mene mama, u koje je bio čudan običaj, da je vidjela na dvije strane: 
i svoj posao i kćerin, ' 

— Ne ću, mamice, Načinit ću, da bude malen majušan <. ma- 
kovo zrnce. Vidi kolišan je, i ne vidi se, 

— Neka, neka, — mama će zaposleno i baci pogled na kćerino 
šivanje, — No gle, ovi su ti zabodljaji već ljepši i jednaliji, i ni šav 
ne krivuda više tako kao u početku, 

To je Anici drago čuti. Čisto joj od materine hvale okrilatili prsti, 

Zašutjela, hoće da bude još ljepše, i onda će možda i kraj prije 
dohvatiti, 

Opet jedno vrijeme šute i šiju. 

Napolju iznova dječaci zagalamili. Galama se približavala kući, 
štaviše, ulazi u dvorište. Najednoć bane na vrata Ciro, i sav zadihan 
uleti u sobu. 

— No, što je bilo? — zapita mama, — kako to ulaziš u kuću 
kao divljak? 

— Igramo se, — odgovori i stane po sobi obilaziti i fićukati, 

— Nemoj fićukati, — opomene ga sestra oštro. — Ne znaš li, da 
pred gospođama muškarci ne smiju fućkati? 

— Aula, da ti sebi čak ne utvaraš, da si i ti kakva gospoja! — 


zahihoće Ćiro, — Mama, jesi I' takva šta čula, Anica hoće da je 
gospoja! Da se nasmijem. 

— Ako i nijesam ja, ali je mama, da znaš, — stane se Anici 
pomalo dizati sestrinski bijes, Oči joj se zakrijese, lice porumeni, 
gotova je, da se baci u borbu. — I ti mi se ne trebaš rugati, ra- 
zumiješ li? 

— Iš, gospoja, gospoja! — sprdao se Ćiro tarući prste Anici 
pred licem. 

— Mama, Ćiro mi se ruga, — zavrisne Anica sad već u očitoj 
razdraženosti, 


— Aha, i još*moraš šiti, a mi se lijepo igramo, Neka, neka, 
— Mama! — zakriješti Anica bijesno i pograbi škarice, pa da će 
ih baciti na brata, 


— Anice! — vikne mama i uhvati prestrašeno Anicu za ruku. — 


Jesi li pri pameti? 
Ciro sretno umakne na vrata, a Anica u isti čas zaciči: 
— Jao, ubola sam se, 


— Eto, to ti je kazna, što si digla ruku na brata, — prikori 
je mama. 
— Samo vidi, kako krv curi, — jauče Anica, 


— Amo prst, da ga zavijem, pa ne će curiti, 

Mama vješto zavije prst u bijelo platno. 

— Ali ja sad ne mogu više šivati, — upozori Anica mamu, * 

— Zašto ne bi mogla? Ovaj ti prst ne treba za šivanje. Eto vidiš, 
ja šijem, makar sam se posjekla na palcu, i to još na desnoj ruci, Ne 
valja se zbog svake malenkosti odmah prenemagati, 

Jagoda Truhelka 

Iz »Petrice Kerempuha« 


Rasel je naš Kerempuh 
Naglo kak i s kvasom kruh, 
Kad je mesec prešel drugi, 
Zubi su mu zrasli dugi. 
Mleko mu ni išlo v tek, 
Zlejal!) ga je on navek. 

Ni se nikad dal zamutit, 

S tutlicom se štel zagutit. 
Klobasice rad je jel, 
Vinčeka je vžiti štel, 

Dok se tatek igral z malim, 
Tak je rekel med ostalim: 
»Pit si rano počel ti, 

Kaj je rano, dobro ni! 
Mene čisto srce zebe, 
Dečec, dečec, kaj bu z tebe?« 
Dečec to ni mogel znat, 
Odgovor ni vtegnul dat, 


Taki kad je on prehodil, 


.Ludi vse za nos je vodil, 


Nikomu ni on dal mir; 
Lupal je obloke zmir,?) 
Blatil zide, svet poleval, 
Kojekaj na pleča deval. 

I mladinuš) plašil tak, 

Da se vse je zdiglo v zrak, 
Guske zaprl v prazni kotec, 
Med purane del klopotec, 
A1 kad štel je dober bit, 
Vse je štelo k njemu it, 
Vse, kaj spada na dvorišče: 
Maček, pajcek, pes i pišče.“) 
Od tih negvih zločestoč 

Bil je tatek čisto proč.5) 
Kezmal ga je, žektal šilom, 
I z volovskom gladil žilom, 


'Kožu snažil#) mu od buh, 

Da je javkal Kerempuh, 
Da bu morti spametneši, 
V školu dali ga stareši, 

Jošće gorše, dražil vsih, 


Kak da vrag je vlezel v nih. 


Djake je odzad on pikal,) 
Nim torice v lasi vtikal, 
V knjigah liste kelil skup, 
Z nožem osle rezal v klup. 
Brundu igral, halabučil, 
Ali ni se nikaj vučil. 

A vučitel rekel tak: 

»Ti divjak, a ne dijak, 

Ti si preveč zločest postal, 
Pri obedu tu buš ostal!« 
Petrica nit sim nit tam, 
Tak mu je odbrusil mam: 
»Meni v rešt se iti ne će, 
Naj mi sudi djačko većel!« 
I vučitel isti dan 

Stiral ga je z škole van, 
Tatek se skrivečki plakal, 


Z suzom posel svoj namakal. 


Petricu sad.boga mama 
Vučila je čitat sama. 

On za knigu niš ni dal, 
Komaj5) je šlabekoval,?) 


Malo je za navuk maril, 
Rajše se je fakinaril, 


Ali gdo se ne vuči, 

S toga nigdar nikaj ni. 
Samo onaj, koji dela, 
Nekaj bu i nekaj spela.!") 
Zato je naš Kerempuh 
Zmirom ostal potepuh. 

Z ludih delal je bedake 

I spelaval šaberlake, 

Bil je vsigdi, sprobal vse, 
Samo malo hasnil gde, 


Vučil se je pintarije, 


Malarije, mlinarije, 
Šoštarije, vrtlarije, 
Zvučil samo bedarije. 


Bil je kelner, mukte pil 


I brijača on je bril. 


 Vnoge šale on je spelal, 


Pešice se sikud pelal, 
Tancal je po drotu on, 
Videl Rim, Pariz, London. 
Al je pleča vsim obrnul, 
Rajše se v Horvatsku vrnul, 
Kajti dom je nam, kaj ne, 
Lepši ne6 na svetu vse. 


Dragutin Domjanić 


1) prolijevao; 2) neprestano; 5) pilići, perad; 4) pile; 5) bil je proč = klo- 
nuo od jada, bio je izvan sebe; 8) čistio; 7) bo; 8) jedva; 2) sricao; 1%) napravi. 


Što je pravo, i Bogu je drago. 


Vjeran je drug najbolji brat. 


Gledaj, da ti drug ne bude na rug. ' 


Da je snaga kao srce, zemlja bi se tresla. 


Svuda je proći, al je doma doći, 

Iz djetinjstva Ivice Kičmanovića 


Pamtim još dobro, Zavladala je silna studen u našim bregovima. 
Snijeg visok, da je milota! Otac mi je načinio male saonice, i ja se po 
našem brijegu sanjkam bos, jedva u košulji od kruta konopljena 
platna. Noge mi crvene kao skrlet, a ruke i obraz modri, No što je sve 
to prema sanjkanju i snijegu! A bilo je u kući kruha i sira i mlijeka. 
Majka mi kadšto umijesila pogaču, dok nama djeci otac davaše vina, 
da ne obolimo od nazebina i na grlu! Moja braća bijahu manja od 
mene, najmlađa djevojčica tek je tepala, Svi oni proboraviše ciču 
zimu na golemoj peći, koja bijaše dan i noć topla. Otac je često bio 
u svatovima sa svojim veselim »bajsom«, Nekoga dana snađe me želja, 
da ljutom zimom i uskim utrenikom odem do susjeda »kanonika«. 
Tamo bijaše djece kao u ciganskom logoru, sve jedno drugome do uha. 
Oni veliki bijahu lukavi i hrabri. 

»Ej, bit će belaja!« razveselih se ja. Svoje saonice na leđa, i ja bos 
s jednoga brda na drugo. U susjeda stariji se krste od čuda, kako sam 
mogao doći tako daleko bos. A dječaci i djevojčice hvataju za moje 
saonice: »Sanjkati, sanjkatil« Pak jedni pograbili čizme od svojih 
starijih, a drugi videći mene bosa usmjeliše se i oni golim nožicama 
u snijeg. Osvojilo njih pet, šest moje saonice, pa smuc niz brdo, da 
je sve zviždalo i pucalo, Ja, gospodar saonica, pljesnuh radostan 
rukama i poletjeh bos za saonicama. Lete oni, najednom zapnu za 
nekakav greben u snijegu, izvališe se, a djeca pofrkala u dubok snijeg, 
kao da si orahe pobacao, Eto silne vriske i cike, a ja u smijeh! Ali 
mali moji susjedi počeše drečati u duboku snijegu. »Kanonik« poleti 
iz kuće, Njegovo lice bijaše onako kao i onda, kadno se po'rvao 
s mojim ocem, 

»Ti si svemu kriv, zgubidanoviću!« zapraši ljut, uhvati me iza 
zatiljka za košulju konopljaču i baci u najdublji snijeg. 

Meni bijaše kao psetancu, kad jadnika pljusnu u sredinu jaruge. 
Stadoh lamati rukama, kao da plivam. Ali snijeg je visok nad mojom 
glavom, »Zraka! Zrakal« — Ja baš ne vikah tako jako, no mislim, da 
sam fijukao, nego nijesam čuo ni sam sebe ni čiji drugi ljudski glas. 
Malo odahnuh i odmorih se, zatim napnem svu snagu i pomaknem se 
u snijegu, dok ispod nogu ne osjetih nešto tvrdo, Nogama napipam 
tvrdinu, zaskočim uvis te oćutjeh, da mi je glava nad snijegom. Ja 
mahni i mahni lijevo pa desno, dok se teškom mukom ne izmotah iz 
utrobe snježnog zapuha, Pogledam obzorjem, a »kanonik« nosi i vodi 

svoju silnu družbu, koja je još cviljela od studeni i prepasti, što ju 
je malo obrlatio snijeg. Daleko pod brijegom ugledam svoje saonice, 
natovarim ih na leđa i sav mokar cvokoćući zubima pobrah se na naše 
'brdo. Spravih saonice, pa se mokar zavučem na peć među braću ne 
rekavši nikomu svojih ljutih nezgoda, Mati, koja je prela kod pro- 
zorčića, primijetila je samo: »Ej, ti si, vragoljane negdje ljudski pro- 
mjerio snijeg. Ta sav si mokar kao miš,« Uto mi braća pritiskahu na 
mokro, studeno i pomodrjelo lice i ruke svoje tople ručice i glađahu 
mokre vlasi. A moja sitna glava razbijala se mišlju: Kako li je okrutan 
čovjek taj naš susjed »kanonik«, Bacio me u snijeg, pa me pustio 
onako, dok je sve svoje zamusance iskopao iz njega. A što bi bilo, da 
se smrzoh, da ostah u snijegu?,,, Da mi samo nije nazdravio: »Zgubi- 
danoviću«, Kako se on mogao izmiriti s mojim ocem i t, d. No, ja sam 
mučao i nikomu ne kazah ništa... 


Otac je došao kasno u noć sa svadbe i sve nas probudio, Doturao 
mesa i kolača, a mi se lijepo i veselo gošćasmo, Meni valjda bijahu 
najslađi izvrsni švadbeni zalogaji, ali ipak vazda mišljah na našega 
okrutnog susjeda, toga maloga »kanonika«.., Treći, četvrti dan 
oboljeh, Stislo me u grlu, žarilo u prsima, plamtjelo u glavi, a sijevalo 
u očima, pa neprestano nekakve crvene, modre i zelene iskrice titrale 
preda mnom .,, Sjećam se, da je mati teško uzdisala brišući suze... 
da su me mala braća često spominjala, a najmanja sestrica tepala: 
»Ivica, bjatac bubin« ,..!) Sjećam se, da je otac bio smrknut,,, da je 
iz ljekarnice, čitav dan hoda udaljene, donesao nekakvu mast i ko- 
lačiće, pa sve bacio kroz prozor... »Tim ludorijama bih ga utukaol!«... 


“Pa je doteturala seoska vračara, opipala me svega, Valjalo mi na: 


dušak veoma udihavati u njezin šiljasti nos. A ona je donesla nekakvih 
ljutih trava, To se kuhalo, varilo i miješalo. Zatim su me kupali, a 
baba mazala, natirala i previjala, da mi kosti od muke škripahu... 
Sjećam se, da sam napokon ustao, ali nijesam mogo hodati... 


I to je minulo, A kad prvi put izađoh na zrak, voće je svuda 
cvalo, bregovi zelenjeli, a iz šumice navalio miris, Braća nabrala silu 
Božju bijelih jaglaca, a najviše mi ih nosila u krilo mala sestrica pot- 
cikujući: »Hvala Boju i maki Božoj, bjatac Ivica zdjavl«., 


(Iz romana »U registraturi«) 


- Ante Kovačić 


1) bolestan. 


Angelus u Mariji Bistrici 


I, 


Mcj korak je radostan 

po beskrajnim poljima, 

jer sve me zove i moli, 

da slavimo Božju Majku. 
O, kad bih samo mogao 

da od sunca napravim šajku,!) 
ja bih se vozio svemirom, 

i svemu bih svetim nemirom 
o Ljubavi Njenoj govorio. 

O ja bih pjesme tvorio 

a dobroj Majci Božjoj. 

Oh ja bih pjesme tvorio 

o Onoj, 

koju i sam Bog je dvorio. 


O sve me moli, doziva. 
Zovu me polja, klasovi, 
zovu me tajni glasovi, 
što u šumi kolo igraju. 
Zovu me bijeli oblaci, 
što se na vjetru zibaju. 
Zovu me trave i cvijeće, 
zove me sunce i drveće, 


O, cvijet je suzu prolio, 

O, cvijet, o, cvijet! 

O nitko je nije tako volio, 

svi ti tajni, nijemi svjetovi, 

ko što je voljahu cvjetovi! 

Oni i danas na Njenim oltarima 
daju miris svoj duvarima,?) 

a Ljubav .svoju, što je uvijek čista, 
Djevici i Majci Isusa Krista. 


1) lađu; *) zidovima. 


Dr. M. Ujević: Sjetva_ 5 

1 


O, ja ne znam 

već koga da slušam. 

Zove me vjetar, da njišemo zvona. 
Zove me oblak, kuda ide Ona, 

da dižemo prijesto od njegova runa. 
Zove me sunce i moli za pomoć, 

da bude što ljepša i sjajnija kruna. 

O, otić' ću, otić' na vrhove brdu, ' 

gdje oblaci idu u bijelome krdu. 
Tamo ću s cvijećem, s nebom i granom 


LJ 


s mekom rosom i sunčanom manom, 


«u žitkom moru velebnog sjaja, 


slaviti Majku i Kraljicu raja. 


HL 


Od volje da je moje svako brdo niže, 
Ja ipak suncu ne bih bio bliže, 
I bili bi svijetlo, daleke česme 
oblaci bijeli, što pjevaju pjesme, 
anđela pjesme nad rosom i cvijećem, 
nad kosama gorskim i plavim drvećem, 


O, koga, koga da slušam? 

Zar da se branim svemiru cijelom? 
Zar da se krijem i danu bijelom? 

A sve me moli i žudno vapi, 

da raspem kišu tih rajskih kapi.,, 


O, što da počnem? Ja slab sam čovjek 
i Božje sam volje 

tek sitan odjek. 

Moji su koraci put sitna mrava 

i moja volja pred Božjom spava! 


67 


Al kad me sve moli i žudi visinu, 
otić' ću dolje u samu nizinu, 
Otić' ću dolje, poput drage Gospe, 
da pjesma se moja svemirom prospe. 
Otić' ću dolje, gdje nas skromna Mati 
sa svojim Sinom u milosti brati, 


Uzet ću tamo uže od zvona 

i zvonit ću pjesmu, koju voli Ona: 
Angelus bijeli, Angelus bijeli, 
najljepšu pjesmu, što nebo je želi. 


U zvuku će zvona moja pjesma sjati, 
od svojega srca ja sve ću joj dati, 
da pjesmu će nebo i sunce čuti 
i zvonit će njome nebeski puti. 

«I sve će tada sred sunčanog sjaja 
slaviti Majku i Kraljicu raja. 


Jeronim Korner 


Krstari 


Na Spasovo posli pol dana sprema se ženska školska mladež u 
krstare. I to običaju pojedince iz svakoga sokaka!) za se da idu. Sad 
je peta godina, kako ide sva ženska školska mladež u jednoj četi, Dok 
su ošli iz svakoga sokaka napose, bilo ji?) je u družbi deset do petnaest 
divojčica. Divojčica, kod koje je skup, bude krstonoša. Naprave jim 
žene od dva drva križ; gdi se drvo križa, ondi pripnu ogledalce, a cio 
križ iskite što lipšim kupovnim cvićem, a krajeve krsta čapljinim bilim 
perjem, Divojčice budu odivene u odilo divojačko. Tako jim 


divojke posude svoje svilene suknje, opreme ji u'svoje zlatom vezene 


oplejke, oko vrata jim metnu svoje zlatom vezene marame,*) upletu jim 
kosu divojački u široke sitne pletenice, načišljaju jim kosu, ko što 
divojke svoje načišljaju, ovise jim i svoje dukate pod vrat, tako da 
taj dan nema nijedna divojka na večernji dukata. Nakite ji tulipanom 
i ovčicom. Onda se vidi, kako će koja divojčica biti pa, kad se stane 
divojčiti, Osim krstonoše i njene družbe bude u tom društvu još četiri 
prosjaka, To su njiova četiri muška vršnjaka, što idu s njima košarom 
u ruci, da nose, što isprose, S njima ide i gajdaš. 

Iz avlije“) pojdu, pa idu selom od kuće do kuće. Čim izajdu iz. To pivaju sokakom, ali čim u koju avliju dojdu, pristanu tom 
' avlije, gdi je skup, zapivaju: : pismom, pa ju nastavljaju, kad iz dvora pojdu. U samom dvoru pivaju, 


Svi nam se krsti digoše; ako je momak, ili divojka, momčić, iili divojčica: 


(Kirijo leližo!)" Ovdi nama kažu 
Za njim se diže staro i mlado, : (Kirijo leližo!) 
Staro i mlado, mladolijano,5 Momče neženjeno, 


H ga vi ženite 
x : : HI dajte, 
1, Mi krst nosimo, Boga molimo, djes 
jita &.. g 
(Kirijo leližo!) Se S našom krstonošom. 
Da nam Bog dade, da kiša pade, 
Da kiša pade, da trava raste, 
Da trava raste, da paun pase. 


Pivaju istim glasom, ko što se i Filipovčica piva. Selom pivaju: 


A divojki se piva: 

Ovdi nama kažu 
o, (Kirijo leližo!) 
2. Zaspala Ana na brig Dunava, ' Divu neudatu. 


(Kirijo leližo!) Nia si udafte, 
Brig se orinu, Anu zarinu. M da daka delte: 
Govori Ana svojim drugama: Da fail ndđdatno 
Kažite, druge, mojemu dadi,7 đu naled Srištala. 


Neka ne pije dunavske vode: 
Dunavska voda — Anina suza; 
Neka ne kosi dunavske trave: 
Dunavska trava — Anina kosa; 
Neka ne jede dunavske ribe: 
Dunavska riba — Anine kosti, 


Ako su dva momka u kući, piva se: 
Ovdi nama kažu 
(Kirijo leližo!) 
Dva bora zelena, 
Dva brata rođena, 
Il je vi ženite, 


3. Svinjarko Marko svinje napaso, Il ji nama dajte 
(Kirijo leližo!) Da ji mi ženimo, 
Svinje napaso, dotero doma, Jednog s krstonošem 


Dođoše svinje, a Marka nema. 
Pitala majka: gdi je moj Marko? 
Osto je Marko u tuđoj zemlji 
Širokim pleći zemlju mireći, 
Crnim očima zvizde brojeći, 


Drugog s drugaricom, 
Prvom pivačicom. 
Ako su dvi divojke u kući, pivaju im: 
Ovdi nama kažu 
(Kirijo leližo!) 
Dvi jele zelene, 
Dvi seke rođene, 
H je vi udajte, 
H je nama dajte, 
Da je razudamo 
Za naše prosjake. 


4, U Đurđa bana? prid kućom grana, 
(Kirijo leližo!) 
Na toj su grani troji mladići: 
Prvi mladići — tići slavići, 
Drugi mladići — tići lastići, 
Treći mladići — mali gujići, 


za 

Sad u zadnje doba ne pivaju ove pismice u avliji, nego one iste, 
što i na sokaku, 

Kad ispivaju te pismice u avliji, dili njiovim prosjacima u košarice 
reduša, ili gazdarica: slanine, masti, brašna, jaja, sira. Onda krstonoša 

“diže krst i blagosivlje, a družba piva: 
Krst se diže i podiže, za njim se niže 
(Kirijo leližo!) 
. Staro i mlado, mladolijano. 

U gospodskoj kući dobiju i novaca, Tim plate gajdaša, a darove, 
što su naprosili, odnesu gazdarici one kuće, gdi su se skupili, pa jim 
ona pravi večeru: salate sa čvarcima, masnu uvijaču u slatko, pitu sa 
sirom i listarića na masti. Dica se navečeraju i posli večere poigraju 
kolo, a roditelji dojdu pa gleđu, a oko devet sati svaki svoje kući vodi. 

Josip Lovretić 

1) Ulice; 2) ih; 3) rupce; 4) dvorište; 5) umjesto Kyrie eleison = Gospo- 

dine, smiluj se! #) mlađahno; 7) ocu; 8) gospodara, gazde. 


Lastavica 
Došle su denes. Videl sem dve, 
Išćo si gnezdo onkraj hiže, 
lete polako, 
I pitam sako:!) 
* »Kaj ste nam donesle, male, drage ftice? 
Vi z vetrom letite: 
čez široko morje, gde me nigda ne bo, 
gde je navek sonca i leta pono nebo. 
Kaj niš ne velite?« 


Onkraj kleti lečo mlade lastavice 
i gnezda glede, 


Kaj so nam donesle? Sonce,.srečo, mladost, 
žito, vino, cvetje, pesme i staro radost! 

Dok išle so čez tuji?) nekod?) svet, 

tu čakala je na nje stara klet, 

I zato čkome;“) 

samo lete, 

pone sreče, 


i sonce i nebo i iroze glede! Traun Galastš 


1) svaku; 2) tuđi; 5) nekud; 4) šute. 


Ti 


U svetištu vinagorskom 

Ugledavši upred sobom onaj čisti, bijeli zagorski »Marijin dvor« 
na Vinagori, gdje ona kraljuje u svojoj veličanstvenoj osami navrh 
brda iznad »zelenih gorica! i plavih trnaca«)? a opet držeći se čvrsto 
bedema, na kojima je podignuta crkva, u meni se pobudila ista misao 
kao onda, kad sam se prvi put našla pred žalosnom poljskom Majkom 
Božjom u Čenstohovi — misao: svuda isto štovanje, bilo na jugu bilo 
na sjeveru, istoku ili zapadu. Svuđa Ona vlada srcima ljudi, osobito 
puka. Svuda ona, svuda Madona. U boji, u kamenu, u drvu, u srebru i 
zlatu, na oltarima sela i velikih gradova, na raskršćima putova, u tihim 
dolinama i na planinskim vrhovima, u zakutcima kuća i srdaca vjer- 
nika, Sad divno umjetnički izrađena, sad nespretno izdjelana teškom 
rukom kakva majstora-samouka, sad vesela sad tužna sad »crna«, sad 
bjeloputna sad u crvenoplavim svojim tradicionalnim haljinama, sad 
je opet odjevena u pravu tešku svilu najrazličitijih boja, sama ili 
s djetetom u ruci, 

Tko da > sva ona njena svetišta i sve njene domove od Lurda 
do naše čedne Marije Bistrice, od Majke Božje u Čenstohovi i Ostro- 
bramske u Vilnu, pa do Majke Božje Trsatske i naše zagrebačke na | 


* Kamenitim vratima, od slavnih Djevica Španjolske i mnogih sirotinjskih 
.»Madame la Vierge« na obalama Bretanje, do skromnih Matera Božjih 


na našim Sv, Gorama i Vinagori.. 

Svuda isto: isti topli usrdni šaptaji, krvava i smućena ljudska 
srca, vruće molitve, uzdignuti pogledi, ruke grčevito sklopljene, duše 
uzbuđene, Ushićenje, Svuda ista Mati Pan jedna zajednička Mati 
ispaćenog čovjeka, 

Sva ta svetišta treba vidjeti u suncu, u okviru oblaka i zelenila, 
u sjaju lijepoga dana, pa ća čovjek osjeti svu blještavost učinka na 
srca ljudska, oo 

U takvu sam dobru raspoloženju neba i zemlje vidjela Vinagoru, 
tu našu malu Čenstohovu, i 

Dan je zaista bio jedan od onih rijetkih ovoga ljeta, hirovitog i 
promjenljivog. Upravo se činilo, da ga je nečija dobra ruka izabrala 
između onih trista i šezdeset dana godine, izvadila ga iz kalendara 
vječnosti i dala nam ga na uživanje: »Evo vam najljepšeg među naj- 
ljepšima, da ga upotrijebite, kako najbolje znate i možete«, I mi smo 
ga upotrijebili otputivši se iz Tuheljskih Toplica na Vinagoru. 

Stojim pred crkvom, Jedinstvena je u svome obliku i smje- 
štaju: ne samo da je na vrhu brda (410 m visokom), nego je podignuta 

na bedemima kao na vječnoj straži za pravice svoga puka pred Bogom 
i ljudima, Taj se dojam još pojačava, kad se vidi njeno pročelje: dvije 
kule spojene zidom, u kojemu su vrata, što vode u njeno predvorje i 
kao da štite crkvu, to lijepo djelo našega baroka.“) Barck navješćuje 
već kapa na tornju, a potpuno i jasno najavljuje ga onaj bogati oltar 
u crkvi s čudesnim kipcm Madone Vinagorske, 

Kad se čovjek nađe unutar zidina okom u oko sa samom crkvom, 
koja tek sada sine sva u svojoj jednostavnoj ljepoti, cnda tek zaviri u 
pravu bit njezinu, Visoko nad portalom") zadivljuje svejom svježinom 
Madona dijeleći milost, a poput krila drži je u zraku njezin široko 
raskriljen plašt. Dolje pod njom je zagorski krajolik i procesija, koja 
ide u crkvu: žene a bijelim pečama na glavama, muškarci u čizmama. 
Uz nju niže dolje stoje sv. Joakim i sy. Josip. Necbično zanimljivo 
djelo nepoznata slikara, 

Kad se malo razgledaš oko sebe, otvara ti se tu, unutar zidina, 
nova slika, One dvije obrambene kule, što te u prvi mah upućuju na 
krvno srodstvo s Bakačevim kulama pred zagrebačkom katedralom, 
pretvaraju se najednom u dvije tihe kapelice. Desna je posvećena 
sv. Roku, zaštitniku protiv bolesti duševnih i tjelesnih, koji je za- 
ključkom sabora u 17. stoljeću proglašen pokroviteljem hrvaiskoga 
kraljevstva, a lijeva sv. Florijanu, zaštitniku protiv vatre vremenite i 
vječne, koji je pokrovitelj biskupije zagrebačke, I tako ta dva starca, 
dobra naša sveca čuvaju ulaz u svetište Matere Božje, Okolo naokolo 
idu prezvođene arkade,') »etnktura«, uzidane u bedem. lina ih oko 
trideset. Tu se svijet zaštićuje cd nevremena, tu crpe njegova vjera 
novu snagu i nove pobude, jer su na zidu upisana i uslikana čudesa, 
koja su se zbila kroz desetljeća i koja su unesena još | u »knjigu za- 
govora«, kojima se uzveličava čudesna moć cve dobre zagorske Madone. 

Polako slijedim stopu u stopu te zapise, pune duboke vjere, ushita 
i sreće, koje je upisalo srce ljudsko u obilju svoga blaženstva posti- 
gavši željeni cilj. Žene i muškarci, bogati i siromasi, plemići, svećenici 
i obični građani potpisima svojm jamče za istinitost riječi i djela. U 
onoj primitivnosti i jednostavnosti slika, koje je slikala nevješta sli- 
kareka ruka, a koje opisuju čudesa, pa u jednostavnim riječima ispod 
njih, sva je privlačivost ovih dokaza čudesnosti Marijine. 

Ulazimo u crkvu. Prati nas najbolji »cicercne«, sam župnik, gosto- 
ljubivi domaćin crkve vinagorske, Predvodi nas i predstavlja nam 
najprije — zvona. Nad nama vise četiri užeta. Najdeblje je od zvona 
Marijina, a ona tri tanja od ostalih manjih zvona: sv. Terezije od 


Maloga Isusa, sv. Josipa i »cinkuša« — sv. Valentina. Kako smo »ro- 
mari«,)) imamo pravo pozvoniti, I tako povučemo svaki za jedno, a 
zvcna zapjevaju u našim rukama, i ako malo plaho i raskidano, kao 
u jakoj pjevačkoj tremi,'?) ali uz pomoć župnika oglase se jače u svojoj 
vječno čistoj oktavi, terci i kvinti, i za jedan kratak čas razlijegne se 
laka zvonjava oko nas i nad nama, 


Unutrašnjost crkve neobično je prijatna i zanimljiva, Lijep uzorak 


našega građevnog baroka. Sjedište zanimljivosti je glavni barokni 


oltar s čudesnim kipom Majke Božje s djetetom na ruci, Nad kipom 
sja velika zvijezda, koja svojim žutim učinkom svijetla, što probija 
kroz staklo iza nje, povećava dojam cjeline. I pokrajni stupovi, i 
srebrni relikvijari,/!! i drvene barokne stilizirane vaze!" obilježavaju 
barokno stoljeće, koje ih je rodilo, Ista su tako vrijedna pažnje dva 
pokrajna oltara: Sv. triju Kraljeva (dar Patačića) i Svih svetih (dar 
Falfija); zatim stara drvena propovjedaonica, svijetlomodra sa zlatnim 
girlandama!3 lovora i viticama, koje su se oplele oko zlatnih slova 
natpisa »Stella matutira«, (zvijezda jutarnja), a i svodovi crkve urešeni 
cecbitim pletenicama, uklesanima u kamen, koje rese njihova rebra, 

Promatrajući sve to čuli smo povijest crkve, Ona je nastajala po- 
stepeno. Zametak joj leži u kipu Bogorodice, vlasništvu grofova Rat- 
kaja, Poslije je taj kip, koji je stajao u njihovim vinogradima, dobio 
drven krović, da se zaštiti od nepogoda, malo zatim i kapelicu, iz koje 
se poslije dogradnjom razvila crkva, Kad je ona podignuta, nije po- 
znato, svakako je postojala već 1607. godine, jer joj je iz toga vremena 
bilo prvo, najstarije zvono, 


Poslije je crkva proširena i povećana. Arkade ili »cinktura« no- 
vije su djelo, a izgrađene su nastojanjem vinagorskog župnika Lacko- 
vića izmedju 1820, i 1840, godine. 

Kako je 17, stoljeće bilo stoljeće rasta i razvoja crkve, tako je 
18, bilo doba njene slave, jer se štovanje Marije Vinagorske nadaleko 
proširilo ne samo po našim krajevima, nego i po Štajerskoj i Preko- 
murju. Svijet je stao hrliti na zavjete i proštenja, osobito u nedjelju 
po Maloj Gospi, kad se slavi crkveno posvetilo. 


Zdenka Marković 


1) vinograd; *) voćnjak; 3) zidina; 1) građevni stil, bogat ukrasom; 
5) vrata; 6) slika na žbuki; 7) otvoreni svodovi; 5) tumač; *) hodočasnici; 
10) drhtavica; 11) spremišta za moći svetaca; 12) posude; 13) vijenac. 

Prošecija 
(U Hrvatskom Zagorju za vrijeme rata) 


Starinske si hiže z visokimi krovi 
z obločecov k cesti glediju, 
vre sunce zahaja, i ideju mraki; 
pak kaj to starice ne spiju? 


Tam svi su zazvoneli zvoni, 
»A L Al kak čudnovato i kak je žalosno 
tb po oj kaj sad pripovedaju oni. 

nos 


s Prošecija duga čez vulice ide, 
zA 


, 
Bi (2 «A vuz male starinske te hiže, 


fersf Čez grobje se gdegde zasvetile sveće: 
Pb ko A e 


Prošecija k cirkvi se diže, 


vw 


I same su ženske, i deca su drobna, 
Gubiju im tenki se glasi, 
da komaj!) je čut litanije molit, 

i sveća za svećom se gasi, 


Vre kmica je bila, kad došli su starci, 
kaj bili su čisto odzadi, 

Zabadav si gledel, zabadav si čekal, 
$de naši dečaki su mladi, 


lil UL 


E=7 

A naši dečaki su dalko vu boju, 

i Bog zna, gdo doma se vrne. 

Tak vnogi počiva i spi si tak tvrdo 
na zglavju od zemljice črne, 


Za onimi v boju molitva se šepće: 

Za timi kaj dal'ko nam spiju. 

Za njimi starinske su hiže žalosne, 

za njimi vsi zvoni zvoniju, : i anje 
: J Dragutin Domjanić 


«Na malom brežanjku nad njima je cirkva. 

Šuma Striborova 
I. 

Zašao neki momak u šumu Striborovu, a nije znao, da je ono šuma 
začarana i da se u njoj svakojaka čudesa zbivaju. Zbivala se u njoj 
čudesa dobra, ali i naopaka — svakome po zasluzi. Morala je pak ta 
šuma ostati začarana, doklegod u nju ne stupi onaj, kojemu je milija 
njegova nevolja nego sva sreća ovoga svijeta, 

Sasjekao dakle onaj momak drva i sjeo 
na panj, da počine, jer bijaše lijep zimski 
dan. Ali iz panja iziđe pred njega zmija i 
stade se umiljavati oko njega. Ono pak ne 
bijaše prava zmija, nego bijaše ljudska duša, 
zbog grijeha i zlobe ukleta, a mogao ju je 
osloboditi samo onaj, koji bi se s njom 
vjenčao, Bljeskala se zmija kao srebro na 
suncu i gledala momku pravo u oči 

— Lijepe li gujice, Bože moj! Gotovo 
da bih je i kući ponio, — progovori momak 
od šale, 


— Evo budalaste glave, koja će me osloboditi na svoju nesreću, 
— pomisli grješna duša u guji, požuri se i pretvori se udmah od guje 
u ljepotu djevojku, te stade pred momka. Rukavi joj bijeli i vezeni 
kao krila leptirova, a sitne nožice kao u banice. Ali kako bijaše 
zlobno pomislila, onako joj ostade u ustima gujin jezik, 

— Evo me! Vodi me kući i vjenčaj se sa mnom! — reče guja- 
djevojka momku, 

Sad da je ono bio siguran i dosjetljiv momak, pa da je brže za- 
mahnuo ušicom od sjekire na nju i da je viknuo: »Nisam baš ja mislio, 
da se sa šumskim čudom vjenčam«, postala bi djevojka opet gujom, 
utekla bi u panj, i nikome ništa, 

Ali ono je bio neki dobričina, plašljiv i stidljiv momčić, pa ga je 
bilo stid, da joj ne ispuni želje, kad se već radi njega pretvorila, A baš 
mu se i svidjela, jer je bila ljepotica, a on, neuputan, nje ii znati, 
što joj je ostalo u ustima. 

Uze on djevojku za ruku i povede je kući, A živio je taj momak 
sa svojom starom majkom i pazio majku kao svetinju. ' 

— Evo, majko, snahe, — reče momak, kad stigoše on i dje- 
vojka kući, 

— Hvala Bogu, sinko, — odvrati majka i pogleda ljepotu dje- 
vojku, Ali je majka bila stara i mudra, i odmah spozna, što imade 
snaha u ustima, . 

— Lijepu si mladu izabrao, samo pazi, sine, nije li orio > gujal 

Sin se malo ne skamenio od čuda: otkud njegova mati zna, da je 
cno bila guja? Razljuti se u srcu i pomisli: »Moja majka mora da je 
vještica«, I cdmah zamrzi na majku, 

Počelo njih troje živjeti zajedno, ali zlo i naopako, Snaha jezičava, 
zlobna, proždrljiva i gorcpadna, i 

(Snaha sada stane švakojako mučiti svoju svekrvu: da joj do- 
nese snijega savrh grebena, da ide na zaleđeno jezero i donese joj 
kroz otvor na ledu šarana, Baka je imala sreće, pa je ostala\ živa, 
Kad-je jednom hjela da zakrpa sinu košulju, snaha joj ne dade. 
Baka tada iziđe pred kuću.) 

Uto ona vidje, kako k njoj ide neko ubogo - djevojče, na njemu 
samo izderana košulja, a rame pomodrilo od studeni, jer joj se rukav 
iskihuo. Ali se ipak djevojče osmjehuje, jer je umilne žudi Pod pazu- 
hom joj svežanj triješća. 

— Hoćete li, bako, kupiti luči? — pita djevojče. 

— Nemam novaca, kćerce, nego, ako hoćeš, da ti oletpnaa taj 
rukavčić, — reče tužna baka, koja je još držala u rukama iglu i ko- 
nac za sinovu košulju. 

Baka okrpa djevojčici rukav, a djevojka joj dade svežanj luči, 
zahvali joj milo i ode dalje, radosna, što joj rame ne zebe. 

Uveče reče snaha baki: 

— Mi ćemo poći u goste kumi, a ti da si ugettala vode, dok se 
vratim. 

Bila snaha proždrljiva i uvijek dlušela. gdje da se ugosti, 

Kad oni odoše, osta baka sama i uze onog triješća, što joj ga 
dalo djevojče, i potpali oganj na ognjištu, a onda ode u komoru po 
drva, 

Dok je ona u komori tražila drva, začuje, kako u kuhinji nešto 
pucka, nešto kucka: kuc! kuc! 

— Tko je Božji? — upiia baka iz komore. 

— Domaći! Domaći! — zovnu se iz kuhinje neki sitni glasovi, 
kao da žvrgolje vrapci pod strehom, 

Dalo se baki na čudo, što je ovo ovako u noći, i ona uđe u kuhi- 
nju, Kad ona tamo, ali ono se na ognjištu istom rasplamsale luči, a 
oko plamena zaigrali kolo domaći, sve ljudi od jedva po lakta, Na 
njima kožusi, kapice i opančići crveni kao plamenovi, kosa i brada 
sive kao pepeo, a oči žarke kao živi ugljen. 

Izlazilo njih sve više i više iz plamena, svaka luč po jednog daje. 
Kako izlaze, tako se smiju i vrište, prebacuju se po ognjištu, cikću 
od veselja i hvataju se u kolo, 

Pa zaigra kolo: po ognjištu, po pepelu, pod policu, na stolicu, po 
ćupu, na klupu! Igraj! Igraj! Brzo! Brže! Cikću, vrište, guraju se i 
krevelje, So prosuše, kvas proliše, brašno rastepoše — sve od velike 
radosti. Vatra na ognjištu plamsa i sja, pučka i grije; a baka gleda i 
gleda. Nije joj žao ni goli ni kvasca, nego se raduje veselju, što joj 
ga Bog šalje na utjehu. 

Čini se baki, da se pomladila — nasmije se kao grlica, poskoči 
kao curica, hvata se u kolo s domaćima, pa zaigra, Ali joj ipak 
ostalo čemera u srcu, a to bijaše tako teško, te kolo odmah stade. 

— Božja braćo, — reče onda baka domaćima, — biste li vi meni 
znali pomoći, da ugledam jezik svoje snahe, pa kad kažem sinu, što 
sam na svoje oči vidjela, možda će se opametiti?! 

Baka stade pripovijedati domaćima sve, kako je bilo. Domaći 


* posjedali uokolo po rubu ognjišta, nožice objesili niz ognjište, nani- 


zali se kao čičak do čička i slušaju baku, pa sve klimaju glavama od 
čuda. Kako klimaju glavama, onako im se žare crvene kapice: m'- 
slio bi tko, ono sama vatra na ognjištu plaminja. 

Kad je baka svršila pripovijedanje, vikne jedan od domaćih, po 
imenu Malik Tintilinić: 

— Ja ću ti pomoći! Idem u sunčanu zemlju i donijet ću ti 
svračjih jaja. Podmetnut ćemo ih pod kokoš, pa kad se izlegu svra- 
čići, prevarit će se snaha: polakomit će se kao svaka šumska guja 
za svračićima i isplazit će jezik. 

Svi domaći ciknuše od radosti, što se Malik Tintilinić tako do- 
bro dosjetio. Još oni najbolje vrište, ali ide snaha iz gostiju i nosi 
sebi kolač. Nasrne snaha ljutito na vrata, a ono: top! — prasne pla- 
men, skočiše domaći, topnuše svi u jedan mah nožicama o ognjište, 
ponesoše se nad plamen, poletješe pod krov, kvrcnuše daščice na 
krovu i nestade domaćih. 

Još iste noći donese Malik svračjih jaja i podnio ih pod kokoš 
umjesto kokošjih, 


II. 


Zapovjedila snaha baki; da dobro pazi na kokoš, pa kad se iz- 
legu pilići, neka joj javi. Pozvat će snaha čitavo selo, da vidi, kako 
ona ima pilića na Božić, kad ih nitko nema, Došlo vrijeme, izlegli se 
svračići. Javi baka snasi, da su pilići izašli, a snaha pozove selo. 
Došle kume i susjede, malo i veliko, a bio tamo i sin bakin. Snaha 
zapovjedi baki, da donese gnijezdo u trijem, 

Donese baka gnijezdo, podigoše kokoš, a ono u gnijezdu nešto 
zakriješti: iskočiše goli svračići, pa skok! skok! po trijemu. 


Kad je snaha-guia opazila ovako iznenada svračiće, prevari | 


se, polakomi se u njoj zmijina ćud, poletje snaha po trijemu za svra- 
čićima, isplazi za njima svoj tanki i šiljasti jezik kao u šumi, 

Vrisnuše i prekrstiše se kume i susjede, te povedoše svoju djecu 
kući, jer upoznaše, da je ovo zaista šumska zmija. 

Majka pak radosna pođe do sina govoreći: 

— Otpremi je, sine, otkud si je doveo, kad si na svoje oči vidio, 
koga u kući hraniš, — I mati htjede da ogrli sinka, 

Ali sin je bio baš posve budalast čovjek, pa se još više usprko- 
sio i suprot sela i suprot majke i suprot svih svojih očiju. Ne će da 
sudi ženi-guji, nego još vikne.na majku: ' 

Otkud tebi svračići, vještice stara? Nosi mi se iz kuće! 

E, sad je mati vidjela, da pomoći nema, Zacvili kao ljuta godina 


i samo umoli, da je bar-ne tjera iz kuče, dok je dan, da ne vidi selo, 


kakvog je sina othranila, 

(Uveče mati ode u svijet po cičoj zimi, a sin i snaha za njom, 
da vide. kako će ona poginuti od studeni, Baka zapali svoje luči, pa 
se pojaviše domaći), 

Pripovijeda baka domaćima, kako se budalasti sin još više pozlo- 
bio na nju, otkad se i on i selo uvjerili, da je u snahe gujin jezik, 

— Izagnao me, a vi pomozite, ako znate, 

Malo šute domaći, malo otresaju snijeg s opančića, i ne znaju 
baki savjeta, 

Ali onda Malik Tintilinić reče: 

— Hajdemo do Stribora, starješine odane. On svačemu savjeta 
znade, 

I odmah se Malik popne na glogov grm, zvižnu u prste, a ono 


iz mraka preko strništa dokasa k njima jelen i dvanaest vjeverica, | 


Posadiše baku na jelena, a domaći posjedaše na vjeverice, i po- 
đoše put šume Striborove, 


79 


PIET 


. paroščiću zvjezdica, > se jelen i kr okča put, a za atm juri aa 


naest vjeverica, a u svake vjeverice dva oka kao dva draga kamena. 
Jure oni i žure, a za njima iz daleka trče snaha i sin, sve im nestaje 
sape. 

Tako stigoše do šume Striborove, i ponese jelen baku kroz šumu. 

Spozna snaha sve u mraku, da je ono šuma Striborova, gdje je 
ona već jednom zbog grijeha ukleta bila, ali od velike zlobe ne može 
se ni sjetiti svojih novih grijeha ni pobojati se za njih, nego se još 
više raduje govoreći: »Propast će neuka baka u ovoj šumi sred toli- 
kih čarolija« — i poletje još brže za jelenom, 

Donese dakle jelen baku pred Stribora. Stribor pak bijaše šum- 
ski starješina, Sjedio je usred šume, u dubu tako velikom; da je u 
njemu bilo sedam zlatnih dvorova i osmo selo, srebrnom ogradicom 


ograđeno, Pred najljepšim dvorom sjedi Stribor na .. u crvenoj | 


kabanici, 

— Pomozi baki, stakala je od snahe-guje, — rekoše domači 
Striboru, kad mu se bjehu poklonili i oni i baka. Pripovjede oni sve, 
kako je bilo. A snaha i sin došuljali se do duba, pa kroz crvotoč 
gledaju i slušaju, što će biti, 

Kad su domaći svršili svoju pripovijest, reče Stribor baki: 

— Ne boj se, starice! Ostavi snahu, neka živi u zlobi, dok je 
zloba ne dovede opet onamo, otkuda se prerano oslobodila. A tebi 
ću lako pomoći, Gledaj tamo ono selo, srebrom ograđeno. 

. Pogleda baka, a ono njezino rodno selo, u kojemu ie mladovala, 
a u selu proštenie i veselje; Zvona zvone, duse gude, zastave se 
viju, a pjesme podcikuju. 

— Uniđi kroz ogradicu, pliesni rukama, i pomladit ćeš se odmah. 
Ostat ćeš u selu svome, da mladuj eši da se raduješ kao prije pede- 
set godina! — reče Stribor. ' 

Razveseli se baka kao nikada, poletje odmah do ogradice, dve: 
tila se već rukom za srebrna vratašca, ali se uto oš nečega sjetila, 
pa upita Stribora: 

— A što će biti od moga sina? 

— Ne budali, bako! — odvrati Stribor, otkud bi ti za svoga 
sina znala? On će ostati u ovom vremenu, a ti ćeš se vratiti u mla- 
dost svoju! Ni znati ne ćeš za kakvog sina! 

Kad je to baka čula, zamisli se teško. A onda se polako vrati 
od ogradice, dođe natrag pred Stribora, nakloni se duboko i reče: 


di 

— Hvala ti, dobri gospodaru, na svemu dobru, što mi ga daješ. 
Ali ja volim ostati u svojoj nesreći i znati, da imam sina, negoli da 
mi dadeš sve blago ovoga svijeta, a da moram zaboraviti sina, 

Kad je to baka izrekla, strahovito jeknu cijela dubrava, presta- 
doše čari u šumi Striborovoj, jer je baki bila draža njezina nevolja, 
nego sva sreća ovog svijeta, | 

Zanjiše se čitava šuma, provali se zemlja, propade u zemlju 
ogromni dub s dvorovima i sa.selom srebrom ograđenim, nestade 
Stribora i domaćih, — ciknu snaha iza duba, pretvori se u guju — 
uteče u rupu — a majka i sin nađoše se nasred šume sami, jedno uz 
drugo. Moli sin Boga i majku, da mu oproste, Bog mu oprosti, a 
majka mu nije ni zamjerila bila. 


Momak se poslije vjenčao s onim ubogim i milim djevojčetom, 
što im bijaše dovela domaće u kuću, — Još i sad sretno žive svi 
zajedno, pa im i Malik Tintilinić u zimnje večeri rado na ognjište 
dohodi, 

(Iz knjige »Priče iz davnine«) 


Ivana Brlić-Mažuranić 


3. Svoju današnju postojbinu učinio je hrvatski narod već u pra- 
davna vremena svojom domovinom, u njoj se trajno nastanio, s njome 
srastao i dao joj izvorno i naravno ime Hrvatska. To ime ne može se 
i ne smije se zamijeniti ni s jednim drugim imenom. 


4. Zemlja, koju je u pradavno doba hrvatski narod zaposjeo, te. 


koja je postala njegovom domovinom, prostire se na više pokrajina, 
koje su posebna pokrajinska imena imale dijelom još prije dolaska 
Hrvata, a druga su pokrajinska imena nastala poslije, no sve te 
pokrajine sačinjavaju jednu jedinstvenu domovinu Hrvatsku, te nitko 
nema prava da bilo koju od tih pokrajina svojata za sebe. 


5. Hrvatski je narod u svoju domovinu Hrvatsku došao kao pot- 
puno slobodan narod, i to u vrijeme seobe naroda vlastitom pobudom, 
te je tu zemlju osvojio i svojom za uvijek učinio. ; 

Fratarska oporuka“ 


Po tradiciji 


Sa trona reče Josip car: 
— »Svim redovnikom nek je kraj! 


Toliko zdravih ljudi kvar, 

i bez njih ćemo steći raj, 
Dokle god seže carstva hatar, 
po mojoj volji tako budi: 

nek svoju halju svuče fratar, 
nek žive kao drugi ljudi. 

U njinih dvorih odsele će 
stanovat bolni ljudi, đaci, 
pisari, sužnji il vojaci; 

a pune zlata, srebra vreće 
na zadnji grošić nek se zbroje 
u blagajnice carske moje: 
tim novcem digoh učilišta — 
ja za se od tog ne ću ništa.« 


To cara Jose reče moć. 

Sva graja njega malo smete: 
još isti dan, još istu noć 
teklići širom carstva lete, 


“sve vičuć: »Svatko sada znaj: 


svim redovnikom nek je kraj! 
Pavlini, čujte, jezuite! 

Sve bijele, sive, crne svite! 
Svak svoja prsa triput tuci, 
pa zatim svetu halju svuci! 
To volja jeste cara, kralja; 
vladara svoga slušat valja.« 


Daleko grom se carstvom širi, 
a strašnom javom bude san; 
od trusa dršću manastiri — 
strahovit ide sudnji dan; 


.i mnogu gorku čuo Beč: 


zaludu, kad je čarska riječ! 


Dr. M. Ujević: Sjetva_ 6 


i dođe glas do Lepoglave, 
do tihe šumske postojbine, 
gdje bijeli fratri od starine 
u lijepih dvorih Boga slave. 
Gospoda jesu, bogataši, 

al uz to ljudi, kako treba, 

ne kruti, ljuti velikaši, 

već širom dijele darak neba 
šljivaru, kmetu, zlo kad vrijeme 
navalilo na zemlju breme, 
Gospoda jesu, časte, piju, 

i skladno gude, lijepo. rišu, 

i narodu svom knjige pišu, 
pa s isusovci bojak biju. 

Al zadnja i njim dođe hora: 
pavlina zbor se selit mora. 


Tek što je opat čuo glas, 
zvonara odmah viknu brata: 
— »Svu braću zovni ovaj čas, 
zatvori zatim velja vrata; 
svih zberi, ču li, u dvorište! 
To opat, reci, strogo ište.« 

Lagano već se hvata mrak, 
i k zapadu već sunce tone. 
Kroz večernji taj tihi zrak 
na umiranje zvona zvone. 
Fratara dugo čislo kroči, 

u ruci noseć voštanice; 

u crnu zemlju gleđu oči, 
problijedjelo im s brige lice, 
I kako vjetar pri oluji 
lelečuć s valom ljut se bori, 
po lepoglavskih svetih dvorih 
žalopjev »De profundisl« bruji. 


Kad u dvorištu zbor se skupi, 
razrediše se fratri bijeli, 

i pred njih opat mirno stupi, 

pa svojoj braći ovo veli: 

— »Uzdignite sad Bogu duše, 
zavapite sad iz dubinel 

Sva grješna srca nek se skruše, 
nek ćute, sve da smrtno gine! 
Da I' čuste zvona svetog hrama? 
To blize smrti zveči glas; 

a znate 1 i to, pitam vas, 

a znate 1', komu zvone? Nama, 


Da, moja braćo, moji sinci! 
Svi živjet ćemo pojedinci; 
al umrijeti će sveti zbor, 

i ovaj slavni Božji dvor, 
koj slovijaše trista ljeta, 
opustjet će! Žalost! Štetal 
Prije nego svane mladi dan, 
u ovaj dvor će doć komesar 
i reć vam, kako želi cesar, 


, 


da pustimo taj sveti stan, 

da našeg reda više nije! 

Da cijelo blago, što imamo, 
na komesara ruke damo, 

Pa volja Božja! Slušati je! 

O podite u ime Božje, 

i neka Višnji sve vas prati, 
svak nosi krst svoj, kako može, 
a Bog će vam se smilovati! 
Raziđite se svijeta širom, 
poštenja sijte čisto sjeme, 
pobijedit ćete ljuto vrijeme — 
oj, pođite mi, braćo, s mirom! 


ZR 


Al stante časak! Pamtite li, 
što vazda bjahu fratri bijeli? 
Hrvati, sinci našeg puka, 

Ta sveta zemlja rodi nas; 
imutak naš je pučka muka, 

io pamtimo u ovaj čas! 

Pred vaše dadoh snijeti lice 
taj silni evo kup papira, 

sve same dobre obveznice, 
milijun, mislim, baš talira. 

To duguju nam što šljivari, 

što građanin, siromah kmet — 
dužnici sve Hrvati stari, 

ta naša krv, naš rod, naš svijet, 
Mi čekali bi ljeta duga, 

do sudnjeg dana; — sad je druga, 
jer državi l' to dođe ruku, 


plemiću jao, jao puku! 


Isplatiti će morat omah 

i Hrvat propast će siromah, 
Imetak naš od trišta ljet' 
razgrabiti će tuđi svijet. 
Jedincu fratru zakon krati, 
da namre komu oporukom 

— pa bio otac, bila mati — 
sve blago mu je mrtvom rukom! 
Al sada redu smrt se sprema; 
zar ima za to zakon? Nema, 
Pa pravimo sad oporuku: 
Imetak budi našem pukul« 


Tad opat plamom voštanice 
zapali silni kup papira, 

sve same dobre obveznice, 
milijun tinja baš talira: 

»Oj Bože, praštaj grijehom mojim, 
dužnikom evo praštam svojim.« 

Svi redom plamom voštanice 
zapale silni kup papira, 

sve same dobre obveznice, 

milijun planu baš. talira: 

»Oj Bože, praštaj grijehom mojim 


dužnikom evo praštam svojim.« 


Raskrilio se nebom mrak, 

sa hrama smrtno zvono ječi, 

od vatre sav se žari zrak, 
fratara zbor kraj vatre kleči,: 

a psalam grmi sve u šir: 

»Oj, Bože, daj nam vječni mir!« 
Gromore bubnji, vojska grne 

u sveti dvor sred noći crne! 


«Uz vojsku dođe i komesar 


i javi svim, što reče cesar, 

Tad pokloni se opat muče, 

i komesaru preda ključe, 

»A_ blago?« pita isti mah 

glavara starca sluga cara, 

al opat njemu odgovara: 

— »Na, evo vam ga! Pepeo, prah! 
To baština je našeg puka, 

io fratarska je oporukal« 


August Šenoa 

Uspon i pad 
I . 


Nekoliko koračaja od ugla Frankopanske ulice prema zapadu 
ima u Ilici mala, siva, uska kuća, valjda još iz prošlog vijeka. U pri- 
zemlju je dućan s jednim prozorom i tijesnim vratima, a nad vratima 
visi crna ploča s natpisom u bijelim slovima: 


JANKO KRIVOŠIĆ 
Trgovina mješovite robe 


Eto već dvadesetak godina, što ta mala tvrtka postoji, a ovo već 
nešto znači u modernom Zagrebu, gdje domaće tvrke padaju jedna 
za drugom kao crvljive šljive sa stabla! Što i Janko Krivošić nije pao, 
imao je da zahvali svojoj marljivosti i svojoj glavi, koja — kako sam 
običavaše kazivati — nosi tako radoznao nos, te ga mora zabosti u 
svaki zamotak šećera ili brašna, prije negoli ga kuharica iz dućans 
iznese. On je po vas dan bio u dućanu, sam posluživao, a gdje ne bi 
poslužio, tamo je nadgledao, i tako bijahu mušterije uvijek zado- 
voljne, te mu ostadoše vjerne, 

On je i danas s jednim pomoćnikom i jednim šegrtom u tome 
niskom i mračnom dućanu, no nešto je nestrpljiv i kao rasijan. Gleda 
često na sat, podsmjehuje se i tare ruke, Najposlije, kad ne bješe 
već nijedne mušterije, izađe na ulicu i stane pred dućanom gore dolje 
hodati, : 

Bilo je blizu podne, pa je sila svijeta grnulo ulicom naglim ko- 
rakom: najviše ljudi od posla, što se žure, da nešto malo ručaju, pa 
opet na dnevnu muku! Mnogi pozdravljaju Krivošića, mnoge on po- 
zdravljaše; svatko je imao prijaznu riječ ili dobar pogled za tog 
dobričinu, a on je svakomu jednakim uzvraćao, Napokon se zaustavi 
pred dućanskim vratima i nasloni se na njih, velik i sam gotovo koliko 
vrata. Njegovo okruglo lice — s malim, živahnim, smeđim očima, 
prosijeđom, nekad tamno plavom bradom (koju je kratko rezao) — 
gledaše zadovoljno i veselo u svijet, u taj lijepi, topli jesenski dan. 
Dobro ga pogledavši moglo se opaziti, kako mu se prosijedi brk smi- 
jucka, i oči žmigaju, Da je bio diplomat kakvi, koji svijetom drma, 
njegovi bi se neprijatelji uplašili od toga zadovoljnog posmijeha, 
strepeći da im je spleo kakvu lukavu zamku ili spremio udarac, No 
»gospon Janko« — kako ga mušterije najradije zvahu, sjećajući se 
valjda lijepih vremena, kad je Janko bio stasit i pristao mlad trgovac, 

koji je samom svojom pojavom mamio svijet u dućan — Janko ne 
bijaše diplomat, a ipak je nešto imao u svojoj glavi, za što mu se 
činilo, da je neizmjerno važno i veliko, i od čega je kanda očekivao 
zamašnih posljedica, : 

Najzad pukne top, a Krivošić vikne svojim momcima, da idu 
jedan po jedan ručati, zatvori novce u ladici, popipa se nešto po 
prsnom džepu i izađe na stražnja vrata, da će gore u prvi kat gdje 
mu je stan. | 


II. 

Radosno raspoloženje Janka Krivošića dolazilo je odatle, što 
ie u džepu nosio štedioničku knjižicu na oveću ušteđenu svotu, mi- 
sleći je pokloniti ženi za rođendan. Ali njegova žena, činovnička 
kći, nikad nije bila zadovoljna skromnim građanskim životom, već 
je uvijek težila za nekim gospodstvom i za kretanjem u višim dru- 
šivu, Poklonjena svota još je više razigrala njezinu maštu, i to se 
odmah pokazalo u razgovoru s mužem poslije ručka, 

Kad je sluškinja pospremila stol, baci se Krivošić na kožni 
divan, što je uz peć stajao, pa reče: 

— Mogu reći, da sam danas upravo zadovoljan.., Naša su 
djeca opskrbljena... Osim ove kućice, koja dašto nije palača, ima- 
mo prilično gotovine, pa se možemo nadati, da će naše kćeri s vre- 
menom dobili čestite muževe, zar ne? 

— Misliš li, da će ih u ove ruševine knezovi doći tražiti?... 

— Knezovi, knezovi! Tko pita za knezove?.,, Doći će pošteni 
i čestiti građani kao ja iti.., 

— Pa će se naša djeca onda s njima sav svoj život mučiti i 
kuburiti kao ja s tobom? .:, Lijepe li mi budućnosti! 

— A što ti dakle misliš? ' 

— Ja?.., Ja mislim dalje nego ti.., Svaki čovjek mora valjda 
nastojati, da uvijek na bolje i na više ide.., I ti si više postigao 
nego tvoj otac, pa treba da i tvoja djeca opet za korak dalje pođu... 

— U ime Božje! odvrati Janko.., Pa neka dođu knezovi po 
njih! Vrijedne su ih, a? 

— Kud ti misliš!,.. No ja jedno znam: mojih kćeri ne dam: 
za trgovca, da budu sav svoj vijek ropkinje i da se razbijaju po- 
slom od zore do mraka kao ja... Ja ću samo privoljeti, da se 
udadu za činovnika, da budu gospođe, 

Ona mu stade razvijati i opravdavati tu svoju misao, uzbu- 
đeno, svojim naglim, isprekidanim načinom govora, zagrijana svo- 


LJ 

jom osnovom, koju već tako dugo u sebi goji, a koja se, evo, za 


velik korak približila ostvarenju, Šta je danas trgovac? Živi od jutra 
do večera, nikad siguran, da mu sutra ne će osvanuti dan s peča- 
iom na vratima! Ako i radi i muči se, opet sve zavisi od sreće! ,,. 
Svaki dan može oboljeti, a bez njegova nadzora odmah će posao 
trgnuti natrag; svaki dan može umrijeti, pa ostaviti ženu udovicu, 
a djecu siročad bez mirovine i opskrbe, A činovnik, ako ima i manje, 
opet je, da se dobro vlada, uvijek siguran za se i za svoju obitelj, 
Pa onda i položaj u društvu! 

— Moj otac nije imao tvojih hiljada, pa ipak bijaše veći gospo- 
din — završi. ona, po hiljaditi put sjećajući ga na svoju gospod- 
sku lozu, 

On nije mario pobijati je. Znao je, da u toj stvari nije pri- 
stupna nikakvim razboritim razlozima, ' 

On dakle za volju mira zašuti, i dok se ona u drugoj sobi 
spremila, da po običaju mrvu prospava, zaveze se on u daleke misli. 
U zadovoljstvu zbog stečena uspjeha prolazio je u mislima sve one 
duge godine rada i naprezanja, od kojega je sad imao vidljiv uspjeh 
u šaci, Čudio se, kako je to vrijeme brzo prohujalo, a čini mu se, 
da je jučer bilo, kad je ono došao u Zagreb u opancima i crvenoj 
ličkoj kapici, Vidio je sebe još i danas (i upravo u taj čas oživi ta 
uspomena u svoj svježini), gdje čisti dućan i tura burad po dvo- 
rištu svoga gospodara, nekog zemljaka. Onda se pomalo od sluge 
popeo do šegrta, pa do pomoćnika. I lik gospodarev lebdio mu je 
jasno pred očima: lik dobra, boležljiva starca, koji se, radovao, što 
se namjerio na poštena momka, na koga se mogao osloniti, i koji 
ga je najposlije toliko zavolio, da mu je prepustio trgovinu uz vrlo 
lake uvjete, 

Je li Janko bio sretan? To ni sam nije znao niti se pitao, Živio 
ie i radio, — to bijaše život, a gdje je njemu dokolica, da za drugo 
pita! U ovaj čas — a 0 času se uvijek i radi — bijaše zadovoljan: 
imao je dvije štedioničke knjižice, koje su značile mali imutak, i 
punu kuću djece, koja su zdrava i vesela, i-.koja će njegovo ime i 
muku naslijediti, kao što su od njega i krv i meso primila! 


HI. 


Upornim nagovaranjem pošlo je Krivošićevoj ženi ipak za ru- 
kom da predobije muža za svoje osnove. Krivošićevi se presele u 
središte grada, u novi i ljepši stan i dućan, stanu se kretati u boga- 

tijem društvu i raskošnije živjeti. Ali ne prođe nego godina dana, 
i sve se svrši slomom. : ' 

Kao munja pronio se Zagrebom glas o padu velike tršćanske 
tvrtke, s kojom su mnoge zagrebačke kuće bile u poslovnoj vezi, a 
brzo se saznalo i to, da je Krivošić uzdrman i da svuda traži po- 
krića, Dok je on išao od prijatelja do prijatelja, saznalo se za čas 
u Zagrebu i izvan Zagreba za njegovu nepriliku, On se o tome uvje- 
rio, čim je došao kući, Na stolu u poslovnici stajaše već hrpa brzo- 
java i pisama: sve računi i opomene na platež iz Trsta, Beča, Siska 
i Zagreba, a još uvijek dolažahu trgovački teklići i službenici noseći 
velika siva pisma. Krivošić se razljuti: »Ta još nijesam propao, do 
vragal« klikne, a onda se i gorko nasmjehne: »Takav je svijet! Još 
se lešina ni ohladila nije, da, još je života u njoj, miče se i brani, 
a već grabežljive zvijeri nasrću na njul« 

On uze pregledavati račun za računom, opomenu za opome- 
nom. Bilo je tu pred njim nekih, koje očekivaše, ali i takvih, kojima 
se ne nadaše, Sve se požurilo, sve se pobojalo za svoj novac i tra- 
žilo odmah platež ili odgovor, No bijaše i takvih, o. kojima ni ne slu- 
ćaše da postoje, osobito među računima kućnih dobavljača, Tu je 
mesar tražio oveću svotu, tamo opet pekar, a još više slastičar! Kro- 
jač njegov i sinov predlagaše golem račun, a krojački atelier Mmes 
Drinić još veći. Napokon se i prijatelj trgovac pokućstvom požurio, 
te ion svoj račun poslao, | 

Krivošiću se maglilo pred očima od tih brojka, i kosa mu se 
ježila, Što je to njegova žena radila iza njegovih leđa? Mjesec na 
mjesec davao joj je ogromne svote za kućne potrebe, svote, zbog 
kojih je blagajna ostajala prazna, i poslovna plaćanja zapinjala, pa 
uza sve to još ovoliki dugovi, koji povisivahu pasivu za gotovo pet 
biljada forinti. U što je trošila tolike novce, u poslastice, oprave, 
gozbe, šešire i haljine? Stotine i stotine za takve stvari uz one hi- 
ljade, što ih je on sam isplatio! Pa kamo sve to, kako da on toga 
ništa nije vidio? Ah, šta je on znao, šta je ženski šešir, šta je žen- 
ska oprava! Šta je on znao, koja je razlika s obitelju od pet šest 
glava živjeti skromno u donjoj Ilici kao mali građanin, i živjeti 
usred grada, u vrtlogu društva i otmjenog svijeta kao veliki gospo- 
din! I sve to bez njegova znanja, iza njegovih leđa, kradomice, da, 
kradući njegov znoj i njegovu muku, Onda, lanjske godine, kad joj 
je ono novac zavrtio mozgom, i ona se zaželjela gospodstva, dugo 
joj se opirući pomislio je napokon: »Ta zašto i ne bismo užili dobra 

pod stare dane? Namučili smo se, stekli smo, zašto da i mi i djeca 
ne okusimo nešto bolje?« Ali on je sve to zamišljao u primjerenim 
granicama, spram svojih sila i s obzirom na budućnost, a gle, kamo 
je to dovelo! Njoj se htjelo gospodstva, sjaja, gozba, kočija, zlatnih 
dvorana sa svilenim tkaninama, srebrenog posuđa i draguljnih na- 
kita! Kao da sve to može smoći trgovac, koji živi o dnevnom pri- 
mitku, što često jedva dostiže dnevne izdatke, a više puta im se i 
ne približuje! ' : 

Gdje su mu bile oči? I one su bile obmanute sjajem, zavedene op- 
sjenom ugleda, sazdana na umišljenom bogatstvu, Gdje su mu bile mi- 
sli? U poslu, u vječnoj brizi, kako će više steći, da sebe zadovolji i da 
ima mira u kući od nikad mirne žene u gramzenju za bogatstvom, 
koje se preko noći stječe, za častima i ugledom, samo visoko, samo 
što dalje od opanka časnog, u kome je bio čedan, sretan i zadovoljan. 

Takve i svakojake druge misli trzale mu glavom, sad ga raspa- 
ljujući, sad obarajući ga, da mu se srce stiskalo, i suze mu udarale 
na oči, Već su pomoćnici bili otišli, teški gvozdeni kapci spustili se 
na prozorima i vratima dućanskim, a plin gorio nad njegovom gla- 
vom, dok je nad knjigama, računima i spisima sjedio u poslovnici. 

= Računao je i smišljao u gluhu noć, uvijek nanovo, uvijek bez 
uspjeha. I kad je već vidio, da nema drugog izlaza nego samo jedan, 
pobaca knjige i račune u blagajnu, pa se srvan i umoran izvali na 
mali divan i napola ležeći zaspe u cik zore. 

Prenuvši se prije sedam stade odmah izvoditi svoju odluku, 
s kojom je jutros zaspao. Slugama ne dade da otvore dućan, njih 
i pomoćnike isplati potpuno i otpusti, Onda zaključi račune, ispiše 
na list papira iskaze pasive i aktive, te se uputi k sudu, da najavi 
stečaj, j 

IV, ' 

Poslije sloma i mnogih nesreća u obitelji Krivošiću ne preo- 
stade ništa drugo, nego da se vrati u onu staru kuću i da počne iznova. 

Krivošić ipak nešto oživi, On stane izlaziti iz kuće i dolaziti 
s ljudima u doticaj, S tim mu se vrati pomalo njegova. volja za rad, 
i kad je jedamput počeo raditi, ne prestade više, Najprije se po- 
brine za djecu predavši Đuricu u neki veliki bravarski posao, da 
uči zanat. Za Milu je tražio, no ne mogaše još da nađe prikladne 
kuće, Međutim su i njegove rasprave s vjerovnicima obećavale lijep 
uspjeh, Poznavali su ga kao radina čovjeka i poštena trgovca, znalo 
se, da će se on ovim svojim iskustvom okoristiti i opet se osoviti na 

svoje noge. Izgledalo je, da će nagodba uspjeti i vjerovnici pristati, 
da se digne stečaj. U tome očekivanju on otkaže iznajmljeni stan 
u staroj kući, pa se za četrnaest dana mogao opet tamo vratiti, a za 


mjesec dana bit će i dućan prazan, Trebalo je sada gledati, da mu 


iza isplate vjerovnika i prodaje nepotrebnih stvari — više od polo- 
vice bilo je nepotrebno — ostane bar koja stotina za prvi početak 
i do novog kredita, To je sve zadavalo mnogo brige i mnogo posla, 
a on ga obavljaše opet s mladenačkim poletom, još u žalosti i ljut, 
da porušeno mora nanovo graditi, ali u sebi zadovoljan, što radom 
ubija žalost i na časove se udaljuje od kućne nevolje, Hrabrost 
života bijaše se u njemu probudila s odlukom: raditi i radom se 
oprijeti sudbini, 

(Iz romana »U malome svijetu«) Vladimir Treščec-Borota 


Mrtvi zavičaj 


Jablana dva ko na mrtvoj straži, 
niska ih ljesa spaja i dijeli, 

lipa ko šuma pred tihom kućom, 
do nje je vrtić mirisni, bijeli. 
Jablana kolo nad mirnom vodom 
uvijek se sklanja, šušti i zbori, 
starci nad ljesom se tuže samo 
vjetru, kad požar zapadni gori, 


Guste se sjene u vrtu kupe, 
voćke se kitne rasule svuda, 
k sjenici grabrovoj punoj tajna 
zarasla travom staza vrluda. 


Hrastovi drevni nad starim krovom 
slušaju, kad se dubrave bude, 

što si to pričaju blijede breze, 
slušaju sanje, pa im se čude, 


K brdu se dudova drvored penje, 
mali i skromni gledaju k doli: 
zlati se žito, a mak se smije, 
rosni se biser niz poljane proli. 


—- Barbari došli i dom raznesli, 
posjekli sve, i ledinu nagu 
težačka čizma sad blatna gazi, 
Cigani lipu prodaše dragu, 


Od nje sad stol je u pjanoj krčmi, 
kletva i vino baca se na nju, , 

a nekad grane iste su lipe 

krile i ptice i mnogu sanju. 


Samo su noći još uvijek iste, 

s velikim zvijezdama, s beskrajem šutnje 
ko nekad, dok glicinije cvale 

s mirisom punim sanjarske slutnje, 


Dragutin Domjanić 

Ognjište 


Lukan je izišao iz sobe i laganim koracima pristupio k drvima, 
koja su bila naslagana u jednom uglu kuće, uzeo ih pun naramak i 
prinio k svojoj vatri: osjetio je neodoljivom, nepojmljivom snagom, 
da je baš on glavom mora prvi put naložiti, Ne zna on, zašto to tako 
mora biti. ali osjeća, da mora biti! Zekan je kao gospodar zadruge, 
u ime pokojnoga oca, u ime svih pokojnih djedova i u Ime Svemo- 
Sućega označio novo ognjište znakom svetoga Križa i na njega svojim 
rukama prenio stare vatre, koja je gorjela za njihova oca, za njihova 
djeda, za njihova pradjeda i za njihova šukundjeda — toliko zna 
Lukan po pričanju pokojne svoje babe Ike — a možda gori i još od 
prije, a da se nikada nije ugasila; te je vatre prenio Zekan, a Lukan 
je hrani novom snagom, novim životom. Ta ista nepromjenjiva sveta 
žiža, koja uništava drva, da sama vječno živi; ta tajna Božje Mudrosti 
vidje i ogrije sve njihove pretke, pa, evo, i njih same. Doživi do njih, 
da je oni živu dalje predadu svojoj djeci od koljena na koljeno, 


Ta ista sveta iskra, taj isti život, ta ista tajna — baš ta ista,. 


koja tu sad plamsa! — ta je iskra njihova zajednička duša, njihova 
vječna krv, njihov neprekidni život. Svi su oni, koji su tu bili i koji 
iesu. roženi pri svjetlu te vječne Majke; svi su oni, koji umriješe, 

umirali pri njezinu žaru; svi su kraj nje nebrojeno puta sklopili ruke 
"a molitvu; ona je vidjela svaku njihovu suzu, ona je osvijetlila svaki 
njihov osmijeh i pjesmu — bež nje nije bilo ni pirovanja ni tugovanja, 
ni rađanja ni umiranja. Ta tajanstvena Iskra na stoljetnom ognjištu, 
na tom dlanu tvrde, crne zemljice — to je njihova zadruga, to je 
njihov Dom, to-:je njihova Domovina, to je ona nerazjašnjiva, ne- 


pobjediva, vječna veza, koja ih vrhunaravnom, inače nerastumačivom. 


ljubavlju na život i smrt veže s ovim vrletima, s ovom mršavom zem- 
ljicom, s ovim neprohodnim snjegovima, s ovim orkanskim burama i 
olujama. Draga, vječna, sveta Iskra, koja vidje i šukundjeda i njegova 
šukundjeda ,,, ' 


(Ig romana »Ognjište«) : > Mile Budak 
*& 


6. Hrvatski je narod u svoju domovinu Hrvatsku došao potpuno 
izgrađen (organiziran) ne samo ob'teljski, nego i vojnički, te je 
odmah po dolasku osnovao svoju vlastitu državu sa svim obilježjima 
državnosti, 

Bitka na Krbavskom polju 


Nesretni boj na Krbavskom polju ispod grada Udbine ili Udvine, 
kako se tada zvaše, opisuju mnogi suvremeni pisci, Ali kako su mnogi 
od njih bili daleko od krvave pozornice, nema sumnje, da se u njihovo 
pričanje potkralo štošta netočno i neistinito. Najbliže će istini biti 
ono, što pripovijeda ninski biskup Juraj Divnić, koji je odmah poslije : 
nesretnoga sukoba pohitio u Liku, da razvidi nevolju svoga stada, 
pak je zatim na molbu hrvatskoga banovca Gašpara Perušića i osta- 
loga plemstva hrvatskoga 27, rujna 1493, u Lici napisao za papu 
Aleksandra VI. potanki opis nesreće, skrenuvši ujedno papinu pažnju 
na veliku opasnost, koja prijeti ne samo Hrvatskoj, nego i susjednim 
zemljama na zapadu, ' 

Po Divnićevu pričanju provalio je bosanski paša kod Une u 
Hrvatsku, a odanle se oborio na oblasti rimskoga cara i njemačkoga 
kralja, to jest na Kranjsku i Štajersku. Hrvatski ban Emerik Derenčin, 
čovjek hrabar i slavan, koji se bijaše prošlih godina proslavio kao 
upravitelj Jajca, odluči dočekati pašu na otvorenu polju; kad se bude 
vraćao sa četovanja. Ban je skupio do petnaest hiljada ljudi, koji su 
se radosno odazvali, jer su bili sigurni, da će pobijediti, Boj se za- 
tmetnuo jednoga rujanskoga dana oko šest sati ujutro. Nesreću hrvat- 
skoga oružja naviještala su po mišljenju naroda već od srpnja mje- 
sreca različna nebeska znamenja, naročito oluje, gromovi i tuča, koja 
je i uoči onoga dana padala, I za samoga boja oborio se na hrvatsku 
vojsku nekakav oblak prašine, tako da nisu mogli jedan drugoga ni 
vidjeti, dok je nad Turcima sjalo sunce, Boj se svršio potpunim pora- 
zom Hrvata: trinaest hiljada ljudi dijelom je zarobljeno, a dijelom 
poginulo, i leži, veli Divnić, nesahranjeno na bojnom polju, gdje ih 
razdiru vuci i druga zvjerad. Sam ban dopanuo je ropstva, pa je 
morao na svoje oči gledati, kako su Turci njegovu sinu glavu odrubili. 

U doba krbavske bitke desio se u Grobniku pop Martinac od ple-. 
mena Lapčana pišući jednu crkvenu knjigu za novljanske pavline. 
Premda je pisao sasvim crkvenu knjigu, ipak pop Martinac nije mogao 
odoljeti, a da na kraju knjige ne zabilježi događaj, zbog kojega je 
nastao jauk u svoj hrvatskoj zemlji. »I izide«, priča on, »paša od 
Romanije i Vrhbosne, i porobivši Posavinu pade pod Modruš i popali 
ognjem okolne gradove i samostane, a i crkve Gospodnje, Tada go- 
spoda hrvatska i bani hrvatski digoše vojsku protiv njih, i borahu se 
u velikoj bitci na širokom Krbavskom polju. Tad budu kršćani pobi-. 
jeđeni, a Turci uhvatiše bana hrvatskoga jošte živa, ubiše kneza Ivana 

Frankopana, odvedoše kneza Nikolu Frankopana i ubiše bana jajač- 
koga... Samo knez Bernardin Frankopan iziđe iz boja s malo ljudi. 
1 tada stadoše cviliti žene i udovice mnoge i mnogi drugi, i čitavim 
narodom u ovim krajevima zavlada skrb velika, kakve ne bijaše od 
vremena Tatara, Gota i Atile,« 

Već davno bijahu istrunule kosti krbavskih junaka, kad je sre- 
dinom šesnaestoga vijeka hrvatski fratar Ivan Tomašić pisao svoju 
kratku hrvatsku kroniku, | on se zabavio bitkom, ispripovjedivši o njoj 
ono, što je od starijih doznao, Po njegovu pripovijedanju svjetovao je 
uz druge odlične Hrvate knez Ivan Frankopan Cetinski, čovjek pame- 
tan i junačan, da se s Turcima ne bije boj na otvorenu polju, nego 
da se na njih udari u tijesnim klanicima, Ali ban Derenčin, na nesreću 
svoju i svoje vojske, ne pristade na to, I Tomašić spominje, da je 
Hrvata poginulo više od trinaest hiljada završujući: »To je prvi rasap 
kraljevstva hrvatskoga, i tu je čitavo plemstvo hrvatsko izginulo«, 

I narodna je pjesma opjevala krbavski boj. O njemu se onda 
vjerojatno mnogo pjevalo, jer u drami »Robinji«, koju je u prvoj polo- 
vini šesnaestoga vijeka napisao Hvaranin Hanibal Lucić, dubrovački 
vlastelin veli o unuku bana Derenčina; 

»Vas svit Derenčina, tvojega još dida, 
i hrabra i smina u pisneh povida,« 

Sva je prilika, da su se te pjesme kasnije zaboravile i izgubile, 

ali se ipak sve do naših dana sačuvala jedna o smrti bana Derenčina. ' 


Vjekoslav Klaić 


Knez Vuk Frankopan kao vitez i kao govornik 


Knez Vuk Frankopan Tržački bijaše prava ratnička narav, na 
glasu junak, Živio je u doba, koje bijaše najsudbonosnije za Hrvatsku, 
te ne poznavaše velikaških dokolica. Najmilija mu zabava bijaše rato- 
vanje, jer je jedino u tome vidio spas svoje domovine, Vrijeme, u 
kojemu je živio, nije mu dopuštalo, da svoju ratničku ćud ublaži, pa 
ga neki njegovi suvremenici smatraju goropadnim i neukrotivim. 

I on je nosio na svojim junačkim ramenima dio sudbine i težak 
križ Hrvatske, te ga g. 1527. vidimo među hrvatskim velikašima na 
saboru u Cetin-gradu, gdje bude nadvojvoda Ferdinand. izabran za 
hrvatskoga kralja, Nema gotovo bitke, u kojoj ne sudjeluje Vuk 


Frankopan uvijek u prvim redovima sa svojim odabranim momcima. 
«= 

Osobito se istakao u drugoj bitki kod Udbine, gdje se hrabro borio 
uz brata Krstu. | 

Uvijek spreman da brani svoju domovinu, došao neprijatelj bilo 
s koje strane, zastupaše je slavno kao predstavnik hrvatskih staleža 
na njemačkom saboru u Augsburgu. Snažno je odjeknula ratnička 
riječ Vuka Frankopana na tom saboru njemačkih knezova, kojemu su 
predsjedali car Karlo i nadvojvoda Ferdinand, Žarkim riječima pre- 
dočio je sakupljenim knezovima nevolju Hrvatske, opisujući očajnu 
njezinu borbu, I taj slavni govornik Hrvatske, hrvatski Ciceron, da 
potvrdi svoje riječi, razotkrio je grudi urešene još nezacijeljenim 
ranama, što ih je zadobio u borbi za domovinu, Cijeli njemački sabor 
odao je tada počast rodoljublju ovakvog muža i njegovoj nesrećnoj 
domovini. Izborni knez brandenburški ganut obeća u ime cesara i sta- 
leža brzu pomoć, Čini se, da ta pomoć nije došla, jer g. 1536, ponudi 
se knez Vuk u službu mletačkoj vladi, ali ga dužd odbije. Knez Vuk 
Frankopan mišljaše predobiti dužda za obranu svoje zemlje, prema 
kojoj kralj Ferdinand nije izvršio svoga obećanja, 

Vuk Frankopan, junak na maču i slavni govornik kraljevstva 
hrvatskoga, ne usiručavaše se ni svomu vladaru Ferdinandu reći u 
lice, da ne vrši svoje obveze prema Hrvatskoj, i da je prema tome 
njegov zakoniti kralj Ivan Zapoljski. Ovo odricanje Vuka Frankopana 
od kralja Ferdinanda, kojega je i on izabrao na Cetin-gradu, dalo je 
povoda povjesnicima, da ga prikažu kao muža nestalne i prevrtljive 
ćudi, No Vuk je ostao uvijek isti, junak na maču, slavni govornik na 
braniku svoje domovine Hrvatske, dok su se kraljevi mijenjali u 
svojoj ćudi, naklonostima i zadanim obećanjima, 

Koliko bijaše Vuk Frankopan cijenjen kao ratnik, svjedoči nam 
to, što mu je kralj Ferdinand oprostio uvredu i pozvao ga k sebi 
na zapad g. 1546, u nesretni rat. Knez Vuk Frankopan primi ruku 
pomirnicu, ode za kraljem u rat i tamo pogibe daleko od domovine, 
za koju je živio i borio se, Ostavio je iza sebe neprolazno djelo, čuveni 
govor na saboru u Augsburgu, gdje po prvi put upoznaje svijet na 
njegova usta Kalvariju Hrvatske i svijetli primjer žrtve, kakvu su 
Hrvati stoljećima prinosili na oltar svoje domovine. 

Viktor Živić 
* 

Kurjak nema doma. 

Teško domu, u kom sloge nema. 

Najprostranije je u svom domu. 

Junačka smrt Nikole Zrinskoga 


Kad su Turci poslije opsade od mjesec dana zauzeli vanjski grad 
Siget, povukao se Nikola Zrinski 5, rujna 1566, u unutarnji grad, Nije 
ipak mogao imati nade, da će se ovdje održati od sile turske, jer je 
unutarnji grad bio slabo utvrđen. Sa sjeverne su ga strane doduše 
branila dva bedema, pred kojima se izvana sterao dubok jarak s 
dosta vode, no s južne strane nije bilo gotovo nikakve obrane, Zrin- 
ski nije imao toliko topova, da bi mogao čuvati ovaj dio grada, 

“Veliki vezir Sokolović dade 5. rujna 1566, bacati u unutarnji grad 
silnu vatru iz topova turskih, Brzo je Nikola Zrinski uvidio, da je 
tvrđi sigetskoj kucnuo zadnji čas. On i junaci njegovi ne će moći 
izdržati veliki juriš turski, jer su utvrde preslabe. Pa da i odbiju 
Turke, koja im korist od toga, kad će ih i onako progutati plamen 
u unutarnjem gradu. 

U svečanome odijelu svome dođe Zrinski pred malenu četu bra- 
nitelia sigetskih, da ih s nekoliko riječi pripravi na junačku smrt, 
Na'prije se sjeti junaštva, koje su dotada vazda pokazivali u borbi s 
nerazmjerno jačim Turcima, Zatim izjavi, da s njima želi provaliti iz 
$rada među Turke, Oni će naravno u tom boju svi zaglavili, ali će 
junačka smrt njihova biti samo lijep završetak onoga djela, na koje 
ih je pozvao kralj i ljubav domovinska, »U boj!« vikahu oduševljeno 
branitel'i slušajući poziv ljubljenog vođe, 

Vitezove svoje dovede Nikola Zrinski pred vrata, koja su 
iz unutarnjeg grada vodila ravno u vanjski, Jedinome preostalom 
topniku svome — Marku Serečanu — zapovjedi Zrinski, neka kroz 
otvor isnali veliki top, koji je imao u gradu. No u onom času, kad su se 
spuštala gradska vrata, pođodi tursko tane Marka, Mjesto njega 
ispalio ie top vo'nik Juraj Horvat. Veli se, da je naboj iz velikoga 
topa do 600 Turaka što pogubio, što ranio, Onim putem, što ga je 
učinio top, provali iz Sigeta junački Nikola Zrinski na čelu svojih 
vitezova. 

Turci su isprvice s divljeniem motrili Zrinskoga, Dovikivahu mu, 
neka ne gubi uzalud junačku glavu svoju, jer će sigurno steći milost 
sultena Suleimana, bude li se predao. No Zrinski se ne dađe smesti, 
već se kao lav obori na neprijatelje. Njegov su primjer slijedili hrvat- 
ski vitezovi, te se pred Sigetom zametnula krvava bitka na otvo- 
renu poliu, < ' 

Pokolj nije mogao potrajati dugo. Tane iz turske puške pogodi 
junačke grudi Nikole Zrinskoga te počnu silno krvariti. Ipak mije 

Zrinski još ni tada duhom klonuo, već je dalje poticao svoje junake, 
neka budu vjerni svome obećanju i neka se ustrajno bore do konca 
života, A tko da se i ne bori uz takvoga vođu? Turci bježahu pred 
mačem kršćanskim, pa su tek iz daleka puškama, strjelicama i kop- 
ljima gađali na junačku četu, Padahu junaci, pade i Nikola, kojega 
drugo tane pogodi između uha i oka, Zrinski se onesvijestio, a nje- 
govi vitezovi stvoriše živi zid oko tijela njegova. Tu izgibe junačka 
četa junaka sigetskih od zrna i pušaka turskih, 

Najkasnije umrije Nikola Zrinski, Kad ga je drugo tane tursko 
oborilo na zemlju, nije Nikola poginuo, već se samo onesvijestio. 
Poslije smrti junačkih vitezova, koji se tom prigodom sletješe oko 
vođe, uzeše Turci onesviještenog Nikdlu te ga odnesoše u tabor svoj. 
Tamo su liječnici utvrdili, da je u Zrinskoga još malo života, premda 
su obadvije njegove rane smrtonosne. Radi toga zapovjedi aga janji- 


očarski, neka Zrinskom odsijeku glavu na onom topu, što ga Turci 


zarobiše kod Osijeka, kad su ondje god. 1537, potukli vojsku Kaci- 
janerovu. To je imala biti turska osveta, što je Nikola Zrinski god. 


1539, dao u Kostajnici ubiti Kacijanera radi njegova saveza s Tur- 
cima. 


: Poslije toga uzeše Turci kolce, pa na njih natakoše Slave brani- 
telja sigetskih, a i glavu Nikole Zrinskoga. Ove kolce staviše pred 
šator sultanov, gdje su ostali dva dana. 


Rudolf Horvat 


Govor Nikole Zrinskog | 


To je,.dakle, konac moga žića. 
Jedan sat još, noć je tu i smrt,“ 
To je, dakle, cilj mog smrtnog bića, 
ponos moj i sreća, slave vrt, 

Sjaj već ćutim posmrtna otkrića — 
ne bje jalov moga mača rt, 

I ako ću skoro među sjeni, 

Bog će dati vječnu svjeilost meni, 
Stoljeća će proći, ljeta, zime, 

al će ipak još na grobu mom 
unuci mi spominjati ime, 

što tu padoh braneć rod i dom. 
Puk će haran ponosit se time, 


u srcu me vječno nosit svom, 

Spomenik ću sebi tako stvorit — 

$rom ni bura ne će ga oborit, 

Slijedio sam vazda onaj tajni 

vruće krvi unutarnji glas. 

Obraz žare plamenovi sjajni, 

jer je blizu žrtva, s njome spas, 

Spreman sam da dođem na put krajni 

sretan, vedar, uspravivši stas: 

jer na svijetu nema veće časti, 

nego za rod i za vjeru pasti, 

Kom potomstvo najviše se divi? 

Koga slave naše pjesme sve? 

To su naši sokolovi sivi 

na braniku pravde vječite, 

Grudi može spalit oganj živi, 

al junačke volje slomit ne. 

Crv tek jadni u prašini gmiže — 

junak borbom do pobjede stiže! 
(Iz tvageđije »Zrinski«) Theodor Korner 


Preveo Tomislav Prpić. 


Neznana junakinja 


I hrvatska povjesnica spominje lijep broj znamenitih žena, koje 
su znatno utjecale na sudbinu hrvatskoga naroda. I mi se možemo 


ponositi ženama krasnim i umnim, ženama junačkim i požrtvovnim, 


ženama svetim i pobožnim, a i ženama nesretnim, Tko da ih sve 
redom izbroji? Od Tuge i Buge, štono su s braćom svojom hrvatski 
narod dovele s hladnih Karpata na topli jug do sinjega mora, pak 
sve do umne krasotice Cvijete Zuzorić i tragične junakinje Katarine 
Zrinske niže nam se pred očima buja, šarena vreva hrvatskih žena, 
tako te nema gotovo znatnijega događaja u našoj prošlosti, gdje ne 
bi barem po jedna žena stajala u prvoma redu radnih lica, Eno nam 
banice Marije, eno ponosite Jelene Lijepe, žene Zvonimirove, eno 
pobožne Većenege i Čike, sve u doba kraljeva hrvatske krvi. A ka- 
snije? Stanislava Šubić, pobožna predstojnica manastira, Vladislava 
Nelepić, hrabra junakinja i braniteljica Knina, — plemenita i vlasto- 

hlepna Bosanka Jelisava, koja kao kraljica ugarska i hrvatska brani 
nasljedno pravo svoje kćeri Marije, Jelena Nelipić, žena hercega Hr- 
voja i žena bosanskoga kralja Ostoje; — Katarina, kraljica bosanska, 
koja daleko od svoga zavičaja traži zaklona u Rimu: sve su to zna- 
menite žene, koje su zavrijedile, da im vješto pero oživi uspomenu, 
A. plemenite, nesretne žene? Eno uboge Dore Karlović, tužne majke 
zadnjega Karlovića, eno plemenite, požrtvovne Apolonije Frankopan, 
koja od žive želje, da se ne razdruži s vojnom svojim, moli i zaklinje 
mletačku gospodu, da joj puste doći u tamnicu, pa da tamo s junakom 
Krstom boravi sretne dane tješeći ga i tetošeći oko njega u velikoj 
bijedi njegovoj. A tko je još onako, kako treba, opisao tužnu sudbinu 
zagorske plemkinje Veronike iz Desinića, koja bijaše nevina žrtva 
hrvatskih krvnika grofova Celjskih? 

I prostome puku, koji ne čita knjiga starostavnih, duboko se 
usjekla u pamet uspomena na neke plemenite i znamenite žene 
hrvatske, pak on pjeva o nesretnoj kraljici Mari, kojoj odnese krunu 
vjetar od Levanta, i opet priča o tužnoj »Crnoj kraljici« tražeći joj 
uklete dvore, što ih je sagradila. j 

Da, hrvatska pisana povjesnica i pučka predaja svašta umiju 
pričati o slavnim i nesretnim kćerima naroda hrvatskoga; — ali 
jedna je gotovo zaboravljena, neznana junakinja, kojoj se ni za ime 
ne zna. Pa ipak bila je ona velika junakinja, plemenita i požrtvovna 
žena, kakve i povijesti velikih naroda malo poznaju. 

Posljednji boj hrvatskoga Leoniđe, junačine Nikole Zrinskoga, 
i slavna smrt njegova pred Sigetom gradom 7. rujna 1566, zanijela 
je pjesnike strane i domaće, te okitila aureolom mučeništva nesamo 
njega sama, nego i ženu mu Evu i kćer Jelenu. Ali ni Eve ni Jelene 
ne bijaše u osudnom času u kobnome Sigetu. Pjesnička je sloboda 
proslavila ženu i kćer najvećega junaka hrvatskoga, a nije se sjetila 
plemkinje hrvatske, neznane junakinje, koja je pred Sigetom prolila 
svoju krv, I da ne bude kroničara Nijemca, koji je svaku sitnicu o 
padu Sigeta savjesno zabilježio, mi Hrvati ne bismo znali za junačku 
smrt neznane junakinje, kako ne znamo niti ćemo ikada doznati za 
njezino ime. 

Bijaše to uoči 7. rujna, dan dva prije pada Sigeta. Junačka četa 
hrvatskih sokolova, što je uz Nikolu Zrinskoga branila ostatak Si- 
geta, naime sam grad, spremala se na posljednji boj. Jedan od tih 
hrabrih vitezova videći, kako je grad od pregoleme sile turske. sa 
svih strana opasan, uvjeri se, da njegova družba ne će moći odoljeti 


Dr M. Ujević: Sjetva 7 

tolikoj sili, nego da će ih Turci, čim samo provale iz grada, poubijati 
i na sablje raznijeti. U toga viteza bijaše lijepa, plemenita žena, kći 
stare glasovite porodice hrvatske, Groza ga hvatala, kad je pomišljao, 
da bi nakon smrti njegove i pada Sigeta ljubljena njegova žena mogla 
dopasti turskih ruku. Smišljao on svašta, kako će spasiti svoju jedinu 
ljubav. Ne dosjetivši se nikojemu načinu, odluči najposlije, da će je 
potajno zadaviti, Ali budna i ljubeća žena uđe s Božjom pomoću u 
trag lukavoj, no zlosretnoj osnovi svoga muža, pak ga preteče, prije 
nego što je mogao izvesti okrutno djelo. Ona ga iznenadi svojim po- 
hodom, baci mu se pred noge, pak ljubeći i roseći ih svojim suzama 
stade jadikovati i zaklinjati ga, da toga ne čini, Ona mu govoraše: 
»Za volju Božju i za volju naše bračne ljubavi molim te, ne izvedi 
ono, što si nakanio. Ja sam te kao vjerna žena vazda ljubila kao 
dušu svoju, a ti si ljubio mene vazda kao samoga sebe. Otkad se 
upoznasmo, pa do ovoga časa, nikad nam se nije bračna sreća po- 
mutila, nikad se nije u našem životu mrska riječ čula, nikad nije bilo 
omraze ni nesklađa među nama. Nemoj zato okaljati ruke svoje 
krvlju svoje nedužne ljubljene žene, nemoj duše svoje ogriješiti umor- 
stvom uoči gotove, neizbježive smrti naše, Ja sam voljna svako zlo 
podnositi, kojim će tebe Bog kušati, ja ću uza te stajati, ja ću s tobom 
u smrt. Ja se dobro sjećam, moj premili druže, moje najmilije na 
svijetu, kako sam se tebi zaklela pred Božjim žrtvenikom, da te ni- 
kađa i nigdje ne ću ostaviti, ni u najvećoj pogibli. I u ovom odsudnom 
času pripravna sam, pače od srca žudim veselo s tobom umrijeti. 
Kako nas je naša ljubav u životu sjedinila, neka nas združi ta ljubav 
i u smrti, da ostanemo za sve vijeke nerastavljeni.« ' 

Vitez se predomislio i okanio se grozne svoje odluke, Uto se već 
i sićetska posada spremala na zadnji boj. Sretna žena, kojoj je vojno 
dopustio, da s njim zajedno pogine na bojnom polju, obukla brzo 
muške haliine, a muž je opasao mačem i naoružao drugim ubojitim 
oružiem. Osvanuo čas, da Zrinski provali sa svojom četom iz grada. 
Junakinja stala uz svoga vojna, pa se zajedno s njim oborila na Turke, 
Borila se hrabro i oduševlieno, kao da je od rane mladosti mahala 
sabliom. Pade napokon Zrinski, pade njezin vojno, — a pokraj njih 
pade i hrabra žena. Poginula je junačkom smrti, te sačuvala tako 
svoga muža od teška grijeha, 

Ime hrvatske junakinje nije nam poznato. No zar su najveći ju- 
naci uvijek upravo oni, kojih se imena u povijesti spominju? Koliko 
je tisuća žrtvovalo krv i sve svoje za domovinu, pa im se ne znaju 
ni ime, ni djela! ' Vjekoslav Klaić 


Evlija Čelebija kod Zrinskog 


Evlija Čelebija, ili kako on sam sebe naziva, Evlija Muhamed Zilli sin 
Dervišev, »globetrotter« (sejjahi alem), rodio se u Carigrađu 1611., a umro 
iza 1679. U toku od četrdeset godina pođuseo je više velikih putovanja po 
tadašnjem turskom carstvu i izvan njega, a uzeo je učešća i u ratovima na 
Kretu, Hrvatsku, Madžarsku, Austriju i dr. pod sultanima Ibrahimom i Mu- 
hameđom IV. O svima svojim opažanjima i doživljajima u ratu i miru napi- 
sao je iscrpivo djelo u deset knjiga pod imenom Sejahatnama ili Tarihi 
sejjah (Putopis ili kronika putnika). 


U staro doba bila je u rukama Nikole Zrinskog Aleksandrova 
kruna. Ali je austrijski ćesar iz pohlepe za ovom krunom navalio na 
Zrinskog i oteo mu je iz ruku. Ako Bog da, opisat ću, kako sam vidio 
ovu krunu u gradu Beču, Otkako je Zrinski izgubio ovu krunu, ne 
ističe svoje staro dostojanstvo, nego mu je ovo mjesto na granici 
samo mjesto hercega. Ali ima kultiviranu zemlju, 


Kada smo stigli u dvorište palače Zrinskoga, ban izađe iz svoje. 
dvorane pješke napolje, te i ja, siromah, slobodno sjahah s konja i 
izljubih se i pozdravih s njime, Zatim uđosmo u dvoranu i zausta- 
vismo se kod jedne stolice, U njih nisu dvorane zastrte (ćilimima), 
već su obložene mozaikom i sjajnim tvrdim mramorom, Svi učesnici 
divana sjede na svojim stolicama, Ja siromah, sačuvavši svoju mu- 
slimansku smjelost, pođoh uspravno i u nečiste ruke hrabroga bana 
predađoh pismo i stadoh. Ban uze pismo i pošto ga poljubi i podiže 


“< povrh glave, predade ga tumaču, da ga prevede. Kada je razumio 


sadržaj, upita: »A gdje je blago, koje sam prema tefteru (popisu) 
tražio?« Dok je on stajao, ja, siromah, dadoh znak našim slugama 
te donesoše one dragocjene predmete na dvanaest srijemskih kola. 
Banov tefterdar izbroji sve, jedan po jedan, prema tefterima u pri- 
sutnosti bana i sve potpuno preuze. Na to ban upita: »Gdje je četrdeset 
konja, koje sam tražio od paše?« — Ja mu odgovorih: »Bane — 
herceže, naši konji ne mogu živjeti u ovome studenom kraju. I ovi 
konji, što su nam ostali, hercegovi su. U vas ima mnogo boljih konja. - 
Evo, namjesto konja poslano vam je mimo vaš lefter pet ćurkova od 
samura,« — »Zaista je tako«, odvrati on, »ja vrlo volim svog Melek 
pašu«. — »Ako volite Melek pašu«, rekoh mu na to, »onda nas brzo 
otpremi i predaj nam kapetana.« On odmah dozva nemilosrdroga 
kapetana grada i reče mu: »Idi i dovedi bihačkoga kapetana«, Na to 
u času dovedoše kapetana u dvoranu. Ali je s mukom došao, jer nije 
mogao tegliti na nogama .gvožđe od dvadeset oka, Ja, siromah, odmah 

skočih te se s kapetanom izgrlih i izljubih. I pratnja poljubi kapetana, 
pa se povuče natrag. Ja, siromah, na to rekoh: »Moj bane, neka mu 
sada skinu gvožđe s nogu«. Ban na to odvrati: »Ako se zakune maj- 
kom Marijom, da ne će više našu zemlju paliti, robiti i pustošiti, onda 
ga ne ću ovako držati u ropstvu, Inače ću ga ubiti i isjeći na komade.« 
Ja, siromah, rekoh na to: »Tako je stanje na krajini, I vi udarate na 
njihovu zemlju, pa i oni na vaše gradove. Taki je običaj na svijetu.« 
Teškom mukom skidoše gvožđe s kapetanovih nogu. Siromah bihaćki 
kapetan nije mogao ići, Pozdravivši rukom bana teškom mukom priđe 
do mene i sjede na stolicu. Ja tada rekoh: »Moj bane, ne puštaj bega 
ovako gola. Pokloni mu jedno odijelo, konja i gvožđe, što mu je ski- 
nuto s nogu.« Odmah mu dade odijelo, ćurak od samura, konja pod 
sedlom, izvezenim srebrom i gvožđe. Iza toga je bila velika gozba, i 
za vrijeme objeda ban upravi bihaćkom kapetanu nekoliko lijepih 
rijeći. Ja, siromah, rekoh: »Moj bane, da pošaljemo kapetana onamo, 
kuda on čezne s vojnicima koji su ovdje, a mi da se još dan dva po- 
razgovaramo.« Alajčauši odmah skupiše vojnike, Iza objeda kapetan 
uze dozvolu od bana i dok se sa mnom opraštao, rekoh mu, da ne ide 
paši, dok se sa mnom ne vidi. Tako oni s hiljadu i šezdeset odabranih 
vojnika izađoše i odoše, Ja, siromah, ostah s četiri stotine konjanika, 
da razgledam Čakovac, 


Pametan je, sposoban i inteligentan bio ban Zrinski. Za bihačćkoga 
kapetana je rekao: »Neka Bog blagoslovi, kapetan je junak i hrabar 
čovjek. U našem herceštvu napijali su mu zdravice i spominjali ga u 
sedam pjesama, Ali tako je ratno stanje. Bora mi, u njegovoj je ruci 


bilo, dok je pao u naše šake. Dok je zarobljen, od nas je palo 8030 > 


duša, Od tih je četrdeset Turaka poginulo, a sedamdeset zarobljeno. 
Dok su ga zarobili, svojom je rukom na koniu posjekao pet mojih 
valjanih kapetana, te se najzad svojim teškim tijelom strovalio s konja 
i pao. Kada je do njega stiglo tri hiljade vojnika, on je još nekoliko 
mojih ljudi kao Tatar potukao. Najzad ga svezaše, pa je, eto, toliko 
godina okovan u lance. Hvala Bogu, sada se izbavio iz naših ruku i 
otišao, da na drugom svijetu odgovara za ljude, koje je pobio.« 


Ja, siromah, rekoh: »Moj bane, bora ti, pošalji kapetanu jednu 
čelenku od sokolova krila i obavijesti se, kako putuju.« Na to ban 
onog časa posla za kapetanom čelenku od krila i jedan krajiški ćurak 
od samura, I meni, siromahu, dade krajiški ćurak od samura, jedno 
odijelo i konja. Kada ja, siromah, opet stigoh sa svojom pratnjom u 
naš stan, dođe pedeset ovaca, sto kokoši i deset kuhara. Odmah toga 

časa i mi poslasmo i predadosmo hercegu jednu svilenu, urešenu, 
umjetnički izrađenu sedžadu, jednu svilenu, urešenu, zadivljujuću 
haliju (sag) za divan i jedan ćurak od samura s licem od čohe u boji 
jorgovana, što mu je poslao naš gospodar Melek Ahmed paša, Svi se 
ljudi u divanu začudiše i zadiviše, a ja, siromah, rekoh: »Ovi su 
darovi od vezira Meleka, vašeg oca,« Poljubih jaku od ćurka i svojom 
ga rukom stavih na leđa hercegova. Odmah ispališe pet do šest sto- 
tina topova baljemeza, i nastade veselje. Iza toga ostadosmo još tri 
dana u našem stanu i za to vrijeme razgledasmo grad, 


Evlija Čelebija 


Katarina Zrinska 


Likovi velikih ljudi ne dobivaju svoje značenje samo po svojim 
osobinama, promatranima bilo posebno bilo zajedno, nego i po utje- 
caju, što su ga vršili na suvremene i poznije ljude i događaje. Mnogi 
od tih ljudi bili su često sudbonosni ne samo za razvitak svoga naroda, 
nego i cijeloga čovječanstva, 

Što je koji narod manji, to je i broj njegovih velikih ljudi redovito 
manji. Ali zato mora biti u takvom narodu jasno i snažno poznavanje 
i poštovanje svih onih ličnosti, koje su, bilo u kojemu pozitivnom zna- 
čenju, dale biljeg svome vremenu, a potomstvu svijetao primjer, 


Dvije moćne, velike, poznate i slavne hrvatske porodice, Zrinski 
i Frankopani, stvarali su kroz nekoliko stoljeća svojom snagom, moći, 
junaštvom, ponosom, viteštvom i duhom jezgru onoga, što se danas 
zove hrvatstvo, Porodice Zrinskih i Frankopana dale su hrvatskome 
narodu i velikih junaka i velikih banova s vlašću suverenih vladara, 
i velikih vitezova, koji su svojim slavnim djelima poticali pjesnike, da 
ih opjevaju, i takvih velikih umova, koji su pomagali hrvatski kul- 
turni i književni rad ili su sami svojim književnim djelima, prožetima 
hrvatskim rodoljubljem i viteštvom, obogaćivali književnost svoga na- 
roda, 

Svim Hrvatima najdublje je u srcu usađena uspomena na junake, 
pjesnike i mučenike Petra Zrinskoga i Frana Krstu Frankopana, Kad 
je riječ o njima, onda uskrsava pred našim očima i lik velike žene, 
nesretne banice Katarine Zrinske, umne kćeri Vuka Krste i sestre 
Frana Krste Frankopana, a žene bana Petra Zrinskoga. Ta žena 
moćna i visoka roda, kojoj je život pružao sve darove, što ih je mogla 
poželjeti: ljepotu, um, visoki rod, bogatstvo, moć, ugled, plemenitost, 

ukus, razumijevanje umjetnosti, bila jeigospo đa u punome smislu. 
te riječi. Jer, biti gospođa ne znači samo biti žena svoja i na svome; 
moćna, nego u prvom redu biti žena, kod koje su povezani opći ljudski 
najviši darovi: dobrota, umnost i ljepota duha s otmjenošću izražaja. 
Bit gospo đe nije uvjetovana s položajem i moći, ona zato nije u 
oholosti visokih i bogatih, ona istječe iz čovjeka sama, iz njegovih naj- 
viših moralnih vrednota, koje iziskuju poštovanje bez obzira na rod, 
na društveni položaj i na bogatstvo. Zato se ta bit može pokazivati i 
kod priproste žene u običnu životu, u ponosu sirote, u jakosti i dosto- 
janstvenom podnošenju udaraca sudbine, dakle u najvišem ponosu 
ljudske duše. | 

Katarina Zrinska bila je potpuna gospo đa. Njezine su životne 
prilike i povećavale i usklađivale njezine prirođene vrline, Lijepa, 
umna i ponosna žena bana Petra Zrinskoga bila je svome mužu 1 
prava drugarica, pomažući njegova nastojanja i svojim književnim 
radom za narod i svojom diplomatskom djelatnošću u njegovoj borbi 
protiv neprijatelja svoga roda i svoga naroda, Opraštajući se pred 
ponoć 13. travnja 1670. u čakovačkom dvoru sa svojim mužem, koji 
zbog neuspjeha urote morade u Beč, ne sluteći, da je to njihovo po- 
sljednje viđenje, ona mirno, sabrano i ponosno, bez suza, sluša nje- 
ove značajne riječi: »Bog Te čuvao!« ' 


Kad im poslije toga bečki dvor opustoši i oduze sva imanja, Kata. 


rina Zrinska bude s kćerkom Zorom Veronikom zatvorena u tvrđavi 
Schlossberg kraj Graza. Nesretni njezin muž Petar Zrinski napisao 
joj je u tamnici dan prije svoje tragične smrti (30, travnja 1671.) 
pismo, u kojemu je zbijeno i kratko, izraženo više boli i nježnosti nego 
li što bi mogla izreći čitava životna ispovijest. To je pismo mogao na- 
pisati samo junak ženi sebi ravna duha. On je moli, da mu oprosti, ako 
ju je u čemu povrijedio, a nada se, da će mu se Bog smilovati, »da 
se pred Njegovim svetim prijestoljem u diki vječnoj sastanu.« Ovo 
pismo, kojemu je Petar Zrinski, još dok je bio živ, dao naslov »Mojoj 
najdražoj gospi, životnoj družici, za sa da udovi, gospi Ani Kata- 
rini Zrinskoj«, nije ova velika i nesretna žena nikad primila, jer ga 
je zadržao bečki dvor i spremio u svoj arhiv, gdje je kasnije nađeno. 


Katarina Zrinska umrla je u velikoj bijedi u gradačkom ženskom 
dominikanskom samostanu 16. studenoga 1673. Obje njezine neudate 
kćeri umrle su kao koludrice, a sin Ivan »Gnade« (t, j. onaj, kome je 
iskazana milost, da ostane u životu) preminuo je 11, studenoga 1703. 
u zatvoru u Schlossbergu kraj Graza. Tako izumire rod Zrinskih, po- 

vezan s rodom Frankopana rodbinskim vezama, životom, radom i 
predajom. 

Katarinu Zrinsku uzdiže kao ženu i još više učvršćuje njezinu us- 
pomenu među nama njezina težnja, da svome narodu pruži knjigu, i 
to knjigu » za sve slojeve« — molitvenik. Ona je treća žena iz roda 


“ Frankopana, koja se bavila i književnim radom, ali ne od želje za 


književnom slavom, nego do potrebe, da knjigom pruži utjehu duši i 
srcu, Njezin je molitvenik štampan u Mlecima g. 1661. pod naslovom 
»Putni tovaruš ( t. j. drug na životnome putu) iz njemačkoga na hr- 
vatski jezik prenesen«, a namijenjen je bio »svake vrste dobrim kršća- 
nima,« Nije dakle riječ o veličini književnog rada Katarine Zrinske, 
nego je to dokaz više za upoznavanje sadržaja njezina duševnoga i 
duhovnoga života. Ona, gospođa rodom i duhom, koja je mogla 
provoditi život poput ostalih velikašica svoga vremena u sjaju, ras- 


koši i uživanju, shvaća dublje svoj životni poziv. Ona ostaje bliza 
svome narodu kao:i njezin brat Frane Krsto Frankopan, koji je pje- 


vajući klicao »Na vojsku, na vojsku, vitezi izabrani«, i kao njezin muž 
Petar Zrinski, koji svoje djelo »Adrijanskoga mora sirena«, u kojem 
je opjevana propast Sigeta i njegova predka Nikole Šubića Zrinskoga 
Sigetskoga, posvećuje svojim ratnim drugovima, »plemenito i dobro 
rođenim, svake hvale i časti dostojnim, virnim i vridnim junakom, sve 
hrvatske i primorske Krajine hrabrim vitezom.« Kao ni on, ne stidi se 
ni ona svoga jezika, ne bježi od svog naroda i nastoji mu pomoći, Zato 
mu daje knjigu za potrebu vjerskoga i ćudorednog života, kao da je, 
znajući kuda vode konačni putovi ljudskoga života, slutila i svršetak 
puta svoga roda, 
Olga Osterman 
* 


“Bolje je s pametnim plakati nego s ludim pjevati. 
Bolje je pošteno umrijeti nego nepošteno živjeti. + 
Bolje je dati i vunu nego ovcu. 

Bolje je na mekinjama dobiti nego na zlatu štetovati. 
Sila Boga ne moli, ali Bog silu još manje. 

Tko se čuva, i Bog ga čuva. 


Bog daje težaku, a ne ležaku; i rataru, a ne besposličaru, 

"Rod Zrinskih i Frankopana u hrvatskoj prosvjeti 


Nema gotovo lista u političkoj povjesnici hrvatskoga naroda 
“do g. 1671., na kojemu ne bi bilo zapisano ime Zrinskih i Frankopana. 
Ta ova su dva roda dala Hrvatskoj dvanaest banova, od kojih su 
neki zaista bili pravi podkralji i ljudi evropskoga glasa, 

Ali oba roda zapremaju odlično mjesto i u kulturnoj povjesnici 

hrvatskoga naroda. U predjelu između Kupe, Zrmanje i mora, kao 
i na otoku Krku, gotovo na svakome koraku nalazimo uspomena na 
Frankopane. Od Ozlja, Dubovca i Bosiljeva preko Ogulina, Modruša 
i Brinja pa do primorskih gradova u starom Vinodolu (od Trsata 
do Novoga) nižu se gradovi i dvorci, koje su oni sagradili, i kojih 
ruševine još i danas svjedoče o umijeću njihovu. Oni su bili zaštitnici 
biskupija u Senju, Krku i Modrušu, oni su osnovali biskupiju u Otoč- 
cu, A tek njihove pobožne zadužbine! Oni su podigli pavlinske samo- 
slane u Modrušu, Brinju, Crikvenici i Novom, oni su bili osnivači 
i dobrotvori pavlinskih samostana u Kamenskom i u Sveticama na 
Smolčem vrhu, Ali najslavnije njihove zadužbine jesu franjevački 
samostan i crkva Blažene Djevice Marije na Trsatu, što ih je g. 1453. 
utemeljio pobožni knez Martin Frankopan, i u kojimia je pokojište 
nekih članova toga slavnoga roda, 
. Knezovi Frankopani, premda su rado spominjali svoje tobožnje 
rimsko podrijetlo, ipak su nada sve ljubili hrvatski jezik i njegovo 
posvećeno pismo — glagoljicu. O tome svjedoče brojni natpisi na 
kamenu i nebrojena pisma, što su ih oni izdali. To svjedoči i Vino- 
dolski zakon od god, 1288., najstariji pravni spomenik pisan hrvat- 
skim jezikom i glagoljicom. Među Frankopanima bilo je nadalje i 
pisaca, govornika, pjesnika, izdavača pobožnih i svjetovnih knjiga. 
Dva su se člana toga roda proslavila i kao crtači i slikari, Zlosretni 
knez Nikola IX., koji se je g. 1622. morao odreći banije, pa je onda 
zamrzio na svijet, ipak je u svojoj oporuci od g. 1634, razgalio svoju 
plemenitu dušu utemeljivši na svojem imanju u Bosiljevu hrvatsku 
školu »za obrazovanje ondješnjih siromašnih ljudi«, te ostaviviši 
svoje imanje Novi Tičin na Moravi i više novčanih glavnica za zavod 
siromašnih učenika »naroda poglavito našega hrvatskoga ili ilir- 
skoga« (nationis praesertim nostrae Croaticae vel Illyricae). Od 
toga je zavoda postao plemićki konvikt u Zagrebu, 

Za Frankopanima ne zaostaše ni knezovi bribirski Šubići-Zrinski, 
Slavni ban Pavao I, podigao je svomu zaštitniku sv, Ivanu Krstitelju 

na čast g. 1299, franjevački samostan kod Skradina; jednako je u 
gradu Bribiru obilato nadario franjevački samostan i crkvu sv, Ma- 
rije, u kojoj je našao spokojište i on sam i mnogi članovi njegova 
roda. U stolnoj crkvi sv. Stošije u Zadru čuvala su se još u XVII, 
stoljeću dva relikvijara za moći sv, Martina i sv, Danijela, koje je 
poklonio ban Pavao. Ban Mladen II. bio je na glasu, da čita Sveto 
Pismo; njemu je Vilim Varignana, »profesor umjetnosti i znanosti 
medicinske«, posvetio jedno svoje djelo. O bogatstvu knezova bri- 
birskih, o obilju dragocjenosti od zlata, srebra i biserja, što se je 
nagomilalo u njihovoj kući, o crkvenim i svjetovnim knjigama, koje 
su kupovali i čitali, dezolino svjedoči vrlo zanimljiva oporuka: kne- 
za Pavla Il. od god. 1346, 

Ni u Zrinu nijesu sustali u kulturnom radu. Dovoljno je spo- 
menuti, da. je kralj Matijaš Korvin poveljom, izdanom u Budimu 
21, veljače g, 1463., ovlastio kneza Petra II, i njegove potomke, da 
mogu svuda na svom posjedu tražiti i kopati zlatne, srebrne i olovne 
rude, a da za to ne plaćaju nikakve daće, Tako bi u Gvozdanskom 
kod Zrina otvoren prvi rudnik u Hrvatskoj poslije Rimljana, a uz 
rudnik osnovana bi za kralja Ferdinanda 1. Habsburgovca i ko- 
vnica novca, 

Preselivši se Zrinski u Međimurje i čekorne stali su se tak- 
miti s ugarskim velikašima, Bili su osobiti zaštitnici i mecene samo- 
stana sv. Jelene u Čakovcu, gdje im je bila i grobnica. Knez Juraj 
III. doveo je u Nedelišće jednoga tiskara, kod kojega je Ivan Per- 
gošić štampao svoj hrvatski prijevod Verbecijeva zakonika. Per- 
gošić je svoje djelo posvetio knezu Jurju, te ističe u svojoj posveti, 
da je djelo dao »štampati Vašega Gospoctva štamparem, kojega 
Vaše Gospoctvo dopelja na korist i na odičenje oveh nevoljnih za- 
vrženih ostankov orsaga«, 

Premda su Zrinski u Međimurju gotovo dan i noć stajali s oru- 
žjem u ruci na braniku svoje domovine, ipak su njihovi Novi dvori 
u Čakovcu, koje bijahu podigli, u svakom pogledu bili ognjište kul- 
ture u onim krajevima. 

Pored sve udobnosti i sjaja nijesu ipak smetnuli s uma ni svojeg 
podrijetla ni svoje nekađanje postojbine na Uni. Isti knez i ban Ni- 
kola VII., koji se proslavio kao madžarski pjesnik, ponosio se, da 
je Hrvat — i Zrinski; — a kad je podigao tvrđavu na obranu Međi- 
murja prozvao ju je na uspomenu svoje djedovske postojbine ime- 
nom — Novi Zrin, 

Zrinski i Frankopani, koji su morali neprestano držati ruku na 
balčaku, nalazili su vremena, da se pozabave i pjesmom, da je goje 
u svojim gospodskim dvorima, 

U onoj Hrvatskoj, koju je Turčin već bio podjarmio, pjevao je 
ubogar slijepac, a u ovoj, što je još disala slobodnim dahom, pjevahu 
najodličnija gospoda. 

Zrinske i Frankopane iđe velika slava, što su podupirali knji- 
ževni rad u domovini, što su širili kulturu, ali je mnogo veća u tome, 
što su sami radili na književnom polju, 

Kad bisme se živom maštom prenijeli u Čakovac ili na Ozalj, 
te vidjeli na okupu Petra, Katarinu, Frana, i slušali ih, kako se raz- 
govaraju o pjesmi i književnosti na Zapadu; kad bismo ih vidjeli na 
radu, gdje Petar prevodi svojoj Katarini pjesmu gatalicu, da je 
razveseli, gdje ona prevodi bogoljubne molitve za narod, a Fran 
Krsto, objesniji, jer je mlađi, pjeva »izaziv na Kupida«, tad bi nam 
se duša ganula od milinja, tad bismo upoznali, da to nisu bili sebi- 
čni velikaši, koji nemaju trunka ljubavi za svoj hrvatski narod, Nisu 
bili narodu tuđi, kad su mu toliko ljubili jezik i promicali prosvjetu, 
“Tko je pročitao pjesme Petra Zrinskoga i Frana Krste Franko- 
pana s pomnjom, koju zaslužuju, uvjerio se, da su te pjesme veći 
dokaz njihova hrvatskog narodnog domoljublja nego njihove pjesni- 
čke darovitosti, 

Sav prosvijetljeni svijet pratio je s velikim zanimanjem sudbinu 
proslavljenih hrvatskih velikaških obitelji Zrinskih i Frankopana, od 
kojih osim hrvatskoga Leonide, slavnoga sigetskog branitelja, poni- 
koše i toliki drugi proslavljeni junaci i umnici, Pjesnici i pisci, domaći 
i strani, bilježili su i slavili junačka i viteška djela pojedinih članova 
tih obitelji, kojih je slava obasjavala i još uvijek obasjava našu 
domovini, Po knjizi »Posljednji Zrinski i Frankopani« 

* 


7. Svoju vlastitu državu Hrvatsku, osnovanu već onda, kada su 
mnogi drugi narodi živjeli još potpuno nesređeni ( neorganizirani), 
hrvatski je narod održao kroz sve vjekove pa do konca svjetskoga 
rata, a nije se nje ni prava na nju nikada, pa ni koncem svjetskog 
rata, bilo kojim činom ili bilo kojom zakonitom odlukom odrekao ili 
to svoje pravo na koga drugoga prenio. Tek mu je koncem svjetskog 
rata tuđinska sila spriječila, da dalje vrši svoja vrhovnička (suve- 
rena) prava u vlastitoj svojoj državi Hrvatskoj. 

Kano mi gora, kano Velebit 

golem sam tijelom, dušom sam jak, 

nek sam siromah, nek sam potrebit, 

zdravljice bujno, čist mi je zrak! 
Junak sam iz Like. 


Gora me hrani, na noge diže, 
blago si pasem, težam si teg, 
bistro mi oko daleko seže, 
dohvaća glas mi deveti brijeg, 
Junak sam iz Like. 


I pati Trnski 


Kod »Sedmorice« 


Već se i pročulo, da su došli — da su bili »usred srijede« Zagre- 
ba: kod bana, kod »Sedmorice« (stola sedmorice) i može biti još 
kod koga. Nek se samo danas svi skupe upravo ondje, gdje i prve ne- 
djelje, kad su odlučili da pošalju njih petoricu! U nedjelju se dogo- 
vorili, u utorak već otputovalo njih pet i Petar Zukalo šesti, koji 
ih je vozio do Karlovca. U četvrtak su bili u Zagrebu u »dijenciji«, 
kao jučer ujutro vratili se, a za danas sazvali selo, 

Nikomu ništa ne pripovijedaju, što su obavili. »Čut ćete«, vele, 
»kad se skupe svi, Nidžan će kazati sve, što je bilo i kako je bilo.« 
A čim se spomene Nidžan, odmah nitko više i ne pita, jer Nidžan je 
najpametniji, bio je u gradu i — kako sam veli — družio se s gospo- 
dom. On se baš pravo zove Nikola Jordanić, ali ga zovu Nidžan. 
Kako on veli, onako jest. Njega su izabrali, da vodi i da sve kaže, u 
Zagrebu kod bana ili već koga mu drago, kako nije pravo, koliko 
njihovo selo Razvale strada zbog šumskog kvara ili »goranine«, 
kako se to u Lici veli, »Nije pravo, da čovjek ne smije ni onaj 
kukavni hrastić usjeći, a već iza njega lugar, pa psuje, piše i — što 
ti ja znam, Vražja sjekira čuje se u šumi, nek samo kvrcneš. Pa, ako 
te i ne čuje, a ono dođe pregledati po dvorištu i štokuda, pa upisuje 
više, neg je i bilo. Badava se ti kod kotara pričaš!), oni vele: on, lugar 
je zaprisegnut, mi vjerujemo njemu... Zaprisegnut, zaprisegnut! Pa 

i ja ću zaprisegnuti, ako do toga dođel.,, Nije pravo, nije nikako 
pravol« — tako su govorili onu nedjelju, što je prošla, i uglavili, da 
idu Nidžan i ona četvorica u Zagreb, Trošak su im među se sabrali 
i smetnuli, a Petar Zukalo kao šesti rekao, da ne će za kola ništa 
uzeti, osim što će putem na njega trošiti, ; 

Veselo se oni još oko ponoći po lijepoj svijetloj mjesečini kre- 
nuli iz Razvala, te putovali cijeli dan u srijedu do Karlovca. Nisu se 
žurili, znali su, da će podveče stići, pa su zato svagdje putem stajali, 
da »počinu konji«, a oni da se malo »nakvase«, nek se zna, kad su 
putovali u Zagreb, Sasvim veseli prispjeli u Karlovac sve pjevajući. 
No kako su se i tu svratili, pa se malo pozabavili, zakasne na onaj 
vlak, što su namjerali s njim u Zagreb, »Ali nije ni to najveće zlo«, 
tješio ih Nidžan, »ima još cugova?) po noći, pa ćemo čekati u kavani«, 
Međutim, kad su bili u kavani i pili pivo, da se — kako je uvjeravao 
Nidžan — otrijezne od vina, opazi isti Nidžan na svoj veliki užas, 
da će novaca biti jedva svima za put u Zagreb i natrag, a gdje je još 
drugi trošak, 

Svi su se najednom uozbiljili i zabrinuli, ali Nidžan se brzo do- 
sjeti, da baš ne bi trebalo, da idu svi u Zagreb, Dosta je, da ide jedan 
ili dvojica s njim, a drugi nek čekaju. Kad je pak netko od njegova 
društva predlagao, nek ide Nidžan sam, koji je i onako najpametniji, 
onda se Nidžan nasmije i udari šakom po stolu: »Ljudi, znate li što? 
Ne će ići nitko, Ostat ćemo ovdje još jedan dan, kao da smo tobože 
bili u Zagrebu, a onda ćemo se vratiti,« 

— A što ćemo reći njima? 

— Ništa — da smo bili... 

A ako nas zapitaju, što smo obavili? 

— Ne bojte se vi ništa! Ja ću sve ispripovjediti, kao da smo i 
bili, Vi samo svakomu kažite: »Nidžan će govoriti u ime nas sviju«... 
Ja već znam, što ću kazati, 

Ovo konačno prihvate svi i stanu se dalje zabavljati. 


Sutradan su prespavali, a druge noći krenuli natrag sve polagano 


svrativši se opet putem na istim mjestima, gdje i prije, i potrošivši 
sav putni novac, Svakome su već putem govorili, kako su bili u Zagre- 
bu, i svaki je bilo šta mislio o tom, kako im je u Zagrebu bilo, samo je 
Nidžan šutio i spremao se, šta će reći u selu, kad se ljudi skupe, Na 
čas bi im se činilo, da su zbilja bili u Zagrebu, naročito Zukalu, koji 
se onu noć u kavani tako opio, da je zaspao i valjda sanjao o Zagrebu, 
jer je na povratku neprestano tvrdio, da je zbilja bio tamo. 

Dakako ni živa duša u selu nije o tom ništa znala, nego se sve 
spremalo, da ih u nedjelju čuje, što su im rekla gospoda u Zagrebu. 
Od one petorice svatko je šutio i na sva pitanja, prije nego su se svi 
skupili, jednako odgovarao: »Nidžan će kazati sve«, A Nidžan je 
stajao na strani, hodao i sukao brkove, Vidi se, da nešto smišlja. »Nije 
šala, Hoće da se sve dosjeti, što su mu gospoda rekla«, mislili su 
ljudi i okupljali se, | ' 

I bome ih se skupilo dosta — koliko i u prvu nedjelju, ako ne i 
više. Nidžan se bavi oko svojih pet suputnika i sve im nešto šapće. 
Tko je bio jako blizu, mogao je čuti, gdje Nidžan veli: »Vi samo meni 
sve potvrđujte, štogod ja rečem!« 

Kad su ih svi naokrug opkolili i kad se žamor stišao onda se 
Nidžan uspeo na jedan kamen i stao govoriti: ' 

»Ljudi! Vi ste nas poslali i svojim troškom, kako spada, opremili 
u Zagreb, da se gospodi potužimo. Mi smo tamo bili i učinili, što smo 
najbolje znali i mogli, (»Jesmo«, potvrđuju oni oko govornika). Sad 
ćemo vam kazati, kako je bilo, a vi sudite, jesmo li dobro sve obavili 
i bi li ko drugi bolje od nas, Zatajiti vam ne ću ništa, nego sve redom 
ispričati, a vi slušajte. ja ' EN. Ke, 

Daklem, jesmo zdravo i veselo došli do Karlovca i onda dalje 
(— oni se oko govornika uskomešali—), kako i sami znate cugom u 
Zagreb. Uprav su izjutra pijevci pjevali, kad je naš cug unišao. Mi 
malo počinemo, uredimo se i onda oko osam, devet li sati odemo k 
prvomu banu — Jelačiću. On je ovako, kako ja ovdje sjedim, i još 
više, načinit od samoga gvožda na konju. Njemu smo se najprije po- 
klonili, a onda smo pošli k drugomu banu. Taj je gore na brijegu, kao 
da bi na ovom: našem bilu, visoko... visoko. Te onda mi gore k 
njemu. Kućerina visoka, jedva joj vidiš krov, a pred njom dan i noć 
soldat s puškom straži, Mi gore, a onaj soldat stade: Olberdo?), kamo 
ćete vi, ljudi? — Idemo se potužiti banu zbog goranine. — Pasirt!4) 
— veli, a mi šmignemo kraj njega u kuću.« (»Istina je«, potvrđuju 
Nidžanovi ljudi, a svi se drugi ubezeknuli), 

 >»Te mi unutra, ali nikoga! Lijevo i desno velike sobetine; samo. 
zjaju, niko da bi bio unutra. »Velika gospoda visoko stoje«y kažem 
ja svojim ljudima, i mi onda škalinamaš) gore u prvi, kako oni kažu 
kat — ko da bi na sjenik, Tu opet velike sobetine kao i dolje — vrata 
od stakla, a sva otvorena, ali ni ovdje nigdje nikoga. E, red je ići 
još više! Te mi opet-uza škaline u drugi kat, Ha, ovdje će netko biti! 
Čuje se nešto, a i miriši iz kuhinje. Lijevo je kuhinja, već kao u 

gospodskoj kući, a desno puno soba. Tu je, ufano*), desno ban, a u 
kuhinji će biti njegova gospa. Imali smo sa sobom dva tukca, što smo 
za se spremili, i ja onda namignem jednom od ovih, nek tukce") 
ostavi u kuhinji kod gospe, samo da nas lakše pusti do bana i da nas, 
ako treba, zagovori, 

Vrata su od kuhinje bila kao malo i otvorena, te nas sva četvo- 
rica unutra — a uprav banica kod ognjišta i miješa »zafrig«, 

— A eto, gospica draga i mila, molimo Boga pa njih, došli smo, 
da bi kako do gospodina... Eto ova dva tukčića nek stoje tu, dok 
mi dođemo. Pa baš, ako i ostanu, nije nam za njih, van samo da s 
gospodinom divanimo..,. 

— Odmah, odmah! — okrenu se ona i skinu zaslon sa sebe, pa 
nas povede do jednih vrata, — Ovuda, veli, pa kroz dvoja vrata, 
onda još kroz jedna, ondje ćete ga; veli, naći, piše za stolom, 

Mi onda sve, kako nam je rekla — baš prava i vrijedna ženski- 
nja! — i dospijemo pred jedna velika vrata, Kuc, kuc! — »Unutra!« 
— Sjedi ban za stolom i piše, uprav kako nam rekla njegova gospa. 
Skoči se on odmah od stola, pa pred nas: 


— Dobar dan, dobri ljudi! Što bi vi rado? 


_ Preuzvišeni, mi smo došli, kako da vam kažemo, zbog gora- 
nine, Ubi nas eto, nepravda je, globe nas — i već ja njemu sve natanko 
kažem, što je i kako je. — Pomozite, ako Boga znate! Ako vi ne ćete, 
nitko drugi ne će. To je već preko.zakona, što mi podnosimo. — Onda 
ge ban ko zamisli malo, ode k stolu, pogleda nekakove spise, pa će 


onda nama: Dobri ljudi, to, što ste vi meni rekli, ne spada na mene. 


Evo, vidite, u tim spisima nema od toga ništa, To je stvar od suda i 
to spada na — »Sedmoricu«, Već vi hajte lijepo do njih i pozdravite 
ih od moje strane! ' 

»Istina je, sve je tako bilo«, potvrde suputnici Nidžanovi i po- 
gledaju se među se čudeći se u svojoj duši, odakle to Nidžan sve tako 
fino vodi i izmišlja, 

— A hoćete li vi onda »Sedmorici«? — javi se neko od slušatelja. 

— Čekaj, sve ćemo redom! Daklem, mi se poklonimo, kako spada, 
ademo niz škaline; one smo tukce ostavili u kuhinji, nek budu gospi, 
kad je onako prava i čestita, pa ćemo »Sedmorici«. Hodali smo po 
svem gradu, dok smo napitali, gdje oni mogu biti, i jedva ih našli 
negdje na kraju grada kao da bi čak tamo pod gorom kod Rakića 
kuća, 

I to je kućerina velika, a stoji sama. Nit je pred njom soldat 
nit je vrag, neg samo onako stoji kao prokleta, Oko kuće naokolo 
odozdo gore velike škaline naokrug kao oko turske džamije, Uru jednu 
verali smo se, dok smo došli do gore. Onda smo zapali u nekakav 
mračan »ganjak«2), te tapaj i tapaj, dok ne natapamo na nekakva 
vrata, visoka i crna, a bit će hrastova, Kuc, kuc — ali da: nema glasa 
ni otkud. Mi opet: kuc, kuc, ali ne javlja se niko, Bi li išli — ne bi 
li... ma kad smo već dovle došli, idemo i unutra. Otvorimo vrata i 
upanemo unutra: nas svih šest, 

Ali, braćo moja, što smo tu vidjeli! To je teško pripovjediti. 
Velik — dugačak i širok — okrugao hrastov stol; ma velik, ne ću 
lagati, kao ova tratina oko nas. A za njim, braćo moja, sjedi sve 
iedan razdaleko od drugoga, sedam starih i sijedih staraca. Sve i 
jedan star, poguren i ćelav, a brade im dugačke i sijede, da ih niko 
u našem selu takih nema. Stol »Sedmorice« — pa to ti je! 

Ušli mi unutra, poklonili se, a oni ništa, van sjede: njih sedam 
ko sedam kamenova. Pred njima na stolu knjige kao brijeg naslagane, 
a opet pred svakim jedna velika — veća od evanđelija — i oni ništa 
nego gledaju u tu knjigu, ni da bi okom trenuli. Mir ko u crkvi, 

Mi se opet poklonimo i stanemo se nakašljavati — ali opet niko 
ništa! Nit nam vele »dobar dan« ni »đobri ljudi«, nego samo sledaju 
u knjigu. Uprav ja, da ću zinuti, po što došli i što hoćemo, kad li onaj 
u vrh stola — najstariji i najpogureniji i što je pred njim najviše 
knjiga — podignu lagano glavu i namrči oči, kao da će nas proždrijeti: 

»Za gorarinu ste došli, je li? A baš prave su ljuđe poslali. Hm! 
Je s' ti, veli, onaj — i okrene se k meni — što si se po gradu skitao 


opa te zatvarali, A taj do tebe — je I' to onaj, što zbog palievine odle- 


žao dvije godine kod sudbenoga stola, a onaj tamo, što krade tukce...., 
a onaj što krivo prisiže,..« 


A kad mi vidieli, da stari sve zna — a i kako ne bi znao, koliko 
je knjiga pred njim! — a mi jedva našli vrata i onaj ganjak, sve 
jedan preko drugoga! Još je stari vikao za nama: »A oni, što su ostali 
u selu, ono su još gori, sami verdekteri?) i lopovi...l« 


»Sve, sve znadu«, završio je Nidžan uz potvrđivanje svojih supu- 
tnika, »sve, gdje je tko što ukrao ili zapalio. Sve se naše selo vodi u 
njihovim knjigama! — Šta smo mi onda mogli drugo, nego bježi niz 
one škaline — sve po pet ujedamput preskakujući!l — a onda leti ravno 
k cugu, da što prije odemo iz Zagreba i vraga, da nas još ne zatvore. 

Eto sad, ljudi; sudite, jesmo li dobro uradili i bi li tko drugi mjesto 
nas bolje.« 

»Ne bi nitko«, mrmljali ljudi iz Razvala, te se stali razilaziti. 
jer su se bojali, da ne bi Nidžan još šta pripovijedao, što je onaj 
stari od »Sedmorice« za njima vikao — onaj stari s bradom u vrti 
stola, što iz svojih knjiga znade svačije grijehe. , 


»Nismo ih trebali ni slati u Zagreb«, žovosfli su jedni, »kad 
gospoda sve znaju. Sad smo još gore napravili, Ali tako je: tko s 
psom leže, s buhama ustane.« 


Milan Ogrizović 


1) Opravdavaš; 2) vlakova; 3) od njemačke rečenice: Halt, wer da?, a 
znači:: Stoj, tko si?; 4) slobodno; 5) stubama; 5) zaista, jamačno; 7) purane; 
8) hodnik; %) sumnjivci. 


Čiji je Velebit? 


Čudan je čovjek taj novi lugar Sava Milekić, Došao je po noći 
na Alan, zasio kao turski paša u lugariju i niti se kome javi niti koga 
pozva, da se porazgovore. Već dva mjeseca krstari po Velebitu kao 
divlja zvijer, i čim opazi kojega težaka s voščićem granja, odmah 
skida pušku kao hajduk, škljoca njome i viče: 
= Stoj, il ću pucati! 

A na vraga viče, kad nitko ne bježi, i kako bi čovjek pucao na 
kršteno čeljade za voz grana, pa da su ti upravo sa ćaćina groba?! 
Tako se jednoga dana namjeri na selskoga starješinu Mijatinu. Zašao 
starješina u Jarke, odmah tu iza Visuća, i natrpao suhih bukvića, 
da su volići jedva micali nogu za nogom. 

— Sti, Peronja! Hajde, braćo moja! — govorio je Mijat s volo- 
vima, kao da razgovara sam sa sobom, i lagano gegao iza kola, kada 
iz bukvića prasnu vika; 

— Stoj, il ću pucati! 

— Bog bio s tobom! — odgovori Mijatina, pogleda prema onoj 
. strani, otkuda je dolazila vika, pomaknu kapu na zatiljak, i kada 
opazi lugara, kako izlazi iza bukve i drži spremnu pušku, reče mu, 
podbočivši se u kukovima: 

— Ni'ko nas, gospodine, potlje 'arambaše Laze Škundrića nije 
tako zaustavlja', a na našem i u našem. , 

— Ne laj! — izdere se lugar. — Kako se zoveš? . 

— Što j' tebe briga, kako se ja zovem?! — odgovori starješina 
otresito i maši se sjekire, — Da si ti pravi čovik i pravi naš službe- 
nik, bije bi doša' k meni, pa bi zna', kako. se zove selski starešina! 

— A, ti si to Mijatina! — okosi se lugar posprdno. — Čuo sam 
za tebe, A kako ti to sa mnom govoriš? 

— Kad te mogu plaćati, mogu i govoriti, kako ja 'oću. Nego, kad. 
ne znaš ljudski, prođi se ti i mene i drugog našeg svita, jer će biti 
'prdačine, da se pripovida. Meni ti viruj! 

Lugar je neodlučno spustio pušku k nozi i pogledao malo na 
stranu, kao da se odlučuje, što bi počeo, Mijatina ga preteče, 

— Znaš li ti, gospodine, čiji je Velebit! i čiji su ovo suvarci, 
što 1 ja vozim?! 

— Pa, čiji, nego carski! — odreza lugar, 

— Gospodine, ni te gaćetine na tebi nisu carske, a kamoli ova 


šuma, Sve je to moje. I onaj zalogaj kruva, što ti ga žena daje dici, 


Sve je to moje! 

— Tvoje? — procijedi lugar kroz prisilan smijeh. — Ja ću te već 
naučiti, što je tvoje! ' 

— Ja sam starešina, i ja sam tu gazda! Sve je to naše, pa se ti 
naduva', koliko ti drago. Nego, da ti rečem: i sami mi čuvamo svoju 
šumu. Zato sam ja starešina! Ljudi su i dobri i pošteni, pa slušaju, a 
koji ne posluša, pokaje se, Ne ćemo mi o'de ničijega ni pašaluka ni 
ajdukovanja, Naše je ovo, i otkad je nas i Velebita, vozili smo su- 
varke i vozi' ćemo i'; a mi smo sikli i sičemo, samo se moramo dogo- 
voriti, di će biti ove godine siča, Sve ćemo mi to s tobom urediti, ako 
ćeš, a ne ćeš li — gore po te! 

— Ne brbljaj, stari! — otrese se lugar. — Ne drobi ko ae iz 
tovara, jer ćeš me upamtiti, Nijesam vam ja ni Miletić ni Samardžija, 
s kojima ste vi gospodarili! Ja ću vas naučiti, kako se poštiva carsko 


dobro, 


— A ni! — reče Mijatina, prezirno pljucne, izvadi lulu iz ko- 
žuna i poče je puniti. — Bi i' mi još što reka'? 

— Ovaj put ništa više — odgovori mu lugar gospodstveno i 
važno, — Nek' te vrag nosi! 

— Vidi'ćemo, gospodine, kad bude vrag istresa', 'ko će mu ispa- 
sti iz torbe — odvrati Mijatina apoštolskim mirom, kresne sumpo- 


raču!) o bedro i pažljivo, oprezno počne cmakati svoju lulu. 


Sunce je navalilo na brda i dolove kao usijano gvožđe, a zemlja 
Pod njim teško dahtala i otpuhivala, kao da će dušu ispustiti. Na 

Mijatinovu je kožunu vuna okretala prema užarenu suncu i hvatala 
svaku varnicu, te niti jedna ne dopre do tijela. Njega sunčana žega 
nije nimalo smetala, samo mu je taj prokleti lugar sjeo za jaku kao 
ledeni, gadni poskok, Maši se za potiljak kao da će ga zbaciti, a 
zatim pljucne preko lule, švikne bičem i pođe, 

— Vidićemo se mi još, gospodine! — reče odlučno, mirno i 
teško, kao da odvaljuje pećine. — Vidi'ćemo se, viditi, ja tebi ve- 
lim, Aj, Pćronja, gade moj mali, stu, Vinota! 

Lugar je stajao kraj bukve i gledao, kako se starčeva pleća 
pravilno kreću u hodu, Već je sav sijed, a leđa mu uspravna i široka, 
te se lugaru učini, da se za kolima gega prerezan hrast. Vuna je i 
blatna i navorana baš kao hrastova kora, Svejedno! Može biti kao 
gora, Sve je to ništa za lugara, koji drži u ruci carsku pušku i bere 
carsku plaću. 

— Zapamtit ćemo se mi — šane lugar, naćuli uši, da uhvati 
jeku, gdje to netko siječe drvo, pa ode skoro trkom za zvukom. 


Kada je Mijat stigao do nadšumarije, ustavi volove i pođe u ured. 
Samo malko odškrine vrata, nakašlje se i vikne: 

— Ima li 'ko unutra?! ' 

— Samo hajde! — odgovori krupan glas. 

Mijat skine svoju crvenu kapicu, turne je u džep od kožuna i 
uđe, Ukratko ispriča nadšumaru sve, što je doživio i on i drugi ljudi 
s novim lugarom, i 

— Nisam vam 'tije doći, dok sam ne vidim, a danas sam se, 
eto, srije s tim vukodlakom, i velim vam: mičite ga, dok je vrimena 
— završi Mijat, maši se lule, no brzo je opet spusti u džep, a dohvati 
stolicu i sjede, i ako ga gospodin nadšumar nije ponudio, 

— Eto, tako! — potvrdi Mijat, 

Nadšumar je tamburao prstima po stolu i sve ispod oka motrio 
starešinu, pretvarajući se, kao ga ni ne gleda ni ne sluša. 

— Tako ti to dakle kažeš!? — progovori iza oduže šutnje. 

— Tako ja vama, gospodine, a vi kome god 'oćetel 

.— Slušaj ti, starješina! — poče nadšumar svečano, povišenim 
glasom, ustade i oštro se zagleda u Mijata. — Ja sam jedva dočekao, 
da sam dobio pravoga čovjeka, koji će vas tjerati u red, Ako mi ti 
kao pučki starješina budeš pravio neprilika, skinut ću te i metnuti 
drugoga, koji će pošteno čuvati carsko dobro, 

— A ti si me i metnije za starešinu?! — sohasl Mijat posprdno . 
i prijeđe rukom preko čela. 

— Ja ću ti već pokazati, tko te je metao i iko će te skidati! 
Ja ću ti pokazati! 

Mijat ustane sa stolice, izvadi kapu iz kožuna i metne je na 
Slavu, govoreći kao da povlađuje: 

— Nude, nude, gospodine! 

— Jest, jest! Svi ste vi jednaki, svi bi.vi lugare sjekirama če- 
šljali, a poslije bi onda kamenjem vatru ložili. Ja ću vas naučiti reda! 

— 'Esi vidije sriće i blagoslova! — poče Mijatina kao da je 
ganut. — Blago nama, kad nam Bog i svitli car poslaše vas i Mile- 
kića,. Mi bi uprav, gospodine, svi otišli u prosjake, da vas nema. 
Ovako, evo, od vaše .... nespavanja i žuljeva nekako se još 
životari! 

Iza tih se riječi okrenu i ode bez pozdrava, a nadšumar ga 
poprati s nekoliko očinskih savjeta. 

— Kad vidite, koliko se zbog vas mučimo i deremo, onda ne 
budite razbojnici i palavorde! Poštivajte našu muku i carsko dobro! 
Šuma je carska, i u nju se ne smije dirati! 

Mijat se nije niti obazreo, Metnuo je kamiš u zube, pljucnuo i 
pognao svoje voliće, 

Kada Božja zvijezda pripeče, kamenje uzvari, zemlja zamre u 
neutaživoj čežnji za 'kapljom rose, a drveće umorno spusti lišće i 
čeznutljivo pruža grančice prema nebu za mlazom vlage, izjave dal- 
matinski čobani blago na Velebit. Tamo se obično sastaju s ličkim 
beračima malina, pa se po potrebi i prema prilikama svađaju, tuku, 
mire i zabavljaju, a redovno zapale šumu, Obično su to manji požari, 
koje sami čobani pogase, no desi se, da gdjekoje godine počine 
ogromnih šteta, Nikada se ne može naći, tko je prvi zapalio ugarak 
ili rasplamsao suho lišće, 

Tako je bilo i one godine. 

Nekoliko je dana tinjalo, vatra se vukla ispod trulih klada kao 
uplašeno leglo zmija, a dim provaljivao na mahove u nebesa i sra- 
mežljivo se, kao slučajno, miješao s blijedim tankim oblačićima, Za 
nekoliko je dana veći dio Trolokava bio već prekriven koprenom 
dima, koji se lagano spuštao u doce i padao iza kosa i hridina kao 
raščešljana vuna, 

Ljudi su obavljali svoje obične poslove, pogledali na Velebitovo 
zastrto lice i dalje mirno radili. Oni su naučeni, da tako gledaju, dok 

ih god starješina ne pozove, da idu u trnjačinu, Tada svaki meće u 
torbu ovelik komad kruha i još kakva smoka, ako se nađe u kući, 
uzimlje tko lopatu, tko sjekiru, i odlazi u planinu. Dok nema poziva, 
nema ni dužnosti, a starješina se ne miče, On ništa ne govori, kao 


da ne vidi, da se požar širi mahnitom brzinom. Prijašnjih je on godina ' 


bio posve drugačiji. Čim je opazio pramen dima u Velebitu, popeo 
bi se na vrh glavičice više kuće i ne bi se micao, dok ne bi bio 
siguran, da se vatra ne širi, Znao bi, da su to ili čobani naložili 
veliku vatru, koja nije opasna, ili da ugljenari pale ugalj, pa bi 
odahnuo, spustio ruku iznad očiju, nekoliko puta pljucnuo, zapalio 
svoju lulu i vratio se u kuću, Ako li bi opazio, da se vatra širi, ne bi 
nikada čekao poziva ni od šumara ni od općine, već bi brže bolje 
uzeo nadžak?) u ruku, pa zaredao od kuće do kuće i sve muško 
gonio u trnjačinu, 

Ljudi su se počeli čudom čuditi, što se on to ove godine ne miče, 
dok jednoga jutra ne banu u selo lugar Milekić i zareda od kuće 
do kuće, da ih pozove u trnjačinu. 


— Starešini ti to reci, gospodine — odgovori mu svaki kao po 
dogovoru, — Njegovo je, da zapovida, a naše, da slušamo! 
. — Kakav starješina! Ja sam vaš starješina! — bjesnio je lugar, 


a ljudi se podsmjehivali, pljuckali i odlazili za svojim poslovima. 
Milekić je bjesnio i grizao krvavu pjenu, no poslušao ga nije 
nitko, te je kao mahnit sam udarao od kuće do kuće kao zvijer 
o šipke željezne krletke, 
— Šuma nam izgori, narodni imetak propada, a ovi se hajduci 
ne miču! — grmio lugar, stigavši pred kuću starješine Mijata. — 
Sjekiru u ruke i nosi je u šumu! 


— Što se ti to šališ, gospodine?! — upita Mijat i nasmiješi se, 
— U carsku šumu tirate 'ajduke sa sikirami?! 

— Brže! — vikao je lugar, 

— Caru raste, caru i gori, gospodine! — odgovori Mijat i pljucne 
na dva metra ispred sebe. — Meni nije ni'ko reka, da zovem ljude. 

— Ja ti velim, ja ti zapovijedam! Nosi se, tornjaj se! — derao 
se lugar i udarao čakom po kundaku. 

— Lagano, lagano, gospodine — umirivao ga Mijat. — Sam će 


svitli car utrniti požar svoje šume, Šta ćemo mu mi 'ajduci?! 
Rekavši to, okrene se i otide za svojim poslom, 
Još istoga dana zaredaše oružnici od kuće do kuće i pognaše 
sve muško u planinu, S njima je bio i starješina Mijat. On je nepre- 

stano trčkarao od jedne grupice ljudi do druge, smješkao se, podmi- 
givao i samo po koju izustio i prelazio drugima. 

— ET nu, ljudi?! — ponavljao je, 

— Ne triba ti govoriti! — odgovarali su svi i nastavljali put 
tromo i polako, kao da idu za mrtvacem. 

.Puna su dva dana bili u šumi, a da nije bilo upravo nikakve 
koristi od njihova rada, i neprekidno je preko polovice ljudi švrljalo 
po šumi ili ležalo po škrapama i guštarama, 

— Ništa ti ljudi ne valjaju, Ništa ne rade! — vikao je nadšumar 
Mijatini, 

— A nu, gospodine! — odgovarao je Mijat. — Ka' na tuđoj 
njivi, I dobri su oni! 

A požar se širio i sve brže i brže se spuštao u doline, te se 
činilo, da će skoro ognjenim plaštem prekriti sela i polja. 

Mijat je stajao na jednoj uzvisini, zamišljeno griskao brk i tuckao 
lulom po koljenu, mjereći očima ogorjelu površinu, 

— Za Krista Boga, što rade ti vaši ljudi?! — vikne nadšumar 
sav izvan sebe, 

— Čekaju, gospodine, — odgovori Mijat mirno. — Kod taki' 
poslenika ka' što ste i vi i vaš lugar, što će svitlom caru još drugi 
težaci?! Carevo je to i vaše! 

Nadšumaru sijevnuše varnice pred očima, izmahne ogromnim 
kolcem, da smjeri Mijata po tjemenu, no on se izmače kao lasica, 
a nadšumar pljusne u ogredke. U istom času ga poklopi nekoliko 
bukvića. 

— Dosta je! — vikne Mijat, a ljudi odstupiše. Nadšumar je ste- 
njao i kušao da zove u pomoć, no niti je u njega bilo glasa da viče, 
niti koga, da ga čuje. 

Svi se odmakoše, da ih ne zahvati bukva, koja se rušila baš 
na ono mjesto, gdje se nadšumar borio s dušom, da mu prikrati 
samrtnu borbu. 

— Ako j'i carevo, dosta j'! — reče podrugljivo Mijat nekolicini 
momaka, koji su ga okruživali. — Šteta j' već velika, Mogli bi' mi 
i još podniti, ali će se vatra oteti. Drž'te i trnite. 

— A lugar? — upita neki, 

— Što »lugar«?! — izdere se Mijat. — Ponesi ga svome ćaći 
za uspomenu, 

— Ma, ne velim ja — poče se onaj ispričavati. — Ne tribamo 
$a mi ovakoga, al opet pitam. Ti si starešina, a ne ja. 

— Nisam ja starešina, da se brinem za ušil Dovedite ga, 

Momci žurno odlete svaki na svoju stranu vičući ljudima: 

— Starešina naređuje, da se trnel 

Svi se prihvatiše posla, a dvojica potraže lugara Milekića i re- 
koše mu, da ga Mijat treba. 

— Šta hoće? — izdere se lugar, sav zelen od bijesa i srdžbe, 
no ipak pođe s momcima, 

Mijat je izdavao odredbe kao vojskovođa, a složne ruke uda- 
rale, prsa se nadimala i nepci muževno podnosili ubitačnu žeđu. 
Bukve su padale, a pravilni se vijenac žurno vio oko garišta, da 
presiječe put nezasitnim jezicima požara. Kad je opazio lugara, 
okrene se prema njemu i tiho ga upita, kao da svaku riječ izvlači 
iz petnih žila: 


— Čiji je Velebit, gospodine — a?! — — — Još bi' mi mogli 
podnijeti, da nam ništa ne bude, ali ne ćemo više! Dosta je. 

Lugar je mijenjao boju u licu, grizao usne i lupkao puškom o 
bedro. 

= — Ništa ja tebi ne velim — nastavi starješina mirno i odmje- 
reno — al će biti najbolje, da iz unih stopa pokupiš i drčinu, pa 
seliš k vragu, od kog si i doša'. Ništa ja tebi ne velim i ne moraš 
ti mene poslušati, al opet — ču'će se! 

Milekić je neko vrijeme neodlučno stajao i šutio, a onda pro- 
cijedi kroz zube: 

— Tako ti meni, carskom službeniku?! 

— E, a nu! — odgovori Mijat i slegne ramenima, — Što ćeš 
caru, kad mu nisi moga' pogasiti Velebita?! A vidiš nas: kad 'oćemo, 
gori; kad ne ćemo, trne se. Tako se radi u svome i za sebe! 

— A gdje je gospodin nadšumar? — upita lugar nesigurno i za- 
korači, da ode, ' 

— Pa, ja uprav ni ne znam — odgovori Mijat i pliucne. — Ništo 
mi rekoše, da ga je Velebit poije. 

Iza tih riječi okrene se od lugara i vikne: 

— Trnite, momci, trnite! Još bi' mi mogli, al — dosta je. 

— Naš je to Velebit, 


Mile Budak . 


__ 


1) žigicu; ") sjekira. 

Smrt ličkog Mustaj-bega 


Prelo kupi budulica Janja 

po Uzocu butumi) prokletome, 
po Brlogu, pa po Brloginu, 
po Plaškome, po selu vlaškome, 
sve probira kitliž) Madžarice, 


sve po izbor šezdeset Madžarki, 


sviju Janja zbija do Uzoca, 

da igraju kolo u avliji3) 

na sramotu ličkom Mustaj-begu 
hem u Lici svakojem ajanu.4) 
Janja mliđde,5) da niko ne gleda, 
al to gleda mlad Musiću Meho, 


Musić Meho s polja Turjanskoga. 


Ode Meho na Udbinu bilu, 

da to ličkom kaže Mustaj-begu; 
ali ne zna mlad Musiću Meho, 
sa šta Janja kupi Madžarice. 
Njoj su rekli dva bana silovna, 
ban zadarski i ban šibenički, 
da će oni pokupiti vojsku, 

da će svesti vojsku do Uzoca, 
a u klancu bega dočekati, 

da će bega s glavom rastaviti, 
kad Uzocu on do kola siđe. 

što su rekla dva bana silovna, 
što su rekli, to su učinili: 
Vojsku kupe uz oba Kotara, 
svedoše je pod Kotar kameni. 
Vićus) čine dva bana silovna, 
kako b' bega glavom rastavili. 
Njima veli Gavran od Kotara: 
»Ta znate li, dva bana silovna, 
fajde nema na bega pucati, 

ne mere ga zrno od olova 

ni njegova velikog Goluba; 
već da nam je dva junaka naći, 
da isprazne duge granatlije, 
sliju zrnje od suhoga zlata, 
bega može žuta madžarija,s 
jedna njega, a jedna Goluba«. 
Stade vika dva bana silovna: 
»Da je naći dva taka junaka, 
što bi zlatom puške napunili, 
jedan junak da na bega puca, 
drugi junak pod begom Goluba, 


bani bi ih dobro darivali.« 

Ali muče kotarski serdari. 
Onda Tutek viknu harambaša: 
»Hej čuješ li, bane gospodine! 
ja ću salit sedam madžarija, 
pa ću svoju pušku napuniti, 

evo vira 'Tutek-harambaše, 

ja ću ubit bega na Golubu.« 
Onda Trivun viknu harambaša: 
»Evo vira od Trivuna tvrda, 
saliti ću sedam madžarija, 

ubiti ću pod begom Goluba.« 
Njima veli Zadranine bane: 
»Harambaše, .društvo uzimajte, 
vi u klancu bega dočekajte, 

kad se vrati od Uzoca bila.« 
Harambaše društvo izabraše, 
izabraše šezdeset soldata, 

Koji biju ticu na leteći, 

dvanaest ih puške napuniše. 
Harambaše društvo podigoše, 
povedoše u goru zelenu 

a do društva Tomić-harambaše, 
koji čuva goru od Turaka. 
Kada Tutek do Tomića dođe, 

pa u klanac Tutek pogledao, 
kad li Turci klanac ujagmili, 

a pred Turci Kozlić Huram-aga. 
Onda Tutek Tomiću podviknu: 
»Hajd', Tomiću, kamenu Kotaru, 
gospodinu našem banu kaži, 

da su Turci klanac ujagmili, 
pred njima je Kozlić Huram-aga.« 
Ode Tomić, kuja ga štenila! 
Dođe banu, po istini kaže. ; 
Kad ban čuo, Tomiću podviknu: 
»Hvo tebi knjige napisate, 

a evo ti hiljadu cekina! 

Kad do klanca siđeš i Turaka, 
bega nema, otišo Uzocu, 

u klancu je Kozlić Huram-aga, 
nađi agu, njemu knjigu podaj, 
ali podaj hiljadu cekina, 

a aga će klanac ostaviti, 

dat će glavu Like Mustaj-bega 


120 


ta za žutih hiljadu cekina, 

Dok on vojsku iz klanca izmakne, 
hajd Tuteku, nek klanac naseli, 
nek dočeka ličkog Mustaj-bega!« 
Ode Tutek, a knjigu odnese; 

kraj Tuteka i kraj harambaša, 
kod njih ima šest stotin' šicara.u 
Kada Tomić do bogaza!? dojde, 
vidje vojsku silnu u bogazu, 
Tomić Turke iz sveg grla viče: 
»Koj je ovde Kozlić Huram-aga?« 
Njemu kažu Kozlić Hurlam-agu. 
Kada Tomić Huram-agi dojde “ 
Boga nazva, bilu knjigu pruži, 
Huram-aga knjigu pregledao, 
pruži Tomić u džepove ruku, 
izvadi mu hiljadu cekina. 
Huram-aga kad uze cekine, 

on doviknu od Like junake: 
»Davor moja braćo i družino! 
Ovo mi je bila knjiga stigla: 

beg je pošo sa šezdeset druga 

na Uzolac porad Janje lipe, 

ovud beže udariti ne će. 

ded'te da mi izmaknemo vojsku!« 
Aga hoće, a Ličani ne će, 

on Ličane izlališ) učinio, 

pa iz klanca vojsku izmakoše; 

a sve Tomić iz planine gleda, 
gdje Ličani klanac ostaviše, 

ode Tomić Tutek-harambaši, 

sve Tuteku i Trivunu kaže. 

To je Tutek teško dočekao, 
harambaša klanac naselio, 

pa poreda šest stotin' šicara, 
koji ticu gađa na leteći. 

Njima Tutek veli harambaša: 
»Kad. Mustaj-beg dođe od Uzoca, 
vi pucajte svi na barjaktare, 

a nemojte bega ni Goluba, 

ja ću bega s Trivun-harambašom.« 
Tutek klanca čuva prokletoga. 

Da vidimo bega udvinjskoga! 

Uz bega je šezdeset konjika, 

uz njeg Đulić ide barjaktaru, 
Musić Meho s polja Turjanskoga 
i barjaktar Memičiću Mujo. 


U Uzolac konje natirali, 

a do kule uzolačkog Marka. 

Tu nađoše kolo divojaka, 

kolo vodi uzolačka Janja. 

Kad Mustaj-beg dojaha Goluba, 
Boga viknu, Boga Janja primi: 
»Jesi P Janjo, prelo pokupila 

na sramotu ovom Mustaj-begu ?« 
»Jesam, beže, viru ti zadajem, 
pokupila, divno kolo igram, 

ne bi 1 ovde tebe domamila.« 
»Eto si me, Janjo, domamila«. 
Tad Mustaj-beg sa Goluba frci, 
on kod Janje kolo rastrgnuo, 

u kolo se kod nje ufatio: 

»Baš ću s tobom kolo okrenuti!« 
A odjaha šezdeset konjika, 

pa s' ufati momak i divojka, 
pa okreću kolo nakolo. 

Al se čudna tušta pomolila, 


od Kotara silovita vojska, 


a pred vojskom dva bana silovna. 
Slade vika zadarskoga bana: 
»Jesi 1, beže, kolo ufatio 

baš kod lipe budulice Janje, 
piva li ti buđulica Janja?« 
Kad viđaše mladi barjaktari, 
svak ujagmi jednu divičicu. 
svaki za se baci Madžaricu, 

a Mustaj-beg uzolačku Janju. 
A na bega Kranjci navališe, 

na njega se oganj prolomio. 
Beg pogleda niz Uzolac kleti, 
Udvinjani bega ostaviše. 

A ko bega da ostavi ne će? 
Memičić ga ostaviti ne će, 

on od bega otiskuje Kranjce, 
a Mustaj-beg viče Memičića: 
»Deder, gine, da se promijenimo! 
ti pojaši mog konja Goluba, 
a ja hoću tvojega dorata.« 
A Memičić frci sa dorata, 

on pod bega podmače dorata, 
Janju za njeg baci budulicu, 

a Memičić na Golubu frci, 

pa podviknu, povrati Goluba, 
sve od bega Kranjce otiskuje. 


Siab je dorat Memičića Muje 
teško snosi bega s budulicom. 
Opet beže Memičića viče: 

»Daj mi, sine, mog konja Goluba, 
jer se jesam viri zaticao, 

na njem da ću glavu izgubiti, 
sad je meni suđen danak došo, 
čuješ I oganj u klancu prokletom ? 
Huram-aga j' klanac ostavio, 

a Kranjci su klanac naselili.« 
Pod njeg Mujo podmače Goluba, 
pred njim pođe Memičiću Mujo, 
na Muju se oganj otisnuo, 
umakoše u klanac prokleti. 

De pogledaj Tutek-harambaše: 
On na begu nišan ufatio, 

svojoj pušci živu vatru dade, 
puče puška Tutek-harambaše, 
otišće se beže sa Goluba; 

puče puška 'Trivun-harambaše, 
pade Golub baš kod bega svoga, | 
a poteče Tutek harambaša, 
Mustaj-begu da odsiče glavu. 
Al podviknu Memičiću Mujo: 
»Stan', Tuteče, kuja te kotila!« 
Memičić ga ćordđom udario, 

al ispade Trivun harambaša, 

i njeg Mujo ćordom# udario, 

i njega je glavom rastavio, 
poginuše oba harambaše. 

Opet s' sitan oganj prolomio, 
pobigoše Kranjci iz bogaza, 

ne smidoše begu ni razboju. 

Ode jadan Memičiću Mujo. 

Kad pod gorom agu ugledao: 
»Huram-aga, crn ti obraz bio! 
zar uputi Liku Mustaj-bega?« 
Na to s' aga iz grohota smije. 
Zacviliše mlađi Udvinjani, 
zacviliše, konje uzjahaše, 

a Mustaj-beg osta u bogazu, 
ranjen beže u stine uteko, 

beže ječi pod jelom zelenom, 
već i drugi danak osvanuo, 


a otišla Janja u Uzolac. 


Malo vrime, ni dugo ne prođe, 
jedan kozar dođe za kozama, 

kozar bega najde u stinama. 
Kada dojde, veli Mustaj-begu: | 
»Zar tu ječiš, lički Mustaj-beže!« 
»Ej kozaru, moje dite drago, 
uzmi sablju, odsici mi glavu! 

Da mi glavu sneseš do Uzoca, 
veliki bi bakšiši“ "pokupio, 
dobro bi te darovali bani.« 

Kozar begu tiho govorio: 

»Ne smim, beže, viru ti zadajem!« 
»Smideš, vlašče, viru ti zadajem!« 
Kad ču vlašče, tad palu poteže, 
siječe bega, ali fajde nema 

ne more mu glave odrizati. 

Beg kozaru onda govorio: 

»O kozaru, moje dite drago! 
hajd' u razboj do Goluba moga, 
nać ćeš onde kod konja Goluba 
moju, sine, prebijenu, ćordu, 

jer sam ćordu butum iskršio, 
donesi je, pa mi sici glavu!« 
Kad ču kozar, od bega okrenu, 
kozar najde ate prazovite,n 
ninogi leže jedan do drugoga, 
Nađe kozar begova Goluba. 
Kod Goluba kad kozar pogleda, 
viđa balčak!s od begove ćorđe, 
prebijena sablja na četvero, 
komad sablje do bega donese. 
Uze begu glavu kod kamena, 
pa zamahnu i odsiče glavu, 

pade glava ličkog Mustaj-bega. 
Vlah ostavi koze u planini, 

pa odnese glavu do Uzoca 

biloj kuli uzolačkog Marka. 
Oko kule vavik!" kolo igra, 
kolo igra šezdeset Madžarki, 
kolo vodi budulica Janja. 

Vid' vlaščića, kad donese glavu, 


"baci glavu kolu i divojkam: 


»Eto glave ličkog Mustaj-bega!« 
Kad divojke glavu ugledaše, 

tad među se glavu ujagmiše, 
one lipe pismu podignule: 

»Davor glavo ličkog Mustaj-bega! 
iMnogo si nam na kaharu2 bila«. 
Kad to vidi uzolačka Janja, 

uze glavu ličkog Mustaj-bega, 
tri puta je mrtvu poljubila, 

pa doviknu u kolu divojke: 

»FEj divojke, crn vam obraz bio! 
Kuku glavo ličkog Mustaj-bega, 
ali ti si na junaku bila! 

Dok s' po našoj zemlji četovala, 
nikad libaž! mi želili nismo, 

imali smo mala?" po Primorju. 
Nesta bega, nesta četovanja!« 
Sve slušaju dva bana silovna, 
kod njih sluša dvanaest serdara, 
svi gledaju, što s' od Janje radi. 
A dva bana vlašče povikaše: 

»Jer odriza glavu Mustaj-begu, 
kad bi beže mogo priboliti?« 
Njima vlašče opet govorilo: 

»Ne bi, bani, viru vam zadajem.« 
Vjašče kaže, al mu fajde21 nema, 
ufatiše vlašče u avliji, 

jadno vlašče na kolac digoše, 
nek se priča, dok je ovog svita! 
Da gledamo ličkih nakodica!s1 
Okrenuše jadni na Udvinu, 

s njima dođe Memičiću Mujo, 

on iznese sedam grdnih rana 


braneć bega i konja Goluba 

od đidije25  'Tutek-harambaše 

i leglića*  Trivun-harambaše. 
Da gledamo uskok-Radovana! 

I on dojde ranjen na Udvinu. 
Kad aharu dojde Mustaj-bega, 
on u prezid uvede Gavrana; 
jadna kuka Mustaj-begovica, 

A. kad londži"! on otvori vrata, 
tko u londži sidi pod pendžerom 728" 
Ali Kozlić sidi Huram-aga 

na begovu mistu kod pendžera. 
Rade ciknu, a grlom podviknu: 
»Jadna Liko, što si dočekala, 

te € kozari sada poglavari 

posli našeg bega Mustaj-bega!« 
Pa doviknu on svoje akrane:?, 
»Halal'te mi, draga braćo moja! 
Sad ću i ja Liku ostaviti, 

kad mog bega na Udvini nejma.« 
Uskok Rade poside gavrana, 

ps on ode u Glamoč kameni. 
Lika ne bi neg tri godinice, 
jer Primorci Liku osvojili. 

Nesta bega, nesta četovanja! 


1) sav; 2) nakićen; 2%) dvor; 4) poglavar, prvak; 5) misli; 6) vijeće; 7) duga, 
išarana puška; 8) novac, dukat; %) vođa; 1%) hajdučki poglavar; 11) strijelac; 
12) klanac; 13) prijava; 11) mnoštvo ljudi; 15) sablja; 19) dar u novcu; 17) ne- 
ujalovljeni, neustrojeni konji; 8) držak od sablje ili mača; 19) uvijek; 20) žalost; 
21) hljeba, kruha; 22) blaga, živinčadi; 23) korist; 24) naletica, svadljivac; 25) 
nitkov, ništarija; 25) skot; 27) sjenica u vrtu; 28) prozor; %) vršnjake, prijatelje. 


* 


Badava se radi, gdje se ne štedi. 

Bez jednog čovjeka može biti vašar, 

Bez muke nema nauke, 

to se dima ne nadimi, taj se vatre ne nagrija. 
Nebojšu najprije psi ujedu. 


1 bunar se pregrabi, 


Od Medka do Obrovca 


Kišovito svibanjsko popodne pratilo nas na putu od Medka na 
Struge, kuda sam, u društvu karlovačkih prijatelja, pošao na moj 
prvi izlet na Velebit, Privlačio me je već odavno. I željno sam oče- 
kivao zgodnu priliku, da vidim iz neposredne blizine toliko opjevanu 
i vijencem neslomivog narodnog otpora ovjenčanu hrvatsku planinu, 
koja je poznata, bar po imenu, svakom Hrvatu. Tragedija rastrganog 
hrvaiskog narodnog tla nije nas mogla ni tu mimoići.,. Od kolo- 
dvora do sela pošla su s nama djeca, koja su se vraćala iz“ gospićke 
gimnazije. Svaki par stotina metara uspona vraća nas vremenski 
natrag tako, da smo iz bujnog i zelenog svibnja u dolini došli na 
veljaču, gdje su pupovi tako malo nabubrili, a visibabe i kukurijeci 
stidljivo izvirili glavicama iz snijega. 

Odmor u skloništu na Strugama dobro je došao, ali izgledi za 
spavanje bili su slabi, jer su nam oskudni naši pokrivači i lijepa, 
vedra, zvjezdana noć otkrivali slabe izglede za spavanje. Neko se 
bojao, da se gore, na tavanu, gdje smo spavali, ne osušimo na dimu 
ognjišta kao bakalari, pa je ugasio vatru, Pri jutarnjem svijetlu vidjeli 
smo, da krov ima na sve strane izvrsnu »ventilaciju«, te je strah bio 
suvišan. »Vilu Propuh« ostavismo ranim jutrom, i još prije sunčeva 
izlaska popesmo se na obronke Buljme, s kojih puca neizrecivo lijep 
vidik na more, otoke, dalmatinsko kopno, na Brezimenjaču, kroz 
koju trebamo sići u Malu i Veliku Paklenicu, i na karakterističnu 
piramidu Svetog brda. Pada mi na um, da je tamo ispod njega i Lo- 
vinac, »središte svijeta«, u kome je »vrilo mudrosti«, ali tamo su 
i naša ognjišta, neugasiva ognjišta, jer ih čuvaju Lukani i Anere.,.,.') 


Često sam bio na moru. Ali svaki put, kad ga ovako s visine 
gledam, sjetim se Nazorova »Dolaska Hrvata« i u duhu zamišljam, 
kao što je to Iveković kistom ovjekovječio, kakav je utisak ostavilo 
to beskrajno, modro more na prva hrvatska plemena, kada su prešla 
velebitske klance i gledala ga možda baš i s ovog mjesta, odakle ga 
mi sada gledamo... 


Put niz Brezimenjaču dosta je dobar, a mi se žurimo, 
da se operemo i okrijepimo u potoku Paklenici, Svježina 
gorskog potoka, koji se bučno probija prema moru, dobro nam je 
došla, Nije manjkala ni običajna »maksuzija«, crna kava, koju sam 
napravio na »turski« način, kako bi to rekli Zagrepčani, a društvo 

ju je, sigurno da me uvrijedi, silno hvalilo, Okrijepivši duh i tijelo, 
bolje reći napunivši želudac različitim đakonijama«) krenuli smo 
na Veliku Paklenicu. Vidjeli smo već odozgor, sa Buljme, 
kako se crni, i znali smo, da se ne zove uzalud Paklenica, Put me je 
podsjećao na dolinu Drežnice u Hercegovini, samo što je mnogo 
kraći, a dolina uža. Još mi je i sada u pameti onaj dan, kada sam 
po srpanjskoj žegi, natovaren kao magarac, prešao cijelu dolinu 
Drežnice i uspeo se na Bare na Čvrsnici! Slično, možda još žalosnije 
mora ljeti izgledati i dolina Paklenice, u kojoj caruje sam kamen. 
Potok Paklenica ponire na dva mjesta i ne dolazi uopće na površinu 
do mora, Na ulazu u sam klanac Velike Paklenice diže se s lijeve 
strane Anića kuk, Stojimo na ulazu u sam klanac i s nelagod- 
nošću gledamo dolje, gdje se u nevjerojatnom neredu dižu odvaljene 
stijene, koje veličinom zapanjuju. Kakva je sila i snaga pomakla te 
milijunske težine s vrha kukova? Kakvi su to stravični bjesovi igrali 
kolo i lomili planine s lakoćom, kojom mi mrvimo kruh? Velika 
Paklenica je privlačljiva sama za sebe, Veličajna, ali i strašna. Prola- 
zimo je teško sagledajući vrhove kukova, koji se kao prevjesne sti- 
jene nadviše nad nama. 


Žurilo nam se, jer je iza nas išla oluja, Vidjeli smo njeno rađanje 
gore oko Svetog brda, ali osim nekoliko kapi mimoišla nas je. Umo- 
reni duljinom puta i sparinom podneva došli smo u selo Stari- 
$rad-Paklenicu lijepom, novom putničkom cestom kao razbijena 
vojska, »Prethodnica« nije našla u jedinoj gostionici sela ništa od 
jela osim nešto paškoga sira, ali zato dobre »bevande«), Kad smo 
otkrili, da u vrtu ima krasne salate i dobra zelja, program večere bio 
je gotov, Nešto ribe, naše konzerve s makaronima, zelje i salata, a 
sve začinjeno bevandom, dočaralo nam je najljepšu večeru. Prema 
programu trebali smo poći u 5 sati ujutro jedrilicom do Obrovca, Ali 
tokom noći zatrese našim sobama takva bura, da se na odlazak nije 
moglo ni pomišljati. Kako je dan jače hvatao, tako se i more smiri- 
valo, te smo mogli poći poslije devet sati na krasno jedrenje Planin- 
skim kanalom, Novigradskim prolazom i ušćem Zrmanje do Obrovca, 
odakle smo namjeravali »redovnom« autobuskom vezom otići do 
željezničke postaje Gračac, Pet sati jedrenja, a uz Zrmanju bome 
i veslanja, prošlo je brzo uz pjesmu, šalu i priču, tako da nam je u 
Obrovcu bilo žao rastati se s »našim brodom« i simpatičnim »morna- 
rima«, ribom iz Starigrada i bistrim dječacima, 

»Redovne« autobuske veze, naravno, nije.bilo, ali nas je spasio 
slučaj, što je istoga dana na Tulovim gredama bila oveća grupa za- 
grebačkih planinara, koji nas bratski primiše u svoj autobus, 

Put, koji vodi od Medka do Starigrada-Paklenice preko Velebita 
spada među najkraće prijelaze Velebita, On je kao stvoren za kraće 
»ture«, jer se za razmjerno kratko vrijeme može dosta vidjeti i 
naužiti se prirodnih ljepota naše domovine, Osim velebitskih vrhova 
Badnja i Vaganskog vrha tu su i neprispodobivo lijepi izgledi na 
more, tu je Velika Paklenica, krasna »plaža« u Starigradu, obližnja 


«spilja, te najzad put Zrmanjom do Obrovca. Prijatelji, naprijed, Vele- 


bit nas zove! 


A. Vokić 


1) lica iz Budakova romana »Ognjište«; *) jela; 3) vođa s vinom. 


Naš Gospodin nad Likom 


Davno je to bilo. Ne pamte ni najstariji ljudi u Lici, ali je sigurno 
bilo, 

Naš je Gospodin Isus Krist — na pomoć nam bio! — išao sa 
svetim Petrom, da obiđe svijet i da vidi, kako ljudi živu i kakvi su, pa 
da im prema tome odredi budućnost, 

Sveti Petar bio je priprost i neuk ribar, a bezgranično odan i vje- 
ran Učitelju; no zaboravan i veoma tvrd na ušesima, te je čuo samo 
kada bi mu se veoma vikalo. Da ga usavrši i da ga tu i tamo prokuša, 
Gospodin je vazda njega pitao i za zemlju i za ljude, kuda su stizali, a 
onda je istom On rekao Svoju, ' 

Tako su obišli cijeli svijet i preko Dalmacije došli najzad na Ve- 
lebit, napomol Like, Sveti Petar se zagledao, da dobro uoči cijeli kraj, 
sela i brdašca, stijene i kamenje, kako bi Učitelju što brže i što lakše 
odgovarao, kad ga počne pitati, Kako se je zadubao u misli, odalečio 
se malko od Učitelja. 

— Halo, Simone! — zovne ga Gospodin. 

— Da, Rabi — trga se sveti Petar, — Ovo je ,Halan, gdje smo 


sada, 

— Velebna gora! — prven Učitelj i nasmiješi se svojim divnim, 
blagim božanskim smiješkom. 

— Da, Rabi, — potvrdi Simon, Sin Jonin. — Gora se zove Ve- 
lebit, 

— A ovo dolje, ti brežuljci i dolinice? 

— To je, Rabi, Lika, To je kamen, Evo, kud oko seže, sami bre- 
žuljci i dolinice kao brušeni i slagani, a sve kamen, Vjetrovi su nebeski 
tu i tamo nanijeli malo zemljice, da može niknuti travica za ovčicu i 
grmečak za ptičicu. Tu je u Velebitu ogromna šuma, da se. imadu gdje 
sokolovi i orlovi gnijezditi, hajduci ročiti i vile kolo vaditi, 

— Gledaj, Simone, sine Jonin, na onom proplanku u križ s po- 
tokom rasijane kućice, kao da jedna drugoj kažu: »Lovi nas.« Što je 
oto? 

— Lovinac, Lovinac, Rabi — potvrdi svetac, — Tu je sredina 
svijeta, Kad dođemo u Lovinac, ne možemo dalje, Moramo se okre- 
nuti i poći natrag, jer dalje nema puta, 

— Kad je tako — reče Učitelj blago — a dolazi čas. približuje 
se rok, 

— Ti reče, Rabi! — požuri svetac, — Ovo tu bliže, to je Sveti 
Rok, 

Učitelj mu se blago nasmiješi i nastavi: 

— Ne ćemo ići ni dolje, kad se ne može dalje preko onoga ka- 
menja i ploča; 

— Da, Rabi. Ono dolje, preko Lovinca, ono je Ploča, 

— Kakvi su ti ljudi Lovinčani iz sredine svijeta? — upita Gos- 
podin. ' 

— Divni, krasni ljudi, Učitelju. Tu je trgovina za cijelu okolinu. 
Krasni i dušom i obličjem, kao i svi pravi Ličani, samo su nezadovoljni. 

Gospodin ga pogleda, kao da se tobože čudi, 

— Da, Rabi. Nezadovoljni su, jer vjeruju, da im oni iz Ploče po- 
kradoše više, nego Lovinčani mogu vratiti, a za Svetoročane drže, da 
ih izvaraše više, nego oni mogu naplatiti u povišici cijena. 

— Zašto ih ne tuže? Zemaljski su sudovi zato tu, 

— To bi bila sramota, Rabi. Pravi Ličanin rijetko se svađa — on 
samo pamti! — ali ne tuži sudu nikada, jer zna, da u njegovoj stvari 
ne može bolje nitko suditi nego on sam, 

— Kako bismo onda pomogli Lovinčanima? — upita Učitelj, ku- 
šajući svetoga Petra, 

O, Rabi! — uskliknu svetac. — Ti znadeš, da Lovinčani sebi 
sami pomažu! 

— Zašto se onda tuže? 

— Samo tako, Rabi! Da se drugi ne dosjete! 

Gospodin se blago nasmiješi i reče: 

— Ipak, da se Lovinčanima olakša, neka baš na sredini svijeta 
poteče vrelo, koje će biti vrelo mudrosti, Tko se njega napije, niti će 
moći biti prevaren, niti će mu se moći ukrasti, 

— A on, Rabi? — upita svetac bojažljivo, — Hoće li on moći 
ukrasti i prevariti? 

* — Ne, ni on! 

— Učitelju, onda makni to vrelo iz Like! 

— Ništa ne ne boj, Simone, sine Jonin — reče Učitelj, razumjevši 
Petrove riječi. — Ličani će ubrzo znati razvodniti i svetu vođu vrela 
mudrosti, 

— Da, da. Pogotovo Ličani! — odgovori svetac umireno. 

— Jest, Jer su najmudriji — potvrdi Učitelj i nastavi: — Gledaj, 
tu su odmah pod gorom stali ljudi pred kućama i gledaju gore, Koje 
je to selo? Stoje kao Lotova žena. 

— Jest, jest, Rabi, To su Lotići, Lotići se zove to selo, To su ćivni 
ljudi. Samo gdjekad ovako stanu, začude se i ne znaju onda, što bi. 
Dalje od njih, to su sela Plana i Poljana. Sve goli kamen i u njemu 
junaci, orlovi i vukovi, 

— A ona dalje na jug: grad čas, selo čas — ne znaš, što je?! 

— Ti reče, Rabi: Gračac, Pravo i pošteno ličko mjesto, no ne 
vole ga, jer je u njemu sud, 


— Tako, Rabi, Gdje je ruda, tu je i rudokop, a tamo je i Rudo- 
polje i Bruvno i Štikada i Gudura, a blizu je i Mazin. Oni nabrusili 
tabane i namazali štiklje i kotače, pa utekli u gudure, da budu što 
dalje od suda, ali sud ide za njima, te kad je ono selo postalo toliko 
slavno junaštvom i ljudstvom, vidješe, da je pravi čas, da sud baš tu 
sjedne i svi rekoše: Najzasluženije! Grad! Neka sudi, 

— A ovo na drugoj strani? — upita Rabi. 

Sveti Petar je još bio čovjek, i njegovo zemaljsko oko nije vidjelo, 
što mu pokazuje Rabi. Stoga Učitelj učini, da Petar vidi, pa opet reče: 

— Ono mjesto, što je tamo kao kakav goso? 

— Da, da, Rabi. Gospić je ono — požuri svetac, — Pravo i po- 
šteno mjesto. Glavni grad Like i svijeta. Najveća mu je važnost u 
tome, što je u njemu stjecište svega junaštva i poštenja: tu je štokauz. 
To je krasna kuća s pravim ljudima, Zatvor, 

Zašto ih onda zatvaraju, kad su pravi ljudi! 

— Da ne smetaju. Da ne smetaju, Rabi, onima još poštenijima, 
a tu su metnuli tu lijepu ustanovu, jer je kraj najplodniji. Počitelj, 

Vrebac, Sridnja Gora, Korenica, sve to natapa ovu ravnicu, A i Ud- 
bina, i Udbina, otkad su potjerali Turke, ovamo nateže, pa Lapac i 
Boričevac, a ovamo gore Brinje, Jezerane sve do Otočca, otimlju se 
svi za slavu, tko će više stanovnika poslati u tu slavnu kuću slavnoga 
grada, U njemu je i veliki sud, jer je slavom veći grad od Gračaca, 
Udbinu je junaštvima nadbio, Otočcu je junaštva oteo, Korenicu isko- 
rijeni baš štokauzom, a i Perušić — ono lijepo mjestance, što se vidi 
s ovu stranu, kao pero lako privuče k sebi, Sve se to sad slijeva svome 
osi u onu lijepu veliku kuću. Gospić je Gospić, 

— A ovo brdo?! — pokaza Učitelj na krasno samačko brdo, što 
se kao kamenit čunj diže iz ravnice, — Kao sir je nikao kamen iz 
kamena. ' 

— Jest, Rabi, to je Zir, Na vrhu njega, u onim pećinama imadu 
pčelice svoje stanove, pa kad sunašce prigrije, med curi niz stijene. 

— Med! Ah! — uzdahne Učitelj kao da se čudi. 

— Medak, Medak! — potvrdi svetac, — Jest, Rabi, ono mjesto 
blizu Zira, to je Medak, a ono ovamo bliže, to je Raduč, Prava i po- 
štena mjesta. Gospić se nije još nikada trebao potužiti, da mu ne šalju 
dosta i svojih pravih i čestitih momaka u štokauz na nauk, Sve su to 
čestiti, umni i uzorni ljudi, Pravi uzori! 

— Ti, Simone, sine Jonin — reče Učitelj blago i dobrostivo — 
govoriš o tim ljudima, kao da si i sam Ličanin, a ja ih vidim vrlo malo 
u blizini Svojega Oca nebeskoga?! 

— Sramežljivi ljudi, Učitelju! — odgovori svetac krotko i brzo. 
— Ličani su sramežljivi, pa se ne vole gurati u prve redove, pogotovo 
ne, kad je vlast blizu. Ako se koji i primakne vlasti, ta je samo zato, 
što se nada, da bi se moglo gdje što trefiti — tako, da ponese. Ali ne 
za sebe. Bože, sačuvaj! To sve za Liku, Inače bježe od vlasti, da se ne 
bi pomislilo, da su umišljeni, da se precjenjuju: Evo, Rabi, neka, sada 


prođe Likom nebeski čuvar sveti Mihovil ili zemaljski čuvari žandari 


— svi će se pravi Ličani odmah posakrivati, Nije, da su oni što krivi. 
To ne daj, Bože! Nego — samo da se uklone s puta, Da ne smetaju 
vlasti. To je sve samo zbog silne čednosti i čestitosti, 

— Jesu li pobožni, kad su toliko čedni? 


— Jesu, jesu, Rabi — potvrđuje svetac, — Ima ih, doduše razne 
krvi i razne vjere, ali su svi potpuno jednaki, jer čim koji čovjek 
ovamo dođe, odmah! ga izjednači s ostalima ovaj kamen i prava lička 
bura, I mole se pomalo, ali svi oni mole ovu molitvicu; 

»Bože, pomozi i daj mi snage: 
"Rogatome roge polomiti, 

Šušatome roge nabiti, 1 
Jalovicu mirno potrošiti, 

Mliječnu dojku na kap posisati, 
Svog hajduka carski počastiti, 
Tuđem gosi naški zadipliti! 

O pomagaj, silni, Svemogući, 
Blagoslovi male i velike (puške), 
Drugom blago, meni okretanje!« 


To oni svi mole, dok još ne znaju ni govoriti, To krv moli, 

Učitelj nije mogao, da u svojoj neizmjernoj dobroti i blagosti 
cdobri te riječi, koje su Ličani smatrali molitvom. Svetac to vidje, pa 
reče: 

— Rabi, Ličane spasava njihova iskrenost. Oni priznaju svoja 
junačka djela istim onim krotkim, slatkim riječima, kojima drugi — 
prikrivaju svoje kukavičluke, 

— Neka su sretni i blagoslovljeni! — reče Učitelj i podiže bo- 
žansku ruku, te blagoslovi Liku. — Među njih ne ćemo ići, Nek im 
zemlja i dalje rađa bijedom, srećom i junacima; neka je njezini gene- 
rali brane od dušmana, a hajduci od generala, Svaki kamen rodio 
junakom, svaka travka plodnom i ponosnom: majkom. Sve naselili, 
sebe ne raselili! | 

— A od čega će živjeti, Rabi? — upita sveti Petar bojažljivo. 

— Zato će se Ličani pobrinuti sami! — odgovori Učitelj, i opet 
blagoslovi drvlje i kamenje, Liku i Krbavu, a zatim pođe gorom prema 
izlazu sunca. Tu, na najvišem vrhuncu stađe, baci još jedan božanski 
pogled na zemlju, na koju nije stala Njegova noga, i nestade ga u obla- 
cima. 

Taj vrhunac Velebita prozvaše Ličani Svetim brdom. Otada je 
vazda Lika sretna, ponosna, junačka i siromašna. 


Mile Budak 


Dublji bunar, hladnija voda. 
Dali Ciganinu vlast, pa objesio najprije svoga oca. 


I crna koka nosi bijela jaja. 


Dr. M. Ujević: Sjetva_ 9 

Udbinjani Turci i Senjani 


Vino piju Turci Udbijani 

na Udbini u hladnoj mehani, 
sve je sio ajan! do ajana,' 

beg do bega junak do junaka, 

a barjaktar? jedan do drugoga. 
Kad se Turci ponapili vina, 

u ovakav eglenš udarili, 

Tad velide Đulić barjaktare: 
»Mustajbeže, platno od Udbine! 
dajde piši jednu knjigu bilu, 

pa je šalji Senju kamenomu, 

a na ruke Senjanin Ivanu, 

me bi I' svinju domamio amo, 
jere nam je vrlo dodijao, 

na Udbinu zatrke čineći, 

i s Udbine divojke vodeći, 

u knjizi ćeš njega pozdraviti: 
Pobratime, Senjanin Ivane! 
Ostarismo vavik ratujući, 

boj bijući, zatrke čineći, 

a oba smo veće ostarila, 

mogo b' komu suđen danak doći, 
pa bi brate, mogo umrijeti; 

to j' kod Boga velika grihota, 
u zavađi da bi se umrlo, 

Van sakupi trideset Senjana 
po izboru najboljih junaka, | 

i ti dođi na moju Udbinu, 
ovdi ćemo mira učiniti, 

i hladna se vina ponapiti! 

ja ću skupit triest Udbinjana, 
Samo, čuješ, dragi pobratime! 
ne vodi mi sinovca Tadije, 
jer sam čuo, dje divane* ljudi, 
da j' u sofriš Tade sofredžija, 
a kod vina velik kavgadžija, 
pa da na će on da pije vina, 
dok ne vidi odsičene glave, 


i trpeze“ krvljom polivene.« 
Što god reče Đulić barjaktare, 
posluša ga lički Mustajbeže, 

i načini listak knjige bijele, 
kako godir Đulić govorio, 
Opravi je Senju kamenomu, 
a na ruke Senjanin Ivanu, 
Kada knjiga do Ivana dođe, 
knjigu štije senjski kapetane, 
knjigu štije, a na nju se smije. 
Pa on ide nal kulu kamenu, 
opaljuje kratke dževerdane;? 
pukoše mu kratki dževerdani 
otpukoše nakulski mužari, 
drmnuše mu avlijnske lubarde, 
on uzimlje krstaša barjaka, 
iznese ga na bedem avliji, 

pa pod barjak on kupi junake 
po izboru najbolje Senjane. 
Kad skupio trideset junaka, 
i dođe mu sinovac Tadija, 

s njima Ivan sjede piti vino. 
Rad bi ići na Udbinu bilu, 

al Tadija da ostane ne će, 


. Misli misli Senjanin Ivane, 


da kako bi Tadu ostavio, 

pa on miša vino i rakiju 

i opoji sinovca Tadiju, 

pade Tadi glava bez uzglavlja. 
Ivan diže trideset Senjana, 

i on s njima na Udbinu ode, 
Zdravo Ivan do Udbine dođe, 
dočeka ga lički Mustajbeže 
sa svojijeh triest Udbinjana, 
pa ih vodi u mehanu hladnu, 
i sidoše hladno piti vino, 
Najpri siđe lički Mustajbeže, 
pa do njega Senjanin Ivane, 


pa okolo svi redom sidoše 

sve mi side Turčin i Senjanin, 
sve sjedaju jedan do drugoga, 
Vino služi delibaša Tale, 

redne čaše naokolo daje. 

Kad se oni vina ponapili, 

čaša dođe Đulić barjaktaru, 
Uze čašu Đulić barjaktaru, 
čašu uze Ivanu napija: 
»Zdrav, Ivane, senjski kapetane! 
Ni u moje, ni u tvoje zdravlje, 
Van u zdravlje onoga junaka 
Ko zametne među nama kavgu.« 
Blizo s' Ive pendžer dogodio, 
Na um pade sinovac Tadija. 
On uzdahnu, pogleda na pendžer 
niz Krbavu do Bunića bila, 
Čaša ode redom naokolo; 

opet čaša do Đulića dođe: 
poče Đulić turski divaniti, 
Udbinjanom Turkom govoriti: 
»Udbinjani, moja braćo draga! 
Kada meni treća čaša dođe, 

ja ću treću čašu nazdraviti 

baš Ivanu senjskom kopilanu. 
Kad on uzme treću čašu piti, 

ja ću onda kavgu zametnuti, 

i Ivanu glavu odrubiti, 

i vi onda svaki svoju ćordu, 
svaki svomu odsijeci glavu; 
pogubimo trideset Senjana, 

i Ivana, senjskog kopilana!« 
Niko turski ne zna divaniti 

od Senjana, žalosna im majka! 
Đulić uze i tu čašu vina, 

i napija Senjanin Ivanu: 


.»Zdrav, Ivane, senjski kapetane! 


Ni u moje, ni u tvoje zdravlje, 
van u zdravlje onoga junaka, 

ko zametne među nami kavgu, 


Što pogledaš na pendžer od londže? 


niz Krbavu do Bunića bila? 
Valjda s' nadaš sinovca Tadije; 
danaske ti on pomoći ne će,« 

I ta čaša ode naokolo, 

Beg pogleda na: srčul? pendžera 
niz Krbavu spram Bunića bilu: 
kad se plameni magle pomolio, 

i u magli samo konjaniče; 

vrlo momče konja rasrdilo, 
plaho goni uz Krbavu ravnu, 
ispod njega živa vatra sipa, 

iz zuba mu sijevaju munje, 

iz nozdrva modar plamen bije, 
iz ušiju leden vitar puše 

i raznosi plamen po Krbavi, 
Kad to vidje Lika-Mustajbeže, 
onda poče turski divaniti: 
»Udbinjani, draga braćo mojal 
Eno nam se od Bunića bila 
plamen magle, dico, pomolio, 
iu magli samo konjaniče, 
momče vrlo konja razljutilo, 
mogo b' biti Senjanin Tadija. 
Van kad dođe u londžu kamenu, 


svi pred njime na noge ustan'te, 


i Tadiji misto namistite; 

mogo bi se srdit dogoditi, 
među nami kavgu zametnuti,« 
Još beg istom u riči bijaše, 

a Tadija pred mehanu dođe, 

i odside Doru pred mehanom,"? 
veže Doru do Ivina Vranca, 
ion ide u mehanu bilu, 

i uniđe k Turkom u mehanu, 
Boga nazva Turkom Udbinjanom; 
»Bog pomozi, Turci Udbinjanil 
Jeste li mi strica zasužnjili?« 

Oni njemu Boga otprimili: 

»Bog pomogo, Senjanin Tadija! 
Nismo tvoga strica zasužnjili, 
Van pijemo s njime hladno vino.« 
I Tadiji misto namistiše 

do Đulića mlada barjaktara, 
Namah njemu dobrodošle daju: 
»Dobro došo, Senjanin Tadija!« 
I dade mu trijest Udbinjana, 
dadoše mu triest čaša vina. 
Popi Tade triest čaša vina 

i četiri begove rakije. — 

Ode čaša redom naokolo, 

baš triput se čašom obredali, 
kad Tadiji redna čaša dođe. 
Uze čašu, nazdravlja Đuliću: 
»Zdrav, Đuliću, begov barjaktaru! 
Ni u moje ni u tvoje zddravlje, 
van u zdravlje onoga junaka, 

ko zametne među nami kavgu.« 
Ode čaša redom naokolo. 

Poče Đulić turski divaniti: 
»Udbinjani, žalosna vam majka! 
jesam li vam, Turci, govorio: 
pogubimo Senjanin Ivana 

i njegovih trideset Senjana, 
sad bi lako Tadu pogubili, 

a tako ga pogubiti ne ćeš 

ni bez rane ni bez mrtve glave.« 
Misli Đulić, da Tade ne znade, 
da ne znade turski divaniti. 

Al Tadija riči razumio, 

i latinski poče govoriti: 
“»O Senjani, žalosna vam majka, 
kada niste pogubili glave! 

Sad, kad meni treća čaša dođe, 
napit ću je Đulić barjaktaru. 
Kada treću uzme Đulić piti, 
bogme će mu na nos udariti, 

ja ću njemu odrubiti glavu, 


vi sicite svaki svog Turčina, 

a ti, striče, ličkog Mustajbega.« 
Opet čaša do Tadije dođe; 

nazdravi je Senjanin Tadija, 

nazdravi je Đulić barjaktaru: 

»Zdrav, Đuliću, begov barjaktaru! 
Ni u moje, ni u tvoje zdravlje, 
već u zdravlje onoga junaka, 

ko zametne među nami kavgu.« 
Zlo na umi odmah begu bilo, 

i diže se lički Mustajbeže, 

i on ode u kulu kamenu, 

ostaš' Turci s njima pijuć vino, 
Dotle čaša do Tadije dođe, 

uze čašu Senjanin Tadija, 

i nazdravlja Đulić barjaktaru: 


»Zdrav, Đuliću, begov barjaktaru: 


Ni u moje, ni u tvoje zdravlje, 
već u zdravlje onoga junaka, 
ko zametne među nami kavgu.« 
Popi čašu Senjanin Tadija, 
drugu nali Đulić barjaktaru, 
nagnu Đulić da će piti vino, 
Tade trže oštru britku ćordu,!? 
i Đuliću odsiječe glavu. 
Senjani se na noge skočiše, 
svaki svoju ćordu povadio, 
svaki tursku odsiječe glavu. 
U tom, brate trideset Senjana 
odsjekoše triest turskih glava. 
Ivan koga ne imade sjeći, 

jer pobiže lički Mustajbeže. 

I Senjani na noge skočili, 

iz mehane biše izletili, 

svaki konja posidnuo svoga, 
Ivan jaše Vranca vilenoga, * 

a Tadija pomamna Dorata, 
otiskoše niz brig od Udbine, 
sajezdiše u Krbavu ravnu, 
Kad sađoše u Krbavu ravnu, 

dva pivaju, a dva otpivaju, 
dva pucaju, a dva nabijaju, 
I odoše Senju kamenomu 
pucajući i povijajući,. 

Osta beže na Udbini biloj 
kukajući i ljuto cvileći, 
Narodna pjesma 


1) ajan, starješina, prvak; *) zastavnik; 2) razgovor; 4) govore; 5) kod 
jela, kod stola; %) svadljivac; 7) stol; 8) puška s išanarom cijevi; %) terasa; 
15) staklen; 11) gostiona; 1?) sablja. 


Služio je kralja hrvatskoga 
Sokol sjedi na Udbini gradu, 


žute mu se noge do koljena, 
zlat€ mu se krila do ramena, 
vije mu se kruna nad očima, 
Pitale ga Udbinke djevojke: 
»Oj sokole, siva ptico moja, 
tko ti žuti noge do koljena? 
tko ti zlati krila do ramena? 
tko ti vije krunu nad očima?« 
Odgovara sokol ptica siva: 
»Služio sam kralja 'rvatskoga; 
u njega su do tri lijepe kćerke, 
jedna žuti noge do koljena, 
druga zlati krila do ramena, 
treća vije krunu nad očima.« - 


Narodna pjesma 
* 


8. Hrvatski narod ima pravo na svoju vrhovničku (suverenu) vlast 
u svojoj vlastitoj državi Hrvatskoj na cijelom svome narodnom i 
povijesnom području oživotvoriti, £, j. svoju potpuno samostalnu i 
nezavisnu hrvatsku državu opet uspostaviti. Tu uspostavu imade 
pravo izvršiti svim sredstvima, pa i silom oružja. 

Hrvatski narod ne vežu nikakve međunarodne niti državopravne 
obveze iz sadašnjosti niti iz prošlosti, koje nisu u potpunoj suglasnosti 
s ovim načelima, niti će se na takve obveze u svojoj Nezavisnoj 
Državi Hrvatskoj obazirati. 


134 
Mirila 

U Velebitu živi prastari hrvatski narodni običaj: mirila. Vele- 
bitska ljudska naselja daleko su jedna .od drugih i mala su, jer je 
zemlje malo; razdaleko međusobno i u različnim su visinama. Malo 
je crkava, a i one su, osim rijetkim izuzetaka, od starine dolje u 
Primorju. Zemlja je rijetka, zato je groblja malo i narijetko. Kada 
čovjek umre, moraju često mrtvaca u lijesu ili u plahti zamotana 
nositi i po nekoliko sati hoda do groblja. To je naporno i teško. 
Noseći tako lijes po teškim i strmim uskim kamenitim stazama, po- 
najviše po žezi, nosači obično počivaju po prilici na pola puta od 
naselja do groblja, 

Noseći mrtvaca, danas obično u lijesu, na posljednji njegov put, 
većinom niz Velebit, na središnjem mjestu pri počivanju polože na 
vodoravno kamenje ili ploče lijes s mrtvacem odnosno mrtvaca, i to 
poprijeko prema obronku brijega, da bude vodoravno, a koliko sam 
opazio, nad putom (stazom). Pod lijes se podlože ravnije ploče; uz 
glavu lijesa osove i ukopaju pri tom jednu kamenu ploču, a uz noge 
osove gdjegdje drugu takvu kamenu ploču, kao da su mjerili dužinu 
mrtvaca, Te ploče ostanu tako osovljene u zemlju i zovu se »mirila«, 
a mjesta, gdje su danas ili gdje su bila takva mirila, zovu se »miri- 
lišta«. U njih iz poštovanja i zbog starog običaja nitko ne dira, 
Obično poslije rođaci još na unutrašnjoj strani ploče, gdje je stajala 
mrtvačeva glava, uklešu križ, prva slova imena i prezimena ili cijelo 
ime i prezime, pa dan i godinu smrti. Kad se radi o mrtvacu članu 
veće obitelji, tada se do njegovih mirila ostavljaju sa strane mjesta 
za ostale članove njegove obitelji, koji će iza njega poći na vječni put. 
Tako se često nalaze četiri do pet mirila jedno do drugog od iste 
obitelji. Više puta su jedno do drugoga mirila oca, jednog djeteta ili 
dvoje njih, majke, sina, unučeta i t. d. 

Uzglavne su ploče često pačetvorinaste, kako ih je tlo dalo. 
Gdje su mirilišta bolje njegovana, tu su uzglavne ploče gore zaobljene 
s udubenim rubnim okvirom ili bez njega na unutrašnjoj strani, na 
kojoj se urezuju i natpisi (prema glavi od lijesa). Neke se uzglavne 
ploče svršavaju niskim trokutom, Unutrašnja je strana izglađena. 
Tu se nalazi ponajviše urezan oveći križ u sredini, ali ih ima i bez 
križa, s natpisom, a i bez natpisa. Okomite su ploče visoke 50 cm 
do 1 m. Ploča je smještena zapadno nad glavom mrtvaca, te mrtvac 
ležeći u mirilima gleda prema istoku, baš tako, kako je za života u 


135 


starim primorskim crkvama, položenima i građenima prema prasta- 
rim propisima, gledao u crkvi prema istoku na glavni crkveni oltar. 

U starijim su mirilištima ploče zbog bure, vremena ili hodanja 
blaga već isprebacane. U mlađima, do pedesetak godina starima, 
osovljene su ploče još uspravne u redovima, i to ploče od glave 
jedna do druge u dužem ili kraćem nizu na laganoj uzbrdici, Tek 
Sdjekoja se ploča nagnula bilo postrance bilo naprijed ili natrag. 
Neobično je vidjeti, kako se u kamenoj velebitskoj pustoši, osobito u 
Podgorju, uz put nanizale takve osovljene ploče, spojene međusobno 


- izravnim kamenitim tlom u širini lijesa, sve jedna oko 2 metra 


duga stepenica nad drugom; a uzglavne ploče s više ili manje čitkim 
i razumljivim znakovima, brojkama i godinama, 

Narodni običaj »mirila« razvijen je i živi i danas u nadmorskom 
velebitskom Podgorju kod Hrvata. 

Čini se, da je taj narodni običaj vrlo star. To dokazuju i imena 
predjela »Mirila« i »Mirilišta« u Velebitu, i bez obzira na to, da li 
još i danas tamo ima mirila i da li se taj običaj još vrši. Postanak 
toga običaja trebat će tražiti u počivanju nosača, kad nose mrtvaca 
od njegove kuće na groblje, pa ga polože na tlo, dok se odmore, 
Kako je to posljednji zemaljski polazak mrtvaca putem, kojim je za 
života najčešće hodao, a zadnja uspomena na čovjeka, od kojega će 
zakratko ostati samo prhke kosti, to ga na tom putu izmjere po 
dužini, te mu uz glavu i uz noge osove kamene ploče. Tako se sačuva 
živa i posve ispravna uspomena na njega. Osim uklesanog imena i 
dana smrti ostaje i neka slika o njegovoj veličini. I to je sve uz glavni 
put, koji vodi od pokojnikove kuće do središta sela, gdje je crkva i 
groblje. Tuda danomice svi njegovi prolaze, a prolazit će i njegova 
buduća pokoljenja, Tako uspomena na pokojnika ostaje živa i poslije 
njegove smrti dugo vrijeme, a nevezana na groblje, u koje živi ljudi 
ne idu ni poslom ni šetnjom. Osim toga groblja su malena i preko- 
pavaju se, pa se pojedini mrtvaci u njemu gube, a ljudi ih obilaze 
samo jednom ili dva puta na godinu, dok putem idu svaki dan, Stara 
grobišta (t. zv, ilirska?) u nadmorskom Velebitu od Šatorine prema 
moru pa dalje na jug samo su gomile kamenja nad mrtvacem, koje 
i danas većinom stoje netaknute, U njima je mrtvac bezimen i o 
njemu se ništa ne zna, Pokop je u prastaro doba valjda sastojao u 
tom, da su mrtvaca na određenom mjestu položili u plahti zamotana 
na tle i na nj nabacali gomilu kamenja, kakve danas nalazimo u 
velebitskom nadmorskom podgorju i u sjevernoj Dalmaciji, 

Ivan Krajač 

Šumi 


Razrijedio te vjetar duvajući, 
polugole grane tvoje lišće tresu, 
još više će ga stresti, kad u bijesu 
nasrne sjever oštriji i ljući, 


Mnogoj će jeli možda i trup pući 

i srušit će se u tom urnebesu, 
zazlomit će se bukvi ili lijesu 

i deblo i krošnja na drum padajući, 


A1 kad se vrate prvi ljepši dani, 
što travanj nose, ti ćeš pomlađena 
blistati opet. Bodri, razdragani, 


pjevat će ti korovi sviju ptica: 
noću slavuj srca zaljubljena, 
a danju u lišću skrita kukavica, 


Olinko Delorko 


Slavonska šuma 


Tko je jedamput bio u našoj drevnoj šumi s onim divnim sta- 
barjem, uspravnim, čistim i visokim, kao da je saliveno, taj je ne 
može nikada zaboraviti. Tu se dižu golemi hrastovi sa sivkastom 
korom, izrovanom ravnim brazdama, sa snažnom širokom krošnjom, 
koja je drvo okrunila kao kučma!) stasita junaka. Ponosito se oni re- 
đaju jedan do drugoga kao kršni vojnici, a iz cijele im prikaze čitaš, 
da su orijaši snagom, da prkose buri i munji, da su najjači i najple- 
menitiji u svom carstvu i plemenu. A kad vjetrić gore zalahori, a 
tvrdo, glatko lišće sad zašapće, sad zašušti i zašumi, čini ti se, da 
obijesne naše vile sad popijevaju hitro neobuzdano kolo, sad tužnim 
glasom spominju tuge i jade prošlih davnih vremena — a sad ti se 
opet čini, da čuješ nad sobom veličanstveni žubor crkvene svirke ili 
tužnu, ganutljivu pjesmu nadgrobnicu..,. Gdje je tlo malo vlažnije, tu 


1) šubara 


roi vena 

se podigao viti, svijetli jasen s bijelom sitno izvezenom korom pone- 
što vijugava stabla, kojemu je na vršiku sjela providna krošnja kao 
koprena na licu djevojačkom, Kako ponosito stoje te radoznalo i 
nemilo u vis gledaju, rekao bi, da su izabrane vjerenice onih oholih, 
vojnika... Gdjegdje podigao se crni brijest, uspravan kao prst, sa 
sitnim, obješenim hvojama i ljušturastom korom, uvijek nekako mrk 
i zlovoljan.,, Ta tri debla otimlju se za prvenstvo, što se tiče kru- 
pnosti i veličine; ovdje nadjača hrast, tamo jasen i brijest — oni su 
što lav i tigar u carstvu zvjeradi,,, A pod njima i među njima uti- 
snuli se grabovi i klenovi, granati, kvrgavi i nakazni — misliš, da 
vidiš zgrbljena slugu, kako povezuje i omotava gospodaru noge, da 
ne ozebu: to je šumska raja, robovi, koji su samo zato tu, da hrane i 
popravljaju tlo visokom hrastu, koji ohol nema kada da se i za to 
pobrine... 


Kadgod sam pošao u tu šumu, svaki put sam nešto novo vidio, 
nešto novo naučio! Nije ona crna, gluha, mrtva, kakono se izdaleka 
na obzorju crta i prikazuje, nego u njoj diše život i svijet izvoran, 
naravan, gdje kao nigdje priroda upravo naočigled stvara i ništi; 
tko razumije sve one tajne glasove, koji oživljuju šumski pro- 
stor, gdje se zajedno miješa tisuću raznih glasova i odjeka, sad 
milih i ugodnih kao kakva svirka, sad bolnih kao uzdah jedne mate- 
re — tome će biti, kao da je bliži sebi i svojim čuvstvima u tom napola 
tamnom, veličanstvenom prostoru. 

Tako po danu, a po noći je taj prostor kud i kamo veličanstveniji, 
strukom snagom, pa ti potresaju najtanjim živcima, a u tebi se i neho- 
tice kreće i rađa vjera u neko tajno, svemožno, prejako biće, pred 
kojim si ti neznatan patuljak, nemoćna ništica... Ništa nije podobno 
probuditi u čovjeku ono čuvstvo, da je ništetan stvor poput mrava i 
crva, kao jedna samotna noć u šumi.,, 


U svako godišnje doba mijenja se i šuma i sav život u njoj — 
najdosadnija je u proljeće i ljeti, U proljeće, kada sva priroda oži- 
vljuje, tad je u šumi najpustije, najmrtvije; ptice pjevice sagradile 
gnijezda po šikarama i livadama uokolo sela, jedini kos i drozd 
ostadoše u šumi, te po koji put ranom zorom zaore iz svega 
grla pjesmu, kao da se mole i zahvaljuju onome Biću, koje im posla 
sunce, da ih grije, crva, da ih hrani.., Čim sunce odskoči, sve se 
krije i taji, da ne oda svoga gnijezda i svojih mladih. 

Sve je uokolo pusto i dosadno — samo neki ugušeni žamor i 
žubor prati te svuda, a da ne znaš ni sam, što je i otkle je, jer kud 
se god kreneš, žamori i uzdiše odsvuda,., To se on budi, duh sve- 
mirski, neumorna priroda, onaj silni još ničim neobustavljeni nagon 
stvaranja i rađanja; ti ga čuješ, kako pod korom tjera sok, izbija 
pupoljke, kako omata lišće.,, Tebi se pače čini, da ga i u sebi čuješ, 
kako ruje po svem tijelu i budi nova čuvstva, nove misli i nagone. 


Čim nastane ljeto, eto i u šumi svakim danom sve življih i razno- 
likijih vidika. Drvlje je u najbujnijem zelenilu, priroda je u naponu 
svoje snage — kud pogledaš, sve ti veli: Život, život! Oh, ala je lijep 
i sladak taj život!... I ptice i zvjerad se pokrenula, U to doba — o 
Tlinju — love se divlje patke, koje sad počinju polijetati; kod toga 
lova treba do pojasa zagaziti u vodu i šaš, pa dok jedni gazeći po 
vodi tjeraju i pucaju, dotle drugi pokose široku stazu u šašu, te na 
prosjeci čekaju od goniča potjerane patke, Pucanju ne bude ni kraja 
ni konca; to je jedan od najvažnijih lovova, kod kojega se kud i kamo 
više praha i olova popuca, negoli vrijede ulovljene patke, Gdjekoji 
imadu i pasa, koji sami hvataju mlade poletarce, te ih žive donose 
lovcima, 


Najveća su nevolja u šumi ljeti komarci; ne možeš ni počinuti, 
ni zalogaja kruha prigristi, ni čašu vođe popiti — jer kako si se samo 
zaustavio, eto njih na stotine, zujeći i cvileći oko tebe, a ti maši i 
brani se kolikogod hoćeš, sve ti uzalud, jer izboše te i izjedoše te do 
nemila, Sve bježi iz šume — i zvjerad, i marva, i čovjek: goveda više 
puta kao mahnita polete niz polja i livade bježeći pred muhama i 
komarcima, da ih nije moći zaustaviti... 

Na kraju rujna žir počne dozrijevati. Koji život tada u šumi! 
Rekao bi, da si u vinogradu! Šarene šojke lijeću nemirno i veselo, 
dreče se na te prijeteći ti i vikom svojom i kretnjama tijela, a uz to 
neprestance nose žir spravljajući ga za zimu u svaku šupljinu, gdje- 
god koju nađu, Posve drugačije, tiho i mirno, kao da su iznikli iz 
grana, sjede po stotinu golubova na najvišim vršikama, a ti se sa svom 
mogućom pažnjom i lukavštinom privlačiš k njima — no sav ti je 
trud uzaludan, jer u čas, kad pridigneš pušku, da opališ, dignu se 
oni s velikim žamorom u vis, zaokruže po nekoliko puta povrh 
hrašća i opet pomno sjedaju, gdje im se svidi.,, Vrebajući na golu- 
bove nerijetko se dogodi, da ispred tebe skoče brzonoge srne, koje 
se sađa već kupe oko žira, Kako li hitro i dražesno skaču pred tobom, 

za čas stanu, promotre uokolo, kao da se i ne dotiču zemlje. To je 
jamačno jedna od najljepših životinja, što ih je priroda stvorila, 

U listopadu počinje lov na srne; no u tom mjesecu još je tegoban, 
tek u studenom, kad se visoki korov slegne i list opadne nastane pravo 
lovačko doba. 

U to doba siječe se stara šuma i sije se žir: koliko se stare šume 
posjeklo, toliko nove treba zagajiti. Na to sijanje izađe čitavo selo, 
i malo i veliko nastoji, da za zimu pribavi koji novčić, I dok se ovdje 
uz pjesmu novi šumski pomlađaj sadi, dotle na drugom kraju žilovito 
pada požutjeli listak cvileći i motajući se uzduhom, dok ga opet mati 
zemlja ne primi u meko i toplo svoje krilo. ,, A tamo opet udara sje- 
kira o hrastovu žilu rušeći za sat ono, što je dvije stotine godina 
raslo! I tako se u istom času — ovdje smrt, a tamo život rađa, 


Mene se nije nigda ni jedno groblje tako kosnulo kao takova 
šumska sječina s porušenim i osakaćenim stablima, pod kojima sam 
ja nazad mjesec dana hodao i lovio, od kiše se zaklanjao i u društvu 
pri veselu ognju čašicom se vina krijepio.,, A. sada! Iverje, grane, 
trupci, klade, panjevi — sve jedno preko drugoga, kao izmrcvareno 
tijelo! Tebe duša zazebe, kad vidiš taj prazni, kao preko noći isječeni 
šumski prostor. Tisuću ti čuvstava i misli oživi, Koliko li se stvari 
dogodilo u toj šumi za ovih dvjesta godina, prije nego su je posje- 
klil,,, U njenu sutonu vrebao je ubojica na svoju žrtvu, u njenu 


- šikarju vodili su se tajni dogovori, u njenoj duplji skrivala se ubojita 


puška i ukrađeno blago.., Nema stabla, koje ne bi znalo jednu tajnu 
na vidjelo iznijeti. Kad pomislim na tu drevnu hrastovu šumu, na 
moju dušu pada još onaj čarobni mir, koji ipak govori u sto jezika i 
priča stotinu strahota i ljepota, da srce prestaje u meni kucati, a u 
duši osjećam, da sam za korak bliži onom velikom Biću, kome uzalud 


ljudski duh čezne da u trag uđe.., 
Josip Kozarac 


* 


Čuvaj bijele novce za crne dane. 
Tko istinu gudi, gudalom ga po prstima tuku. 
Jao nogama pod ludom glavom. 


Živa glava steći će kapu, a mrtva je ne treba. 

Ustaje se, kad treba da se radi, Malo se spava, Žene dočekaju 
niko doba noći zvrndajuć vretenima, a zora ni ne misli da zabili, već 
predu iznova. Ljudi malo prilegnu, pa kad se koji trgne, ide u štalu, 
prigleđe konjma i marvi. Čim tko ustane, obično se prikrsti, ako više 
ne će ležati. Tko je naučio od roditelja da se Bogu moli, taj se sprema 
i moli, a tko nije, taj se izvuče ko iz brloga, pa odma na poso. Umivaju 
se ili tako, da uzmu vode u usta, pa polivaju po ruku, ili se umivaju iz 
kake drvene zdile ili koritašca, Dikoji idu na bunar na valov, pa se 
ovdi umivaju, To je red, da mlađi starijemu ruke poliva, a čine to i 
stariji mlađima od volje. Muški se odma počešljaju. Ženske se češljaju, 
kad dospiju. Divojke pletu pletenicu jedanput u nedilji, a češljaju 
se višeput priko nedilje. Sad, kako mloge nose tuđe pletenice, mogu 
se češljati svaki dan, a nediljom samo uzmu pletenicu iz sanduka, pa 
metnu priko svoje kose. Žene se ne češljaju, di drugi gleđu, jer mo- 
raju skiniti šamiju,!) a sramota je, da ji ljudi vide bez šamije, 


Najviše se jede četiri puta na dan, Ujutro je ručak, u po dana: 


užina, posli podne jelovra, a uvečer večera, Liti se jede triput 
na dan, zimi dvaput, a kad gosti dođu na stan ili u kuću, onda i lo- 
vraju. Za lovru prave cicvaru, peku kulen, listariće i nude voćem, 
Ujutru jedu kaka kuvanja: gra,?) sočiva, kupusa, krompira, lučenja 
ili slanine. U po dana jedu čorbu, pa opet kako kuvanje, a onda još 
ako bude kaka mesa ili kuvana tista5) Uvečer jedu, što od užine 
ostane, osim u litno doba, jer kad su poslovi i mobe, pravi se velika 
večera, 


1) povezaču; ?*) graha; 3) tijesta, tjestenine. 


Glavom se planine prokapaju. 
Ne da se presaditi odsječena glava. 


Ne će grom u koprive, 

Žetva u Slavoniji 


Žito je dozrelo, zelen se zlatom prometnula, i žetva je počela, 
Zna svatko, s kakvom se slavom u našoj pitomoj Slavoniji drži žetva 
i berba. A i treba da se tako drži; lijepo je, da se čovjek veseli u 
strahu Božjem nad onim, što je primio iz blagih ruku njegovih. 

U zoru jednoga lijepog srpanjskog dana podigle se dvije čete 
pjevajući iz sela u polje. Njiva im je do njive, Naoružani su, te bi 
rekao čovjek, da će u krvav boj; a i samo je ženskinje pod oružjem: 
svakoj o ramenu oštar srp, Sve su lijepe i naočne, u licu im je radost 
i zadovoljstvo, na kojem im zavide i kraljevi, 


Kad u polje, časa ne čase, već se laćaju posla, dok je za hlada. 
Zvizga stoji lakih srpova, a ispred njih pada po zemlji puno klasje 
kao glave dušmanske od sablje i ruke junačke, Sve žene i djevojke 
ujedamput zamahnu srpom, kao da je od jedne ruke, a to, da se vidi, 
koja je vrednija od koje. Jedna požuruje drugu. Sunce još ni izašlo 
nije, a sve je oblio težak znoj. Nije šala raditi sagnut bez prestanka. 
Mnoga bi se krsta tu ubrzo utrla! Ali naše žene, radilice na glasu, 
amo mašu srpom, a onamo pjevaju, da se sve ori ravnim poljem. 
Dobri narode, koji sav svoj život, kakav bio da bio, pratiš pjesmom! 

Tako su se natjecale žetelice, dok sunce nije odskočilo, Ono je 
žestoko, ali one su još žešće. Oko devetoga sata donesu jelo ručko- 
noše, Na jednoj i drugoj njivi posjedalo se u hlad pod samotna 
stabla; svak se krstom prekrstio; glad ba j e,!) a jela nestaje, Zdjele 

čiste, čuture prazne, a društvo snagom opasano, nikom niša srce ne 
ište, pa čemu da se dangubi, 

Kad bješe podveče, redovi se istjerali, polja doželo, snopovi 
povezali, janjci se ispekli, i druga večera donijela. Prije nje se vije- 
nac spleo i slamke se hvatalo, 

Za večerom sve se razigralo, sve se veseli trudu od Boga dobro 

“plaćenu, Pjesma za pjesmom, šala za šalom kao zalogaj za zalogajem, 
Poslije večere javi se umor iza odmora, i žeteoci zapjevaše: 


»Domaćine, gospodine, puštaj nas doma, 
daleko su naši dvori, preko lugova; 

u koga je stara majka, zastarat će se, 

u koga je muško čedo, uplakat će se, 

u koga je mladi vojno, pokarat će ga«, 


Janko Jurković 
1) čarati, gatati : 


Selo u jeseni 


Kad se približi jesen, s nekim duševnim mirom sabire seljak 
tamo po voćnjacima lijepe plodove krušaka, jabuka i kasnih bresaka, 
Ah, kako su samo lijepe one ubrane jabuke — zelenožute kao vosak! 
I odnose se lagano i oprezno u komore, gdje će ih kućedomaćica po- 
slagati jednu do druge, da još bolje dozore i dobiju svoj ugodni 
miris, Koje samo sreće, kad bi svaka htjela da ostane ovako lijepa 
i zdrava! Ali doći će crv i trulež, i mnoga će od njih morati da se 
izbaci, da ne otruje svoju još lijepu i zdravu susjedicu, 

Tamo opet tresu dozrele šljive, da ih stave u velike kace za 
vrenje. A kad provru i kad prestanu poslovi u polju, cijedit će se iz 
uzavrelih kotlova »voda života«, kako rakiju, ne znam zašto, nazvaše 
Francuzi, Na žalost, mnogo je ta »voda života« počinila zla u narodu. 
Mnogo je i od onih seljačkih kuća nestalo, mnogo je ona rodila gri- 
jeha, svađa i krvavih glava.., A i čudna je moć te »vode života«. 
Ona uspavljuje volju za rad, uspavljuje duh, pomračuje pamet ne 
samo roditeljima, nego i njihovoj djeci. Ali uza sva zla, što ih rađa 
ova »voda života«, dika je i ponos svakog kućegazde, da je ima što 
starije, što jače i što mirisnije, Njegova je dika, da njom ponudi 
svoga najboljeg prijatelja. A ponos je i kućegazdi i ocu obitelji, ako 
je iznese pred svoju odraslu družinu za velike blagdane, 


o 

No ako je umuknula žetelačka pjesma na poljima, ori se sad 
vesela pjesma berača i beračica u vinogradima. Nijedan posao ne 
radi se s takvim užitkom kao berba zrelih grozdova. I dok ženski 
svijet reže grozdove s već napola požutjelih trsova i stavlja ih u svoje 
košarice, sabiru mladići ubrano grožđe u svoje brente, nose ih na 
leđima niz strmine i tamo ih kraj živice pretresaju u kace i burad, 
Odatle će lagano pred pivnice, da mošt u pročišćenoj buradi provri 
i dozori do mladoga vina, 

Ostala su na polju još preorana strništa, da se zasiju, prije nego 
udare jesenje mećave i snijeg, Žuri se i seljak, da iza obrana, kuku. 
ruza preore polja, zasije u svježe brazde ozimnu pšenicu, raž i ječam, 
pobranA i povalja tvrde grude, te svako zrno zahvati još ugrijana 
zemlja, 

A kad se svrše i ti poslovi na polju, morat će seljak još u šumu, - 
da priredi drva za zimu, Ta nitko ne zna, kakva će biti zima i kako 
će dugo potrajati! I ozvanjaju šumom udarci sjekira, maljeva i kli- 
nova, čuje se jednolično cviljenje pila; ozvanja na mahove štropot i 


. krhot granja — ruši se pedesetljetno i stoljetno stablo, I trebat će 


opet novih deseljeća, da se na istome mjestu digne novo deblo iz 
izdanaka staroga korijena ili iz sjemena, 

Život se seljakov time kao završio, barem u jednom dijelu. Puni 
su ambari žita, u kukuružnjacima suše se okominjani klipovi kuku- 
ruza, štagljevi su puni sijena i otave, a ono, što nije stalo u štagljeve, 
smjestilo se u stogove. U pivnicama prevrijeva mlado vino i dozo- 


_rijeva rakija; u komorama i u trapovima čeka zimske dane krumpir, 


da se baci u vruć pepeo i da se po stolu sipa kao gašeno vapno; u 
svinjcima zadovoljno leže udebljali bravci i čekaju bezbrižno zimsko 
hladno jutro, koje će im donijeti smrt, 

A po dvorištima i plotovima suše žene pređu od lana i konoplje, 
da je prirede za tkanje i vezenje, 

Sve se sprema tako za zimski san. Već se i ono lišće s obranih 
voćnjaka i vinograda prelijeva u stotine krasnih i žarkih boja, dok 
posvema iza prvoga mraza ne požuti i ne opadne, A lagani vjetrić 
popuhnut će na mahove i odnijeti sa sobom već koji požutjeli listić, 
dignut će ga svojom snagom u zrak, da ga još jednom svi vide, prije 
nego padne na zemlju, da ondje sagnjije. 

U posljednjim sunčevim zrakama provlače se traci paučine — 
traci »babljega ljeta«. I domala će i toga nestati, spustit će se sitne 
jesenje kiše, koje će se uz debele magle uvući u sve kosti. 

Osjeća se već sumor kasnih jesenjih dana, Počinje ona praznina 
i vječita tišina, koja u neprozirnim maglama daje cijelom selu i kraju 
nešto tajanstveno, veliko... 

Sva je priroda u Nakantiu uspavljivanju. Sve je nujno, Šum i 
samoga vjetra nije više, kao što je bio nekoć iza onih ljetnih sparnih 
dana. I on kao da plače nad prirodom, što umire , 


Milan Ivšić 


Tri dana kod sina 


Pet godina već nije vidio sina svoga Ivana. U prvašnje ga je 
vrijeme posjetio svake ili bar svake druge godine, a sada eto već 
peta godina, kako ga nema k njemu. Ne da bi se stidio staroga s\og 
oca, postolara u zabitnom slavonskom selu, očuvaj Bože! O tom 
starac nije ni časak posumnjao, ali onaj posao, koji mu ne da ni 
danju ni noću odahnuti, taj ga priječi da dođe u goste rodnoj svojoj 
kući, da vidi još isti onaj stol, na kojem je pisao a, b, c, onu istu 
krušku, po kojoj se verao, onu istu tratinu, po kojoj se negda valjao, 
Starac doduše nije pojmio, kakav bi to vječni posao mogao biti, jer 
je on držao, da čovjek zapovijeda poslu, a ne posao čovjeku, Napo- 
kon je ipak ugrabio malo vremena i došao k ocu, ali samo na jedan 
dva časa, da ga povede sa sobom u P. k svojoj kući, da bude desetak 
dana kod njega, da vidi ženu i kćerku mu, jer njih dvije ili kad ili 
nikad u zabitno njegovo selo ,. 

Sjedjeli u željeznici u prvom razredu. Starac sjedio na meku 
sjedalu i nijemo motrio sina i sve oko sebe, Na njega navalile tolike 
novosti, da se nije mogao razabrati. Nije znao, bi li gledao u tu bjeso- 
mučnu željeznicu, na kojoj se sada prvi put vozi, ili u onaj svijet, što 
Žžurimice ulazi i izlazi iz tih tijesnih sobica kao da bježi pred progo- 
niteljem, ili bi motrio sina svoga, koji je od njega za dvadeset godina 
mlađi, ali je kud i kamo većma posijedio od njega, 70-godišnjega 
starca, To mu nije nikako išlo u glavu: dobro mu je, imućan je, ne 
ubija ga briga za sutrašnji život, pa ipak je posijedio, ipak je za- 
mišljen... To je starcu bilo nerazumljivo, a ono bolno čuvstvo, što 
ga je spopalo, kad je polazio iz svoga dvorišta, sjeo sa sinom u kočiju 
pa ostavio selo, kao da ga ostavlja na sve vijeke, to bolno čuvstvo još 
se podvostručilo, kad je vidio sav taj nepoznati svijet, nepoznati 
način života, Vozili su se već pet sati, već je pala i noć, a oni morali 
na jednoj postaji sići i pričekati pol sata, dok stigne s druge strane 

vlak, koji će ih dalje povesti, Kolodvorska gostionica bila je puna 
mamurnog i pospanog svijeta; dadilje s rasplakanom djecom, vojnici 
s privezanim velikim psima, putujući trgovci sa sijaset velikih i malih 
torbica, konobari, miris jela i pića, sve se vrtjelo i guralo kao razno- 
lika čuvstva u njegovoj duši, Sin njegov bio je tu kao kod kuće; i 
konobari, i putnici, svi su ga poznavali, svi su ga pozdravljali, 

— Dakle, što hoćeš da jedemo, ja sam ogladnio, reče mu sin. 

— Bog s tobom, sinko, tko je vidio po noći jesti! prišapne mu 
otac, 

— Aha-ha! nasmija se sin, Lako tebi, ti jedeš kad hoćeš, a ja kad 
dospijem! Pa dobro, ako već ne ćeš jesti, a ti popij barem čaj, da se 
malo ugriješ, 

I dok je odvjetnik, sin njegov, jeo poluprijesan biftek, krstio se 
starac od čuda, drhturio pomalo od pospanosti i na svaku sinovlju 
kretnju ustao i pošao za njim u strahu, da ne bi gdjegod zaostao bez 
njega. Bilo mu je već dva tri puta na jeziku, da zapita sina, bi li on 
mogao sada ravno kući, ravno u svoju postelju, pa da zaboravi sve, 
što je za ovo nekoliko sati doživio, — ali ga je bilo sram bojeći se, 
da bi time sina uvrijedio. X 

Oko ponoći prispješe napokon u P, Na postaji dočeka ih odvje- 
tnikova kočija s visokim konjima, i jedva što se starac popeo u nju, 
zagrabiše vranci, pa ih letimice preko kamene ceste povezoše u grad. 
Krai sveg mekog sjedala kočija se otkresivala od tvrda kamena, te 
je starac sveđ mislio, da će ili on isfrknuti van ili će duša iz njega 
izletjeti. 

Sav se obradovao, kako su kući došli, jer je mislio, da će se sada 
smiriti i on i nemile misli njegove, No prevari se! Soba, u koju ga je 


. sin odveo na počinak, bila je tako sjajna, da se on nije ufao niti 


sjesti, a niti hodati po njoj. Šareni sagovi po podu, svileni niski na- 
slonjači, kao snijeg bijela postelja s pokrivačem od plave svile, sve 
ga je to plašilo, sve je to bilo tako visoko nad njim, te je mislio, da 
će sve to biti oskvrnjeno njegovim dodirom, Hotio poći k sinu i zamo- 
liti ga, da mu spremi onakvu sobu i postelju, kao što je njegova kod 
kuće, — ali nije znao, kamo bi: na sobi su bila troja vrata, a on se već 
nije raogao sjetiti, na koja je došao. Napokon morade ipak leći, jer 
su mu se oči lijepile od sna. Nije bilo druge, pobaca s postelje ja- 
stuke i pokrovac, napravi uzglavlje od svoje odjeće pa tako legne. 
Premda pospan, jedva je usnuo, a kad se probudio, već je sunce 
visoko odskočilo, 


Dr. M. Ujević: Sjetva 10 


146 


Sina njegova već nije bilo kod kuće, on je u šest sati ujutro 
otišao željeznicom, te će se vratiti istom oko podne, Snaha njegova, 
obučena u dugačku jutarnju opravu s malom kapicom u bujnoj plavoj 
kosi, odvela ga je u jedaću sobu i stavila pred njega kave, čaja, šunke, 
maslaca, kruha i žemičaka, On se latio kave kao i kod kuće, no 
nikako mu nije išla u tek; preveć fino mu je mirisala, a i posudica 
mu bila nekako tijesna i nezgodna. Bože moj! kako li se slatko jede 
kava iz one njegove zdjele kod kuće, u kojoj možeš tri kriške kruha 
nadrobiti, pa još s onom velikom limenom žlicom! Ta gospoda i ne 
znaju, što je dobro. Snaha njegova bila ljubazno čeljade, pripovije- 
dala mu o svemu i svačemu, tužila se na silan trošak, kojemu se nije 
dalo izmaći kraj sve njezine velike štednje, 

Starac se plaho izrazio, da li se unučica već digla i da li bi je 
mogao vidjeti; no to nije bilo moguće, Vikica se netom okupala, te 
već pošla na šetnju, zatim će doći učitelj glasovira, zatim učitelj 
čitanja i pisanja, a nato će morati s francuskom guvernantom učiti 
francuski; istom poslije podne imat će vremena, da se s djedom po- 
zabavi, dakle i ona, šestgodišnje dijete, već nije imala vremena, 
upravo kao i otac joj. 

Nato mu se snaha preporuči, pokaza mu s prozora prostrani vrt, 
u kojem se do ručka može pozabaviti, i odšušti u drugu sobu, Kraj 
sve ljubežljivosti i mićenja starcu bilo ipak tijesno i nevoljko pri 
duši. Šetao se vrtom, čudio se po tratini od cvijeća izvezenjm imenima 
njegove snahe i unučice, čudio niskim uza zid privezanim voćkama, 
staklenoj kućici, u kojoj je već bilo dinja, premda je tek lipanj bio: 
čudio se svakoj tratini ošišanoj ravno i glatko, čudio se mnogomu 
koječemu, — ali njemu je njegov vrt s jednom jedinom stazom, s bo- 
jama crljenog i-bijelog luka kud i kamo prijatniji od svih tih lijepih, 
ali ukočenih mrtvih oblika, Niti iste klupe od savijenog bijelo oma- 
štenog željeza s udubenim sjedalom i naslonjačem nijesu mu se svi- 
djele; stare njegove kosti nikako se nijesu mogle prilagoditi tako 
savijenu načinu sjedenja, U vrtu su kopala i poravnavala plohe dva 
radnika, dok je vrtlar s nekakovim čudnim škarama obilazio oko 
cvijeća i mladih voćaka ponosno prolazeći pokraj starca. 


Oko dvanaeste vratio se sin kući, i to njemu za volju na kolima, 


jer bi željeznicom mogao prispjeti istom sat kasnije, Bio je gladan, 


pa je htio odmah ručati, no supruga mu priopći, da je netom bio 


savjetnik zemaljske vlade u posjetima kod njih i da već u dva sata 


polazi vlakom dalje, Ručak se morao odgoditi, valjalo se umiti i 

preobući te poči savjetniku vratiti posjet. Već je jedna ura izbila, 
snaha je s obzirom na starca naložila, da se ručak nosi na stol, ali 
uto dođe poslužnik od suda, po kojemu odvjetnik javlja, da se pri- 
pravi nešto bolji ručak, jer da će savjetnik također doći, Sada je 


. trebalo iznovice ručak praviti. Za to vrijeme zabavio se starac sa 


svojom unučicom, Prpošno dijete sa zlatnom svilenom kosom, s bi- 
jelim tankim ručicama i blijedim nježnim obrazima činilo mu se više 
lutkom nego živim čeljadetom, 

Pokazala mu najprije svoje knjige, zatim igračke, Pozvala ga, 
da joj na zemljovidu pokaže, gdje je Beč i Zagreb, On dakako nije 
o zemljovidu imao ni pojma, : : 

—Patini tone znaš, a joj,a joj.., A znaš li, gdje smo mi? Ni 
to ne znaš! Vidiš, tu je P,| — pa uzevši starčev prst pokaza mu, gdje 
je P, Ta ti ne znaš ni ovo, što se mora znati u prvom razredu. Ala si 
ti bio nevaljan đak,,. Sad sjedi ovamo, da vidim, znadeš li čitati, 

Starac je pocrvenio i sramio se, kao što se još u svom životu 
sramio nije, Kao da ga je orijaš primio za ruku, tako se pokorno 
spusti na stolac nad otvorenu francusku slovnicu. 

— Čitaj ovo ovdje! zapovjedi mu mala unučica, 

A starac uze polako slovo po slovo čitati, 

— Ala si ti »grostata« budala, ta to se ne čita tako, već že en 
livr,., U kakvu si ti školu išao, da ne znaš ni čitati, ,, Kaži mi onda, 
što ti znadeš; znadeš li bar pisati i računati? 

— Znam, — odgovori starac, a da još nije bio pravo pri sebi. 

— Kaži ti meni: tvoja mama kupi deset jabuka, a sedam ih dobije 
od tetke; od tih jabuka pojedeš ti dvije, a tvoja mama jednu, a dvije 
dadete vašoj susjedici — koliko ti onda još ostane? - 

Tako zamršenih računa nije starac još dosad računao, šta više 
nije on mogao ni red brojaka, kako mu ih je unučica kazivala, slijediti 
i u savez dovesti, 

— Ni toga ne znaš! Ama što ti onda znadeš? 

Uto se začuje odvjetnikov glas u drugoj sobi, a mala Vikica po- 
leti na vrata i uze vikati na sav glas: 

— Tata, tata! Naš »grostata« ne zna pod Bogom ništa: ni čitati 
ni računati, ama što se kaže: baš ništa.., 

No zato je ipak uzela »grostatu« za ruku i tješila ga, da će ona 
njega sve to naučiti, samo ako ostane još tri dana kod njih, 

Odsječni savjetnik, podžupan i ostala gospoda odavala starcu 
ono poštovanje, koje ga je po starosti išlo; starac se doduše malo 

okuražio, — nijesu mu ni njegovi seljani iskazivali ovakve časti, no 
kraj sveg silnog jestiva ipak je uzalud čekao na svoj ideal, na gove- 


dinu s umakom od hrena. Uzalud su mu nudili aspike i raznovrsna . 


jela, njemu se samo želudac prevrtao gledajući, kako oni jedu još 
krvavo meso i nekakve guste umake, 


Gosti su ostali do sedme, trošili sad kavu, sad vino, sad likere, 


a nato odoše podžupanu na večeru, 

' Kad su gosti otišli, on se dobavio komada kruha, posolio ga, 
pojeo, te u osam sati legao spavati. Danas je bio već slobodniji; legao 
je na vanjkuše, pokrio se svilenim pokrivačem, te u dubini duše žalio 
svoje odijelo, što ga je juče zgužvao: njegovo modro odijelo, što ga 
već dvadeset godina nosi o Uskrsu i Božiću i o drugim velikim svetko- 
vinama. Te noći ispavao se dobro te ustao rano kao obično kod kuće. 
No i sin njegov bio je već na nogama, pio natašte nekakvu ljekovitu 
vodu za želudac te rano ustajao i već bio na šetnji. 

Starac obišao vrt, razgledao ovo i ono, pa mu na posljetku postalo 
dosadno; došao je u goste sinu, a još ga pravo nije ni vidio, a nekmoli 
se s njime porazgovorio. Od same želje ode k njemu u pisarnu. 

— No, pa kako si spavao, je I' ti dosadno? Hajde sjedi tu, m ću 
biti gotov, pa ćemo onda skupa malo izaći, 


Starac sjedne, da pričeka sina, U pisarni bio perovođa i tri pi- 
sara, Stranka za strankom dolazila i odlazila; sa svakom je trebalo 
dogovoriti se, svaku saslušati, svaku uputiti, Samo još dok ovo pro- 
čita, samo još dok ovo potpiše, samo dok još sastavi putni program 
za slijedeći tjedan... Taj program sastavio je perovođa. Prekosutra 
u ponedjeljak bila su dva ročišta, jedno u P., to će obaviti perovođa, 
a drugo u R., tamo će poći jutarnjim vlakom odvjetnik, obaviti ga do 
11 sati, zatim poći kolima u selo S, na ovrhu i svršiti ga popodne; 
istoga dana noćnim vlakom k ročištu u B... u dvanaest sati noći proći 
će ovuda kroz P., te ga pisar ima dočekati na željeznici i donijeti mu 
najvažnije spise, koji sti£fnu toga dana. Iz B. će trećega dana, u 
srijedu, opet ovuda, ali ne će moći sići, jer mora ravno u Zagreb 
s gradskim odaslanstvom, koje će mu se pridružiti i s kojim će ići 
isposlovati zajam za domobransku vojarnu, koju grad želi podignuti. 
Na povratku iz Zagreba navratit će se u N. na ročište, obaviti ga 
još do podne, te se oko tri sata povratiti kući, da uzmogne prisustvo- 
vati sjednici gradskog zastupstva, Sjutradan u subotu bit će županij- 


ska skupština, i taj će dan morati ostati kod kuće, jer želi staviti 


prijedlog radi kanalizacije. Kad je tako sve na dlaku bilo ustanov- 

ljeno, dođe poslužnik štedionice s pozivnicom, da će u petak imati 
štedionički upravni odbor glavnu sjednicu, na kojoj ima da bude i on 
kao štedionički odvjetnik; a tek što je taj poslužnik otišao, dođe 
drugi vjesnik: da će posveta zastave vatrogasnog društva — kojemu 
je on predsjednik — biti u četvrtak, Sada je opet valjalo onaj prvašnji 
program tako promijeniti, da su se još i ove dvije točke mogle umet- 
nuti, Napokon su nekako skovali, a kada je sve bilo gotovo, odbila je 
upravo jedna ura, Starac se umorio od samoga slušanja, a u glavi 
mu se pušilo, kao da je on sva ta ročišta, sve te sjednice, sav taj danji 
i noćni put na kolima i željeznici proturio, 

Za cijeloga objeda gledao otac sina sažalnim pogledom; ono, što 
je do podne čuo u pisarnici, nije mu nikako išlo u glavu; pogledao 
ga je doduše sažalno, ali i u nekakvu čudu, u onom čudu, kojim se 
obično čudimo božanstvu, 

Poslije ručka ostadoše otac i sin sami za , stolom; odvjetnik a 
da je upoznao očevu zabunu, 

— Kaži mi, molim te, zar će ono zbilja onako biti, kako ste se 
prije ručka dogovorili,.,? upita starac, 

— A što ti to misliš? 

— Zar ćeš se ti zbilja danas stvoriti na ovom, a sutra na onom 
kraju svijeta? Je li to tebi zbilja nužda ili ti to tako moraš? 

— I jedno i drugo, moj stari. Znadeš li ti, koliko ja trebam na 
godinu? — Devet tisuća forinti! 

— Za vas troje!.., 

— Za nas trojel... A znadeš li, koliko je to? Svaki sat, ili 
putovao ili sjedio ili spavao, moram zaslužiti jednu forintu, Jesi li 
vidio, koliko ih imam na hrani?. Perovođu, pisare, vrtlara, kočijaša, 


kuharicu, dadilju, Francuskinju, učitelja, glasovirača, — njih dese- 
tero; sve to hoće prvoga da dobije svoju plaću, 

— A ja... izlane u strahu starac, 

— Za tebe najlakše... Pomisli, svakog mjeseca moram isplatiti 


oko tri stotine forinti, a ja puno puta nemam novčića; u blagajnici, 
Starcu se orosilo oko, ' 
— Pa zar ti to smogneš? 


— Moram! ' 
— Zar ti ne bi mogao to sve rastjerati, i vrtlara, i kočijaša, i tu 
Francuskinju i učitelja, — što će to tebi? 


— Ne mogu... Ono, što je tebi Marijan Grgurov, koji te drvari 
i dovaža kožu iz Osijeka, tako su to desetero meni,.. 

— Toga ti ja ne shvaćam, 

— Nijesam ni ja negda shvaćao, ali sada shvaćam; to zahtijeva 
društvo, zahtijeva moj položaj, zahtijeva današnji vijek, 

— Pa što će biti od onoga tvog djeteta? Zar tebi nije žao tvoje 
dijete onako ubijati? Ma ona, čini mi se, ni ne zna, da je dijete, Bila 
sramota ili ne bila, — ali ja starac niti se znam onako ponašati niti 
onako misliti kao ta sedamgodišnja djevojčica, Zar tebi nije žao nju 
onako od jutra do mraka patiti? ' 

— To dandanas mora biti; jer valja i na to računati, ako joj 
ne budem mogao ništa ostaviti, ako se ne uda, — onda će trebati, 
da zna sama sebi kruh zaslužiti. . 

— Zar ti već sada na to misliš? A što sam ja tebi ostavio? 

— Ništa... pa zato, vidiš, moram ja, 

Starac ostao zatečen; nije mislio, da će se koa na to izvrnuti, 
On je dosad držao, da je učinio svoju dužnost; ta njegov sin je čitav 
čovjek, imućan odvjetnik, a sada čuje, da on sinu nije ništa ostavio, 
šta više, da sin njega uzdržava. Ta dva — stari i novi nazor — posve 
$a uništiše, te nije mogao na čistac izaći, ima li pravo on ili njegov 
sin, 

— Znam, tebi je to sve čudno, ti iz svog sela ne vidiš, kika 
duhom diše današnji svijet, — pa budi sretan, da ne znaš, Koliko 
puta se meni zbljutavi i novac i jelo i život; koliko puta sam ja 
zaželio doći k tebi, u onoj tijesnoj sobici spavati i osim ona četiri zida 
ništa na svijetu vidjeti. Ti i ne znaš, kolika je to slast brinuti se, 
što ćemo sutra pojesti; ja bih volio nego išta, da mogu opet s tobom 
onako slatko večerati iz jedne zdjele octom zakiseljena graha i na- 
soljenu lukovicu... Sada ja to ne mogu, ne mogu, kraj najbolje volje, 
jer niti mi) je jezik, niti želudac, niti su mi živci za to sposobni, Ti si 
vidio, i ja se brinem za svagdašnji kruh, ali dok ti cijelu zimu podijeliš 
ono, što ti je u vrtu poraslo, što si sam odgojio, sam spremio, ono što 
si gledao, kako niče i dozrijeva, — dotle ja grabim gdje što bilo, i 
tuđu radost i tuđu muku, Gadno ti je to, strašno ti je to, — ali je 
sva sreća, da nemam mnogo vremena pomišljati na to, Kako vidiš, 
ja ne živim danas, nego sad nedjelju, sad mjesec, sad godinu dana 
unaprvo; za mene nema ni ponedjeljka) ni utorka, već je za mene onaj 
dan, kakav sam ja prije nedjelju, prije mjesec, prije godinu dana 
sam odredio,,, Ja moram od žene dobiti brzojav, da se sjetim, da 
sam oženjen; ja moram djetetu kupiti u Zagrebu kakvu igračku, da 
znam, da imam dijete. Ti se žene napsuješ, djeteta natučeš, ali ik 

zato, kada te ljutost prođe, voliš još većma, — a ja ne smijem, jer bi 
to bilo proti pravilima finoga društva; ja uvijek moram biti dobre 
volje, moram uvijek pristati na sve, ne smijem nikoga uvrijediti, a još 
manje znati, što je uvreda, Ja ne smijem biti ni kuhan ni pečen, ni 
hladan ni vruć, već onakav, kakav svijet hoće, 

Starac, premda nije sve razumio, što mu je sin govorio, ipak ga 
je promatrao sa sve većim sažaljenjem, 

Uto dođe mala Vikica, donese ocu papuče i jutarnji ogrtač, a 
kada se odvjetnik preobukao, sjedne mu kći na Krilo, uze ga čupati 
za brkove, škakljati po vratu, povali ga na mekoslon, zatim ga onako 
ležeći povuče dolje na pod, objaše ga i naposljetku počnu se oboje 
po podu valjati i naganjati, da je po ormarima staklo zveketalo, a 
obješena lampa se ljuljala. 

Starac se snebivao od čuda i potajice se prekrstio ne mogavši 
pojmiti, kako se može njegov sin, odvjetnik i toliki gospodin, valjati 
po podu! A kada je Vikica i njega povukla, da se i on malo naganja 
s njima, reče on napola uvrijeđen odvjetniku: »Nema ti bez šibe 
ništa, moj sinko!« 

Ta igra između oca i dieičta trajala je dcbru četvrt sata, te je 
odvjetnik napokon sav usopljen pao na mekoslon. 

— Eto, to mi je sve veselje! reče on acu brišući znoj i prašinu 
sa čela i obraza, 

Već je bilo osam sati, ali supruge odvjetnikove još nije bilo doma: 
ona je bila na sjednici gospojinskog društva, na kojoj se raspravljalo 
o zabavi, koju je to društvo kanilo dati na sv, Anu. 

I mala Vikica bila je gladna, a i starac, koji se naučio na svoj 
red, osjećao je, da bi trebalo večerati, No večere nije moglo prije 
biti, dok se gospođa ne vrati, 

— Čekali vi, ne čekali, ja dulje ne mogu, reče starac, pa pregri- 
zavši komadić kruha s maslacem ode u postelju. Drijemajući u postelji, 
sad u snu sad na javi, nizala mu se misao po misao, čuvstvo po čuvstvo, 
koje je ovih dana doživio; pa nakon što su se izredali oni neugodni 
netom doživjeli doživljaji, dođe mu i onaj njegov slatki svagdašnji 
život u pamet, 

On je sjedio na svom tronogom; postolarskom stočiću, pušio Jutu 
i zabrinuto okretao poderanu čizmu u rukama; to je već drugi dan, 
kako je prevrće, a još ne može da se odluči, bi li je zakrpao ili nagla- 
vio, Uto izbila i deseta, Sad je po starom običaju trebalo malo ustati, 


prigledati časak po dvorištu i vrtu, zaviriti usput na ulicu, pa napokon 


posavjetovati se sa svojom starom, što će biti za ručak, 

— Danas, baba, ne šali se s ručkom, s onom Vrbančevom čizmom 
napatio sam se kao živi vrag.., 

A baba njegova, jednako obučena i utrpana i ljeti i zimi, već 
miješala zafrig, da je mirisalo po svoj kući, a starac koliko puta i 
sjeo na tronog, toliko puta i ustao, Pravog posla više nije bilo! Da mu 
vrijeme prođe, pregledao po stoti put staru obuću, što mu je još 
o pokladama na krpanje donesena, prevrtao u rukama one dvije tri 
nove kožice i komad đona, i najedamput se sjeti, da će za mjesec 
dana biti Ilinje, pa da bi trebalo ići u Osijek po kožu, Uze brže bolje 
kalendar sa zida, isprevrta nekoliko puta po njemu, dok je našao 
mjesec srpanj — i gle ti belaja, za mjesec dana je zbilja Ilinje. 
Dobro, da se sjetio... E, sada nije fajde', već valja poručiti po 
Marijana Grgurova) ' 

— Ehehe! Marijane, — ti kao da si zaboravio, 

— A ito vi to mislite, majstore? 

— Jesam li ja pogodio! Kud tebi pamet, Marijane, zar ti ne 
znaš, da je za mjesec dana Ilinje? 

— Aha! Pravo vi i kažete, majstore ,., Vidi ti vraga, kako je to 
brzo prošlo, .. Ma čini mi se, kao da smo juče išli u Osijek, 

— Nije drugačije već tako, kalendar ne laže, moj Marijane; već 
ti lijepo uredi kola, pazi, da čivije budu kako treba, pa ćemo mi, ako 
Bog da, danas četiri nedjelje ravno u Osijek, 

Nakon toga prijavio se Marijan svakih osam dana kod majstora, 
te su jedan drugoga uvjeravali, da će ni dan prvo ni dan kasnije, 
već ravno na Ilinje u Osijek. Istom četvrte nedjelje dodade Marijan 
ponešto kao u zabuni: samo ja velim, majstore, ako bi kiše bilo — 

— Ama to je stara regula, Marijane, tko je lud po kiši voziti se 
u Osiiek..,, 

Nato je došlo i Ilinje, i po želji starčevoj nije se baš ni naoblačilo, 
a kamoli da je padalo, te oni s Božjom pomoću pošli u Osijek i s ko- 
žom se sretno vratili natrag. 

Sada je bilo večernjega razgovora! Najprvo, kako je u ovom 
selu, kako u onom, pa napokon kako je u Osijeku, 

Pred majstorovom kućom sastaje se navečer divan, Bog si ga 
znao otkada. Tu se u onom bezazlenom, naivnom načinu prorešetao i 
svetak i petak, i vrabac i bravac, dok naposljetku ne bi majstor ustao 
sa tronoga i rekao: 


1) koristi 

— Nije fajde, ljudi, — devet, u krevet! 
— Pravo veliš, majstore, devet, u krevet! 
I nato svi poustaju i raziđu se svojim kućama, da se sutradan svi 


sastanu, da se po stoti put porazgovore o jednom te istom, i kako juče; 


tako danas, tako sutra, tako prekosutra.,, 


Poslije takva sna nije starac mogao dulje ostati kod sina; ono 
čuvstvo novosti i radoznalosti, koje ga je k sinu dovelo, ishlapilo brzo 
kao magla prema pomisli na svakidašnji domaći život, Čisto mu se 
nasmiješila duša, kad je odlučio, da će danas po što po to otići odavle 
— ravno na svoj kućni prag. Ohrabren tim slatkim čuvstvom reče sinu 
bez okolišanja, da danas odlazi. 


— Ostario bih prvo reda, da još jedan dan tu ostanem. Taj život 
nije za nas stare ljude; mi smo navikli polako živjeti, a ne letimice 
kao ti. Kakav je to život, kad ti ne znaš, ni što je dan, ni što je noć! 
Ne znam, kada sam zadnji put plakao, al eto sada bih morao pro- 
plakati motreći ovo dva tri dana taj jadni tvoj život... A ovamo ja 
mislio, ti si gospodin, ti si sretan! Oprosti mi, što sam te tjerao da 
učiš; možda sam ja više kriv nego ti. Da si ostao pod svojim krovom, 
bolje bi ti bilo... I onda znaš, ne mislim ti na žao učiniti, nemoj mi 
više slati ono 30 forinti mjesečno: — kad sam već zgriješio proti tebi, 
sada ti valjda smijem priuštiti, da onaj jedan sat na dan, što radiš 
za mene, otpočivaš, — to ti je sve, što ti ja još mogu dati.., I onda, 
znaš, ostani zbogom! Tko zna, hoćemo li se još vidjeti, ,., Ako ja prije 
umrem, znam, ti ćeš doći, da me vidiš, — ali umreš li ti prije, oprosti, 
ja teško da ću moći do tebe — tko bi mene doveo kroz tu Sodomu i 
Gomoru! 

I nato se otac i sin dosita isplakaše pavši jedan drugome oko 
vrata. A kada se isplakaše, odoše svečano i mučeći do kolodvora, 
odakle za čas dva željeznica odnese starca onomu svetomu; rodnomu 
pragu, koji nam je to miliji, što je bliži čas, kad ćemo se zanavijek 
s njime rastati, 

Josip Kozarac 


Pri najvećoj grmljavini najmanje kiše. 


Ugrij guju u njedrima, da te ujede za srce. 

Lan 
Oj lan sam, lan ja, tih i sitan lan; 
u ran sam dan o nebu snio san, 
Tad lijep se leptir mene hvatio, 
s nebesa oči k tlu mi svratio, 
Kad na rad pošla blijeda seka bol, 
iščupala me, u svoj vrgla dol. 
Tu potok me je vlagom morio, 
od žege tu sam često gorio, 
Već mislio sam mrakom obavit, 
da pretrgla se mog života nit, 
Al razbadrih se tad u mukama, 
u nekim jakim, mekim rukama, 
U trlici me krenuše da tru, 
od irica čiste, vlače, predu, tku, 
Polijevali me nagli mlazovi 
i tuklo drvo, mili mrazovi, 
Kud miven, bijen, tu omekšah, tud 
i krojit, bosti stadoše me svud. 
Sve leđima mi mravci miljeli, 
svi končići su tiho cviljeli, 
Sad stalno smrtni čekao sam čas, 
kad — probudih se bijel i lagan vas. 
Svi majevi' su cvali, pjevali 
sunčanu rosu na me lijevali, 


Oj lan sar, lan u platno izatkan, 
pun veće sreće no u rani dan, 
Čeznuće sad je mojim danima 
i nebo — Janje med ljiljanima, 
Tek jedna još me vazda bridi brid: 
nevrijednosti me moje jače stid, 
Gdje moji sni izvršili su se 
Gdje oltarnik? ti postah, Isuse. , 
Milan Pavelić 


1) svibnji; 2) pokrivač oltara. 

Zima u slavonskim selima 

Prolaze posljednji dani jeseni, Prošao je već i dan svetoga Luke 
i svetoga Martina, kad se okrstilo mladoj vino, Evo pred vratima već i 
svete Kate, svete Barbare i svete Lucije, Dolazi zima. 

Iza prvih debelih mrazova počele su lepršati prve krupne snježne 
pahuljice, koje se odmah otapaju, čim padnu na drvo ili zemlju — 
'znak, da je u njima još topline i života. 

No domala će nestati i toga života, Ohladit će se posvema ij; ze- 
mlja i drveće, snijeg će početi jače padati; Od stotinu onih raznolikih 
Pahuljica naslagat će se po drveću i krovovima bijela i jednolična 
kaljina. Male! ptičice, koje su ostale još u našim krajevima, da tu kao 
sirotice prezime, stisle se u čoporima između granja; ne daju od sebe 
ni jednoga glasa, zgurile se i našepirile svoja perajca — ta zima im je, 
a gladne su.., 

Kroz snježne magle vide se stupovi dima, što se dižu iznad selja- 
čkih kuća i kućeraka, A po cesti na neutrtom saoniku skližu se već 
prve saonice, Čuje se rzanje upregnutih konja, s kojih nadaleko ozva- 
njaju cincari,,, Na selu sve kao da je zamrlo, Tek narijetko čuje se 
otvaranje kućnih vrata. Stisli se starci i starice kraj toplih peći, a 
djeca se po sobi igraju. Njima kao da nije zima. Pobjeći će stoga 
prvom zgodom na snijeg, da se ondje grudama poigravaju ili povezu 
na starim saonicama, što im je još prošle godine načinio babo od ko- 
mada debelih dasaka, 

I ako bi se činilo, da je u tim kratkim saviti danima a dugim no- 
ćima posvema zamro život na selu, ima ipak taj zimski život svoje 
čari, ima svoju poeziju, Već ranim jutrom polazi seljački svijet na 
zornice, na ispovijed i svetu pričest, da čistom dušom dočeka veliki 
blagdan Božića — dan Kristova rođenja u betlehemskoj štalici, Za 
taj dan spremit će nešto više i najveća. sirotinja ma selu, da dočeka 
Božić s punim stolom i s veseljem, Tada će zapjevati i onaj starac i 
ono dijete staru hrvatsku božićnu pjesmu: 

Narodi nam se kralj nebeski 
Od Marije, čiste Djevice... 

I veselit će se starac, veselit će se kao i ona nevina djeca, koja 
su prostrla svoje ležaje na slamici na podu, Veseli se i on sjaju svje- 
ćica, zapaljenih na borovoj grani, Nema više nikakove sjete, l cijela 
seljačka obitelj složno nastavlja tu tako jednostavnu, a ipak sadčan< 
stvenu pjesmu Svetoj Noći: 


Na tom mladom ljetu veselimo se. 

O ponoći polaze duge povorke s bakljama i fenjerima u ruci tamo 
već rasvijetljenim prozorima crkve na brijegu ili usred sela, Glasovi 
zvona sada kao da jače i svečanije zvone nego obično, A to sveto ve- 
selje kao da ne može ukrotiti oduševljenje mladeži, 

No proći će domala ti veseli i sveti božićni dani, S tugom će se 
dijeliti od njih i mlado i staro, jer su svi na te dane oćutjeli neko po- 
sebno duševno zadovoljstvo. Nije bilo na te dane ni svađa, ni psovka, 
ni kletava, ni međusobne) mržnje. Cijelo selo bilo je u te dane jedna 
sretna i zadovoljna sveta obitelj. Svi su tada shvatili pjesmu onih an- 
đela, koji su pjevali nad betlehemskom štalicom: 


Slava Bogu na visini, ' 
a mir ljudma na zemlji, 
koji su dobre voljel.., 


Neka se zato gradovi diče urednim cestama i palačama i bogatim 
stolovima, nema u gradskim dušama toga svetog veselja, što ga ima 
selo u svojoj jednostavnosti, a ipak tolikoj svetosti — nadnaravnosti. 
Nikad ljudska duša nije tako blizu Bogu, kao što je to o Božiću na 
selu, 


Milan Ivšić 


Iseljenik 


L 

Kao toliki naši ljudi prije rata, 
ostavio je i seljak Ilija Matin svoje 
selo i otišao u Ameriku, ali se poslije 
dvije godine opet vratio i ostao obra- 
đivati svoju zemlju, : 

Lijepo proljetno jutro. Vjetrić popuhuje, nosi mirise zemlje i zvu- 
kove šume i sela, Dršće uzduh, i poigrava svijetlo, kao da se nadgla- 
savaju zovući na posao. 

Ilija Matin iznese iz štaglja nov novcat plug, što ća; je kupio prije 
nekoliko dana, i natovari ga na kola, Onda sjedne u kola Tera s koša- 
ricom na krilu. Spremila je u nju nešto mesa, sira, kruha i testiju!) s 
vodom. Napokon se popne i Ilija, prihvati uzde, skine kapu — pomozi, 
Bože, — i pođu. Vrata se zatvorila za njima Terica, koja će ostati kođ 
kuće, 


1) vrč 

Ovo mu je prvo oranje nakon dvije godine, Zaboravio je svoje 
buntovničke misli, zaboravio kojekakove zgode i nezgode, što ih je do- 
živio, otkako se vratio kući, i on sada kreće na posao kao i svaki nje- 
gov susjed i znanac, Kad je njih vidio, kako se spremaju, kako mirno 
prelaze s riječi o poslu i poslovima na samo djelo, onda je prestao 
umovati, i nije mogao nego da ode i on pogledati, kakav mu je plug. 
Pa kad je vidio, da je zarđao, da su oranice raspucale, da je sve za- 
pušteno, i da bi trebalo mnogo opravka, odvezao se u grad i kupio nov 
plug i novu branu, 

Danas će orati, 

Nije se osvrtao lijevo ni desno, nije se nigdje ustavljao i nikamo 
se svraćao, nego ravno kroz selo u polje, 

Kad su prispjeli na oranicu i on konje upregnuo pod plug, uhvati 
Tera uzde, a Ilija Matin učini bičem križ pred konjima, nazove Boga 
i prihvati se ručice plužne. 

— Ajdemode! — šapne polako kao i nekada, a konji poslušaše. 
Lijepo je osjetio, kako ga vjetrić golica, kako se u nj ulijeva svježina 
jutra, kako se stapa sa svim onim, što je oko njega, on, Ilija Matin, na 
rođenoj grudil,, 

Nož je valda, Ilija pritisne, lemeš dočeka, i sa zemlje se digne 
početak prve brazde. Zemlja je bila malo vlažna. Bila je orna! 

Ilija je gledao preda se u nož. Nož je rezao korjenčiće, brazda se 
lagano dizala, kao da će se popeti do Ilije, do njegove ruke, da mu 


«izbije iz ruku plug; ali Ilija pritisnuo ručice, zatjerao nož dublje u 


zemlju, da se u nju zagrize, i nije se dao oslabiti otporom, nije popu- 
štao. Mirno je ravnao plugom i draga je srca stupao uskim puteljkom, 
što mu ga je ostavljala nova, mlada, istom podignuta brazda, Tek ka- 
dikad skrenuli bi konji malo odviše u stranu, i on bi onda navrnuo plug 
na protivnu stranu, da ispravi ili zabaci brazdu, a plug bi ga onda 
zanio, i on bi morao skočiti u hodu na novu brazdu, da nađe više i 
jače uporište i veću snagu. Lice bi mu se tada malo trznulo, kao da je 
govorio: »Kuda ćeš, kuda me zanosiš?«... 

Ali to nijesu bila pitanja, i na ta pitanja nije bilo odgovora. To je 
bio nijemi razgovor čovjeka i zemlje, koji može čuti i razumjeti samo 
onaj, tko je ljubi, 

Plug se odmicao dalje, a Ilija se Matin sav predao svome poslu. 

To je bio posao njegovih otaca i njegovih djedova, i kao što su ga 
obavljali oni tiho i predano utapajući u njemu sve svoje želje. misli i 
snove, tako je sada i on utonuo sav u ovo rezanje kruha svojega. To 

je bio onaj veliki i rijetki čas, za kojim mu je duša žeđala, dok je bio 
tamo daleko u tuđem kraju, dok je kopao budakom duboko u utrobi 
zemlje ili pržio lice i tijelo pred golemim pećima ,.. 

Sada je visoko nad njima bilo vedro, modro nebo, u kojem se 
dizala i spuštala, kao da je tkogod povlači na nevidljivoj niti, sitna 
crna točka, i od nje se razlijegao po svemu kraju zvonak glas, Ševa. 
Dizala se sve više i više, i njezina se pjesma sve slabije čula, kao da su 
je upili u sebe ili prigušili bijeli, laki i pahuljasti oblačci, koji su od- 
nekle doplovili, Sunce je pripicalo, a vjetrić je hladio i tiho govorio: 
Ovdje je tvoje mjesto, ovdje upri... 


Kao kruh, kao kruh svakidanji, kada ga režeš velikim i oštrim | 


nožem... i 

Tera je stupala pored pluga. Kadikad bi mahnula bičem i opo- 

menula konje. Dok je brazda tekla, stupala je ona tiho i zamišljeno, 
gledajući čas konje, čas zemlju. I konji su spuštali glave, 
' Orali su tako, i nitko nije progovorio ni jedne riječi, 

Ne vaija govoriti. . 

Kad su već sustali, naredi Ilija, da stanu i da se odmore, 

Sunce je bilo visoko, a sa tek uzorane zemlje dizale se pare. Drh- 
tale su odvajajući se od zemlje i gubile se u sunčanom žaru poput 
tihog, nečujnog uzdaha, poput posljednjeg pozdrava. 

I na Iliji je drhtala svaka mišica, Već dugo nije radio ovakav po- 
sao. Njegove su ruke vukle, kopale, dizale teške terete, ali ovakav 
otpor nijesu već davno i davno svladavale. On je posve jasno osjećao, 
kako mu dršću mišići, i nije mu bilo žao muke, 

1I. 


Uža sve se to Ilija Matin nije mogao više smiriti na svojoj zemlji. 
Kako reče jedan njegov suputnik: »Dok si ondje, vuče te srce kući, a 
kad si kod kuće, onda vidiš, da ne možeš ostati,« 

Minula je godina. Ilija Matin vratio se novi kraj i poveo sa sobom 
djecu, Žena njegova Tera umrla je nekoliko mjeseci prije nego što će 
krenuti na put. Oboljela je opet, on ne zna od čega. Vodio ju je k lije- 
niku, ali nije pomoglo. Poslije njezine smrti njemu je bilo pogotovo 
jasno, da mu nema opstanka u starom kraju, Bez žene? DJa uzme 
drugu? Ne. I zašto? Ondje on može biti bez žene, Zna, vidio je to i bio 
toliko bez nje. Djeca su odrasla, pa će moći biti i ona bez majke, Pro- 
dao je zemlju, kućicu i potkućnicu i rastao se laka srca sa selom i svim 
poznatima, kao da i ne ide u nepovrat, Mislio je, da nikad više ne će ni 
pitati ni čuti štogod o svom kraju, 

Ali se prevario, 

Nije imao više ništa u starom kraju, a ipak je bio najsretniji, ako 
se sastao s kimgod, tko je poznavao njegov rodni kraj, Pitao je onda 
za svakoga u selu, za prodanu zemlju i kuću, kao da su to živi stvo- 
rovi, koji mogu osjetiti sreću i nesreću, Volio je on svoju djecu i bavio 
se njima, ali mu ona nijesu mogla nadoknaditi sve, Djeca se doskora 
priviknula novom životu i novim prilikama, ali Ilija se sada manje u 
njemu snalazio nego prije. Dok je radio, još bi nekako zaboravio, ali 
u časove, kada nije radio, onda je osjećao, kao da je još uvijek ostavio 
u starom kraju nešto, što se ne može ponijeti, a što je jaće od svih nje- 
govih misli, od svega, što vidi i znade. Nije se opijao, nije tražio za- 
bave ni išta drugo, a razgovora s onima, koji su se još namjeravali vra- 
titi, upravo se bojao i izbjegavao ih, 


Hoće li se kadgod smiriti? Možda bi ipak bilo bolje, da nije nikada 


krenuo od kuće ,.,, Ali što to sada koristi. .,, Proći će 1 to i bit će sve 
dobro, 

Došlo je novo proljeće i lijepi dani, ali sunce je bilo sakriveno 
gustim maglama i dimom, i samo se slutilo, da negdje daleko sije i grije. 
Hija se Matin upravo probudio na ležaju u kolibi, u kojoj su se smje- 
stili on i djeca i tri stara stanara, Već nekoliko mjeseci radi u tom 
rovu, pa se namjestio ovdje u blizini »jame«, 

Na istom ležaju, na kojem on sada leži, ležao je prije njega neki 
Talijan, što konači kod njih, Na drugom ležaju mijenjaju se isto tako 
druga dva radnika, a djeca spavaju na podu, Zrak je u kolibi zagu- 


.*šljiv, prozorčić se ne otvara nego rijetko, da ne navali u sobicu dim i 


čađa. U njoj je sve pusto, kao da su se istom doselili, i kao da će već 
sutra dalje. Pa ipak, tko zna, dokle će ostati ovdje. Možda godinu 
dana, 

ć' Hija navuče čizme, a kako odijelo i nije skidao svaki dan sa sebe, 
nije ga trebao ni oblačiti, Još dok je bio samac u novom kraju, navi- 
kao je tako, pa tako čini i sada, 

A šta mari?! Svejedno je. 

Samo kadikad mu dođe, pa bi glavom udario o zid, Ali prođe to, 
u poslu se sve zaboravlja, Istina je, on sada više i ne misli na povra- 
tak, i često mu se čini, da je zapao među točkove, koji ne miruju danju 
ni noću, i nitko ne zna i ne može znati, dokle će se među njima vrtjeti. 
Možda godinu, možda mjesec, a možda samo koji dan. 
ki. Ilija se ogleda. Nema nikoga, Onaj je već otišao, djeca su također 
izašla po poslu, i Ilija Matin stegne remen i sjedne jesti. To mu je 
dijete priredilo zajutrak, Dobra je njegova Terica.., Kad je poj«o, 

uputi se poznatom stazom do velike daščare, u kojoj je smješten stroj 
za spuštanje u jamu. Ondje su već čekali drugi. Ima ih iz različitih 
strana. Crni, izmučeni, tromi kao i on. Nekoji se razgovaraju, ali naj- 
više ih šuti, jer ili se ne umiju između sebe razgovarati, ili nemaju što 
da reknu. | 

Čekaju tako, da dođe red na njih, da se potrpaju u kola, koja će 
ih spustiti u zemlju, 

Konačno je došao red i na Iliju Matina. Popeo se, stao kraj nekog 
bradatog, niskog Rumunja, s kojim zajedno radi, i koji ga je već tra- 
žio očima. Ilija mu kimne glavom, i oni se više ne pogledaše, 

Prispjeli su, Po strani još kopača i lopata, kako su je ostavili oni, 
koji su radili do njihova dolaska minulu noć, i oni se prihvatiše posla, 
Treba se požuriti, treba natovariti i izvesti mnogo malenih kolica, jer 
inače će biti krivo jednom ili drugomu. Ilija kopa, a Rumunj tovari. 
Tako danas tako sutra, i tko zna dokle. Rumunj se žuri, trpa kao ma- 
hnit, goni natrpana kolica i vuče poput živine. Bio bi srdit, da ne nađe 
hrpu, s koje bi mogao trpati u kola, kad se vrati. Često mrmlja, Ihja 
ga ne razumije, ali mu ipak razabira, da se ljuti. Već je natrpao kolica 
i sada ih spušta do istovarilišta. Da odviše ne jure na nekim mjestima, 
zaustavlja ih nekim drvetom, a prije nego što će doći do.kojega ras- 
kršća, javlja se dugim zategnutim povicima, Ilija gleda za njim, gleda 
dugo njegovu svjetiljku, kako se u tami njiše, spušta ili diže kao krije- 
snica, a onda je poslije zavoja nestaje. I onda je svuda tama. Ilijina 
svjetiljka obasjava tek malen krug oko njega. Iz drugog crnog hodnika 
čuju se udarci budakom, i kako se ruši i pada kamen, Ti su udarci kao 


razgovor, što se unosi u ovaj veliki grob. 


Iz pripovijetke »Na ivici« 
Andrija Milčinović 


* 


9. Hrvatski narod ima pravo na sreću i blagostanje kao cjelina, 
a isto takvo pravo ima i svaki pojedini Hrvat kao član te cjeline. Ta 
sreća i blagostanje mogu se oživotvoriti i ostvariti za narod kao cje- 
linu i za pojedince kao članove cjeline jedino u posve samostalnoj i 
nezavisnoj državi Hrvatskoj, koja ne smije i ne može biti sastavnim 
dijelom ni u kakvom obliku ni jedne druge države ili ine državne 
tvorevine, 

Zmaj od Bosne 


Od bitke pod Siskom godine 1593, i osobito od bečkoga rata i gu- 
bitka Madžarske i Slavonije, propadanjem snage Turske carevine, u 
XVII. i XVIIL stoljeću, bid& se i oživljavaju kod pojedinih pe 
u Turskoj pokreti za samostalnost, nikli nekad na narodnoj, a nekad 
na socijalnoj osnovi, Nezadovoljstvo bosanskoga plemstva, nosioca : 
povlastica društvene ustrojbe, prema Turcima, Oamanlijama, adnosno 
vrhovima uprave u Carigradu, koji su naginjali degeneraciji.!) bivalo 
je od stoljeća do stoljeća veće. Prije dobivene povlastice čuvale su se . 
ljubomorno, bez obzira što je novo vrijeme zahtijevalo, da ih se plem- 
stvo odrekne u korist cijeloga pučanstva. Uz plemstvo po kevi naje 
je početkom XVIII. stoljeća vojno-političko plemstvo t, zv, kapetani 
kojih su upravne jedinice, kapetanije, bile na periferiji!) Bosne i Heeće- 
govine prema Hrvatskoj, Slavoniji, Srbiji, Crnoj Gori i mletačkoj Dal- 
maciji. 

. Sultan Mahmud II, počeo je uvoditi potrebne promjene u Tur- 
skoj, a na prvom mjestu je uvedena g. 1826, nova, na evropski način 
uređena vojska, i ukinuta janjičarska. Ove se preinake nisu sviđale 
Bošnjacima i oni im se opirahu, ali bosanski vezir (namjesnik) Abdur- 
rahim-paša pogubi velik broj buntovničkih prvaka, Njegov nasljednik 
Morali (Morejac, Grk) Ali Namik-paša nastojao je na lijep način pri- 
voliti Bošnjake, da prihvate carske preinake, ali je radi svoje blagosti 
koju su Bošnjaci smatrali slabošću, bio preziran. Ipak je uspio u Poznt 
sabrati i opremiti nešto vojske u Rusiju, za što su dobili Bošnfaci od 
sultana posebnu zahvalu u lipnju g. 1829, 

K : ako su se muslimani iz Bosne odazivali carskom pozivu i sudje- 
vali u ratu protiv Rusa, ipak nijesu htjeli dragovoljno pristati na 
preinake držeći, da proizlaze od kršćana, pa su čak i za sultana Mah- 
muda TI. govorili, da je »đaur-sultan«,5) U reformama su vidjeli opa- 
redni vjeru, a plemići još i potpuno uništenje svojih prava 
a _ pe plemstva u Tuzli u siječnju i veljači 1831, najglav- 
Drama nai zaključe, da se svim silama odupru carskim 
a ća sata krajeva oko Drine Srbiji, da traže nezavisnost 
BE. e it a“) ne miješa u upravu zemlje, Za vođu pokreta 
“ej apetana Gradaščevića, mladića od punih 30 godina, 
Br je mladost proveo u očevoj kući onako, kako su je pro- 

i sinovi drugih begova. Majka mu je bila Đurđijana (Gruzinka), 

veoma pametna i pobožna žena. Sina je odgojila u islamskom duhu ta- 
ko, da je uvijek najtočnije vršio svoje vjerske propise, Od godine 1821. 
upravljao je gradačkom kapetanijom, Podložnu raju niie bez razloga 
kinjio i progonio, Baš u njegovoj kapetaniji, u Tolis:, podignuta je 
1823. prva zgrada za katoličku pučku školu zauzimanjem fra Hije 
Starčevića, sagrađena je crkva za 1500 duša i župni stan, i to sve bez 
posebne carske dozvole, kako je drukčije bio red. Podigao je u Gra- 
dačcu velebnu džamiju, jednu od najvećih u Bosni, i sahat-kulu.5) Bio 
je izvanredno bogat, Kod sela Čardaka napravio je jedan umjetni otok 
i na njemu upravo kneževski dvorac, osim onoga u Gradačcu, koji 
se i sada na uzvisini oholo diže, ' 

S izborom Husejn-kapetana nisu bili zadovoljni neki prvaci; oso- 
bito iz Hercegovine, s Alijagom Rizvanbegovićem i Smailagom Čen- 
Sićem na čelu, 

Husejn-kapetan najprije obračuna s Ali Namik-pašom i potuče 
ga u Travniku, Srpski knez Miloš obećavaše Bošnjacima, da će ih 
izmiriti sa sultanom, pa im je uzgred pomalo i prijetio, Husejn-kapetan 
mu je na to odgovorio: »Uzmi sam to malo jestiva, što je pred tobom, 
ja sam svoje činiješ davnoisprevrtao, Baš za tog padi- 
šaha") ne ću da znam, kod koga bi se ti za mene mogao zauzeti. 
Da te dočekam, gotov sam u svako doba i na svakom mjestu, Moja je 
sablja sjekla prije nego je tvoja kovana.« 

Obračunavši s Ali Namik-pašom krenu na glavnu tursku vojsku, 
koju je predvodio veliki vezir Mehmed Rešid-paša, kojega potuče 
na Kosovu u srpnju 1831. Sjajnu pobjedu na Kosovu nijesu musli- 
mani Bošnjaci umjeli iskoristiti. Postignuti uspjeh propao je odmah 
poslije bitke, što se ne bi dogodilo, da je Husejn bio onako spo- 
soban diplomat kao vojskovođa. On je držao, da je stvar svršena 
i povratio se s vojskom u Bosnu, mjesto da goni i dalje velikog vezira, 
ili da pođe opsjednutom Skadru u pomoć, gdje se borio njegov sa- 
veznik, arnautski prvak Mustafa-paša, da ga oslobodi od opsade i da 
zajednički krenu put Carigrada, Po povratku u Sarajevo, početkom 
listopada 1831., prvaci, na prijedlog Mujage Zlatarevića, izaberu 
Husejn-kapetana za bosanskog vezira s naslovom paše. Narod ga 
prozvao »Zmaj od Bosne«. 

Nakon kraćeg vremena preseli se u vezirski Travnik, gdje je u 
sporazumu s vijećem upravljao zemljom. U nalozima, kojima je po- 
stavljao gradske i kotarske dužnostnike, strogo im je nalagao, da se 
drže zakona i šerijatas, da štite sirotinju, da se klone nasilja i da točno 


163 


vrše odredbe, koje se odnose na ovaj pokret, jer je pokret za spas 
vjere. 

Turska: je bila voljna priznati Husejn-kapetana za vezira bosan- 
skog, ali da prihvati preinake, što je on odlučno odbio. Radi toga je 
Turska ponovno povela borbu protiv Husejna, Porta ga proglasila od- 
metnikom i imenuje Kara Mahmud-pašu bosanskim vezirom, koji 
s velikom vojskom krene na Bosnu. Husejn-kapetan s malo vjernih 
ljudi upusti se u borbu, i ako su protiv njega s Turcima istupili Rizvan- 
begović i Čengić, Koncem lipnja i početkom srpnja bi potučena Husej- 
nova vojska na Palama i na _Bakijama kod Sarajeva, u kojoj se od- 
iučno borio i Husejn-kapetan. Pod njim je poginulo osam konja! 

Gradaščević s nekoliko vjernih drugova napusti Sarajevo, spali 
svoj dvorac u Čardaku kod Gradačca i prijeđe u Austriju. 

Gradaščević je bio s ostalim prvacima pokreta u Osijeku zatočen. 
Biskup Strossmayer, koji je u ovo doba bio gimnazijalac, pričao je, 
kako je s ostalom djecom često išao gledati Zmaja od Bosne, kako 
jaše sa svojom pratnjom i kako su se nadmetali u bacanju džilita?, 

Uto se sporazumje knez Miloš s velikim vezirom, da Miloš ponudi 
svim bjeguncima pomilovanje, o čemu je pisao Avramu Petronijeviću: 
»>U našoj politici stoji nam igrati ovu rolu!?: vaditi Turcima oprošte- 
nija, biti hristijani i još najglavniji neprijatelji Bošnjaka.« 

I knez Metternich poručio je, da se Husejn obrati sultanu za 
pomilovanje i da će se i austrijski car za nj zauzeti, Na tu poruku 
predali su Husejn-kapetan i Ali-paša Fidahić molbu za pomilovanje, 
pa im je sultanovim fermanom dozvoljeno prijeći u Tursku, ali da ne 
žive u Bosni, nego gdje im Porta odredi, i da najprije dođu u Carigrad, 

Husejn-kapetan prijeđe 1, listopada 1832. s pratnjom u Biograd, | 
gdje se razbolje, Liječio ga je dr, Bartol Kunibert, koji nam je ostavio 
točan opis Zmaja od Bosne: 

»Husejn-kapetan imađaše oko 30. godina, stas mu bijaše srednji, 
izgled zanimljiv, pogled blag i sumoran, osmijeh pun draži i iuge, 
njegove krupne oči natkriljivahu guste i ukrštene obrve, bjeloća nje- 
gove kože izdavaše više đurđijanski tip njegove majke nego onaj po- 
nosnoga, sirovoga i poludivljeg Bošnjaka, Jedva bi se moglo vjerovati, 
da se pod ovim nejakim i nježnim tjelesnim sastavom mogla skrivati 
ovako krepka duša, vojnički darovi, velika taština, a osobito lična 
hrabrost, dotjerana nekada do drskosti. Iskren i marljiv musliman, 
on je brižljivo vršio vanjske obrede svoje vjere i propise Kur'ana i ni 
za što na svijetu ne bi on propustio onih pet molitava dnevno, šta više, 

često su ga viđali, kako za vrijeme razgovora ponavlja sasvim tiho po- 
neku molitvu ili odlomke iz Kur'ana, i protiv općeg običaja svojih su- 
narodnika uzdržavaše se on brižljivo od raznih vinskih i alkoholnih 
pića, zabranjenih zakonom islama.« ' 

Iz Biograda ode Husejn s Fidahićem u Carigrad. Sultan mu po- 
nudi, da se primi velikog čina u redovitoj vojsci nadajući se, da će 
njegov primjer potaći i druge Bošnjake na pokornost, ali to Husejn, 
vjeran svojim načelima, odbije. Zato bude prognan u Trapezunt, ali 
prije nego je pošao, umrije naglo u Carigradu 17. kolovoza 1834. i bi 
pokopan na groblju Ejjub, gdje mu se i sad nalazi grob, 

Husejn-kapetan umrije u cvijetu mladosti, Bio je najznamenitija 
ličnost svoga doba u Bosni i, kako sam piše u jednom pismu, njegovoj 
nesretnoj sudbini više je kriva volja naroda, starina njegove porodice 
i njegovo bogatstvo, nego njegova težnja za vlašću i čašću. On je po- 
sljednji kapetan Gradačca, : 

Pokret kapetana Husejna bio je u glavnom staleški, a islam je bio 
samo firma!?, pod kojom je vođen, i, da je uspio i Bosna postala auto- 
nomna, teško bi se autonomija!? održala dulje vremena uz onakvu 
zavist i mržnju moćne vlastele, kojih su-pređi upropastili i slavno kra- 


ljevstvo bosansko. DP 
Po Hamdđiji Kreševljakoviću 


Alija Nametak 


1) izrodu, propadanju; ?) rubu, kraju; 3) car nevjernik; 1) turska vlada; 


5) toranj sa satom; 5) zdjele; isprevrtati činije = staviti sve na kocku, . 
se i na najveće lične žrtve; 7) cara, sultana; 8) islamskog vjerozakona; ?) 
koplje; 1%) ulogu; 11) odredbom; 1?) ime, ovdje izlika; 13) samouprava. 


Koga su guje klale, plaši se i guštera, 
Ciči kao guja u procijepu. 
Lako je govoriti, ali je teško tvoriti. 


Govori istinu, makar ni dan ne živio. 

Hrvaika djevojka preobražava se u Hrvu barjaktara 


Otkada je svijet postanuo, 
nije lipši cvitak procvatio, 
što je sada na ovu godinu 
u Hrvatu, gradu bijelomu: 
u Hrvatu Hrvatka divojka! 

Na curu su svati navalili: 
dvanest bana od dvanest zemalja, 
a trideset sa mora serdara ' 
i dvadeset paša učtuglija!) 

i momaka mladih čitlugdžija,?) 
A1 divojka za nikoga ne će. 

Glas do glasa, aber do abera,3) ' 
aber dođe Hvaljen Bećir-agi, 
štono hrani do trista momaka 
na svom hlibu i na svom tajinu,4) 
pa se Bećir ričju zaklinjaše: 
»Tako mene mati ne rodila, 

i tako mi sveca Muhameda, 
ja ću poći ka Hrvatu gradu, 
ka Hrvatu Hrvatki divojci; 
Prosit ću je glavom u matere, 
prosit ću je sebi za ljubovcu.« 

Kako reka', tako učinio, 
pak on iđe na bijelu kulu, 

.pak se aga lipo napravio: 

on obuče krkali-čakšire,5) 

a na njima kopče pozlaćene; 
na nidarje troje toke meće, 
dvoj' od srebra, a treće od zlata, 
uteže se mukademoms) pasom, 
za pas meće dva čivta7) pušaka, 
dva ingležas) i dva barbareža,) 
Između njih palu!%) od čelika, 
u kojoj su tri draga kamena, 
pak on veže saruk oko glave, 
vas je saruk od žežena zlata. 
Kad se aga lipo napravio, 

on poleti doli na avliju 

pa se spade konjma u podrume, 
pa prihvati pretila Dorina 

i izvede Doru na avliju; 

na avliji timarli) učinio: 

mlake vođe i bila sapuna, 
Sunđerom!*) mu vodu pokupio, 

a čaršafom::) dlaku otvorio; 


utire ga tumagli-okrugom.u 
osedla ga sedlom tatarijom,15) 
a zauzda ljutom madžarijom,19) 
priteže mu četiri kolana,7) 

a po njima zlatarlit8)-tkanicu, 
što mu čuva sva četri kolana, 
smota ćebe,!?) prikri tatariju, 
a priko nje mrku medvidinu: 
koliko je na medvidu dlaka, 
toliko je žutih praporaka. 
čambre2) su mu konju do kopita. 
A kadli je konja opravio, 

on uhvati dva siva sokola, 

pa ih meće konju na jabuku,?1) 
a bojali-čibuk**) zapalio, 

pak se spade doli na avliju, 
pa prihvati debela Dorina, 
privede ga binjektešu-stini,?5) 
»Alah!« reče, poklopi Dorina, 
ode momak ka Hrvatu gradu, 
Biloj kuli Hrvatke divojke. 

Kad je doša' ka Hrvatu gradu, 
biloj kuli Hrvatke divojke, 
on razjaši plemića Dorina, 
pribaci mu dižđi:1%4) na jabuku, 
pa ga pušća u polje Ružicu. 
Sokolove sive: oprostio,25 
da mu love ptice prepelice, 

a on siđe pod bojali-kulom, 
podviv noge čibuk zapalio. 

Al divojka na kuli bijaše, 
gdi joj majka kosu zaplićaše; 
dva tovara uplićala blaga, 
dokle kćeri kose zaplićala 
od petero i od devetero, 
pa se curi dade pogledati, 
pogledati u polje Ružicu, 
pa ugleda bijesna Dorina, 
ter je staroj besidila majci: 
»Moja majko, moja milosnice! 
Otkada je Hrvat postanuo, 
naša bila sagrađena kula, 

i ti mene odgojila, majko, 
ja ne vidih lipšega junaka, 
što sam sada, moja mila majko, 

što sam sada ispod kule naše; 


da me prosi, ja bih pošla, majko. 


Već ti zovi Kumbriju robinju, 
pa je, majko, ti opravi lipo, 
na nju meći svilu i kadifu, 
pa nek ode pod bijelu kulu, 
pa nek pita golema junaka, 
kud li iđe i česa li traži.« 


Kad joj majka riči razumila, 
tad dozivlje Kumbriju robinju, 
pa je ona opravila lipo: 
na nju meće svilu i kađifu, 
pa je posla pod bijelu kulu, 
da upita golema junaka: 
kud li iđe i česa li traži. 


Kad robinja riči razumila, 
ona ode pod bijelu kulu, 
pak upita Hvaljen Bećir-agu: 
»Oj bora ti, neznana delijo! 
Kuda iđeš i česa li tražiš?« 

A veli joj Hvaljen Bećir-aga: 
»Čuješ li me, Kumbrijo robinjo! 
Amo kažu, u Hrvatu gradu, 

u Hrvatu Hrvatku divojku. 

Već te molju, Kumbrijo robinjo, 
odvedi me Hrvatki divojci, 

ja ću tebe darovati lipo, 

dat ću tebi stotinu cekina!« 

A kad cura riči razumila, 
prid njim se je na noge skočila, 
pa ga vodi u bijelu kulu, 

a.u kuli Hrvatki divojci, 
Pak. on pita?s) u majke divojku, 
on je pita, majka mu je daje. | 


Nedaleko svadbu ustaviše, 
ti svatovi do petnaest dana. 
Ode Bećir dvoru bijelomu, 

a kad dođe dvoru bijelomu, 
njemu dođe od cara vermana,?) 
da on iđe na carevu vojsku, 
i đa vodi do trista bešlija.?3) 
tad je staroj besiđio majci: 
»Moja majko, moja milosnice! 
Kaži pravo, mila majko moja, 
al se meni prišnje?#%) oženiti, 
ali caru na vojnicu poći?« 

( 


A stara mu besidila majka: 
»Prišnje ti se, sinko, oženiti, 
nego poći u carevu vojsku.« 


A kad Bećir riči razumio, 
tad je staroj majci besidio: 
»Stara majko, moja milosnice! 
Da je itko majku pogubio, 
ja bih tebe, moja mila majko. 
Ta prišnje je caru ugoditi, 
nego mi .se, majko, oženiti.« 
Pa se bišes0) na noge skočio, 
prihvati se zelena barjaka, 
odnese ga pod bijelu kulu, 
pobi temelj u mramoru stini, 
pak izvede do trista bešlija, 
da se kupe pod barjak junaci | 
i da iđu na carevu vojsku. 


Glas do glasa, aber do abera, 
aber dođe ka Hrvatu gradu, 
ka Hrvatu Hrvatki divojci. 
Kad divojka riči razumila, 
od žalosti kose obrijala, 
pak prodava svoje ruho bilo 
i uzima pritila konjica, 
kano oni Hvaljen Bećir-age. 
Na se meće junačko odilo, 
ka! odilo Hvaljen Bećir-age. 
Sama sebi ime nadivala, 
po imenu »Hrvo barjaktare«. 
Pa poklopi debela Dorina, 
pak evo je kuli Bećir-age. 


Kada biloj dolazila kuli, 
barjak vije ispod bile kule, 
oko njega do trista bešlija, 
ispod njega bijeli čadore, 
pod njim sidi Hvaljen Bećir-aga. 
Do čadora dotira konjica, 
pa razjaha pritila Dorina, 
pribaci mu diždun na jabuku, 
od čađora skuta podignula, 
pod čador je cura ulazila, 
pa besidi Hvaljen Bećir-agi: 
»A moj ago, Hvaljen Bećir-ago, 
hoćeš mene sebi prihvatiti, 
ja sam ovdi od Stambola bila, 
po imenu: Hrvo barjaktare, 

jesam čuo, mili gospodare, 

da ti ideš u carevu vojsku, 

pak ću i ja u vojnicu poći.« 
Kada Bećir riči razumio, 

tad je 'vako njemu besidio: 

»Bome, hajde, Hrvo barjaktare!« 
Prid čadđorom do trista bešlija, 

umeću se s ramena kamenom, 

a besidi Hrvo barjaktare: 

»Da ti bora, mili gospodare! 

Je li testir91) baciti s bešlijam'?« 

A veli mu Hvaljen Bećir-aga: 

»Testir tebi, Hrvo barjaktare, 

testir tebi, koliko ti drago!« 


A kad cura riči razumila, 
tad se stade bacati s bešlijam'. 
Jednom baci, mal' im ne dobaci, 
drugom baci, puno im pribaci, 
trećom joj se bacit ne dadoše: 
umal' momci ne zavrgnu kavgu. 
Al besidi Hvaljen Bećir-aga: 
»Bora vami, do trista bešlija, 
vi ajdete na dno polja ravna, 
svak poteci na svome konjicu 
sadno polja do čadora moga: 
koji prvi do čadora dođe, 
metnut ću ga mladim barjaktarom.« 
A kad čula lijepa djevojka, 
tad je 'vako njemu besidila: 
»Gospodare, Hvaljen Bećir-aga: 
je ! mi testir poteći s bešlijam« ? 
A veli joj Hvaljen Bećir-aga: 
»Testir tebi, Hrvo barjaktare, 
testir tebi, koliko ti drago.« 
A kad cura riči razumila, 
ona ode niz polje s bešlijam'. 
Kad su sašli na dno polja ravna, 
kad rekoše, tada potekoše. 
Ali Hrvo puno stražnji bio, 
da ne reku, da je hilas2) bila, 
pak poteže iz čizme kandžiju, 
ite pokucnu debela Dorina 
i preteče do trista bešlija: 
prva ona do čadora dođe! | 
Kad to vidi Hvaljen Bećir-aga: 
»Bre aferim, Hrvo barjaktare!« 
Pa se maši u džep od dolame, 

izvadi mu stotinu cekina: 
>Na to tebi, Hrvo barjaktare, 
nosi barjak prid mojom družinom!« 
Kad to čuo Hrvo barjaktare, 
tad se bio na noge skočio, 
desnom rukom barjak Prihvatio, 
pa poklopi plemića Dorina, 
ter_on ode sentu selametus:), 
ode pravo ka Đilitu gradu. 
Kad je doša' ka Đilitu gradu, 
ode Bećir k carevu čadoru, 
od čadora skuta podignuo, 
pa se caru lipo poklonio, 
poljubi mu ruku i kolino 
pak je vako njemu besidio: 
»Evo mene, mili gospodare!« 
A veli mu care gospodare: 
»Čuješ li me, Hvaljen Bećir-ago! 
Evo ima tri godine dana, 
otkad bijem Đilit na Krajini, 
al od njega ne odbih kamena, 
od kamena klaka i pržine,s) 
niti znadem, gdi mu stoje vrata. 
Al bih i to lako prigorio, 
ma ti ne znaš Đilitliju Luku 
i njegova bijesna Vrančića. 
Posla' sam mu do trista bešlija, 
svih je trista meni pogubio, 
pak i mene na megdan pozivlje. 
Već, čuješ li, moje dite drago, 
hoćeš za me ti na megdan poći, 
moju rusu.zaominut glavu? 
Ja ću tebe darovati lipo: 
dat ću tebi od Bosne harače, 
i.dat ću ti na moru đemije 
brez promine na devet godina, “ 
ako Bog da i srića Božija, 
da pogubiš Đilitliju Luku!« 
Kad je cara Bećir razumio, 
do crne se zemlje poklonio, 
pa mu ljubi ruku i kolino, 
ter mu Bećir tiho besidio: 
»Bome hoću, mili gospodare!« 
Pak on dođe svojim bešlijama, 
sve bešlijam' po istini kaže. 
To ga sluša Hrvo barjaktare: 
»Gospodare, Hvaljen Bećir-ago, 

ja ću za te na megdan izaći 
a onome DĐilitliji Luki.« 

Pa da vidiš Hrvu barjaktara! 
Ona ode ka Đilitu bilu, 
a pod Đilit na polje široko, 
kad na polju Đilitlija Luka, 
a uz njega debeli Vrančiću. 
čeka junak na dugu megdanu, 
pa on viče sa duga megdana: 
»Jesi I došla, o turska katano? 
Hoćemo li megdan podiliti, 
i mi našu sriću okušati, 
što kom Bog da, iznese godina!« 


A veli mu Hrvo barjaktare: 
»Bome hoću, Đilitlija Luka!« 
Pa evo ih na polje široko. 

A1 besidi Hrvo barjaktare: 
»Zavod' konja, Đilitlija Luka!« 
I Luka je konja zavodio. 

Al da vidiš Hrvu barjaktara, 
gdi ugađa kopjem od megdana: 
čim je junak kopje ispustio, 
pada Vranac Lukin na kolina. 
A besidi Đilitlija Luka: 

»Stani, pobro, ko sam i ja tebi!« 
Hrvo stade nasrid polja ravna, 
i kad Luka kopje ispustio, 
kleče Dorat na oba kolina, 


Kad to viđi Đilitlija Luka, 
on se junak strašno pobojao,35) 
pa besidi Đilitlija Luka: 
>A bora ti, neznana đelijo! 
Idem poći ka Đilitu bilu, 
pa ću bolje koplje donositi, 
jer sam loše koplje pogodio.« 
A veli mu Hrvo barjaktare: 
»Ne budali, Đilitlija Luka, 
dvaput, pobro,; ne rađa te majka, 
nego jednom jadno i čemerno, 
već ti stani na dugu megdanu!« 


Kad je Luka riči razumio, 
junaku se ino ne mogaše, 
već potira Vranca debeloga, 
pa ga goni niz to polje ravno. 
do po polja Vranac brži bio, 
od pole ga dostignu Dorate. 


A da vidiš Hrve barjaktara: 

malo ga se sabljom dohvatio, 

rusu mu je glavu otkinuo. 

Odniese je carevu čadoru, 

ter je daje Hvaljen Bećir-agi. 

A kad Bećir glavu prihvatio, 

on je daje caru čestitome. 

Agu biše care darovao, 

dađe njemu od zlata jabuku, 

potpisa mu bosanske harače, 

dade njemu na moru đemije 

brez promine na devet godina, 

da uzimlje đumruks) na đemije. 

Pak na Đilit skladno udariše, 

a kada mi Đilit osvojiše, 

u Đilitu svi sklanjaše podne. 
Ode Bećir dvoru bijelomu 

i povede do trista bešlija; 

tad se maši u džep od dolame, 

pak izvadi dvi zlatne jabuke, 

pa ih dađe Hrvi barjaktaru: 

»Na to tebi, Hrvo barjaktare, 

to ti Bećir za muštuluk:7) dava, 

jer pogubi Đilitliju Luku!« 

Pa besedi svojizim bešlijam': 

»čujete li, do trista bešlija! 

Vi hajđete ka Hrvatu gradu, 

a do kule Hrvatke divojke, 

dovedite mlađanu divojku, : 

a ja odoh dvoru bijelomu 


s pobratimom Hrvom barjaktarom. 


Al mu veli Hrvo barjaktare: 
»Gospodare, Hvaljen Bećir-ago! 
divojka mi po majci je svojta 
idem i ja sa svatima poći.« 

Al besidi Hvaljen Bećir-aga: 
»Nemoj poći dvoru bijelomu, 
već se vrati sa mojim svatovim', 
bit ćeš uvik u dvoru mojemu.« 
Zaklinje se Hrvo. barjaktare, 

da on hoće sa svatovim' doći, 
Pak odoše ka Hrvatu bilu. 

Kad su bili na prvom konaku, 
besidi im Hrvo barjaktare: 

»Da vam bora, do trista. bešlija! 
Idem poći naprid ka divojci, 
od nje hoću potegnut muštuluk, 


svima ću ga svatim darovati.« 

A] ne dadu do trista svatova. 
Kad su bili na drugom konaku, 

tad besidi Hrvo barjaktare: 

»A bora vam, do trista bešlija, 

iđem poći ka Hrvatu bilu, 

a do kule Hrvatke divojke, 

jer ja vama ništa i ne kažem: 

ona meni velika je svojta, 

ona mi je čedo materino.« 

A kad svati riči razumili, 

tad pustiše Hrvu barjaktara. 


Kad divojka izuns5) prihvatila, 
plaho») goni debela Dorina, 
doklem dođe svojoj biloj kuli, 
A kad biloj dolazila kuli, 
brže drugog konja opravila, 

g sebe svlači junačko odilo, 
a oblači divojačko ruho. 
Kad «evo ti kićenih svatova. 

Tu se svati ponapiše vina, 
jenđibulam+) dadoše divojku, 
viče čauš jedan do drugoga: 
»Azur4i), svati, vrime putovati, 
kratki danci, a dugi konaci:. 


Otolen se svati podigoše. 
Tad besidi do trista bešlija: 


. »Gdi je nami Hrvo barjaktare?« 


A veli im sa konja divojka; 

»Bora vami, kićeni svatovi! 
Poslala sam Hrvu barjaktara, 

da nas čeka na prvom konaku.« 
Kad su bili na prvom konaku, 
tad besidi do trista bešlija: 

»Kud nam nema Hrve barjaktara, 
kako ćemo ka Bećiru doći?« 

A veli im sa konja divojka: 

»Otiša' je Hrvo barjaktare, 

čekat će nas na drugom konaku.« 
Kad su bili na drugom konaku, 
tad besidi do trista bešlija: 

>A gdi nam je Hrvo barjaktare? 


"Mi ne smimo Bećir-agi doći, 


kad nam nema Hrve barjaktara.« 
A veli: im sa konja divojka: 

»Ne ludujte, do trista bešlija! 
Otiša' je Hrvo barjaktare 

na muštuluk Hvaljen Bećir-agi, 

da mu iđu kićeni svatovi, 

svi mu iđu i vođe divojku.« 
Kad to čulo do trista bešlija, 

tad mi dobre razigraše konje, 

zaigraše priko polja ravna. 

Kad su bili posrid polja ravna, 

gledao ih Hvaljen Bećir-aga, 

gledao ih kroz durbina svoga, 

sve ra oko prihvati svatove, 

sve po redu svate pribrojio, 

al mu nema Hrve barjaktara. 

A kad vidi Hvaljen Bećir-aga, 

da mu nema Hrve barjaktara, 

tad procvili suzam' od očiju: 

>»Gdi si, Hrvo, moje desno krilo? 

Ti si moju zaminio glavu, 

a sad nema od tebe ni glasa, 

o moj Hrvo, na veselju mome!« 

Pa on pade po meku dušeku. 


Kad evo ti prid kulu svatova, 
među svatim' lijepa divojka. . 
Stara sinu besidila majka: 
»Moj Bećire, moje dite drago: 
Sađi, sinko, doli na avliju, 
pa ti skini sa konja divojku, 
donesi je na bijelu kulu!« 

Za to Bećir haje i ne haje. 
Stara ga je zaklinjala majka: 


* »Ajde, Bećo, moje dite drago! 


žao mu se biše ujatt*) majci, 
pak on spade doli na avliju, 
pa on skide sa konja divojku, 
odnese je na kulu bijelu. 

Kad je večer za večerom bilo, 
tad besidi Hvaljen Bećir-aga: 
»Gdi si, Hrvo, moje desno krilo 7? 
Da sam znao tebe izgubiti, 
ja se nigda oženio ne bih.« 

A kad čula lijepa divojka, 

da joj cvili Hvaljen Bećir-aga, 
od milja joj oči postadoše, 

pa se cura u džepove maši, 

ter izvadi dvi zlatne jabuke, 

pa besidi Hvaljen Bećir-agi: 
»Jesu VP ovo, Hvaljen Bećir-ago, 
jesu P ovo dvi zlatne jabuke, 

što Bog dade i srića Božija, 
.da mu dade s divojkom junaka, 
baš junaka Hrvu barjaktara, 

a divojku Hrvatkinju mladu. 
Onda bilo, sad se spominjalo! 


što je tebi care darovao, 

a ti meni, Hvaljen Bećir-ago?« 
A kad Bećir riči razumio, 
veoma se biše začudio, 
Muhameđu svome zahvalio, 


Narodna pjesma. 


1) turski vojnički poglavar, pred kojim se nosi stijeg sa tri konjska repa 
(»uč« u turskom znači »tri«, a »tug« konjski rep); *) gospodar »čitluka« (sela 
ili imanja), na kojemu rade »čivčije«, kmetovi; 3) glas, vijest; *) obrok jela; 
5) crvene, skerletne hlače; 56) gospodskim, nekim naročitim pojasom; 7) dva 
para; 8) iz Engleske; %) iz Barbarije; 19) veliki nož, handžar; 1!) spremio konja; 
12) spužva; 15) plahta; 14) povezačom; 15) tatarskim sedlom; 16) uzde od zlata; 
17) remen, pojas; 18) od zlata; 1%) biljac, gunj; 2%) kite, rese, rojte; 21) jabuka 
na sedlu, obluk ili unkaš, ono što je ispeto na prednjoj i na stražnjoj strani 
sedla; 2 bojali: čibuk obojeni, šareni; 25) kamen, s kojega se uzjahuje na konja; 
24) uzde, vođice; 25) odvezao, pustio; 2%) zatraži, zaprosi; *7) zapovijed; 25) 
turski vojnik; 2%) da li je za mene prisnija (ili »prešnija«) stvar oženiti se ili 
poći caru u vojsku; *%) bješe; %1) da li će mi biti dopušteno, da se i ja nad- 
mećem ?; 3%) himba, prijevara; 8) zavičaj, postojbina, a ovdje mjesto, gdje se 
sakupljaju ljudi s više strana; **) ni kreča, ni pijeska, kojim je kamen omazan; 
85) Kao i drugim sličnim zgodama, i u ovom megdanu napadaj kopljima ostaje 
bezuspješan, jer obadvoje mejdandžija promašuju cilj. Sada treba da dođe do 
nastavka boja, ali se Luka, kojem i ime Đilitlija nagoviješta, da je vještak u 
koplju (džilitu), ne pouzdaje u sablju, nego želi pobjeći kući; 265) carina; 37) 
na dar; 58) dopuštenje; %) brzo; 40) jenđibule su žene, koje prate nevjestu, da 
ne bude sama među muškarcima; 4!) azur ili hazur, gotovo, spremno; običnije 
hazurala, spremajte se; 42) odupirati. 


Oružje bosanskih muslimana 


Bosanski muslimani vrlo ljube konje i oružje, Dobra puška i dobar 
konj miliji im je nego išta na svijetu, Zato nije ni čudo, da je među 
njima bio uvijek izvrsnih tufegdžija, puškara, Puškarstvo je prije 
okupacije bilo jedan od prvih zanata u Bosni i Hercegovini, i zato si 
gotovo u svakom većem mjestu mogao naći dobrih puškara, koji su 
pravili ne samo štucove i šišane, nego i izvrsne male puške, kao što su 
kubure, pećanke, žuje, karabinke i samokresi, : 


Sve su puške i velike i male vezli i okivali srebrom i zlatom, Radi 
toga bile su puške vrlo skupe. Par domaćih malih pušaka vrijedio je 
pet do deset dukata, a to je u ono doba bio velik novac. Osobito su 
na glasu bile sarajevske šišane. 


ma s 

Tko je htio imati osobito dobru pušku, a mogao ju je platiti, 
naručio bi je iz Albanije, iz t. zv, arnautluka, Te su puške bile mnogo 
bolje od bosanskih, a zvali su ih arnautkinje, I arnautkinje su bile iz- 
vezene srmom i zlatom. Jedna arnautkinja vrijedila je petnaest do dva- 
deset dukata, 

Sve su puške punili sječenim olovom, olovnim kuglicama i t, zv. 
sindžirlijama. Sindžirlije su dvije kuglice, koje su bile spojene malim 
lančićem, sindžirom, i odatle im ime. Sve su puške nabijali sprijeda, 
ali su imali i otraguša. Na svakoj pušci, koju su sprijeda nabijali, bila 
je željezna šipka, koja je s prednje strane bila uza cijev pričvršćena, 
a upotrebljavali su je, da njom kod nabijanja zgruhaju barut i zrnje 
u pušci. Za nabijanje malih pušaka imali su barbije. 

Harbije su gvozdeni ili drveni štapići, nešto dulji od puščanih 
cijevi, a debeli taman da u cijev pristanu, Gornji kraj harbije, dakle 
onaj, koji su u ruci držali, dok su puške nabijali, završavao se okruglom, 
četvero- ili šesterouglatom glavicom, koja je također bila izvezena 
srebrom ili zlatom. Osobito su zgodno bile udešene željezne harbije, 
jer su u njima bile utaknute male mašice, kojima su žeru prihvatali, 
da vatru nalože ili da pripale lulu ili cigaretu, kod takvih harbija bio 
je držak harbije ujedno i držak mašica, 

Gotovo sve male puške bile su na kremen, Oganj na kremenu, to 
jest ono mjesto, gdje se puška potprašuje, bio je obično srmom iz- 
vezen, Cijevi na malim puškama bile su dosta dugačke, obično do dva 
pedlja, a nekada i dulje. 

Od dugih pušaka bile su najpoznatije šišane i štucovi, Velike 
puške nosili su na kaišima preko ramena, a male su zaticali za ben- 
silahe ili potpašaje, Bensilasi su načinjeni od crne, žute ili crvene kože, 
a imaju pet do šest kožnih pregradaka. Bensilahe zapinju sponama 
nad desnim kukom tako, da čvrsto uz tijelo pristaju. Osim malih 
pušaka nosili su za benzilasima duge noževe i razne sitnije stvari, koje 
su često trebali, a napose kresivo i peškire,') kojima su iza abdesta?) 
ruke otirali, 

Noževe dijele na bičake i bjelouške, Bičaci su odulji, vrlo oštri 
i šiljati noževi, kojima su rezali meso i druga jela. Bjelouške su vrlo 
dugi noževi od najfinije mazije, čelika, a držak im je od bijele kosti, 
sličan uhu, i odatle im ime, 

Osim pušaka i noževa nosili su odličniji ljudi i viši činovnici, 0so- 


.bito kad su polazili u lov ili na dulji put, dugačke, prema dnu nešto 


zavinute sablje, tako zvane pale, koje su im preko ramena na kaišu 

niz bedro visjele, I pale su bile izvezene srebrom ili zlatom i zato 
su bile vrlo skupe. 

Bezi, age i odličniji građani nijesu po gradu nosili drugog oružja 
osim jedne, najviše dvije male puške, Kada su polazili u lov, na dalek 
put ili u kmetiju, onda su se jače oboružali, a iza njih jahali su njihovi 
kavazi, koji su nosili njihovo oružje, te im ga prema potrebi dodavali, 

Imućni ljudi nosili su na golom tijelu ćemere, u kojima su čuvali 
novac. Novac su rijetko kada kod kuće ostavljali, nego su ga u dukate 
mijenjali i svu gotovinu uza se u ćemeru nosili. Ćemere su pravili od 
vrlo fine žute kože, a sapinjali su ih nad desnim kukom sa dva gvoz- 


daca. Neki ćemeri imali su po jedan, a neki i po dva pretinca, 


Antun Hangi 


1) otirač; ?) obredno pranje prije molitve. 


Tomić Mihovil i Tešnjanin Alija 


Odvrže se Tomić Mihovile 
u hajđuke u Vranić-planinu. 
A kad bio Miho u planini, 
Boga moli Tomić Mihovile, 
da mu rano grane pramaljeće, 
da se gora zaodije listom, 
a .gajevi zelenijem cvijećem. 
što molio Tomić Mihovile, 
što molio, to je domolio, 
jer mu rano granu pramaljeće 
i gora se okitila lišćem. ' 
Kad se Miho gore dohvatio, 
opet Miho Bogu se molio, 
da mu dađe nekoliko druga, 
da on može s njima četovati, 
četovati i hajdukovati. 
Pa maleno vrijeme postanulo, 
jer kad dođe svetac Jurjev danak, 
a on steče do tri dobra druga: 
jedno junak Sava od Posavlja, 
a drugo je lagan Marijane, 
treći junak crni Arapine. 

Kad se Miho društva dohvatio, 
družini je svojoj besjedio: 
»Ej družino, moja braćo draga, 
nerođena, kao i rođena! 


Evo smo se, braćo, sastanuli, 
sastanuli u gori zelenoj, 
četovati i hajdukovati. 

Dajte, braćo, da se poslušamo, 
bez posluha nije četovanja, 
četovanja nit hajđdukovanja. 
Dajte, braćo, da mi izberemo ' 
jednog brata između družine, - 
koji će nas lijepo upravljati, 

i mi njega svi lijepo slušati, 
ako sretni mi mislimo biti.« 


A kad društvo Mihu razumjelo, 


svi jedino kupno povikaše: 

»Ti nek si nam, Miho, četovođa, 
četovođa i naš harambaša, 
rado ćemo svi tebe slušati, 
naše glave za te izgubiti!« 

A kad Miho društvo razumio, 
tad družini svojoj besjedio: 
»Dajte, braćo, da se poslušamo, 
da junačku sreću okušamo! 
Sad mi kaž'te pravo po istini, 
zna li koji gdje dobra šićara,!) 
dobra ruha, a boljeg oružja 

i kićene junačke odjeće, 

što bi moglo biti za družinu ?« 


Tad besjedi crni Arapine: 
»Harambašo, Tomić Mihovile! 
a ja znađem ćara?) i šićara, 
dobra ruha i boljeg oružja, 

a pri tome dosta pusta blaga, 
dosta blaga, žutijeh dukata, 
amo gore u Tešnju ravnome, 
u nekoga Tešnjanin Alije. 

U njeg ima nebrojena blaga: 

i imade sedam ječeramas) 

sve s tocima i još jelecima,4) 
pa imade pet čifta5) pušaka, 
sve su njemu u srmu?s) zavite, 

i imađe palu") zakovanu, 

koja valja stotinu dukata, 

i imade zelenu dolamu,s) 
kojuno je skoro sakrojio, 

na dolami trideset putaca, 
svako mu je od tridest dukata, . 
a koje mu puce pod gr'oce, 
ono samo od trista dukata, 
ono mu se na burmu?) okreće, 
s njime junak hladno vino pije, 
kadno s društvom ide po četama.« 
A kad ga je Miho razumio, 
Arapinu Miho besjedio: 
»Bogom brate, crni Arapine! 
bi " se mogla porobiti kula 

i kako bi kulu porobili?« 
Arapin mu riječ progovara: 
»Harambaša, "Tomić Mihovile! 
Ako hoćeš mene poslušati, 

lasno ćemo kulu porobiti: 

mi hajdemo putu na raskršće, 
zasjednimo staze i bogaze,!0) 
pa čekajmo do dva, do tri dana, 
eda nama Bog i sreća dade, 
ter izađu mlade pašajlije,1) 

i s njih ćemo odoru svlačiti, 

s njih svlačiti, na se oblačiti, - 
a njihove konje pojahati. 

Ići ćemo Tešnju bijelome 

na konake Tešnjanin Aliji, | 
pa što nama Bog i sreća dade!« 
A kada ga društvo razumjelo, 
sve je društvo tome kaili?) bilo, 
pa što rekli, ono učinili. . 

I odoše drumu na raskršće 

pa čekaše do dva, do tri dana, 
a kad treće jutro osvanulo, 
dobra im se sreća ukazala, 

jer eto ti četri pašajlije 

i pred njima mlađan delibaša.13) 
Družini je Tomić besjedio: 
»Družinice, moja braćo draga! 
Vi padnite pokraj druma puta, 
pokraj puta za jele zelene, 

ja ću junak za studenu stijenu, 
i tiještat ću mlada đelibašu, 

a kad pukne moja puška šarka, 
i vi vašim živi oganj dajte 

i tiještite svak po jednog druga, 
pak što nama Bog i sreća dade!« 
U junaka pogovora nema, 

svi padoše za jelu zelenu, 
Tomić Mihat za studenu stijenu. 
U to doba mlađe pošajlije 

svoje dobre konje razigraju, 

a pjevaju pjesme osmanlinske. 
A kad Miho zgodu ugledao, 

on poviknu tanko, glasovito: 
»Stan', predaj se, mlađan delibaša, 
ti i tvoje četri pašajlije! 

Ne bi perje ptice iznijele, 

nit ćeš uteć, ni iznijeti glave, 

ni odvesti družinice mlade!« 

A kad Turci riječ razumjeli, 
slabo Turci za šalu da znadu, 
nego konje čizmom obodoše, 

a iz pušak' vatru oboriše, 
poletješe preko druma puta, 

da uteku, žalosna im majka! 

A kad vidje Tomić Mihovile, 

da se Turci predat ne htjeđoše, 
svojoj šari živi oganj dade: 

i pogodi delibašu mlađa 

više pasa, ukide ga s glasa. 

A ostala Mihina družina 

svaki gađa sebi po jednoga, 

pa njihove konje pohvataše 

i njihovu odoru svukoše, 

s njih svukoše, na sebe vrgoše, 

i njihove konje pojahaše, 

uprav jašu Tešnju na Krajinu. 

Nitko ne zna, da su pustahije,1) 
neg svak misli, da su pašajlije. 
Pa kad došli ka Tešnju ravnome, 
preko polja konje razigraju, , 

a po turski pjesme zapjevaju. 

I tude ih noćca uhvatila, 

uprav iđu ka Alinoj kuli. 

A kad oni bijeloj kuli dođu, 

na avliji zatvorena vrata. 
Halkomi5) kuca Tomić Mihovile, 
al na kuli Turčin progovara: 


»Tko to kuca halkom na vratima ?« 


Odgovara Tomić Mihovile: 
»Pobratime, Tešnjanin Alile, 
evo kuca mlađan delibaša, 

a sa svoje do tri pašajlije, 
ovdje nas je noćca sustignula, 
otvori nam na avliji vrata, 

jer hoćemo konak učiniti.« 

Na ino se njemu ne mogaše, 
neg otvori na avliji vrata, 
konje meće u tople podrume 

a njih vodi kuli u odaje. 

A kad malko vrijeme postojalo, 
večeru im staše postavljati. 
"Tada Tomić stade besjediti: 
»Baš Turčine, Tešnjanin Alije, 
i nije nam stalo do večere, _- 
ti ne pitaš, mi ti ne kažemo, 

a vrijeme je došlo besjediti. 
Znaj, Turčine, Tešnjanin Alile, 
da mi nijesmo mlađe pašajlije, 
ni ja pred njim' mlađan delibaša, 
nego mi smo mladi pustahije, 
a ja pred njim' mladi harambaša, 
harambaša Tomić Mihovile. 
Već, delijo Tešnjanin Alijo, 
zbori mudro, ne pogini ludo, 
iznesi nam sedam ječerama, 
sve s tocima i još jelecima. 
Nemojder se, Ture, prevariti, 
nemoj koju meni zakloniti,ts) 
jer ćemo se ljuto zavaditi! 

Još, balijoi7) Tešnjanin Alijo, 
iznijet ćeš mi pet čifta pušaka, 
štono svaka pali bez kremena, 
i nemoj se, bolan, prevariti, 


nemoj koju pušku zakloniti, 
jer ćemo se ljuto zavaditi! 
Još, balijo Tešnjanin Alijo, 
iznijet ćeš mi palu zakovatu, 
zakovatu svu u suhu zlatu, 
štono valja stotinu dukata, 

i nemoj se, bolan,i3) prevariti, 
nemojder mi pale zatajiti, 
jer ćemo se ljuto zavaditi! 
Još, balijo Tešnjanin Alijo, 
iznijet ćeš mi zelenu dolamu, 
štono si je skoro sakrojio, 
štono na njoj trideset putaca,!) 
a svako je od triest dukata, 
još i ono puce pod gr'ocem, 
kojeno je od dvije litre zlata, 
i štono se na burmu zavija, 
i kojim se hladno vino pije, 
kadano se ide po četama. 

I nemoj se, bolan, prevariti, 
nemoj koje puce otparati, 
jer ćemo se ljuto zavaditi! 
Još, balijo Tešnjanin Alijo, 


iznijet ćeš mi kalpak*) i čelenke,"!) 


sedam ravnih za njim čelenaka, 
još i osmo krilo pozlaćeno. 
Nemojder se, bolan, prevariti, 
nemoj štogod meni zakloniti, 
jer ćemo se ljuto zavaditi. 
Još, balijo Tešnjanin Alijo, 
iznesi mi hiljadu cekina, 

sve žutijeh hiljadu dukata, 
svakom drugu po dvije stotine, 
harambaši četiri stotine. 
Nemojder se, bolan, prevariti, 
ludo svoje glave izgubhiti, 
nemoj meni štogod zakloniti, 
jer ćemo se ljuto zavaditi!« 

A kad Turčin riječ razumio, 
baš htijaše zametnuti kavgu, 
svoju ludo izgubiti glavu, 
al mu ljuba, rodila je majka! 
vjerna bila, trefila se mudra, 
pritrčala pak mu besjedila: 
»Gospodaru Tešnjanin Alile, 
ah, tako ti i obadva svijeta, 

i tako ti pokoj babi bio, 


i tako ti našeg milovanja 

i našega u bešici?*) sina, 

ti ne gubi svoje ruse glave, 
nit zameći sada s njime kavgu, 
neg ćeš meni izun#5) dopustiti, 
ja ću s Bogom svaka umiriti!« 
Mudre bile Alinice riječi, | 
svu su srdžbu u njem satišale. 
Na ino se njemu ne mogaše, 
nego izun ljubi dopustio, 

te da čini sve što njojzi drago. 
A što čini Alijina ljuba, 

a što čini, živa njemu bila! 
Ona uze iz bešike sina 

i uzimlje male makazice,) 
daje čeđo Tomić Mihovilu 

i daje mu male makazice 

i njemu je riječ besjedila: 

»O moj kume, Tomić Mihovile, 
šišaj meni premaleno čedo! 

a tako ti Boga velikoga, 

i tvog krsta, sa kojim se krstiš, 
darovat ću tebe i družinu, 
darovati, pak ćeš kail biti!« 
Uze Mijat čedo u desnicu, 

a u drugu male makazice, 

pa on gleda crna Arapina, 

a Arap mu riječ besjeđio: 
»Harambaša Tomić Mihovile, 
što me gledaš, Bog te ne vidio! 
Udri čeđom o zemljicu crnu, 

od zla roda nek nije poroda, 
da se robi prebijela kula.« 

Ali Mihat srca milostiva, 

ne će junak čedo pogubiti, 
nego gleda Savu od Posavlja, 

i Sava mu riječ besjedio: 
»Harambaša Tomić Mihovile, 
što me gledaš; sreća te vidjela! 
Udri čeđom o zemljicu crnu, 

da se robi prebijela kula.« 

Ali junak srca milostiva, 

ni njeg ne htje junak. poslušati, 
nego gleda malog Marijana, 

a Marijan riječ besjedio: 


»Što me gledaš, Mihat harambaša? 


Nit nas gledaj, nit nas išta pitaj, 

nego čini, kako tebi drago. 
što učiniš, dobro j' učinjeno!« 
Zadugo se Tomić ne mislio, 
neg ošiša premaleno čedo 

i vraća ga milostivoj majci 

i njojzi je riječ besjedio: 
»Kumo moja, pametna Turkinjo 
vrsna ljubo Tešnjanin Alije! 
Hvo tebi moje kumče malo, 
moje kumče, tvoje čedo drago, 
postavljaj nam sofru i trpezu,5) 
da mi s vama večer' večeramo 
a i naše kumstvo potvrdimo!« 
Bula bila te čedo primila 

i Mihatu ruku poljubila 

i njemu je riječ govorila: 

»Be aferim,%5) junačko koljeno! 
Zadugo se glave nanosio, 

a junaštva dosta počinio! 
svagda steko sebi prijatelja, 
junaci te u pjesmam' pjevali, 
dogod bude pjesme i junaka!« 
Pa gospodsku večeru postavi. 
A kada se divno prihvatiše, 
onda Miho društvu besjedio, 
da spremaju sebe i konjice, 
jer da im je vrijeme putovati. 
Tada bula kumu besjedila: 

»O moj kume, Tomić Mihovile! 
Nek ti malo ostane družina, 

dok im štogod dara donesemo!« 
Ode s mužem u gornju odaju 
pa iznese gospodske darove, 
baš četiri bogate ječerme 

sve s tocima i još jelecima, 


, 


svakom drugu po jednu ječermu. 


I iznese pet malih pušaka, 

a sve pet su u srmu zavite, 
sve po jednu na svakoga druga, 
a Mihatu dvije ponajbolje. 

I iznese zelenu dolamu 

i još onu palu okovatu, 

i to peškeš?") kumu Mihovilu. 
I iznese pet stotin' cekina, 
svakom drugu po jednu stotinu 
a Mihatu dvije stotinice, 

pa je kuma kumu besjedila: 

>O moj kume, Tomić Mihovile, 
i vi do tri Mihatova druga! 
Prim'te darak za veliku ljubav, 
mali darak kao i najveći, 

da možete hodajuć po svijetu 
napiti se gdjegod rujna vina.« 
Dara prima Tomić Mihovile 

i svakome drugu svoje dava, 
pa je onda kumi besjedio: 
»Kumo moja, bulo plemenita! 
Sretan bio, tko te je rodio, 

i junačkim mlijekom zadojio! 
Blago tvome Tešnjanin Aliji; 
kome no si u sreću dopala, 

i sretno ti u bešici čedo, 
kojega ćeš mlijekom odgojiti! 
Divna t' hvala na lijepu daru! 


Zasad ne znam što drugo činiti, 
neg ću evo kumče darovati: 


evo njemu babina dolama, 


a ocu mu peala zakovata, 

a tebika do dvjesta dukata, 
pak ih nosi o bijelu vratu, 
sre ih nosi, s njima se ponosi. 
Sve si stekla, skuplja si od zlata, 
kad si tako mudra i pametna. 
Ako Bog da i sreća junačka, 
te dočekam balu*s) Sarajića, 
bolje će te kume darovati, 

kad se bude opet povratiti.« 
To rekoše pak se rastadoše. 
Ode Mijat sa svojom družinom 
sve niz polje konje igrajući 

i o mudroj buli besjedeći. 


Narodna pjesma. 


1) dobit, plijen, korist; 2) dar, dobit; #) prsluk; “) ženski prsluk; 5) par; 
4) srebrn vez; 7) sablja; *) suknena haljina, preko koje se veže p4s; *) vitica, 
prsten bez dragoga kamenja; 1%) klance; 1!) momci u vezirovoj pratnji; 1?) 
sporazuman; 15) zapovjednik pasauja; 14) najduk; 15) halka je željezna karika 
za kucanje na vratima; 15) sklonuti, sakriti; 17) prosti Turčin; 15) misli: bolan 
ne bio; 12) puce, gen. pl. putaca, gumb; 2) vojnička kapa; 2!) krilo na kapi; 
+2) kolijevka; 25) dopuštenje; *) škarice; 2) stol; 25) dobro, bravo!; */ dar; #5) 
balija, prosti Turčin. : 


* 


Na svome gnijezdu jači je vrabac od orla. 
Glad nema očiju. 
Bolji je dobar glas nego zlatan pas. 
Grm u nuždi bedem. 
Ne pjeva slavuj u svakom grmu, , 
Ne niči, gdje te ne siju. 


Gdje 'je marve, tu je i štete. 

O Hrvatima 


Što se tiče hrvatskoga naroda, on se 
privezao uz rijeku Bosnu, Ogledalo je nji- 
hova značaja, da se prikazuju u svojoj 
naravi iskrenima. Oni su otišli u kraj i pri- 
klonili se uz tekuću vodu, koja je poznata 
pod imenom Bosna. Naravi su čiste, a lica 
svijetla. Većinom su stasiti i prostodušni. 
Njihovi likovi i značajevi naginju isprav- 
nosti. Golobradi mladići su im lijepi, a 
momci u čitavu kraju poznati po svojoj 
naočitosti. Ozbiljni su i daroviti pisci i umni 
i misaoni ljudi. Tomu je uzrok, što je Uzvi- 
šeni i Svemogući Bog uzvisio na visoki 
stupanj u osmanlijskoj državi njihovu vri- 
jednost, čast i dostojanstvo. Među njima je malo ljudi, koji su tjesno- 
grudni, zavidni i pohlepni. Neustrašivi su u boju i na mejdanu, a umi- 
ljati u društvu, gdje se uživa i pije. Većina ih je prostodušna, dobro- 
ćudna i ljubezna. Osobito se ovo odlično pleme ističe izvanrednom 
ljepotom i iznimnim stasom, 


Oni, koji se ubrajaju u hrvatski narod, to jest, kojima je bosansko 
ime drago i koji ga cijene, ako su domobrani, odlikuju se dobrotom i 
pobožnošću, ako su age i zapovjednici, velikom obrazovanošću i 
vrlinom, Ako su u visokoj časti velikih vezira, u vršenju vlasti su 
dobroćudni, ponosni i pravedni, da ih velikaši hvale i odlični 
umnici slave, 


Ali 
(S turskoga preveo Fehim Spaho)., 


* 


10. Hrvatski narod ima svoje vrhovničko pravo (suverenitet), po 
kojemu on jedini ima vladati u svojoj državi i upravljati svim svojim 
državnim i narodnim poslovima. 


Dr. M. Ujević: Sjetra 12 

Zidanje džamije Ferhadije 


Zakukala sinja kukavica 

usrid zime, kad joj nije vrime, 
na jabuci sprama Banjaluci, 
na orahu sprama Biogradu, 

To ne bila sinja kukavica, 
Već to bila Ošpergana!) majka, 
Po imenu pašu dovikuje: 
»Aman, paša, mio gospodare! 
Pusti meni Ošpergana sina! 
Išći blago, koliko ti dragol« 


“Kad to čuje paša gospodare, 
govori joj paša gospodare: 
»Borom tebi, Ošpergana majko! 
Namisti mi veliku kaldrmu 
od Tekije do Novoselije! 

Po šeheru hamame?) izvodi; 
Namisti mi veliku džamiju 
kao što je tvoja ruška3) crkva 
Namisti mi sahat-kulu*) bilu 
kao što je zvonik tvoje crkve! 
Još mi dodaj tri tovara blaga, 
i tri litre bijela bisera; 

pustit ću ti Ošpergana sina.« 


Kad to čuje Ošpergana majka, 
ona kupi mnoge sarahore.") 


Ona gradi veliku kaldtmu 

od Tekije do Novoselije. 

Po šeheru hamame izvodi; 
razvaljuje svoju rušku crkvu, 
pa mu gradi veliku džamiju, 
Razvaljuje zvonik svoje crkve, 
pa mu gradi sahat-kulu bilu. 
Pa mu nosi tri tovara blaga, 

i tri litre bijela bisera. 


Kad je taman sve to sagradila 
i svoje mu dugovanje dala, 
opet kuka sinja kukavica, 
na jabuci sprama Banjaluci, 
na orahu sprama Biogradu. 
Opet kuka Ošpergana majka, 
po imenu pašu dovikuje: 


.»Aman, paša, mio gospodare! 


Ja ti platih svoje dugovanje, 
puštaj meni Ošpergana sina,« 


Kad je domu sinak dolazio 
i vidio što je i kako je: 
da je majka crkvu porušila 
i veliko blago potrošila, 
umr“) sine za tri bila dana, 


umr sine od velika jada. 


“ Narodna pjesma 


1) Ošpergan,' Ešpergan, Osperganović — general Auersperg, koga je 
Ferhad- paša 1576. pogubio u boju kod Radonje, a njegova sina Engelberta uhva- 
tio i ucijenio, da mu mati sagradi sjajnu Ferhađiju-džamiju u Banjoj Luci. £) 
kupališta; 3) austrijska; 4) toranj sa satom; 5) radnike; 9) aorist: umrh, umr, 
umr ,umrsmo, umrste, umrše. 


* 

Turski sud 


Snuždi se raji, pa kuda će, nego ode k svom spahiji posuditi 
novaca, 
— Čestiti spahijo, veli njemu raja, posudi mi dvadeset dijeta, 


— Hoću, rajo, odgovara spahija, ali kad ćeš vratiti? 

— Za 1ajesec dana, čestiti spahijo. 

— Reci za dva, kaurine, ali ne poreci; jer ako 
ne doneseš na urečeni dan, odrezat ću ti dram!) 
mesa, Stoji li pogodba? 

— Stoji, milostivi gospodaru, odgovori raja; 
i oni se dogovore, u koji će dan donijeti dukate, 

Došao i taj dan, Čeka spahija, ali raje nema. 
Čeka i drugi dan, ali ga nema ni tad; kad eto ga 
treći dan u podne i jedva se miče, 

— Hej, rajo, jesi li zaboravio pogodbu? 
Imam ti odrezati dram mesa. ' 
— Nemoj čestiti spahijo! Evo novaca, evo i kamata, Vidiš, pova- 
lila me ljuta bolja, pa ne dala ni okom u glavi maknuti, jedva se evo 
i danas dovukoh. 

— Ne fali, rajo! Mora da se riječ drži. Nije li ti pravo, a mi ho- 
dimo kadiji, pa da vidimo, ne stoji li u Kuranu tako, 


I oni se otjeraju na sud: spahija odjaše, a raja pođe za njim po 
kaljavu putu. ' 

Ide on tako i dođe do nekakva blata. Kad tamo, a Turčinu se 
uvalilo natovareno kljuse u blato, pa ne može ni maknuti, 

— Hej, rajo! Hodi ovamo, da mi pomogneš izvući konja, vikne 
Paedin, a raja kao raja, zasuče nogavice, pa u blato, i popane konja. 
za rep. Povuci ovamo, povuci onamo, dok ne ljosnu nauznak, a rep 
mu ostade u ruci, 

Iz zla u gore! — Turčin zinuo pa viče, što mu nakazi konja; a 
onda put pod noge te kađiji, da tuži raju, što otkide konju rep. Ku- 
kava raja ne zna, što će ni kako će, nego odluči, da će se smaknuti. 
Promišljajući kako će, opazi na brdu džamiju, pa se uspne na minaret 
i da će skočiti dolje, te se tako smaknuti, Upravo on strmoglavce 
dolje, kad Turci nasrnuše iz džamije, te on poklopi jednoga, a ovaj 
se sleže! 


1) Stara mjera (koliko je težio 1 dukat). 

— Je I' tako, rajo! — halaknu drugi Turci, pa ga popanu i od- 
vuku do kadije. 

Sjedi kadija i puši, kako se pristoji kadiji, kad eto Turaka, gdje 
vođe raju. Kažu oni, tko je i što je učinio, a kadija se nasmiješi i 
pokaže još dva Turčina, što su sjedila njemu uz koljeno. Sve u onoj 
zabuni prepozna ih raja i vidi, da je jedan onaj njegov vjerovnik, a 
drugi, što mu konju rep otkide. | 

— Hajte vi, Turci, sad van, a ja ću raju ispitati, reče kadija; i 
Turci se ukrče, 

— Ded, rajo, pripovijedaj, što je i kako je, — zapovjedi kadija, 
pa se lijepo namjesti i prevuče desnu nogu ispod lijeve. 

— Hoću, mudri kadijo, onako po duši, kano da sam na smrtnom 
odru, reče raja i poče pripovijedati sve, kako je bilo. 

Kad je dovršio, zovne kadija spahiju, što hoće da reže dram 
mesa, ' 

— Čuo sam tvoju tužbu i čuo, kako se raja pere. U Kuranu zbilja 
kaže, da ti imaš pravo rezati dram mesa, Hej vi, kavazi, držite raju, 
a ti, spahijo, reži. Ali dobro pazi, da ne odrežeš ni više ni manje, jer 
u Kuranu stoji, da onda ima raja tebi odrezati onoliko mesa, za koliko 
pogriješiš, izgovori kadija i mahnu rukom, da počnu. 

— Ne, čestiti kadijo! Kakav bi to bio Kuran, koji bi zapovjedio, 
da raja reže tursko meso, 

— Eh vala! Tako glasi u Kuranu, a ti kao pravi Turčin ne smiješ 
se opirati, Nego ako ne ćeš da režeš, a ti plati pet dukata, što ne ćeš 
da slušaš, što raji ostaje koža cijela. I ne bilo druge, nego spahija 
plati pet dukata, pa ođe, 

Eto tada onog Turčina, što mu konjče bez repa ostalo, I njemu 
reče kadija, da je upoznao iz tužbe njegove i pranja rajina, kako je 
ovaj zbilja kriv. »Zato, Turčine«, nastavi kadija, »daj raji konja, i 
on ga mora hraniti, dok mu god rep ne naraste; a pada ga neka 
povrati tebi.« 

— Ne, čestiti kadijo. Rep konju nikad ne naraste, a ie može i 
kusata konja tovariti. Što bi sasvim zdrava konja darovao! 

— E pa dobro! A ti plati dva dukata, što ne ćeš da poslušaš Ku- 
rana, pa vodi konja i sam ga tovari, 

Ode i taj, kad eto Turaka, što dovedoše raju, Tuže oni kukavca 
za mrtvu glavu. 

— Jest, istina, kriv je i prekriv, i a kaže, da glava za glavu, 
ako i nije turska. 

— Tako je, čestiti kadijo! — odobravali dui Neka crkne i 
raja, kad sagnjavi Turčina, 

— Pa treba i njega sagnjaviti! — dodade kadija. 

— Istom! — svjedoče veselo Turci. ' 

— Dobro je! Ti, rajo, hodi pod džamiju, a vi, koji dođoste po 
pravdu, uspnite se na minaret i skačite, dok ne sagnjavite raje, 

— Ne, čestiti kadijo! — Kakav to ludi Kuran u tebe? užagore 
se Turci. 

— Gledaj ti razgovora! Što će reći kauri o Kuranu, kad mu 


Turci ne vjeruju i hule ga. Ne će li vam se skakati, a vi donesile sto 


dukata, što ne osvećujete pravovjernika na kaurinu, a drugu stotinu 
kazne, što povrijediste carev sud. 
Turci, da izmaknu zlu i goremu, donesu kadiji dvije stotine du- 
kata; a raja ljubeći kadiji papuče umače, 
Đuro Turić 


Utisci s visokih planina Herceg-Bosne 


Divlja je i lijepa Herceg-Bosna, ali je čemeran i štur život u onim 
ljubičastim gudurama njezinih visokih planina, koje planinsko sunce 
miluje. U njihovoj divljini nađe se odmora, ali tamo vlada i žilava 


“borba, borba pastira za opstanak svoj i povjerenog mu stada, Tiha je 


to i jednolična borba, koja ih iscrpljuje i zagorčava im i ono malo 
vedrog raspoloženja, kojim je mršavo obdaren njihov mukotrpni no- 
madski život. Kod njih nema ljetovanja. Oni prave izlete, ali — izlete 

u trci za svakidašnjim kruhom, izlete u vrleti oporih divljih planina, 
da bi kozjim stazama . do pašnjaka i priuštili blagu što sočniju 
pašu. 


Dok promatramo s pojedinih planinskih visova život u pojedinim 
dubodolinama i na visoravnima, stvaraju nam se čarobne slike, Nizovi 
šarenih gomilica različnih stada, razbacanih po bujnom zelenilu paš- 
njaka, iz kojih proviruje sivo, kršno grebenje planinskih vrleti, daju 
utisak ljepote, koja je u savršenu skladu sa sjajnim djelom, što ga je 
izradila snaga prirode. Čežnja za ljepotama tih visinskih krajeva 


prostranih Dinarida stalan je pokretač čuvstva, koje nas vodi gore, 


preko sunovratnih stijena i grebenova, u carstvo visoke planine, Tamo 
gore, gdje je sjedinjena pustoš i divljina iskidanih crta planinskih 


grebenova s bujnim pašnjacima, koji se pod njima steru, a gdje živi 


i životari pastir kao gospodar i starosjedilac. 


Planina je za pastira sve — prijeka potreba, bez koje mu nema 
opstanka ni živovanja. Tužan je, kada se nalazi u dolini, žudno pri- 
željkuje životno bilo planinskog života, a veseo je i vedrijeg je ras- 
položenja, kada se u planinu uputi, Njegov se kršni lik probija kroz 
brdovite proplanke, gdje se za deset kilometara obično kaže »blizu« 
i gdje vlada tišina slobodne prirode, Uznemirena planinska tišina. 
puna prijetnja, skrivene borbe i krikova planinskih ptica, Tek ovdje 
ondje, duž beskrajnih planinskih pašnjaka, prokriomčari se po koja 
bukva sa svojom šarenom korom, čvorugavim deblom i krošnjatim 
vrhom, prekidajući sklad zaobljenih proplanaka i padina, prekrivenih 
bujnim zelenilom sočne trave. A onda naglo i u dubinu sve to ustupa 
mjesto valovitim i divljim dubodolinama i mekim prodolicama, pre- 
plavljenim suncem. Nekoliko stotina metara u visinu prevladava šuma: 
čitav život toga kraja tone u onu tamnu tajanstvenu dubinu nepro- 
hodne stoljetne šume, Među tim šarenilom općega utiska, koji izaziva 
cjelokupna ljepota krajolika, što a planina u punoj mjeri pruža, 
lomi se njegov ritam, tvoreći kod njega one trzaje duše, prema kojima 
se svaki gorštak, a posebno pastir, prirođuje s krajem u visokoj pla- 
nini, Postaje sastavni dio kraja, koji je nemoguće zamisliti u punom 
zamahu ljepote bez njegove prisutnosti. Život. visoke planine dobiva 
svoj izražaj tek onda, kad se promatra kroz zgode životnog toka 
njezinih stanovnika. Kroz njihovu radost, patnje, smijeh i bo! jasno 
iskače moć i veličina oporog života divljih visinskih krajeva planin- 
skih gorostasa Herceg-Bosne. 

Josip Sigmund 

Ženidba sirotka Halila 


Prosi zlato sirotak Halile, 
tamo dolje u krajini ravnoj, 
kćer lijepu Osman Alajbega. 
Dok Halile curu isprosio, 
mlogo ti je potratio blago, 

i natrag se zdravo povratio, 
Kad je pošo kuli u Rastoku, 
stiže njega listak knjige bijele, 
od punice Alajbegovice 

i od punca Osman Alajbega: 
»Dragi zete sirotak Halile! 
Kupi svate, hodi po djevojku, 
ma ne vodi tuđega djevera, 
vanda brata ili rodijaka; 

a ne vodi jenđije!) tuđinke, 
već povedi tetu ili seku.« 
Halil se je na knjigu zgrozio, 
jer je mnogo potratio blago; 
nit imade brata ni rođaka, 
nit imađe tete niti seke. | 
A gleda ga ostarjela majka, 
svom Halilu sinu besjedila: 
»Dijete moje sirotak Halilel 
Što si mi se, sine, zamislio? ' 
Piši knjigu na ravnu Kladušu 


tvome pobri gojenom Halilu; 


ti si s njime vjeru utvrdio, 
jedan drugom biti za djevera.« 
Kad Halile riječ razumio, 
odmah sjede na meku šiltetu?), 
pa uhvati divit3) i hartije! | 
Halil lijepu knjigu nakitio, 

i dozivlje slugu Huseina: 


»Čuj me, Huso, moja vjerna slugo! 


Hajde spremaj plemića Dorata; 
evo tebi knjiga nakićena, 
i nosi je na ravnu Kladušu 


pobratimu gojenu Halilu, 

neka pođe djever uz djevojku; 
bit će Mujo svatski starješina«, 
Kad Halila razumio Huso, 

cn sigura sebe i Dorata, 

otjera ga na ravnu Kladušu, 
zdravo dođe Mujaginoj kuli, 
Kad se kuli blizu prikučio, 

al starica Mujagina majka 

ona cvili pod ćemerli“) kulom; 
njojzi Huso turski selamš) viče, 
starica mu selam prihvatila. 

Pa joj veli Huso knjigonoša: 
»O što cviliš, Mujagina neno? 
Kamo tebi buljubaša*) Mujo 

i bratac mu gojeni Halile?« 

Al mu nena poče besjediti: 
»Moga Muje doma ne imade — 
otišo je ka Janoku gradu 


preko gora petnaest danaka; 


teška trešnja od Janoka staše, 
bojat se je, da su izginuli,« 
Dade knjigu Mujaginoj majci, 
starica mu knjigu prihvatila, 
knjigu štila, Husi besjedila: 
»Huseine, mog Halila slugo, 
selam da ćeš sirotku Halilu: 
ako zdravo iz četice dođu, 
tude će se dogoditi Mujo 


svojim bratom gojenim Halilom.« 


Ode Huso, obrnu Dorata, 
zdravo siđe ka Rastoku bijelu, 
bijeloj kuli sirotka Halila, 
Opazi ga sirotak Halile, 


pred njeg spade na mermer avliju, 


i dočeka slugu Huseina: 
»Kako ti je na Kladuši, sine?« 

Sve mu Huso po istinu kaže: 
nije doma Mujo ni Halile, 
otišli su u četu junačku: 
selam ti je Mujagina nana, 
ako zdravo iz četice dođu, 
oba će se nahoditi ovdje.« 
Al ga viče majka sa čardaka: 
»Mpoje dijete; sirotak Halilel 


Metni, sine, sebi za djevera 


svog daidžu") starca Muminagu.« 


Halil skupi kićene svatove 

i povede u Krajinu ravnu, 
Zdravo došli svati do djevojke, 
do odžaka5) Osman Alajbega. 
Lijepo beže dočeka svatove; 
i tude su noćcu prenoćili, 

Kad ujutro bijel dan svanuo, | 
podranila Alajbegovica, 

u samur se ćurak zagrnula, 

na bojali-čibuk zapalila, 

stara šeta od svata do svata: 
»Rahat bud'te, kito i svatovi, 
ostat ćemo za nedjelju dana.« 
Pa da vidiš Alajbegovice! 
Svaki danak u nedjelji dana 
sve izmeće po dvan'est topova. 
Ode jeka u zemlju Njemačku, 
za to čuše do dvije harambaše; 
jedno bješe Beuz harambaša, 
a drugi je Keran haramzada), 
i dva brata, oba Zlatarića. - 
Povedoše četu pregolemu 

u Kunaru zelenu planinu, 

u te tisne klance jadikovce, 
kuda hoće nanići svatovi, 

da im otmu lijepu djevojku. 
Kad s' izvrši nedjeljica dana, 
svatovi se opremiše lijepo, - 
povedoše lijepu djevojku. 


Ali nešto iz avlije viče: 


»Ko je tude sirotak Halile? 
Nek utjera u mermer-avliju.« 


Kad to čuje sirotak Halile, 


on izvrće plemića Dorata, 

utjera ga u mermer-avliju, 

al punica Alajbegovica! — 

kad je spazi sirotak Halile, . 
momak frcil%) sa dobra dorata, | 
pa je ljubi u obadvije ruke. 
Mašila se rukom u džepove, 
izvadi mu hiljadu dukata: 

»Ma ih podaj po svatovim, sine, 
ne žali ih, ne ostali pusti! 


Sve ćeš činit po kmetim konake,") 


po kmetima Osman Alajbega; 
nemoj kmetim činiti zuluma, 
bit će tvoji do posljetka, sine. 
Kada budeš pod Kunar planinu 
uza selo, Ćojlukom ga zovu, 

u njemu je devedeset kuća: 
ondje ćete konak učiniti, 
kmeti hoće dočekat svatove, 
a kmetice lijepu djevojku. 
Kada svane i ograne sunce, 
otlen ćete udrit u planinu, 
bijelu ćeš mi knjigu otpremiti: 
kako ste mi zdravo i veselo.« 
Otaleh se svati podigoše, 

sve po kmetim činiše konake. 
Kad su bili pod Kunar planinu 
kraj Ćojluka, sela bogatoga, 
tude kmeti svate dočekaše, 

a kmetice kićenu djevojku, 
Malo trenu lijepa djevojka, 
malo trenu, al se brzo prenu; 
iza sna se ma noge skočila, 
pođoše joj suze niz obraze. 

A pita je djever Muminaga: 


»Što je tebi, lijepa djevojko?« 
Djevojka mu po istini kaže: 
»Moj djevere, starac Muminaga, 
kakav sam ti san usnila strašan, 
Bog će dati, da će dobro biti, — 
udarismo u te sitne klance, 

ali sjedi jedna guja ljuta, 

ona viče iza svega glasa: 

Tko je tude sirotak Halile, 

nek izvrne konja iz alaja!?), 

da vidimo, tko je bolji junak, 

za koga je lijepa djevojka? 

A htijaše sirotak Halile, 

ne daše mu Šuša odabaša!s);' 
on izvrće na dobru Ćilašu!“) 


. na zmiju se ljutu nagonio, 


ljutoj guji odsiječe glavu; 
tude na nas udriše hajduci: 
dosta jada i tamo i vamo. 


Kad smo bili nasred klanac' pusti 


opet sjede dvije guje ljute, 
obje jesu glava pozlaćenih, 
obje viču sirotka Halila, 

nek izađe na mejdan junački, 
Halil htješe, ne dade mu Šuša: 


“na guje se ljuto nagonio, 


i tu jednoj odsiječe glavu, 

ae druga mu uteče u stijene; 

i tu na nas udriše hajduci, 
jada dosta na obadvije strane, 
Ali sjedi jedna guja ljuta, 
sva je crna, kano gavran crni; 
ona viče sirotka Halila: 
Izađi mi na mejdan junački, 
da vidimo, tko je bolji junak, 
za koga je lijepa djevojka, 
Hotijaše sirotak Halile, 

a ne da mu Šuša odabaša: 
na zmiju se ljutu nagonio, 

$uja ga je dočekala spravno — 
devet mu je načinila rana. 
Kada vidje sirotak Halile, 

da će njemu Šuša poginuti, 

on izmijeni Šušu na mejdanu, 
pa se s gujom po gorici ganja, 
Sinja nam se magla uhvatila ,,. 
ne znam dalje, moj djevere dragi.« 
Al joj veli djever Muminaga: 
»Ne budali, lijepa djevojko! 
San je tlapnja, a Bog je istina, 
ne valja se sanu vjerovati.« 
Kad ujutro bijeli dan svanuo, 
Halil bijelu knjigu nakitio, 

i posla je puncu i punici: 

da su donde zdravo i veselo. — 
Pa s' u tjesne klance udarili, 
Dok u prve udariše klance, 

a viče ih Beuz harambaša: 
Nek izađe sirotak Halile, 

da junački mejdan okušaju. 
Htješe Halil izvrnut Dorata, 

a ne da mu Šuša odabaša, 

on izvrne na dobru Čilašu, 


pa se ganja s Beuz-harambašom, 


i rusu mu odsiječe glavu. 
Tude na njih udriše hajduci, 
jada dosta na obadvije strane, 
Kad su bili nasred klanac' kletih, 
tuđe sjede oba Zlatarića, 
dočekaše silu i svatove; 
oba viču sirotka Halila, 
nek izvrne konja iz alaja, 
da junački mejdan ogledaju, 
pa da vide, čija je djevojka. 
Hotijaše sirotak Halile, 

a ne da mu Šuša odabaša; 

i na njih se oba nagonjaše; 
dosta tude jada učiniše; 

dosta crne i krvi proliše; 

i pogubi jednog Zlatarića, 

a drugi mu u goru uteče, 

Kad su bili na kraj klanac' pustih, 
ali sjedi Keran harambaša; 
on dozivlje sirotka Halila, 

da mu ide na mejdan junački, 
Halil htjede, ne dade mu Šuša, 
Dočeka ga Keran harambaša. 
Šuša teških dopanuo rana, 
od svake se vide džigerice, 
Kada vidje sirotak Halile, 

da će njemu Šuša poginuti, 
on izmijeni Šušu na mejdanu; 
s Keranom se po gorici ganja. — 
Nešto zasja na brdu Ilinu, 

baš ko žarko iza gore sunce; 
to opazi djever Muminaga, 

pa dozivlje svatske poglavare: 
»Šta se sjaji na brdu Ilinu? 
Baš ko da je turski alaj barjak 
i na njemu od zlata jabuka? 
Nije I' majka rodila junaka, 
tko će otić na brdo Ilino, 

da razviđa, čiji li je barjak? — 
Ako bude vlaški krstaš barjak, 
ni jedan nas kuće vidjet ne ćel 
Ako budu naši Krajišnici, 

što Bog dade i sreća donese.« 
Svi svatovi poniknuše nikom, 
u zelenu pogledaše travu; 

tu se junak naći ne mogaše. 
Progovara sirotak Halile: 

»Ja b' otišo, moja braćo draga, 
al' sam, braćo, vrlo ogolio, 

od žive sam vaire izgorio.« 
Kad to začu kićena djevojka, 
ona frci sa dobra konjica, 

iz džepova ključe izvadila, 


i izvadi boščaluk haljine, 

pa ih dade sirotku Halilu, 

i dađe mu pušku garubina: 
»Moj dragane, sirotak Halile, 
ta je puška pucom!) glasovita; 
kad izađeš na brdo Ilino, 

ako tebi suđen danak dođe, 
ti izmetni pušku garubina, 
nek ja znadem, sirotak Halile, 
da nijesi zdravo i veselo.« 
Opremi se sirotak Halile, 
podjekuje Šuša odabaša: 

»Ja bih za te, Bogom pobratimel 
ma su mene rane obrvale.« 
Ode Halil, potjera Dorata, 

u bogaz je Doru ugonio; 

a vlasi ga spravno dočekaše, 
sve na ognju i na vatri živoj. 
Dok izašo na brdo Ilino, 

al izašo Mujagin Halile, 
podjeo je barjak u ledinu, 

za njeg svezo ata četvrtaka, 
pa Halile pod barjakom spava. 
K njem izgoni sirotak Halile, 
on odjaše svog dobra Dorata; 
Halil boda, a Dorata voda, 

jer se bješe vrlo umorio; 

a poteže pušku garubina, 
garubinu živi oganj daje, 

Od sna Halil na noge skočio. 
Kad opazi momka i Dorata, 
od njega se poplašio bješe, 
on ostavi ata četvrtaka 

i podjeven barjak u ledini, 
pa pobježe u goricu Muji, 
Mujo mu je besjedio riječi: 
»Moj Halile, brate od matere, 
u zo čas ti zelen barjak dao, 
još u gori ata četvrtaka! 


Gdje si osto kako ženska glava!?« 
Halil Muji tiho progovara: 

»I ti bi se poplašio, Mujo; — 
momak hoda, a dorata voda, 

a na njemu haljine nemade! 
Ispalio pušku garubina, 

Beli!" jesu džini? iz planina!« 
Kad te Mujo razumio riječi, 
odmah njemu zlo na umu bilo: 
»To je glavom sirotak Halile, 
baš su vlasi oteli djevojku.« 
Ispod bukve na noge skočio, 
pa poleti brdu uz planinu. 
Kad izađe sirotku Halilu, 

Halil hoda i Dorata voda, 

kod njega je barjak u ledini. 
Mujo ciknu kao guja ljuta: 
»Gdje s', Halile, Bogom pobratime 

Jesu I' vlasi oteli djevojku?« 
»Nisu, pobro, buljubaša Mujo.« 
Sve haljine po družini traže, 
obukoše sirotka Halila, 

i pođoše niz brdo Ilino, 

Zdravo došli u te tijesne klance; 
ganjaju se s Keran harambašom. 
Tude Turci njega predobiše, 
Uteče im Keran harambaša, 

a sve mu je izginulo društvo, 
Otalen se podigoše Turci, 

i odoše ravno ka Rastoku 

bijeloj kuli sirotak Halila; « 
doveli mu lijepu djevojku, 

i tu mu je nićah?!) učiniše, 

pir činili tri bijela dana, 

Onda bilo, sad se spominjalo. 


1) djevojka ili žena, koja prati mladu u svatovima; ?) naslonjač; %) tinta; 
4) na svod; 5) pozdrav; 8) vojnički zapovjednik; 7) ujak; 8) dom, kuća; *) kopile; 
10) skoči; 1!) noćiti u kmetskim naseljima; 12) odreda, čete; 18) zapovjednik 
jedne čete; 14) bijelcu; 15) pustih klanaca; 1) haljine od dara; 17) karabinka, 
kratka puška; 18) pucanjem; 1%) zaista; 20) divovi; #1) vjenčanje. 


Kulin ban 


Kako tko u nas stane pripovijedati što od prvog početka ili od 
najdavnijih vremena, malo će ga kada minuti prigovor: »Šta počinješ 


od Kulina bana?« 
A tko je bio taj Kulin ban? 


\ 


Kulin ban bio je vladar u Bosni, a veliki prijatelj svome narodu. 
Stoga se o njemu i priča mnogo, 

Kulin ban jednom omrkao u gori, kako bi se za vremena mogao 
popeti na vilinu glavicu i ondje zateći vilu, s kojom se svakako htio 
pobratiti, Ali zađe s puta slijedeći neki umiljati zamamljivi glas, te se 
nikako nije mogao okaniti toga slijeđenja, dok se ne umori i ne zaspi 
pod jednim borićem, Kad je ujutru zora zarudjela i sunce malo od 
zemlje odskočilo, udariše sunčane zrake baš u obraz Kulinu banu, te 

on stade u snu treptati trepavicama i roniti suze, dok se najednom ne 
nadnese nada nj kitnjast ogranak i zakloni ga od sunca, Tako Kulin 
ban do neko doba slatko prospava. Tada se otkine zelen listak od 
kitnjaste grane i padne mu na obraz, Kulin ban se prene i u čudu nađe, 
kako kroz lišće opazi ljepoticu svu u bjelini, a opasanu zlatnim po- 


jasom, gdje bijelom rukom drži ogranak, Skoči Kulin ban na junačke 


noge i istrvši san iz očiju, odmakne granu, da vidi, tko ga je zaklonio 
od žarkog sunca, Ljepotica pusti granu i htjede pobjeći, a Kulin 
ban vikne: 

— Bogom te sestrim, lijepa vilo, ne bježi od mene; već mi kazuj, 
koja si, da ti zahvalim na lijepom hladu, pa da mi budeš za sav vijek 
vjerna posestrima, koja će me lijepo svjetovati, kad se nađem u ne- 
volji, i dolijetati mi u pomoć. 

Vila stane i odgovori: 

— Ja sam vila tvoga koljena; prošle sam te noći spasila 


od bijede, 


— Kako to? — zapita Kulin ban. 

— Da si naišao na vilinsko kolo, prošao bi naopako! — reče vila. 

— Ja sam htio da jednu vilu iz vilinskog kola posestrim, da mi 
pomaže pobjeđivati neprijatelje, širiti moju vlast i gospodstvo, te tako 
da postanem slavan i dičan, — odgovori Kulin ban, 

— Ne prosuđuješ, jadan, koliko bi morao proliti svoje rođene 
krvi, koliko li pomoriti svijeta, da pobijediš sve svoje neprijatelje, 
koji u tebe sada i ne diraju! Koliko bi morao plijeniti i porobiti po- 
sjeda, da bi mogao po svojoj volji proširiti državu! To je sve krvav i 
bezdušan posao, kojemu se višnji Bog nikada ne raduje. Tko se jednom 
stane penjati ljestvama slave, taj se ne da ustaviti, a onoga, tko mu 
na ljestvama zakrčuje put, strovaljuje u ponor, u bezdan, Tko stane 
otimati tuđe, ne umije se zasititi, te gomila zločin na zločin, Stoga te, 
Kuline bane, zaklinje vila tvojega roda i plemena, okani se krvavog 
posla četovanja i otimačine; krvavi su vijenci, koje bi tim stekao, Ali 
zato ne budi kukavica, već čuvaj i brani ono, što već držiš, Imaš poda- 
nike svojega zakona, pa im budi otac i majka, utvrdi i učini samostalnu 
svoju državicu, da ti se nitko u njoj ne poboji. Gledaj da se pomaže 
radljiva sirotinja, da cvate trgovina, da se svakom kroji jednaka 
pravica, i koliko je dragi Bog dobra dao, da svakom ptičice pjevaju. 
Onda će ti se ime spominjati, dok teče sunca i mjeseca, zelenjet će se 
vijenac slave većma, nego da budeš bogzna kakva junačina, 

Tako govoraše zlatokosa vila Kulinu banu u dušu, a on, kako je 
bio vrlo bistrouman, brzo pregne za boljim te se zavjetova vili, da će 
raditi po njezinu savjetu, a vila opet njemu obeća, da će mu biti 
vjerena posestrima i da će prodičiti njegovo ime. Otada Kulin ban. 
stade nastojati oko općega dobra svoje državice, i štogod je gdje tre- 
balo ispraviti i okrenuti na dobro naroda, tu Kulin ban nije žalio ni 
truda ni muke, Tako velikom svojom brigom za opće dobro naroda 
ispuni Kulin ban ono, što je obećao vili. A vila dade, te narod uz hvalu 


svakog dobrog gospodara spominje i dobrotu Kulina bana, 


Ivan Trnski 


Slijepa nevjesta 


Kada žarko sunce zalažaše, 
onda Ahmo s majkom večeraše: 
bijela hljeba i nobe šećera. 
Ahmo jede, majka mu ne jede. 
Njojzi veli beže Ahmed-beže: 
»Ššto ne jedeš, moja mila majko?« 
Njemu majka ljepše odgovara: 
>A _ bora ti, moj jedini sine! 
Niti mogu jesti ni hoditi, 
po mutvaku:) težak rad raditi, 
već se ženi, moj Ahmede sine!« — 
Ahmed-beg joj tiho progovara: 
>ženi, majko, okle tebi drago!« 

To je majka jedva dočekala, 
svome sinu isprosila zlato, 
isprosila, ama ne vidjela. 

Ode Ahmo u novu čaršiju. 

S njim se šale po čaršiji momci: 

U Ahmeda našega jarana, 

u njega je ćorava djevojka!« 
Kad to čuo beže Ahmed-beže, : 
od jada ga zaboljela glava, 

& od muke i srce i glava. 

Sveza glavu vezenim jaglukom, 
utegnu se mukademom*) pasom, 
pa pošeta svom bijelom dvoru. 

Daleko ga ugledala, majka, 
još je dalje pred njeg izlazila, 
pa Ahmedu sinu govorila: 

.»Šta je tebi, moj sine jedini? 
Hi si se napojio piva, 


ili te je zaboljela glava?« — 
»Prođi me se, moja mila majko! 
Nijesam se napojio piva, 
od jada me zaboljela glava. 

Kad sam sišo u novu čaršiju, 
šale mi se po čaršiji ljudi: 

U Ahmeda, u našeg jarana, 

u njega je ćorava djevojka! 

Kad isprosi, što ne vidje, majko ?« 

Njemu majka ljepše odgovara: 

»Ču li mene, moj sine Ahmede! 
Ti ne slušaj, što jarani kažu, 
već ti hajde u novu čaršiju, 
pa pokupi kićene svatove, 
majka će ti u jenđiluk3) poći«. 

To je njemu vrlo milo bilo, 

pa on ode u novu čaršiju 
i pokupi kićene svatove, 
pokupova gospodske darove: 
majka njemu .u jenđiluk pođe. 

Kad su došli djevojačkom dvoru, 
tude su ih lijepo dočekali: 
sve svatove u nove konake, 
a jenđije u vruće halvate.4) 
Jenđijama adet postaviše, 
iznesoše slatku limunatu. 
Al besjeđi Ahmed-bega majka: 
»Hanum-prijo,5) mog dragoga teto,s) 
umorna sam, popit ja ne mogu, 
izvedi mi na adet djevojku!« — 
Al zaludu, fajde ne bijaše, 

jer je nitko izvest ne smjeđaše: 
bješe huda7) u oči slijepa. 
Al da vidiš lijepe djevojke!s) 
Ona zove tanahnu robinju, 
robinji je tiho govorila: 
»Robinjice, po Bogu sestrice! 
Obuci me i opravi lijepo, 
izvedi me na adet jenđiji, 
evo tebi pola ruha moga!« 
Robinjica za Boga hajaše: 
obuče je i opravi lijepo, 
pa je pokri stambulskom čatkijom,) 
i izvede na ađet jenđiji, 
svekrvu je mlađa poljubila, 
ona1%) njojzi duvakti) podizaše, 
pa joj gleda prebijelo lice. 
Sinu lice kano jarko sunce, 
gr'očina!?) kano mjesečina. 
Ali zalud, fajđe ne imađe13) 
jer je huda u oči slijepa. 
Govorila lijepa djevojka: 
»Čuješ mene, Ahmed-bega majko, 
ne vodi me, ne sakatil4) sina! 
što će njemu slijepa djevojka ?« 
Al govori Ahmed-bega majka: 
»Borme hoću, moja nevjestice; 
roblje vodiš, ono će te služit, 
blago goniš, ono će te hranit, 
moj te Ahmo i slijepu ljubit.« 


Kad svanulo i sunce granulo, 
čauš viknu, daulhana15) ciknu: 
»Pred dvor blago, a na konja zlato! 
Kratki danci, a dugi konaci; 
daleko su našeg bega dvori.« 


I pođoše kićeni svatovi. 
Kad su bili poljem zelenijem, 
gorska vila curi doletila, 
pa ovako njojzi besjedila: 
»Daj djevojko, meni Ahmed-bega, 


1) po kuhinji; ?*) dragocjen; 3) pratnja mlade, djeveruše; 
soba; 5) gospođo prijateljice; 
Svileni rubac, kojim se žene ogrću; 


8) sinovlja punica; 


evo tebi očinjega vida!« 
Odgovara lijepa djevojka: 


»Bogme ne dam, nagorkinjo vilo! 


Roblje vodim, da me ono služi, 
blago gonim, da me ono hrani, 
a beg će me i slijepu ljubit.« 

Ta odletje, a druga doletje, 
pa govori slijepoj djevojci: 
»Daj, djevojko, ata ispod sebe, 
đa ti dađem očinjega vida!« 
Odgovara lijepa djevojka: 
»Bogme hoću, nagorkinjo vilo«. 

Dade vili ata ispod sebe, 
vila njojzi očinjega vida. 

U tom zboru izdušiše dvoru, 

al Ahmed-beg po avliji šeće. 

Dok on sjaha svoju milu majku, 
pobježe mu na visoku kulu, 

i zatvori na kuli kapiju. 

Ja da vidiš bega Ahmedđ-bega, 
gdje on sjaha lijepu djevojku, 

1 izveđe u šikli-ođaju.is) 

Kad joj duvak podiže na glavi, 
sinu lice kano jarko sunce, 
gr'očina kano mjesečina, 

a dva oka — dva kamena dienavt 
Kad to vidje beže Ahmed-beže, 
u njemu je srce zaigralo, 

pa on ode na muštuluk!7) majci: 
»Daj muštuluk, moja mila majko! 
Progledala kićena djevojka!« 

Ahmed-begu govorila majka: 
»Ako Bog đa, te bude istina, 
na poklon ti sve moje imanje!« 
Sin je opet majci govorio: 
»Istina je, moja mila majko!« 

Tada ona otvorila kulu, 
pa eto je svojoj nevjestici. 

Kada vidje, da nije slijepa, 
dade sinu sve svoje imanje. 


Narodna pjesma. 


4) zaručnička 
7) jadna; 8) nevjeste; %) oveći 
10) Ahmed-begova majka; 11) tanka kopre- 
na, kojom: se pokriva nevjesta; 12) grlo; 13) ništa ne koristi; 14) ne unesrećuj; 
15) bubnjevi; 18) zlatnu; 17) nagradu za veselu vijest. 

Sarajevo, esnaiska republika 


Gotovo tri stoljeća sjedio je carski namjesnik u Travniku i Banjoj 
Luci. Za cijelo to vrijeme Sarajevo je prvi obrtnički i trgovački grad 
Bosne i Hercegovine, 

Osmanlije su donijele sa sobom mnoge obrte i obrtničku organi- 
zaciju. Oni donesoše sa sobom i nazive esnaf (cek), zanat tobsti, za- 
natlija (obrtnik) i mnoge druge, 

Riječ esnaf množina je od arapske riječi sunufun, a znači razred, 
vrsta, red ili, slobodno uzeto, organizaciju, Zanat je također arapska 
riječ, a dolazi od san-at, i znači zanimanje, I pored raznih izraza, koji 
su doneseni sa Istoka, ima i sva sila njemačkih, koje donesoše ovamo 
prvi kolonisti Sasi, koji dođoše u ove zemlje kao rudari, Povlašteni 
položaj Sasa i navika s jedne strane i organizacija esnafa donesena 


.s Istoka s druge strane stvorile su posebnu organizaciju esnafa kod 


nas osobito u Sarajevu, koje se tokom vremena pretvorilo u esnafsku 
republiku, Esnafski!) su prvaci bili vrlo moćan čimbenik u gradu Sa- 
rajevu, u vrijeme, kada je carski namjesnik boravio u Banjoj Luci i 
Travniku. U svako doba u njih su upirali oči svi oni, koji su ih birali, 
preko njih je vlast vršila svoje odredbe, bez njih se ne proglašuje carev 
ferman,*) vezirska bujruldija*) i odredba vrhovnog kadije“) (mulle). 
Na mig esnafskih prvaka zatvara se čaršija usred bijela dana, a to je 
onda bio znak protesta protiv fermana iz Stambola, bujruldije iz Trav- 
nika ili odredbe sarajevskog mulle, To je način demonstracije onoga 
vremena i znak pripreme na otpor. 


Otvaranje dućana 


Kada bi šegrt postao kalfom, dobio bi od majstora najpotrebniji 
alat,;5) a kao kalfa je nabavljao ono, što nije dobio od majstora, Kada 
bi prvi dan otvarao svoj dućan, dolazili bi mu na mubareć (čestitanje) 
majstori njegova esnalfa, i ako je ovaj majstor bio siromašan, darivao 
bi ga svaki majstor onom vrstom robe, od koje je najviše imao. Tako bi 
novi majstor, koji je otvorio prazan dućan, već imao i nešto robe. 
Lijepa li su to vremena bila! 

Obrtnici su se među sobom vrlo lijepo pazili, pomagali i upravo 
bratski osjećali jedan za drugoga. Kao primjer za to neka posluži ova 
činjenica. Desilo se, da je neki obrtnik jedan dan pazarios) onoliko, 
koliko mu treba da namiri svoje potrebe, pa i više, a njegov susjed 
nije toga dana ništa prodao, pa ako bi ovome obrtniku došla nova 

mušterija,") uputio bi je svome susjedu: »Eno kupi u njega, cijena je 
ista, a i roba je ista, a on danas nije ništa pazario.« Mnogi sa znali reći 
mušteriji, da tražene robe nemaju ili da je prodana, i na taj bi način 
uputio svoju mušteriju susjedu. Onda je zaista bilo lako govoriti i 
vjerovati, da će doći ono, što je kome kismet.5) Uočivši ovo lako je 


shvatiti poštenje, o kome Evlija Čelebija piše: »Još sam vidio u čaršiji 


ljude, kako pare broje, a kad mujezin zauči ezan?) na munari, ostave 
pare onako u otvorenim dućanima i ne zatvorivši pohrle u džamiju, 
pa kad se povrate, nastave rad u trgovini.« 


Hamdija Kreševljaković 


1) cehovska; #) carska odredba; s) vezir: 
; A ova naredba; 1) suca; 5 i 
4) tržio; 7) kupac; 8) suđeno; ?) poziv na molitvu. KRENE 


Na tvoj grobak 


Majko moja, Cvijeće oko 
mrtva nado, | grobne uze, — 
na tvoj grobak to su moje 
idem rado... gorke suze; 

Po njemu je malen leptir — 
niklo cvijeće, srce moje, 

oko cvijeća štono traži 
leptir lijeće, lice tvoje! 


Rikard Katalinić-Jeretov 


Gruda snijega 


U lijepoj sunčanoj zemlji kod mora vladao jednom pravedan i 
dobar vladar, A taj dobri i pravedni vladar imao je odrasla sina koji 
je bio jako zao, Kad se vladaru rodio taj sin, nadjenuše mu TkveR 
lijepa i zvučna imena, ali sada ga je svatko pcznavao smo pod jit čntinai 
Huhuiju. Kao što vrući vjetar zavija: H-u-h-u-i-j-u! i sve klone i vene 
pred njim, isto tako je bivalo, kuda god je prolazio sin vladarev, Ptice 
na granama prestale bi pjevati, da ih ne pogodi strjelica kraljevićeva 
leptiri bi se skrivali pod lišće, da ih ne rastrgne nemilosrdna sula 

mladog Huhuiju-a, a cvijeće je samo nemoćno zatvaralo čaške i moralo 
podnositi udarce kraljevićeva biča, koji bi cijepao latice i stabljike, 

Kad bi ribari ugledali u daljini ona siva jedra, pod kojima je plovio 
Huhuiju, brzo bi zaklanjali barku i sakrivali ribu. Jer Huhuiju bi 
obično na žarki pijesak prosuo sav lov siromašnih ribara, i onda je 
sam stražio i pazio, da se ne bi tko primakao, dok se riba na vrućini 
ne bi započela kvariti, 

Što sve nije pokušavao plemeniti 


vladar, da bi svoga opakog sina priveo go 
dobru! Iz cijelog svijeta pozivao je naj“ N4 4 
mudrije i najkrjeposnije ljude, da mu V. ka = \ bo 
budu učitelji, ali ni to nije pomoglo. A ta, 2 ž 2 
kad je Huhuiju u srdžbi ubio sijeda uči- Šš \ ia ) 
telja, nitko više nije htio ni dolaziti na X. ), 2 
kraljev dvor. E ž 
Napokon se prevršila svaka mjera, \ % ) 


i narod nije više mogao šutjeti, 

Jednoga dana stupiše pred vladara njegovi savje 
zabrinuta lica. 

»Vladaru, došli smo, da ti nanesemo bol,« započe jedan. 

Stari vladar samo kimne glavom, a lice mu jako poblijedi, 

»Jednom si rekao, plemeniti vladaru, da ti je sreća tvog 
naroda vrednija i draža i od vlastitog života. Došli smo, da te na to 
sjetimo, Ono, što ti po nama isporučuje narod, pogodit će te u dno 
života. Hoćeš li nas poslušati?« 

Viadar je opet samo kimnuo glavom, 

»Čudnovati su putovi Božji, Tebi, vladaru, dao je Bog sina, u 
kojem stanuje kralj zlih duhova, Narod je dugo trpio i šutio, Ti to 
znaš, Sada traži narod od tebe, kao od prvog i najvišeg suca, da sudiš 
sinu, Optužbu smo donijeli, da ti je razložimo.« 

Vladarevo lice ostade nepomično, Onda je ustao: 

»Neka bude, Sudit ću sinu, Sutra, ne danas!« 

Savjetnici se duboko pokloniše i izađoše iz dvornice. 

Malo iza njih javi dvoranin vladaru, da nepoznat starac putnik 
želi s njim sovoriti. Vladar se trzne iz teških misli i rukom dade znak, 
neka uđe stranac putnik, To je bio čudnovat starac, Kad je unišao, 
spustio je na mramorni pod putničku palicu i nekakvu torbu i odmah 
pristupio prijestolju, Začuđeno je vladar promatrao nepoznata starca, 
koji se poklonio i započeo govoriti tihim i blagim glasom: 

»Vladaru, srce je tvoje tužno, jer su dušu sina tvoga zaokupili 
bjesovi. No poslušaj me! Daleko, daleko odavle dižu se visoke planine. 


tnici ozbiljna i 
+ 


Dr. M. Ujević: Sjetva 13 

Na jednoj od ponajviših je vrh, koji je uvijek pokrit snijegom. S vrha 
te planine treba netko da u rukama donese grudu snijega za tvoga sina. 
I kad tvoj sin okusi toga snijega, nestat će u njemu svega zla.« 

»Starče, ne šali se s mojom boli, Dalek je onaj planinski vrh, 
snijeg se u rukama topi, pa kako bi tko mogao da ga donese?« 

»Čuj, vladaru! Snijeg se ne će rastopiti, dokle god onoga, koji 
ga nosi, ne oblada grješna misao, Ni najmanja grješna misao ne smije 
da njime zavlada, dok ne prinese snijeg ustima tvoga sina.« 

Stari se kralj zamisli, 

»I to je, kažeš, jedini put i način spasa?« 

»Jedini,« prošapta stranac, 

Vladar je podbočio glavu rukama i duboko se zamislio, Stranca 
je nestalo nečujno iz dvorane. 

Istoga dana saznao je cijeli grad za čudan savjet. Mnogo se o tome 
govorilo i raspravljalo, i većini se činilo, da nije ni tako nemoguće 
to izvesti, Zato je bilo veselje u gradu, i svi su se radovali, da ne mo- 
raju tako duboko rastužiti plemenitog vladara, : 


Toga istoga dana razglase kraljevi glasnici po cijeloj zemlji, što 


sve obećava vladar onomu, tko donese nerastopljenu grudu snijega: 


sa snježnog vrhunca najviše planine, 

Iz različitih krajeva cijele zemlje mnogi se uputiše na taj tegotni 
i pogibeljni put. Daleko je najviša planina sa svojim snježnim vrhun- 
cem, silno daleko, na kraju kraljevstva, Mnogi se umoriše i ne pre- 
valivši cijeloga puta; mnogi klonuše pod podnožjem planine; a kađ 
one, koji su se penjali uz planinu, zahvatiše hladni vjetrovi i sve češće 
snježne vijavice, mnogi i stradaše, Jaki i najizdržljiviji popeše se i pod 
. sam vrhunac, a nakon neizrecivih napora i na sam vrh, gdje je bio 
vječni snijeg. Kao opojeni započeše praviti grude, da što brže krenu 
natrag. 

Bojeći se grješnih misli nastojahu da ni na što ne misle, Ali — 
nadolazile su svakojake misli, i mnogi zapaziše, da im se već na prvom 
koraku topi gruda u rukama, 

Što su dalje silazili, bivalo je sve gore i teže, Mnogima, koji su 
posrtali, ispadoše grude iz ruku, a dok se spustiše u ravne krajeve, 
mnogi izgubiše strpljivost i pobacaše snijeg. 

Kada se napokon približiše cesti, koja je vodila u prijestolnicu 
staroga vladara, nosili su grudu snijega samo još trojica: jedan stari 
svećenik, jedan dječak od petnaest godina i jedan krupni ratnik, 
otvrdnuo u naporima, 

Sav je narod izvrvio iz prijestolnice, da dočeka i vidi tu trojicu, 
U puku zavlada veliko veselje, ali u mnogima i zavist pri pomisli na 
sva obećana blaga i časti, koje čekaju ovu trojicu, 

»Čekaj, čekaj! A što ćeš tek onda, kad me ugledaš u odjeći sa 
zlatom i u kraljevskoj milostil« pomislio je stari svećenik. 

= Još nije bio ni domislio do kraja tu misao, a već je osjetio, da se 
gruda naglo otapa i da se voda cijedi kroz prste. Postiđen brzo se 
svećenik izgubio u mnoštvu. 

Dječaku se zarumenješe obrazi, ali nije gledao ni desno ni lijevo, 
nego samo grudu snijega u rukama. Uto odjekne sa strane porugljiv 
smijeh i poklici: 

»Vidi, vidi, kako se Aliba koči, Pogledaj mu lice! Smiješan li je! 
Da se samo vidil« 

Srdžba zažari dječakove obraze, Kad se ogleda na onu stranu, 
žaboravi na grudu snijega, podiže ruku i poleti, da udari. Gruda pade 
i rasu se na ugrijanu pijesku, i u času je nestade, a dječak je buljio u 
njezin mokri trag. 

Stasiti ratnik stupao je mirno dalje. Bio je svom dušom odan vla- 
daru i samo je želio da mu pomogne. 

Čvrstim korakom pođe on na stepenice. Već je bio došao do 
polovice, kad začuje šapat pokraj sebe, To je šaptao vojnik, koji je 
stražio na stepenicama: ' 

»Dok te nije bilo, ubio ti je kraljević ženu i kćer,« 

Vojnik je zastao, kraljica krikne, a stari kralj ustade uplašen. 

Ratnik je stajao ukočen, samo mu je pogled tražio kraljevića. 

»Ne, ne mogu — za njega ne mogul« reče i lupi sgrudom o stepe- 
nice, No isti tren poleti kraljica niz stepenice, ali kad je stigla, našla je 
samo mokre tragove. 

Strava zahvati sve uokolo, i zavlada žalost, kad su ugledali toliku 
nesreću kralja i kraljice. Dok se Huhuiju u sav glas smijao, svi su 
nijemi čekali, što će se sada dogoditi. 

Kad je kraljica čula taj zlobni smijeh, klone, — a onda se uspravi 
i rekne glasno kralju: 

»Sad idem ja. Ja ću ga spasiti.« 

Kralj je tupo gledao preda se i kao da nije u to povjerovao, A 


* kad je kraljica prošla kroz redove i izašla iz dvorane, uvidio je, da 


je majka uistinu odlučila sama spasiti sina. Nije ni pokušao da je od- 
vrati od toga. Bio je tako srvan, da su ga morali dovesti do prijestolja, 

da ne bi klonuo na vrhu stepenica. Onda je naložio, da pođe pratnja 
za kraljicom i ponese sve, što je potrebno za dalek i naporan put. 

Pratnja, poslana za kraljicom, ubrzo še povratila, jer je kraljica 
željela, da posve sama putuje. 

Putovala je dane i noći. Ali kad je bivalo sve manje i manje 
ljudskih naselja, a dolazile sve neprohodnije šume i pustoši, putovanje 
je bivalo sve teže, Samo s teškom mukom nastavljala je kraljica 
put, Onda joj rekoše, da treba proći još samo veliku gustu šumu, pa će 
prispjeti pod podnožje snježnoga brda, Blizina cilja uli joj novu snagu 
u oslabljeno tijelo, i ona zađe u šumu. Puta nije bilo, nego ga je mo- 
rala krčiti kroz guštaru i suho granje i preskakivati oborena stabla.. 
Preplašene šumske zvijerke skriše se u rupe i duplja, a ptice od- 
lepršaše na vrhove stabalja. Strava obuze kraljicu i dršćući sa zeb- 
njom je pomišljala na blizu noć, 

Domalo opazi kraljica, kako se kroz stabla i šikarje približava 
svijetla spodoba. Djevojčica s dugim zlatnim vlasima gledala je siro- 
mašnu i umornu ženu i brzo priskočila k njoj. 

»O draga gospođo, kuda si pošla kroz šumu, kad je evo 
blizu noć?« 

Kraljica je zamoli, da joj malo pripomogne, dok opet ne prikupi 
snage. Djevojčica je podupre, i nije dalje pitala. Kad je vidjela, da 
sirota žena sve teže diše i sve češće posrće, predloži joj, da prenoći 
u kolibi njezina djeda, Koliba nije daleko, a ujutro će lako nastaviti 
put. Kraljica pristane, i domalo prispješe do prijatne kolibe, Sijedi 
starac, djed djevojčin, primi srdačno iznemoglu putnicu i odmah joj 
pripravi ležaj. 

Na ležaju osjeti kraljica takvu iznemoglost i slabost u cijelom 
tijelu, kao da joj se približava posljednji čas. To je ispuni takvom 
žalosti, da je počela plakati i tužno jecati, Djevojčica je pomiluje i 
oprezno zapita, zašto plače i jeca; i kraljica joj napokon ispriča svoju 
tešku nesreću i završi riječima: 

»Ne smijem umrijeti, ne smijem, Ja moram spasiti svoje dijete.« 

Starac i djevojčica tješili su ožalošćenu majku, ali su opažali, da 
se njezinu životu primiče kraj, 

Tada djevojčica klekne pred kraljičin ležaj i ozbiljno reče: 

»Utješi se, kraljice, Ja ću poći mjesto tebe i odnijeti grudu snijega | 
tvojemu sinu, i tvoj sin će postati dobar i sretan.« 

Širom otvorenih očiju zagleda se kraljica u djevojčicu: 

»Dijete moje, zar bi ti to uistinu učinila?« - 

»Hoću, kraljice, poći ću na snježno brdo. A da znadeš, tko će spa- 
siti tvoga sina, znaj, da se zovem Cvijeta, 
 Umirena kraljica usne. Dah joj je bivao sve slabiji i slabiji, dok 
posve ne prestade. ' ' 

U rano jutro drugoga dana spremi se Cvijeta na put. Nije se 
trebala mnogo spremati. Ona je znala zov, kako da pozove velikog 
orla s pećine, a kada se ovaj spustio pred kolibu, popne mu se među 
jaka krila, i orao se podiže u visine, 

Neko je vrijeme letio nad šumom i u širokim krugovima dizao 
se sve više i više, Snježno brdo zablista u jutarnjem suncu, kada mu 
se približiše, S 

Gdje je snijeg bio najčistiji i najsjajniji, spustila se na zemlju i 
načinila čvrstu grudu. O, kako se radovala, kad se opet smjestila među 
orlova krila! 

Orao ju je donio do djeda, ali Cvijeta nije imala vremena da se dugo 
zadržava kod njega, nego se opet popela orlu na leđa i nastavila put 
prema kraljevoj prijestolnici, 

Orao ju je spustio u blizini širokoga druma, što je vodio u dolinu, 
i tamo se rastadoše. 

»Pozdravi mi djeda i šumu i ptice i sve — sve,« dovikne još 
Cvijeta orlu, koji se već dizao u visine, Onda pođe niz brdo, Čvrsto 
je držala u rukama grudu snijega i pjevuckajući' skakala s jedne 
noge na drugu, ' 

Bivalo je sve toplije, Sunce je sve jače i dulje grijalo, a Cvijeta - 
putujući stiže i do pustinje. : 

O — kako je teško prolaziti pustinjom! Cvijeta je neprestano 
mislila na svoju šumu, na bistre, brze potoke i na pjevanje ptica. Da 
joj je sada samo malo one vode s maloga vrela pokraj njihove kolibe 
i da samo na čas sjedne u hlad velikog bora! Sunce žeže, a u pustinji 
nema sjene, nema vode, Takva je već pustinja. Ali Cvijeta ne pomišlja, 
da se povrati natrag. Njezine noge još mogu ići, a i pustinja ima 
svoj kraj. m 

Uz sive pećine, što su kao okamenjeni divovi strašili u pustinji, 
otkrije djevojčica malo hlada, Samo vode, vode nigdje!... S počine 
nad njom odjeknuše uto koraci. Ona pogleda gore i opazi strašna 
čovjeka, kako je bijesno motri, i ona od straha zatvori oči, U isti tren 
nešto teško i veliko pade s pećine, i jedan je kamen obori. Cvijeta 
zacijukne kao pogođena ptica i izgubi svijest. m. 4 

Strašno divlji glas i krvoločne riječi dovedoše je opet k svijesti, 


+ 


198 


»Ulovih te, ptičice! O sada ću 1 piti, krv ću piti, da ugasim žeđul« 

I dugi nož zabljesne u ruci divljaka. ' 

»Kako je samo sirašno žedan ovaj nevoljni čovjek,« pomisli 
Cvijeta i u velikoj samilosti jedva smogne snage da podigne iznemogle 
ruke i pruži grudu snijega razjarenu čovjeku, 

Pohlepne usne počeše sisati snijeg. 

U isti tren sjeti se Cvijeta nesretnoga kraljevića, 

»Nel To je snijeg za kraljevića Huhuijua,« poviče i htjede da po- 
vuče ruke, Ali kao kliješta stisnuše divljakove ruke njezine pod- 
laktice, snijega je nestalo u njegovim uslima. Ali se dogodi nešto 
čudno, Gutajući snijeg, sve se više preobražavalo lice divljakovo, i 
Cvijeta opazi, kako postaje sve blaže i ljepše, Ruke počeše popuštati, 
a kada je otvorio oči, gledao je u nju posve drugi čovjek. 

Ranjenu Cvijetu obuze .takva slabost, da se ponovno onesvijestila. 

Kad je otvorila oči, klečao je pred njom lijep mladić, blaga _i 
nježna pogleda. 

»A_ onaj strašni čovjek? Gdje je on? Pojeo mi je grudu snijega! 
Ubogi Huhuiju! Ubogi Huhuijul« I ona zajeca. 

Lijepi mladić samo se smiješio. 

»Slušaj, mala, pa ja sam onaj strašni čovjek. Ja sam opaki 
Huhuiju,« 

Cvijeta nije vjerovala, nego je i dalje jecala. 

Dugo i dugo je lijepi mladić pričao, dok je nije uvjerio, da je on 
uistinu onaj opaki Huhuiju, i da ga je eto spasila njezina gruda snijega, 

»Ali ti si sad žedna, ptičice mala, Hodi, nosit ću te, da što prije 
izađemo iz pustinje, I ja sam zalutao, ali s tobom ću sada sigurno naći 
pravi put natrag.« 

Noseći Cvijetu u naručaju krene preobraženi Huhuiju, i našavši 


brzo pravi put izađe iz pustinje, Kad su onda zašli u zelenije i pitomije 


krajeve, okružiše ih mnogobrojna jata malih i velikih ptica, a čitave 
hrpe raznobojnih leptira oblijetale su oko njihovih glava. I ljudi su 
izlazili iz kuća, a kraljević Huhuiju pozdravljao ih je i dovikivao im: 

»Nema više opakoga kraljevića! Nema ga! Nestalo ga je 
zauvijek!« 

Neizmjerna radost zavlada po cijeloj zemlji. Sa svih strana pro- 
vrvješe ljudi, da vide Cvijetu, noseći joj darove. A mladi kraljević krene 
po svemu kraljevstvu popravljajući zlo, što ga je bio tolikima učinio. 

Cvijeta u svojoj radosti nije zaboravila staroga djeda i još starijeg 
orla, i jednoga dana izjavi, da mora na put, natrag u svoju šumu. 


= 

Ožalošćeni kraljević klekne pred nju: 

»Ti si me izbavila, a sada me ostavljaš!« 

I Cvijeta od tuge zaplače, i nije znala, što bi. Istom kada je kra- 
ljević obećao, da će sam poći po njezina djeda, a i orla da će po; 
da dođe k njima, Cvijeta se umiri, 

Kraljević dovede uistinu djeda, ali orla nije više živa zatekao, 

Sreća, što ju je gruda snijega donijela u zemlju kraj mora, bila je 
trajna. Kraljević Huhuiju postade mudar vladar i naslijedivši oca na 
prijestolju vladao je dugo uz svoju izbaviteljicu, sada kraljicu Cvijetu, 


Šteta Jurkić 


Svako zlo ima svoj ustuk. 


“ Ugnjeteno jače sve na više skače. 


Šuma će se hlada ishoditi 

Šumo gusta, puna ti si hlada, 
srce moje još punije jada; 
Šuma će se hlada ishoditi, 
srce moje jada za nikada; 
šuma hlada, kad lišće opada, 
srce jada, kad u zemlju pada. 


Narodna pjesma. 

Đerzelezovo bolovanje 


Razbolje se Đerzeleze na Kosovu ravnu polju, 
g$rdna rano, Đerzeleze! . 


Viš' glave mu bojno koplje, a za koplje Doro svezan, 


$rdna rano, Đerzeleze! 

Viš' njeg grana od jablana, na njoj stoji sivi soko, 
$rdna rano, Đerzele! 

Dorat njišti, soko vrišti, stoji jeka Đerzeleza, 
grdna rano, Đerzeleze! 

Hendek!) kopa dobar Doro, hendek kopa do koljena, 
grdna rano, do koljena! 

Preda nj pada na koljena, uzima ga po pojasu, 
$rdna rano, Đerzeleze! 

Ne bi li ga navalio, da ga nosi do Sarajva, 
grdna rano, Đerzeleze! 

Progovara Đerzeleze: »A bora ti, moj Dorate! 
vjerni druže, moj Dorate! 

Ti salomi zlatno sedlo, i sakrši biser-uzdu, 
vjerni druže, moj Dorate! 

A bora ti, moj sokole, ti odleti do Sarajva, 
vjerni druže, moj sokole! 

Pod tekiju*) Sinanovu, bijelu dvoru moje seke, 
grdna rano, dilber-Ajke! 

Moga Vranca nek opremi, pa ga dade Huseinu! 
vjernom slugi, Huseinu! ' 

Neka meni brzo dođe na Kosovo ravno polje, 
vjerni sluga Huseine! 

Seki'kaži, da će kosti na Kosovu ostanuti, 
grdna rano, Đerzelezel« — 

Odmah seka opremila Huseina i Vranina, > 
svome bratu, Đerzelezu, 

Na Kosovo Huso dođe, Đerzeleza zdrava nađe, 
svoga agu, Đerzeleza. 


Narodna pjesma 


1) jama; £) muslimanski samostan. 


201 


Planinski pašnjaci u Bosni 
Pašnjaci na visokim planinama prostrane Herceg-Bosne glavna 
su vrela za prehranu brojnoga blaga, i to pretežno u ljetnim mjese- 
cima. Sela pod planinom istjeraju u ljetnim mjesecima svoju preko 
zime slabo hranjenu marvu na pašnjake u visokoj planini. Za to vri- 
jeme sela ostaju bez konja, ovaca i volova; tu i tamo tek ostaju krave, 
a sve ostalo odlazi na ispašu, ili kako seljaci govore, na oporavak. 


Zaista je to pravi oporavak za stada, jer gledajući ih za vrijeme izdiga 
(odlaska u planinu) onako omršavjela, iscrpljena od slabe hrane 
u zimskim mjesecima i od napora ranih proljetnih radova u polju, a 
promatrajući ih pri zbjegu (silasku s planine) onako odmorena, uhra- 
njena i jaka, dolazimo do zaključka, da je za njih ovo plandovanje na 
planini pravi oporavak i vrelo, iz koga crpe snagu za zimu u nizini. 
Ta tri mjeseca brzo prolaze, jer se na planini razvija poseban način 
života, koji je u glavnom zasnovan na vrlo malom određenom pro- 
storu, a već unaprijed izrađenim pogledima na prirodu i cjelokupan 
život. Tok života je jednostavan, bez osobitih potresa i zahtijeva, pa 


je prema tome i usklađen sa životom planine, Jednim se tempom 


odvija nit života, a jednakom mjerom provodi se borba. Živi se po- 
lagano, a ipak dani odmiču brzo ne ostavljajući za sobom osobito ve- 
likih tragova. 

U ovakvoj se sredini odvija život pastira, Jedan je dan nalik na 
drugi, a ogorčena borba za opstanak i žilavo nastojanje, da se očuva 
blago od zvijeri i nedaća prirode, isklesaše u svakoga pastira osobine, 
po kojima se on u mnogome odvaja od drugih gorštaka iz naseljenih 
planinskih krajeva. ' 

Način borbe, s kojom se oni susreću prilikom pastirskog krsta- 
renja planinskim pašnjacima, osamljuje ove ljude u tolikoj mjeri, da 
svakoga od njih zaokuplja težnja za društvom i dolinom, Neka vrsta 
gorčine i zlobe potajno se uvlači u samu dubinu njegova bića, Pod tim 

učincima sanjaju oni prije odlaska s planine o životu, što će ga moći 
uživati u dalekim selima župnih krajeva. 

Divljina i nepristupačnost planinskih grebenova redovita su go- 
tovo smetnja za neposredan međusoban dodir pojedinih pastira, Radi 


toga se u svakoj planinskoj dubodolini razvija zaseban život, najvećim | 


dijelom označen posebnom plemenskom organizacijom, koju sa sobom 
pojedinci donesu iz doline, a priljubljuju je uvjetima života, koji pla- 
nina nalaže, ' 

U zaklonitim mjestima zbijene su jednostavne kolibice, gdje noće 
i kriju se od nevremena, tek toliko, da nisu pod vedrim ili tmurnim 
nebom. Jadne i čemerne su to prostorije, skalupljene od slobodno na- 
slagana kamenja, s jednostavnim krovom ili slupane od grubo tesanih 
balvana, Male su to i niske kolibice, izrađene obično na najprimi- 
tivniji način te kroz njih vjetar zviždi isto tolikom žestinom kao i 
napolju. Postelja im je obično malo sijena na goloj tvrdoj zemlji, Od 
imanja gotovo ništa nemaju, tek nekoliko kotlića i najpotrebnijih 
stvarčica za svakidašnji život čine im čitavo bogatstvo, 

Na sredini kolibice je obično ognjište, koje im služi za grijanje, 
a i za prigotavljanje jela, obično pure (žganaca), 

Krajnja skromnost života, neimaština i tromjesečni boravak na 
planini pretvorili su ih u divlja i nepristupačna stvorenja, Tri mjeseca 
provode oni ovaj šturi život sa svojim stadom, lutajući svakog dana 
po pustim proplancima, po vjetru, magli, suncu i svakome nevremenu. 
Svakim danom bivaju sve tmurniji, suši i prljaviji. Preplanula 
koštunjava: lica još više se ispunjaju borama, a ramena se još 


PITT 


Prostrani pašnjaci odišu svježinom i veseljem: sve je na njima 
milo i veselo, sve, počevši od prijatnog šarenila planinskog cvijeća, 
sočne bujne trave, pa sve do različitih kukaca, razasutih po tome 
šarenilu, Sve je tako zajednički meko i skladno se ocrtava i slijeva — 
s veselim lelujavim zrakama proljetnih dana, koji slobodno struje 
preko krošnjatim prastarih debla i strmih litica planinskih grebenova, 

Uzduh, prožet mirisom livada i šume, pokatkad se tek zatalasa, 
uznemiren prirastom lakoga vjetra, koji blago titra nad travnjacima, 

što su se raskošno pružili preko planinske visoravni. Taj opojni svježi 
i malko vlažni proljetni uzduh treperavo prenosi ritmički jek pastirske 
frule i ono skladno brencanje zvona ovna predvodnika, | 

Cio se kraj nježno zeleni u svojoj ljepoti proljetnog bujanja. 
Nema još one pretjerane žege, pred kojom se moraš skrivati u dubinu 
biada šume, Mlado se lišće krošnjatih stabala ugodno doimlje svojim 
zelenilom, iza kojeg odzvanja veseli pjev brojnih ptica, 

Zadovoljstvo i sreću crpe pastir baš iz ove tišine života, koja je 
i njega obuzela, Tu on živi nagonskim životom primitivca, s malim 
potrebama i s onom povezanosti povjerenja i skladnosti sa svojim 
stadom, s kojim živi zaista u ljubavi i slozi. Zajedničke borbe i ne- 
volje sjedinile su ih do najužih odnosa jednoga prema drugome, Ta u 
pustoj planini životinja je jedini prijatelj, prijatelj vjeran i drag. 
Pastir to zna, i umije cijeniti to prijateljstvo. Zato je on čuva, voli i 
njeguje. 

Različite su i brojne tegobe, na koje nailaze pastiri prilikom svoga 
pastirskoga krstarenja kroz planinu, Od svih najviše nevolje učini mu 
otrovna zmija, od koje se teško branili, Nezamjetno i nečujno napada 
otrovnica, a posljedice su redovito ubitačne, Zato je i golem strah 
kod pastira pred tim gmazovima, koji mu i najviše stoke upropaste. 
Pastir je nemoćan da im se suprotivi, 

Isto takva su napast vuci ili medvjed. Pa premda se od njih 
lakše obraniti, ipak ponekad ljuto stradaju pojedina stada od njihove 
krvoločnosti, I povrh velikog čuvanja samog pastira i ovčarskih pasa 
prodiru vuci među stado, gdje učine pokolj i pravu pustoš, ' 

Vjeran pratilac i svesrdni pomagač pastira je pas ovčar. Do ko- 
like privrženosti može biti životinja prema čovjeku odgojena, vidi se 
izrazito ovdje, gdje vlada žilava borba za opstanak, Divni su to pri- 
zori, gdje su u velikoj mjeri provedena uzajamna podpomaganja u do- 
bru i u zlu. Nema tu razilaženja u pogodnostima života, jer je zavi- 
snost jednog od drugog u takvom tijesnom odnosu, da ništa drugo i ne 
može izaći iz toga nego geslo: kako meni, tako i tebi, Jednom mjerom 
cijeni se.rad, a jednim omjerom se uspoređuje zasluga svakoga od 
njih, Pastir bi bio izgubljen bez psa, jer mu on najveći dio posla oba- 
vlja, i to bolje, savjesnije i brže, nego li bi to on mogao, a pas bi opet 


. tek životario bez pastira, 


Duboki hlad krošnjatih stabala ili kakvoga jurduma (duboka str- 
ma draga), gdje se planinski masiv malo raspuknuo, obično su mjesta, 
na kojima se stado sklanja i miruje, kada je na proplancima nesno- 
sna jara podnevnoga sunca. To su velika plandišta, gdje u podne po- 

slije jutarnje ispaše pastiri tjeraju stado u debelu hladovinu, pa se 
poleđice ispruže na travu prenoseći u zvuke frulice svu svoju čežnju 
i radost za boljim životom, Pomalo utone okolina u savršenu tišinu. 
U visini krošanja prastarih stabala ili poviše litica planinskih grebena 
prostire se mutna modrina neba. Sunce se uzalud trudi, da svojim 
oštrim toplim zrakama probije tamno zelenilo planine, 

S grebena planine i s pašnjaka prostiru se široki vidici; miris 
zelenila opija, a dah svježine okrjepljuje. Svega toga nestaje, kao da 
nije ni postajalo, kada iznenadno naglo nastupi mahnitanje bjesomu- 
čnih elemenata prirode. To su pojave sve češće, jače i dugotrajnije, 
što se više primiče kraj i inače kratkog ljeta u planini, Tada briga 
pritisne siromašne pastire kao teška mora, Stoka, a i on, zavlači se u 
zaklon, pa makar i najprimitivniji, Prestaje tada onaj jednoliki sklad 
života, koji je postajao prema veselom titranju životnog bila čitave 
prirode, nadomješta ga tmurna dosada osame. Leden vjetar zviždi i 
zavija leteći s lomljavom preko vrhova, juriša na prostrane pašnjake 
razbijajući se i lomeći na kolibicama ili drugim gorskim oštracima, 
Mlazovi studene kiše zasipavaju cio kraj noseći sa sobom i sve ono, što 
je iza vjetra ostalo. Nad pašnjacima i planinom sliježu se sve jače 
gusti zastori magle vukući za sobom u dolinu prve vjesnike zimskog 
smiraja prirode, Često gore iznenadno rano i zasniježi, a to nije rije- 
dak slučaj. Zato kod pastira ta pojava uzrokuje još veću gorčinu u 
mukotrpnom njihovom životu, Kretanja na planini sve je teže i pogi- 
beljnije. Posljednji dani provode se tik do samih kolibica ili po šum- 
skim zaklonjenim uvalama. 

Već pri prvim mrazovima i u jačoj planinskoj studeni pomišlja 
se na silazak u dolinu, Nikada nije točno određen dan silaska, Odviše 
je opora planinska klima, da može blago izdržati, a osušena i od 
mraza uništena trava ne može mu više u dovoljnoj mjeri pružati 
hranu, Ide se u nizinu, gdje nije još tako studeno i gdje je bujnija 
paša. To kretanje odvodi ih daleko, čak tamo do Posavine, gdje pre- 
zimuju željno iščekujući proljeće, kada se počinju polako vraćati u 
svoj kraj. To prezimljavanje tek je malenj odsjek patnje i muka, kroz 
koje prolaze. Još bjednije se živi nego li u planini, jer su ovdje još 
oskudniji uvjeti za život. U planini je pastir imao barem krov nad 
glavom, dok ga ovdje počesto niti nema, jer to zavisi od milosti mje- 
štana kraja, u kome se nalazi, 

Tako eto on otkupljuje svoje tromjesečno ljetovanje na planini. 
Neprestano luta iz mjesta u mjesto, nikad ne zna, gdje će zanoćiti, a 
još manje zna, kako će dočekati proljeće, Josip Sigmund 


dnice, koje se bave vezom; 

Kuga umorila Srmu 


Otkada je postala Krajina, 
sva Krajina i Hercegovina, 
nije ljepša uzrasla djevojka, 
što je Srma Numan-begovića. 
Srmu majka u Sarajvo dala 
na amanet svojim daidžama, 
da je daje!) sitnoj knjizi uče, 
dajinice sitnom vezioku. 

Nije prošla ni godina dana, 
knjigu piše Srma-begovica: 
»Dojdđi meni, moja mila majko!« ' 
Majka drugu Srmi otpisuje: 
»Srmo kćeri, moj očinji vide! 
Ako si mi kavad?) poderala, 
majka drugi na krojača dala; 
ako si mi zlato otrunila, 
drugo majka na vezilju dala; 
ako si mi biser _potrunila; 
drugi majka na viniljes) dala.« 

Opet Srma majki otpisuje: 
»Nijesam, majko, ništa doderala, 
dođerala, nit zapeksinila, 
nego kuga mori Sarajevo; 
ona mori i staro i mlado, 

a rastavlja i milo i drago; 

sve se bojim, da me ne umori, 

pa ni to mi ne bi žao bilo; 

svak će umrijet, kad mu je sudeno; 
al bi, majko, meni žao bilo, 

da bih, majko, u želji umrla, 

a tebe se ne bih nagledala«. 

Kad je majka riječi razumjela, 
to je njojzi vrlo teško bilo, 
odmah se je na put opremila. 
Svu noć majka preko gora išla, 
do sunašca u Sarajvo sišla. 

Ona sreta hodže i hadžije. 
za barjakom okićenu granu, 
Najprije nose zelena barjaka, 

a za granom Srmu-begovicu, 


Njima veli Numan-begovica 

»O, bora vam, hodže i hadžije! 
Čiji mejit,5) čija li je grana?« — 
Njojzi vele hodže i hadžije: 
»Ovo jeste Srma-begovica 
begovice Numan-begovice.« 
Njima veli Numan-begovica: 

»O bora vam, hodže i hadžije! 
Spus'te Srmu na zelenu travu, 

da se jadna i mrtve nagledam!« 


Spustiše je u zelenu travu. 
Po njoj pada ostarjela majka. 
Kuka jadna kano kukavica, 

a prevrće kano lastavica: 
»Srmo moja, moj očinji vide! 
žalosna ti ostarjela majka, 

što te nije zamijenila majka? 
Jijele ruke, što me ne grlite, 
ko što ste me i dosad grlile? 
Crne oči, što me ne gledate, 
ko što ste me i dosad gledale? 
jedna usta, što me ne ljubite, 
ko što ste me i dosad ljubila ?2« 


Al joj vele hodže i hadžije: 
»Šta govoriš, Numan-begovice! 
mrtve ruke grliti ne mogu; 
mrtve oči gledati ne mogu; 
mrtva usta ljubiti ne mogu.« 
To rekoše, Srmu ponesoše. 
Pađe majka po zelenoj travi. 
Oni na da se prenemaže, 
al se ona s dušom dijeljaše, 
sve za Srmom od žalosti puste. 
Skupiše se po izbor kadune 
i hanume, same begovice; 
opremiše Numan-begovicu. 

Kod Srme joj mezart) iskopaše, 
nek se znađe: majka i djevcjika! 


Narodna pjesma 


1) d&jo (daidža), ujak; *) dozemljuša, svečana skupocjena haljina; %) ra- 


:) zamrljala; 


5) mrtvac; %) grob. 

U travnju ga je zasijao, onda vrt ponovno dobro pognojio, a u 
svibnju rasad presadio, Dane i noći drhtao je nad njegovom sudbinom, 
Više ga je puta okopavao, uživao u njegovu cvatu i stvaranju ploda, a 
četiri puta ga podbirao, Nakon toga duhan sazreo, i u kolovozu dođe 
vrijeme, da ga ubere i naniže u demete,!) a onda ga izvjesi, da se suši. 
Čuvao ga od kiše i rose, da se ne navlaži, a od prejaka sunca, da ne 

sagori, Već u deset sati nosio ga u hlad, da ga zaštiti od vatre sun- 
čane, Ni rođeno dijete nije iziskivalo toliko njege. Kada je i to prošlo, 
dođe vrijeme vage, ali brige ne popustiše, Financi bi se svaki čas zale- 
tjeli i računali, ima li onoliko duhana, koliko je struka posađeno. 
Budno su pazili, da ga ne bi sam izradio i potajno prodao, jer je to 
strogo zabranjeno. A on bi ih lijepo u svojoj kući dočekao, iznio pred 
njih kruha i mlaćenice?) i ostaloga, što je Bog dao i kuća donijela. 
Nisu mu mnogo zanovijetali, jer su znali, da se on ne bavi takvim za- 
branjenim poslom, Ali on ih se ipak bojao, i pazio, da im se ne zamjeri. 
Vrag nikada ne spava, pa bi se moglo još dogoditi, da iz inata pod- 
nesu protiv njega lažnu prijavu, A kad bi financi otišli i kada bi ostao 
sam u dvorištu, stao bi kraj svojega jedinoga blaga, upiljio u nj svoj 
pogled i drhtao od milja. Eto, sada je sve, hvala Bogu i Bogorodici, 
gotovo, i samo treba da počne vaga, pa da ga nosi u grad. 

— Eto, vidiš, za koji dan će biti vaga. Uranit će sa susjedima, iz- 
najmit će konje i potjerat će duhan u Mostar. Bit će para, hvala Bogu, 
ali ne treba se bojati, da će mu ugrijati dlanove. Prva će mu biti, da 
ode odvjetniku. Platit će mu troškove i kamate, a nešto i na račun gla- 
vnice, ne bi li Bog dao, da ga malo imekša i dobije vremena, da oda- 
hne. Ima zar i u fiškala mrva duše, jer ni njega nije kučka okotila, 
nego kršćanska majka rodila. A svijet priča, da će doskora biti i novi 
izbori. Vele, da će i fiškal ovog puta kandidirati, pa će mu trebati i 
seljačke kuglice, Pustit će ga dakle u miru, jer ne bi za nj bilo dobro, 
da se u tako nezgodno vrijeme zamjeri svijetu. 

Tako je eto razmišljao Stipan Kordić, gledajući u demete kao 
zlato žutog i kao cvijeće mirisnog duhana, Srce mu je jače kucalo, 
a čelo mu se razvedrivalo. Vjerovao je, da će sve biti bolje. A bila 
je jaka ta njegova vjera. Kao što hrast znade da se zarine u kamenje 
i kroz stotine godina odolijeva vremenskim nepogodama, i ta se vjera 
u bolju budućnost zarinula u ove kršne visine, Još onda, dok su ruse 

glave mučeničkog seljaka bile na kolac nabijane i dok su narodni pr- 
vaci bili zatvarani u belaj-sanduke,) dočaravala je ta vjera ljepše 
slike sretnije budućnosti, Ona je očuvala ovaj siromašni kraj od pot- 
pune pustoši, I Stipan je Kordić bio pun te vjere, On ju je kao vla- 
stitu krv naslijedio od svojih roditelja, a prenijet će je i na svoje po- 
tomke. Ta ga vjera i dosada očuvala, da ne klone, i podržavala, mu 
prenapete snage od rasapa, I večeras je on stajao zamišljen, ali nije 
očajao. Gledao je, kako mrak polako silazi niz proplanke, dok se nad 
njima javljaju jesenske zvijezde, Čitavo je nebo disalo zdravljem 
i svježinom. Glas večernjeg pozdravljenja preli se preko te lijepe 
slike posebnom bojom, koja ozdravljuje. Ruke su se same od sebe 
sklapale na molitvu, dok su usne pobožno izgovarale riječi pozdrava 
anđeoskog. 

Stipan Kordić pogleda još jedamput roj nebeskih krijesnica, a 
onda sjede na kamen i podlaktivši se poče poluglasno moliti, 


II, 


: Jutro, hladno, predbožićno jutro. Tek je svanulo, a čitava se po- 
vorka ljudi počela spuštati niz krševitu stazu. Bronce su na konjima 
zvonile, psi su lavežem pozdravljali svoje gospodare, a oni su stupali 
jedan iza drugoga, goneći u grad sav svoj trud i cijelu svoju imovinu. 
Vaga je započela, Najvažniji je to događaj u životu hercegovačkog 
seljaka, koji je u nestašici zemlje i nakon propasti vinograda ostao 
upućen jedino na duhan. Danas je prvi dan vage, Po prvi puta mjerit 
će se duhan, ali ne sama po težini, nego i po vrijednosti. Ocjenjivat 
će se i vrsta i suhoća, jer se od mokra duhana odbijaju postotci za 
vagu, Zar je onda čudo, što duhanari dočekaše taj dan s najvećom 
zebnjom i nestrpljivim očekivanjem. Kad se sunce digne iznad Veleža, 
oni će biti u gradu, Čim se duhan procijeni, znat će, kako stoje. Kupit 
će na vjeresiju kukuruza, bijele botane i modrače,“) a možda i opanke, 
pa eto kod kuće veselja. Ostavit će doduše u gradu sve plodove svoga 


.znoja i neprestanih briga, no ipak im trud ne će biti uzaludan. Oni i 


tako ne traže mnogo. Glavno je, da u kući ima kruha i soli i koja krpa, 
da se čovjeku tijelo ne vidi. Bez ostaloga se može za nevolju nekako i 
prodeverati,5) 

Kao mala karavana, zaprašena i uznojena, stigla je povorka 
seljaka s konjima do duhanske tvornice, Moglo je biti već devet sati, 
kada prispješe u dvorište, Na zidovima ograde sjedili su sadioci du- 
hana, koji prije njih stigoše. Bilo ih je svih vjera, Razlikovali su se i 


a 

po odijelu i vladanju, Svaki je nosio osebinu svoga sela, koje je dugo 
stajalo osamljeno i ovisno samo o sebi, 

— Hvaljen Isus, Turci! — pozdravi prvi u ime pridošlica kum 
Jure, skidajući fes i smijući se muslimanima, prema kojima je imao 
neku naročitu sklonost, S njima se on nekada najviše tukao i s njima 
je najviše pobratimstva sklopio. N jihove se žene nisu pred njime ni- 
kada sakrivale, kao da je iz iste kuće, 

— Sabah hajer olsun, — odvratiše oni ozdravljajući turski, a 
jedan se od njih od dragosti nabaci na nj piljkom5 i kvrenu ga ravno 
u nos, š 

Nasta međusobno propitkivanje za zdravlje i imanje, rodbinu i 
tazbinu, a bome i pregledavanje duhana, Jedan drugome nudio iz ku- 
tije da kuša i proreče, u koji li će ga red strpati, Svaki se svojim dičio 
i nadao se najboljoj ocjeni, A ima se bome čim i dičiti. Sišao blagoslov 
Božji na polja i vrtove. Duhan ponio kao lani, a ima i dvostruko više, 
jer ljudi više i posijaše i zasadiše/ Lanjska procjena nije doduše bila 
osobita, ali prilična, pa kako vinogradi i žito iznevjeriše, ljudi se ba- 
ciše s većim marom na gojenje duhana. Javili se i novi sadioci, kada je 
bijeda pritisla, a živjeti se ne da od samoga stezanja pojasa. 

— E ljudi moji, a što vele oni od povjerenstva? Badava je nama 
tu naklapati, rias ne će nitko pitati za mišljenje, Recite vi meni, šta oni 
misle i nisu li možda na lijevu nogu ustali? — priupita prvi Stipan 
Kordić, kojemu nije bilo do ćeretanja, nego do njegovih briga, 

— Ni naj lijevu ni na desnu, nego na glavu, brate nerođeni, ko i 
rođeni. Nešto bacaju tobože u smeće, a sve ostalo u zadnji i pred- 
zadnji red. Tko dobije šest dinara po kilogramu, taj je na konju! — 
odgovori mu jedan od prisutnih, koji je sjedio zamišljeno po strani i 
mrko gledao preda se. 

— Jest, u smeće, duša im raja ne vidjelal — dometnu drugi, br- 


kajlija orlovskoga nosa i surih očiju, — Kažu, da je to oirov, a kada 


svrši vaga, iskrižat će ga i urediti, pa prodavati kao srednji hercego- 
vački za 300 dinara po kili. To je njihova pravda, da od Boga nađu! 
Kao da se nebo nenadano rastvorilo i prolilo mlaz hladne kiše, 
ljudi se pokunjiše i povukoše u se, Vijest je bila za njih porazna. 
O procjeni je ovisilo, hoće li u kući biti najpotrebnijeg živeža ili 
će se u nju ušuljati glad, Jedna riječ iz usta procjenitelja odlu- 


čivala je o sudbini cijele porodice; Ni mladić, kada ide na vojnu sta- 


vnju, ne strepi tako, kao sadilac duhana pred vagom, Mladić zna, ako 
bude uzet u vojsku, da će ostaviti domaće ognjište, no u vojsci će 

imati i kruha i ruha, A duhanar? Za njega je slaba procjena isto, što 


i kuga i kolera, O procjeni ovisi život njegove obitelji, a zna se, da je 
procjena slaba, da župnici imaju pune ruke posla s dijeljenjem po- 
sljednjih sakramenata i pokopima. Glad je u ovome kraju najokrutniji 
kosac, koji prekida niti života i šalje ljude u vječnost, 

Dok je narod u dvorištu čamio u strahu i brigama, iz zgrade je 
dopirala neka svađa. Čuli su se najprije glasni povici, a onda buka, u 
kojoj se nije moglo ništa razumjeti. Na vratima se pojavila skupina 
seljaka. Sivi u licu, rasplamsalih očiju i stisnutih šaka stajali su na 
vratima i rogoborili, 

— Ne damo naš trud badava! To je nepravda, koja do neba va- 
pije. Pola nam bacate u smeće, a pola u posljednji red. Ni vaga vam 
nije dobra. Mjerite, ko da važete kamenje, a ne naš trud, Duhan je 
suh, da se sav mrvi, a vi trećinu odbijate na vagu! — vikali su ljudi, 
stojeći izvan sebe, 

— A šta ti, Andrija, vičeš, da od Boga nađeš? Tvoj je duhan bio 
ko rušpa"). Pare si zgrnuo, a najviše galamiš! — primijeti jedan od 


“onih, što su stajali u dvorištu, 


— Da Bog da i tebi tako vagali, kad mi se izrugivaš! I jest, valaj, 
bio žut ko dukat, ali oni vele, da smrdi ko đubre?), i sve ode ni za što! 
Da sam kupus sadio, deset puta bih više zaslužio, a ne bih ni po muke 
vidio, — odgovori ovaj plačući od jeda. 

Trenutna tišina, a onda oluja. Uz elektricitetu oblaka postoji i 
elektriciteta neočekivanih mrskih događaja. Ona preko uzbuđenih 
živaca zahvati i volju i um čovjeka, te njim potpuno ovlada, Jutros 
ie rzno projurila kroz gomilu seljaka, koji su u borbi s burama i kiša- 
ma naučili da budu strpljivi kao i ono kršno kamenje, ali se još nisu 


= okamenili, Još je u njima bilo sposobnosti da planu i da se uzbune 


kao u ona stara vremena prije okupacije?) Kad je Andrija, koji je 
imao najbolji duhan, tako slabo prošao, znali su, da ni njih ne čeka 
bolja sudbina, Bez ikakva dogovora, po nekom nagonu, priđoše svojim 
konjima i stadoše se spremati za povratak. Ne ču se ni jedan poklik. 
Odlučiše da duhan tjeraju kući i da ga ne prodaju. To je bilo jedino 
njihovo obrambeno sredstvo, Ne daju duhana, pa kud puklo da puklo! 
Čut će se, što se s njima radi, Kada se vidi otpor naroda, i vlasti će 


. morati da popuste, 


Veli se: tko vjetar sije, buru žanje. Procjenitelji su posijali 
vjetar, pa su morali da ovakvu buru požanju, Loša je procjena morala 
dovesti do ovakvog protivljenja. Bilo je to sigurno kao zbroj kakvog 

računa sabiranja. Mi obični ljudi lako to sračunamo, No tko je prou- 
čavao povijest, taj zna, da veliki silnici lako zaboravljaju i najobičniju 
računicu, Tako je bilo i s predsjednikom povjerenstva za procjenu 
nove berbe duhana, Odlučio je dakle da upotrijebi svu svoju lukav- 
štinu, da odvrati duhanare od njihove namije, Izišao je na dvorište 
i stao ih miriti, 

— Ove godine ima dvostruko više duhana, a uprava monopola 
ima para kao i lani. Onda mora doći po kili za polovicu manje, Ali 
ćete svejedno dobiti novaca kao i lani, jer imate dvostruko više 
duhana. 

Ni da si dirnuo u osinjak, ne bi nastao veći metež, Ljudi nisu 
mogli đa vjeruju svojim ušima, Riječi, koje su čuli, činile su im se 
kao bezdušno izrugivanje. Oni nisu nikako mogli shvatiti, zašto bi za 
dvostruku količinu dobili kao za jednostruku, kad su i više truda i 
novca uložili, a osim toga nisu zemlju ni žitom ni drugim zasijali. 
Lani su doduše žitom postradali, jer je slabo ponijelo. Ali ove godine 
bila je bolja ljetina, Oni, koji žito posijaše, ne pokajaše se. Da su oni 
za polovicu manje zasadili duhana, a ostalu zemlju žitom zasijali, 


ne bi izgubili na duhanu, a dobili bi na žitu, A ovako? Njihov se trud 


ne nagrađuje primjereno, oni se bacaju u potpunu propast, 

Svako je daljnje objašnjavanje bilo suvišno. Svi oni, koji znadoše 
cijeniti svoj trud, odlučiše se na krajnje sredstvo. Jedan za drugim 
izvedoše konje i krenuše kući, Osta samo nekoliko otpadnika, koji 
nikada i nisu stajali sa selom. To su oni, koji su bez poteškoća dobi- 
vali i oružne listove i druge pogodnosti. Oni se nisu bojali procjene. 
Znali su, da će njihov duhan dobro proći, 

“(Istom starom, oronulom ulicom kretala je povorka seljaka, Sve 
je okolo njih bilo isto, samo oni nisu bili isti: u njihovim se dušama 
potresoše tolike osnove za uređenje kućanstva. Samo je jedno nara- 
slo, nabubrilo i sablasno stršilo u kasni jesenski dan: bio je to bijes, 
pun prkosa i ogorčenja, jezovita provala vulkana ogorčenih duša, 
koje su jednostavne, ali se baš zato tako nagonski odupiru nepravdi. 


HI, 


Stipan je mnogo trpio, što nije mogao od države dobiti onoliko 
novaca za svoj trud, koliko je zaslužio, Mučile ga brige, kako će 
vratiti dug fiškalu i prehraniti obitelj, Uto mu dođe kum Jure i 
ispripovjedi, kako je prokriomčario u grad 20 kila duhana i za to 
dobio četiri tisuće dinara. 

Slušao Stipan sve, što priča susjed Jure, ali ništa nije odgovarao, 
Ni bijele ni crne, Samo je gledao preda se, zabrinuto kimao glavom 
i smrkavao se, A kada svi u kući pozaspaše, diže se Stipan, napipa 
torbu, punu lijepo iskrižana duhana i iziđe na dvorište. Ima već ne- 
koliko dana, što se i sam spremao, »da proda nešto od vlastite zalihe, 
od kila«, ali se nikako nije mogao odlučiti, Ali sada kad vile dođoše 
pred oči, nije bilo druge. Neopažen i nečuven, zaputi se do Jurine 
kuće i polako pokuca na prozor, 

— Ej, Jure, spavaš li? — prošapta tiho, kao da se boji vlastitoga 
glasa, 

— A što bih radio u to doba noći, nego spavao? Nisam valjda 
vukodlak, da hodam po noći. A jesi li ti to, Stipane? 

— Ja sam, Jure! Znaš, ono, o čemu si noćas pripovijedao. Ako 
ti je s voljom, da pođemo sada? 

— Pa možemo, vala, da se ne pređomislišt 

I Jure za nekoliko časa izađe, Na leđima je nosio punu torbu 
duhana, Tako se eto oni zaputiše niza stranu u to doba, kad samo 
sovuljage bdiju i tek po neki gladan pas obija brdine tražeći koju 
uginulu pticu. Zvijezde su sjale u noći, što je zahladnjela i gledala 
putovanje dvaju noćnih putnika. Bile su im saveznice, Nikome nisu 
ništa govorile, Čuvale su tajnu za sebe i strepile, da je ne odaju, 

.— Eto, ako deset kila prodam, dobit ću tisuću dinara, A država 
mi toliko plati, kad odbije tobožnju vlagu, za pet stotina kila, Baš 
tako. Pedeset puta više čovjek zasluži, kad ovako jednom pođe u 
noć niz strminu, Nije to doduše ugodan posao za mene, U godinama 
sam ja čovjek i nenavikao ovakvim pustolovinama, ali nema u tome 


grijeha. Ne mislim samo ja tako, Sav je naš svijet toga mišljenja. 


Krivi su tome oni, koji daju krivu vagu, Eto, prenijet ću deset kila 
i dobit ću tisuću dinara, Za bogataše su to male pare, ali za mene je 
to čitav imutak, mislio je Stipan Kordić klipšući za Jurom i boreći 
se sam sa sobom. Ovako, malo umiren nastavi put ogledavajući se sve 
oko sebe. Nikoga nije bilo. Pola su puta prevalili 1 prešli glavnu 
opasnost; doskora će stići do cilja. Proći će i ovaj strah i zamijenit 
će ga veselje dječice, kad opet osjete u kući miris svježa kruha, 
Mrak i tišinu noći najednom probi snop svijetla i surov glas. Je 


li moguće? Ta oni su išli tako oprezno, da ih nitko nije mogao čuti. 


A sada su oni najedamput tu, Kao da su iz zemlje iznikli, 
— U ime zakona, stojte! — izdere se netko nedaleko od njih i 
obasja ih svijetlom džepnog reflektora!“), 

Srce im stade, Noge se ukočiše, Znali su, tko im je u tragu. Pomi- 
sliše na globu, a tko zna, ne će li ih i izbiti. Strah uđe u njih, No isti 
taj strah, koji ih je kočio, pokrenu ih, Poletješe, kao da su dobili krila, 
Opanci kao da im se i nisu doticali kamenja, I ne pomisliše, da bi se 
u ovom mahnitom bijegu mogli ozlijediti, a možda i sunovratiti, 

— Stoj! — zavika opet isti glas, ali iz veće udaljenosti, 

Svijetlo reflektora drhtalo je pokraj njih, ali ih nije dohvaćalo, 
Dobro su dakle prošli, Zameli su progonitelju trag. Stipan osjeti 
najedamput slabost u udovima, Nije mogao više trčati. Kao divlja 
zvijer baci se na jednu pećinu i sakri se u njezinoj sjeni, U nju je 
polagao sve svoje nade, Ona će ga najsigurnije zaštititi, 


U isti mah odjekne s druge strane hitac. Zrak se rasvijetli, uzbuni 


se mir usnulog krša. Jedan čovjek zastenja, uhvati se za prsa, pade 
potrbuške i okrvavi lice u oštru liticu, 

Kao divlje sablasti sastadoše se dva čovjeka u sivoj odori, Puške 
im stoje naperene u rukama, a oči sijevaju, Bili su to financi, 

— Jesi li ga ucecao, a? — upita prvi zapalivši svijetlo i gleda- 
jući Stipana u smrtnom hropcu, 

— Ko s nokta, 

— Baš smo noćas dobre sreće. Meni ti je najdraže, kad ih ovako 
prevarimo. Baciš na njih reflektor, a oni bježe za kamen ko mravi 
pred kišom u rupu. Onda samo naperiš i — fertigl"') To doduše nije 
propisno, jer ne smiješ pucati u onoga, koji ne bježi, ali tko će nam 
dokazati, da nismo radili po propisima? 

_ Noć šuti i ništa ne odaje. Ali je zato dobro prošao onaj drugi, 
zemlja ga pojela. Pobježe nam kao strijela, Hoćeš li da ga slijedimo? 

— Mani, svetog ti Vasilija, dosta mi je trke za noćas! Treba osta- 
viti i za drugi put. Doći će koka na sjedalo, 

I dva financijska stražara krenuše polako, zadovoljno, niz strmi- 
nu, kao da su duši usred raja mjesto uhvatili, A u brdu je vladao 
muk, Ni travka da zašušti. Samo su zvijezde trepetale, a na nebu je 
stajala Božja Pravda držeći u ruci vagu i mjereći svačija djela, 


Ilija Jakovljević 
1) svežnje; 2) stepci; 3) bijedne, nevoljne sanduke; 4) bijele i modre plat- 


nene tkanine; 5) proći; 6) kamenčićem; 7) dukat; 5) gnoj; %) zaposjednuće 
Bosne 1878.; 1%) velika električna svijeća; 11) gotovo. 

Sandalj Hranić 


Vojvoda u bosanskom kraljevstvu 


Čisti predstavnik plemenitoga hrvatskog naroda u Bosni bio je 
vojvoda Sandalj Hranić, Vojvodski su naslov uživale tek rijetke 
velikaške porodice, između kojih se spominje porodica velikoga voj- 
vode Hrvoja Hrvatinića, koji je uvelike utjecao na događaje u Hrvat- 
skoj u početku petnaestog stoljeća u borbama protiv kralja Sigismunda, , 

U južnim stranama bosanskog kraljevstva bila je u četrnaestom 
vijeku najznamenitija porodica Hranića, Osnivač porodice je Vuk, 
župan rudinski, koji je živio u prvoj polovici toga stoljeća, Njega su 
nazvali Hrana, odatle prezime Hranić, Vuk Hrana ostavio je iza sebe 
jedinca Vlatka, koji se prvi prozvao Hranić. Vlatko se zarana domo- 
gao velikoga ugleda i bogatstva, pa je time položio čvrste temelje 
kasnijoj moći i slavi svoje kuće. Usto je nadaleko slovio kao junak, 
Kad su Turci porazili Srbe na Kosovu polju (1389.), primakli su se 
slavodobitno i granicama bosanskoga kraljevstva, ali ih je junački 
dočekao hrabri Vlatko Hranić i sretno odbio. Tada mu je kralj Tvrtko L, 
da ga nagradi za junaštvo, darovao velikih posjeda u južnim kraje- 
vima svoje države, 

Vlatko Hranić ostavio je iza sebe četiri sina: najstariji se zvao 
Sandalj, a ostala su tri bila: Vukac, Vuk i Vukčić, Najmlađi, Vukčić, 
zarana je umro; Vukac je bio otac glasovitomu hercegu Stjepanu, po 
kojem su njegovi prostrani posjedi u južnim stranama Bosne prozva- 
ni Hercegovinom. Herceg Stjepan i njegova dva sina ispunjaju čitavo 
doba povijesti zemlje, otkad se ona istrgla ispod žezla bosanskih 
kraljeva (1437.) i postala nezavisna državica, sve do njezine propasti 
(1482.). 

Vojvoda Sandalj preživio je svu svoju braću i postao središtem, 
oko kojega su se razvijali politički događaji ne samo na jugu Bosne, 
već je on imao glavnu riječ u čitavom kraljevstvu, pa je koji put 
uzdrmao sudbinom ne samo prve bosanske vlastele, već i samoga 
kralja bosanskoga, Dubrovački ljetopisci ga opisuju kao čovjeka ži- 
vahna duha, umna, pronicava i zdušna, a to su uvijek bile značajke 
plemenitoga roda hrvatskoga, koji se u četrnaest stotina godina 
boravka u svojoj lijepoj domovini nije nikad ogriješio ni nasiljem ni 
otimačinom. 

Bogumilska ili patarenska sljedba bila je u petnaestom stoljeću 
poplavila Bosnu, pa se u toj sljedbi rodio i vojvoda Sandalj, Oženio 

se dva puta, ali nije ostavio poroda, Prva mu je žena bila Katarina, 
kćerka bana hrvatskoga Vuka Vukčića, a sinovca velikoga vojvode 
bosanskoga i hercega grada Splita Hrvoja. Katarina se rodila i ostala 
uvijek katolikinja, To nam najbolje svjedoče dva srebrna moćnika, 
što se čuvaju u crkvi svete Marije u Zadru, Oba moćnika imadu 
jednaki natpis na latinskom jeziku, koji hrvatski glasi: »Spomeni se, 
Gospode, službenice svoje Katarine, supruge moćnoga gospodina 
Sandalja, vojvode bosanskoga«, Druga se Sandaljeva žena zvala 
Jelena, a bila je kći susjednoga srpskog kneza Lazara. 

Kad je Sandalj godine 1435, umro, njegova je udovica Jelena 
zamolila dubrovačku vlastelu, da joj dopuste sagraditi crkvu izvan 
bedema grada Dubrovnika, u kojoj bi se vršila služba Božja po grčko- 
istočnom obredu, budući da ona namjerava ostatak svoga života pro- 
vesti u Dubrovniku. Ali dubrovački je senat, vjeran načelu, da je u 
Dubrovniku i ria njegovu zemljištu priznata samo rimokatolička crkva 
i njezin obred, Jeleni uskratio dopuštenje za gradnju grčkoistočne 
crkve, 

Dubrovačka je republika odlikovala dubrovačkim plemstvom ne 
samo Sandalja, već i njegovu braću Vuka i Vukca, da nagradi Sanda- 
lja za usluge, što ih je iskazao republici, kad joj je godine 1419, 
prodavao Konavle, 

Sandaljevi su se posjedi sterali od Drine do Cetine i Boke Kotor- 
ske, s izuzetkom Trebinja i okolice, gdje je nezavisno gospodovao 
knez Radoslav Pavlović, ' 

Sandaljeva zemlja dijelila se u tri skupine: Hum, Primorje i 
Podrinje. U Humu su bili uz rijeku Bunu gradovi Blagaj i Bišće, pa 
Vratar i Hruševac uz rijeku Neretvu. U Primorju je Sandalj držao 
dio Konavala i Dračevicu, gdje je god. 1382, kralj Tvrtko 1, sagradio 
grad Novi. U Podrinju bilo je znamenito trgovište Prijepolje na rijeci 
Limu, a blizu utoka Lima u Drinu grad Dabar, gdje je nekad stolovao 
dabarsko-bosanski biskup, Uz potok Breznicu podizalo se trgovište 
Breznica (danas Pljčvlja), Glasovito bijaše i tržište Goražde na Drini. 
Od drugih gradova isticali su se: Sokol na utoku Tare i Pive, Kukanj 
kod Breznice i Samobor kod Goražda, U njima su veliki vojvode 
porodice Hranića često ljetovali, 

Kad je Sandalj umro, Dubrovčani su poslali Fridrika Gundulića, 
da se žaluje njegovu sinovcu Stjepanu i da mu istodobno čestita na 
nasljedstvu. 

Bare Poparić 


gave 

Hadžabdinca : 


Hadži Abdija Arakijadžija, sin Alijin, stanovao je u mahali!) 
Haradži Hadži Mustafe Muslihudina, osnovanoj prije godine 1556., 
koja se po ovom Hadži Abdiji prozvala Habžabdinca, Ovaj je dobro- 
tvor sagradio česme u Zagrećima i doveo vodu s Ferizbegovca. Za 
uzdržavanje tih dvaju vodovoda ostavio je po zakladnici svotu od 
230.000 srebrnih akči?), da se od kamata ovi vodovodi popravljaju, 


Predaja kaže, da je bio veliki štediša, i on i njegova prva žena, 
a kad se po njenoj smrti ponovno oženio, donijela mu je druga žena 
jednoga dana pitu), da ruča negdje na Hambinoj carini, gdje je 
nadzirao gradnju vodovoda. Kad je počeo jesti, opazio je, da je pita 
toliko masna, da se raspada, pa je tada uzdahnuo i rekao: »Hadži 
Abdija ne gradi više hajrata*).« Na upit ženin: »Kako to?« — odvra- 
tio je, kako je njemu i prva žena donosila pitu, i da je na njoj bilo 
toliko masla, da bi se mogla donijeti na štapu, a da se ne raspadne. 


Hamdija Kreševljaković 


1) red ulica, gradska četvrt; *) novčića; 3) tjesteno jelo; 4) zadužbina. 


Udaja Mare, kćeri 


Otkada je postala Krajina, 

gore turska, a dolje kaurska, 
nije ljepša porasla djevojka, 
što je Mara Jurković serdara! 
A kako je lijepa i pristala, 
mamila bi po nebu oblake, 
kamo P nebi po zemlji junake. 
Da se maši boru za grančice, 
sve bi grane boru povenule, 
kamo P ne bi srce u junaku. 
O, kako je lijepa i pristala: 

dva su oka dva draga kamena, 
dva obraza dva đula rumena; 
čelo joj je sjajna mjesečina, 
bjelje joj je lice od artije. 

Na nju jesu prosci navalili, 

* prosci prose na sve četri strane: 
s mora jesu dva mlada mornara, 
od Cetine Šarac Mamut-aga, 


serdara Jurkovića 


od Zadvarja Borčiću Alija, 


a od Zadra bane Zadranine, 

a od Skoplja!) dva mlada Kopčića, 

od Bosne su dva mlada vezira, 

iz Kotar& Smiljanić serdare, 

iz gorice Tomić Miovile, 

iz Mostara Jarebica Mujo. 

Al se Mara nikom ne obeća. 
Kad to vidje Jurković serđare, 

svojoj kćeri Mari govorio: 

»Oj ti dušo, Mare, kćeri moja, 

što si lijepa, da si, kćeri, slijepa! 

Meni tvoji prosci dodijaše: 

što god ljeto donese mi žita, 

sve prosački konji pozobaše, 

a junaci vino i rakiju. 

Već se udaj, draga kćeri moja, 

ti se udaj, za koga ti drago! 

Ako li se ti udati ne ćeš, 

evo tebi tvrđu vjeru dajem, 

sakovat ću kočiju od zlata, 

na nju hoću tebe postaviti 

i uz tebe tri tovara blaga. 

Hoću sjesti tebe u kočiju 

i sve ruho na te postaviti; 

pisat hoću knjige na sve strane, 

nek dohođe mlađani junaci, 

u nedjelju koja prva dođe 

nek se skupe na polje široko, 

neka bude trka od junaka, 

od. junaka i od dobrih konja. 

medju njima, tko najbrži buđe, 

nek te vodi, draga kćeri moja, 

i nek vozi od zlata kočiju!« 
Kad je Mara riječi razumila, 

ide ona u ložnicu svoju, 

pak uzimlje divit i artije, 

ter napisa knjigu na koljenu. 

A kada je knjigu napisala, 

ona nađe momka knjigonosca 

i daje mu tri žuta cekina, 

da odnese knjigu u Kotare 

a do kule Smiljanić serdara. 

Momče skače od stijene do stijene 

kano soko od grane do grane; 

skače momče od busa do busa 

kano riba od vira do vira, 

dok doleti u Kotare ravne 

bijeloj kuli Smiljanić serdara. 

Kod kule je njega nahodio, 

ter mu daje knjigu šarovitu. 
Knjigu prima Smiljanić serđare, 

knjigu prima i odma je štije, 

knjigu štije i na nju se smije. 

Misli junak, da nitko ne gleda, 

al ga gleda seka Anđelija, 

pak je svomu bratu govorila: 

»Otkle tebi sitna knjiga dođe? 

Nije 1, brate, od kakva junaka, 

koji mene u tebe zaprosi?« 

Ali bratac seki odgovara: 

»Nije ovo knjiga od junaka, 

već djevojke, Jurkovića Mare, 

a od moje mlade zaručnice; 

od nje meni sitna knjiga dođe, 

da sakupim kićene svatove, 


pa da idem u prvu nedjelju, 

svate vodim, koliko mi drago.« 
Vrijeme malo, zadugo ne bilo, 

kad vidio Smiljanić sčrdare, 

namah piše listak sitne knjige, 

ter ju šalje k Senju, bijelu građu, 

svomu pobri Senjanin Ivanu. 

U knjizi ga lijepo pozdravljaše: 

»Moj pobrica, Senjanin Ivane, 

u nedjelju, koja prva dođe, 

dođi, pobro, k meni na veselje 

i dovedi do trista svatova, 

sve Senjana mlađanih junaka!« 

Ovu šalje, drugu napisuje, 

ter ju šalje do Karlovca grada 

svomu pobri, banu od Karlovca: 

»Moj pobrica, bane od Karlovca, 

dođi, pobro, k meni na veselje 

u nedjelju, koja prva dođe, 

i povedi do trista svatova 

Karlovčana, mlađanih junaka!« 

Ovu šalje, treću napisuje, 

oprema je u tursku Krajinu 

do Glamoča, grada bijeloga, 

svomu pobri Glamoč-Muhamedu: 

»Dođi, pobro, k meni na veselje 

u nedjelju, koja prva dođe; 

povedi mi do trista svatova, 

Glamočana, mlađanih Turaka!« 
Kad je bijele knjige raspisao, 

on ti ode po Kotaru ravnu, 

pa sakuplja kićene svatove 

po Kotaru i okolo njega. 

Trista ih je junak sakupio: 

samih ima trideset serdara, 

sve serdara od ravnih Kotara, 
Vrijeme malo, zadugo ne bilo, 

dok je došla sveta nedjeljica. 

Ni zorica nije ishodila, 

ni Danica perje pomolila, 

eto iđe Ive Senjanine, 

koji vodi do trista svatova, 

svi na konjin“ k6 na bijelim vilam'. 

Jošte nisu konje razjašili, 

al ti ide bane od Karlovca, 

koji vodi do trista svatova. 

Još ni oni konje razjašili, 


al eto ti Glamoč-Muhameda, 

i on vodi do trista Turaka, 
Glamočana, mlađanih junaka. 
Kada li se svati sakupiše 

oko dvora Smiljanić Ilije, 

vas je Kotar dimom zadimio 

a od pare konjske i junačke. 

Eto ide trideset serdara, 

pak svi nose zelene barjake. 
Kad su došli k dvoru Smiljanića, 

podvikuje čauš do čauša: 

»Azur?), svati, velika gospodo! 

Vrijeme naše, da mi putujemo; 

kasno nam je i daleko nam je, 

kratki danci, a dugi konaci.« 
Otale se svati podigoše, 

pak odoše niz to polje ravno. 

Zdravo ravno polje prehodiše. 

Na crnu su goru dohodili, 

i tu goru zdravo prohodili. 

Opet svati na polje dođoše 

na pogledu kule Jurkovića. 


"Sagleda ih Jurković serdare, 


pa je svojim slugam' govorio: 

»Sluge moje, sivi sokolovi, 

kada banu kićeni svatovi, 

vi sađite dolje u avliju, 

pod svatovim' konje prihvatite; 

konje meć'te na travu zelenu, 

a junake u kulu bijelu!« 
Dobre sluge, pogovora nema. 

U to doba banuše svatovi, 

vjerne sluge dolje poletiše, 


pod svatovimi'a konje prihvatiše; 


konje meću u travu zelenu, 
a junake u bijelu kulu. 

A kadli se svati iskupiše, 
svi sjedoše oni večerati. 


Kada bijela gora zazorila, 
diglo se je triđeset čauša, 
pak svi viču jedan do drugoga: 
»Azur, svati, velika gospodo! 
Vrijeme naše, da mi putujemo, 
kasno nam je i daleko nam je. 
Kratki danci, a dugi konaci!« 

Kad to čula lijepa kita svata, 
podiglo se trideset serdara, 

razaviše trideset barjaka, 

pak mi konje vile poklopiše: 

povedoše Maru Jurkovića, 

otidoše niz to polje ravno 

pjevajući i puškarajući, 

igrajući dobre konje svoje. 

Zdravo ravno polje prehodiše 

iu crnu goru dohodiše. 
Kad su hili usred gore crne, 

eto viče vila sa planine: 

»Zlo ti bilo, Smiljanić serdare! 

Da imadeš krila sokolova, 

ne bi perje meso iznosilo, 

kamo li ćeš junak prohoditi 

i provesti kićene svatove, 

među njima Maru Jurkovića. 

čekaju te dva mlada vezira 

nasred Duvna, nasred polja ravna, 

s njima ima trista pašalija. 

A i da bi njima utekao, 

ne ćeš uteć Tomić Miovilu, 

jer te čeka u crnoj gorici, 

u gorici, putu na raskršću 

s ono svojih triest i tri druga!« 
Kad to čuo Smiljanić serdare, 

vas užuti kano i naranča. 

Pogleda ga Mare Jurkovića, 

pa djeveru svomu govorila: 

»Oj djevere, moj zlatni prstene! 

Goni konja do Ilije moga, 

da ja njemu jednu riječ rečem.« 
Kad to čuo mlađani djevere, 

on pod Marom potjera konjica; 

do Ilije mlada dohodila, 

pa je njemu tiho besjedila: 

»Oj Ilija, draži od očiju, 

zašto si mi, Ile, užutio, 

užutio kano i naranča? 

Oli sam ti neugodna Mara, 

oli te je zaboljela glava 

od velika vina i duhana? 

Oli ti je neugodan punac, 

oli punac, oliti punica ?« 
Odgovara Smiljanić Ilija: 

»Nije mene glava zaboljela 

od velika vina i duhana, 

nit si meni neugodna, Maro, 

niti punac, ni stara punica, 

već mi viče vila od planine: 
Zlo ti bilo, Smiljanić serdđare, 
da imadeš krila sokolova, 

ne bi perje mesa pronosilo, 
kamo li ćeš junak prohoditi 

i provesti kićene svatove, 

među njima Maru Jurkovića, 
čekaju te dva mlada vezira 
nasred Duvna, nasred polja ravna 
a s njima je trista pašalija. 

A i da bi njima utekao, 

ali ne ćeš Tomić Miovilu, 

jer te čeka u crnoj gorici, 

u gorici, putu na raskršću, 

s ono svojih triest i tri druga.« 
Kad je Mare Ilu razumila, 
odmah ona njemu besjedila: 
»8Smiljaniću, draga dušo moja, 
lasno ću ti ja svate provesti. 
Daj ti meni sve muško odijelo 

i daj meni konja ispod sebe, 
svoga konja, pretila Đogina!« 
Sve joj daje Smiljanić serđare: 
daje njojzi konja ispod sebe 

i daje joj sve muško odijelo. 
Kad to vidi Mare Jurkovića, 
žensko svlači, a muško oblači: 
na se meće gaće i košulju, * 
na se meće suknene čakšire, 

na kojim su kopče dimislije. 
Više joj je pod koljenom zlata, 
nek skrleta sukna nad koljenom. 
.Pa oblači svilne anterije,3) 

a svrh toga troje toke sjajne, 
dvoje vite, a treće salite, 

što su vite od srme žežene, 

a salite od suhoga zlata. 

Pak se paše pasom mukadimom, 
za pas meće dva jarka1) pušaka: 
dvi breškinje, a dvi mletačkinje, 
i među njih palu okovanu, 

na kojoj je trista belenzuka,5) 
belenzuka od suhoga zlata. 

Pa oblači zelenu dolamu, 

na kojoj je šezdeset putaca, 
svako puce po po litre zlata. 


A kakvo je puce pod gr'oce: 
ono drži sedam litar' vina, 
sve se ono na burmus) odvija. 
Kad junaci piju rujno vino, 
puce sviju, pak njim vino piju. 
A na glavu kalpak i čelenku, 
oko nje je dvanaest čelenka. 
A kakva je na čelu čelenka, 
reko-b' da je zvijezda prehodnica. 
S lijeve strane pero pozlaćeno, 
sve se ono na burmu odvija, 
ono kaže, otkud vjetar puše; 
kada puše, samo se zavija, 
kad ne puše, samo se odvija. 
Kad se lijepo Mara napravila, 
uzjašila Ilina Đogina, 
zapalila lulu i duhana. 
Pred svatima poletila Mara, 
pred svatima dobra konja jaše. 
Kroz tu crnu goru prohodiše, 
i na Duvno polje zahodiše. 
Ali Mara zaigra konjica; 
nit je svati zgledati ne mogu, 
Kamo li će oni dostignuti. 
Nasred Duvna polja dohodila, 
zagleda je vezir-paša mladi, 
pa djevojci vezir besjedio: 
»Boga tebi, prvinče svatova, 
ide 1 Ile, vodi li djevojku?« 
Djevojka mu mudro polagiva: 
»Ide Ile, ne vođi djevojke, 
pošto ju je ostavila majka 
za vezira, za mlađega sina.« 
Kad to čuo vezir-paša mladi, 


omašio se u džep od dolame, 
izvadio šest stotin' cekina: 


»Na ti, momče, ter se napij vina, 
kada dođeš u Kotare ravne! 
Jaši konja, kO si i jašio, 
od mene ti nema neprilike.« 
Otle ode Jurkovića Mara; 
zdravo svoje svate provodila, 
doklen Duvno, polje prehodiše 
i u crnu goru ulaziše. ' 
Kad su bili putu na raskršću, 
eto viknu Tomić Miovile: 
»Bora tebi, prvinče svatovski, 


“>. 


nu ustavi pod sobom konjica, 
dok ja s tobom riječ progovorim!« 


Kad to čula Jurkovića Mara, 
ona svoga konja ustavila. 
Govori joj Tomić Miovile: 
»Da ti bora, prvinče svatovski, 
ide P otud Smiljanić serdare, 
ide 1! otud, vodi li djevojku ?« 
Mara njemu mudro polagiva: 
»Eto ide Smiljanić serdare, 
a ne vodi ljepotu djevojku, 
pošto ju je ostavila majka 

. za junaka Tomić Miovila.« 


Kad to čuo Tomić Miovile, 

mašio se u džep od dolame, 

pa izvadi pet stotin' cekina: 
»Na ti, momče, ponapij se vina, 
kada dođeš u Kotare ravne! 
Jaši konja, ko si i jašio, 

lulu puši, ko si i pušio, 

od mene ti nema neprilike.« 

Kad to čula Jurkovića Mara, 

svoga dobra konja ošinula, 

i još svoju lulu pripalila. 
Zdravo crnu goru prohodđila, 
svoje svate zdrave provodila, 
na kotarsko polje zahodila. 
Kad su bili nasred polja ravna, 
tute Mare ustavi konjica, 

dok se lijepo svati iskupili, 

pa govori Jurkovića Mara: 
* »Dušo moja, Smiljanić serdare, 
ja ću poći naprijed pred svatima, 

a kad dođem u Kotare ravne, 
hoću li ti kulu poznavati ?« 

Govori joj Smiljanić serdare: 
»Drago moje, Jurkovića Mare, 
lako ćeš mi kulu poznavati: 
kula moja nasred je kotara 
ponajviša, a i ponajljepša. 

Kad to čula Jurkovića Mara, 
otole je poletila mlada, 
dok doleti u Kotare ravne, 

a do kule Smiljanić serdara. 
Kad je bijeloj kuli doletila, 
a pred kulom divno kolo igra, 
kolo igra triest djevojaka, 
kolo vodi seka Smiljanića. 
U dvor Mara konja ugonila, 
pa je svoga konja razjašila, 
ter otide u kolo djevojkam'. 
U kolo se Mara uhvatila, 

sve je kolo glavom nathitila 
i ljepotom svojom začinila. 

U ta doba Smiljanić serdare 
ide s kitom lijepih svatova. 
Kad ga vidje seka Smiljanića, 
svomu bratu ona doigrala, 
pak je njemu mlada besjedila: 
»Otkuda ti junak u svatovim', 
kojino je prvi dojezdio? 

Ne bi 1, brate, mene zaprosio ?« 
Govori joj Smiljanić serdare: 
»Anđelijo, draga sestro moja 
nije ono junak u svatovim', 
već je ono Mara Jurkovića, 
istinita moja vjerenica.« 


Narodna pjesma 


1) Skoplje u Bosni, na izvoru Vrbasa; 2) ili običnije hazurala = dižite se 
na noge; #) donje haljine; 4) oružje; 5) karika; *) na šarafe. 


Sova i orao 


Sova sjedi na bukovu panju, 
viš' nje oro na jelovoj grani. 
Sova orlu tiho besjedila: 

»Idi, orle, ne namiguj na me; 
sad su ljudi čudnovate ćudi, 
pa će reći: ljubi sova orla.« 

Al besjedi siva tica orle: 
»Id odatle, sovo bućoglava!)i 
Nije 'vaki čelebija?) za tel« 

Narodna pjesma 


1) koja ima na glavi bać (perje uzdignuto i zamršeno kao klupko); 2) 
junak i gospodin. 


Halal!' para 


Priča se, kako je neki čovjek išao svako jutro u sabah?) u 
džamiju, A kad bi se vratio iz džamije, uzeo bi sjekiru i otišao u 
šumu, j 

U šumi bi nasjekao drva i odnio u grad, te ih prodao, a za one 
novce kupio bi, što mu treba kući, 

Jednu večer, kad on zaspi, dođe mu na snu jedan čovjek i 
reče: »Sjutra, kad dođeš u džamiju i počneš abdestš) na šadrvanu“) 
uzimati, vidjet ćeš na onoj ploči kesu dukata; uzmi ih sebi« On 
ga zapita; »Jesu li s halalom?« On mu odgovori: »Nijesu.« 

U tom ga žena vikne: »Ustaj ,eno sabah okujišel5)« On ustane 
i odmah kaže ženi svoj san, zatim ode u džamiju, Kad na šadrvan 
da abdest uzima, opazi onu kesu dukata, On nije uzeo nijednog, 
nego uzme abdest i ode u džamiju, Pošto klanja, ode opet u šumu, 
kao što je uvijek radio, Opet, kad je drugu večer zaspao, dođe onaj 
isti čovjek i reče mu: »Sjutra kad uzimaš abdest, vidjet ćeš na 
onoj ploči u kesi dvije hiljade dukata, uzmi ihl« On ga opet upita: 
»Jesu li sa halalom?« On mu odgovori: »Nijesu.« U tom ga žena 
vikne, On ustane i stade joj pripovijedati svoj san, Žena mu reče: 
»Nemoj uzimati, kad nijesu s halaloml« On opet pođe u džamiju, 
i kad stade abdest uzimati, vidje na onom mjestu hrpu dukata, On 
nije uzeo nijednog, već ode klanjati. Pošto klanja, ode opet za 

kevofim poslom, kao što je uvijek radio, Opet, kad zaspi, dođe mu 


onaj isti čovjek i reče mu onako isto, ali da će sad naći tri tisuće 
dukata, i opet reče, da nijesu s halalom, Kad je došao u džamiju 
i stao abdest uzimati, vidje na onom istom mjestu hrpu dukata, 
On nije uzeo nijednog, već ode u džamiju klanjati, Pošto se kla- 
njanje svrši, ode za svojim poslom, Četvrtu večer opet mu dođe 
onaj isti čovjek i reče: »Sjutra, kad uzimaš abdest, vidjet ćeš 
jedinu paru i uzmi jel« On ga upita: »Je li s halalom?« On mu od- 
govori: »Jest.« U tom ga žena probudi, i on ustane, te stane ženi 
kazivati ovaj san, pa upita ženu: »Hoću li uzeti onu paru?« Žena 
mu odgovori; »Zašto ne ćeš, uhar ti je i ona para, kad je s halalom.« 
On pođe u džamiju i vidje na šadrvanu, kad je abdest uzimao, onu 
paru i uzme je, Ode u džamiju, i pošto se klanjanje svrši, pođe kući, 
Idući kući vidje nekoliko djece, kako se igraju na sokaku, a jedno 
samo stoji, pa gleda, kako se oni igraju, On ga upita: »Sto se ti ne 
igraš?« Dijete mu odgovori: »Nemam para,« Čovjek se maši za 
džep i dadne mu onu paru, što je našao na šadrvanu, Sad se ono 
dijete započe igrati, i sve izigra od onih, i reče onome čovjeku: 
»De da mi ovo raspolovimo.« Čovjek mu odgovori: »Ne ću, ti si 
se igrao.« Sad onaj dječak uzme jedan kamen sa zemlje i dadne 
fa onom čovjeku, Onaj čovjek uzme kamen, te ga odnese kući. i 
baci ga na tavan, 

Njegova kuća bila je prema hanu.*) Jedan trgovac dođe u onaj 
grad, te se zanoći u onom hanu. Iza večere ugleda trgovac onu 
kuću prema hanu, gdje se sjaji. Zovne handžiju") i upita ga: »Čija 
je ono kuća?« Handžija mu odgovori; »Ona je kuća jednog siro- 
maha.« Trgovac mu reče: »Hajde mi zovni toga čovjeka, da se 


“malo s njime razgovorim.« Hadžija ode i zovne ga. Kad dođe onome 


trgovcu, nazove mu selam) te ga upita, zašto ga je zvao. Trgovac 
mu reče: »Po što ćeš mi prodati ono, što imaš na tavanu?« Siromah 
mu odgovori: »U mene nema ništa ni u kući, a kamoli na tavani.« 
Trgovac mu opet reče; »Po što ćeš mi prodati, što ima na tavanu, 
pa tebi nije briga, našao ja šta ili ne našao.« On mu odgovori: »Haj- 
demo mojoj kući, pa šta nađeš na tavanu, uzmi džaba/)« Kad dode 
kući, ne nađe ništa do onaj kamen, i trgovac ga uzme, te potegne 
kesu i dade mu tisuću dukata za onaj kamen, Siromah reče onome 
trgovcu: »Na ti ove pare natrag, ja ih ne smijem uzeti, jer može 
svijet promisliti, da sam ih ja ukrao.« »Eh kad ne smiješ, a ti hajde 
zovni imama!%), muhtara!!) i još nekoliko ljudi, pa ću ti ih pred 

njima dati, a kazat ću im, da si mi brat.« On ode te sabere one 
ljude, pa ih odvede trgovcu u han, Trgovac im reče: »Dobri ljudi, 
ja sam vas pozvao zato, da vam kažem, da je ovo moj brat i evo 
mu ja dajem tisuću dukata, neka malo kuću popravi i sjede u kakav 
posao, neka ste vi svjedoci.« : 

Car u toj zemlji zatraži, u koga ima najveći dragi kamen, Onaj 
trgovac, što je kupio od onoga čovjeka onaj kamen, odnese caru, 
. jer je bio dragi kamen, i uzme za nj dvadeset tisuća dukata, Sađ 
ode onome čovjeku te mu stane pripovijedati, kako je on odnio 
onaj kamen caru i uzeo za njega dvadeset tisuća dukata, i reče 
čovjeku, da to podijele, On mu odgovori, da ne će, jer ima para 
dosta, Ali se trgovac tu razboli, pa umre, One sve pare poklonio je 
onome čovjeku, te onaj postane veliki bogataš, 


Hamdija Kreševljaković 


1) Halal pošteno stečen; ?) jutarnja molitva prije sunčeva izlaza; 
3) pranje i umivanje pred molitvu, umiti se i oprati; 4) vodoskok;: 5) dozivati, 
mujezinov doziv na molitvu; $) konačište; 7) hotelijer, konačar; 8) pozdrav, 
pozdraviti; 2) badava; 1) svećenik; 11) starješina gradske četvrti. 


Plani okom... / 
Plani okom, budućnosti dive, Sputaše te, stvoriše te roba, 
plani okom, pregni duše žive, 
a ne hodaj pognutoga vrata; 
ko da nema nade po Hrvata! 


nek' nad tobom zagraktaju jata; 
ko da nema nade po Hrvata! 


Joj, ako se srce nađe koje, 
pa proplače sa nevolje tvoje, 
s materinjih gone mi ga vrata; 
ko da nema nade po Hrvatal 


Zar ne čuješ, gdje ti patnje kažu, 
da te vrazi slomiti ne smažu,. 

il je tebi tek bijeda poznata; 

ko da nema nade po Hrvata! 


.Ali zalud — prenut ćeš se, dive, 
planut okom — pregnut duše žive, 
rom će grmit za osvetnog sata: 
ima, ima nade za Hrvate! 


Silvije Strahimir Kranjčević 


rad' bi živa rinut te sred groba, 


_ NN 

Mati 


Preko devet gora, dolina i brda 
usred sela bijedna 

koliba je stara, a u izbi ima 
stan sirota jedna, 


Nije dugo išla stazom žića, ipak 
bijele nosi prau.“.., 

Sveti, mili Bože, šio joj mladost ote? 
— Vječna miso na me, 


Svi se snovi njeni, sve se želje njene 
oko mene kreću, 

Nema sudbe svoje, sa mnom dijeli moju 
nesreću i sreću, 


Ja sam duša njena. Pa da sve me progna, 
znam, da ona ne bi; ' 

da me svijet ko izmet baci, ona plačuć 
svila bi me k sebi. 


I da nebo na me rasrđeno pusti 
rom i munju bijesnu. 

Ustala bi ona i pod munju, slabu 
podmetnula desnu, 


Ah, ja nijesam sam i lako život snosim, 
dokle sa mnom pati 

preko devet gora sirotica jedna; 

draga moja mati, 


Izidor Poljak 


še 


11. U hrvatskim narodnim i državnim poslovima u samostalnoj t 
nezavisnoj državi Hrvatskoj ne smije odlučivati nitko, tko nije po: 
koljenima i po krvi član hrvatskoga naroda, te isto tako ne smije o“ 
sudbini hrvatskoga naroda i hrvatske države odlučivati ni jedan strani: 
narod ni država. 

Jelen u Bosni i Hercegovini 


Kao što i ljudi imaju ljudsku, biljke biljnu, kamen kamenu, tako 
i životinje imaju svoju životinjsku povijest, Golema bi to bila knjiga, 
koja bi ispisala točne odgovore na kratka Pitanja: odakle: toliko 
životinja na zemlji; gdje su i kako su Živjele sve te životinje pred 
više tisuća godina; zašto se neke sasvim izgubiše u nekim krajevima, 
gdje su nekad prebivale, te se danas tamo nalazi samo po koji mrtvi, 
osakaćeni ostatak njihova davnoga života, Povijest životinjstva je 
velika i mnogo je vezana s prošlošću ljudskom. Čovjek bijaše, a i 
danas je onaj majstor, u čijim rukama stajaše i stoji sudbina mnogih 
životinja, On je upravljao i sudbinom jelena, toga stasitoga, pono- 
sitoga, srčanog kralja šuma i plemenite divljači, Jelen oduvijek 
bijaše lijep i njegova ljepota još u davna vremena zape čovjeku za 
oko. Trebalo ga je uhvatiti, zaklati, ispeći i spoznati slast njegova 
mesa, jedrinu krzna, tvrdoću rogova, I lovljahu ga i lovljahu, i nestade 
ga u mnogim krajevima , Pa tako i u Bosni i Hercegovini, 

U stara vremena bijahu naše šume pune ove plemenite divljači, 
To potvrđuje mnoštvo jelenjih ostataka, naročito rogova, što ih 
nađoše učeni ljudi prekopavajući kojekakve nasute i vodom naplav- 
. ljene naslage; a to dokazuju i spomenici iz rimskoga doba i srednjega 
vijeka, na kojima su uklesani prizori, kako lovci love jelene. Pradavni 
stanovnici Bosne i Hercegovine nijesu lovili jelena samo radi mesa, 


već i radi rogova, od kojih su Pravili različito oruđe i oružje: sjekire, ' 


trnokope, čekiće, koplja, okove za noževe, pa kojekakve nakite, 
U srednjem vijeku bijaše običaj kod Dubrovčana da šalju bosanskim 
velikašima darove, a ovi bi ih uzvraćali, Tako se među darovima, 


što su ih Dubrovčani iz Bosne dobivali, spominju osim različite stoke . 


i jeleni i košute, Sulejman-beg, hercegovački krajišnik u Foči, šalje 
Dubrovčanima god, 1495, šest jelena na dar, Pošiljka krajišnika 
Mustafa-bega — dvanaest košuta — stiže u Dubrovnik 29, ožujka 
1496, Ovi darovi dokazuju, da je u našim šumama onoga vremena 
bilo u izobilju jelena i košuta, ' 

Spomen na njih sačuvao se u našega naroda u njegovoj narodnoj 
pjesmi i u narodnom vezu, Mnogobrojna imena mjesta, planina i voda 
u Bosni i Hercegovini živo spominju tu plemenitu divljač, kao: Jelen, 
Jelenac, Jelendo, Jelenak. Košuta-planina, Košuta (seoce) i slična 
druga imena, Umjesto »jelen« čuješ u narodu i »ljeljen«, pa ima i 
takvih naziva, Za Romaniju planinu blizu Sarajeva veli se u narodnoj 
pjesmi: 

Tamo ima gora Romanija 
I u njojzi košut' i jelena, > 
A šije to ispjevano bez ikakve istine. U jednoj Jededini (pećini) 
u Romaniji, gdje se snijeg drži po čitavu godinu, nađoše nedavno 
potpun kostur jelena s golemim rozima. Pećina leži na nedokučivim 
stijenama, i jelen je onamo dospio po svoj prilici skočivši sa stijene, 
do koje ga dotjeraše lovački psi ili vuci. . 
Od davnine bijaše našim starima veselje »lov loviti, po: gori 
hoditi« za jelenima i za košutama, Narodna pjesma »Smrt Muje 
Hrnjice« pjeva: 


Knjigu piše Kotarica Meho, ——— »Hajde meni u Krajinu sidi, 
pa je sprema pobratimu svome la idemo u lov u planinu, 
sa Kladuše buljuk-baši Muju: da bijemo srne i ljeljene«. 


Dok su siromašniji ubijali divljač radi hrane, bogatiji su je uni- 
štavali većinom od obijesti,. Uživanje u lovu bilo je veliko, i svatko 
se je ponosio, kad je bio članom one družine, koja je s e gm 
spremom polazila u lov u planine. A da i kasnije pokoljenja vide te 
lovačke prizore, valja ih u kamen uklesati! ' 

Jedan od najljepših stećaka u Bosni i Hercegovini bez sumnje 
je golemi spomenik iz Donje Zgošće, što se sada nalazi u dvorištu 
Zemaljskog muzeja u Sarajevu, Narod drži, da je to nadgrobni 
spomenik samoga Kulina bana. Na pročelju spomenika isklesan je na 
strmenitoj stijeni grad s glavnim vratima, a pred gradom sjedi ban 
na prijestolju, Niže dolje drže dva konjušara dva osedlana konja, 
spremna, da ih gospoda uzjašu. Desna strana stećka ima sliku, kako 
lovac dočekuje s napetim lukom jelena, što mu ga gone hrtovi; malo 
dalje drugi je lovac, koji teškim kopljem navaljuje na vepra, koji bježi 
pred hrtovima. Ima još silesija stećaka, na kojima se side met 
lova na jelene; osobito ih je mnogo iz Hercegovine, To će biti valjda 
najbolji dokaz, da je u ono doba bilo u našim krajevima jelena u 
izobilju. PARE 

S vjekovima mijenjaju se ljudi, krajevi i životinje, Jelena je 
nestajalo sve više. Zadnja vijest, koja govori 9 jelenu, potječe iz 
Ljubuškoga, gdje je od. 1814. u selu Otoci ubijen posljednji u 
Doduše, ubijen je jedan jelen još pred nekoliko godina u Lugu ko 
Donje Doline (kot. Bos. Gradiška), ali je taj bio isprijeka, pa je samo 
preplivao Savu, što se je često i prije događalo. arauE 


Dr. M. Ujević: Sjetva 15 

Na novu plovidbu 


Vedri se nebo, Sunce se rađa, 
Plovi iz luke jedna lađa, 
jedna što dugo stajaše u doku,*) 
sva izbijena, s ranama na boku, 
More, ko mati, vuče je na krilo, 
Ljulja je, šapće: Ništa nije bilo, 
Dobriša Cesarić 


1) popravilište brodova 


Gibanje mora 


»Gledao sam uzburkano more s povišeg mjesta«, pripovijeda 
jedan pomorski putnik, »Po širokoj se pučini prostriješe silni valovi 
poput brazda na izoranom polju, Ti se valovi valjaju prema meni. 
Što mi se više približavaju, to postaju veći i veći, dok se najposlije ne 
razbiju. — Eto sada se pričinja dolina morskoga vala poput rova ili 
ždrijela, što vodi u dubine morske, začas se nad tim vodenim ždrije- 
lom stvori svod — val udara u val, sve grmi, sve se trese, nastaje 
lomljava. Pričinja ti se, da stojiš među stotinama topova. Uzduh, što 
ga valovi sa sobom u dubine poniješe, provaljuje naglo na površinu, 
More se zapjeni, milijun se uzdušnih mjehurića pokazuje na tamnoj 
vodi — a isto toliko sitnih kapljica napunja uzduh, Nema ljepšega i 
tajnovitijega prizora, nego kad se večerom zagledaš u silne valove, 
a mjesec ih rasvjetljuje. Poput blijeska javlja se od časa do časa val 
— a onda poput crne nemani bliža ti se, dok se uz neko neobično 
šuštanje i škripanje ne zaustavi na visokom žalu«, 

*“ Valovi morski nastaju ponajviše od vjetrova, Silni vjetrovi, što 
duhaju u tropskim krajevima, znadu podignuti valove 10—-14 m 
visoko, : 

Ima još druga vrsta gibanja morskoga, Mjesec, taj dobri pratilac 
gospe Zemlje, sakriva u sebi kao i Zemlja tajnu silu. Svatko poznaje 
silu, koja čovjeka drži na Zemlji, koja mu priječi, da se ne može 
otisnuti u uzvišene visine; to je sila, koja je Bog bi ga znao koliko 
čaša i tanjura bacila sa stola na zemlju, — ukratko, to su verige, 
kojima smo vezani uza zemlju. Ele divote, da te sile nema, — pomislit 

će tkogod, — uzletio bih poput ptice u čiste uzdušne visine, razapeo 
bih jedra, da me vjetar nosi u dalek divan kraj, nagledao bih se 
Božjega svijeta i veličanstvenoga mora, Istina je, — lijepo bi to bilo. 
Ali — da nestane te sile, kako bi kiša na zemlju padala? — Pa i nju 
vuče ista sila na Zemlju, koja i nas. Pa da nema kiše — otkle onom 
veličajnome moru voda? More bi se pretvorilo u blatnu slanu kalju- 
žu, sve bi životinje u njem uginule, sagnjile bi, nastale bi kužne 
bolesti. Sva voda što je u moru i u rijekama, povlačila bi se u prilici 
tamnih oblačina nad nama, a da nikada ne prođe, Ni sunca, ni mje- 
seca, ni zvijezda ne bismo više gledali. 


Silom teže privlači Mjesec more, ono se diže, kad je Mjesec nad 
njim, a pada, kad Mjeseca nema, a tu pojavu dizanja i spuštanja mora 
zovemo plimom i osekom. Ako staneš uz obalu morsku, opazit 
ćeš, kako more veoma lagano raste, Nije ta pojava u svim morima 
jednaka. U zatvorenom moru plima je kud i kamo niža od plime na 
oceanskim obalama, U hrvatskom primorju opaža se, da more kroz 
šest sati naraste tek za tri četvrtine metra, dok se more na obali 
sjev, Amerike u Fundskom zaljevu zna za 21 metar visoko dignuti, 
Na tijesnu jednom u srednjoj Americi upotrijebiše valove plime i 
oseke na osobit način. Zaljev, koji vodi u tijesno, napunja se kroz šest 
sati morem, a onda za oseke šest se sati prazni. Na tijesnu postaviše 
mlin, koji more tjera, 


More je na različitim mjestima različne toplote, Uza sjeverni 
stožer more je mnogo hladnije od mora na ekvatoru, Na dalekom se 
sjeveru voda smrzava u velika ledena brda. Ako čašu do polovice 
napunim hladnom vodom pa dodam vruće vode —vruća će se i hladna 
voda izmiješati, Isto se tako događa u kupalištu, gdje se miješa 
topla i hladna voda, Morska se voda također miješa, hladna voda ide 
od sjevernoga i južnoga pola na ekvator, a topla voda struji od ekva- 
tora k polovima. Time nastaju morske struje, 

Slična. se pojava opaža i u uzduhu, Uzduh, što je na ekvatoru, 
brže se i jače ugrije od onoga uzduha na dalekom sjeveru. Topli se 
i hladni uzduh miješa kao i voda, Time nastaju vjetrovi, Na kontinen- 
tima, koji su isprekidani gorama i dolinama, nalaze vjetrovi zapreke, 
dok na otvorenom moru duhaju gotovo uvijek jednako od sjevera k 
jugu ili od juga k sjeveru. To neprestano gibanje uzduha tjera more 
u jednom smjeru. Eto i drugi povod struja, 


Na samom ekvatoru ima u svim oceanima struja morska, koja 
ide usporedno s ekvatorom, a zove se ekvatorska struja, Toj je struji 
razlog okretanje Zemljine kugle, Iz velikog mehičkog zatona dolazi 


jaka topla struja, koju zovu Amerikanci i Englezi Gulf stream (G4lf. 


strim) ili zatvorena struja. Ova struja teče od jugozapada na sjevero- 
istok, pa svojim toplim valovima plače hladne obale sjeverne Evrope. 
Koliko su struje blagotvorne po Evropu, svatko će razumjeti, ako 
pogleda na zemljovid Atlantskoga oceana, New-York (Nju Jork), 
najveći grad Ujedinjenih država sjeverne Amerike, na istoj je uspo- 
rednici, na kojoj i Napulj. Taj je talijanski grad u vječnom proljeću 
i ljetu, dok New York mnogo strada od hladne Labradorske struje, 
što dolazi sa sjevera. Zatonska struja ulazi u Bijelo more, topi led 
svojom toplom vodom i ublažuje nesnosnu zimu, tako da u gradu 
Arhangelsku cvatu ruže, dok u susjednoj Aziji, na istoj usporednici, 
leži najhladnije mjesto na zemlje, sibirski grad Vrhojansk, Zapadna 
bi obala južne. Amerike bila gotovo nesnosna sa svoje silne vrućine, 
da s Artičkoga mora ne dolazi hladna peruanska struja, koja svojim 
hladnim zelenim valovima ohlađuje svu okolinu. 


U daleke krajeve, u kojima se čovjek nikad nije naselio zbog 


ljute zime, donosi more toplinu, a vruće ekvatorske krajeve ohlađuje. 


Eto tako blagotvorno djeluje more na zemlju, 


Milan Šenoa 


AB i ii : 
Primorje i Primorci 


Južni ogranak biokovski od Cetine do rijeke Neretve starinom 
se prozvao Primorje, Uzglavlje mu je naslagani gvozd!) biokovski, 
po uvalama šumovit i travan, a podnožje — Jadransko more. U to 
prostrano jezero. slijeva se od jugoistoka mutna Neretva noseći pre- 

obilna lova, Primorje do pod same stijene, koje su se gole nada nj 
naklopile, zaraslo je maslinom i lozom. Krša je i uzbrdice mnogo, 
ali i dolja i duboke zemlje čistim vodama nadojene i južnim suncem 
osunčane, Župno") je i pitomo Primorje, jer se uvijek zeleni: valo- 
vita brda i doline međaju seš) i sazivlju romonom nepresušenih vrela, 
Tu sve rađa, pa i limun usred ljute zime na otvorenu svoje plodove 
nosi, 


Ali kad sjever dune, tada nestaje primorske ljepote. Niz biokov- 
ske strmeni spušta se huka: eto bure! Iz početka busovi, pa nepre- 
stani vihor bez oduška, bije, zavija, krši, diže i zemlju i more. Kad 
jedan, kad tri, kad osam, a kadgod i petnaest dana sjever zna zvi- 
ždati i bješnjeti, Tada nema ni posla težaku, ni brodu pristupka, Ni 
jedno doba godine ne smeta primorskoj buri; usred ljeta ona znade 
izvratiti zimu. Poglaviti su joj rokovi tri ožuljni): Duhovi, Vidovo, 
Petrovo, a više, kad joj od volje. Iza bure Primorje opet kao što 
vilovito prije bilo, ali nije više ljetine, kao što je prije bure bilo. Bura 
je primorski bič, prvi i najnemiliji haračlija težačkih truda. Ubavo 
Primorje uvijek rađa, ali jedva treće ili četvrte Sodine snima težak 
plod svojih truda. Srećom Primorac ne živi o samoj zemlji: tko u 
moru, tko na brdu, tko po svijetu, lovom, pašom, trgovinom. Svak 
opet svoj hljebac zna istući mimo buru, pa tako ne skapa od gladi, 


Danas po Primorju od puste Vrulje'j do ušća neretljanskoga živi. 
rastrkano u šesnaest sela do dvadeset hiljada duša sve jednoga na- 
roda i jedne vjere. Primorac je Hrvat, Visoka i ponosita stasa, obilate 
crne kose i brkova, duga obličja, osorna pogleda, bistra razuma, 
srdit i milostiv, teško mu pogoditi mjere i u ljubavi i u mržnji, 
Nosivo*) mu je različno, ali većinom je narodno: crvena kapa na 
glavi, srebrna puca niz prsi, nož za pasom, a čibuk u zasukanoj ruci 
— to su ti glavni primorski uresi. Ženama je najmilije mnogo struka 
koralja o vratu i ćemer") na srmalitkanici (pasu). 

Primorac mnogo radi, ali više troši: loše jede, ali dobro pije. 
U svijetu") je miran i ljubezan, a u kući je pokarljiv?). Tuđe pravo 
Poštuje, od zločinstva bježi; nije ni čuti o posilju, rado ide za pamet- 
nijim, ali u općini ne bi želio nikoga nad sobom. Najviše mu je do 
Poštenja i do crvene kape; pa $a ne ćeš ni poikupiti ni na sramotu 
navesti, Drži se imena, jezika, običaja; a to mu je sve čisto hrvatsko. 
Dika mu je dobro kopati i voziti, dobro puškarati i dobro uz gusle 

pjevati. U misli je pravovjeran, u životu ćudoredan; ali osim toga 
u mriogočem drži se stare navade, Narod i narodnost doseže!"); hlepi 


za zborom, za slobodom, za slavom, Mihovio Pavlinović 


1) gvozd — visok kamen, pećina u planini; 2) župan — prisojan (prema 
suncu); 5) međati — činiti medu; 4) ožuljan (žulj) — oštar, ljut; 5) Vrulja — 
kraj između Omiša i Makarske; 6) nosivo -— nošnja; 7) ćemer — dvije sre- 
brne kopče kao podlanica; 8) u svijetu — među ljudima; %) pokarljiv — 
svadljiv; 10) dosezati — shvaćati, razumijevati. 


Jadransko more 


U najstarije se vrijeme 'Jadransko more zvalo Jonski zaljev, a 
kasnije ga prozvali morem Jadranskim po gradu Hadriji, 

Jadransko se more prostire u pravcu sjeverozapadnom između 
Balkanskog i Apeninskog poluotoka, široko je 185 km, dugo 890, a na 
jugu ga spaja sa Sredozemnim morem Otraniski tjesnac, ' 

Obale se Jadranskog mora znatno razlikuju. Zapadna ili talijan- 
ska strana je veoma jednolika i slabo razvijena, Tu nema dobrih luka, 
izuzevši Jakin i Mletke, a sidrišta ne valjaju ništa, Osim toga stere se 
tu zimi nad površjem morskim tolika magla, da ne možeš obale raza- 
znati, te se brodari boje, da se ne nasuču. Ali zato ima na toj strani 
množina naseljenih mjesta, gdje možeš dobiti hrane i slatke vode do- 
voljno u svako doba, 

Istočna ili hrvatska obala naprotiv slabo je naseljena, i ne možeš 
svagdje dobiti hrane, a na mnogim mjestima ni slatke vode. No zato je 
ovdje more dosta duboko, obala prilično ispresijecana, pred obalom 
je mnogo otoka i prodora, te zato ne prođe ni deset milja, da ne bi 
kraj kopna ili na kom od mnogobrojnih otoka našao koju valjanu luku 
ili dobro sidrište, što plovidbu znatno potpomaže, a brodaru u nevolji 
pruža tolika prirodna utočišta, Znamenitije su luke i gradovi (osim 
Trsta i Pulja): Rijeka Zadar, Split, Dubrovnik, Kotor, Šibenik, Vis, 
Hvarit,.d, 

Na ovoj istočnoj strani podigla se u srednjem vijeku pomorska 
država Hrvatska, koja je imala do dvjesta ratnih lađa, Osobito su 
vješti mornari u prvo vrijeme bili Neretljani, kojima su sami Mletci 
plaćali danak, samo da smiju slobodno ploviti po Jadranskom moru. 
U kasnije doba procvjeta ovdje pomorska država Dubrovačka i ostade 
silna i jaka sve do Napoleona Velikoga, I ona je imala mornaricu, 
koja jej stekla lijep glas, te je po svem svijetu bila poznata. 

Vjekoslav Klaić 


Hrvatska straža u Španjolskoj 


Otkada je Hrvat zauzeo zapadno primorje Balkanskoga poluo- 
toka, dolazio je mnogo u doticaj sa susjednom Italijom, pače sve do 
danas uzdržala se hrvatska naseobina u južnom kraju italije. Ali da 
se Hrvat taknuo i Španjolske, te u onoj djedovini Cida na obalama 
Guadalquivira štitio prijestolje tuđega gospodara, o tome, mislim, ne 
zna se u nas mnogo, pa ću to pripovijedati, 

Malo poslije bitke kod Xeres de la Frontera, poradi koje su 
Arapi zavladali Španjolskom, utemelji oko 6. 750. posljednji Omejević 
Abderrahman I. samostalni kalifat u Kordovi, Tu na rijeci Guadalqui- 
viru razvijaše se bujni duh Arapa: znanje i umjetnost uspijevahu 
tako, da se Španjolska domala pretvorila u ewropski raj. Oko kalifa 
kordovskoga, koji se nastanio u krasnoj palači u Alkazaru, skupi se 
brojna kita umjetnika i umnika, te proslave svoga gospodara divnim 
zgradama, uznositim pjesmama i učenim djelima. Kordova postade 
drugi Bagdad, | 

No sred te slave i moći strepio je kalif za svoj život, Prirođenim 
azijatskim despotizmom tlačio je svoj narod, pa zato nije ni časak 
bio siguran od osvete svojih podanika, Pače ni u svojoj palači ne 
bijaše miran silni kalif; svagdje nazitaše ubojiti mač nezadovoljnog 
Arapina. Zato bijaše potrebito, da ustroji vjernu stražu, koja će mu 
život čuvati i prijestolje štititi, Kao što su nekad rimski despoti u 
svoju tjelesnu stražu (pretorijance) vrstali bjeloputnu mladež ger- 
mansku, jer se u svoje zemljake nisu pouzdavali, tako su i kordovski 
kalifi u svoju četu redali po izbor Hrvate, Poznato je, da su za 
rimskoga carstva upravo pretorijanci stekli osobitu moć, te su rimsko- 


.mu svijetu careva nametali i skidali, I hrvatska siraža, isprva malena 


i neznatna, steče s vremenom toliku vlast, da je njezin glavar koji put 
ravnao udesom kalifa, te vladao Španjolskom, 

Ali kako su Hrvati u Španjolsku došli i kada? Hrvati su od 
vajkada imali veliku mornaricu, i ratnu i trgovačku, te po dalekom 
moru putovali u svijet, Često bi se sukobili s neprijateljima, bilo s 
Mlečaninom, bilo s Arapinom, A i gusari su često plijenili naše 
primorje. Za tih nesretnih borba i s neprijateljima i s gusarima 
dopali su mnogi Hrvati sužanjstva. Po tadanjem običaju prodavahu 
se ratni sužnji u roblje, i to za skupe novce, Glavno tržište robova 
bijaše grad Aleksandrija. ' ' 

Kad je dakle treći kalif u Kordovi po imenu Hakem I. (796—822.) 

počeo prvi ustrojavati stalnu tjelesnu stražu, nije mu drugo trebalo, 


nego da kupi što više robova u Aleksandriji, I zaista on ustroji stražu 
od 5000 momaka, sve samih robova, među kojima je osim Afrikanaca 


bilo do 2000 pravih Hrvata. Hrvatsku četu odijeli od drugih, te im 


dade zasebnoga vođu, Ta je tjelesna straža stanovala u vojarnama | 


kraj kraljevske palače Alkazara, čuvala ju je i plaću dobivala poput 


redovite vojske. Budući da Hrvati nisu znali arapski govoriti, nazivali 


su ih Arapi »Nijemci«, No upravo radi toga bijahu kalifu osobito u 
volji, jer se nisu mogli sporazumjeti ni rotiti s urođenicima. Tako 
postade oko g. 800, »hrvaiska straža« u Španjolskoj. 

Moć i utjecaj hrvatske straže bijaše u početku malen, no već 
prvi kalifi pomogoše joj do ugleda, U vrijeme od god. 822,—976., kad 
su vladali moćni i čestiti kalifi, bijaše ona krepka potpora Pri njiho- 
vim poduzećima, Zato je Abderrahman III, o kojem kroničari pripo- 
vijedaju, da se s evropskim vladarima, pa i hrvatskim kraljem (the 
King of the Slavonians) lijepo pazio, uvidjevši, kako su mu potrebiti 
Hrvati, povećao niihovu četu na 600 momaka, te im je dao vođu 
od hrvatskoga roda, Za Alhakema II. sina njegova, stekoše Hrvati 
toliko povierenje, da su stražili tik pred niegovim prijestoljem. Kada 
je taj veliki kalif umro, a za njim dolazili slabi kalifi, umjela je 
hrvatska straža steći veliku važnost. 

Za građanskih borba uzvine se do osobite premoći vođa hrvatske 
straže Wadha el Ameri, rođeni Hrvat, koji je tih godina (1009. do 
1013.) bio najznamenitija ličnost u Kordovi, 

Wadha bijaše najsilniji čovjek u kalifatu, te vladaše neograni- 
čeno u ime Hešama II. nad arapskom Španjolskom, Najviše časti 
dopadoše Hrvate; svi veći i znamenitiji gradovi dobiše hrvaiske 
upravitelje, Pravi muslimani gledali su to uzvišenje Hrvata s velikim 
nezadovoljstvom, Kad je Soliman, takmac Hešamov, drući put došao 
pred grad Kordovu te počeo na nju udarati, čuli su se glasovi protiv 
Wadhe i njegovih ljudi. Kad je za to doznao Hešam, nakani izdati 
svog vjernog slugu te se nagodi s Kordovancima, Wadha, videći da 
je propao, da mu sam kalif radi o glavi, pokuša sreću sa svojim pro- 
tivnicima, te poče pregovarati sa Solimanom, ne bi li pretekao neza- 
hvalnoga kalifa, Ali uzalud mu nastojanje: slabi i nezahvalni Hešam 
dađe ga uhvatiti i pretražiti mu kuću; budući da se u njega našlo 
pisama, obijediše ga s nevjere i osudiše na smrt. Tako pade Wadha, 
vješt, lukav i hrabar muž, pade od ruke onoga, kojemu je spasio život 
i sačuvao prijestolje. 

Smrću Wadhe el Ameri nađe i kordovski kalitat Omejevića svoj 
grob, Zalud je Hešam II, uzvisio na čast hadžiba drugoga Hrvata, 
plemenitoga i hrabroga Hairama: uza sav napor ne mogaše više 
obraniti grada. Kordova pade Solimanu u ruke, Po ulicama se zame- 
tnu krvavo kreševo, Svagdje stajaše Hairam na čelu svojih Hrvata; 
više puta ranjen, ipak ne uzmicaše, dok se krvlju obliven s crnom 
zemljicom ne sastavi, S njim pade i posljednji stup Omejevića. : 

Čim se Soliman dočepao grada, osudi Hešama Il, na smrt, Uzalud 
molbe građana, utaman prošnje Hrvata — kalif morade izgubiti 
glavu. Poslije smrti njegove propade za nekih dvadeset godina kuća 
Omejevića, a s njima i svaki trag hrvatskoj straži, 

Za građanskih ratova, koji su poslije Hešama II. grozno bješnjeli 
po čitavoj arapskoj Španjolskoj, umio se podići Hrvat Zohair Ala- 
meri, God, 1018. dađe mu neki Ali ben Hamud namjesništvo Denija, 
a sam prisvoji grad Almeriju. Malo zatim zavlada čitavim istočnim 
primorjem od Murcije do Almerije zajedno s Balearskim otocima. 
On preživje pad Omejevića i umrije god. 1041. nakon dugotrajna 
sretana vladanja, Priča se, da nije umro naravnom smrću, 

Vjekoslav Klaić 


Tomislav 
i. 


Pobjednik mladi horda madžarskijeh 
pred vojskom svojom sa bojišta jaše. 
Još krvav mač o muškom bedru paše. 
Još lelek čuje četa dušmanskijeh. 


Zapada sunce, Pram Jadranu kroče 
kroz mrke šume velebitske. Stane 

najednom vojska. Neko giblje grane: 
stigoše k mjestu, gdje se vile roče. 


Djevojke viču: — Povratak ti sretan, 
hrvatski kneže! Čeka put te cvjetan. 
Sjutra će rođu granut prva zora. 


Ti, prvi kralju! — Vojska dalje kroči. 
Knez gleda bezbroj zvijezda o ponoći, 
$dje mu se smiješe iz dubine mora. 


Ha 

Ti prvi kralju! — Bdije vitez mladi 
na vrhu gore prama moru sinju. 
Sanja pred njime, zlalne kule gradi. 
On sav se predo sreći i milinju. 


Tiho je. Logor spava, U daljini 

.ko da još čuje odjek onog glasa. 

— — Sve mnoštvo sjena juri po pučini, 
Prijesto se zlatni diže iz talasa. 


Ti prvi kralju! — Još je tu; još bdije. 
— — Iz mora kula diže se visoka, 
Gle! žezlo sinu: lovorje ga vije. 


On sanja, Mjesec zapada — a zora 
gleda, dok sjajna sviće iza gora, 
suzu, te trepće sred njegova oka. 

I tako bje. On prvi kralj, on prva 
plamteća zvijezda na našem obzorju, 
on lavić, koji Simeona srva, 

on galeb bijeli na Jadranskom morju; 


On, moguć vladar sedam banovina, 
obuče plašt na polju Duvanjskomu, 
te, sretna, vidje naša domovina 

krunu na njegvom čelu ponosnomu, 


Bje danak ono utjehe i slave, 
Otada vijekom kroz burne vjekove 
ori se klik čeznuća: Tomislave! 


Mi spomenika njemu ne sazdasmo, 
al u srce ga naše zakopasmoj; 
tu žive! nešto hoće — — što nas zove? 


Vladimir Nazor 


m 

Tiho škropi 
Tiho škropi po polju, Tiho škropi — s oblaka 
tiho, kišo, škropi — tihano se cijedi, 
i travicu tananu i ozeble ptičice 
ne lomi, ne topi. po granama štedi, 
Tiho s' cijedi mrtvima 
na uvele grudi: 
tiho mrtvi spavaju, 
od sna ih ne budi .,, 
M. Sabić 


- Sinjski alkari 


Bijaše još osam dana do alke, 

Osam dana, ali još mnogo prije sva se krajina uznemiri, Nabra- 
jaju se konji, alkari i njihovi momci, pa odore momaka i alkara, 

A osobito u središtu cetinske krajine, lijepom Sinju, sva srca 
življe udaraju, a mišice i žile mladića nategnute su kao negdja viteški 
lukovi. Ta Sinj je kolijevka i davno sijelo alke; a donedavno alku su 
trkali sami Sinjani. No u novije doba mogu i ostali iz krajine sinjske, 
samo ako su junačkoga srca i struka, a poštenja okaljali nijesu: ta i 
njihovi su stari prolijevali krv za slobodu. ' 

I nije da se u samoj Cetini o njoj govori. Ta svake godine dovrve 
stotine i stotine iz krajine imotske, kninske i vrličke — pa i Petro-, 
poljci i Primorci, te oni iz Bosne bogate, i gospode odsvakuda — a ne 
ćini se toliko puta uzalud, Svi odu zadovoljni i opet se druge godine 
vraćaju, da se čude istoj ljepoti, 

Pa imaju se čemu čuditi, Tu vidiš sav sjaj kraljevske pratnje, sve 
junaštvo starih vitezova i šarenilo svakojakih nošnja narodnih, da se 
to ni pripovjediti ne da. Gledajući u žaru kolovoskoga sunca povorku 
alkara na čilim konjima ne vidiš drugo do prelijevanje baršuna i svile, 
pa blijesak zlata i srebra. . 

A kakvi su sve to momci: neki visoki i široki kao planine, da se 
zemlja pod njima trese, a drugi vitki i okretni, da bi i tri konja pre- 
skočili ujedamput. No svi mišičavi, vatrena oka i junačkoga držanja, 
da bi s njima udario i na čitavu vojsku. 

Koji momak nije takav, ne može ni da trči alku, 

Na svakom je alkaru kalpak od kunovine s bijelom visokom če- 
lenkom!) od ždralova perja, a na nogama čizme obrubljene srebrom 
i zlatnim uresom, pa kitom i oštrim mamuzama. Britka mu je ćorda o 
bedrima, a ubojito koplje u ruci. A dolama, hlače i ječerma, sve od naj- 
boljeg sukna, zlatnom i srebrnom srmom izvezeni, i na prsima se sjaju 
puca, također srebrna i zlatna. 

Pa »momci« njihovi, štitonoša i buzdovanari, te oni što vode Edeka 
— konja svega u srebru okovana — krasni su i oni. Kamparan*) im je 
crvenom čohom i gajlanima*) okićen, ječerma“) sa srebrnim tokama,5) 
hlače modre, »krožet«") bijel, a crvena kapa na glavi zapeškirena, Za 
svilenim pasom reži starinski handžar uz dvije male puške, pa srebreni 
fišeci, a na ramenu ubojita diljka.") To je stara cetinska nošnja, 

Konji alkarski, i pod samarom lijepi, okićeni su zlatnim i srebrnim 
nakitom, što zvecka pri hodu, a čudno šumi kod trke, A preko sedla su 
prebačene isto tako zlatom i srebrom vezene »abaje«, što pokrivaju 
konje do koljena, 

Tako opremljeni alkari u divljem trku, jedan po jedan, vitkim 
kopljem gađaju u gvozdeno kolice, koje se zove alka. 

Ta je alka načinjena od dva obručića, jedan u drugome, što su 
“spojeni trima tracima, također gvozdenima. I tako su na alci četiri 
otvora, u koje se gađa kopljem. Koji alkar pogodi u srednje kolice, 
koje je najmanje, dobiva broj tri; gornji razdjeljak, što je više središta, 
vrijedi za broj dva, dok druga dva razdjelka, što su sa strane središtu, 
vrijede samo za broj jedan. Ta alka visi na konopčiću visoko rasteg- 
nutu, ali iako, da se može lako trgnuti, a velika je jedva pedalj. 
' I nije samo zato teško pogoditi alku, što je malena, Trči se iz pri- 
lične daljine, ali ta trka mora biti takva, da se jedva i konjanik vidi. 
Koplje je u ruci dosta dugo i teško, pa se mora namještati istom ne- 
koliko koraka pred alkom, da se pogodi, 

A zatim konj, kojim je teško upravljati, jer svaki ne će da trči 
upravo, već krivuda, plaši se, a često i sama alka ne stoji mirno, a oso- 
bito, ako ima i malo vjetra. Onda žamor, krika i vika, pa tisuće uprtih 
očiju u alkara, što trči, smućuju i onoga, koji je ostario u toj igri. Pa 
još i suze, što se kupe na očima u brzom trku, i pažnja, da što ne padne 
od odore ili nakita konjskoga, te stotinu drugih stvari čine, da je po- 
bjeda toliko teška, koliko i željena. 

Svaki alkar trči tri puta i koji od njih u ta tri puta najviše brojeva 
postigne, dobio je alku, Ako dvojica postignu isti broj, trče opet, dok 


231 


iedan ne nadvlada. Svatko se mora držati junački i ništa ne smije 
pasti ni s njega ni s konja mu, a na to paze za to postavljeni suci, 
Ako pak alkar pogodi kopljem alku, pak je pred sobom baci, a 
onda je opet na letu i u trku uhvati kopljem, brojevi mu se podvostru- 
čuju. Tako, ako je opet uhvati u srijedu, dobiva broj šest, a to je naj- 
veće junaštvo, što se može učiniti u toj trci. — A slava, koju dobitnik 


. postigne, tako je u Cetini velika, da se taj alkar onaj čas ne bi mijenjao 


ni s kim na svijetu. 


.* 


Već prije tri sata poslije podne veliki i dugi trijemovi s obiju 
strana trkališta bili su tako puni, da je čudo bilo, što se ne sruše, Pred 
njima, pod njima i iza njih tiskalo se drugo, još veće mnoštvo, gurajući 
se i potežući za malo vidika, A međutim su stizale sve nove i nove hrpe 
nastojeći da potisnu one, što su stigli prije. A i nad krajnjim varoškim 
kućama, više trkališta, sjedjelo svijeta i na krovovima, a mjesta na 
prozorima bijahu izmoljena još davno prije toga dana. 

Kudgod se pogleda oko trkališta, sve je zbijeno: glava do glave, 
rame do ramena — i malo je tko imao komadić zgodna mjesta, da ga 
ne gnječe i da ga ne prožiže sunce, 

I začudo, od toga mnoštva čuo se samo šum i mukao žamor, kao 
da vjetrić piri kroz šumu ili da kruži silan roj pčela, Svi su očekivali 
nešto veliko i svečano, pa su i nehotice stišavali silnu uzbuđenost u 
prsima, a zato su im i glasovi zamirali u grlu, 

Kad najednom začuju se iz varoši veseli zvuci glazbe, što je obi- 
lazila mjestom javljajući, da se alkari upućuju i da je čas trke blizu. 
Časkom zastade i dah u tisućama, da bolje čuju još daleke, ali ra- 
dosne zvukove, no onda sve oživi od radostnih usklika, 

Redari,. oružnici i vojnici stadoše žurno razmicati svjetinu, da 
očiste trkalište, i staviše se u redove, da očuvaju slobodan prostor, po 
kome će nesmetano prolijetati viloviti alkarski konji. 

Već dođoše i suci u crnim odjećama, s plavom vrpcom na prsima 
u znak njihove časti, svećenstvo u mantijama, također crnim, vojnički 
časnici i vlasti u sjajnim odorama, I zauzeše svoja mjesta u ložama, 
praćeni tisućama očiju. 

(U alci ima sudjelovati i hajdučki harambaša Rašica Crnošija, 
koji se često borio s Turcima hajdukujući na dalmatinsko-bosanskoj 
granici; kao njegov momak bit će mu osamnaestgodišnji sin Salko. 
Obojica su glavne osobe u pripovijetki Alkar.) 

Prva je išla glazba udarajući ratobornu koračnicu, a za njom 
krasni cetinski »momci« sa svojim harambašom u dvoredu, s puškama 
na ramenu, držeći cijev u desnoj ruci, a kundak iza leđa. Zemlja tutnji 
pod njihovim korakom, a oštrim pogledom pozdravljaju desno i lijevo. 

Među njima 1 Salko, sretna i vesela lica, a obučen divno, u očevu 
hajdučku haljinu, 

Za momcima alkarskim išao je ponosno štitonoša, i štit mu oslo- 
njen na prsa sijevao čudno — a sa strane buzdovanari s buzdovanima 
na ramenu, Za njim iđaše Edek, golem konj, sa svim onim, što je tre- 
balo junaku u staro doba, kad je polazio u boj; noge mu jedva vire 
ispod svilena pokrivala, Za njima jaše pobočnik vođin, a u ruci mu 
sijeva gola sablja. Pa vođa sam na najljepšem konju i u odijelu naj- 
ljepšem, i sav se od zlata sjaji kao sunce, Zatim ostali alkari, dvojica 
i dvojica, sve jedan ljepši od drugoga, poigravajući na konjima i pro- 
Pinjući ih koji put lijevom rukom na stražnje noge, ali ipak u dobru 
redu, Svaki je od njih u desnici držao bojno koplje, malo naslonjeno 
na desno rame, gledajući ozbiljno i oštro, pripravan na pozdrav. 

Zadnji je išao alaj-čauš u crnu baršunu, izvezenu srebrom, držeći 
dugo koplje pruženo pred sobom u znak svoje vlasti, jer na njemu je 
staranje i odgovornost za red i vladanje alkara, 

Odmah pred alaj-čaušem jahao je ponosno na svom arapu Rašica 
gledajući oholo i mrko u trijemove, A bio je zbilja krasan, možda naj- 
mu sjajno, da ne može sjajnije, a načinjeno po junačkoj nošnji još 
iz doba cetinskih knezova Nelipića, no gotovo isto kao i u ostalih 
alkara. Samo se činjaše bogatije, jer Rašica nije žalio novaca, 

A radi vranca i opreme na njemu svi su mu zavidjeli, i ako se na 
tom vrancu ne bi nitko drugi ni usudio trkati osim Rašice, Doista, bio 
je s njim dva puta na pokusnoj trci, što se drži nekoliko dana prije, ali 
se vranac i sad plašio, i samo ga gvozdena ruka Rašičina držala u redu. 

Čim je četa stigla na mjesto, odakle započinje borba, stade se 
vođa vraćati u pratnji svojih pobočnika i četiriju po izbor alkara, a 
među njima bio je i Rašica, Pa kad dođoše pred alkarsku ložu, vođa 
i pobočnici sjahaše, a momci im brzo prihvatiše konje, i četiri se alkara 
od pratnje odmah povrate oštrim kasom na mjesto trke, A sve to tako 
hitro i mrko, baš kao na početku boja, u kojem se ima proliti silna krv 
junačka i kad je svakome samo čast i slava na pameti. 

Tad vođa, pobočnici mu i barjaktar uđoše u ložu alkarsku, odmah 
do sudaca, a prema građanskim i vojničkim vlastima. A štitonoša, 


1 

ME a ovanniš i Edek, pa »momci« alkarski sa svojim harambašom, po- 
vratiše se i poredaše odmah s desne strane mjesta, gdje je visjela 
»alka«, i to onim redom, kako će se im trkati gospodari, I onda, na 
zapovijest, spustiše složno i gromko puške k nozi, Uto od mjesta, gdje 
započinje trka, dođe oštrim korakom k »alci« alaj-čauš i postavi se, 
da pazi na red i vladanje alkara, a pripravan na zapovijesti vođe 
i sudaca. 

Žamor je postajao. sve manji, što je napetost bila veća, a kad je 
alaj-čauš stao pred ložu vođinu javljajući mu, da je sve spremno za 
trku, zavlada takva tišina, kao da nikoga nije tu bilo, ' 

Vođa nešto reče sucima pa se obrati k alaj-čaušu i zapovjedi, da 
se počne trka. Ovaj doviknu trubaču, i odmah se glas trube usred 
opće tišine razleže nadaleko, a koplja i čelenke alkara malo zadrhtaše. 

Začu se silan topot brza konja, pa sve brži i brži, Na njemu se 
ukaza mlad alkar, blijed i s već spuštenim kopljem, gledajući oštro u 
gvozdeni kolobar, kome se približavao u silnom trku, Taj se mladić 
natjecao prvi put, a vidjelo sei po tome, što je nekako nesigurno držao 
koplje te koji put u trku pogledao u uši svome konju, 

Vršak njegova koplja projuri silnom brzinom kraj »alke«, ali je i 
ne dotakne. Njegov »momak« odmah potrči za njim i povrati se vodeći 
mu konja, a mladi alkar, još bljeđi nego prije, uspe se u alkarsku ložu, 

Kratak žagor i smijeh dječurlije tamo amo, pa opet tišina i muk, 

Truba se oglasi i po drugi put — i opet se začuje topot konja i 
zveket srebra, sve jače i jače, To je trkao drugi alkar, velik i crn, na 
malenu riđu konju, ali brzu kao strijela. 

Taj pogodi broj dva i odleti silovito naprijed, 

Treći alkar dobije opet broj dva, četvrti jedan, peti jedan, šesti 
opet dva, sedmi ništa, osmi ništa, deveti broj jedan, a deseti je imao 
trkati Rašica, 

I njegovo se ime stade opet pronositi iz stotinu grla. Stotine pi- 
tanja i stotine odgovora dovikivali su jedni drugima, Prvo, što je bio 
nadaleko čuven kao hajdučki harambaša i krasan čovjek; drugo, što 
je svima zapeo za oko svojim junačkim stasom i sjajnom odorom; 
i treće, što su opazili, da mu je vranac silno plašljiv, pa su se bojali, 
da ne će dobiti alku, i što bi još gore bilo, da će ga baciti vatreni arap. 
Pa napokon, što je bilo prvi put da trči i što je on sa sela, pa je 
narod najvolio, da baš on dobije. 

A kad je truba po deseti put jeknula, svi poustajaše sa svojih 

mjesta, stadoše se propinjati na prste od nogu i hvatati se jedno dru- 
ćome za ramena, ali glasa nije se čulo. 

Rašica se približavao silnom brzinom, Vranac se ispružio pa se 
činilo, da 'se i ne dotiče zemlje, no sad je bjelkast, jer je sav po- 
kriven pjenom, 

To ga je Rašica izmučio, da ga umiri. 

A sad je malko pognui k vratu konja i s uzdignutim kopljem trkao 
neviđenom brzinom prema alci, pa mu se nije moglo ni ugledati lica, no 
kad bijaše blizu, ispravi se, naperi koplje, a koplje projuri kroz sre- 
dinu alke, 

Gromovit pljesak, ponosna vika i pobjedni zvuci glazbe hučali su 
kao oluja, I tisuće šarenih marama zalepršaše zrakom kao raznobojno 
cvijeće, kad ga zatalasa vjetar, Kad se Rašica povratio sa središtem 
alke na konju, mahanje i vika postade još jača. 

Zatim se nastavila trka s različilom srećom, a kad je protrkalo 
tri dijela alkara, pristupi alaj-čauš k vođi, imenova mu svoga zamje- 
nika i ode, da se pripravi za trku, jer alaj-čauš irči uvijek zadnji, 

Bijaše to čovjek iz stare viteške porodice sinjske, u najboljoj 
snazi, kršan i lijep. 

Truba jeknu tišinom, pa opet silni topot i zvuka nakita i oružja. 
A divan bijelac prostriže kao munja kroz silne redove i koplje alaj- 
čauša proleti strelovito kroz sredinu alke, 

Zatim kao i prije, kad je trkao Rašica, gromki usklici i pljesak, 
pobjedni zvuci glazbe i pozdravi šarenim rupcima. Sada se ljubav svje- 
iine podijeli između alaj-čauša i Rašice, 

Kad se svršila prva trka, sva se alkarska četa sakupi i uredi kao i 
na početku pa svečano prođe trkalištem. A onda se nanovo razmjeste, 
i započe druga trka, ' 

I opet neki dobiše broj jedan, neki broj dva, a neki ništa. A kad 
je došao red na Rašicu, poleti kao munja, i kad se povratio, bila mu 
je i po drugi put alka sa svojim središtem nataknuta na koplje. A buka 
među svijetom postade još veća nego prvi put. Zatim se vika slišala, 
pa neki stadoše mirno gledati trku drugih alkara, no većina se veselo 
razgovarala o koječemu, ali najviše o Rašici i alaj-čaušu, Pa istom 
kad je alaj-čauš imao trčati, nastade tišina, i opet življe zakucaše 
srca. 

No i alaj-čauš pogodi opet u sredinu alke, a silan nemir obuze sve. 
Nova vika, pljesak, glazba i mahanje rubaca. I dugo je vremena prošlo, 
dok se umirilo ljudstvo, 

Sunce je sve slabije žeglo, i popuhnu lagan zapadnjak noseći pra- 
šinu s trkališta, a svjetina postade još veselija, 

Između druge i treće trke svečana povorka alkara prolazila je po 
treći put jednako ponosno s glazbom, i od topota mnogih nogu drhtala 
je zemlja. 

Začu se i opet glas trube jače i gromkije, a zatim poče treća i 
zadnja trka, koja odlučuje o pobjedi. No i u ovoj trci malo je tko mario | 
za ostale alkare, i samo su brojili, koliko ih još mora protrčati do 
Rašice i alaj-čauša, Jer sad je bilo jasno, da ni jedan osim njih dvojice 
ne može biti pobjednik u trci, Ali i treća trka prođe kao i prijašnje 
dvije: I Rašica i alaj-čauš pogodiše i po treći put u sredinu alke, 

Sve se zapanjilo od čuda, a svjetina je bila kao izvan sebe: ta 
nikad se što slična nije dogodilo, koliko se sjećaju, 

Među sucima nastade živahno vijećanje, a ostali se alkari sklo- 
riše, već umorni, u svoj trijem. 

. Silan nemir obuze i varošane i seljake cetinske, a isto tako i one, 
što su došli iz daljih krajeva. I svatko je znao, da se sada imaju na- 
tjecati o pobjedu samo oni: Rašica i alaj-čauš. 

I zbilja, doleti pobočnik vođin i javi ponovnu trku, a parci odjaše 
i opet na mjesto, odakle se započinjaše, i 

Kad se u tišini začuo silan zvuk mjedene trube, mnogi su pro- 
blijedili — jedni zinuli silrfo raskolačenih očiju, a neki pače naperili 
ruku kao koplje i podigli jednu nogu, kao da će i sami trkati. 

Prekrasan vranac Rašičin, kao da je to prvi put, jedva se do- 
ticao zemlje u trku, Dolama na Crnošiji vijorila se kao krila grabe- 
žljive ptice, a on stisnutih zubi i namrštenih obrva letio sve bliže 
i bliže, ' 

Nešto pred alkom podignu koplje i projuri s njim upravo kroz 
sredinu, kao da se nije ni taknuo. No odmah zatim žestoko uzmahnu 
kopljem, a alka poleti uzduhom naprijed, 

Strašan, rekao bih, životinjski krik, bijesan i sulud, začu se od 
mnoštva. Ali Rašica u isti mah, a sve u trku, podmetnu koplje i 
uhvati alku usred sredine, pa iščeznu u varoškoj ulici, 

Ali sad nije bilo ni glasa čuti: kao da je smrt svojim crnim 
krilima prešla preko svega mnoštva, začepila sva grla i odrvenila 
Sve ruke. Glazbari, koji su morali zasvirati pobjednu koračnicu 
zaboraviše svoju dužnost i svaki s glazbalom u pruženoj ruci gle- 
dali su to čudo i otišli sa svoga mjesta nasred trkališta, 

Dr. M. Ujević: Sjetva 16 


242 


Tako bijaše nekoliko trenutaka, dok nijesu ugledali Rašicu, da 
se vraća, znojan i crven, a koplje mu malo drhtalo u ruci, Vidjelo 
“ge, da je i on bio potresen, 

Ali tada, kad su ga ugledali, narod kao da je pomahnitao. Neki 
stadoše i plakati, a neki lupati nogama, pa bacati kape i peškire 
u zrak, Svjetina nagnu sa svojih mjesta, i nije bilo sile, koja bi je 
zaustavila, I nastade strašan nered i takvo bjesnilo, koje se smi- 
rilo istom onda, kad se začuo očajan plač žena i vriska prestrašene 
djece. | 

— Što se ovo dogodilo? — pitali su jedni druge, Pa svi kao 
pijani teturali se i gurali na svoja mjesta pred bajunetama oružnika. 
Salko se skamenio i nije pritrkao k ocu, da mu prihvati konja 
i koplje, kao što mu je bila dužnost, no Rašica, pošto je predao 
alku vođi i sucima, sjaše sam i stade grliti arapa i ljubiti ga u 
znojni i sjajni vrat. 

I nije bilo više lišine. 

I ako je alaj-čauš trkao i pogodio u sredinu alke i po četvrti 
put, svjetina je urlikala kao bijesna sve jednako dobitniku Rašici, 
kome su uračunali broj šest za sami posljednji put. Urlikala_ je 
pomamno i onda, kad je vođa vješao svilene trakove na dobitničko 
Rašičino koplje; i onda kad je na svršetku govorio o slavi cetin- 
skog junaštva, 

A kad se sve svršilo, navališe valovi od tisuća tjelesa k Rašici 
i ustavljali se naglo pred njim, a tad bi se sve i jače ustalasalo. 

Dinko Šimunović 


1) perje na šubari, nakit koji se dobiva za junaštvo; 2) kratki, seljački 
kaput; 3) vrpca; 4) prsluk; 5) puceta, gumbi, redovito od srebra; 5) prsluk ; 
7) puška. 

12. Seljaštvo nije samo temelj i izvor svakoga života, nego ono 
i samo po sebi sačinjava hrvatski narod, te je kao takvo nosilac i 
vršilac svake državne vlasti u hrvatskoj državi. 

I kraj toga svi staleži hrvatskoga naroda sačinjavaju jednu na- 
rodnu cjelinu, budući da i ostali staleži u hrvatskom narodu, kojih 
su članovi pripadnici hrvatske krvi, imaju ne samo svoj korijen i 
podrijetlo, nego i trajnu obiteljsku vezu sa selom, 

Tko u Hrvatskoj ne potječe iz seljačke obitelji, taj u 90 slučajeva 
od stotine nije hrvatskoga podrijetla ni krvi, već je doseljeni stranac. 

Petar Krešimir Veliki 


U selu 


an velji selu cetinskome svane, 


EE Kralj ispred kuće županove sjaho, 


Kmeti se kupe; promatraju plaho 
vladara, gospe, velmože i bane, 


Dotrko župan: — Svijetla kruno, gdje si 
sjahao? Selo kukavno od vijeka... 

— Župane, tu ću ostati. Donesi 

pogaču crnu i zdjelicu mlijeka, — 


Kmetici maše... Žena strepi, Njeno 
čedo kralj svoja na koljena sjede, 
Dijete sprva gleda prestrašeno. 


Trak sjajan sinu u zjeni veseloj, 
I crvić kralju po bradi bijeloj 
ručicom tapka; ciče: — Djede! Djedel 


Sablja i plug 
Nađe ih, gdfe se svađaju i kolju. 
I orač reče: — Zvijer loveći mrku 
taj čovjek s4d mi pogazi u trku, 
Gle, štete grdne na mojemu polju! — 


A drugi: — Vojnik ja sam, a on, što je? 
Krt, rovač zemlje, Kaže: Ja znoj lijem, 
Al' za tu zemlju ja se borim, mrijem. 
Gaziti po njoj, to je pravo moje. — 


A kralju reče: — To se sila bani. 
Žulj vazda bješe od rane časniji; 
pošteni znoj je od krvi svetiji, 


U krvi sablja rđa, a plug sveti 
što više brazdi, to se više svijeti 
Štuj čelo, što te svojim znojem hrani! — 


Vladimir Nazor 

Bura na moru 


Dam se nagovoriti od Ive, i mi se mjeseca listopada prekrasnog 
jednog dana uputismo u malenoj barčici duž obale k jugu, — Ovako, 
— reče on meni, — od luke do luke, od mjesta do mjesta možemo, 
ako vas je volja, sve do samoga Zadra. Ribareći s dobrom srećom 

' ostavismo oko četvrte ure po podne za 
hr gobom već i selo Lukovo: kad Ive na- 
ateć o BA jedamput za najljepšeg ribolova digne 
ZNAN glavu i naćuli uši kao zec, koji je pasući 
opazio nešto sumnjivo, Ja počekam, a 
Ive, pošto je obišao obzorje očima, javi 
Se jednom samo, ali osudnom riječi: 
— Bura! — Obojica smo mučali, Mene 
je zahvatilo gorko čuvstvo i pravi pro- 
svjed duše kao protiv takve nepravde. 
Iza prvih jesenskih bura bijaše izvremenilo; svi ljudi, koji su se 
razumijevali u proricanje vremena, naviještahu martinjsko ljeto, pa 
zato sam se i ja dao nagovoriti, da poduzmem s Ivom taj put u 
malenom čamcu, A sad etol — Obađem i ja brzim pogledom jasnu 
vedrinu i sjajnu pučinu, i ne našavši ništa sumnjivo, dignem oči 
k nebotičnim vrsima gordoga Velebita, Tamo se vrh najviše jedne 
Slavice sabralo na divnoj nebeskoj modrini dražesno društvance ma- 
lih mekanih, poput srebra bijelih oblačića. I poput bolesnika, koji 
nepromišljeno zataji liječniku važan simptom svoje bolesti, ja bez 
ikakva uvjerenja rečem Ivi: — Mislite li ove oblačiće?... Od njih 
nema opasnosti,., — A ja je već čujem, — reče on uvjerljivo; — 
prije četvrt ure evo je dolje. Zamotajte povraz. 


Prosvjedovati nije se dalo. Ja napnem uši i zamijetim jasno u 
visinama nad kopnom nejasan šum. Oblačići bijahu se već zbili u 
dugačak, po sredini posve taman oblak, U: tišini mora stao se osje- 
ćati neki nemir, uzduh se još nije gibao,.ali postao je naglo hladniji. 
Mi još motamo povraze, a prvi vihor zazuji vrh kamena i namreška 
tik samoga kopna more, A onda sune hrlo k otvorenom moru, pišući 
po glatkoj pučini široke, tamne i rašljaste pruge.. 

Ive je dotle namjestio vesla i upro snažno veslati k obali. Za- 
masi vjetra bijahu već češći i jači, i dok smo mi ulovili kraj, crnjelo 
se već more od jake bure do polovice kanala, Izađemo na pijesak 

male neke dražice, pod golemim -i pustim kamenitim krajem, Uto 
je bura već razvila svoju punu snagu, a mi s kamena na kamen, 
s rta na rt dođemo do mjesta, gdje je Ive oko kamene glavice bio 
omotao kraj špaga, gdje je sudio, da će biti lovine, Ja se zaklo- 
nim od bure ispod crvenkaste litice, a Ive poskoči vješto na oštru 
»puntu« i čučne se na nju ne mareći, što ga more zapljuskuje do 
pojasa. Najednom se on okrene meni: — Gospodine, ulovljena je 
velika riba! > I on stane vući, a nas zaokupi od te lovine tolika ra- 
dost, te od toga časa nije za nas duvala bura vrh mrtve pustoši, niti 
postojalo pitanje, gdje ćemo probaviti noć. Nije dugo potrajalo, a 
na kraju bijela napetog špaga, što je ulazio koso poput pruta u 
zelenkasto more, savijuga se pred našim očima riba kao crn kolac. 
Obijest svlada Ivu, te stane već izmišljati kojekakve doskočice, ali 
najedamput spusti ruke, problijedi i zagleda se otvorenih usta u 
more, A onda istisne drhtavim, napetim glasom: — Pregrizla špag... 
i pobjegla... Samo tko je lovac, tko je ribar, poznat će ono gorko 
čuvstvo, što svlada čovjeka, kad mu lovina izmakne iz ruku, Po- 
hlepan za plijenom čovjek podlegne osjećaju, koji nije žalost, nije 


“bol, nije srdžba, nije strah, — ali ima u sebi glavne biljege svakoga 


od tih čuvstava. 

Mi smo ostali buljeći tupo u rastalasano more i pogledavali 
muče jedan drugoga. Sunđe je međutim naginjalo k zapadu, a u 
to doba obično vjetar ili opet popusti ili se razmaše još jačom 
snagom, Danas je poskočio i digao se iznad valovlja sloj praha 
poput sjajnobijele magle, kojoj se gornja naslaga od sunca na za- 
padu prelijevala crvenim i zlatnim bojama, 

Poskakujući s kamena na kamen vratimo se u našu dražicu, a 
Ive ne mareći, što mu je bura lepršala košuljom, opetovaše u jedan 
dušak: — Kakva riba! Jeste li vidjeli, kakva ribal — Mi sjedosmo 
u dnu dražice pod veliku neku ploču, što nas je štitila od bure. 
Tu sjedimo neodlučni i licem okrenuti k moru. Nad nama grmi 


bura, pred nama šumi more, zapljuskuje s velikim talasima na pi- 


jesak i valja ga u žal i niz žal, a onamo dalje razbijaju se brzi valovi 


s velikom bukom o crnu izdrtu obalu, U kanalu hrle tisuće bijelih 


valova od obale k otocima, Čini se, kad se dugo zagledaš u taj život, 
kao da ogromna rijeka izvire ispod naših nogu i brza šumnim tokom 
u neznane daljine za otocima, kamo moje oko ne može doprijeti. 
Meni dođu na um riječi velikog hrvatskog pjesnika: Ljudski život 
nije drugo, nego smućeno jedno more — i ta slika, što sam je sto 

puta čitao, bude mi ovaj čas jasnija nego ikada. — Sunce je me- 
đutim taknulo vršak otoka, a nebo oko njega planu divnim vatrenim 
bojama kao začarani zračni svijet, Bijeli pahuljasti oblačići sa zlat- 
nim i rumenim rubovima plovili su nestašno po tom zračnom pre- 
djelu, po kojemu su se rastakale majdivnije nijanse svakovrsnih 
boja, i koji se hvatao s jednim krajem sunca, a s drugim daleke plav- 
kaste i srebrenaste pličine. Tamo, gdje je bila ta neopisiva čarna 
ljepota, koje nijesu dostojne ni najsmjelije slike ljudske mašte, 
tamo, gdje su u veličanstvenoj vlasti svijetla plovili sjajnim bojama 
izvezeni oblačići — tamo je kao od čeznuća hrlilo burno valovlje, 
da se razlije u beskrajnu pučinu, u kojoj je vladao potpuni mir. 
Ovako burnom borbom srvan hrli i ljudski život u carstvo vječne 
ljepote i mira. ; 

— Što vi velite o ovoj buri? — upita naglo Ive, a ja se prenem 
iz svoga maštanja, — Ja se bojim, da ne će popustiti. — To velim 
ija... Ovdje ne možemo ostati svu noć, Morat ćemo gore, — po- 
kaže on u kameno brdo, što se svojom tjelesinom ustubučilo ravno 
nad nama, — Vi ćete se uprijeti o mene, pa ćemo sve polako... sve 
polako... A usta ćete začepiti rupcem, 

Po moru se bijahu prosuli posljednji rumeni traci sa zapada, 
jesenski sumrak stao se vući po dragi; s njim se u toj pustoj samoći 
uvlačilo u dušu vrlo neprijatno .čuvstvo. Ive izvuče barčicu daleko 
na obalu na pijesak, složi u nju vesalca i onda reče odlučno: — 
Idemo! — I mi pođemo. Bura je grmjela oko nas i nad nama, 
slažući strahovitu simfoniju s morem, što je šumjelo po svem kanalu. 
Mi stupamo s kamena na kamen i uspinjemo se sporo i teško izme- 
đu širokih, niskih smreka i crnih grmečaka trna, na kom se gdje- 


gdje zabijeli čuperak vune: što ga je ostavila ovca ili koza, da do- . 


segne busen trave, što se zaklonio ispod trna, Sav je kraj oko nas 
kamenita, grdna pustoš, golemo mrtvo groblje, što svojim mirom 
bešćutno podnosi mahnita krila bure i bučnu svirku iz zračnih vi- 
sina. Ive pokuša gdjekada nešto reći, ali bura mu odnese glas k moru, 
gdje utone u burnom šumu kao pljusak sitnog kamečka bačena u 
bučno more. Onda se najedamput nađemo u zatišju, odahnemo i ota- 
remo oči, zamućene suzama. 

— Pitali ste, kamo ćemo? Još nam je po sata do ceste, gdje 
ćete naći gostionicu; nemate je, duše mi, sred grada bolje. 


Vjenceslav Novak 

Ban Mladen 


Tragična je sudbina junačkoga bana Mlađena II, Poradi promi- 
jenjenih prilika nije mogao uzdržati moć svoje porodice na onoj vi- 
sini, na koju je bijaše podigao sretniji otac njegov. Hoteći ipak prko- 
siti nepovoljnim prilikama silom pao je Mladen strmoglavce i na- 
stradao tužno. Ako je bio. šta kriv, krivnja je glavna bila njegova 
prevelika povjerljivost uopće, a slijepo pouzdanje u svoga kralja, 


Tragično je lice taj ban Mladen. No još tragičnija je njegova 
sudbina po tome, što ga je i povijest žigosala kao tiranina, samo da 
opravda njegov pad. Historija se pozivala na njegove suvremenike, 
na ljetopisca Mihu Madija Splićanina, toga žučljivog Romana, koje- 
mu je junački Mladen trn u oku. Premda ne spominje baš nijednoga 
djela njegova, radi kojega bi ga mogao obijediti i nazvati tiraninom, 
ipak ga je napao oštrim riječima, 

Strašna je to optužba ogorčenoga ljetopisca Mihe Madija, ali 
nije ničim opravdana. Ta ni on sam ne spominje ni jednoga čina Mla- 
denova, koji bi ga ovlastio na takvu osudu, 

Upirući se u Mihu Madija svi su kasniji povjesničari prikazivali 
bana Mladena kao tiranina nad sve drugo. Svaiko je riastojao prika- 
zati činjenice tako, da Mladen izađe još crniji i silovitiji. 

Ne — ban Mladen II. nije bio tiranin, on je bio tragičan junak, 
kojega su smrvile jače prilike. Usto je bio i pobožan, svojoj djedov- 
skoj vjeri odan muž. Sam Miha Madi javlja, da je Mladen marljivo 
čitao Sveto Pismo, a mi znamo, da je s najvećom pobožnošću dogra- 
dio zadužbinu svoje majke i oca, naime crkvu i samostan na čast 
svoga krsnoga imena, sv, Ivana Krstitelja. Mi znamo još, da je 
gorljivo trijebio patarene u Bosni i da je pomagao svoga kralja u 
ratu proti srpskomu kralju raskolniku, 


No ban Mladen, premda se neprestano kretao na vulkanskom 
tlu, bio je i iskren prijatelj znanosti i umjetnosti, Njegov ljelesni 
liječnik Vilim Varignana, glasoviti pisac medicinskih djela, bio je 
Paso osobni pouzdanik i štićenik. Zato mu je posvetio jedno svoje 
djelo, kojega se rukopis čuva u miinchenskoj državnoj biblioteci. Na 
a je listu rukopisa posveta, koja počinje ovako: »Svima viteškim 

das: Opasanomu i ne manje umnom krunom ovjenčanomu 
g mae. fospodinu svome vazda gospodaru Mladenu Hrvata i 
osne banu i vrhovnomu gospodinu čitave Humske zemlje njegov 


248 


duhom podanik Vilim Varignana, profesor umjetnosti i znanosti me- 
dicinske.« 

Motreći bana Mladena II, po njegovim djelima i po prilikama, 
u kojima je živio i djelovao, sasvim se drugačije prikazuje njegova 
ličnost, nego što ju je karakterizirala dosadanja predaja po dekla- 
macijama Miha Madija. 


»Mladen Šubić, silni ban, stoji po našem mnijenju usprkos veli- 
koj udaljenosti prilično jasno pred očima. On spada u onaj soj, u onu 
vrstu, koja na Adriji od vremena rimskoga gospodstva nije izumrla; 
u njegovu radu vidimo velikoga gospodara, koji vazda hoće sve više 
postići, pak najposlije pada u svom ikarskom poletu. On nije bio 
običan čovjek, Ratnik, diplomat i vladalac u jednoj osobi, njegovo 
ime bijaše daleko na glasu u Italiji, Ugarskoj i u njegovih susjeda. 
Njegov položaj kao zaštitnika mletačko-dalmatinskih gradova donio 
je sa sobom, da je stajao usred vreve talijanskoga političkog života 
i činio lijevo krilo stranke Guelfa. Još njegov otac živio je u prija- 
teljstvu s papom Klementom, te se njemu kao i Mladenu mnogo šta 
kroz prste gledalo, Pri svem tome što su upute iz Mletaka utjecale 
na bana, koji je međutim za talijanske gradove važio kao »princeps«, 
imao je on diplomatske zastupnike svoje sile, 

Mislimo, da se Mlađenu Šubiću mora odrediti mjesto ne samo 
u političkoj povijesti, već i u kulturnoj.« Tako o njemu piše madžarski 
povjesničar Thall6czy. Vjekoslav Klaić 


Pod palubom 


jedan od njih veslo pusti: — Brate, 
srk vode daj mi. Već sam iznemoga, 
Ja ću se sada nasloniti na te, — 


I veslar prima bolnog druga svoga 
na prsa znojna.,,, Gledaju se; šute, 
Najednom klik se) začu: Šćavo, voga!:) 


Momak se trzne, za veslo prione, 
Turobne oči suzama se mute, 
Napinje sile, da jadan ne klone. 


1) Robe, vozi! 


249 


Mrak i muk vlada u galiji.... Hriplju 
- umorne grudi, Veslo muklo bije 
jadranski talas; suha drva škriplju. 


U drazi, vani, proljeće se smije, 

2, 
Bolesnik zbori: — Mirošu, pozdravi 
majku mi, ali ne kaži joj, da sam 
sputan ko pašče na toj umro splavi, 
Reci joj, da sam pao na palubi 


s mačem u ruci, Za majku mi ja sam 
junak, što Mlečić u bitki ga ubi. — 


I tužan mladić za srce se primi: 
— Mirošu, kada grane ti sloboda, 
Jagodu, curu lijepu, pozdravi mi, 


Reci joj, da sam put kraja daleka 
otišo, da ću svile i bisera 
donijeti; reci, nek me mlada čeka, 


Reci joj, da je tvrda moja vjera, — 


Š: 
—— išina. Noć se pod palubom hvata. 
E== Pljuskaju vesla,., Momak tepa: — Druže, 


Kaži mu, što je himba i prijevara, 
Nek znade, što je lanac, bič i veslo, 
ikako bukti ova mržnja stara. 


Pones' mu moju košulju krvavu: 
Neka je o klin objesi nad pustim 
ognjištem; neka sveti moju glavu! — 


Reče — i zadnjom snagom veslo skrši. 
Stražari grnu. Bijesno oko gori. 
Na biču remen po zraku leprši. 


— Ne dam se! Šibaj do krvi! Umori! — 
Vladimir Nazor 

Ribolov u noći 


. Tito Dorčić je sin ribarskog poglavice Andrije Dorčića. Svršio 


je pučku školu; otac hoće da ga upiše u gimnaziju, ali u njega je 


silno razvita strast za ribarenjem. 

Oko devete ure otisnula se svjećarica na more, Ulazila je kao 
krvava baklja u golemu crnu grobnicu, gdje počivaju heroji, Ša- 
putljiv a snažan mrmor tihoga mora javljao se stotinom zagonetnih 
glasova, Svojim crnim veličanstvom krilila se noć, urešena dijademom 
zviježđa, 

Na žalu su nekoji ribari polijegali, a 
neki posjedali, Prate drijemno očima svje- 
ćaricu, 

Krvavo svijetlo ribarice stajalo je 
nepomično na jednom mjestu. Ljudi u 
barci, obasjani s jedne strane žarkim ru- 
menilom, neko su se vrijeme nemirno 


komešali, 
— Što im je? — upitao je neki stari ] 


ribar ljutito. — Ne bih rekao, da su našli 
ribu... nešto im se drugo dogodilo... 

U ribarici bila su uz svjećara — glavno lice — još trojica ljudi: 
dva veslača i lučar, koji je po zapovijedi svjećara ložio na vatru luč, 
kao što su i oba veslača radila veslima samo po njegovoj zapovijedi. 
Uspjeh lova zavisi od vještine svjećara; zato je to mjesto zapremao 
redovno sam Andrija, — Pored one četvorice stisnuo se u barki uza 
svjećara i Tito, i zurio također u nepomično more, po kojem se daleko 
razlio širok i rumen odsjev vatre, pod kojom se cvrčeći gase u vodi 
iskre i žeravka, 

A ribar je Cazlin protiv običaja i pravila bio nemiran na svom 
mjestu. Niz lice i vrat obilno mu se cijedio znoj; katkad bi stisnuo 
usta i zastenjao, da zatomi neki bol. 

— Vas nešto kao da boli, Kajetane? — upitao ga je lučar, 

— Oh! — odvratio je Kajetan stisnuvši oči, ali zurio je opet u 
more, ' 

— Što vas muči? — rađoznalo je nastavio lučar, 

— U drobu... matrun, da Bog oslobodi... Evo, sav sam u 
znoju, a leđeni srsi prolaze mi životom. I stresao se kao od stuđeni. 

— Nešto ste poleli, što li? — mislio je jedan od veslača, 

— Kozlovinu! Nikad je ne podnosim, 

Ušutjeli su. Kajetan je još neko vrijeme zurio u more, a onda 
je rekao teško se dižući sa svoga mjesta: 


— Ne mogu više... Dolaze mi pred oči crni oblaci, ne vidim... 
Evo vam, pa radite, što znate, a ja više ne mogu.., 
Povlačio se sa svoga mjesta jaučući u dušak: — A jo--0-0-0. 


“ Dok je tako stenjao savivši se na dnu barke do nogu veslača, 
pitala su se oba veslača i lučar: Što da se radi? 

— Ja ću biti na svijeći — rekao je na to odlučno Tito, i već je 
bio nagnut nad more gornjim tijelom ondje, gdje je malo prije isto 
tako sagnut zurio u more Cazlin, 

— Nejak si ti za to, — odbio ga je jedan od veslača, Nejak si, 
nebore, gdje bi titol.., 

— A što sam ja to prvi put na svjećarici? — prigovorio mu je 
Tito. — Samo da mi nađemo ribu,,, Samo vi mene slušajte, a ne- 
mojte da budemo u barci dvojica ili trojica gospodari! 

Njegove su riječi bile uvjerljive, a i njegovo lice ojačano izra- 
zitim crtama iskustva, što se vidi često kod djece, koja se rano, a s 
razumijevanjem, počnu baviti kakvim praktičnim radom, 

Cazlin je na dnu barke stenjao i zazivao u pomoć Isusa i Mariju, 
ali Tito ga nije čuo: zurio je u more široko otvorenim očima, u koje 
je ušla sva njegova duša. I lučar i veslači pitali su se pogledima: Šta 
da se radi? ii 

Barka se sporo micala, Tito, sav u jarkom svijetlu, ukočio se 
sagnut nad more kao kip. 

— Riba... rekao je najednom tihim, ali sigurnim glasom, 

Bjelkasto i sivo mnoštvo ribi pokazalo se duboko pod barkom 
kao sika i tromo se dizalo prama površini. 

— Naprijed,,, Natrag... ne pljuskaj veslom.,. — odrešito je, 
ali s primjesom strasti zapovijedao Tito. Ozbiljnost i uzbuđaj duše, 
kojim se našao na tom mjestu, davao je njegovu djetinjem licu čisto 
muževan izražaj, jer mu se nenadano ispunila smjela želja, da se 


nađe jednom ovako samostalan, bez ičijeća nadzora, na mjestu 


svjećara, Kako je slatko i zanosno zamišljao tu želju, koja je značila 
vrhunac svega.., Kako bi se pred njegovom fantazijom bujno redale 
slike pod plamtećom luči... Kako bi mu duša rasla kao nabreknuta 
od osjećaja vlasti, da je tu ljudima i ribi zapovjednik i gospodar! Zato 
se sav kao nadahnut našao na mjestu oboljeloga ribara; sva duša 
ronila mu je s pogledom uz ribu pod morem.., a onda je morao za- 
kipjeti srdžbom protiv veslača, koji se još jednom usudio izustiti 

sumnju: Može li on ovako nejak da bude svjećarom?.., 


A on se 


osjećao velik, jak i samostalan na tom mjestu, ravan ocu i izabranim 

ribarima, koji su umjeli voditi ribu pod svijećom, ; 
Bjelkasto mnoštvo sve se više dizalo k površini, a u rumenom 

svijetlu već su se razabirale pojedine ribe svojim skladno formira- 


nim tijelom, 
— Kajetane, našli smo ribu.., 


— rekao je jedan od veslača 


bolesnom ribaru; možda biste vi htjeli da pogledate? 
Mjesto odgovora zastenjao je Kajetan na dnu barke: 


— Olsuse.., o djevice Marijo... 

— Samo da mu sad ne popusti muka, — pomislio je Tito. 

— Dobro vodi ribu, — priznao je jedan veslač, a smiješak veli- 
kog zadovoljstva duše provalio je na Titovo lice, 

— Riba zapovijeda meni, a ja po njoj vama.., Eto, zato je 
dobro vodim, — razjasnio je Tito. 


Napokon je sretno doveo ribu k obali, gdje su je ribari zatvorili 


mrežom. 
(Iz romana »Tito Dorčić«) 


Vjenceslav Novak 


Hajduk Radojica i gospa od Vrhpoljca 


Više Knina kamenita stina,. 

a na stini kamena tamnica; 

u njoj leži sužanj Radojica. 
Tamni tužan devet godin' dana; 
junak više odolit ne može, 

pa mi klekne na gola koljena, 
suze roni, ovako govori: 
»Majko moja, od Vrhpoljca Gospol! 
Evo ima devet godin' dana, 

da ja tamnim u tamnici tamnoj; 
više junak tamnovat ne mogu, 
već te molim, mila majko moja! 
Ja imađem do tri toke moje, 
dvjema ću ti krunu sakovati, 

a treće ti na dar pokloniti, 
Pusti mene iz tamnice tamnel« 
Junak jošte u riječi bio, 

kad se vrata skripćuć otvorila; 


pusti njega od Vrhpoljca Gospa. 
I on ide bilu dvoru svome, 

ter uzima dvoje toke svoje, 

pak otide k Sinju bijelome, 

i Gospi je krunu sakovao, 

pak se vrati Gospi od Vrhpoljca; 
kleknuo je na gola kolina, 
svetoj Gospi tio besidio: 

»Gospa moja, mila majko moja! 
Evo tebi bile krune tvoje, 

i evo ti treća toka moja, 


kako sam ti junak obećao, 


kad sam junak u tamnici bio, 
A sad tebi tvrdu viru dajem, 
da ja više hajđukovat ne ću; 
da ću čuvat bile dvore svoje, 
i u dvoru staru majku moju, 

a uz majku virnu ljubu moju.« 


Narodna pjesma 


1) U Vrhpolju kraj Šibenika ima i danas čudotvorna slika Majke Božje. 

Noćne tajne morskih dubina 


Sad već možemo krenuti, Kad isplovimo na pučinu i dođemo u 
ribarske vode, mjesec će već zaći. Rastanak je s njime okrutan, Ka- 
pljice mora, koje kaplju s vesla, nalik su na krv — cijela pučina je 
otvorena grimizna rana, Ljubičaste sjene na sjeveru javljaju dolazak 
pravoga mraka, Prijeko na Rabu, kod Lopara, kamo više ne dopire 
mjesečev trak, igraju već dvije bijele iskre. Tamo se lov već zapo- 
čeo,.. 

Zagonetno mrmori more pod kljunom barke, Katkad u sitnim 
valićima njegovim kao da se javlja fosflorescentna sjena neke pod- 
morske aveti. Ali čim se javi, već umine — more brižno krije svoje 
tajne ljudskome oku. Iza naših leđa na pučini viri samo još dijelak 
mjesečeve kružnice; ugasila se već — od nje kao da dolazi taj hlad. 
U njezinu slabom odrazu nakazno se pred nama ocrtava kljun naše 
barke; nije vitak ni mzak: kao da je sovuljaga na nj sjela i zamišljeno 
se zagledala u more pod sobom. 

— Još malo... Šijaj desno! — ječi tihi glas ribarskoga vođe 
malome na krmi, 

Noć juri na nas kaotična, bezoblična. Progutala je sve naokolo — 
i Rab, i Krk, i visoke stijene obale. Nagonska strepnja obavija ljudsko 
Srce — nigdje se čovjek ne osjeća tako malen; nemoćan kao sred crne 
noćne morske pučine, Nejasrfi, prigušeni šapat valova, koji se cijepaju 
pred pramcem, još pojačava taj sablasni utisak, Ulazimo u zagonetni, 
neznani svijet... . 

— Tu smol — više samom sebi mrmlja naš vođa, dižući se i koleb- 
ljivim korakom pristupajući mrkoj, nakaznoj spravi na pramcu, Dva, 
tri puta sijevne iskra, da se opet ugasi i još prodube noć, Alisvi- 
jetlo uvijek pobjeđuje. Jedan čas, i nakaza na pramcu 
stane guditi tihim mrmorom, a njezino lice zasja blještavim mlazom, 
I kao na nijemi dogovor, u mraku pred nama — možda kilometar, 
možda manje, a možda i više (osjećaj za udaljenosti na noćnom moru 
sasvim je nesiguran), bljesne drugo bijelo oko, kolebljivo, nemirno, 
da se kao i naše smiri u tihom ritmu pučine, 

Mali na krmi promijenio je svoje držanje. Ide to sve bez riječi, 
Ne će mu biti više od deset godina, ali već razumije svoj zanat u 
tančine, Suvišne su mu zapovijedi, Tri udarca veslom — i onda mir. 
Jedva osjetljivo barka klizi crnom pučinom... Pada samo po koja 


šaputava riječ, kojom vođa ribara upozorava došljaka na novu tajnu 
mora,., 

To se zove ribarenje »na sviću« (svijeću) 

. Nadneseni smo na pramcu nad morem. Do ušiju nam jednolično 
soptavo zuji reflektorska petrolejka. Ona baca snop svoga svijetla 
ravno u dubinu. Katkad se zaleti u nju po koja mušica bljesnuvši 
zasljepljivo poput sunčanog ivera. Bljesne i ugasne —- ožežena svi- 
jetlom pada u more, : 

Novo je to more, koje nam se otkrilo u taj čas, sasvim novi kraj. 
Katkad pred nama iskrsne visoka stijena bliske obale — nismo ni 
slutili, da smo tako blizu kraja — blijedonarančasta, sablasna, da 
odmah zatim potone u noć. Kao neočekivane udarce primamo te tre- 
nutne pojave kopna, Trgnemo se — barka malo krene u stranu — i 
sad nas sasvim zahvaća u svoj čar slika morske dubine, ' 

Zelena je poput trave u svijetlu reflektora. Čini se, da uopće 


nema dna. Nebo, koje se podvuklo pod nas i zazelenjelo — katkad ' 


samo nešto zasljepljivo bljesne, munja propara zelenu sferu, 

Barka kao da se ukočila i predala nevidljivim valima, Samo se 
čuje još tiho zujanje svjetiljke, jer i ona kao da je spustila svoj dah. 
Starac ribar nadnio se nad zelenu dubinu jedva čujnim glasom: 

— Vidjet ćete sad odmah. Pazite... Ono bijelo, što je šmugnulo, 
To je prva... Ne bojte se — ne će nam umaći... Pavo mi je rekao, 
da ih tu ima gomila, dvadeset, trideset centi... I to samih skuša,.. 

— Vele, da je riba glupa... A šta bi bila glupa? Ima često više 
mozga od samoga čovjeka ,,, Ne da se lako uhvatiti... Treba je opiti, 
omamiti svijetlom — svijetlo je za ribu kao prošek za nenavikloga 
čovjeka — polako, ljubezno je namamiti i povući za sobom — a još 
i onda često umakne... Znamo često izgubiti cijelu noć — i u po- 
sljednji nam tren pobjegne. A utrošili smo za trista Kuna petroleja, 


Nisu to male pare za nas ribare.., Mnogi tamo kod vas ne znaju, 


kako je težak ribarski zanat... Ali evo je... 

— Riblja država je sređena... Divna mora biti organizacija tamo 
dolje u dubinama... Znaju ribe taktiku bolje od mnogih vojsko- 
vođa... Pazite... Pazitel.,. 

Ispod nas u dubini nešto je šmugnulo, nešto zasljepljivo bijelo. 
Onda još jedamput. Opet zelena, svijetla bezdanost s fosfornom pati- 
nom... | * 

— To su prve izvidnice,., One kao da uvijek stražare na povr- 
šini. Jeste li vidjeli? Nisu ni došle do gore, i već zaronile... To je 
najbolji znak. Dolje ima, jamčim vam, mnogo njihovih driga, cijela 
vojska. Samo polagano, tiho i oprezno... 

Zelena bezdanost trenom kao da se razlomila u stotinu iskričavih 
briljanata. Na metar-dva pred nama naglo je srnula ribica, prebacila 
se u zraku tik pred »svićom« i opet zaronila. Zelena bezdanost se 
bijelo namreškavala poput svile,,, ' 


— Sad je vidjela. Sad javlja. Eto ih — dolaze nove.,., 


Polagano, oprezno, poput lepršave misli, poput sjene ptice u letu, 
negdje daleko i duboko javilo se nekoliko ribica. Deset, najviše pet 
naest. Kruže tako reći na jednom mjestu u vrlo brzom krugu, I taj 
podvodni vrtuljak penje se sve naviše, Barka je stala. Ribe vođe kolo 
uz nijemu svoju glazbu, Uporno, jednolično, prpošno, More se samo 
namreška, kad koja, poput neobuzdanog plesača, poskoči nad pučinu. 
I ona i sve njezine druge kao da su se prepale gornjega, surovog svi- 
jeta, pa jure, jure, nestaju u zelenilu mora... 

— Tu smo. Sad ćete odmah vidjeti, Glavna predstraža se javila. 
Začas, evo ih... 

Kristalna zelen-voda kao da je na svom dnu uzavrela, kao da se 
simo dno diže k nama, da nas primi na svoj dlan... Sve je kao ne- 
vjerojatan san, Sedefast oblak zamutio je zelenilo mora, leti k nama. 
Misao staje — jedino oko može još zabilježiti neslućeni prizor, 

: More kao da se izgubile, nekud procurilo, Na njegovo mjesto 
došao je živi sitni svijet. Stotine, tisuće riba — jata, kakvih ne vidi 
nijedan nebeski lazur, Teško se snalazi oko u tom prizoru. Ali poste- 
peno otkriva čudnu činjenicu, Poznaje stari vođa ribar4 svoj svijet. 
Zaista divna organizacija postoji u dubini morskoj. U tom kaosu 
sitnih tjelešaca, koja jure s neslućenom brzinom, vlada nevjerojatan 
red. Upravo bojni postroj. Isti sustav kao kod vojničkih izvidnica i 
kod jata divljih gusaka. Ta gomila riba stvarno se raspada u stotine 
malih grupa — svaka od njih poredana je u šiljastom kutu, a na čelu 
joj predvodnik, za kojim njegov odio slijepo juri. I svaka ta desetina 
čete pomno pazi, da se ne pomiješa s drugom, uzorno vrši svoje tak- 
tično kruženje, pleše svoje virovite spirale, od kojih se razasiplje 
jato iskrica kao rastopljeno zlato. 

= Taka je to; više puta ih ima, da ih rukom možeš hvatati i ba- 
cati u baru.., Sada je već dobro... Već su opijene svijetlom. ,, Ako 
to dalje bude ovako pridolazilo, onda — — 

More se pretvara u žitku kovinu. Zelenilo s“ obasipa zlatnim i . 
srebrnim iskrama, Iz mora iskaču briljantne kaplje, koje se lome u 

stotinu boja. Sve je nalik na fantastičan balet, kakav nam nijedno ka- 
zalište ovoga svijeta ne može prirediti... Podvotkinje vile vode svoje 
kolo. Na takvom jednom ribarenju, kad se prvi put otkrila čovjeku 
tajna noćnoga mora, porodila se i prva bajka o morskim kraljevnama, 
zagonetnom carstvu dubina, koje mami čovjeka svojim čarom, 

Osjećaj vremena i mjesta gubi se, Možda smo sat, možda već tri 
sata na| moru. I tko će to znati? Oko se nikako ne može nasititi toga 
prizora, koji je uvijek jednak, ali svakog trenutka opet nov. 


Ali odjedamput kao da se je jastreb zaletio među piliće, I tko će 
znati, što se desilo; Jato riba najednom je zadrhtalo kao pijano, i za- 
kolebalo; i palo. Samo se još zelenom vodom vuku sedefasti mjehuri 
— ribe je nestalo, kao da je nikad nije ni bilo... I more je sad nekud 
tužno, pusto — kristalni zeleni grob, 

_ Dešava se to često tako. Ali mislim, da nije svršeno, Katkad, 
istina — velim vam — riba ima pameti... Nije nju lako hvatati... 


1 doista, začas se opet javi nekoliko prethodnika, opet se započne 
dražesni ples oko svijetla, Opet zeleni ponor, I opet cijelo jato oko 
nas pleše pijano kolo, predaje se opojnom svijetlu srljajući s ljepo- 
tom u smrt... 

I tako to ide u beskraj. Cijelu noć, Samo barka jedva čujno klizi 
približavajući se svojoj dragi. I katkad, na zaokretu, naglo iskrsne 
.pred nama krajina obale poput rastrgane kazališne kulise, 

Lice našega vođe postaje pažljivije, Dolazi presudan čas, Katkad 
dopre do nas koji doglas. Na ulazu smo u mrežu. Sad je potrebna naj- 
veća pažnja. Živci se iscrpljuju. Napetost, koju ne daje najnapetiji 
film, steže sve naše pokrete... Riba oko nas poigrava, bacaka se, libi 
i uzmiče, i opet se javlja... 

— Steži mrežu!... ' 

More zapljeska pod veslima. Glasovi ljudski su bučni, 

Riba još uvijek pijana, pleše, pleše nasmijano... Hoćemo li je 
uhvatiti? Borba je pri kraju. Otegnuto se odvija jeka oštrih ljudskih 
glasova. Dvije baklje na kraju maloga zatona nemirno bojadišu vele- 
bitske stijene. 

— Brže, brže! ... 

* Osjećamo, kako se barka trza, Riba još pliva pred nama, Tu smo. 
Sad je odlučno... Opet je oko nas zelen, sad sve žuća, rumenija... 
Njome se podvlače crne sjene mreže, koja se trza, živi, otimlje... 

Lov je dovršen! Tamo s Velebita već se pomalja prvi dan. Bučno 
potežu mrežu kraju, ore se i kletve i smijeh. Riba nas je prevarila, 
Samo začelnicu smo joj uhvatili — bit će pet-šest centi, , Ipak nešto, 

— A bilo ih je dobrih petnaest, Velim vam — riba ima pameti — 
zaključuje još jednom stari ribar svoje pripovijedanje, dok odnekle 
iz nevidljiva zaselka, pijetao već pozdravlja novi blijedi dan, i 


Josip Horvat 


Povratak broda s morskog puta 


Lijepo ti je o svanuću obzorje s Gorice! Nad tobom je čisto 
južno nebo bez oblaka; zlatno-rudo na istoku glasi se i plavi pomalo, 
kako odmiče put visine; na sredini razlijeva se u modro, a onda opet, 
slazeći na zapad, tamni, tamni, te pri dnu, gdje se s morem grli, ostaje 
sinje s crvenkastim rubom. Pod tobom je Jadransko more, od istoka 
preko juga do zapada kraja mu ne dosežeš, a na jutarnjoj tišini val 
za valom tiho se gibajući krasno ti odsijeva svu nebesku vedrinu, Od 
sjevera do istoka brda ti ustavljuju pogled, ali sela, što su pobrđem 
namještena, kad ih gledaš kroz onu vlažnu maglu, koje još nije sunce 
rastrgalo, ukazuju ti se upravo čarobna, Tuda se bani Trsteno sa svo- 
jim gorostasnim makljenima, Orašac s dubravom maslina, Petrovo 
Selo sa svojom zavjetnom corkvicom, Gospe od Vidica s ledenim vru- 
ikom Žlijebi; Srđ s ubavim svojim Konilom; varoš Pile sa svojim 
perivojima. Vidiš pod sobom komad Dubrovnika i ogromnu Minčetlu; 
vidiš otok Lokrum i za njim otočiće Mrkan i Bobaru; na lijevu im je 
Cavtat, a preko njega gube se Konavli s vrsima kotorskih planina, 

Dva primorca stoje na Gorici; jedan je 
visok, drugi nizak; zanosi ih divota ovoga 
prizora, te i nehotice okreću tamo i amo oči 
i po više puta, dok ih ne ustave napokon tamo 
negdje mimo Lokrum na nešto veliko, bijelo, 
napereno usred mora, rekao bi: labud raza- 
strtih krila. 

Oštro je pomorčevo oko, ono se daleko 
seže, i vješto je razaznati na pučini brod od 
broda, i poznati ga, koji je. 

' To je pulaka,') S punim jadrima približava se građu; to je hva- 
ljeni brod stare gruške kuće Vilenika. Svršivši svoj četverogodišnji 
put, vraća se sretni brod u domaću luku, ono što se reče, rušan i kru- 
šan, da zimuje i da se popravi, 


Dr. M. Ujević: Sjet ra 17 

Ovaj visoki čovjek, što čeka brod, Vicko je Vilenik, stari kapetan, 
koji predavši sinovima zapovijed broda, zamjenjuje s domaćim po- 
kojem pomorska stradanja, Onaj manji, to je mornar Krile, vještiji 
moru negoli suhu; njemu je od Kalkute do Brazilije kao drugima od 
Taganroga do Marsilje. 

Sunce se pomolilo iza Žarkovice i sjajnim zrakama udarajući u 
jedra pulaci, zlati ih, Rekao bi, da je i drvo oćutjelo sunčani pozdrav; 
jer pod dahom istočnoga vjetra naperi se sprva u vis, kao da bolje 
ogleda sunce, pak onda, zaronivši nosom u valove, rastjera ih oko sebe 
u prah, i čim naprijed zaplovi, gibne malo! na desno, pak na lijevo, i 
odvrati mu pozdrav, 

Doprla pulaka na rt lokrumski i upravila već mimo grad, Glavni 
stijeg vije se na krmi; sva tri jedrila nose na vršku razvite različne 
stjegove; okitila se lađa, neka bi ljepša na dom prispjela. Eto je već 
prema gradu; neviđenom se rukom savijaju donja velika jedra, pak 
kroz bok žicne plam, za plamom oblak dima, za dimom jekne top, a 
kopno mu odjekne. Jedan pukne, pak drugi, do sedam: to je pozdrav 
Dubrovniku, To je nekoć bio pozdrav; stari pozdrav, mili pozdrav on- 
dašnjih vremena; koji bi napunio veseljem srca starih Dubrovčana, 
koji bi suze radosti otiskivao niz obraz majkama i zaručnicama, koji 
bi podigao malo i veliko, daj trče na Pile, da gledaju putnika, koji se 
sretno kroz mrske pogube vraća kući, da zagrli svoje. Onda je obil- 
nost na moru plovila, pak se u Dubrovnik slijevala i glasila se u svom 
dolasku; a danas lakoma ruka brodarskih gospodara i nehajnost mla- 
dih kopetana zanemrila je ovaj veseli pozdrav. Gluho odlazi brod s 
domaćih žala, a još gluše dolazi; za nj nitko ne zna do sama mu go- 
spodara, koji ga s uhitnom radosti dočekuje i nesvijetla lica, dok ne 
vidi, da je dobit nadišla anis i koja mu je tisuća upala u gvozdeni 
zatvor, 

Polako dojedri prema Gospi od milosrđa i tu opet pozdravi Božju 
Majku i svoga parca?) sv. Vlaha na Gorici s pet žestokih hitaca; pak 
onda razapinjajući savijena jedra, upravlja veselo put gruških žala. 

Devet je ura s jutra; ćuh s kraja, koji je pomalo tjerao pulaku 
Vilenikovu put Gruža, otide, što reku pomorci, za suncem, s čega, kad 
ona dolazuka prema Grebenima, stigne je vjetrić podnevni i tisne je 
veselo put unutrašnje luke. Jedri ona na sva jedra i istom se promoli 
između Dakse i Lapada. 

Jedri pulaka mimo Daksu, pak okrećući kormilom na lijevu, 
divno zavije put Kantafika, Na glas kapetanov dio mornara leti uz 

prepredane ljestvice dovrh jedrila i spušta i kupi gornja jedra, a dio 
krova duši donja, neka bi plav s umanjenom silom uljezla u luku i 
pristupila žuđenom počivalu. Množ plavčica,) punih gruške mladeži, 
zaveze na susret dobrodošle pomorkinje, u njima voze jedni, da što 
prije pozdrave svoje, voze drugi, da bi joj pomogli osidrati se i za 
kraj se vezati. 

Prošla je Kantafik, mimoišla je prve škare,*) plovi do pred kuću 
Vilenikovu, pak onda pljusne u more ogromno sidro, jedra se prevrnu. 
a vještim činom brod se okrene krmom put igala5), kroz oka9) ispusti 
debela čela"), koja prihvatajući pridošle plavčice, vuku ih i svezuju 
oko kamenitih stupova, 

Usklik je na igalu, vika je na brodu, viju se kape, mašu ubrusići, 
grme čestitanja i pozdravi, ali sa svim tim posao se ne ostavlja. Ka- 
petan zapovijeda s krme?) nostromo") odjekuje s prove;'“) škripe 
prekrstači,!!) čim se niže snimaju, graju po njima mornari, čim jedra 
zavezaju, kamarot!?) leventuje!) na piku'*“) i randu) zavija; štu- 
caju!*) čela po krovu, ono se veže, ovo se ukolač sakuplja, ono se pri- 
teže, da ne vjetre'7 prekrstači, Svak. zna, što čini, i rabota tako leti, 
da u malo doba sve je na svom mjestu, a paluba umorna s igre po 
morskim valovima, poljulja se još malo, pak sjede da se odmara, ute- 
6nuta sidrima i svezima, kao ubava gospođica nakon noćnoga plesa, 


kad legne na domaću svilenu' ložnicu, 
Mate Vodopić 


1) brod na tri jedrila; >) zaštitnik; 3) čamaca; 4) mjesto, gdje su se gra- 
dili brodovi; 5) obala; “) otvor na brođu kroz koji prolazi konop; 7) debeli 
konop; 8) zadnji dio brođa; 9%) najstariji čovjek iza kapetana, koji upravlja 
mornarima; 10) prova, pramac broda, prednji dio; 11) dugi balvan, za koji se 
veže jedro; 12) mlađi mornar, koji poslužuje kapetana; 13) lijeniti se; 14) pre- 
krstač od rande; 15) jedro od krme slično nepravilnom trapezu; 15) lupati; 17) 
drmati se od vjetra. 


* 


13. Sva tvarna (materijalna) i duhovna dobra u hrvatskoj državi 
vlasništvo su naroda, te je on jedini vlastan njima raspolagati i njima 
se koristiti. 

Prirodna bogatstva hrvatske domovine, napose njezine šume i 
rude, ne mogu biti predmetom privatne trgovine. 

Zemlja može biti vlasništvo samo onoga, koji je obrađuje sam 
sa svojom obitelju, t. j. seljaka. 

Suša 


1 


Zapečatilo se nebo. Samo kadikad duhne suha, jaka jugovina, 
što drma stablima i sagiblje do zemlje žito. Tad još više žeže Božje 
sunce, a vjetar nemilosrdno bije i ljude, koji nemoćno sjede pred 
vratima svojih kuća, i blago, koje traži među škrapama uveo čupak 
trave, Nu 

Umor i smirena žalost je na licima težaka. Žito, KOR: hrana, 
“eto, osušit će se. Nekim je još jedina nada vinogradić, stvoren u 
iskrčenom komadiću ledine i ograđen kamenjem, i stoka. I bob i du- 
han izgorio, propao, a vode u kojem bunaru ili lokvi ima samo toli- 
ko, da jedva dotiče za napajanje blaga, Presuši li i to, tada ne pre- 
ostaje drugo, nego da izgine marva, a za njom i ljudi. Te su bunare i 
lokve iskopala pojedina plemena za svoju potrebu, Kad je vode 

dosta, nitko ne brani i onima iz drugog plemena, da uzmu za kuću i 
napoje blago, ali kad udari silni, suhi južni vjetar i pripeče Božji: 
zvjezdan pa počne nestajati voda skupljena od proljetnih kiša, tad 
se svatko zabrine i pomisli: hoće li doteći? 

Nema u cijelom tom krševitom kraju, na stotine milja daljine, | 
žive vode, Za nerodice ljudi su se navikli podnositi glad, ali žed je 
teže podnijeti; i kad se zadugo nebo ne smiluje, da suzne na niih, 
oni se uznemire. Zabrinuto gledaju u zrenik, ne će li se pomoliti 
oblačić, da im navijesti kišu, život, Svako razočaranje raspaljuje u 
njihovim prsima ljutnju i neprijateljsko raspoloženje prema svako- 
mu, koji se usudi da dirne u ono malo vode, što je u bunarima i lo- 
kvama još ostalo. Od sunčane silne žare krv im vri, navire pod kožu 
«i na oči, koje se krijese kao u risa, 


2, 


Zato se i zovu dva sela »Suhi do« i »Žedno«, jer u prvom, što 
leži u dubokoj kotlini, najprije presuši voda, a u drugom najprije 
ožedne ljudi. Ali u tim selima ipak svatko pazi na kumstvo i prija- 
teljstvo, i čovjek rado priskoči čovjeku u pomoć u potrebi. Malo se 
između sebe pravdaju. i momci ne otimlju djevojke pod silu neđo ih 
prose i vjenčaju po dobromu, starom, običaju, ali za duge nemile 
pripeke, ako panestane vode, kao da se svi preobraze. Prijatelj 
bježi od prijatelja, kum od kuma, a momci i ne misle o svadbi. Svatko 
se uvuče u kuću i crne mu se misli motaju po glavi. 

3. 


I dva susjedstva, Volarića i Lasića, življahu uvijek u prijatelj- 
stvu i slozi, Momci su se družili i bacali kamena s ramena, starci 
pod jednim drvom hladovali paleći mirno jeftin duhan iz svojih 
drvenih lulica, djevojke se pod ruku hvatale i na pašu zajedno odi- 


lazile, a pred jednim dvorištem prele i razgovarale se. 


Često je stari Ivan od Volarića zalazio k mlađemu Stjepanu od 
Lasića. Bio mu je Stjepan omilio, jer je bio bistar i radin, Njih dva 
mirno su se razgovarali o vrsti i cijeni žita, o novoj lozi, kojom će 
zasaditi svoje vinograde, uništene filokserom, o novim spravama, 
kojima se može brzo i lako splastiti sijeno, i nagoviještali, da će 
doći vrijeme, kad će ih težak moći nabaviti, I mnogi drugi težaci 
dolazili su k njima na razgovor i svjet. 


4, 


»Što je to ove godine, kume Stjepane?«.,, uzdahne jedne ne- 
djelje stari Ivan sjedajući na klupu pod starom košćelom u Stje- 
panovu dvorištu, kad su se vratili iz crkve. »Eto, izgori sve, Lokva 
pred mojom kućom na po je presušila.« 

»Ne pamtim ni ja takvog ljeta«, odgovori Stjepan namrštena 
čela. »Bit će dobro, ako doteče za blago. Ona moja lokvica presu- 
šila posvema«, 

»Pa poji iz moje«, izusti tiho Ivan, 

»Ako se bojiš, da ne će doteći...«, odbije tobože Stjepan, tje- 
skobno, ko u strahu, jer je znao, da mu je Ivan preko srca ponudio 
gostoprimstvo, 


Ivan uspravi glavu i zagleda se tupo u nebo. »Dat će Bog kiše!« 
»Uslišio tel« prihvati Stjepan, ali je pri tome mislio, da Bog ne će 
biti njima milostiv, jer ih je htio kazniti za njihove mnoge grijehe, 
i crna mu je slutnja stiskala srce i sjenila čelo, Nastade muk, koji 
prekidaše samo rikanje volova izdaleka i žalostivo blejanje ovaca. 
I blago je osjećalo sušu i na svoj se način tužilo. Toga dana razgo- 
vor nije tekao. Dva prijatelja nijesu imala srca da govore o boljim 
danima. 


»Dat će Bog kiše«, ponavljao Tan, tek da nošto kaže, a sam 


je najmanje u to vjerovao. 

5. 


Stjepan je pojio svoje volove na lokvi kraj Ivanove kuće, Sunce 
je tek granulo, i on je uranio, jer je znao, da će kasnije doći Ivan 
sa svojim, a on se bojao, da se s njim sretne, Rekao mi je, da pojim, 
koliko me volja, ali ja znam, da mu je teško, mislio je, 

Tješio se mišlju, da su odavna dobri prijatelji i gotovo se stidio, 
što ga se kloni, I korio se: mislit će, da bježim pred njim, i bit će 
mu žao. Volovi su pili lagano, dižući svaki čas glavu, Preživali su 
pohlepno vodu, koja im se cijedila niz čeljusti. Oklijevali su. Vidjelo 
se, da im je milo tu, uz vodu, i da je se ne mogu siti napiti. 


Stjepan ih je gledao mrko. I njemu je bilo žao ostaviti vodu, 
i objema je šakama otkad do-kad zahvatao, srkao polagano, gotovo 
pobožno, ko da srče medeniku, i vlažio lice, Sjedio je na kamenu na 
samoj ivici lokve i uživao u pomisli, što je tako uranio, Mogao se 
zadovoljan vratiti kući prije dolaska Ivanova, Zadovoljan? Ne. 
Osjećao se krivim, kao da je pokrao svog prijatelja. Gledao je od 
časa do časa prema Ivanovu stanu i mislio, kako bi bilo ružno od 
njega, da ga ne dočeka, Dognao je deset volova, koji su posrkali 
dosta vode i ostavili u ilovači oko lokve tragove svojih papaka. 


Od tih misli prene ga rikanje volova iz daleka, Skoči na noge i 
nadvije ruku nad oči, da vidi bolje. Kad vidi, problijedi. Bio je Ivan 
i gonio je na pojenje dvanaest svojih volova, Sada nije mogao ni 
pomisliti na odlazak, Stade nemirno, pokunjene glave, obilaziti svoje 
volove dovikujući im: haj, oj, kao da ih je tog trena dognao. 
Volovi, uzdignute glave, odgovarahu rikanjem onim dalekima. 
Sunce, visoko odskočilo, ždrakalo!) je kao usijana zlatna kugla, Kad 
Ivan priđe k vodi, Stjepan mu dovikne: »Što tako kasno?« Ivan ga 
samo pogleda i mahne rukom. Izvadi iz usta utrnulu lulu i turi je za 
pas. 

»Uzmutili su svu vodu«, izusti kroza zube muklo, gledajući na 
Stjepanove volove, 


Stjepanu dođe teško oko stca. Htio je započeti neki razgovor, 
ali nije smogao riječi. A Ivan se naslonio o sohu, kojom je badao 
volove, i gledao zamišljeno, uporno u lokvu. 

»Zbogom«, pozdravi ga suho Stjepan, pogna volove i uputi se 
lagano za njima, Ivan mu ne otpozdravi, Nije ni glavu okrenuo, Tek 
kad je Stjepan dobro poodmakao, promrmlja: ne ćeš ti više tako, 

6. 


Prošla su puna dva mjeseca, da nije palo kapi. Ljudi su gledali 
tužno u nebo, ne će li se pokazati oblak, Često je žena pozivala 
Stjepana iz dvorišta: »Vidiš li?« »E, rekao bi,« zagledao bi se on 
u dva tri oblačića, kako se kradu na nebosklonu. Ali, kad bi se oni 
rastegli i nestali kao magla, uzdahnuo bi teško: »Lunje«?). 


Od svakuda mu dolažahu seljaci i molili ga, da ih pusti pojiti 
blago na njegovoj lokvi. »Presušila, prijatelju, presušila, Nema ni ka- 
pi«, odgovorio bi im s iskrenim žaljenjem, I oni su se vraćali kući 
kao osuđeni, 


Jedan dan dođe Perica, najmiliji drug iz mladosti, i ponovi 
molbu mnogih. Na obični odgovor prijatelj ga upita: »Pa gdje pojiš ti? « 
»Na lokvi Ivana od Volarića«, 


»De, moli ga, da pusti i mene«, »Bojim se, ne će dati«, odgovori 
zamišljeno Stjepan. Ali, kao da se pokajao, reče odmah: »Pravo, 
nije nikad nikome branio, al' eto sad..., boji se, ne će doteći ove 


godine.« 


»Znaš što?« saleti ga Perica, »dat ću ja tebi moje volove na 
pripaš.« Stjepan nije imao srca da ga odbije. Mislio je: teško je i 
njemu, pa treba prijatelju u nevolji pomoći. I tako je uz svoje stao 
goniti i Peričine volove. Ali, kad god bi došao na lokvu, krao se 
kao lupež i ogledavao, da ne bi banuo Ivan, Od onoga dana, kad mu 
nije odvratio na pozdrav, nije ga više vidio i sad se još više čuvao, 
da se s njim sastane, jer se sad uistini osjećao krivim, Ali, što je 
mogao? Il' ovako il' propasti. 


1. 


Uranio bi uvijek u praskozorje, da pretekne Ivana i da bi mo- 
gao otići, prije nego on stigne, Na njegovo iznenađenje, Ivan jednog 
dana urani. Na njegovu obično blagom licu ležao je tvrd izraz, što 
Ša je gotovo nakazilo, 


»Otkle tebi svi ovi volovi?« upita, kad je stigao na dohvat 
glasa, 


»Nijesu svi moji«, odgovori plaho Stjepan. 


»Pa tko ti reče, da smiješ pojiti tuđe volove?« 

»To su kuma Perice; dao mi ih je na pripaš«, pokuša, da ga 
udobrovolji Stjepan. 


»Marim ja. Ne dam, čuješ li, drugome nikom pojiti. Nema vode 
još za malo dana.« 


Stjepan umukne ko poliven. Najedamput Ivan stade kupiti ka- 
menje i tjerati volove, što su mirno pili. »Nemoj Ivane, brate«, stade 
ga moliti Stjepan. 

»Ne dam više ni tebi — odlazi, jesi li čuo?« Stjepanu se nadade 
na plač, Nije mu Ivan nikad tako progovorio od njegova djetinjstva. 


»Odlazil« vikao je Ivan, kao da ga je spopao bijes, I pošto je 
Stjepan bez riječi zurio preda se, viknu: »Ne ćeš zar?« — i poleti 
prema kući. 


Stjepan pomisli, da je poludio, i dubok mu.se bol kao hladna 
guja ovije oko srca. Slutio je zlo. Eto, izginut će svi, bez svoje kri- 
vice. Malo zatim se Ivan vrati. Premetnuo se puškom, Stade na dva 
koraka ispred Stjepana, pogleda ga zakrvavljenih očiju i vikne: »Za 
posljednji put ti velim, odlazi!« 

»Ivane, što si to naumio?« jedva istisnu zaprepašten Stjepan. 
»Hočeš li, ili ne ćeš?« I pošto Stjepan, onijemio, nije dao odgovora, 
ustukne dva tri koraka i uperi pušku u njega, 

»Ivane, brate!,,.« usklikne Stjepan. Puška puče. Stjepan se 


zatalasa, jeknu i sruši licem na zemlju. Ivan objesi mirno pušku o 
rame, potjera svoje volove i vrati se kući, 


Na glas puške iz obližnjih kuća mnogi izađoše na vrata. Neka 
im slutnja kazivaše, da se nešto krupno dogodilo. I kad, oslušku- 
jući, razumješe, đa je sve svršeno, istrčaše na lokvu. Nađoše Stje- 
pana mrtva, Tužno gledahu jedan na drugoga, i jedna je riječ bila 
. svima na ustima, ali je nitko ne izgovaraše, 


Suša, 


Rikard Nikolić 


1) sjati; *) lagani oblaci, koji ljeti nastanu i odmah se rasplinu. 

Galijotova pesan 

2 kle?) si me prikovali zlizane za dve daski, 

ja nisan već d&ma videl, ni svoje zagledal majki, 

Si 1' cala mi, kiića bćla? Si !' mi, majko, prebolčla? 
Mšre, more sinje! 


Pčkle su me zakopali va ovdi drčvenii rakvuš), 
Videl nis bora va štime, ni na nčbe since ž&rko. 
Si 1 se, drevo, osiišilo? Si !' se, since, ugasilo? 


More, mćre sinje! 


Nogi si mi polomili, strli sd mi dišu mladi, 

Brižan sćn ti na tn svčte! ,,., Galabi, 6j beli tići? 

Poletite dole k jugu ter moji pozdrav'te majku! 
Mšre, mčre sinje! 


P&st*) zemlji mi prinesite! Bašelka5) mi strak darujte! 
Stiho včslo će procvast mi i diša će utašit se, 
. Pak ću ć6npiit mirno sliišat, ča mi šapćeš skroz galiju, 
. More, more sinje! 


Maklo 68š mi pćsan pevat: »Utopit ću br&d prokleti; 
dubokš ću ja peljat' te, mir kadč je, hlad i sčna; 
ko deta ću čiuvat' slćpo i zibat' te lepo, lčpo: 

Trajna, nina, nčna!« 


Vladimir Nazor 


1) rob, koji vesla na galiji; £) otkad; 3) raka, grobnica; 4) šaka; 5) bosiljak. 
* 
14. Temelj svake vrijednosti jest samo rad, a temelj svakog 


prava jest dužnost. Stoga u hrvatskoj državi rad označuje stupanj 
vrijednosti svakoga pojedinca i ima predstavljati temelj cjelokupnoga 


narodnog blagostanja, 


Nitko ne može imati nikakvih posebnih prava, nego samo đo+ 
žnosti prema narodu i državi, koje jedino daju svakome pravo na 
siguran život. 

Poljica i poljička junakinja Mile Gojsalića 


Kada se voziš lađom iz Splita prema makarskom primorju, dok 
s desne strane vidiš, kako nad površjem morskim odskače uzvisiti 
otok Brač, s lijeve ruke priteže ti pogled druga sura visina, koja se 
gorostasno nadvila nad primorske obronke, priklopila svojim visokim 
glavicama obzorje i ne da oku daljega vidika. To je Mosor, između 
dalmatinskih planina ponajveća. Korijen mu je u liticama, štono se 
penju povrh vrela solinskog Jadra, a uzgrlo junačkoga Klisa, Na 
istoku presijeca ga rijeka Cetina, koja u njegovim gromadama i po- 
norima stvara onaj veličanstveni prizor, što je svijetu poznat pod 
imenom slapa Gubavice. Od Klisa do Zadvarja Mosor se pro- 
tegao gotovo upravo. Naokolo po njegovu podnožju s jedne i s druge 
strane razastrla se na razmake gojna poljca, na njima pri brdu sa- 
građene kuće, okupljena sela, razvedeni puti. To su Poljica, na 
glasu radi svojih prirodnih ljepota, ali još više radi svoje slavne 
prošlosti, 


Na ovom je kršu za nekoliko vjekova vladala sloboda domaće | 


samovlade u ona teška vremena, kad se sloboda više cijenila, jer se 
manje uživala. Sva su ova sela, zaokružena rijekom Cetinom, Žrno- 
vnicom i morem, tvorila malenu knežiju poljičku, kojoj domaća po- 
vijest bilježi veoma davni početak, 

Za doba turskog zuluma u Dalmaciji Poljičani dali su primjera 
vanredna junaštva, da im se u povijesti hrvatskoj dično ime spomi- 
nje. Kao što junački Crnogorac, zaljubljen u svoju krševitu Crnu 
Goru, i što siromašnija, to mu milija, nije dao pristupa neprijatelju, 
tako i Poljičanin za četiri puna vijeka stajao s puškom i handžarom 
na braniku svoga krša, 

Da bi našli oslona protiv sile turske, sklopili Poljičani godine 
1647, savez s mletačkom republikom. Ali u zao čas po se, jer im se 
baš sada počeli spravljati najernji dani. Žao Turcima, da se Poljica 
podala u naručje mletačke vlasti, a željni osvete radi pretrpljenih 
poraza u dugoj borbi s poljičkim sokolovima, odrede sad jednim ma- 
hom uništiti to leglo mosorskih ustaša, koji im ne davali mira, 

Godine 1649, krenu Topan-paša sa šest tisuća odabrane vojske, 
da srazi sa zemljom poljička sela, a čeljad na četvero sasiječe, Plač 
i lelek odjeknuo pod mosorskim klisurama, Poglavari poljički saku- 
piše se na vijeće, veliki knez od Poljica bio Juraj Pavić. Čas je odlu- 
čan za Poljica, smrt ili život. Ali otkud vojske, otkud zaire!)? Zapi- 
taše pomoć u Mlečana, ali teško vuku po poruci. Mletačka guja znala 

se ispričati i zabaviti svojim poslom. Turčin već stupio u Srednja 
Poljica. Kud prolazio, sve pod ljuti handžar i plamen vatre okrenuo, 
Ženske, djeca i starci pribjegli pod Mosor, da se posakriju po spi- 
ljama i jamama. Od muškića sve, što moglo, dohvatilo se oružja, 
sabralo se u čete, Jedva ih se moglo nabrojiti jedna tisuća, Veliki 
knez odabra 300 najsrčanije momčadi, postavi im tri hrabrene voj- 
vode Stjepana Bobetića, Petra i Juru Kulišića, da na glavnom klancu 
budu spravni dočekati Turke, 

Na 27, ožujka 1649, knez Pavić okupi vojsku pod Gradcem, po-- 
moli se Bogu i svetom pokrovitelju Jurju te krene na Turke, koji se 
utaboriše ispod Mosora. Živ se oganj sipao za više dana. Poljički 
ustaša znao u svom kršu, kud će stopom krenuti, kud će glavu za 
kamen skloniti. Dok jek pušaka bono odjekivao mosorskim liticama, 
starci vapili Boga u pomoć, a ženske noseći u naručju nejaku djecu 
polijetale na bojište, da svojim muževima pridodaju džebanu*), do 
potrebe zaviju ranu. 

“ Krasan je primjer djevojačkog junaštva poljička junakinja Mile 
Gojsalića, ljuba vojvode Petra Kulišića. Tužnim srcem rastala 
se s dragim svojim, kada krenuo s četom u boj, ali veća je tuga mo- 
rila, što se bojala, da će Turci ovoga puta uništiti Poljica, Ljubav za 
Petrom i za domovinom duboko je kosnu u srcu, misli na jedno ju- 
načko djelo, dostojno Djevice Grleanske i Judite Betulijske, Bila dična 
kći plemenite poljičke kuće Gojsalića. Preobuče se u najsjajnije 
odijelo, naresi se zlatom i srebrom te pođe u tabor Topan-paše, da 
ga začara svojom ljepotom, da joj dade pristupa k barutani pokraj 
čadora, gdje je ona odlučila podmetnuti vatru, Prah će prsnuti, la- 
6um?) će se upaliti, paša će poginuti, poginut će i mlada junakinja, 
ali će se Turci smesti i Poljica spasti, 

Što pametno zamislila, to junački izvela, Jednoga popodneva, 
kada se najljući bio boj ispod Mosora, kada Turci čekali zairu i za- 
povijedi od svojega paše, podiže se velik oblak crna dima, začu se 
strašan tutanj, izgorje barutana i čador, poginu Topan-paša, poginu 
i Mile Gojsalića, ali kada Turci dočuli za pašinu smrt, ostali. bez 
glave, smeli se, pobunili, i stadoše bježati k izgorjelom taboru. Po- 
ljičani ih tada snažno zaokupiše, ne dadoše im stopom krenuti na- 
trag, već ih nagnaše nad visoke klance povrh Zakučca i tu u duboke 
ponore do jednoga strmoglaviše, 

Iza ovoga strašnog poraza ne mililo se više Turčinu poviriti pod 
Mosor u Poljica. Frano Ivanišević 


1) hrana; *) prah- olovo, taneta i t. d., municija; 3) mina, potkop. 

U arsenalu 


Uniđoh u prostranu mračnu zgradu s visokim zidovima i zača- 
đenim stropom, punu željeza, radnika i strojeva. 

Moj je provodič čovjek koštunjav, mršav, a govori četiri jezika. 
Oči su mu hitre i brzo prelijeću od predmeta do predmeta, a onda 
. se gube k moru, kao da nešto traže.., 

Kretasmo se od stroja do stroja, od željeznih ravnih ili zavijenih 
oštrica, koje dubu željezo, do golemih kotača, koji munjevnom brzi- 
nom proizvode silu, što pokreće sve radnje u tvornici, A posvuda su- 
* sretasmo radnike u tvorničkoj odjeći — u plavim pruganim surkama 
i sa zamazanim tamnim kapama, 

Pocrnjeli od željeznoga praha, zaglušeni od $rohotnoga šuma 
strojeva, stajahu na svojim mjestima ili se zibahu sa željezom u ruci 
u teškoj šutnji,,. Činjaše se, da očekuju samo svoj podnevni i ve- 
černji sat, kad iza vrata tvornice osvane sloboda, u kojoj ih očekuju 
matere, sestre ili žene s toplim zalogajem i slatkim riječima. 

Priđosmo nekom željeznom batu na paru, koji je lupao po gole- 
mom željezu s nekoliko stotina konjskih sila. Dvadeset radnika 
vrtjelo je usijanu kovinu naprežući se teško i sa znojem na čelu, a bat 
je davao gromorne udarce, kakvi se jamačno ni u paklu ne čuju. 

— Čemu će to? — upitam provodiča. 

— To je valjak za novu lađu. 

— Zar se nova lađa gradi? 

— Vani joj je podignut kostur. 

U meni poraste želja da vidim buduću lađu, i krenusmo na mje- 
sto, odakle se čula reska, zaglušna daleka zvonjava niz more, kao 
da negdje u blizini divovi razaraju golemim ćuskijama visoka brda 
tvrdih kovina. 


Putem mi pripovijedao provodič, da će lađa za mjesec dana biti . 


gotova i zaploviti morem, Godinu dana hiljada radnika radi, a mnogi 
taj rad zapečati 1 svojom krvlju, 

— Kako se to događa? — upitah, 

— Padaju joj sa rubova kao mrtve ptice, 

Pred nama niče more i kostur lađe u luci, Bijaše velik, dug, že- 
ljezan i čunjast. Kao mravi puzale su po njemu uza skele sitne prikaze 
ljudske, i od njih se samo čuo vrisak željeza, , 

Zrak je drhtao od avada jeke, a more je mmra u suncu, kao 
da jedva čeka novi parabrod., 

Zadubih se sav u rad radnika. Nehotice kliknuh promotrivši iz- 
nova čitav kostur: 

— O, kakva li je to grdosija, kakvu li samo utrobu ima! 

Provodič, koji u taj čas stajaše zamišljen, progovori: 

— I svake se godine grade tako velike s mnogo sila i brzine. 
To je deseta, što je pratim svojim očima u more, 

— Volite li putovati morem? — zapita me zatim. 

— 0, i te kako! — uskliknem ja i stanem mu nabrajati ushitne 
časove na parabrodu: šaroliku boju mora, što se izmjenjuje za ra- 
đanja dana i noći, kod jasnog svijetla ili pod sjenom oblakovom, za 
osvitka zore i rumenog zapada. I sve osjećaje, što ih čovjek ima pro- 
dirući u daljinu i ostavljajući kraj za krajem: plavetne otoke i tihe 
svjetionike s kućicom pomorca stražara sazdanom na visokoj hridi, 
što lebdi u gluhoj velikoj samoći slušajući šum valova i cvijel bjelo- 
grivog juga... 

Ja sam to govorio u hodu na izlazu iz arsenala, a on se smiješio. 

— U vas je meka i pohvalna duša, — progovori on — nu ja 
osjećam drugačije. Ja ne volim lađu, koju goni para, oklopljenu že- 
ljezom, za koju se veli, da prkosi buri. Ja volim male barke ribarice, 
koje tjera vjetar i čovjek, volim one male barke, što se kao djeca 
podaju moru i po cio dan stoje S razapetim jedrima kod otoka. One 
su za me kao proljeće — uvijek veselje nose, 4 njima su odrasli 
očevi moji! 


Potrajala šutnja,., A onda mu stisnuh ruku, 


Poslije pet časaka lutao sam lukom promatrajući u daliini pe- 
peljkastosive engleske brodove, koji su stajali usidreni i ponosno 
stremili prema gradu, i brze brodarice na jedra, što iz svoje zemlje 
donošahu gradu svježe voće i povrće sazrelo na žarkom jugu, Zatim 
se obazreh prema arsenalu, i pogled mi pade na tri skršene, nemoćne 
lađe, koje ležahu u škveru čekajući popravak, 

Sunce je sjalo, i u niem se smijalo more tamnomodrom mramor“ 
nom bojom mrmoreći lakim valovima, kao da očekuje novi paro- 
brod; prema otocima i prema spuštenom nebu kružili galebovi... 
a ja sam sveudilj mislio na tri skršene nemoćne lađe, koje su svojom 
slikom zadavale bol i budile misao na buru, noć i razbješnjelo more, 
što prijekim udesom kida čovječji život. 


Josip Kosor 

Pregled dnevnoga rada i i počinka 


Bog je stvorija čovika na ovon svitu da radi; brez truda ne vrije 
ruda, ili se od truda zgrčit ili od glada umrit, nije druge. Za ništa 
ne ćemo gospodinu Bogu više odgovarat, šta za vrieme izgubljeno. 
stoga ne valja se lisičit (otezat, oklijevat) jutrom na rađu!); neton 
cikne dan, na noge, Kaže se: Ko rano rani, dva posla opravi, a ko 
kasno ustaje, obojak mu nestaje. Kad su rabotni (u Docu kažu ra- 
detniili radeći) a lipi dani, to će reć brez kiše, pravi težak 
ne čeka, da ga sunce zateče u postelji, u prozorje ili svanuće on se 
već opremija za u polje, sunce ga nađe u krču, Kad je pod zimu, 
okrenu ledovi, ružna vrimena, ne priši, čeka da dobro objutri, da se 
stepli?) dan, Čeljad timari blago, stopanjice i najmenice, koje valja 
da u red stave kuću, njimans) je liti, zimi uvik rano dizanje a kasno 
liganje. Je li u kući mlada nevista, nju je red, da se digne prva, poć 
na vođu, užgat vatru, sredit kuću. 'Di nije neviste, divojka kada stigla 
na svoje godine od mladosti i valjanosti, prva se diže i oprema 
kućne poslove; uza nju sprema i najmenica (sluškinja), koja je kuća 
drži, a di nije toga, svi posli jutarnji panu na pleća stopanjice ili 
gazdarice, Ženske se prve dižu, poza njiman muškići, mlađi pri sta- 
riji', a dica i sasvim stara čeljad najzadnja. Kad je svetac ili ružan 
dan pod kišu, mončad se pusti, da obaspe jutro sve do ručno doba, 
za divojke to bi bila sramota, one se uvik dižu rano, Kad se produbi 
čeljade, protegne se životom, izlomi latke, protare krmelje na oči- 
ma, stavlja na se zlamen sv, križa, to će reć prikrsti se, pomoli se 
Bogu i oblači se, 

Kad se težaci na večer vraćaju iz polja, iđu na vodu i umiju 
ruke od zemlje, gnoja, a niki i obraz od pota (znoja). Mlađarija, 
šta došla iz soldatije, umije sada ruke i vrat sapunom, koji daje 
mirlis. Po nekin selin i divojke umivaju se u sapunu, da in bude 
bilijat) koža, 

Svak se oblači i obuje kraj svoje postelje, Zimi, kad je više puta 
mokra obuća, ostavi se obnoć sušit pokraj ognja, pa ujutro niki se 
obuvaju kraj komina5), Kad se počne obuvat i odivat, ne čini drugog 
posla, doklen ne svrši i sasvin se opremi, osin što moli Boga. Obučen 
i opremljen uzimlje svoj alat i iđe u polje. Obišno5) iđe se na rađu 
našćesrce"), samo zimi popije se kapac?) rakije i izidu dvi tri suve 
smokve, U gornjin Poljicin, 'di nije rakije, mlađarija ispeče po jedan 
kukuruz, iđe na rađu i zoblje. Dici se daju ujutro komad kruva, Po 

nikim boljim kućan u primorju naučili su se sada pit kavu ujutro, 
onaku šćetu (prostu), ulije se kapac rakije, da ojača, a niki piju kavu 
s mlikom; 'di nije mlika, ulije se žumance od jaja u cukar, s otin se 
primiša i pije kava s mlikon, Kad se počelo radit, ne pristaje se, to 
će reć, ne opočine se, tamo dok ne poskoči sunce, dok ne dođe ručno 
doba. Dok se ruča, počije se, sidne se na obalu, na gomilu, ili ako 
je liti, u "lad pod cablo"), opružu se noge i svi se skupu oko terpeze 
(zastor, na kon se prostre), da blaguju, Ko je od lule i duvana, kad 
se dobro napije, napuni lulu i zapali. O ručku se počine za debelu 
uru, pa onda 'ajd za rađon sve do podneva, Slava glasu Božjemu, 
podne zvoni, gospodar se prekrsti (učini zlamen križa), Bog se moli, 
pa se posida za obid ili užinu. Jiće je za obid malo obilatije, pa je 
i počinak obilatiji. Zimi se ne počije vele, jer je kratak dan, ali liti 
ko bi odolija na onon sparini, svak podvije ruke pod glavu i poslin 
obida traži 'ladovinu, da obaspe jednu dvi ure, kad se počme spušćat 
sunce zapadu. U kopačini vinograda najveće je jiće, jer najveća rađa, 
okolo četiri ure po podne marenda!") je, težak gucne zalogaj, to'ko 
(toliko) da se slađe napije, nema počitka nego odma' motiku u ruke 
do prid sami suton, kad se digne s rađe i polazi kući na večeru. 
Mrak se počeja 'vatat, zvoni Zdrava Marija, čeljad se okuplja u kuću, 
bilo liti ili zimi, pomoli se Bogu i sida za stol da večera, Po večeri 
ne iđe se odma' na spalo!i), nego ako je baš satrveno od truda. 
Mlađarija liti izađe prid kuću, na ulicu, a zimi okupi se oko komina, 
pa se vodu razgovori, šemluci do kasne ure noći, Koji su bili u svitu, 
na kraljevoj službi, pripovidaju, kako je tamo; ko se razumi u slova 
i služi mu dobro grlo, uzme pismaricu i zapiva na vas glas koju juna- 
šku, Još se čuje i po koja gusla 'di gudi, ali nije nać u svakon konši- 
luku čovika pratika!?) za guslanje i pivanje, 

Najveća je rađa u polju na pramaliće. Sadu se loze na mitado 
krčevine, škrope se loze rastopinom modroga kamena, taklja se!3), 
raskopaje vinograd, siju se rasadi za kupus, zelje i duvan, sadu se 
krunpiri, sije se ječam, kukuruz, podoraje se proso, sije se salata i 


*“ cviće, sadi se kapula!“), nosi se gnoj za duvan i kupus, Kad okrene 


led u proliće, bude neprilike s ovcan, nema jin se šta davat, kroz 
dugu zimu sve se ispraznilo, a vanka!5) u polju slaba pomoć, trave 
još nije. Čoban uvik u mokru, umete na sebi odiću i obuću, muke 
dosta podnese, Na lito sadi se duvan i kupus, okapaju se i ogrću 
krunpiri i kukuruz, sije se proso, prisađuje se zelje, škropi se duvari, 
čistu se zaperci na lozi, šulja se zemlja u vinogradu, ženje se i kosi 

trava, žito sređuje, beru se i sušu višnje, a tako i smokve. Ako je 
žetva kišovitajima dosta muke sa snopin, jer iskisnu, pa žito isklija, 
U sijačini prosa dodije volarin obad gonjajući vole, a u vršidbi muve 
i obadi smućuju vole. U litu se kopaju vrti za rasad, za mladi sad, 
neka busi prigoru, troja!*) i svaka travurina prožge, kopaju se 
pasikć!") za oranicu, strigu se ovce, Na jesen nosi se intrada!) u 
kuću, bere se grožđe, nosi se duvan, sabire, suši i pači!?), siče sušanj, 
sije se šenica ozimica, nosi se gnoj, beru se masline, Kad je jesen 
kiševita, duvan poplisnavi, a kukuruz ne mora se osušit, pa 'dikod 
i propane, mala pomoć od njega. Ni zimi se ne dangubi, pravom teža- 
ku, kaže se, nikad ne manjka posla. Kad prispije zeman?), rižu se 
loze, a je li lipa suva zima, krču se ledine, opkrčuje oko zemalia, vadi 
se kamenje, reble (panj), ziđu se ograde, siku drva, pali se klačina?!), 
popravljaju se i radu puti. Pane li velik led, pa se ne more vanka, red 
je pri'vatit se kućnog posla, o oruđu, blagu, izdilaju se stoci, popra- 
vljaju peći, ženske uređuju vunu, a muškići solu meso, kiselu kupus, 
napravljaju opanke, minaju i dilaju stine. 


Frano. Ivanišević 


1) posao, rad; ?) ugrije; 2) njima; 4) bjelja; 5) ognjište; 6) obično; 7) 
natašte; 8) kapljica; %) stablo; 1) užina; 11) spavanje; 12) vješta; 13) kolči se; 
14) crveni luk; 15) vani; 15) troskot (polygonum aviculare); 17) pasika, pasičina, 
jedna vrsta trave; 15) prirod; 19%) izravna se; 20) vrijeme; 21) krečana, vapnenica. 


Na ruševinama staroga Solina 


Seoba naroda dovela je u rimsku Dalmaciju, pa i u solinsko 
polje, slavenskoga ratara, kojemu uskoro ratnički narod Hrvata 
donese oslobođenje od avarskog gospodstva i dade ime. Hrvatski 
će seljak odsad kroz vjekove pa do danas obrađivati župno solin- 
sko polje i saditi lozu, masliru i smokvu uz obronke Kozjaka. 

Hrvatski se seljak nastani isprva među ruševine stare Salone 


i ne obnovi ostatke njezine, ne zbog toga, što je negdašnja Salona | 


bila sravnjena sa zemljom, već što su običaji stanovanja i naselji- 
vanja slavenskih plemena bili vezani za selo i seosko naselje, a ne 
za grad. Mnogo se pretjeruje u pričarju o rušenju i haranju za 
seobe naroda, Nijesu nadošla plemena imala ni mogućnosti ni volje, 
da odmah s prvog maha sravne sa zemljom sve, što je postojalo. 
Ostatke Salone rušili su i raznosili malo po malo vjekovi. 

Prvo je sjedište Hrvata bilo bliže Francima, kojih su vlast om 
isprva priznavali. U Ninu je bilo prvo središte hrvatske crkve. Ali 
doskora se težište hrvatskoga narodnog života pomiče više prema 
jugu i u blizinu solinskog polja. Kako se Split diže, tako se njemu 


“nasuprot solinsko polje razvija u središte hrvatskog života. A hrvate 


ski je Solin u neku ruku nasljednik političke moći i značenja starog 
Solina; u njegovu se polju 6. 1C76. pred golemom množinom puka 
i odličnika svečano kruni Zvonimir za kralja Hrvatske i Dalmacije, 

Solinsko je polje usko vezano s najstarijom poviješću Hrvata 
i s narodnom dinastijom Trpimirovića. Vjerojatno je dapače, da Trpi- 
mirovići potječu iz starohrvatske primorske župe, kojoj je središte 
bilo kliško-solinsko polje. Pojedina su hrvatska plemena, kako je 
poznato, bila smještena u pojedinim župama. Pleme Šubića imalo 
je svoje uporište i svoju djedovinu u Bribiru, pleme Svačića, poslije 
zvanih Nelipića, stanovalo je ponajviše oko Knina, a Kačićima je 
bila domaja između Cetine i Neretve. Mi ne znamo sigurno, odakle 
su rodom i plemenom bili hrvatski vladari, koje po knezu Trpimiru 
nazivamo Trpimirovićima. Ali više činjenica upućuje ras, da je nji- 
hova djedovina bila upravo primorska župa. U tom slučaju tvrdi 
bi Klis, grad primorske župe iznad Solina, bio odnjihao dinastiju, 
koja je kroz tri vijeka upravljala hrvatskom državom, a solinsko 
polje bi bilo njihova plemenština, 

Svakako su hrvatski vladari često i rado dizali zadužbine u 
solinskom polju. U Solinu je kraljica Jelena podigla grobnice za 
hrvatsku dinastiju; u solinskom je polju otkopan kraljevski samostan 
sv. Mojsija i crkva u sredovječnoj »Gradini«, građena za svečane 
obrede dvora; u solinskom se polju spominju kraljevske mlinice, u 
njemu »blaženo počiva« kralj Stjepan, kako se veli u jednoj listini. 


Ljubo Karaman 
* 


15. Vršenje svih javnih dužnosti (funkcija) vezano je odgovor- 
nošću, Svatko, tko u ime naroda ili države vrši javne poslove blo 


kakve vrste, odgovara svojim dobrom i svojim životom za sva djela 


i propuste. 

No dužnost i odgovornost prema cjelini imaju biti temeljem svake 
djelatnosti u posebničkom (privatnome) životu svakog pojedinca, 
člana hrvatskoga naroda. ' 


Dr M. Ujević: Sjetra 18 

Don Frane Bulić 


Solin se nalazi u divnom kraju Dalmatinske Hrvatske, gdje se 
krajolik pustoga kamena prekida zelenim poljima, maslinicima i vino- 
gradima, vrtovima i voćnjacima, što ih pali žarko južno sunce i osvje- 
žuje dah plavoga Jadrana. Ovo tlo, koje u biljkama stvara sokove pune 
slada i žestine, posvećeno je spomenicima drevnoga hrvatskoga narod- 
nog i kulturnog života. U tom je kraju živio i radio don Frane Bulić, 
svećenik i učenjak, rođen 4, X, 1846, u Vranjicu kraj Splita. On je 
polazio gimnaziju u Prikom i Splitu, bogosloviju je švršio u Zadru, a 
mudroslovlje u Beču, Neko je vrijeme radio u školi, te je bio i rav- 
natelj splitske gimnazije, Sudjelovao je i u političkome životu, pa je 
kao narodni zastupnik bio član zemaljskog sabora u Zadru i parla- 
menta u Beču, gdje se zalagao za sjedinjenje Dalmatinske i Posavske 
Hrvatske. Ali glavno je njegovo životno djelo proučavanje i iskopa- 
vanje poganskih, starokršćanskih i narodnih spomenika, koji se, kao 
zakopano blago, kriju pod slojevima zemlje i' kamena, Njih može iz- 
nijeti na danje svijetlo samo veliko znanje spojeno s ljubavlju. Toga 
je bilo kod don Fra rane izobila, pa je zato i imao u svom radu puno 
uspjeha, 


Skole velike sposobnosti razvio je osobito kao ravnattelj split- 
skoga arheološkog muzeja i kao čuvar povijesnih i umjetničkih starina 
za srednju Dalmaciju. Brinuo se, da snažni udarci novog života ne 
poruše staro lice splitske Dioklecijanove palače. U ruševinama Solina 
otkrio je bazilike iz IV., V. i VI, stoljeća i nekoliko starokršćanskih 
groblja s grobovima mučenika, što nam dočarava život prvih kršćana 
na dalmatinskom tlu, U okolici Knina otkapao je s fra Lujom Marunom 
mnogo starohrvatskih spomenika, koji potječu od IX. do XII, stoljeća. 
U Rižinicama iznad Solina našao je kameni ulomak s natpisom kneza 
Trpimira, a u Bijaćima, između trogirskog i kaštelanskog polja, 
ostatke crkve Sv, Marte, Trpimirove zadužbine, i tragove kneževih 
dvorova, Na Otoku, sred rijeke Jadra, u Solinu, otkrio je ploču kraljice 
Jelene iz 976., s divnim sadržajem, u kojem se spominje njezin muž 
Mihajlo Krešimir i sin Stjepan Držislav, a u Gradini je mašao kru- 
nidbenu baziliku kralja Zvonimira. 

Uspjehe svoga rada i svoja znanstvena iskustva objavljivao je u 
splitskom »Vjesniku za arheologiju i historiju dalmatinsku«, koji je 
prije izlazio na talijanskom jeziku, pa je upoznavao i strani svijet s 
drevnim spomenicima, nađenim na tlu Dalmatinske Hrvatske, Za svoj 

rad stekao je velika prizanja i u tuđini i u domovini, te je postao član 
mnogih znanstvenih zavoda u stranom svijetu, a zadrebaško ga je sve- 
učilište imenovalo počasnim doktorom. 

Iz porazbacanoga i sakrivenog kamenog blaga don Frane Bulić 
otkrivao nam je svojim ustrajnim radom rimsku, starokršćansku i 
hrvatsku narodnu povijest, Ti nam spomenici govore o nekadašnjoj 
rimskoj moći, o životu prvih kršćana i o poletnoj stvaralačkoj snazi 
stare hrvatske kulture, Zato su oni naš ponos i opće narodno dobro. 

Don Frane Bulić umro je u Zagrebu 29. VII, 1934., ali po vlastitoj 
želji zakopan je u Solinu, u jednom starom kamenom sarkofagu, kraj 
grobova kršćanskih mučenika, u onom kraju, gdje je proveo gotovo sav 
život otkrivajući tragove daleke prošlosti Dalmatinske Hrvatske. Kako 
je ovaj veliki učenjak bio skroman čovjek, vidi se iz natpisa, koji je. 
stavio na svoj sarkofag: »Hic iacet Franciscus peccator et indignus 
presbyter«, što znači: Ovdie počiva Franjo, grješnik i nevrijedni sve- 
ćenik, Njegov je znanstveni i rodoljubni rad žario srca svih Hrvata, 
pa mu je za vječnu uspomenu podignut u glavnom gradu Hrvatske 
lijep spomenik, 1. A. 


Na Marjanu 
«i 


Otkad su dani duži, i o zapadu sunca sve ljepše, ja predveče rado 
lutam po obližnjoj okolici gradskoj. 

Penjem se više puta i na golo krševito brdo, što se diglo gradu na 
sjeverozapadu, 

Ima više putova, kojima možeš k njemu, ali svi teški i jedva pri- 
stupačni. Najkraći put je onaj, što vodi kroz najveće predgrađe 
gradsko, Uska, vijugava i sve strmija ulica, Napučena je varošanima 
seljacima. Nije, rekao bih, nikad čista, a katkad je i previše prljava. 
Ne vidiš časa, da mineš posljednje, najsiromašnije kućice, pa da izađeš 
na otvoren, čist zrak, 

Dočekuje te strm neravan put, pun porazbacanog kršja i kamenja 
izlizanog nogama ljudi i kopitima magaraca. Prolaziš uz neko groblje i 
— jer si već umoran, i noge te već bole, — sjedaš na kakvu škrapu') 
i gledaš preda se, 

A pod tobom je čitav grad. 

Gomila sivih kuća, iz boje niču bijeli zvonici. Rijetke bašče i 
skupine stabala prave u njoj zelene mrlje. Po dugim obalama i na 

gatovima u širokom zatonu gmižu ljudi, crni i maleni kao mravi, More 
je mirno, purpurno od sunca, što polagano zapada. Oveći parobrod 
ulazi u luku vukući visoko, o svoj dimnjak, dug trak dima, kojemu se 
rubovi svi crvene. U zadnjim kućama, daleko tamo prema planini za- 
bliještila su stakla na prozorima, pa bih kazao, da čitavo ovo pred- 
građe sada gori. 

Nitko te ne buni, Okolo mene — kao i posvuda na tom brdu — 
samo hridine, drač i po koje kržljavo i oštećeno stabalce. Ne čuješ 
nikoga. Žamori su gradski u ovaj čas sve tiši, a — rekao bih — i 
uvijek dalji. 

Ja dugo gledam, sve dok se prvi mrak ne uhvati, Onda se žurim 
natrag, 


2, 


Tako je bilo nekoliko puta. 

Al jedno predvečerje trgnuh se na neki štropot, 

Čovjek je izlazio iz onoga groblja. Zaključao vrata. 

Kad mi dođe bliže, vidjeh ga bolje. 

Visok, mršav i zgrbljen, Pomaže se štakom, noseći mrtvu nogu. 
Odijelo mu jadno, Miče se oprezno i mrmlja nešto kroza zube. 

Prolazi baš uza me, 

Kad me najednom ugleda, on stane i digne glavu. 

Njegovo je lice suho, ispaćeno, obraslo zapuštenom bradom. Oči 
mu ljutite; zvjera njima naokolo, kao da iraži, na koga da  iskali 
svoju gorčinu, 

— Atkosi ti? 

— Đak, 

— Skulan.?) : 

— Da. Idem u školu. 

— A odakle si? 

— S onoga otoka, Ondje su mi roditelji — odgovorih ja pokaza- 
jući prstom na otok preko kanala, 

— Tim bolje... Hm. 

] izraz njegova lica postade odmak nešto blaži. 

— A što ti tu radiš? 

— Ništa. Sjedim i gledam. Lijepo je.., 

— Što? Što ti ima tu lijepa? — upita me : naglo uz kriv pogled. 

— Pa sve ovo, Grad. 

— Grad?... Pa taj je grad za te lijep? Derane! Ludovel!.., Taj 
brlog? To gnijezdo? To leglo vukova? ... Pfuj, vraže! 

I on pljune. 

Ja se u prvi čas prestraših, I štaka mu je sada podrhtavala pod 
lijevim pazuhom, Tresao se i veliki zarđali ključ groblja, što ga. je još 
držao u ruci spruženoj prema gradu. 

— Što ti znaš! Jedva si amo došao iz sela, Al počekaj malo. Utući 
će taj »lijepi« grad i tebe... Hoće, Vidjet ćeš... Mali, poslušaj ti mene. 
Poberi sutra rano sve svoje stvari. Skoči u Kabrti lađu. K majci! K ocu! 

Sad nisam više htio da skočim i da pobjegnem od toga čovjeka. 

A on je nastavljao. 

—- Gle, što je taj grad od mene em Invalida, Bogalja. A 
imam troje djece, A vidiš li onu kućicu, dolje, uz putić? Samo vrata i 
okno, Pravi podrum. Taman, Vlažan, Bez poda. 

— Ali, 

— Što: ali? Jesi li vidio smradnu ulicu, kojom se amo dolazi? , 
Oni je s općine navlaš drže onako, da narod pogine. Kada ne mogu da 
prelome komu nogu i bace ga na kakvo đubrište, kao što su to sa mnom 
učinili, onda truju smradom. 

— Prelomili su vam nogu? Oni od općine? 

— Jest, Jer kad nekoga služiš trčeći sedam dugih godina, svake 
večeri, kao vjetar po gradu, da tzvršiš svoju službu, i kada ti se pri 
tome desi nesreća, i padneš, i slomiš nogu, a oni te otpuste, i ne dadu 
ti mirovine no te bace s dječicom u onaku jadnu kućicu... onda ti je 
isto, kao da su ti svojim rukama prelomili nogu i metnuli te na neko 
đubrište , , , Eto, ubiše me. I još kleveću. Da su mi dosta pomagali, Da 
sam sam svemu kriv, Da pijem.., 

«Sve je veća mržnja gorjela u njegovim očima, Slina mu je dolazila 
na usne, 

— Pa što ste vi prije bili? — upitah ga. 

— Upaljivač gradskih fenjera,3) 

— Upaljivač! Fenjeri! 

— Da. Onaj, koji svake večeri trči od fenjera do fenjera, po svim 
ulicama, po čitavom gradu, i upaljuje motkom svijetla. Sedam dugih 
godina teške službe, u kiši, po vjetru. Danomice, Palii gasi. Pali i 
gasi,., A jedne večeri ne vidjeh na vrijeme jarka iskopanog, da se 
popravi neki kanal, Padoh unutra. I nesreća se dogodi, 

— Pa vi ste onaj? 

— Što? — začudi se sada on. 

Ja mu rekoh, kako sam preklani gledao s četvrtog kata one velike 
palače pred česmom na obali, gdje on upaljuje uveče svijetla trčeći od 
fenjera do fenjera. 

— Eh, vidiš. Hitro, Točno, I još vele, da sam pio. Da je pred 
jarkom gorio malen fenjer na motki, 

Htio sam mu kazati, što sam o njemu onda sanjario, misleći, da 
kakav anđeo užiže zvijezde na nebu pa silazi u grad, da otjera tamu 
i strah, Htio sam još koješta reći, ali se on poče iznova ljutiti, 

I njegov se govor prometnu u neko bijesno buncanje, 

On će se osvetiti čitavom gradu. Ima pod tim brdom neka to- 
pla voda, iz koje izbija smrad. Potražit će joj podzemna vrela; otvorit 
će joj putove. Neka siđe u grad. I sve ofuri; osmradi; zaguši, 

— To je sumporna voda. Lijek, Napravit će neka kupališta. , 

— Što? Što? 

— Tako vele u gradu. 

— Šuti, bedače!.., I ti si kao i oni, Rod vučji.., Opustit će od 
nje čitav taj grad, Postat će veliko jedno groblje. A ja ću biti grobar. 
Ha! Ha!.., A sve do onda ne smiju oni amo, da se nadišu zraka... 
Čuvam od njih ovo brdo, Puštam, nek se smeće gomila. Lomim svaku 
$ranu. Čupam travu.. Bacam kamenje na putiće, A onda, 

Ali ga ja nisam više slušao, 

Mislio sam: u što li se to rasplinu onaj moj san o dobrom duhu, 
koji pali svake večeri svijetla na nebu i na zemlji, 

Bilo je već dosta tamno, kad me on ostavi, rekavši, da sam i 
ja neki lopov i glupan. 

Micao se, kunući, oprezno dalje, Nestade ga, nalik na sutonsku 
avetinju,* prema najbližoj kućici, 

I te mi se večeri — gledajući ih odanle — pričinjalo, da sve one 
gradske svijeće ne plamsaju više onako veselo kao do sada, 

Od onoga dana išao sam na brdo drugim putem. 
Po njemu sam zbilja morao lomiti noge. 
' Ali se zato otvarao pred mojim očima širi vidik, Gorska kosa 
na sjeveru, s one strane nutarnjeg dugog zatona, na kome se bijelili 
uz more maleni gradići, Sad se istom viđao čitav jezik zemlje, što 
se pružio s istočne planine u more, pa se sav zazelenio, a nosi grad 
na jednome rubu brda na svojemu kraju, 


= 

Sad sam bio siguran, da ne ću nikoga sresti. 

I prohtje mi se jedno popodne popeti se na sam vrh brda, da 
gledam odanle, kako sunce zapada. 

Hodao sam po kršu bez ikakva stabla, skakao od kamena na 
kamen. Izmučih se dosta, ali stigoh i prerano, 

Na samom vrhu dizao se na kupu litica visok kamen križ, 

Stadoh uza nj; obujmih ga jednom rukom; obazreh se naokolo, 

Otoci, zatoni, rtovi morski, ceste i osamljene kućice na polja- 
nama, sve to leži poda mnom, dok se more plavi, a grad blista okre- 


.nut prema suncu na zapadu. 


Skidoh kapu, digoh je u vis i zamahnuh njome, 

— Splite grade! Splite grade! 

— Bravo; Nazore!,,, Sad mi se sviđaš, 

Trgnuh se i okrenuh, 

Moj je profesor geometrije stajao za mnom. 

Čovjek u svojim najljepšim godinama i lijepo građena jela, 
što ga je u elastičnom hodu njihao skladnim ritmom, držeći gotovo 
uvijek cigaretu između kažiprsta i srednjega malko podignute lijeve 
ruke, a mičući amo tamo desnicom. Lice mu pravilnih crta kao na 
kakvom starinskom kipu. Brada duga i gusta. A njegov mekani 
šešir s dugim krilima lebdi uvijek iznad glava ostalih šetalaca na 
ulicama i na trgovima, jer je oni visoka stasa. Viđao si ga posvuda; 
najviše pak ondje, gdje su ribari pristajali s tek ulovljenom ribom 
ii u ribarnici, I svi su ga ribari poznavali. Razgovarali se s njime, 
pokazivali mu lovinu, pričali mu sve, kako je na lovu bilo, A on je 
gledao, slušao, nešto bilježio, davao neke savjete. Znali smo, da zna 
ime svakoj ribici i račiću i da o njima negdje piše. U školi je bio 
dobar, razgovorljiv, a jer ga se nismo bojali, bijasmo mu ponajviše 
i nemarljivi i nemirni, Bilo je čak i nekih učenika, koji su ga ljutili, 
samo da ih malko izgrdi — onako iz srca i bez gorčine. 

Kad ga sad iznenada ugledah, ja se sav zacrvenih, ali ga se ne 
prestraših. 

— Ma bravo, sinko!.., Hvala Bada, što sam doživio i to čudo. 
Ipak se netko amo pope, ne štedeći svojih cipelica, da vidi ovu di- 
votu. Ima godina i godina, što govorim i propovijedam: Dođite je- 
dnom! Da vidite samo. Da i vi naslutite, što bi se sve dalo napraviti... 
Ali riječ moja osta uvijek glas vapijućega u pustinji, ., A što ti veliš? 
— reče on, pokazujući mi rukama naokolo, ' 

Vidje mi na licu, kako se i ja veselim, 

— Divota! A oni se šetaju po onim uskim uličicama bez zraka 


bez svjetlosti. Stružu đonovima, satove i satove; dižu i gutaju pra- 
šinu... A gle ovdje! Otvori širom usta, pa se nagutaj zraka! Ras- 
kolači oči: napij se dugo . Da bi barem otkad do kada, Al 
nikada.., ' 

— Al je tu seta, Golo, 

On sjedne ispod križa; zagleda se u kršje na strmini 

— Hm... Golo, Al, sinko moj, što je golo, to se može i obući. 

— Kako to? 

— Pa lako. Kad si go, ideš u dućan, Pogodiš, Platiš, Metneš na 
se, I gotova stvar — našali se on, 

— Eh, kad bi to tako išlo! — nasmijali se ja, Odijelo! 

— Pa da. Odijelo. Već ga i znamo... Bor, Pinus maritima. Lije- 


po zeleno odijelo, Ljetno i zimsko, Košulja i kaput, sine mojl,., Do- 


baviš, nasadiš i čekaš. Ne treba mu krojača, Ne dere se; no samo 
raste. U par godina čovjeku do pojasa; u dvadeset i preko glave. 
I gdje je bila pustoš — šuma zelena, Da, bor! 

— Znam ga. Jedan je i u našoj luci na otoku, 

— Ne jedan, ne. No tisuće i tisuće, A u malo godina, 

Sad sam se i ja veselio onome, što je njemu lebdjelo pred oči- 
ma. Čitava jedna šuma niče iz kršja, pretvara ono golo brdo pokraj 
mora u zeleni neki raj, koji kao da lebdi iznad grada, Njegova riječ 
stvara se za me u čin, 

Sjedimo jedan uz drugoga i gledamo, kako sunce zapada, gole- 
mo i crveno, u more, A kad mu i gornji rub uroni u valove, sve nam 
pred očima postaje zeleno, pa nam se čini, da se i ono kamenje po- 
krilo oko nas travom i papratima. Miris kadulje“ kao da se sad 
prometnuo u vonj borovih smola. Daleki žamor grada nalik j je na 
šuštanje grana. 

I on mi pokazuje, kuda će prolaziti putovi i stazice vodeći iz 
grada do toga vrhunca, se ' 

— Ja već znadem, kako će to biti. Već sam sve mjerio, pro- 
računao, crtao, Gledaj! Ondje će se pregibati strm zavijutak. Morat 
će se dugo proći — možda ćeš ti to i vidjeti — pa će se zidati vile 
na obroncima, a nešto lijepo, nalik na stalinaki hram, na ovome 
vrhuncu. 

— Baš ovdje? 

— Jest. Ne će više biti ovih hridina, Od njih će se graditi dvorci. 
Kao da one i čekaju na to... I grad će dobiti nova pluća, đa snažnije 


281 


diše, da pomladi svoju krv. I nestat će nečistoće tamo dolje, u uli- 
cama ispod židovskoga groblja, 

— A znate li onoga upaljivača fenjera? 

— Znam ga.. A zna i on mene. Slab čovjek, Pustio je, da mu 


mržnja otruje dušu. Da ima nekoliko ovećih zelenih stabala okolo 
kućice, što je dobio od općine, ne bi bio onakav.., A bit će drukčiji 


i mnogi građani, kad budu mogli doći sve dovle, šetati se po šumi. 
Oni sami ne znaju, što im treba... 
— A djeca! A djeca! — klicao sam ja. 


4 

Uštap se već dizao, kad se s prvim mrakom spustismo nizbrdo. 

Bez njega bio bih slomio obje noge. 

Ali je on znao svaki kamen, svaku liticu, I u onom polumraku 
raspoznavao je puteljke, stavljao nogu na pravo mjesto, Vodio me. 

— Sinko, nema goleti na svijetu, što se ne bi dala pretvoriti u 
zelen lug. Ali ljudi to ne znaju. Oh, posaditi na pustoši šumu, njivu... 
pa makar i vrtić! Svuda ima nešto zemlje, da sjeme nikne, da stablo 
naraste, I duša ljudska .,. A pustimo sada to! Ti si za to još pre- 
mlad; ' 

Ali ja sam ga ipak razumijevao, 

Osjećao sam, da te večeri pada nešto i u me, Da bih i ja htio 
nešto saditi i saditi ... " 

. Udarismo nekom stramputicom do židovskoga groblja, pa se 
spustismo dolje, Prolazili smo uz prvu kućicu, i ja se nečesa sjetih. 
Digoh glavu. 

Na vratima je stajala visoka prikaza na tri noge, sva tamna, 
ispred slabe svjetlosti u onoj kolibi. Gledala je u nas; silila se, da nas 
bolje vidi, 

Najedamput nešto viknu. 

— Žurimo se, Prepoznat će moj šešir, — reče mi profesor. 

Ali prije no odmakosmo, dignu se vika, 

— A, štrigunel7") Sad i po mraku uhodiš. Ja sam tu gospodari 
Ne smiješ ti amo! 

I prvi kamen pane iza naših leđa, 

Lišismo se te napasti netom onda, kada svrnusmo za ugao. 

* 
Stignuo sam kući nešto kasnije i sav umoran. 


Nisam mogao odmah zaspati. Toliko sam mislio na te događaje, 
da mi ono brdo dođe te iste noći i u san. 

Vidjeh ga, kako se diže odmah pokraj grada, Spočetka je sivo, 
golo i kamenito, Neka je ružna prijetnja u njemu. Pod njime netko 
ruje. Tronog čovjek sa zločestim ustima i luđačkim očima gura se 
u njegove temelje, kopajući u njima kao golema krtica, Traži vrela 
smrdljive vode, da uguši njima grad. A brdo se trza i ljulja. Srušit 


ce se, Zakopat će pod gomilom kamenja i litica sve kuće i gatove ..," 


Al, eto, ide golem čovjek, Korakne, pa se prigne. Sadi nešto zeleno 
i visoko, A što se obronci više zelene, onome je drugome dolje, u 
temeljima, slabija snaga, uzaludniji svaki napor, 


I brdo se sasvim smirilo. Zeleno je i rosno, Blistaju se stepenice, 


kameni plotovi, vijugave staze. 


A gore na vrhu, pod suncem na zenitu , 
od mramora, 


.. bijele se stupovi hrama 
Vladimir Nazor 


1) kamen, osobito uz more; 
tako, lijepo; 5) žalfije; 


2) učenik; 5) svjetiljka; 4) sablast; 5) dobro, 


7) vještac, čarobnjak. 


Šuma spava 


Mrak je, Na dnu šume iz malena vrela 

kaplje tromo voda, i tih grgolj stoji. 

Koritu je na rub nijema sjena sjela 

pa u miru gluhu zvonke kaplje broji, 

Kada kaplja pane, ko od bolna srha 
svaki list se njiše; 

ide šum od zemlje sve do zelen-vrha: 
» Tiho! tiho! tiše.« 


Čeka narod cvijeća, paprati i buba!) 
očma punim sanka .,, Ona sjena sada 
laganu je ruku digla s kamen-ruba 
pa joj na dlan meki šutke voda pada. 
Svijetnjak svijeću gasi. Sklapa modre oči 
potočnica plava. 
Ispod crnih krila gluhe ljetne noći 
šuma tvrdo spava. 
: _. Vladimir Nazor 


1) kukaca 

U splitskom kraju 


Ma da je betonska cesta tvrda, ipak osjećaš neku veselu lagod« 
nost, kad ti se iza onih zavoja otvara pogled i pokazuju ti se široki 
oblici bliže splitske okolice. Svjež jutarnji povjetarac širi pluća, što 
požudno udišu onaj mirisavi zrak bora, mlade trave i mora. Oštri je 
Klis svojim lahorom namreškao mirnu morsku površinu u sjeni 
Vranjica i crnih velikih brodova i opružio dim tvornica pod sjenama 
Kozjaka u vidu duge maglice, Tišine nema, Poremećena je žamorom 
tvornica, brodskih dizalica, motora i vlakova, a kad te cesta približi 
borovu lugu, pjev te ptica sjeti, da nisi daleko od poljske prirode. 
Šteta bi bila ne ići ovim putem pješke, jer vozeći se imaš premalo 
vremena, da opaziš sve ono, što ovaj kraj čini tako živim i pri- 
vlačivim. 

Po strmim obroncima Mosora nanizala se kamena sela, koja daju 
osobito lijepu sliku navečer, kad su rasvijetljena, jer su u glavnom 
sva sela splitske okolice elektrificirana. Mravinci, Kučine, Kosa, 
Klis, Rupotine oživljuju zapadne Mosorove obronke, a svojim ured- 
nim kućama i gostoljubivim domaćinima pružaju ugodan odmor. 
Cestom, koja se lagano uspinje, prolaziš kroz polje, na kojemu se 
još danas dobro vide tragovi rimske kulture, Lukovi Dioklecijanova 
vodovoda, ruševine starokršćanskoga groblja i hramova privlače 
putnike raznih narodnosti na mjest& Salone, današnjeg Solina. 


Sa Mravinca, nedaleko od Solina, pogled postaje već širi prema 
moru, Zeleni Marjan budno straži nad Splitom te odmara umorne 
ljude svojim šumskim mirisom, drvoredima i neviđenim pogledima, 
Tko hoće da upozna sve ljepote Marjana, taj ga mora dugo posjeći- 
vati, i to u razno doba dana, Kadgod ga posjeti, činit će mu se druga- 
čijim i privlačnijim, a pojavit će se pri tom u njemu želja, da u isto 
vrijeme bude na svim njegovim stranama, Marjan je za svakog 
vremena na svoj način lijep, pa i za monotone jugovine, kad pro- 
matraš trome široke valove, kako se razbijaju o lukobran i grebenje 
Sustjepana i Meja. Stara se grana vjetrom izmučenog bora tužno 
Cvileći savija i prati svaki bijeli vrh vala, koji se ruši. Desetljećima 
ispraća Marjan hrabre naše morske vukove i pozdravlja ih očeku- 
jući sa strepnjom, da li će se opet vratiti, te svojim pripovijedanjem 
o dalekom svijetu, doživljajima i veselom pjesmom razveseliti svoje 
strpljive obitelji i drugove. Nad otocima se nadvili olovni oblaci i 
kidajući se žure prema masivima Mosora i Kozjaka čineći uz to cijelu 
okolinu nekako tužnom i sumornom, ali ipak veoma blizom i dragom, 

jer je i južni dan za pravog prijatelja prirode dan izvanrednih utisaka, 
koji ni u jednom slučaju, kako neki misle, ne umaraju dušu, već je 
naprotiv ispunjuju ozbiljnošću i razmišljanjem, Dok za dana vedre 
i hirovite bure i maestrala oštro oko gleda u bistre daljine, te opaža 
svaku pojedinost, oduševljava se novim i prekrasnim prizorima, dotle 
za jugovine gleda tamne čemprese, kako se tužno savijaju prema surim 
stijenama Svetoga Jere, i razmišlja dugo o svemu, što mu je najviše 
uza srce priraslo, Pod okomitim raspucanim stijenama sklonila se 
mala kamena crkvica, po kojoj je cijeli kraj dobio ime. U samoj 
stijeni izduben je stan, na kojemu su još danas čitava okna i dimnjak. 
Po legendi je to bio stan starih pustinjaka. To još više upotpunjuje 
romantiku ovoga dijela Marjana, na koji se sabralo sve, što može 
biti ljepše i veličanstvenije, Putem niz brijeg dižu se stoljetni cvjetovi 
agava i gusto makijino grmlje, a mali maslinov gaj okružuje vinograd 
na rubu plave morske drage, zvane »Kašuni«, Po bijelom žalu razlije- 
vaju se nemirni valovi miješajući svoj žamor sa šumom okolnih 
gajeva, Ovdje romantika Marjana doseže svoj vrhunac, a u posjetiocu 
ostavlja dubok dojam prave i ozbiljne ljepote prirode, koja nam je 
uvijek spremna dati iskrene radosti. Kako je tek Marjan živ i veseo 
za vedrog proljetnog dana, kad ti se od časa na čas mijenjaju pred 
očima divne slike sklada boja počevši od tamnog zelenila borove 
šume preko svijetlozelenih vinograda, crvenih krovova kućica uz 
more, plave široke pučine i dalekih plavetnih otoka s krupnim 
kapama bijelog kumulusa, 


Lagane se. jedrilice kližu na svježem maestralu prema pučini, 
da se vrate natrag pred večer, kad se sva okolna priroda spaja u 
veliko slavlje sunca na zapadu. Zapadno nam nebo pokazuje svoje 
stjegove živih i prirodnih boja, a cvrkut malih ptičica pjeva veselu 
pjesmu vječne ljepote. Zlatni traci sunca osvjetljuju tamno crvenu 
koru borovih debla, između kojih vitke srne plašljivo osluškuju svaki 
šum, a šareni se fazani veselo oglašuju i lepršajući krilima spremaju 
na počinak. Po Kaštelima i ostalim selima već trepere svijetla, a malo 
kasnije sa glavne vidjelice ugledaš rasvijetljen Split i divnu sliku 
odraza svijetla u moru luke, Bistro zvjezdano dalmatinsko nebo za- 
država te još dugo na Marjanu, za kojim uvijek čezneš, a pogotovu 
kad si daleko od njega. Međutim dozivajući tako sebi u pamet nekad 
ugodno provedene časove, nađeš se skoro pred novim slikama uvijek 
lijepe prirode, Pred tobom se dižu ozbiljni obronci sivog Mosora. Oni 
oštri kukovi i raspucano kamenje mame te, da se po njima vereš i 
diviš tipičnoj divljini krša, Ova se divljina pokazuje u raskošnoj slici 

upravo podno zapadnog, gotovo okomitog obronka, gdje se Jadro 
spušta dubokim kanjonom, da se par stotina metara zatim, tekući 
zelenim livadama Solinskog polja, slije u more nedaleko od Vranjica. 
Rubom i južnim obronkom spomenutog kanjona zeleni se borova 
šumica, koja pravi ugodnu opreku boja s plavilom neba, sivim kame- 
njem i plavom vodom rječice, isprekidane brzicama, Baš krajem ove 
provalije otvara se tunel sinjske uskotračnice. Stenjući teško uspinje 
se mala željeznica obilazeći gole izbočene kukove, zaustavivši se 
nakon ovog tunela u postaji Kosa. Mali seljačići i seljanke nude 
putnike suhim smokvama, što su ih nanizali na malim šipkama. Naš 
»Sinjanin« zviždeći kreće lagano dalje uzbrdo; boreći se sa strminom 
oštroga Klisa, približava se drugom tunelu, 


U samom je vlaku veselo, Đaci obližnjih sela vraćaju se kući iz 
splitskih škola, dobacuju jedan drugome razne šale, dogovaraiu se 
za večernje učenje i ponovni sutrašnji rani odlazak u školu. Nekoliko 
minuta iza drugog malog tunela približava se vlak trećem dugom i 
nada sve zanimljivom po svom obliku, On naime odmah pri svom pre- 
ma jugoistoku okrenutom početku počne zavijati prema sjeveru tako, 
da mu zadnji otvor gleda na istočnu stranu. Putnici, nenavikli na to, 
doživljavaju iznenađenje, kad im kod ulaza u tunel more leži dolje s 
lijeve strane, dok je kod izlaza s obrpute, desne, Premještaju se tada 
sa svojih mjesta i ne mogu se ubrzo snaći, sve dok ne ugledaju strmine 
Mosora i Kozjakove stijene na svom starom mjestu i ne uvjere se, da 
se i more nije premjestilo s onu stranu tih sivih bedema, Evo uskoro 
i postaje Klis. Ovaj sat vožnje bio je ugodan, Sa postaje dabome hrliš 
staroj tvrđavi, do koje te dovodi lijepo uređen put s brojnim vidi- 
kovcima i klupama za odmor. S nekim strahopoč:tanjem koracaš 
ispod velikih vrata ovog do danas veoma dobro sačuvanog tvrdog 
kamenog grada, a srce ti veselije zakuca na pogled onog barjaka 
slobode, što su ga davno vijali naši stari junaci, i koji opet danas viju 
mrki Klišani čuvajući vjekovima ovaj veliki ponosni spomenik hr- 
vatske slobode i vuka Petra Kružića. Penjačevo se oko divi oštrom, na- 
zublienom obrorku, što se na istočnoj strani grada ruši prema že- 
ljezničkoj pruzi i potoku, te: dalje prati silne tvorevine i oblike krša, 
nad kojima caruje Mosor sa svojim karakteristično uslojenim sivim 
obroncima, Promatrač ne zna, otkud bi počeo razgledavati okolinu i 
Edje bi se pogledom dulje zadržao. Sa sjeverne strane kliške prevale 
Otvara Dalmatinsku Zagoru sve do bijele Kamišnice. S južne pak ve- 
lika protivnost kraja s maslinovim gajevima, boricima, vinogradima i 

širokim morem, načičkanim otocima, grebenima, parobrodima i bije- 
lim jedrima, U okrilju okomitog Kozjaka rubom plodnog polja, koje 
se prema Divuljama suzuje, da malo prijeđe u brijeg praveći tako 
drugu stranu tjesnaca između Trogira i Čiova, nanizala se kaštelanska 
sela. Ovim se poljem s pravom Kaštelanci diče, i njihovu ljubav pre- 
ma Kaštelima najbolje može shvatiti onaj, koji je tamo bio i prolazio 
onim urednim voćnjacima, bujnim vinogradima, drvoredima čempresa 
i tamarisa. Na sjeverozapadu od Klisa okomio se snažni Goli brig, 
taj krajni ogranak Kozjak-planine. Pod njegovim se liticama prostrla 
borova šumica, prava oaza u ovom golom kršu, a odmor u njoj uz 
ovaj ljekoviti miris bora i daleki vidici liječe dušu i tijelo, dokazujući 
nam još jednom, da nam je domovina doista lijepa. 
' Pero Lučić 


Kraljevski Knin 


Grad Knin bijaše jedan od poglavitih gradova staroga hrvatskog 
kraljevstva, glavni grad Kninske župe, sjedište hrvatskog biskupa, 
hrvatskih banova i prijestolnica posljednjeg hrvatskog vladara Petra 
Svačića, Sagradili su ga Hrvati na gordim orlovskim stijenama, na 
rubu plodnog i pitomog Knimskog polja; oplakivan je s jedne strane 
rijekom Krkom, a s druge rječicom Butišnicom, Vidici s njegovih kula 
otkrivaju nam ponosne planine snježne Dinare, staru Prominu, stare 
naše hrvatske putove i raskršća nekadašnjeg kraljevstva, koje je tu 
krvarilo u borbama između Istoka i Zapada. Vide se stari putovi i 
prodolina, klanac, kuda je prošao sa svojom junačkom vojskom Petar 
Svačić, preko kraljevskog Golubića, da se tamo u glavnom gradu 
Psetske župe, gradu Psetu, odmori kraj njegova vrela i da u njem 
ostavi svoje tragično i slavno ime Petrovac (Bosanski), a njegovu 


vrelu ime Petrovo Vrelo, Kralj Petar Svačić ostavio je kule svoga 


kraljevskog grada i nije se više vratio, ali je njegova žrtva na Gvozdu 
u borbi za slobodu svoga naroda ostala u starom gradu Kninu kao 


slavna sjena, kao živa vatra i svjetionik Hrvatske kroz mračne,. 


ropske vjekove,: Poslije smrti Petra Svačića prolazili su gradom 
Kninom olujni vjekovi i buntovne sjene hrvatskih velikaša, koji htje- 
doše obnoviti staru slavu hrvatskog kraljevstva. No strani ugarsko- 
hrvatski vladari često bi dolazili u Knin, da ondje svojim darovni- 
cama i poveljama učvrste svoju vlast u Hrvatskoj, Konačno jedan 
od Nelipića ne htjede više priznati kralicvske vlasti tuđinskog vla- 
dara, koji je krnjio stara prava Hrvatske, te mu zatvori vrata svoga 

tvrdog grada, gdje su nekoć kraljevi bili kneževski počašćeni, Ponosni 
knez Ivan Nelipić, koga i Split odabra svojim knezom, branio je 
odvažno slobodu Hrvatske i grada Knina suzbijajući čete kralja 
Ljudevita Velikog. Kralj Ljudevit htjede oduzeti vlast i stegnuti 
moć hrvatskim knezovima, da je dade odabranom banu, koji će mu 
biti vjeran i odan sluga. Tada nastadoše bune u Hrvatskoj. I upravo 
u to vrijeme, kad je Hrvatska najviše trebala kneza Nelipića, ovaj 
umre i ostavi iza sebe ucviljenu udovicu kneginju Vladislavu i malo- 
dobnog sina, No hrabra udovica, roda Svačića, vođena slavnim pri- 
mjerom svojih pradjedova, ne klonu duhom. Sve navale banske vojske, 
koju je vodio sam ban u ime kralja Ljudevita, odbijaše kneginja 
Vladislava sa svojom hrabrom vojskom, ostavivši tako gradu Kninu 
slavni primjer svog junaštva, Ne mogavši osvojiti grada, ban Nikola 
okrenu svoju vojsku, da hara pitoma sela, vinograde, njive i šume 
Kninskog polja, što su cvala pod sretnom upravom knezova Nelipića 
i kneginje Vladislave kao kneževski perivoji. Postiđen i pobijeđen 
vrati se ban Nikola Gorjan pred svoga vladara. Kralj Ljudevit ne 
mogaše pregorjeti ovaj poraz, koji je potamnio sjaj njegove krune i 
njegovo slavoljublje stavio na kušnju, On htjede pošto poto. postati 
velikim u povijesti, stoga prvog proljeća (1344.) sakupi preko 20.000 
vojnika te pođe prema Bihaću, da tako zastraši udovicu. Mnogi 
hrvatski knezovi tada dođoše do Bihaća, da se poklone kralju. Kralj 
se nije trebao truditi da dođe do Knina, čijih se je kršnih stijena za- 
cijelo plašio. Kneginja udovica, odvažna žena, shvatila je taj kraljev 
korak i pošla je sa svojim malodobnim sinom, da mu preda ključeve 
$rada Knina, Kralj se tako dočepao grada Knina, koji po svojoj pro-' 
šlosti i otporu bijaše žarište težnja hrvatskog pokreta za neovisnost 
i slobodu Hrvatske, 


Sa smrću kralja Ljudevita ponovno se diže buntovna zastava 
kraljevstva na kulama grada Knina. Nelipići opet vladaju gradom i 
onamo dolazi bosanski kralj Stjepan Tvrtko, da se-sa kninskim go- 
spodarima složi i da potpomogne ustaški pokret priora vranskog 
Ivana Paližne, Borba se vodi protiv dviju kraljica: Jelisave, udovice 
kralja Ljudevita, i kćeri joj Marije. 

Po smrti kralja Tvrtka i priora vranskog Paližne nalazi se Knin 
i dalje u središtu ustaškog pokreta, koji će se razmahati proti okrut- 
nom kralju Sigismundu. Pod kasnu jesen g, 1396. otvorio je grad 
Knin svoja vrata kralju Sigismundu, koga građani primiše sa sućuti 
kao bjegunca, jer bijaše došao nakon nesretne bitke proti Turčinu 

. kod Nikopolja, gdje jedva spasi glavu. No kralj se Sigismund ne po- 
kaza dostojnim ovoga gostoprimstva, jer otišavši iz Knina sazove 
sabor u Križevcima, gdje dade proliti nedužnu krv hrvatskih velikaša, 
svojih protivnika. Knin ponovno diže ustašku zastavu na svoje be- 
deme. Tu se g. 1397. saberu hrvatski velikaši pod vodstvom Hrvoja 
na dogovore, da dopreme u Hrvatsku novoga vladara — Vladislava 
Napuljskog. Nažalost ni laj kralj se ne pokaza dostojnim hrvatske 
krune, jer prodade Dalmaciju za 100.000 dukata. Hrvoje i kninski 
Nelipići mire se sa Sigismundom. Za knezovanja Ivana Nelipića 
(1410.—1420.) Knin je procvao u starom svojem sjaju, a žiteljstvo se 
grada podvostručilo. U to vrijeme je kralj Sigismund opet osilio, 
vojvoda Hrvoje se s njime raskrstio i pozvavši na svoju nesreću Turke 
u pomoć borio se protiv ovoga okrutnog vladara, koji je pobio cvijet 
bosanskog plemstva. Krez Ivan Nelipić ponovno je razvio ustašku 
zastavu na svom gradu, ali je po smrti vojvode Hrvoja ostao osamljen 
borac u svom tvrdom gradu Kninu, 

Već koncem 15. vijeka obi'aze grad kobne sjene s Istoka zalije- 
ćući se u pitoma i plodna polja i sela kninske krajine, 

Opjevani ban narodne pjesme Marčinko, gospodar Knina, branio 
je junački ovo sveto tlo hrvatskih vladara, dok nije grad konačno 
$. 1521. završio svoje junačko razdoblje. Kninska krajina, taj perivoj, 
koji su hrvatski knezovi, kraljevi i banovi čuvali, njegovali i krasili 
spomen-crkvama, postao je groblje hrvatskog naroda, U njem je ne- 
stalo slavnih kraljevskih zadužbina, a ostali su tek mramorni ulomci 
s tropleternim ukrasima, s imenima naših vladara, slomljenim rije- 
čima, koje kao uzdasi naših mučeničkih pradjedova dopriješe u naše 
stoljeće, Pustoš nakon oslobođenja od osmanlijske sile bijaše tolika, 
* da kad se htjela obnoviti slavna hrvatska biskupija u Kninu, ne bi- 
jaše ni crkava, ni dovoljno naroda, da joj dade zemaljski oblik. Sve 
je ostalo tek kod uspomena. Ali sa kninskog grada buktila je vječna 
vatra, vatra sa žrtvenika hrvatskog kralja Petra Svačića. Stoljeća su 
prolazila, kraljevstva i carstva su prohujala ispod zidova kninskog 
grada, dok nije jednog jutra Velikog tjedna g. 1941. obasjala zora 
hrvatske nezavisnosti mrke, tisućljetne kule staroga grada Petra 
Svačića i zaorio orlovski poklik prvom glavaru ostvarene Države 
Hrvatske, našem dičnom Poglavniku, 


Viktor Živić 

Božićni blagdani 
(Vrgorsko-imotska krajina) 


Pomozi Bože! Evo nam osvanu i željno očekivani Badnji 
dan: dan, koji je za sve katolike, pa i za nas, koji živimo na selu 
pravi blagdan. 

U imotskoj i vrgorskoj krajini običaj je, da se cijeli dan posti, 
da se pokorno dočeka slavno porođenje Isusovo, te se pripravlja i 
u najsiromašnijoj kući glasoviti »bakalar« za večeru, 

Istina je, da težak, koji sav dan radi, ne može biti bez okrjepe, 
pa se štogod i založi. — Narod se moli Bogu ovaj dan, da bude 
dostojan dočekati rođenje Kralja Slave. — Nema ništa ljepše, što 
na Badnji dan stati pa gledati, kako se narod miče: jedni idu ovamo, 
a drugi onamo, u varoš i iz varoša, a to sve, da pribave za svece 
potrebite stvari, da ih uzmognu što bolje proslaviti. 

Djevojka radi o ruhu, kojim će se božićnih svetaca nakititi; 
momak slaže kitice bršljana, kojim će svoja vrata i prozore okititi, 
da svoju kuću od čari i vještica učuva; stopanjica (domaćica) peče 
kolače, kojima će djecu darivati, a i kruhe, na koje meće osobite 
znakove, na pr. križe; pritisne kakovom okruglom čašom na pet 
mjesta u spodobi križa i t. d., da se zna, da su za te dane određeni; 
a napokon ni čovjek ne stoji zaludu, nego svjetla svoju pušku, kojom 
će Božić još bolje proslaviti. ' 

U tomu se počne već i suton hvatati, pa dođe vrijeme i od 
večere. Dok ona bude gotova, starješina s kućanima govori rozarje.!) 
Kad svrše molitvu, večeraju. Poslije večere zahvale opet Bogu na 
daru. 

Kada prođu dva tri sata noći, starješina počne, uz pozdrav 
anđelski, unositi badnjake. Kad stupi na prag, reče: »Faljen Isus!« 
— Kućani odgovore: »Vazda Isus i Marijal« On nastavi: »Dobro 
vam došao Badnji dan i porođenje Isusovol« Domaći mu svi odvrate: 
»I s tobom zajedno«. 

Tako slijedi do tri puta. Prvi i najveći badnjak položi se na 
desnu, a ona druga dva po redu. (Računa se, da tri badnjaka zna- 
menuju Presveto Trojstvo.) Pošto se nalože badnjaci, običaj je iz- 
Prazniti po nekoliko pušaka, Jedan susjed dozivlje drugoga i kaže 
mu na pr.: »Toma, Andrija i t. d., na dobro ti došla Badnja večerl«, 


1) krunica 
Dr, M. Ujević: Sjetva_19 

te ispali po jedan hitac. Nu ovaj običaj pucanja počeo se gubiti, 


budući da vlasti razoružavaju sela, 

Tad se nastavi još koja molitva za mrtve. Po dovršenoj molitvi 
djeca uzmu vreću slame, pa pospu po kući. Slama znamenuje, da 
je Isus bio u jaslama. Ona ostaje u kući do Mladenaca (do 28. XII, 
kada se kuća izmete. Poslije toga starješina »navisi« ručak za sjutra, 
Dok se to vari, kućani pjevaju i vesele se, a i susjedi dođu, te im 
čine društvo. (Jedan badnjak ostave za zadnji dan godine, te ga 
uvečer lože, uz molitve kao i na Badnji dan, samo što starješina 
tada govori: »Na dobro vam došlo Mlado ljeto i Nova godinal«) 

Oko ponoći idu na misu. Svatko nosi po jednu užeženu zublju, 
i pred crkvom meću ih svi zajedno. Dobro na ovo paze, te tko ne 
metne tu, smatra se vještcem (ili vješticom). No ovo je gotovo 
iščeznulo. 

Narod kaže, da je Božić dan, komu se veseli i ptica u gori, i 
riba u vodi; dakle ukratko: svaki živi stvor. Ovaj dan prestaju sve 
mržnje: protivnik grli protivnika. 

Po selima se taj dan narod ustaje nešto poslije ponoći. Kada 
se ustanu, pozdrave Gospu i izmole još koju molitvu. Tada se grle 
i tri puta u lice poljube, govoreći jedno (čeljade): »Na dobro ti 
došao Božić i porođenje Božjel« a drugo odgovarajući: »I s tobom 
(Bog dao) zajednol« Ovo čine svi susjedi i svi seljani. Ovo čine 
i ženskice. Taj dan nema nikakve zamjerke, da se i s muškićima 
ljube, samo nadodadu: »(Da si) pošten!«, da se zna, da nije kojom 
rđavom namjerom učinjeno. Ovako čine sva četiri prva božićna dana 
i na Novu godinu, izmjenjujući, naravno, dotični dan, n. pr.: »(Na) 
dobro ti došao sv, Stjepan, sv. Ivanl« i t. d, 

Misa počinje oko 4 sata ujutro, a druga slijedi odmah za njom. 
Tko se nije vidio kod kuće ili u putu, nastavi kod crkve čestitanje 
i ljubljenje. Ako li koji susjed nije ni tu svog susjeda vidio, ide mu 
u kuću, kad se s mise vrati. Na misu pak ide svatko, tko može, 
a mise svršavaju obično oko 6 sati ujutro, 

Kada se vrate s mise i kada se svi iskupe, onda svi ukućani 
zajedno ručaju. Za ručkom treba da u svakoga gori trostruka vo- 
štana svijeća. Prije ručka moli starješina za »blagoslov Božji« i za 
»duše naših umrlih«. Voštana se svijeća drži nasred stola u bukari 
(drvenoj mjeri od 21) ili poluoki (1 1) u ječimu (ječmu). Trostruka 
svijeća znamenuje Presveto Trojstvo. Ječam smatraju znakom ro- 
dnosti, dakle: željom, da rode polja. Tijekom ručka, starješina uzme 

bukaru te nazdravi svojim ukućanima ukratko: »U dobar čas i u 
ime Isusovo! Bože blagoslovi naša polja, vrtle, vinograde, marvu i 
sve leteće, a nami daj, da se za dugo i dugo sastajali u bratskom 
miru i ljubavi! Neka nas požive Bog u dugu vijeku u malu grijehul« 
Drugi odgovore: »Bog te čuol«, te onda piju redom. 


Kada svrši ručak, zahvale Bogu, pa starješina uzme zalogaj 
kruha i gasi svijeće govoreći: »U ime Oca«, te ugasi prvu, »i Sina«, 
pa drugu, »i Duha svetoga, Amen«, te ugasi treću. Taj zalogaj po- 
jede ili drugom dade, jer da je to »zdravo«. Tad idu, kud tko hoće. 

Ivan Ujević 


Majka Margarita 


 Cvilu to mi cviljaše drobna ptica lastovica, 
ona mala ptica; 
Ona cvilu cviljaše Zadru gradu na pridvratju, 
ona mala ptica, 
Biše mi se cvileći drobna ptica zakasnila, 
ona mala ptica, 
ter ju biše pustilo žarko sunce na zapadu, 
onu malu pticu, 
a biše ju zaskočio sjajni misec na istoku, 
onu malu pticu, 
Ali ono ne biše drobna ptica lastovica, - 
ona mala ptica, 
neg mi ono biše bila stara majka Ivanova, 
majka Margarita; 
ona majka klikovaše sinka svoga i brajenka,!) 
majka Margarita. 
Na nju mi se našetala bila vila planinkinja, 
ona bila vila, 
ter mi side*) bila vila staroj majci besiditi, 
majci Marga-iti: 
»Ča mi tako cviluješ, stara majko Ivanova, 
majko Margarita? 
Koja ti je nevolja grozne suze prolivati, 
majko Margarita?« 
Side to mi stara majka biloj vili besiditi, 
majka Margarita: 

»Ostav' me se, bila vilo, jadi te se ostavili, 
planinkinjo vilo! 

Dvi su meni ljute rane na mojemu željnom srcu, 
planinkinjo vilo! 

Obe su mi jadoviš) ljute rane otrovane, 
planinkinjo vilo! 

I ovo jih ne mogu nikakore“) priboliti, 
posestrino vilo! 

A ove su ljute rane na mojemu željnom srcu 
posestrino vilo: 

ja t' sam majka imila mlada Petra, braca moga, 
posestrino vilo! 

T Ivana hranila, mila sinka od srdašca, 
jedno mlado dite, 

I kad sam ih jadna bila do viteštva dohranila, 
posestrino vilo! 

Po njih mi je svitla zora od istoka poručila, 
posestrino vilo! 

Obih sam jih jadna majka svitloj zori otpravila, 
majka Margarita. 

Dali evo ne znadem za njih smrti ni životas), 
posestrino vilo! 

Neg su mi se zli bilizi*) jadni majci ukazali, 
majci Margariti; 

6di se gavran vijaše nad merli") od Zadra grada, 
ona črna ptica, 

a bihu mu črna pera sva od krvi ustrapana, 
onoj črnoj ptici, 

Sila sam ga jadna majka kumiti i bratimiti, 
onu kobnu pticu: 

Kaži meni, gavrane, te bilige do istine, 
ptice zlokobnice, 

a ja ti se jadna majka virom mojom obituju), 
moj črni gavrarče, 

da ti hoću trudna pera sva suzami prohladiti, 
ptice zlokobnice! ' 

Dali ne hti na mene huda ptica ni gledati, 
ona huda ptica, 


nego to mi odleti u planinu črnu goru, 
ona huda ptica, 

mene majku ostavi grozne suze prolijući?), 
majku Margaritu.« 

Side to mi bila vila staroj majci besiditi, 
planinkinja vila: 

»Ovo ću te, stara majko, radi Boga uprašati!"); 
majko Margarita, 

ako bi ti obadva turske uze dopadnuli, 
majko Margarita, 

kojom bi jih ti spenzom!!) iz tamnice iskupila, 
majko Margarita?« 

»Ako su mi, bila vilo, turske uze dositšnili, 
posestrino vilo, 

lasno ću ih jadna majka iz tamnice iskupiti, 
posestrino vilo, 

za braca ću mojega dati svoju rusu glavu, 
posestrino vilo, 

a za sinka Ivana živim ognjem izgoriti, 


za to mlado dite« _ , 


Sila mi je bila vila staroj majci besiditi, 
majci Margariti; 

»Nisu ti jih, stara majko, turske uze dopanule, 
stariće neboga, 

dali!?) ću ti istinu, jadna majko, povidati'), 
starice neboga: 

braca ti je obljubila mlada moma Grkinjica, 
majko Margarita, 

ter ti ga je napojila mrzle vode zabitljive!“), 
starice neboga, 

da se nigdar od tebe sestre svoje ne spomene, 
majko Margarita! 

A kada si od sebe sinka svoga otpravila, 
ono mlado dite, 

onda se je u tebi srdašce okamenilo, 
starice neboga, 

jer kada mi on dojde u primorje valovito, 
ono mlado dite, 

na njega se namiri lipa Cvite primorkinja 
na to malo dite, 

ona venac vijaše od primoga!*) vilovita, 
mlada primorkinja, 

Ondi mi se oni bihu očicami sagledali, 
mladi i gizdavi, 

očicami sagledali, a srdašci saljubili, 
mladi i gizdavi, 

Biše mi ga lipa Cvite onim vencem okrunila 
ono malo dite, 

da se nigdar nikadare k tebi majci ne zavrati. 
starice neboga! 

Cvili, majko, i žali i prolivaj grozne suze, 
majko Margarita, 

i da ti se nikadare od suz' lišca ne osuše, 
majko Margarita! 

Nit' ćeš braca dozvati, nit ćeš sinka dočekati, 
starice neboga!« 

Narodna pjesma 


i)tužila je za sinom i bratom; #) poče; s) jadom ili ijedom — »jadovi« je 
instr. pl.; 4) nikako; 5) a sad evo ne znam, da li su u životu ili su poginuli; 
%) zli znakovi; 7) kulama; 8) obećavam; *%) prolijevajući; 1%) zapitati, pitati; 
11) otkupom; 12) nego; 13) kazati; 14) vođe zaboravne; 15) Akantusa (vrst boljke). 


Marko Polo 


Andrija Polo da S. Felice!), mletački plemić, koji je u XIII. 
vijeku živio, imao je tri sina: Marka, Mafija i Nikolu, Nikola je imao 
sina, imenom Marka. Mafijo i Nikola bili su trgovci. Plemstvo dakle 
nije smetalo, da netko bude trgovac, Trgovac je bio u Mlecima vrlo 
poštovan, a trgovinom su se bavili prvi državni dostojanstvenici. Oba 
su brata zajednički vodila trgovinu, Jednoga ćana pođu na trgovačko 
putovanje u Carigrad, koji je u ono vrijeme s Mletcima bio u vrlo 
uskoj vezi, Carigrad su, kako znamo, na četvrtoj križarskoj vojni 
francuski vitezovi i Mlečani oteli grčkome caru. Na razvalinama 
grčkoga carstva podigli su oni Latinsko Carstvo, Kada su braća Polo, 
Mafijo, Nikola i Marko, došli u Carigrad vladao je ondje car Balduin II. 
Iz Carigrada pođu oni godine 1255, dalje na istok, zapravo najprije 
na sjever na poluotok Krim u luku Sudak, Iz Sudaka pođu dalje 

kopnenim putem kroz Rusiju i Sibiriju u carstvo Sredine, t, j. u Kitaj, 
kojim je vladao kan Kublaj, Doživljaje, što su ih na svom prvom i 
drugom putovanju braća Polići doživjeli, opisao je Marko Polo. 
G. 1295, vrate se oni nakon 24 godine odsutnosti kući u Mletke, 

Kad su se vratili kući, desilo se i njima ono, što se desilo i Odi- 
seju nakon povratka, Nitko ih nije prepoznao, pa ni rođaci njihovi, 
jer su svi držali, da su oni davno već mrtvi, Pa i na njima bijaše 
mnogo toga tatarsko. Oni su sada govorili s tuđim naglaskom, a u 
govor su uplitali nepoznate izraze. Nosili su odijelo od prostog tkiva, 
koje nije bilo nimalo nalik na talijansko, U kući su njihovoj stanovali 
rođaci; oni ih nijesu htjeli ni pustiti u kuću, Trebalo je dosta muke, 
da su ukućane, pred kojima su onako promijenjeni i po odijelu i po 
izgledu stajali, uvjerili, da su oni uistinu članovi kuće Polo, koje su 
oni toliko godina držali mrtvima. Da Mletcima pokažu, tko su oni 
prirede u kući svojoj sjajnu gozbu, na koju su pozvali sve rođake i 
prijatelje, Kad su se uzvanici okupili, stupe iz susjedne sobe među 
njih naša tri putnika, obučena u duge haljine od crvenoga atlasa, 
koje su sezale do poda, kako je to propis za svečane zgode određivao. 
Kad se nosila naokolo voda, da gosti prije jela operu ruke, odbace 
ono odijelo, u kojem su došli i obuku slično od crvena damasta; pri- 
jašnje pak rasijeku i razdijele među služinčad, Kad su pak prva jela 
odnesena bila, obukli su opet odijela od baršuna, a ono od damasta 
razdijele među sluge. Na koncu gozbe razdijelili su na isti način i 


“ baršunasta odijela, a među goste se vrate u jednostavnom odijelu, 


kako su ljudi od roda i položaja u ono vrijeme nosili. Sve je bilo 
zapanjeno onime, što se pred njima odigravalo, pa su napeto očeki- 
vali, što će još doći. Kad su gosti ustali od stola, dobila je služinčad 
nalog, da se povuče. Tada ustane Marko. kao najmlađi među njima, 
ode u susjednu sobu i vrati se doskora s ona tri odijela, u kojima su 
putnike prvi put vidjeli, Na to stanu noževima parati šavove i pod- 
stavu otkidati i iznesu čudo od najdragocjenijeg kamenja: rubine, 
satire, dijamante i smaragde, što su ih u odijelu tako spretno ušili, te 
nitko nije ni sanjao, da sakrivaju tako golemo blago, 

U ono vrijeme, kad su naša tri putnika ostavila dom kanov, pro- 
mijenili su oni sve blago svoje u dragocjeno kamenje, jer su ga lakše 
mogli prenijeti nego jednaku svotu u zlatu, 

Golemo blago, što su ga putnici nenadano pred nazočnima istre- 
sli, izgledalo je tako čudesno i zapanjilo lica sviju, da su neko vri- 
jeme stajali bez daha, Ali kad su opet došli k sebi, bili su svi potpuno 

uvjereni, da su putnici, što su pred njima stajali, uistinu plemenita 
i čestita gospoda iz kuće Polo, 

Čim je glas o onoj čudnoj gozbi proletio gradom, pohrlilo je 
mnogo ljudi različitoga staleža u stan Pola, da im iskažu svoje pošto- 
vanje. Mafiju dadu uglednu službu u gradskom vijeću, K Marku su 
opet dolazili mladi ljudi, da uživaju u njegovu pripovijedanju, a na- 
dali su se, da će iz toga mnogo što naučiti. On je bio uljudan i razgo- 
vorljiv i uvijek spreman, da im iz blaga bogatoga iskustva svojega 
priopći ono, što su željeli, Vanredan je dojam činilo njegovo pripo- 
vijedanje o godišnjim dohodcima kana, koji su iznosili 10—20 mili- 
juna dukata; to je bila prosto nevjerojatna vrijednost, pa su ga često 
puta nukali, da ponovi svotu. Budući da je i kod drugih prilika, na 
pr. da približno naznači stanovništvo Kitaja, morao navoditi milijun- 
ske brojeve, to su ga najposlije zvali gospodin Marko Milijun (Messer 
Marko Milioni). »S tim sam ga imenom«, veli Mlečanin, koji je pisao 
o Marku Polu, »često nalazio u javnim ispravama republike, a kuća, 
u kojoj je stanovao, običava se od onoga vremena zvati »Dvor Mili- 
juna« (La corte del Milione), ' 

Nekoliko mjeseci poslije dolaska svjetskih putnika dođe u 
Mletke glas, da se na obalama dalmatinskim pojavila genovska mor- 
narica. Smjesta opreme 90 mletačkih galera i pošalju na more. Vodio 
ih je Andrija Dandolo. I Marko Polo postane kao iskusan mornar 
zapovjednikom jednoga broda, Dođe do bitke, koja je svršila zlo po 


Mletke, Dandolo dopane ropstva, a i Marko Polo pade neprijateljima | 


u ruke, Odvedu ga u zatvor u Genovu, Ondje se brzo saznalo za nje- 
gove lijepe sposobnosti i za njegove čudnovate doživljaje. I u Genovi 
a je posjećivalo i staro i mlado; susretali ga kao prijatelja, opskrbili 
. ga svime, što mu je za život i udobnost bilo nužno. Najposlije je 
Marku Polu dosadilo pripovijedati neprestano iste pripovijesti s istim 
riječima, pa poslušavši savjet onih, koji su mu već dugo savjetovali, 
da svoje čudne doživljaje opiše, odluči, da ih napiše. Ta je njećova 
odluka za zemljopis od vanredne dobiti, Polo dađe iz Mletaka doni- 
jeti svoje bilješke, pa je onda s pomoću tih isprava, koje je iz sjeća- 
nja svojega dopunjao, opis svojih putovanja kazivao u pero nekomu 
Rustighellu, Godine 1298. vele da je djelo bilo gotovo. 

Kad se Marko napokon s pomoću najuglednijih ljudi u Genovi 
dostao slobode, vrati se svojoj obitelji u Mletke, 

Ne znamo, kad je Marko umro; posljednju svoju volju napisao 


je g. 1323, Kad je ležao na smrtnoj postelji — tako se pripovijeda — | 

nagovarali su ga prijatelji, neka — da umiri savjest — opozove sve 
ono, što je napisao o svojim putovanjima, ako ne sve, a to bar ono, 
što svijet drži za prostu priču, No Marko je srdito odbio taj zahtjev, 
što više, on je izjavio, da nije ispripovijedao ni polovicu onih izvan- 
rednih stvari, što ih je doživio, i kojima je bio svjedokom. 


1) Obitelj Polo preselila se iz Dalmacije u Mletke. U Dalmaciji se zvala 
Polić, u Mlecima Polo. 


Jemanje 


Jesen je stala kradom na granje 
slagati prve naslage zlata. 

Jutros je zorom svuda jemanje!), 
rastvoriše širom konobe?) vrata. 


Lastavice u gustom već jatu 
predaju krila lepetima. 
Sunce zlati u jutarnjem satu 
grožđe u sepetimas), 


Nekoliko tako proći će dana, 

i vinogradi ostat će pusti, 

Iz grožđa, ko krv iz svježih rana, 
u konobi mšst“) se lije gusti, 


A onda će vjetar, kad povoljan dune, 
donijeti morem trabakule5) 
i odnijet ih opet vina pune 
netragom kao glas iz frule, 


I ostat će prazne redom sve bačve; 
težaku će ostat gorčina i tuga; 
opet će brašna poželjeti naćve, 
platiti ne će duga. 


O, jutros je zorom svuda jemanje 
rastvorilo širom konobe vrata, 
Jesen je stala kradom na granje 
slagati prve naslage zlata, 
' Ivo Lendić 


1) berba; 2) podrumi; 3) koševima; 4) mošt; 5) lađa na dva jedra. 

Stradun 


Postoji li na svijetu mnogo ulica tako lijepih kao što je Stradun 
u Dubrovniku? 

Ima li mnogo ulica isto tako opločenih glatkim, svjetlucavim 
kamenim pločama poput svečane dvorane? Da, Stradun je zaista 
svečana dvorana, velika svečana dvorana grada Dubrovnika za pri- 
manje. Po njemu ne smije gaziti konjsko kopito, kola ne smiju po 
njemu ostavljati trag svojih kotača, i nikad još nisu konjske izmetine 
obeščastile njegovo bijelo kamenje. Po Stradunu se hoda, postajkuje 
i šeta, ali se ne vozi. Za vožnju ima dovoljno mjesta u prostranom, 
velikom svijetu, po širokim državnim cestama i kolnim putovima, kao 
na primjer po karavanskom putu, što južno od samostana svetog 
Nikole kreće prema istoku, i po kojemu su nekoć izaslanstva dubro- 
vačke republike u zlatom izvezenim odorama i s blistavim oružjem 
putovala preko cijeloga Balkana u Bizant, o čemu ti još mogu pričati 
mnogi stari ljudi. Kola mogu voziti po cestama, što su ih po naredbi 
Napoleona u dalmatinskoj zemlji iskopali Marmontovi vojnici, i koje 
sada teku duž obale poput širokih bijelih vrpca, Mogu voziti po svim 
onim cestama, što vode kroz strani, bogati, veliki svijet, gdje se strani, 
bogati i obrazovani ljudi voze u raskošnim kočijama, Mnogo se govori 
o tome, a i u časopisima se može vidjeti naslikano, kako su u nekim 
zemljama — gdje su ljudi pametni, pa se bave kojekakvim izumima 
— počeli graditi posve ravne ceste sa željeznim tračnicama, po ko- 
jima jure strahoviti parni strojevi vukući za sobom duge redove kola. 

Po svim tim cestama možeš se voziti, ako ti je po volji, ali kad 
stupiš na Stradun, idi pješice i sa strahopoštovanjem, jer ni u sobu 
svoje majke, a ni u crkvu ne ćeš ulaziti s volovskim kolima, 

Reci mi iskreno, zar postoji igdje ljepša ulica? Nije doduše vrlo 
duga, ne! Kako bi mogla biti duga, kad se cijeli Dubrovnik sa svojim 
čvrstim, silnim bedemima, svojim prekrasnim crkvama i samostanima, 
svojim kipovima, bunarima, stepenicama i dvorištima, s kneževim 
dvorom sa sedam stupova i sa svim svojim mnogobrojnim bijelim 
kamenim kućama mora stisnuti na malenom poluotoku? Reci mi, što 
će ti ulica, koja bi bila duga, a ne bi bila lijepa? 

Evo, samo pogledaj taj Stradun! Zar nije krasan, Kako se proteže 
ravno i mirno od jednih velikih gradskih vrata do drugih, od vrata 
od Pila, koja su u ratnim vremenima morali braniti franjevci do 
vrata od Ploča, za kojih su se sigurnost morali brinuti bijeli fratri 

dominikanci. Pogledaj, kako su slične jedna drugoj te plemenite, 
stare bijele kuće, što ga zatvaraju, slične kao što su slične divlje 
sabljičice na livadama u Lapadu, i kako se opet svaka pojedina razli- 
kuje od druge, isto kao što ne možeš naći nijednu stabljiku, koja bi bila 
potpuno nalik na svoju sestru, ali ćeš zato u prodavaonici umjetnog 
cvijeća naći samo potpuno jednake ruže i karanfile od tkanine, 

Jesi li već primijetio, da na Stradunu svaka kuća stoji na uglu 
ulice? I možeš li mi navesti koju drugu ulicu po najznamenitijim gra- 
dovima svijeta, koja bi se mogla pohvaliti s tako čudnom prednosti? 
Dabome, ako samo letimično pogledaš, vidjet ćeš neprekinut red 
bijelih kuća, Ali hodaš li polagano, primijetit ćeš, da svaku kuću 
dijeli od susjedne kuće posve uska, tamna uličica, toliko uska, da je 


jedva i primjećuješ, ali koja ipak daje svakoj kući ponosnu i pleme- 


nitu samostalnost, Posla Preradović 


Smrt bogatog Dubrovčanina 


Dubrovčanin se veoma obogatio na Istoku, pa namislio povratiti 
se kući i uživati u slobodi to krvavo stečeno blago. Stigao u Carigrad, 
pa se sprijateljio s vezirom. Njega zamoli, da bi mu dao vjerna pra- 
tioca. Vezir zovne najboljega i najdražega momka, pa mu kaže, da bi 
pratio Dubrovčanina nadaleko, Momak to veselo obećao, jer u mla- 
đega neposluha nema. Tako mislio vezir i Dubrovčanin, ali momak 
gledao mu na puste novce. Oprostio se, pa će na put. Kad bili kroz 
ćustu dubravu, trgovac odmah vidio, da momak nešto teško i sramotno 
valja po glavi. Naredi mu, da bi išao naprijed kao vođa, a on će za 
njim. Momak nije htio, pače izvadio ćordu i ovako će: »Kaurine, ginil« 
A Dubročanin u strahu: »Alah ne će dopustiti to izdajstvo, pa će te 
sti$šnuti prije ili poslije crna kazan, ako me ubiješ«, Nato se momak 
ogledao na sve strane, pa kaže: »A tko će me za to tužiti?« On u 
tiječi, a jato jarebica prhne, »Ako te drugi ne će tužiti«, kaže Dubrov- 
čanin, »a ono će ove jarebice!« A momak: »A gdje im je jezik, da bi 
zborile?« To reče, ubije ga, uzme mu blago i zakopa ga ondje u pu- 
stinii. Prošlo neko vrijeme, i momak se povratio u dvor vezirov, a 
vezir ga lijepo primio. Bio je uvjeren, da ga je poslužio, kako valja. 

ezir ga potvrdio u prijašnioj službi, pače ga imenovao tepčijom!). 
On mu davao izmet?) i u blagovaonici, Jednom ga služio, a drući 
momak iznio pečenih jarebica, Momak udario u smijeh. kad je vidio 
jarebice, jer mu došle na pamet riječi pokojnog Dubrovčanina, Vezir 

je bio u čudu, Onako pronicav vidio je iznebuha onaj smijeh, Brže 


večerao, i onako će zamišljen u odaje, gdje je bio na poslužbi ovaj 
isti momak, »Kaži mi«, veli vezir, »što si se, sinko, onako najednom 
nasmijao kao pustahija, kad si ugledao jarebice?« Momak se kao 
upropastio, oblio ga mrtvi znoj, nije znao progovoriti, tepao je, nije 
umio što kazati, Napokon ne može drugo, nego će po istini reći, Vezir 
sazove divan, pa ga osude, kako je zaslužio, na smrt, 

Narodna priča 


1) čuvar paževa (tepaca); 2) služiti. 


Badnjak u Konavlima 


“ Neke dane prije Božića u konavoskim kućama svak je u poslu. 
Žene peru platno i prtenjače!) — nek su čiste; taru bakrena po- 
suđa — nek su svijetla; djevojke šiju košulje, jačermice?), dokolje- 
nice, jer za Božić treba da svak štogod novo obuče, Domaćice išči- 
mlađe ga tovare i gone, Mladići 


njaju žito i spravljaju*) za mlin; 
d sobom rane u debela 


sa sjekirom preko ramena a s miazgom pre 
drva, da nabave grijanja u dugim noćnim posijelima s prijateljima, 
koji se o Božiću saberu na razgovor. Domaćini s pomoću mlađešine 
ubijaju prasce, pale ih, i dijele, što je za so, što za prijatelja. Boža 
iliti prasičica utovljena, određena, da bude pečenka onoga dana, 
visi ubijena i oparena pod podom. Djevojke su se 
čeka ih drugi posao: u košićima drob svinjski, da 
iili na drugoj vodi. A kad se otuda vrate, eto 
kuljene i kobasice — i tada stoj 
daleko, daleko od njih, jer običajno svaka je tako uskošena, da će 
te za malu stvar otpraviti s lijepim vragom. Ni dječica ne stoje 
zaludu: kalaše“) u domaćina komad pečenice (malahno jetre ili 
praščjega mesa), da ispeku i ručaju; idu u stopaniceš), da im umi- 
jesi kolač, što bi s pečenim pojeli; opsjedaju spreme i zatvore, da 
ukradu mjendđela?) ili oraha za božićne igre; pa kad svega toga na- 
bave, stane ih graka i pjevanje: 

Čestito vam Božić, 

I na bedri nožić, 

I na grasti") lončić 

I na pragu roščić. 


kojega ime nosi, 
vrnule iz mlina, 
ća operu na rijec 
domaćici novoga posla: djesti 

Svemu ovomu priloži još bijeljenje soba, metivo i raspremanje 
kuća, grnivo obora i druge manje zabave, i vidjet ćeš, da se i ad 
liko i malo kreće i posluje, da ovu glavnu, a našim seljanima naj 
veseliju svetkovinu lijepo pričekaju. . 


* 


Što bijaše općenito u Konavlima, ne mogaše biti inače ni 
kući Mihajla, oca Marijina, Mihajlo bijaše s ih das < o. 
S jednom mazgom, a s drugom mlađu kćer Janju u mlin na Ljutu 
Stariji mu sin Pero bijelio je sobe, a Nikolica mlađi deo. em 
raspravljati dva zaklata prasca, od kojih je svaki teglio po sdoia 
deset i više oka. Iz jednoga izvadi starac svu lonzuš) raeijeće ga 
na komade, i stavivši jedan srčan komadić u košičić, okiti ga lovo- 


rom i ružmaninom, pak naredi Nikolici, da $a odmah ponese gospo- 


daru župniku, a ostale spremi, da ih šalje prijateljima u grad, Stara 
Lucija bijaše u veliku poslu; djela je kobasice i kuljene. 

4 Marija sama na podu u svojoj sobici pospješno*) je svršila 
jednu mušku košulju; i prišivši joj već kite na rukave, na ii 
zauze!") pod grlom, složi je i stavi na postelju. iro 
u : osa zabavama osvane Badnji dan staromu Mihajlu i nađe 
ua govoj ući sve spravno!!) za Božić, Sve je raspremljeno, čisto 
e oromo mjestu, a nadasve u ognjištu.!?) Tu se sudi ohreši svi- 
a bi . zr Kat an u hrpi spravna za vatru; tu planji!3), 
. =a sva I uća lovorom iskićena; tu uza zid prislonjen i lo- 
je La oja ružmarinom okićen počiva badnjak, cijeli dubov 
na “: o jutro usječen i onamo donesen, Djeca iz susjedstva 
. > : ga ogledaju; zaviruju ga s jedne strane, s druge strane 
BS malim svojim pedima!“) duljinu, debelinu, klade se, d 

Ne u selu, ski sz mE 
ža “tea are“ raholi se srce na djetinji razgovor, RA uz 
zaj . njak, šali se s djecom, pak ih naposlije daruje 
a kova : dd ska na nogu niz obor, pa pred avliju, tko 


* 


Večer j ; 
. zaš iri su na domu, smolilo se rozarije!); blizu je 
pe mh <a : sasa i uputi se s poda put ognjišta, a za njime 
. stu gori vatra dže kae ča 
sagleda, pak okrenuo se k svojima: u plame neobične; domaćin je 

— He, djeco, — reče.im — evo stopanica pripravila gospod- 
sku vatru, eto badnjaka, zlamen-božić, da ponovimo starinske 
običaje, da se pomladimo i Božić proslavimo. Nu moja djeco, ja 
sam ostario, snagom oslabio, ovo drvo pristaviti sam ne mogu, de 
nu da mi pomožete. m 

— Evo nas, ćaća, koji ćemo — odgovore skupa. 

— He, Ivure, Pero, vi ste stariji među družinom, amo po ruku. 

Prihvatiše ova dva i Mihajlo s njima, i pristave badnjak na 
oganj. Domaćin skine kapu pak počne: 

— >»U ime Božje, u čas dobar! Na dobro vam ovaj večer vazda 
dolazio i sutra nas slavnomu Isusovu porođenju zdrave predao! 
Daj, mili Bože, da budemo za mnogo ljeta i dobrih godina njemu 
se veselili kućnim mirom i ljubavlju okićeni, kako ovo drvo masli- 
nom i lovorom, a Božjom milošću najviše! Hej, dobri Bože, u ovomu 
domu rastiči mlace, podrži starce, koji bi do duga domom vladali, 
ovake sprave ogradili, tebe Boga slavili, a svoje duše ne ogriješili!« 

Svi domaći odgovore: »Amen, Bože! U dobar čas!« 

Poškropi zatim domaćin vodom krštenom badnjak, pospe a 
pšenicom i okadi tamjarom. Najposlije uzme bokaru!7) s vinom, 
nazdravi, napije se i preda je bližnjemu kod sebe, neka bi se svi 
naokolo obredili i božićnu kapcu okusili, 

Netom se ovaj glavni domaći posao svrši, mladost izide na 
pretkuće, ispali nekoliko pušaka, a u isto doba počne i po selu 
pucanje pušaka združeno s dozivanjem od jedne kuće do druge. 
Dozivlje prijatelj prijatelja, susjed susjeda, nazivlje mu dobar veče, 
pak — ala da se puca. Ta vesela buka i vika traje do dvije ure 
noći, pak prestane. Svak se u kuću vrne i sjedne da večera. 


(Iz »Marije Konavoke«) Mato Vodopić 


1) prtena torba; ?) prslučići; 2) spremati; 4) izmamljuju, mame; 5) doma- 
ćica: *) mandula, bajam; 7) zemljani sud, u kome se raspali 1 čuva žerava; 
8) potrbušinu; *) hitno; 1%) zaveze; 11) spremno; 12) u kuhinji; 15) kut na ku- 
ćama između krova i rožnika; 14) pedljima; 25) igra, u kojoj gađa u gradac od 
badema; 15) krunicu; 17) vrč 

* 


Ne češi se, gdje te ne svrbi. 
Djelo čovjeka hvali, 


Rđavoj ptici i perje smeta. 

Junakova smrt 

Tri mi kopja') tjerahu Radića Vukojevića 

' dobroga junaka, 
Oni mi ga tjerahu lijepom zelenom planinom 

' dobroga junaka, 

Nigdje mi ga junaka dostignuti ne mogahu 
Ali mi se Radiću huda sreća dogodila 

: nebogu junaku: 
konjic mu se popuze po travi po djetelini; 
pade nebog Radiću ničice na crnu epa, 
Tri ga kopja bijahu ob jednome?) adadlas 
i s njega mi svukoše do tanke bijele košulje 
Ali mi se Radiću gusarom drago?) moljaše: 
»Nemojte mi mahrame s bijela lica podizati 
da mi lice ne izgrde sivi orli i vranovil« ' 


Narodna pjesma 


1 
) tri Kopja, tri gusara; 2) u jedan mah; 3) usrdno, toplo 


Prva zarada jednog slikara 


ži “. s LI 1, 

Zg ge “dna oda našu staru kuću, Da ne bih stajao bes- 
m m ka hS slikama i uresima, i to 
o u Du rovniku kod nekog slikara Zebed 

“s a Zebedea. 
2 ad ira mojom rabotom i zvao prijatelje, da se dive 
i Be : mjestu puče glas, da je i Vlaho slikar. Ja među- 
uha sam ni sanjao, da bih mogao postati slikar, O po- 
DRA ... umjetničke škole ni misliti, jer otkud mi za to 
aja se a mene se tad radilo prosto o tome, da se što 

* rim rig jima s vrata i dođem do ma kakve zarade. 
oma ja puče u mjestu glas, da je jedna žena primila sto 
> a te sina iz Amerike, On je taj mali kapital za- 
< teja ana, O tome se po Cavtatu mnogo govorilo, i 
< BRA sipa smatrao sretnom. Razumije se, da je to i meni 
ik . a tako isto i mome bratu. Ovome se prohtije 
Zana meriku okušati sreću. On zamoli ćaću, da sisi 

A a put. »Ja ću vam« — reče — »pokaz ti š 
že, kad se hoće, a ne kao Vlaho« i t. d sian: 


lira 


prsna 

Moj ćaće nije bio bogzna kako obrazovan čovjek, ali je od 


prirode bio obdaren razumom i neizmjerno dobrim srcem.,, On 
osjeti, da su me bratove riječi takle u živac, pa tiho odgovori: 
»Dobro, ja ću se promučiti, da nađem novac za put, ali neka s tobom 
pođe i Vlaho, da po treći put sreću okuša, ne bi li mu se ovog puta 
nasmijala«, 

Baš u to doba spremalo se nekoliko Dubrovčana da se isele 
u južnu Ameriku, te tako i nas trojica iz Cavtata (brat mi, ja i 
neki Vlaho R.) odlučimo putovati s njima, 

Uoči polaska išli smo sva trojica po mjestu, da se opraštamo 
sa znancima. Svak nam preporučivao i na srce stavljao, da se u 


tuđem svijetu lijepo vladamo i jedan drugog pomažemo kao rođena | 


braća, To smo morali svečano obećati osobito našim roditeljima. 


ka 


2, 


Na putu nam je bilo vrlo dobro. Bilo nas je dvađeset i pet iz 
istog kraja, te nam nikad nije nedostajalo ni šale ni zabave. U Ham- 
burgu smo uzeli treći razred i na moru proveli punih trideset dana. 
Kad stigosmo u Collon, odlučismo da se preko Paname odmah upu- 
timo u Collao, 

Dok smo još bili u Collonu, javiše nam, da je u Panami buknula 
buna. Opasro je, rekoše nam, sada preko Paname putovati. Šta 
ćemo sada? Da ostanemo u Collonu, to nam nije bilo moguće, jer 
smo sav put do Callao-a platili još u Beču, t.j, tamo smo nabavili 
kartu za cijelo putovanje, i tako smo, hoćeš ne ćeš, bili prinuđeni 
putovati preko Paname, Bilo nam je u duši, kao da srljamo u očitu 
propast, ali drugog izlaza ne bješe, jer smo na putu potrošili sve, 
što smo imali u gotovu, pa nam se žurilo, da stignemo cilju. 

U vlaku je bilo mnoštvo vojnika. Kad smo se približili Panami, 
čuli smo gruvanje topova, i već smo!'se spremali na najgore misleći, 
da ćemo još zamalo ostati na životu. U Panami nas dočekaše crvene 
zastave, i to je tek povećalo naše uzbuđenje. Kad se vlak ustavi, 
slučaj nas namjeri na kapetana Iva Bronzana iz Konavala, čovjeka, 


kojega smo dobro poznavali i koji je taman iz Callaoa putovao u 


San Francisco, 


Kad nas ugleda, prve su mu riječi bile: »I vi jadnici idete da , 


u onoj nesretnoj zemlji ostavite kostil« Te nas riječi užasno po- 
tresoše. No druge nije bilo. Trebalo je ići, kud smo morali, i pre- 
dati se sudbini. Umirismo se onda, kad se na malom parobrodu 

dobro otisnusmo od kraja, tako da više nije bilo bojazni, da neko 
zalutalo zrno i do nas dopre. S malog parobroda prekrcasmo se na 
veliki, koji je trebao da nas privede cilju, 

Osam dana putovali smo Tihim oceanom, prošli smo ekvator 
i zašli u najtopliji kraj naše zemlje, Danju je bila nesnosna vrućina, 
a tek noću se nešto lakše disalo. Nad nama je treperilo krasno 
južno nebo. Gledali smo »Veliki križ«, koji se vječito blista i za 
koji nema zapada. Vidjeli smo na nebeskom šatoru i drugih zvije- 
zda, koje se mogu vidjeti samo na južnoj polutki, Naš parobrod je 


. pristajao u glavne gradove. Kad bi se lađa ustavila, prilazilo je 


mnoštvo čamaca, da nam nude voća i panamskih šešira, Svako je 
ponešto kupovao, osim nas trojice, koji smo se zadovoljili, da šutke 
promatramo, jer nam je ponestalo novaca. 


3, 


U Callaou se naš brod nije približavao kraju. Putnici se iskrca- 
vali čamcima, ali mi ne imadosmo ni novčića, da vozarima damo, 
te isprva nitko ne htjede da nas preveze na kraj, dok se napokon 
neki lađar ne smilova našim suzama, te nas prebaci na suho, 
Uprtivši svaki svoj kovčeg na leđa uputismo se k varoši ne znajući 
dokro, ni što ćemo ni kuda ćemo. Usput ugledah nad jedrom trgo- 
vinom jedan engleski natpis, pa sudeći, da je gazda Englez, odlu- 

im ući u dućan. Pozdravih gazdu i rekoh, da smo istom stigli iz 
Dalmacije, da tražimo zarade i da smo spremni prihvatiti se makar 
kakva posla, tek da bismo se mogli časno prehraniti. Dodadoh, da 
španjolski ne znamo, ali da smo voljni taj jezik naučiti, Čovjek mi 
ra to odgovori, da je i njegov gospodar iz Dalmacije i da može 
svakog časa banuti u trgovinu. 

Zaista ne potraja dugo, i u dućan uđe otmjen gospodin, koji 
s nama — čim izmijeni nekoliko riječi s našim sugovornikom — 
progovori na našem jeziku, što nam gotovo izmami suze na oči. 
Bio je to čovjek iz Konavala, a zvao se Mekiš. Reče nam, da ne 
Može odmah namjestiti svu trojicu, ali da će za me, koji se bavim 
Slikarstvom, vierojatno biti odmah posla. On ima prijatelja, koji 
upravlja tvornicom željezničkih kola, pa se nada, da će me moći 
tamo namjestiti. Međutim, da bi nas sklonio negdje pod krov, od- 
vede nas u nekakav »bording-haus« u blizini luke, 

N Kako se smlestismo u tom domu, ja sam odmah otišao u tvor- 
Nicu željezničkih kola, koja je bila u rukama engleškim, Upravitelj 
Dr. M. Ujević: Sjetva 29 ' 

sasluša moju želju, te me odmah primi. Reče mi, da rad počinje 
ujutro u šest sati, a tko zakasni makar i četvrt sata, gubi pravo 
na cijelu nadnicu. Zatim me odvede u slikarski odjel i predstavi 
tamošnjem glavaru. Dogovorimo se, da ću sutradan (t. j. u četvrtak) 
započeti svoj posao. Kad se vratih u »bording-haus«, moji me su- 
putnici od radosti izljubiše. Sreća po me, reče mi kasnije Mekiš, 
što sam znao engleski, jer bi me inače mučno primili. I tako se 
eto ispostavi, da onaj moj prvi boravak u Americi nije bio uzalu- 
dan. Sutradan, točno u šest sati, nadoh se u tvornici, gdje je za- 
posleno bilo oko pet stotina ljudi. Tu se izrađivao sav drveni i že- 
ljezni materijal za vagone. Jedino strojevi se u tvornici nijesu radili, 
nego bi stizali u komadima i tu su sjedinjivani. 

Kad navrših prvu sedmicu rada, ne dadoše mi cijelu plaću, 
nego mi dvije nadnice zadržaše, valjda kao jamčevinu, ako bih što 
oštetio ili polomio. Morao sam čekati drugu subotu, da vidim. 
kakva će mi biti plaća. Računao sam otprilike jedan dolar na dan. 
Što se samoga posla tiče, on mi je išao prilično od ruke, a kako 
i ne bi, kad je moja glavna zadaća bila crtati slova i brojeve na 
vagonima s dodatkom pogdjekojeg cvijetka. . 


4. 


U tome osvanu subota, i kad je blagajnik uzeo u ruke isplatnu 
knjižicu i stao brojiti novčanice, i to 1, 2, 3, 4, 5, 6, pa čak i 8 
dolara, ja ga zbunjeno prekinem rekavši mu, kako se zovem. No 
on nastavi mirno svoje brojenje: 9, 10, 11 (meni počeše topli mla- 
zovi udarati u lice), 12, 13, 14, 15, 16. Ja sam bio već sav zaja- 
puren, ali on to ne opazi i potjera dalje do kraja: 17, 18, 19,20, 21. 
— Od uzbuđenosti tresle mi se ruke, i jedva pokupih taj grdni 
novac. Procijedih kroz zube nekoliko riječi zahvalnosti i polagano 
iziđoh napolje. Jedva sam disao, a krv je u meni čisto ključala. 
Brat mi i drug, mislio sam, poludjet će od radosti, kad vide toliki 
novac. 

Jurio sam, koliko su me noge nosile, samo da prije stignem i 


svoje drugove obveselim. Sav zadihan upadnem u sobu, koju smo > 


bili zajednički unajmili, izvučem iz džepa zgužvan novac te ga 
bacim na sto viknuvši ponosno: Evo moje plaće za šest dana, ne 
bojte se, spaseni smol« 

Njih dvojicu stade vika, te za čas izračunaše, da mi je tvor- 
nica odredila tri i po dolara plaće na dan. Izljubismo se od radosti, 

a kad smo se malo umirili, htjedoh održati riječ, koju sam pred 
polazak zadao roditeljima, te svakomu od nas namijenim po sedam 
dolara, Smjesta odosmo, da svaki za sebe isplatimo onog lađara, 
što nas je iskrcao s parobroda turnuvši mu još nešto u šaku za piće. 
»Napijte._se«, rekosmo, »u naše zdravljel« ' 

Od toga dana smo svaki za sebe plaćali sobu i hranu, Ja sam 
unajmio jednu sobu u blizini tvornice, da ne bih trebao mnogo 
kasati. Hranio sam se u nekoj gostionici, gdje su kuhali i služili - 
Kinezi, a večerao sam s bratom i prijateljem na drugom mjestu. 
Oni su se međutim puna dva mjeseca mučili, da nađu namještenje, 
te sam kroz to cijelo vrijeme morao s njima dijeliti svoju zaradu. 
Kad se napokon smjestiše, bilo je i meni lakše, jer sam tako mogao 
uštediti koji novčić za svaki slučaj, Klonio sam se svakog suvišnog 
troška, Jedina moja razonoda u novom boravištu bila je ta, što 
sam triput otišao gledati borbu s bikovima, 

Uvijek ću se sjećati te krvave zabave, Gizdavo odjeveni ljudi 
dugo su vremena mučili jadnoga bika, tjerali ga upravo u bijes, a 
$ledaoci uživali u toj surovoj, barbarskoj igri. Kad je »espada« 
usplahirenom biku turio dugi mač do samog balčaka u živo meso, 
žene i ljudi su od veselja klicali i kao nagradu za viteško djelo 
bacali mu zlatne novce, prstenje s briljantima, svilene rupce, taba- 
kere?), naušnice, jednom riječi: što je tko imao pri ruci. Na taj način, 
rekoše mi, poneki »espada« završi svoju službu kao bogat čovjek, 
A sve to zbog toga, što zna vješto zadati smrtni udarac pobješnje- 


lom biku. Vlaho Bukovac 


1) otac; ?) tabakera — kutija za duhan. 
* 


Kad ima, ni car bolje, a kad nema, ni car gore. 

Iver po iver, nestade klade. 

Ide vrijeme, nosi breme. 

Ili loncem o kamen ili kamenom o lonac, teško loncu svakojako. 
Junak se ne kloni mejdana. 


Jače selo od svatova. 

Djelovanje mora 


Silno je djelovanje mora u vjekovima! Kada treska, trese i urla 
bijesna bura, pjeni se i praši more, a bučni južnjak valja šumno more 
i duboko ruje i kida kamenu obalu. Pobješnjelo more krši, lomi i 
razara obalu, a kad se jednom smiri, kao da je nježnom rukom ljupko 
miluje: ' 

Tiho. Samo čuješ, kako koralj diše; 
Morska ruža srče trak srebrne lune; 
A kad lahor noćni po pučini dune, 
Halaga se šuma nečujno zanjiše, 


(Nazor) 


Dan je bio u Boga krasota. Zrak rezak, sipak i pun one dobro- 
tvorne kiseline, koja otvara začepljene i omlohavljele plućne stanice 
tako, da punim ustima upravo jedeš svježinu. Na gustom i mirnom 
moru obično počiva najljepša i najelegantnija naša morska ptica galeb, 
»ptica oluje i vjetra, smioni vjesnik bure i gromova«. Nadaleko se po 
površini valjaju crne nemani, pliskavice, što dušu i opet nestaju u 
dubljinama, pa se opet negdje drugdje pojavljuju i ponavljaju istu 
igru. Za čas se dupini približavaju brodu, pa se »igraju kao telići, a 
more se iskri, kao da netko odvrtava i zavrtava električne žarulje u 
dubljini vode«, Prekrasni se prizori boja ukazuju našemu oku za 
Zapada sunca, kad primjerice plovimo lađom kroz burna Senjska vrata. 
More je mirovalo kao razliveno ulje, a kroza nj se probija lađa 
između otoka Krka s jedne strane, a s druge strane strše otoci Prvić, 
Grgur i Goli, koji nalikuje na golema kita, Otok Goli je danas posve 
gol, na njemu nema nikakva raslinstva, nego još nekoliko grmova, a 
svu zelen je odnijela bura i neprijatetljska ruka. Kad sunce tone iza 
tamnomodrog otoka Cresa, tada je površina mora narančastožuta, a 
visoki Velebit pokazuje se od časa do časa u drugoj boji i rasvjeti; sad 
ga prekrivaju grimizne boje, a sad opet svi mogući prijelazi u ljubičaste 
boje, koje se konačno smiruju u sivoj boji, Burom i kišom ogoljeni i 
isprani otoci pokazuju se svaki u drugoj rasvjeti, a pitomi obronci okre- 
nuti jugu stvaraju različitu sliku zelenila u zakloništu od oštre i 
bijesne velebitske bure, Dalje se prema jugu protegne zelen i šumovit 
otok Rab, za putničarstvo i kao odmaralište, pa zbog posebnih pri- 
rodnih prilika i pojava, faune i flore i mora, vrlo zanimljiva točka na 
Jadranu. 


309 


Drugačije ti se slike pružaju oku, kad ploviš po istome moru, dok 
prši, huči i ruši se senjska bura s izdubljena Vratnika; valja se i praši 
more, a snažni ga vjetar prska na hrptu svakoga vala u bezbrojne 
kapljice bijelih pramenova u bojama duge. Vjerni pratilac galeb kruži 
oko lađe, diže se i spušta i smiono opire snažnom zamahu vjetra, pa 
svakog časa kao da cjeliva to sinje i drago more, Riječima se ne 
mogu opisati nijanse i kombinacije u bojama i mijenama svih tih pojava 
i prizora, između boja i rasvjete između kopna, magle i oblaka, između - 
uzduha i mora u sjenama sunca. Priroda se gleda i osjeća, ali se ne 
može opisati, jer riječi nedostaju! Priroda se razbacuje različnim po- 
javama, ona rasipava na najraskošniji način svoje pojave! Sve to 


treba vidjeti i gledati, pa tu raznolikost boja i pojava može primiti 


samo naše osjetilo vida, riječima se to ne da vjerno prikazati! 


Dugotrajnim mlatanjem mora i otapanjem vapnenca nastadoše i 
nastaju mnoge bušotine, škrape, uvale i spilje u obali, pa je tako podno 
pitomog otoka Visa nastala biser-spilja na otoku Biševu, U toj spilji, 
rekli bismo, sjediniše se sve krasote modrog mora, U pećinu samu ulazi 
svijetlo kroz morsku vodu jedne raspukline, pa kako voda propušta 
samo modro svijetlo u većoj količini, a sve druge zrake sunčanog 
spektra brzo upija, zbog toga je unutrašnjost te pećine modro rasvijet- 
ljena. Devet kilometara od komiške luke protegnuo se malen otok 
Biševo, poznat širom svijeta i na glasu zbog svoje čarobne modrine, 
Godine 1884. otkrit nam je taj dragulj privlačive južnoprimorske naše 
prirode, i odonda pohađa domaći i strani svijet taj otok, Kad je more 
mirnije i nema visokih morskih valova, može se u tu pećinu kroz 
jedan niski otvor, kroz koji se lađica oprezno provuče, Uzak hodnik 
vodi u širu prostoriju spilje, a s desna ti se najednom ukaže pravo 
vilino carstvo, zapanjuju te igre i složaji skladnih boja i svjetlosti, Nad 
pećinom je ljubičasto rasvijetljen visok svod, a dolje se briljantima 
ljeska duboko more u neopisivim šarama srebrnila i modrila. Čamac 
ti obrubljuje i liže plamen azurna modrila, a s vesala ili zamočene 
ruke kaplju biser-kaplje. More je u spilji čarobno, mirno, bistro i pro- 
zirno, a na dnu mu se od 10 metara dubljine bijeli vehko stijenje: 
Prvu i drugu prostoriju dijeli hridinasti prag, preko kojeg se plimom 
prelijeva more, pa pod njim običavaju roniti dječaci, da se vidi kra- 
sota uzljuljana mora uz igru različnih boja i svakim časom drugačije 
rasvjete, 

Krunoslav Babić 

Mlada košuljicu prala 
(Čakavska) 


Ča se ono nasrid mora beli? 

Jesu I' vali, al mornari mladi, 

ali vile, ali ljute zmije? 

Nit su vali, nit mornari mladi, 

nit su vile, niti ljute zmije. 

Da su vali, va moru bi bili, > 

da su vile, va gori bi bile, 

da su zmije, va grmu bi bile, 

Već je ono Ive, dite mlado; 

na njemu se košuljica beli, 

Nij' je prala majka ni sestrica, 

Već ju j' prala vijerna ljupčica. 

Nije j' prala va sinjemu moru. 

nit sušila na žarkom sunašcu, 

već ju j' prala v' groznimi suzami, 

sušila ju na srdašcu svomu. 
: Narodna pjesma 


Budakova želja 


Šuti krajina sva uokolo. Rano je jutro. Zemlja se još nekako 
stidljivo otima prvom milovanju sunca na istoku, dok se morem, tihim 
i beskrajnim, rumeni crven plamen, ispod kojega će domalo, čim sunce 
još mrvu odskoči, proteći sjajna rijeka zlata, sedefa i smaragda, 

Vijugavom bijelom cestom, što vodi obalom južno od Savudrije, 
lagano i bez šuma ide seljak Jure Budak, Čovjek sredovječan, ali 
temeljan i jakostan, premda mu to nije vidjeti na licu, ublijedjelu, 
ispitu i dugo nebrijanu, 

Budak je izmoren i neispavan: izmoren od duga puta, što ga je u 
ove posljednje dane prevalio oblijećući različna mjesta i gradiće po 
Istri; neispavan — jer ga izvjesna misao već duže vremena drži kao 
kliještima i ne da mu ni danju ni noću zatvoriti oka, 

Tako je njemu već od onoga dana, kad je doznao, da će Budakov 
vrt na dražbu. 

Budakov vrt. 

Eno ga tamo niže — ukraj samoga mora. Na suncu mu se bijeli 
ograda, a zeleni loza, maslina i čempres. 

Budaku se iz ranog djetinjstva otimale oči za onim vrtom i kao da 
su pomalo pile u sebe svu onu blagu boju uljika, te su valjda od toga 
i same postale onako maslinaste, Možda je ovu boju primio od oca, 
jer i on, njegov otac, pa i djed mu — svi, svi njegovi pređi gledali su 
rado'i čeznutljivo u onaj maslinasti, pitomi vrt, 

Iz tamne davnine, iz koljena na koljeno išao je dalek glas, da je 
onaj vrt bio negda njihov. Bit će, jer ga svijet staroga, domaćeg kori- 
jena zove i danas: Budakovim vrtom, Kako ga izgubiše, još ne bi nitko 
znao reći. Valjda silom, U doba, kada su s one strane mora došli stari 
gospodari — Benečani, bilo je jačemu prosto činiti sve, što je samo 
htio, Bit će da je nekako tako i Budakov vrt dospio u vlast moguće 
gospode, a onda, iz roda u rod, u ruke današnjeg vlasnika — šior 
Marka Porozinija, : 

Ali je i preko gospode prešlo vrijeme noseći sa sobom svoj oštri 
zub. Još malo, pa će im pregristi i posljednju žilu — a zemlja će ostati. 
Eno je, kako se na suncu blista, tvrda i vječna! 

Marko Porozini posljednji je izdanak starih gospodara, Već je 
duboko ogrezao u godine, a s njima u nevolju i — kao mnogi njegova 
soja — u gori jad: nenamirljiv dug. Sada živi negdje u gradu ,,, 

Budak i nehotice okrene glavu prema Trstu, koji se ne vidi, ali mu 
se položaj naslućuje po dugim pramenovima crnog i bijelog dima, 
Ondje se eno sklonio stari gospodar; ostavio, izdao zemlju —a i ona 
njega. Prije ga je hranila, ali sada je otvrdnula, umrtvila i ne da ništa, 
A dugovi do grla — još malo, i stari će se gospodin ugušiti u njima. 
Već mu razniješe dvije »stancje«,') sad je red na trećoj s Budakovim 
vrtom. Stari je gospodin odredio, da se i ta zemlja dade onome, tko 
bolje plati. Danas će se na mjestu održati dražba... 

Budak je saznao, da je drevni vrt na prodaju, u prvi čas mu je 
došlo, da poludi. Jednim ga je mahom poklopila i radost i zebnja: 
radost, što se zemlja izbavlja iz dosadašnje vlasti, zebnja od straha, 
da mu je drugi ne odnese. 

To mu se evo od nekoliko dana upilo u mozak, ugnijezdilo u krv, 
u čitavo njegovo biće, i naposljetku zbilo u pitanje, koje mu ne da 
zaspati: E 

Kako će ona draga zemlja iznova u njegove ruke? 

Što je imao gotovine, prebrojio je, što i koliko vrijednih stvari, 
pokupio i preprodao, a onda ukrstario Istrom tražeći pomoći za otkup 
onog komadića djedovine svoje. 

Što je skucao, to je jutros pohranio u njedra, i evo ga sađa na 
putu slomljena i neispavana, ali u nekom čudnom raspoloženju, koje 
od trenutačnog duševnog spokojstva prelazi u ganuće i ushićenje već 
prema osjećanju, što ga u njemu budi blizina one obećane zemlje. 

Htio bi da je već na onom mjestu, da je već sve svršeno, a zemlja 
njegova, Želja, da što prije dođe onamo, biva sve jača, steže mu mi- 
šice, živce, pali krv, skuplja snagu, dulji korake, 

Već je na mjestu: uz ogradu. Još nema nikoga; i rasklimana, 
drvena vrata još su zatvorena. Do ulaza dovaljao se odnekuda — Bog 
zna u koje doba — krupan kamen, Budak se spusti na nj, 

U vrtu su pjevale ptice, nad glavom mu je šumorilo lišće — inače 
je nadaleko polegla samoća, koja se s onim pjevanjem ptica i šumo- 
renjem lišća pretapala u neka čudna i tajanstvena viđenja .. 

Budak se nalakti na koljenima i, podnimivši se na obje ruka, uz- 
dahnu dubokoišumno — — — — >> —_ — — 


Došla su dvojica iz suda: jedan mlađi, u građanskom, besprijekor- 
nom odijelu, obrijan, ošišan, s naočalima, trom u pogledu i u riječi; 
drugi stariji, u isplavljeloj bluzi, nekakav niži činovnik, ali samosvi- 


jestan, očiju bodljikavih, nemirnih, brkova četinastih, neurednih, pro-- 


grušanih. 

Bio je čas, kad se Budak uzradovao pomislivši, da će biti sam na 

' megdanu, Ali se prevario, jer se čas zatim pokaza na ulazu nekakav 

ovisok, mršav gospodin, a u kratkom razmaku za njim još dva tri ne- 
poznata čovjeka, I iza ograde iskrsla bi pokadšto kakva glava, popo- 
stala časkom, pa iščezla, 

Budak stajaše po strani, Ispod oka gledaše na one ljude, s kojima 
će se domalo ogledati, 

Međutim u borbu uđe od njih samo jedan: onaj visoki i mršavi, 
Budak ga bolje promotri: nešto nepopustljivo, srčano, ali mirno po- 
čivalo mu je na licu. 

Taj mir djelovao je madeatitito na nj, a kad bi ciraštvnik samo 
malo podigao oči i pogledao ga ovlaš — Budak bi od toga na dnu srca 
poćutio studen, ' 

Uzduh bijaše svjež i lak, pun proljetnih mirisa. Budak ga stade 
udisati, ali ga u prsima stezalo i usne mu se grozničavo stiskale, Po- 
gled mu padne na bližnju maslinu: napola se osušila i sagnula k zemlji, 
kao da plače. Nehotice obori oči, i vidjevši sebe kraj one gospode onako 
jadna, nevoljna, zaprašena, otrcana, oćuti se neiskazano nemoćnim i 

neznatnim, šta više, dođe mu, da klekne pred njih, da ih zamoli, neka 
mu se smiluju.., i 

Ali uto započe nadmetanje, i prvi se javi onaj visoki i mršavi. Glas. 
mu je zvečio mrzovoljasto i ravnodušno, ali je u tom — da li istin- 
skom ili hinjenom nemaru — bilo toliko preziranja i izazovnog poni- 
zivanja, da se Budak učas kao preobrazio, stao čvršće na noge, desnu 
upravo ispružio —- kao da će se sad na \ ponijeti s onim neznanim 


.čeljadetom, 


Oglasio se i on, ali ne ponizno ni: mape već. oštro, gotovo 
žestoko, kae 
Drugi nastavi još sveđer mirno, a Budak nasrće sve oštrije, Onome 
se na licu ne bi trgla ni jedna bora, dok je Budaku kao pomamna 
igrala donja vilica, 

= Stalo ih »nadbijanje«, Budak po fiorin, a onaj po deset i više, 
Budak strepi, izbečuje oči, drugi miruje, a kad progovori, kao da se to. 
njega i ne tiče, 

U Budaka igra svaki živac — sa strahom. diko da ne prevrši, 
i neprestano broji, koliko mu još preostaje. Još malo — i eno ga na 
kraju. Uzvrpoljio. se, kopa nogama, kao da bi ih htio zatući u zemlju, 
da ga odanle nitko više ne makne, 

Još može da nadbije s jednim fiorinom — i onda — kraj! Ali nje- 
ćove se nutarnje muke još ne vide. Nitko ne zna, kakav led mu u taj 
mah probija žile, Vidjeti je, istina, kako mu se lice većma izobličuje, 
krivi, nagrđuje, ali onaj dugonja odbija to na bijesnu tvrdoglavost, 


“koja je seljaka obuzela, i na njegovu jarosnu odluku, da zemlja po što 


po to ostane njemu, 


. Jasnije to izbilo malo zatim, kad je Budak izbacio onaj po- 
sljednji fiorin. Kad je progovorio, pod neuređenom mu bradom za- 
igrala jabučica, kao da će iskočiti iz grla, a noge mu klonule, kao da 
ih je neko odsjekao do koljena, Osjeća, da je čas odlučan, stoga još 
jednom prebire svu svoju snagu, uspravi se kao klisura i svu svoju 
volju, nepopustljivost i neumoljivu nepokolebljivost uli u svoje masli- 
naste, krvlju zalivene oči, u izraz lica, u cijelo svoje uzbuđeno grozni- 
čavočavo tijelo, koje kanda grmi prema suncu: — Sve ću dati i krv ću 
istočiti za nju — sve — — sve — — 

Nasta tišina. Da je pitati Budaka, rekao bi, da je trajala vijek. 


Sjeća se kao u magli, da je vidio onoga, gdje je odmjerio okom 
zemlju s jedne do na drugu slranu — ostao neko vrijeme spuštene 

$lave kao da razmišlja, pa najednom sažeo ramenima, pozdravio i 
otišao. Otišli i drugi, ana mjestu ostao sam Budak s onima od suda, 

... A domalo otišli i oni, 

Kako su s njime uglavili, ne bi znao objasniti, Zna, da im je iz- 
brojio novac, dotakao se pera, a oni onda otišli dobacivši mu: 

— Tvoja je! 

— Moja! — kliktaše on ushićeno ostavši sam, a ona ga dva sloga 
golicala u grlu, u srcu, u mozgu, 

Odjednom se oćuti lagan kao pero, i kao mamen zaleti se do na 
kraj vrta, pa uokolo, unakrst — na sve strane, U neke zastade kraj 
one napola uvele masline, ovije joj rukom najnižu granu govoreći kao 
da je grli: 

— Pričekaj, oživjet ćeš ti — — 

Onda poskoči k povaljenu čokotu,?) okovi ga rukom, pa kao da 
mu je brat, uze mu milo tepati: 

— Podignut ću ja tebe! 

Onako bi bio zagrlio čitav svijet. Val neizrecive dobrote zaplju- 
ska mu srce, i on nastavi misliti, kako će u jesen prva čaša iz Buda- 
kova vrta biti za prijatelje, a prve kapi oš za podzimak za duše 
umrlih starijih, da im se davna želja smiri, 

Sretan je Budak, Ozgo mu se smiješi sika. zemlja pliva u valovima 
sunca, a more se topi u zlato, sedef i smaragd. 


Viktor Car-Emin 


!) majur; *) panju. 
* 


16. Težište ćudoredne (moralne) snage hrvatskoga naroda leži u 
urednom i vjerskom obiteljskom životu, njegove gospodarske snage 
u seljačkom gospodarstvu, zadružnom životu i prirodnom bogatstvu 
hrvatske zemlje, obrambene snage u sredbotvornim (orga- 
nizatornim) i prokušanim vojnim vrlinama. 

Prosvjetni i kulturni napredak hrvatskoga naroda temelji 
se na prirodnoj narodnoj darovitosti i prokušanoj sposobnosti na 
polju nauke, znanosti i prosvjete. 

Veleobrt, obrt, kućno rukotvorstvo i trgovina imaju biti 
zuka pomoćnica u cjelokupnom seljačkom i općem narodnom gospo- 
darstvu. Te grane života imaju biti polje časnoga rada i vrelo do- 
stojnoga života radnika, a ne sredstvo gomilanja narodne imovine u 
rukama glavničara (kapitalista). 

S puta po Africi 
Rijeku Kamerun Portugalci tako nazvaše po množini vođenih 
rakova (camaroes — čitaj kamaroes), koje su tamo našli. Oni, koji 


poslije njih dođoše, prozvaše čitavu zemlju tim račjim imenom, 


Kamerun je za polovicu veći od Njemačke, Tu veliku i bogatu ko- 
loniju kupili su Nijemci 1884. god, 
Sam Kamerun je dosta žalosno i vrlo nezdravo mjesto: najveći 


. prostor zauzima groblje. 


Ispod čistog evropskog gradića protežu se dva nečista crnačka sela, 

Mi ćemo morem u Krihe, a odande malenim parnim brodom 
uz vodu. 

Na lađi je — osim vojske — šest putnika: četiri trgovca i nas 
dvojica, 

Prije nego ostavimo Kribe, vidjeh jedno — dotad neviđeno čudo: 
borbu između mora i rijeke! Kod svake plime nastaje ta borba, 

Razlika između plime i oseke iznosi u Kamerunu tri do četiri 
metra. Za oseke izlijeva se rijeka u ocean bez ikakve zapreke, a kad 
se more stane dizati, nastane borba. Iz početka je rijeka jača, pa pro- 


bija one slabe morske bedeme. Ali plima raste, pa na kraju tako ojača, 


da se more s rijekom hvata u koštac: gdje se sudaraju, ondje se diže 
bijeli rub, 

Ako je rijeka jaka, a plima velika, onda između njih nastaje ljuta 
borba: more hoće naprijed, a rijeka mu ne da, pa se čelom o čelo 
kvače kao dva silna bika hoteći jedan drugog potisnuti. Kako se bikovi 
boreći se dižu na stražnje noge, tako se i rijeka i more uvis dižu — 
katkada za desetak metara visokol 

Onaj bijeli rub, gdje se vode sudaraju, sve se više diže, More sve 
jače raste pa napokon prevlada i poplavi rijeku, 

Tu veličanstvenu borbu gledao sam kasnije i na rijeci Amazonki 
i u kineskim vodama. ' ' 

Parobrod na kotače, teško dišući, pliva uz vodu, Što dalje od mora, 
to ljepše: desno i lijevo izmjenjuju se visoke prašume s nepreglednim 
poljanama. Uz vodu svježe zelenilo i pojedine palme... Drveće je 
prepunjeno vječno rascvjetanim lijanama, koje se penju od grane do 
$rane, od stabla do stabla praveći mostove i čitave vodopade naj- 
cvrkutavijeg cvijeća... Podno njih zelena guštara, prolomljena iz- 
gaženim, uskim puteljcima, kojima zvjerad ide na vodu. A sve puno 
raznobojnog, divnog cvijeća, Da imađdem tri para očiju, imao bih 
što gledati! 


316 


No one visokom travom zarasle poljane nisu mrtve, Vidiš anti- 
lope, žirafe i zebre, kako pasu; katkada ćeš i nosoroga ugledati i lava 


čuti. Njega, šakala i hijenu samo po noći. Kad lav zaurla, sve se trese! - 


Šakal zavija poput psa, a hijena se porugljivo smije, Žirafe bježe, čim 
što čuju. I zebre su plašljive. Samo se antilope ne boje ni lađe ni čo- 
vjeka, pa nas velikim svojim očima radoznalo motre. Katkad su im 
usta puna zelene trave — zaboravljaju da jedu! .. 

Da bolje vidim, popnem se na jarbol, pa sleden na košu, gledam 
ona beskrajna travom pokrivena polja, 

U daljini se miču — rekao bi povrh zemlje — neke crne pjege. 
To su nojevi! Vidiš okrugla njihova tjelesa, a ne vidiš visokih, tankih 
nogu ni malenih glava. — Iz trave proviruje nešto čudno: rekao bi, 
djeca na visokim štapovima nose nekakve zastave, Brojiš te klimave 
zastave; tri — četiri — pet.,, Ali to nisu zastave, to su žirafe s onim 


svojim na dugačkom vratu nasađenim glavama! U visokoj travi leže - 


preživajući divlji bikovi. Tu i zebre i antilope pasu. Među antilopama 
nalaze se katkada i pitome domaće crnačke koze. 

Divno je, kada lađa prašumom plovi, pa kad široko granje sto- 
ljetnih stabala, vezano rascvjetanim penjalicama, zaklanja nebo. Sočno 
zelenilo i bujno cvijeće ogleda se u bistroj vodi, a ti — pod tim balda- 
kinom — gledaš majmune i majmunčiće, kako povrh tvoje glave skaču 
od grane do grane i radoznalim žačuđenim okom prate lađu, 

Neki naš suputnik (Holanđanin) opali pušku, a mladi pavijan sruši 
se u vodu i bolno zacvili, 

Navalismo na rub lađe gledajući jadnog majmuna, kako pliva i 
cvili poput malenoga djeteta, Holanđanin stojeći sprijeda pade nekako 
u vodu (ako ga nije tko gurnuol), pa se stade — gazeći vodu — 
užasno derati, 

Mornari: mu dobace konopac, te ga povuku, On stresa sa sebe vodu 
i brunda: »Hot (> Gott) verdame! Voda je puna krokodila , , ,« — 

Međutim otisne se od lađe čamac, pa i pavijana spase, Nije mu 
ništa: i on se — kao i naš Holanđanin — preplašio! Kasnije se oba 
silno sprijateljiše! 

Naši prijatelji dočekaše nas sjajno! Čim prekoračismo granicu 
njihove »države«, udari bubanj javljajući, da se primičemo. Taj 
njihov bubanj (edimbi) živo je čudol Što je nama brzojav, to je njima 
bubanj. Ne samo što pojedine — svima poznate — znakove bubnjaju 
(»K oružjul« — »Požar travel« i dr.), već oni bubnjem javljaju sve, 
što žele, 

Crnci imaju na bubnju dvojaki jezik: jedan, što ga svatko od njih 
razumije, drugi samo za poglavice, 

Kad se približismo »prijestolnici«, eto malenih crnčića, gdje nam 
trče u susret, pa nas veselo pocikujući prate, Nešto slatkiša gospodska 
im je plaća! 

Knez sa seoskim čarobnjakom i cijelom svojom družinom dočeka 
nas pred samim selom, Za dobrodošlicu pruži nam tikvicu vina (od 


. palme), a u znak, da nije otrovano, i sam gucne, 


< Kad smo se napili, udariše bubnji i svirale, pa nas oipratiše u 
novu, čistu, pleterom ispletenu kuću, Tu nas dočekaše dvije kneževe 
kćerke, da nam operu noge. To mora biti! Te krasotice bile su prve, 
kojima smo nešto darovali, jer bi se inače reklo, da nisu našle milosti 
pred očima bijelih ljudi. 

Kad smo se uredili i otvorili torbe, dođoše svi — od poglavice do 
zadnjega starješine — po svoj đar, I to mora biti! Zato ćemo biti nji- 
hovi gosti! 

Knezu darujemo gramofon i veliku bocu rakije, a seoskom vraču 
džepni sat; ostalima nešto šarenoga platna, češkoga bisera i oboje- 
nog stakla. 

Neki crnci, koji su služili u njemačkoj vojsci, poznavali su već 
gramofon, ali su se toga đavola silno bojali, dok ih nismo naučili, 
kako se njime rukuje. Onda ga se ne mogaše naslušati: gramofon je 
stvoren za crnce! | 

Obližnje šume bile su pune divljači, pa je — i crncima i nama — 
bilo dobro, jer je knezu išla slonovina, a ljudima meso. 

Moj je prijalj sakupljao samo rogove antilopa, životinjske lubanje, 
zmijske kože, ptičje mjehove, kukce i leptire, A ja ni to! 

Kad smo htjeli da očistimo glavu kakve zvijeri ili kakav rog, me- 
tali bismo ih na mravinjak: obični crni mrav izjest će sve (iznutra i 
izvana), štogod se može jesti, i ne ostaje ništa, već čista, bijela kost! 

Mravinjaka imade po šumama velik broj, a mravi sila Božja, pa 
im nitko ne odoli, kad ga stignu. Ničega se crnci tako ne boje kao 
mravi. Mladi lav bježi ispred čovjeka, a ni stari ne će u selo ali mrav 
hoće! Kako su nekad na glas: »Turci idul« naši ljudi ostavljali svoja 
sela, onako i crnci — glavom bez obzira — čim se pročuje, da do- 
laze mravi. 

Mravi idu u takvoj množini, da im ničim i nikako ne ćeš odoljeti, 
pa ni vatrom, ni vodom, Nije druge, već bježi! Tjeraj stoku i ponesi 
sa sobom, štogod možeš, jer će mravi izjesti, što ostane u selu! 


318 


Kad mravi prođu, pa kad se ljudi vraćaju, čitavo selo miriše po 
mravima: zato je nestalo svake gamadi: mravi izjedoše sve! 

Nekom takvom prilikom zaboravili u kući bolesnika, a kad se po- 
vratiše, nađoše samo čist, bijeli kostur. , 

Urođenici se bave ribarenjem i dvije Polje se obrađuje samo za 
domaću upotrebu, Od živine drže se koze, ovce i kokoši, 

Žena imade svaki toliko, koliko ih može kupiti i prehraniti, ali 
svaka od njih — s djecom svojom — živi u posebnoj kući; to su 
okrugle, slamom pokrivene košare, vrijedne kakvih pet franaka. 

Poglavica imade i po dvadeset žena, ali on tome nije kriv, već 
žene, koje ga sile, da mlađe od njih uzima. Je li to moguće? Da! Ali 
samo zato, što onda, kad poglavica umre, dvije najmlađe moraju biti 
s njim žive zakopane! 

Na nagovor misionara sahranjuju se gdješto drvene lutke mje- 
sto žena. 

Crnci na Kongu nisu dugovjeki: ljudi od 35 godina računaju se 
među starce, a četrdeset i petu mala koji prekorači, Klima i njih ubija! 

Urođenici se svakoga pisma boje, Pismu kažu »knjiga« kao i naš 
Kačić, — Za đavola misle, da je bijele kože. 

Na Kongu nema srebra, a zlata i bakra imade nešto. Nakit se pra- 
vi od mjedi. Od njega su i one teške ogrlice i narukvice, koje nose: 
crnačke žene. 

Često sam pitao svoje znance (učene glave), kako bi oni vadili 
nosoroga, da ga u prašumi u jami ulove. Jama je tri metra duboka, 
zidovi su okomiti, a nosorog 3000 kilograma težak, 

Nijedan se nije tome domislio, a crnci to znadu! 

Napravi se veliki drveni kavez s vratima, koja se mogu podizati 
i spuštati, — Jama se povrh nosorogove glave za jedan metar dubine 
koso otkopa, a kavez se tako namjesti, da otvorena vrata budu na 
onoj strani, gdje je nosorogu glava, 

Što sada? Ništa, već bacati zemlju u otvorenu jamu! Nosorožac 
(ljut poput zmaja) gazi zemlju, pa se sve više i više diže. I tako sve do 
onog mjesta, gdje je jama koso izrezana, Tad se zaleti i eto ga u ka- 
vezu! U isti mah spuste se vrata, a 60 ljudi nose njegovo gospodstvo 
na postaju! 

I majmune crnci kijo hvataju! Uzme se kokosov orah, pa se pro- 
reže tako, da se može u njega gurnuti ruka. Mlijeko se popije, a orah 
se napuni kuhanom rižom. 


pemon eon 

Lovci s takvim orahom odu pred stablo, na kojemu žive majmuni, 
pa pred majmunima prstima vade i jedu rižu. Onda ostave orah pod 
drvetom, te se udalje. 

Majmun siđe, pa i on jede, Otvor, kroz koji se riža | mora biti 
tako uzak, da majmun može jedva provući ruku. Kad on duboko gurne 
ruku, onda se ili bičem prasne ili ispali kubura, da se majmun preplaši. - 
Tada on stisne šaku, u kojoj drži rižu, i hoće da je izvuče, ali ne može, 


. Majmun se tako preplaši, da se ne dosjeti, da otvori šaku s orahom na 


ruci, već onako s orahom u ruci skače prema drvetu, da pobjegne. Ali 
ne može! Lovci priskoče, pa ga ture u vreću. 

Takvim načinom možemo u jedan dan uhvatiti pet do šest maj- 
muna; razumije se, ne pod istim drvetom! 

Prijatelj mi priča: Jučer odlučih da pođem na lava! Na onoga 
lava, kojega smo s drveta motrili! 

Uzmem pušku i nož, te sjednem na onaj široki panj, kakvih 300 
koračaja od pećine. Čekat ću! Sunce upravo zapada ... Tek što 
sjedoh, vidim lava, kako izlazi iz pećine, Oči mu se u polutami kri 
jesel.., Na izlazu se zaustavi, potrese grivom i otvori ralje, te pred 
spilju! Tu se protegne kao pospana kakva mačetina, pa još jednom po- 
trese grivom i zaurla. Javlja se! ,,. Još me ne vidi, ali kad pridigoh 
pušku, opazi me, pruži glavu te zareži, pa se zaleti! 

Ja pušku na lice, pa ciljam: 

— Pucaj, čovječe! .. 

— Ne ćul 

Meni se u taj čas pričini, da je kukavština strijeljati lava. 

Skočim na noge, odbacim pušku, latim se noža i poviknem: 

»Amo, životinjo!« 

A lav? Zaustavi se, osvrne se, pa u šikaru!.,, 


(Iz knjige »Od zore do mraka«<) 
Fran Mažuranić 


Tko jači, taj kvači, | 

U svom je svatko jači. 

Slab poslenik, koga jutro budi, a zora ga nije probudila. 
Još se nije rodio, tko bi svima ugodio. 


Od jednog udarca ne pada dub. 

U prosjačkoj kući 


O Božiću je — bura je. 
Ijf, Zapjenjeno valovlje i šumi i 
| pjeni se i bije o izdrtu obalu i 
igra s barkom kao razigrani lav 
s izremoglim psetancem, Bura 
M fijuče niz strmu dragu, diže kao 
“u prašinu slanu vodu, a mili- 
i juni kapljica rasiplju se poput 
dragoga kamenja vrhu oskoru- 
pljenoga vala, Opet se pomolila 
iza oštra rta barka poigravajući 
na bijesnu moru. Čudne igre, 
moj Bože! Ta mala barka đisne, 
skoči, posrne, nagne se, utone, 
nestane je — pa eno se opet 
poput lake igračke popne na vrh vala i zarine kljunom u debelo more. 
— U dragi zavije nov bijes bure, trn se savije, kamen odvali, more 
uzavri, crna sjena preleti preko valovlja pa se digne bijelim dimom 
visoko, do oblaka, a barka iščezne, opet se pomoli, pa nastavlja, 
okrenuta dragi, očajnu borbu s bijesnom silom vala, 


— U ime Božje! 
Pa upru jače. 
— Veselo, braćo! 


— Veselo-o-o! — odazivešu se jedan drugomu. Bura im lepeće 
košuljom, tuče u oči, bije u prsa — zimska bura! 

— Veselo! Mola (spuštaj) sidro! 

— Mola! — Štropoćući gine u more lanac, a dječak skoči na 
izdrtu obalu i vuče barku u luku, kakvih je majka narav — hvala 
Providnosti — dobrano posagradila u Hrvatskom Primorju, — Barka. 


se usidrila i na uzbibanu moru kao da odiše od napora. 

Poskakasmo na obalu — pustu, golu obalu, Ni čovjeka, ni kuće, 
ni ptice, ni vuka: — ni sjene životu: kamen, pa klisura, pa opet 
kamen, a za njim klisura, 

— Kud ćemo? 

— Ima gore kuća, bit će pola sata hoda, dok prevalimo prvi 
brijeg. 

Pođosmo, 

Od mora pa sve dalje isti vidik, isto tlo: kamen, pa kamen. 
Nikakve promjene. Ovdje naslagano i nabacano blijedosivo kame- 
nje, ondje nikla klisura, onamo se veličanstveno digla pećina, pa 
opet dalje — a što dalje? 

Kamen! Siv, pust, mrtav kamen! 

Tek najednom — ne bi očima vjerovao: sred kamena obzidana 
ograda, a u ogradi strše crni ogranci smokve i breskve, niže k tlu 
savile se lozine rozge kao ukočene zmije. 

U zaklonu smo prosjačkoga stana — kuća Ante Mršića, Uđemo 
unutra: četiri mornara i ja peti. | : 

Na niskom ognjištu gušila se u dimu vatra. Crno je, tamno i 
čađavo sve u toj kući; čađava je i uzana sobica, u kojoj se nadula 
ilovasta peć, Na zidu visi šarena i nejasna slika Bogorodice, za njom 
je zataknuta maslinova grančica; pod slikom visi križić od porcu- 
lana, na njemu Spasitelj bez jedne ruke, Još je u sobi stol, uza nj 
klupa i dva stolca, pa velika, stara škrinja. Na uzahan prozor, obli- 
jepljen papirom, ne ulazi dosta svijetla; mračno je, tjeskobno me- 
kako u tom stanu. 

— Dobar dan, Božji ljudi! Ima li koga u kući? — poviče mornar, 

— Tko si Božji? čuo se iz tamna kuta hrapav, izmoren glas 
stara čeljadeta, 

Mornar pođe onamo, Časak proziraše u tminu, a onda pozdravi 
glasno: ' 

— Hvaljen Isus i Marija, djedo! 

— Uvijeke, sinko! odgovori djed sa svoga ležišta još muklije, 
pa zastenje., 

Bilo je to staro starcato čeljade, obraslo neurednom bijelom 
bradom, žuto, upalih očiju, iznemogle snage — živ mrtvac. 

— Tko si?.,, Čini mi se, da vas je još... Ne vidim, tužio se 
starac, 

— Ja sam, djede Ante, Ivan — Ivan Barilović, pokojnoga Jan- 
dre! Znate li me? 

— Znam, Jandrin, Bog ga pomiluj!.,. Oči mi ne služe, sinko. 

— Kako ostariste, djede? Kadno sam preklani ovdje bio, držali 
ste se kao stari panj. 

— Hvala Bogul,.., Evo već cijelo ljeto ovako: ni makac!... 
Ajo.,. : Ps su, sinko, ali kako mi se zamrazila luda, odonda 

joj i joj . Zlo, sinko, nastavi djed iza stanke sveđ stenjući; 
Dr. M. Ujević: Sjetva 21 

molim Boga, da mi se smiluje, jer eto sva mi leda živa rana, ne mogu 
nikamo ni rukom ni nogama... A kako ste vi ovamo? 

— Bura, djede; ne bih se izvezao, nego da je milost Božja 
s tobom, — Ali odoh ja variti objed, a ti, djede, lezi! Ne stenji pre- 
više, jer evo s nama i gospodina načelnika, varao ga nestašni mornar, 

Približim se k starcu, da ga štošta upitam, ali starcu se nije 
dalo govoriti; možda od slabine, možda od bolesti, a možda i stoga, 
što se siromasi više boje gospode nego se od nje nadaju, 

— Tko ti je još u kući, djede? upitat ću starca, 

— Baba, poglaviti gospodine! 

— Vas dvoje sami? 

— M-m! — potvrdi djeda sve jače stiskajući oči, 

"— Dugo li boluješ? 


Ne bijaše odgovora. Promatrah ga još koji časak, Leglo mu nije. 


udobno: pod starim nekakvim prostiračem nešto slame, pod glavom 
mu torba sijena, a u stari, otrcani biljac bio starac umotan kao 
malo dijete. Po biljeu rasula mu se rijetka, neuredna bijela brada, 
iz koje se žutjelo starčevo lice. Starac je ležao mirno prateći kat- 
kada hropotljivo disanje muklim stenjanjem. Povukoh se u kuhinju, 
a zamalo uđe izvana starica noseći u razbitu vrču vode. To staro 
suho čeljade, zamotano u trošne prosjačke haljine, išibala bura, te 
su joj upale oči sve suzile. Ušavši u kuću začudi.se malo, kad opazi 
nas četvoricu, a onda mahom pozdravi: Hvaljen Isus i Marija! 

— Navijeke, babo Klaro! Gdje si bila? upita mornar. 

— Amo iza glavice, išla sam moliti kapljicu vode; meni je 
bunar daleko, ' 

Brzo se skuhalo meso, a vješti kuhač Nikola uze peći ribu, što 
su je ubili prije bure — Bog im prostio — dinamitom. 

Dotle podoše dvojica, da potraže »dračevca«, kako zovu pod- 
gorsko vino, 

Po objedu reče nam stara, da djed spava, pa sjedne k nama, 
da sluša razgovor mornara, 


Pripovijedaju mornari o moru, ribi, vinu i trgovini, glavarini 


i zemljarini, a starica se uzdišući tužila na svoj udes. 


— Eh, da mi je sin živ, ne bi me trla ovakva nevolja; kakav. 


čovjek, a kakvo u njega srce! vapijaše stara. 

— Umro ti sin? upitam staru. 

— Poginuo! Bio čovjek visok kao Nikola — na zdravlje mu 
bilo — a ljudina jaka i pristao svakuda. Eto ljudi: lažem li? 

— Vrijedan je bio, pošten! potvrdiše mornari, 

— Pripovijedaj, gdje je pogmnuo? 

— Bio mornar,., ukrcao se na staru brodinu, i ja ih jadna 
gledala, kako su zamakli za školj..,) Srce mi je slutilo zlo, išla 
sam kući, a suze mi sve same dolazile na oči,,. Jedva sunce do- 
seglo školj, stali se dizati oblaci sa svih strana: ružno je bilo nebo, 
valja kao nikada, Strijela bjesni sad na jednoj, sad na drugoj strani, 
daleko negdje grmjelo, kao da se nebo trese, a visoko u oblacima 
šumio vjetar, da ti je dušu hvatao strah... Križala sam oblake, 
bacala blagoslovljenu maslinu u vatru, molila i plakala — ali ono 
sve gore... Gdje mi je sin? Jedino dijete, gospodine, sva nada, sva 
radost starim sirotama! Ta znate, ljudi, što je srce, tvoja krv, dijete 
začeto pod tvojim srcem, dojeno na tvojim prsima u gladu, zlu i 
svakoj nevolji! Gdje mi je dijete? sve sam se pitala i letjela iz kuće 
u kuću kao bez pametil.., Gledam k moru — pakao, oslobodi 
Bože! Munja bljesnu, u noći se rasvijetli školj, i u duši mi bude 
lakše. Umirih se, da su za školjem usidreni, ta ljudi su, nijesu 
djecal,., Vratim se u kuću, sjednem kraj staroga, i tiho se molim 
svetomu Nikoli (na pomoć nam budil). Tad najednom prasnu nešto 
na ognjištu, kao najjača puška.., Zamrlo mi srce, skočim i gledam: 
sve na svom mjestu, sve mirno, samo vani šumi bura, pljuska kiša, 
a grom za gromom ruši se po nebu... Vratim se u sobu, al na stolu 
čaša razlupana u sto komada... Vajmeh! pograbim se za glavu i 
zavapijem: Poginuo mi sin!,.. 

Sjutrađan potekoh u grad sva brižna i puna nade... 

Poginuli!,,. Zateklo ih vrijeme sred mora, borili se, ali što će 
gnjilo drvo na moru u onakvoj noći! 

Dvojica se Božjim čudom spasila, a od četvorice nikada glasa.,, 
Pripovijedali su mi ona dvojica, da su ga gledali, kad bi planula 
strijela, kako .se otimlje s morem, i slušali, kako zove u pomoć. 

Otkud pomoći!,., Utopio se... 

Starica umukne, pa prinese rubac na stare, isplakane oči, Bilo 
nam je svima tjeskobno. Nikola se razabere prvi, natoči čašu, pa 
Poda starici: Pij, babo Klaro! Mrtve Bog pomiluj, a žednima bilo na 
zdravlje! 

Starica srkne, 

= Vidiš li, ostala sam sama, gola sirota bez pomoći, bez mi- 
losti! Svatko ima koga svoga, a meni Bog dao onoga jadnika, da 
ga gledam, kako od dana do dana čeka smrt, Neka se vrši Božja volja. 

Ali nikome, ljudi, ne dao Bog ni po rane, što je ja nosim na svome 
srcu. 

Dugo se još razgovaralo, a pod mrak malaksala bura, i mi se 
oprostismo sa starom, i 


Dugo još iza toga sretao sam babu Klaru u gradu, gdje bi pro- 
sjačila. A koliko je, Bože, ljudi zagledalo ranu na srcu iznemogle 


prosjakinje? 
Vjenceslav Novak 


1) otočić 
Na Nehaju 


Bje noć, kad s gola Nehaju mi visa 

na tamno more mutan pogled pao, 

kad zirnuh okom preko ljuta klisa, 
slobodu gdje je Uskok branit znao — — 
Bje noć, i svuda goli gledah kamen, 

i disaj slušah rodišta mi draga, 

u duši sveti gorio je plamen, 

a gorak uzdah proklinjo mu vraga. | 


I stajah tako... Plakat mi se htjelo 

nad kam'nom sudbom ispod kamen-grada; 
i drhtalo mi tajnim strahom tijelo, 

a srce tisuć ovijalo jada, 

I mišljah: tako sjećaju se tebe 

i tvoje slave nekadanjeg sjaja, 

kad za druge si, više neg za sebe, 

ti krotit znao i lava i zmaja?! 


Da, to je prošlo; sad od slave tvoje , 
tek djeci tvojoj jedan osta znamen; 
poštenje čisto, kao sunce što je, 

i značaj tvrđi nego živac kamen. 

To zapis svet ti, za njim da mi segneš, 
ta u njem sva ti orlovska je snaga, 

i ne boj mi se, pošteno li pregneš, 

ti vijek ćeš svoga odrvati vraga! 

Ušutjeh — zanos svladao me mlađan — 
i snatriv klonuh pod zidine slavne; 
oćutjeh, pokoj da me blaži slađan, 

i slavlje zgledah posred noći tavne: 

sve s mora, gor4 rod se kupi bratski, 

na povrate je sa krvava pira, 

a srca stresa poklik svehrvatski; 

to rob se krvlju dovinuo mira! 


I prenuh se; sa Nehajeva visa 

na tamno more pogled mi je pao. 

I zirnuh okom preko ljuta klisa, 
slobodu gdje je Uskok branit znao... 
Pa kliknuh: Živi, moj uskočki grade, 
i tvoja sunce ogrijat će vrata, 

da, i ti svoje preboljet ćeš jade, 

i puknut zora slobodi Hrvata! 


Silvije Strahimir Kranjčević 


Uskoci 


Nad Senjom pala noć, divna zvjezdana noć bez mjeseca. Šumska 
se hladovina zapunila mirisom tihog mora, u mraku kao da rasle 
crni gorostasni zvonik Sv, Nikole, Pod tornjem umiljato žamori more; 
na drvenom mostu, uz koji su povezane male lađice riječke, dalma- 
tinske, vinodolske i krčke, spokojno hrče nekoliko venturina!t) — 
samo na zapadnom žalu gradske luke čuje se žamor ondje, gdje je 
svijetla barka ribarica, goreći roj žarkih iskara u tihom moru, privela 
k obali ludu ribu, Još časak, pa se užagorila i uspljuskala riba u 
izvučenim mrežama, luča na svjećarici utrnu, ribari polijegaše na žal 
— pa nad grad i nad more pala opet divna tišina zvjezdane ljetne 
noći, 

Al nije! Tamnim i tijesnim ulicama gornjega grada čuješ plahi 
tapat muških koraka i vidiš, gdje se kao sjena svaki čas po koji grdni 
uskok dovuče k malim gradskim vratima, da iščezne nekuda, kao da 
ga je progutala crna noć, 

Tek daleko od grada, gdje se nad uzinom senjske drage diglo 
poput nemani gromađdno »Orlovo gnijezdo«, kupi se junak do junaka 
1 šaptom uspinje kroz šumu na junački sastanak, Upravo se s tornja 

Sv. Nikole stala razlijegati tišinom dvanaesta ura, kad se poredaše 
junaci sred duboke gorske spilje; mrka im lica osvjetljuje slabi žar 


luči, što joj nemirno svijetlo sijevne sad u ovom, sad u onom crnom 
oku mrka junaka; je I svijetlo luči, je I blijesak ojađene duše junaka 


— tko bi znao! Ali na taj sijev crnih očiju proleti tvojim tijelom: 


ledeni srh, Poćuti ga svaki čas u hrptenjači i ona kukavica, koja je za 
junacima na rukama i nogama dopuzla ovamo pa se potrbuške pritisla 
u mraku k zemlji i pružila u vis samo tanki vrat, da joj ne ubjegne 
ni jedna riječ junaka, što se urotiše protiv carske zapovijedi, Ej, da 
taj tanki vrat ščepa poštena čija ruka — i Bog bi je blagoslovio! 

Kada tako posjedaše junaci, uhvativši tko rukom za. svijetlo i 
crno oružje za pasom, a tko zamišljeno naslonivši glavu o desnu ruku, 
javit će se prvi Stevan Mudrovčić, ljudina grdne prosijede brčine, 
žestoka oka i lica navorana i brazdovita poput hrastove kore, 

— Vi znate, junaci, što nas je amo sročilo. Žalosna je i sramotna 
poruka, što je opet šalje Senjanima carstvo, Razvaljuju nam domače 
ognjište, tjeraju nas s rođenoga praga i navalili sažgati naše lađe, 
s kojima nam je letjela junačka duša u pučinu, da osveti nepravdu 
na neprijatelju i otruje grješnu radost lukavom mletačkom vragu, 
malo nas je, junaci, a carstvo je veliko; tko će mu se oprijeti — i 
kako? Ne da mi srce, da se živ dijelim s rođenom grudom, a plače 
mi junačka duša za ženom i djecom, gdje nas nemilo kidaju iz krila 
ovoga grada. Eto, braćo, tako mi je na duši — ali ne znam što reći 
sebi, pa kako bih Vama? Da vam je bilo čuti starca Vranića, valja 
mu pamet, poštena mu duša; on boluje, ali evo među nama vrijedna 
mu unuka, neka on za njega govori, Mlad je, ali je pametan; junačko 
je srce u njega, a otac mu je poginuo vodeći nas na Turke. Petre, da 
čujemo, što nam poručuje tvoj djed! 

Uskoci se pomakoše, a k svijetlu se primakne divan junak, da 
rekneš, od krasnoga mlađahnog lica obasjala se spilja. 

— Junaci! — klikne &gromko mladi div, Oko mu sijevne, a zadrhta 
punahan, miloliko savijen brk nad rumenom usnicom; tankovratoj 

' kukavici pred spiljom jurne s toga glasa nešto kroz žile kao ledena 
strijela, 

— Junaci! Što vam može poručiti starac, nego da se ne pokorite 
zapovijedi, pa ako je i carska? Jer duša mu veli, da se sudilo proti 
Bogu i pravici, Tjeraju nas s rodnoga praga — nas, koji smo osvje- 
tlali carstvu lice, koji smo štitili sveti krst i koji smo eto smala sto 
godina prolijevali krv na obranu svoga grada, Ja nisam po očevoj 

krvi uskok, ali nije li mi mati, koje sam mlijeko sisao, bila Vlahinja, 
i Bog neka mi svjedoči — ja jednako kao svaki vas mrzim protivnike 
ovoga grada i jednako ljubim kao svaki vas ovaj stari i slavni grad, 
u koji se vaši oci utekoše, da spasu vjeru svojih otaca, A što smo mi, 
čiji smo? Jedamput nam sudi Beč, drugi put Prag, onda Gradac, pa 
Pariz, a najposlije Madrid! Zar smo svačiji? Koliko careva imamo? 
— Kakvi li smo ljudi, da se tolika carstva digoše na nas i žele, da se 
otkinemo od slobodnoga mora pa zarijemo u zemlju kao miševi? 
Junaci smo, pošteni ljudi: ispovijedamo jednoga Boga i radimo, što 
je pravo, Prolijevamo krv — dakako! Ali čiju? Tursku. Nije li nam 
poručio sam car Rudolf, da smo njegovim državama jedini bedem na 
Jadranskom moru proti Turcima i drugim neprijateljima? A tko su 
ti drugi neprijatelji? Znade ih, vjerujte, junaci, i carstvo! Znade, da 
je to lukavi krvopija mletački lav — ali car ipak sudi: smrt Usko- 
cima! A gdje im je pamet, gdje oči, te ne vide, kako bi taj krvopija 
htio pod svoja krila metnuti sve more i sav ovaj junački kraj hrvatske 
zemlje? Mi ih poznamo, mi branimo sebe, domovinu i sve carstvo — 
a ono nam šalje Rabate, da nas vješaju kao lopove i proti nama ugo- 
varaju sa svojim i našim neprijateljima — Mlečanima, Nijesmo li 
uvijek štitili jednako Mlečane kao i sebe, dok Mlečani prvi ne pre- 
vjeriše vjerom? Kako nam general Marko Veniero na junačku vjeru 
okova i smaknu junačke drugove? Ne poginu li nam na taku prijevaru 
stotinu junaka uz ljudinu Miju Hreljanovića? Zub za zub, glava za 
glavu! Od uskočke ruke pade Krsto Veniero, a krilati se lav zaodio 
janjećom kožom pa vapije pred Evropom: »Osveta — iskorijenite 
gusare s obala morskih!« Ej Venecijo, tko te ne bi poznao! Nije li 
kršćanska Venecija još preklani očito navalila na Novi Bakar ne po- 
štedivši crkve ni oltara ni spola ikakva? Da nije bilo Uskoka, ne bi li 
već tada bila ukinula caru Primorje i spravila ga pod svoju vlast? Eh, 
onda su Uskoci bili dobri, a danas ih tjeraju, kao da su šugavo stado. 


Kk (Iz pripovijetke >»Na smrtnoj uri«) 


Vjenceslav Novak 


 1)pribjeglice s mletačkog područja, koji su došli u Senj i pe se 


. uskocima. 

Senj 


Kruna hrvatskih gradova na Primorju jest Senj, sigurno najose- 
bujniji grad poslije Dubrovnika, Prastaro, iz rimskih republičkih 
vremena poznato naselje senonskih Gala, Senj je historijom dobio 
obilježje dragocjene, svete relikvije. Obično ga poznaju po Nehaj- 
$radu; no gradina Lenkovićeva novijeg je datuma i već odraz po- 
četka graničarske ere, Pravi Senj nije ni onaj uskočki, jer i Uskoci 
bjehu došljaci. Ocevi senjski snivaju pod rakama Sv, Franje — to su 
urođeni knezovi i plemići, jer grad Senj imađaše za frankopanskih 
vremena (od prilike do g. 1500.) svoju upravu, nalik republikanskoj 
upravi talijanskih gradova, Frankopani su knezovi senjski i krčki; 
plemići senjski bijahu od prilike ono, što danas zovemo gradskim 
zastupstvom, sami sebe popunjavajući. Gotovo su već mrtvi — Dani- 
čići, Posedarići, Ćolići, Stipančići — rod starih Senjana živi još, ako 
se ne varam, tek u dvije obitelji Hreljanovića i Domazetovića. Senj, 
grad imućnog plemstva s višom kulturom, štampa prvu hrvatsku knji- 
gu. U njemu je sijelo biskupa Jožefića, prvoga hrvatskog diplomata, 
koji s Krstom Frankopanom  (varaždinskim) izmjenjuje hrvatska 
(čakavska) pisma, dostojna, da se naizust uče u školama, Karlo 
Drački putujući na poziv Pavla i Ivaniša Horvata na krunidbu u 
Zagreb i Budim u Senju staje na hrvatsko tlo, 

Uskoci, vojnici granice i pribjezi iz Turske, u njemu postaju 
mornari — najčudnovatija asimilacija povijesti, Austrijski cesar 
ctimlje Frankopanima Senj i postavlja svoga kapetana (Kružića); ali 
Rabatu, izaslanika carskog, vješaju sto godina kasnije buntovni 
Senjani. 

Uskoke raseliše, no grad ostade tvrd u svojoj osamljenosti pod 
već golim brdima, koja negda imađahu prašumu, a tad ih obrije 
Mlečić plaćajući dukatima Austriji senjsko. hrašće, Senj, republika 
plemićka, postaje na početku 19, vijeka gradom trgovaca — bosan- 
ski kukuruz sav ide preko senjske luke, i Rijeka, današnja Fiuma, 
—- zove se »Senjskom Rijekom«, jer Senj bijaše matica prometa. 
Godina pedesetih prošloga vijeka Senj je grad bogataša — Cikoti, 
Kriškovići, Bontići i bezbrojni drugi mogahu sinove slati na najviše 
nauke u prva sveučilišta Zapada, i majke im, kako se priča, slahu 
mjesečno današnjih dvadesetak tisuća kruna »za bonbone«, Bilo je 
u Senju još sedamdesetih godina trgovaca, koji dođoše do golemog 
imutka počinjući ni od čega i imajući za ženu bivšu služavku, Vodo- 
voda onda nije bilo, voda se nosila kablićima s »fontane« (zdenca) 

na Cilnici (po novom »Zvonimirov trg«). No ove služavke obukavši 
se u svilu ne zapustiše starodrevnoga običaja, da same čabrima nose 
vodu s vrela, ali za razliku od puka njihove kablice bijahu od teškog 
srebra, Potpavši pod Granicu Senj izdrži tešku kaznu birokratsko- 
vojničke ere i njemačke gimnazije, (U Senju iziđe netom iza obja- 
vljenog originala u gimnazijskom programu prvi njemački prijevod 
Mažuranićeva »Smail-age Čengijića« od senjskog profesora See- 


bergera), 


Parobrod pobijedi jedrenjake, Rijeka nadvlada Senj. Grad osi- 
romaši; ali građani ostadoše Vestalci ponosne prošlosti svojega. 
grada. Ne isprsujući se senjski građanin stisnuo se u zidine i stegnuo 
remen oko želuca, Ostatak prometa s Bosnom i Likom hrani grad 
dalek od svijeta, premda se upravo tu, a ne na Rijeci, rodi prvo paro- 
brođarsko društvo Hrvatskog Primorja. Od bogataša postadoše ubo- 
gari; »fakin« (trhonoša) zimi preživljavaše dan od slane srdjelice i 
ručice. (žemlje) kruha; trgovčić, mešetar i stotinu ljudi, za koje ne 
znaš, od čega žive, suziše se u krug grizući se međusobno jetkim 
dosielkama, Sve je propalo osim ponosa i časti; izvan zidina je selo 
Varoš, i Senjanin drži dolazak Varošana u grad posjetom puka, koji 
se razlikuje od njega. Prastare babe i muškarci, osijedili u računanju 
s krajcarom, zakopaše se u uske uličice Malih Vrata, pune historičkih 
natpisa i kamenitih arhiva (glavnih greda), Na brijegu Nehaja (tik 
Senja) ide starica i gleda, komu se dimi dimnjak — topao objed vri- 
jeđan ie opažanja i ogovora, »Dajte za sold (novčić) ulja« -— iako 
kupuju djeca u nevidljivo tamnim dućančićima grada oko crkve. 


' Luka je prazna, grad živi od gimnazije, popova i činovnika — 
kuća se dobije na dražbi za 25 forinti (još ljeta 1880.). No riječ Se- 
njanin ima vazda prizvuk onoga »civis sum« (građanin sam), Golema 
je kulturna predaja; Senj ima pred pedeset godina glazbeno društvo 
i školu, u kojoj je učitelj jedan Foerster, Kad Šenoa u »Vijencu« iz- 
braja pretplatnike svoga lista i po njihovu broju mjeri razinu pro- 
svjete gradovima, Senj je na najodličnijem mjestu, U istom »Vijencu« 
izlaze dopisi o stalnom kazalištu u Senju, tamo se rodi prvi hrvatski 
satirički list »Vragoder«, 


Preteča Starčevićev, apostol čistoga hrvatstva, politik, diplomat, 
publicist i izdavač najstarijih hrvatskih novina zove se Pavao Ritter 
Vitezović Senjanin. Sigurno nikoji grad hrvatski osim Dubrovnika 
hije književnosti dao toliko jakih umova. Senjanin je Josip Draže- 


330 


nović, slikar njegove prirode i njegovih ljudi, holandeski vještak u 
crticama »iz senjskog života«. Senjanin je Vjenceslav Novak, pisac 
»Posljednjih Stipančića«, Senjanin je Silvije Strahimir Kranjčević, 
pjesnik »Uskočkih elegija«, Ako spomenem još ime Mateša Kuhače- 
vića, hrvatskog pjesnika iz 18. vijeka, i nastavim s Julijem Rorauerom, 
dramatikom »Maje«, »Olinde« i »Novih ljudi«, s drom Vinkom Kri- 
škovićem, piscem knjige »Anglia docet«, filozofskim esejistom i prvim 
našim stručniakom upravnog prava, dolazim do naraštaja svoga. Na 
»Trgovini ideja« (prije 25 godina) potpisani su kao pisci Zvonimir 
Vukelić i dr. Milan Ogrizović, Oba su Senjani. Jednom ću se odužiti 
svomu starom i divnom rodnom gradu i pokušati, da iznesem tipičnu, 
zajedničku crtu te »senjske literature«, koja postoji, jer postoji tip 
senjski uopće, 


I ne suri Velebit, ne u osvit zore ljepši od Amalfija Krk, ne more 
i ne Vratnik i Orlovo gnijezdo — grad će, kamen i s vratima trium- 
falnim, s crkvom historičkog mraka, sa svojim krunicama i procesi- 
jama, sa svojom burom, koja ljudima daje pola značaja, biti sadržaj 
te studije o ljudima, kojima kulturni, gordi, u svim svojim stranama 
važni Senj nadari Hrvatsku, Ta naša Siena i naš Gent, tai Senj Krste 
Frankopana i Silvija Kranjčevića dostojan je ne samo sinovske 
ljubavi moje mego i zdušnog studija svih onih, koji ljube i traže 
duboke, plemenite oznake hrvatstva. 


Milutin Cihlar-Nehajev 


Gavrani javljaju smrt Petra Daničića 


Proletila dva crna gavrana 

jutro rano prik' sinjega mora, 
Vidila ih Daničića majka, 

ona im je jadna govorila: 

»Tice moje, dva crna gavrana! 
otkuda ste jutros doletili? 

Jeste 1' odzgor od Bosne ponosne, 
ali odzdol od zemlje Levanta?« — 
Oni su joj jadnoj govorili: 

»Mi smo jutros rano doletili 

čak odzdola od zemlje Levanta«. 
»Tice moje, dva crna gavrana! 

hoćete I' mi pravo kazivati, 
što vas budem do vire pitala? 
Ste I' vidili senjske ormanice!) 
i mojega Daničića Peru?« — 
Oni su joj jadnoj govorili: 

. »Aj starice, Daničića majko! 
Da bimo?) ti do vire kazali, 
ne bi mogla od mila3) slušati, 
ni od groznih suza progledati.« 
A ona je jadna govorila: 
»Tice moje, dva crna gavrana! 
ja sam majka srca kamenita, 
ja ću moći od mila slušati 
i od groznih suza progledati.« 
Onda su joj jadnoj govorili: 
»Aj starice, Daničića majko! 
vidili smo senjske ormanice 

. i tvojega Daničića Peru, 
Perina je na jarbolu glaval« — 
Kad to čuje Daničića majka, 
vapi jadna iza svega glasa: 
»Lipa moja pisana jabuko! 
Gdi si rasla, gdi si otrgana! 
Jizraslat) si majki na srdašcu, 
otrgana u zemlji Levantu!« — 


1) lađe; 2) kad bismo; 3) od žalosti; 4) izrasla. 
Narodna pjesma 


* 

17. Skladno gajenje, promicanje i usavršivanje svih narodnih 
vrlina i grana narodnog života zadaća je svih pregnuća javnoga rada 
i državne vlasti kao takve, jer one daju potpuno jamstvo opstanka, 
vjekovnog bivstvovanja i blagostanja sadanjih i budućih pokoljenja 
cjelokupnog hrvatskog naroda i opstojnosti i sigurnosti Nezavisne 
Države Hrvatske, 

“Na ovim načelima temelji Hrvatski ustaški pokret svoj rad i 
borbu, te kroči otvoreno i odvažno naprijed hk cilju, t. j. k potpunom 
oslobođenju hrvatskoga naroda i uspostavi samostalne i nezavisne 
države Hrvatske. 

Vilija Božja 

U selu Brestu Badnjak se držao dva dana prije Božića, a »Vilija 
Božja«, kako narod naziva, drži se dan prije Božića, Na Badnji dan 
seljaci nijesu postili, tek bi navečer spremali takvo jelo, koje se jelo 
viljuškama (pirunima). Po seoskom shvaćanju riječ Badnji dan dolazi 
od glagola »nabadati«, jer su navečer iBadnjeg dana nabadali vilju- 
škama, 

Taj običaj postojao je pred neko 50 godina, Danas se naziv 
Badnji dan vrlo malo spominje; mjesto njega služi »Vilija Božja«. 


Na Viliju Božju ne pali se vatra do poslije podne, Narod posti. 
Oko devet sati ujutro jedu kruha i popiju po čašicu rakije, Ako netko 
dode u goste, počaste ga rakijom, Toga dana seljaci ne radi težak 
posao. Domaćica sprema kuću, da joj na Božić bude čista, Domaćin 
cijepa drva, čisti staju i hrani stoku, Djevojke spremaju odijela i 
jedna drugu pita, što će na polnoćku obući. Muški se briju i šišaju. 
Poslije podne domaćica zapali vatru i pristavi jelo za večeru. Kada 
se smrkne, svatko dođe svojoj kući večerati, Prije nego počnu jesti, 
domaćin iziđe iz kuće te opali nekoliko hitaca iz puške ili pištolja za 
znak, da se u njegovoj kući pristupilo k večeri. 

Stoka je dobro nahranjena, a staje, kada »Zdravomarija« za- 
zvoni, ključem se dobro zatvore. Zatvaraju se staje zato, da ne bi tko 
od susjeda ukrao sijena ispred stoke i odnio svojoj stoci, Govore: u 
kojoj je staji ili dvoru (kako kažu seljaci) ukradeno sijena navečer 
Vilije Božje, da se stoka suši ili mršavi, a ona stoka, koja jede ukra- 
deno sijeno, da deblja. Prije nego će domaćin zatvoriti staju, načini 
za svaku glavu, što je u staji ima, mali svežnjić od sijena i slame, 
te svežnjiće donese u kuću i metne ih pod stol, prije nego će početi 
večerati. 

Kućna se čeljad prije večere pomoli Bogu za žive i mrtve, i da 
ih Bog očuva od zla vremena i svake nesreće, Poslije molitve metnu 
u jedan hljeb dvije svijeće; zapale ih, te jedna gori za žive, a druga 
za mrtve, Čeljad stane jesti. Vatra bukti, a za vatrom gori veliki 
panj, koji domaćin metne na ognjište, čim se vatra zapalila, Taj panj 
zovu »čok«, Vatra na Viliju Božju bez čoka nema vrijednosti. Do- 
maćin od svakoga jela, koje je na stolu, metne po jednu žlicu na čok 
govoreći: »Da Bog da dobru litinu u žitu, krumpiru i u svakom drugom 
plodu«, Za vrijeme jela ukućani paze, da se rukama stola ne dotiču 
jer bi preko ljeta po tijelu imali čirove. 

Prvo jelo, koje okuse, jest maneštra (neka vrsta jela od kuku- 
ruza i pasulja); drugo jelo je bakalar s »poseticama«, koje se prave 
od tijesta, a imaju oblik malenih četvorina; treće je jelo kelj, Ta se 
jela osobito jedu na Viliju Božju. Pije se vino, ali vrlo malo, Poslije 
večere mlađa čeljad sjednu oko svijeća, koje gore u hljebu, a stariji 
oko vatre, Mlađi paze na svijeće, kada će izgorjeti, i kamo će dim 
krenuti, Ako prije izgori svijeća od mrtvih, kažu, da treba više moliti 
za mrtve nego za žive, i obratno. Kada se svijeća ugasi, i na koju 
stranu krene dim, na onoj strani ili u onome kraju, govore, bit će bolja 
ljetina. 

Iza toga nastane igra lješnjacima i orasima, Ta se igra zove »po 
koliko«, Netko od ukućana stisne u šaku, da nitko ne vidi, dva, tri 
lješnjaka (»liškanja«) i kaže drugome: »Po koliko?« pokazujući mu 
zatvorenu pest, Taj pogađa i kaže, da su u ruci pari. Ako su doista 
u ruci pari, pogađač dobije lješnjake, koji su bili u ruci, Desi li se, 
da su u ruci lihi, pogađač, koji je rekao, da su u ruci pari, izgubi ono- 
liko lešnjaka, koliko ih je bilo u ruci, Tako se ova igra nastavlja 
čitavu večer, Osim toga igraju i igru »potkinkin«, Igrač stisne lješnjak 
u šaci pod koji prst i kaže svome drugu, s kojim igra: »potkinkin«, a 
ovaj mu odgovori: »pod ovim« .., pokazujući na prst, pod kojim misli, 
da je lješnjak. Igrač dobije lješnjak, ako pogodi, pod kojim je 
prstom, Ne pogodi li, mora svome drugu dati svoj lješnjak, 

Ovako se ukućani igraju do 11 sati, a zatim se igra prekine, i 
ukućani se stanu spremati k polnoćnici, Poslije polnoćnice seljaci se 
raziđu svojim kućama, Domaćin, prije nego će leći, ide u staju pogle- 
dati, što mu stoka radi, Jakov Mikac 


Pir u Dobrinju na Krku 


Ljudi, koji u Dobrinju dolaze na pir, zovu se pirovjani; mladić, 
koji se ženi, nevistić, a mlada nevestica; kuma zovu kumpar, Svi se 
pirovljani skupljaju — prije nego će poći u crkvu — u kući nevistića, 
poredaju se u povorku i pođu prema kući nevestice, Naprijed idu 
sopci!), koji sopu na sopelu (malu i veliku). Sviraju običnu bodulska 
polku. Iza sopaca ide nevistić s kumparom, a onda i drugi pirovjani 
sve dva po dva, Pred kućom nevestice stanu pirovljani. Nevistić 
s kumom uđe u kuću, Nevestica moli oproštenje od svojih roditelja, 
a onda je kumpar povede van kuće. Opet se poredaju pirovljani. 
Najprvo su sopci, za njima nevestica s kumparom, onda nevistić 
s braćom, a za ovima ostali pirovljani. Nevestica je glavu okitila 

bijelim vijencem, koji gotov kupuje na Rijeci, Za pojasom ima modru 
ili crvenu vrpcu. Ženski pirovljani zakite cvijetom kosu, a muškarci 
prsa. Ulazeći u crkvu sopci sopu posebnu mantinjadu (poskočnicu). 
Svaki put, kada ovi odahnu, pirovljani pucaju iz lumbarde, Bila bi 
sramota, da onaj, koji puca iz lumbarde, opali prerano ili prekasno. 

Iza vjenčanja izlaze pirovljani iz crkve, Opet sopci sopu, a pre- 
kida ih redom pucnjava iz lumbarde, Pirovljani se upute na placu, i 
tu se razvija ples, Pleše se tonoc (tanac) i veroz (naizmjence), 

Tonoc je šetnja u krugu oko place, koju izvodi po jedan momak, 
uz kojega je sa svake strane po jedna djevojka. Drže se za ruke. 
Kada sopci promijene ritam i melodiju, kolovođa siječe placu i po- 
vede onda opet tonoc oko place, ali u suprotnom smjeru. 

Veroz je tanac, kod kojega su mladići poredani u jedan red, a 
njima nasuprot licem u lice djevojke u drugi red. Sada pleše red po 
red primičući se vrlo otmjenim malim koracima jedan drugomu, pa 
se onda vraćaju na svoje mjesto. 

Pirovljani su pošli u crkvu već prije 8 sati. I-bili su kod velike 
mise, pa je vjenčanje izvršeno, a potom se pleše na placi sve do 11 
sati prije podne, pa i dulje, Tada se pirovljani otprave u kuću neve- 
stice, gdje je objed. Još za vrijeme plesa došli su kuhači na placu, 
donijeli su vina pa dijele svakomu, tko hoće da pije. 

Za vrijeme svadbenog objeda, a i kasnije kod večere, ne drže 
se govori, nego pjevaju napitnice (»napojnice«), Nekoliko mladića 
nosi oko stola bačvicu i iz mje nataču pirovljanima, koji sjede oko 
stola, Dok pojedinac pije, oni mu pripijevaju: ' 


Ive ga je ispio, 

svoga Marka napio: 
»Napij mi se, Marko ti, 
na tebi je sada red.« 


Red, red, red. 
Redum, ređum, redvica. 
Storum barum bačvica. 


Neka reku anjeli, 
nebeski vojnici: 
»Budi, Bože, milostiv 
Marku pijanici.« 


Nekada su običavali kod kuće na povratku iz crkve dočekivati 
Pirovljane zatvorenim vratima, Iza dvorišnih se vrata postavilo 
dvoje staraca obučeno u starinska odijela, Starica sjedi na kućnom 
pragu i prede, a starac siječe drva, Izvana su došli Pirovljani i poku- 


/ 


Vedro je. Tiho. Tiho. 


335 


cali, Sada će starica starcu: »Čuješ, Frane, pitaj malo ove ljude vani, 
što su došli k nama, što oni hoće.« Starac zapita; »Šta vi, ljudi, 
hoćete od nas?« Odgovara mu izvana kumpar: »Mi smo putnici, već 
smo umorni pa vas molimo, da nas primite pod krov.« Starac bi od- 
govorio: »Vas ima mnogo, a mi smo već stari, pa kamo bismo mi 
s vama. Pokažite mi vi malo vaše isprave, da ja vidim, tko ste.« 
Kumpar nato dobaci starcu kakav bilo papir, a starac će: »Kate, 
pozovi malo našega Iva, on će to znati pročitati.« Ive izađe iz kuće 
i uzme od starca papir. Sad Ive, kao da čita, opiše pirovljane. A sta- 
rac bi nato upitao: »Vidi, Ive, ima li tamo timbor (pečat)«. Ive odgo- 
vori: »Nema.« Onda će starac: »E, kada pečata nema, možda nas vi 
i varate, ali za danas neka vam bude.« Nato se otvore kućna vrata, 
i pirovljani uđu u kuću. 

Za pir se peče pogača, načinjena od brašna, šećera, jaja, papra 
i mlijeka. Za nevesticu priprave tortu. Inače kolača nema, 

Božidar Širola 


1) svirači 


U rano ljeto 


Cesta, što ide kroz polje, 
nestaje u daljini; 

s kuća se pjesma čuje: 
meni se tako čini. 


Ševa se krili visoko. 


Trava se sjaji na suncu, 
samo se mak zanjiho, 


Pčele se kupe i zuje. 
Skakuće pas na cesti. 
Ima i jedna klupa: 

putnik bi rado sjesti. 


Plavi, sjetni različak 
$leda na žute vlati; 
k njemu se sagnula zraka: 
dobra, šutljiva mati. 


Skakavci skaču po travi, 
Topot. Čuju se kola, 
S drvenih štala se javlja 
teško mukanje vola, 


Nikola Polić 

Baščanska ploča 
+ 1100. U IME OCA I SINA I SVETOGA DUHA. 


JA OPAT DRŽIHA PISAH OVO O LEDINI, KOJU DADE ZVONIMIR, 
KRALJ HRVATSKI, U SVOJE DANE SVETOJ LUCIJI; I SVJEDOK MI 
ŽUPAN DESILA KRBAVI, ŽUPAN U LUKI PRIBINEGA. OVAJ POSLA 
VITOSLAVA NA OTOK, DA TKO TO POREČE, NEKA GA PROKUNE 
BOG I BLAŽENA BOGORODICA I 4 EVANĐELISTA I SVETA LUCIJA, 
AMEN; DA TKO OVDJE ŽIVI, MOLI ZA NJIH BOGA. 

JA OPAT DOBROVIT SAZIDAH OVU CRKVU SA SVOJE DEVE- 
TERO BRACE REDOVNIKA U DANE KNEZA KUZMATA, KOJI JE 
VLADAO SVOM KRAJINOM. A BIJAŠH U TE DANE SVETI MIKULA 
U OTOČCU SA SVETOM LUCIJOM ZAJEDNO. 


Hrvatski kralj Zvonimir bio je pobožan kralj. Za njega piše 


i stari hrvatski ljetopis (Dukljaninov), da je počeo »crkve veoma | 


štovati i ljubiti«, I doista on je mnoge crkve i samostane pomogao 
ili sagradio, A pomogao je i hrvatske glagoljaške samostane, Tako 
je hrvatskim benediktincima glagoljašima na otoku Krku poklonio 
lijepo zemljište u rodnoj baščanskoj drazi, da na njemu sagrade 
samostan i crkvu svete Lucije, 

Međutim dok je pobožni opat Dobrovit sa svojom braćom re- 
dovnicima gradio crkvu, umro je njihov zaštitnik kralj Zvonimir 
(1089.), a nad hrvatsko kraljevstvo nadvili se crni oblaci nesloge i 
borbe za hrvatsko prijestolje. U borbi je poginuo posljednji kralj 
hrvatske krvi. Petar Svačić, a na hrvatsko je prijestolje stupio 
mađarski kralj Koloman (1102.). Mlečani su stali iskorištavati hrvat- 
sku slabost i zauzimati otoke uz hrvatsko primorje. I Krku prijeti 
opasnost. : 

U tim nesigurnim danima, kad se nije znalo, što će sve sutrašnji 
dan donijeti, opat Sv. Lucije Dobrovit završavajući svoju crkvu dade 
uklesati na veliku kamenu ploču jedan natpis, na kojemu je htio 
da bude za vječna vremena posvjedočeno, da je benediktincima 
sam kralj Zvonimir poklonio zemljište, na kojemu su oni sagradili 
crkvu, i neka Bog prokune svakoga, tko bi se usudio dirati u njihovo 
pravo, Bilo je to potrebno činiti onda, u srednjem vijeku, kad nije 
bilo zemljišnih knjiga, ' 

Prohujala su stoljeća, i nitko nije dirao u prava benediktinaca 
Sv. Lucije. Ali vrijeme je progutalo i njih i njihov samostan, kojemu 
su slabi tragovi, tek je ostala crkva i onaj natpis dobroga opata 
Dobrovita. No Dobrovit nije mogao ni slutiti, kako će ta ploča 
Hrvatima postati važna, čak i sveta, On i njegova braća i svi njihovi 

suvremenici Hrvati govorili su hrvatskim jezikom i pisali hrvatskim 
pismom glagoljicom; oni su i klesali u kamen i pisali na pergamene 
svoja prava, svoje spomene i svoje molitve Bogu, ali nisu slutili, 
kako će vrijeme uništiti njihove knjige i zapise, pa ione na kamenu, 
i da će od njih svih ostati samo jedan, pa da će jednoga dana jedno 
hrvatsko koljeno otkriti u tom zapisu prastari svoj djedovski jezik 
i djedovsko pismo i uspomenu na kralja svoje krvi, 
Da, Baščanska ploča je ponos Hrvala. Ona je najstariji spome- 
nik hrvatskoga jezika i pisma; ora je čak najstariji spomenik hrvat- 
skog imena, jer na njoj prvi put u povijesti nalazimo na hrvatskom 
jeziku naslov kralj hrvatski. Budi stoga blagoslovljen, opate Dobro- 
vite! Tvoja ploča nama svjedoči mnogo više nego o tvojem pravu, 
Ona nam je svjedok, da ste vi benediktinci na Krku bili Hrvati i gla- | 
goljaši, da ste nam donosili zapadnoevropsku prosvjetu u hrvatskom 


“ ruhu; svjedoči nam, da ste bili podanici hrvatskoga kralja Zvonimira, 


svjedoči nam, da je Hrvatska vječna, 

Hrvatski su učenjaci svratili pažnju na Baščansku ploču istom 
prošloga stoljeća. Kako je bila trošna, a pisana starim, teško čitlji- 
vim glagoljskim pismom, učenjaci su dolazili jedan po jedan, da je 
odgonetaju. Najvećih zasluga za čitanje ploče ima Ivan Črnčić, hrvat- 
ski učenjak s otoka Krka, Ovaj njegov opis, napisan nešto starinskim 
jezikom g. 1865., pokazuje njegov sveti zanos i uzbuđenje, kad se 
mučio, da ploču pročita. 

»Meni jošte žaknu!') dođe do ušiju, da je nešto napisano na ka- 
menu u nekoj crkvi baščanskoj i da su to dolazili čitati učenjaci iz 
velike daljine, ali da nisu mogli nikako pročitati, a da je najbrže?) 
glagoljica od davna, Ja nato zasjedem konja te odletim tamo, za tri 
do četiri ure, jer sam bio pod Kurelcem, pak me za našim pismom 
potezaše želja i volja. I tako doskakah do Baščanske drage te do 
crkve Svete Lucije, zatvorene, i nemiran dozvah njezina čuvara, da 
mi je brzo otvori, da vidim i pročitam, što je to unutri napisano, On 
mi je drage volje otvori, a ja preželjno stupim unutra i nađoh na tlih 
veliku ploču, dugu i široku, te svu napisanu izvana, pak joj se nara- 
dovah. Ali čemu? Htijah to pročitati, ali zaman: ne mogoh ni jedne 
besjede zdvignuti,5) a ni slova ni jednoga, ni s desne ni s lijeve, ni s 
Slave ni s boka, niti stojeć, niti sledeć, niti klečeć, Ništa ne raspoznah, 
išta ne zdvignuh; ni tako ne mogah tomu pismu najti ni konca ni 
kraja, ter ni poznati pravo, je li glagoljica. A jur sam umjeo čitati 
glagoljicu, ne samo štampanu, nego i pisanu, 

Dr. M. Ujević: Sjetva 22 

Ja se vrnuh iz Beča doma godine 1861. nekoliko učeniji nego 
sam bio, pak pomislih, da bih takov valjašto poznao na onoj ploči, a 
malo da bi mi i ona sama pomogla. I pođoh do nje po drugi put, kao 
što sam išao i prvi put, samo ne onako prazan. Kada tamo, nađoh ju 
premješćenu na visoku i narednu mjestu. Pak gledajuć je krijesećim 
se očima i željnim srcem i drage volje ter poznah jedno za drugim 
malo ne sva slova, hrvatska. A i besjed iz njih zdvignuh preko dva- 
deset; hvala dragomu Bogu: Opat — svetaju Lucija — župan i sl, 

Vrativši se kući, stanem proučavati stara pisma o toj crkvi 
Sv, Lucije, o njenim fratrima benediktincima, o njihovim opatima 
i th d. Kad sam bio to sve doznao, pozvah iz Dobrinja u Krk popa 
Antuna Kirinčića, pak drči mi ozgor i ozdol Hlamom u Bašku, svaki 
na svojem (samo ja na tuđem) konju. Ondje se k nama pridruži pop 
Petar Dorčić, vrijedan duhovnik primorski, pak svi tri skupa željno 
skočismo do Sv. Lucije čitat ono, što ja nisam pročitao ni prvi ni 
drugi put. 

Pak mudri pristupismo k onomu napisu, za koji bijasmo i došli. 
Neko slovo mu je brez glavice, neko brez nožice, neko brez ručice; 
ovomu nije vrha, ovomu dna; nekomu nije međe, nekomu nije plota; 
ovo se raskoračilo, ono skrčilo, Pak što bi koristilo mokru kartu 
na nj pritisnuti? Pravo ništa: jer na njoj bi ti ostalo sve to i pravo 
i krivo, i nekadanje i sadanje. Zato taj posao na stran, a šestilo u 
ruke: da pismena očita i neočita izmjerimo i primjerimo, I tako po 
prostoru i po kojoj god nožici ili ručici poznavali smo, da je to i to 
slovo: jer na tijesnu ne more biti široko slovo, nit svakakova noga 
svakomu pristoji Nagledali smo se toga, namjerili i načitali, ali pro- 
čitali, hvala dragomu Bogu, dobar dijel, i to besjeda zlata vrijednih, 
Pak, Hrvate moj, kako se mi tomu radovasmo i veseljasmo! te usklik- 
nusmo: Zvonimir, kralj hrvatski! napis jedanaestoga vijeka!« 

Tako je Baščanska ploča postala predmet oduševljavanja i na- 
dahnuća ne samo znanstvenih radnika nego i političara i književnika 
kasnijih hrvatskih pokoljenja. Jednom lijepom pjesmom o buduć- 
nosti Hrvata nadahnula je S. S. Kranjčevića, a zatim V. Nazora, 
Evo kako je nadahnula književnika Josipa Horvata (g, 1932.) o misiji 
hrvatstva: 

»Hrvatska kultura nije od danas, Može ponosno stati rame uz 
rame s kulturama najvećih evropskih naroda, Očuvali smo njezinu 
životnu snagu unatoč nepovoljnoga zemljopisnog položaja, koji nam je 
onemogućio da idemo uporedo s ostalim narodima zapada na usavrša- 

vanju svoje materijalne civilizacije. U viru stranih kulturnih sila sa- 
čuvali smo i izgradili svoje samostalno duhovno bivstvo, osnovicu 
svoje autohtone“) kulture. Otkrića Strzygowskoga o starohrvatskom 


“ graditeljstvu samo su malen dokaz samostalnoga našega kulturnog 


stvaralaštva već u maglicama sredovječja. Baščanska ploča hrvat- 
skoga kralja Zvonimira otkriva nam sve osobine snažne samostalne 
hrvatske kulture; isklesana je-u vijeku, kada u zapadnoj Evropi još 
nije postojalo narodnih posebnih kultura, kad je tamo narodni jezik 
kročio tek prvim djetinjskim nesigurnim koracima. — Baščanska , 
ploča jedan je od prvih diplomatskih spomenika tadanjega svijeta u 
jednom narodnom jeziku, i to nota bene u neposrednom susjedstvu 
diva latinstva. Stare narodne pjesme bugarštice, sačuvane na dalma- 
tinskim otocima, potječu još iz trinaestoga vijeka, baš kao i Vinodolski 


“zakonik; ti dokazi zrelosti i izgrađenosti narodnoga jezika također 


nemaju premca u povijesti danas velikih evropskih civilizacija, Etika 
hrvatskih narodnih pjesama svjedoči o izgrađenosti našega gledanja 
na svijet, Stoga nama ne treba davati smjernice nekih novih kulturnih 
orijentacija. Ne treba nam od drugih ono, što sami imamo, što je 
sačuvano u dušama našega puka, zapisano na svakoj stopi naše zemlje. 
Hoćemo da ostanemo kulturno svoji, jer želimo ostati dobri Evropejci.« 


Vjekoslav Štefanić 


1) đaku, dok sam bio dak; 2) najvjerojatnije; 2) dignuti, pročitati; 4) 
izvorne. 


Mladost — radost 


Za Hrelju se priča, da je kolijevci gnjavio zmije, a za mene se 
znade, da sam u djetinstvu zmije nogama gazio. Tome imade živih 
svjedoka! 

Nekog se dana pročulo, da u kaljužinama pod mostom imade 
malenih žabica, koje imađu glavu kao žaba, a rep kao riba, Hajde, 


da vidimo! 


Dignusmo se, a sve po izbor ijunaci, od pet do šest godina, Jedan 
ponio za sobom i staru »cidilku«, na koju se mlijeko cijedi, pa ćemo 
na žabice kao afrikanski lovci na krokodile. 

I tako sve do studenca. Otuda po sitnome pijesku pokraj mora 


prema mostu, Kad tamo, po onom se vlažnom pijesku vijuga tanko- 
vita, srebrolika zmijica. 

»Zmija! Zmijal« uzvikali se bosi moji drugovi bježeći, A ja se 
zaletim, pa zmijici petom od cipele — zgnječim glavu. 

To se za časak odigralo, 

Na brzu ruku uhvatimo nekoliko onih repatih žabica te kući. 
Kogagod sastanemo, taj mora čuti za našu zmiju, Kad sam je ubio, 


bila je tanka i lakat dugačka, a možda i manja. Dok smo došli kući, > 


porasla je za dobra dva koraka, a za malo još za dva, jer ubijene 
zmije silno rastu! 
Do večeri znala su.sva novljanska djeca, da je Vladić ubio zmi- 
jetinu veću od konopa, a deblju od čovječje noge. 
Jedan jedini moj prijatelj tvrdio je, da to nije bila ni zmijetina, 
ni zmija, već malena zmijica. I da je još mamu sisala.,. 
. O zavisti, nikad te ne bilo! 


Nekog dana zabasam u »tuđe« selo, t. j. pet šest: šunka od naše 


kuće, i vidim neku crno obučenu, crnim rupcem pokrivenu ženu.. 


Ogleda se, kao da nekoga čeka, 

Kad me opazi, zovne me k sebi i povede me u sobu, 

Posred svijetle sobe stoji stol, a na njemu sprema za pisanje. 

»Sjedi, Vlade, pa ćeš mi napisati jedno pismo«, reče mi žena. 

Dosjetim se, što je. Na stolu leže školske knjige malene njezine 
kćerke, koja je nedavno umrla; to će javiti mužu; 
= Tako je i bilo. 

Uboga žena (s preslicom za pojasom) ide po sobi i kazuje mi u 
pero: 

»Dragi moj krika! 

Tužna i žalosna srca javljam Ti, da je gospodin Bog premilu našu 
Katicu pozvao s ovoga svijeta, .« ' 

Pa se šeće po sobi i tihim, od suza prigušenim glasom, zbori, 

Glas njezin bio je tako mekan, riječi njezine tako lijepe, birane 
i mile, da sam se rasplakao, 

Kad napisah, potrepta me žena po ramenu i reče: »Svi kažu, da 
si velik tepac i nevaljanac, a ja vidim, da nisi.« 

To mi je vrlo laskalo! 

Fran Mažuranić 


* 


Gdje se tko češe, ondje ga i svrbi. 


Vjekovnom mučeniku 


Narode moj divni, narode moj dragi, 
srca moga rano, neprebolna boli, 
mučeniče živi i jaganjče blagi, 
nevoljna te duša nevoljnika voli, 

Sa ljubavi vruće, sinovske rad vjere 
sunce moje gasne, oči mi se mute, 
čemerom sve ljućim danci se čemere, 
oštro trnje stere pjesnikove pute! 


I" da sretan klikćem? O, moj rode, kada? 


Dok osjećam, gdje ti krvna kaplja znoja 
poput vrelog gvožđa na srce mi pada, 
mučeniče živi, teška rano moja, 

čuj me, moja tugo, tebi tek se milo 

iz ranjenih grudi svaki uzdah diže, 

ko kad čedo vjerno uz majčino krilo 
plače, pa si suze njojzi o vrat niže. 


I do njenog čela vlažno skreće oko. 
gledeć, gdje se briga po naborim' vije; 
projeo ga život, usjeko duboko 

crno sijuć sjeme, što kukanjem zrije; 

ko taj pogled zdvojni moja pjesma tako 
do tebe se, tužni moj narode, krili, 

ija ne znam, što bih: kleo ili plako, . 

što su tvoje ljude — ljudi izmučili! 


Tvoja sudba gorka, zdvojna, zlopateća 
zar već tebe, tugo, rubom groba vodi 
kroz vjekove teška, vjekovima veća — 
ah, ako li suza opet suze rodi! 

Mučeniče živi, žrtvo sile krute, 

svaka miso na te vrelo mi je jada: 

s tebe mjesto cvijeća trovi dahnem ljute, 
s tebe gorim žeđom, s tebe ginem s glada! 

Pito bih ti sina: čemu bijednik ode, 
čemu crnu zemlju svojim znojem škropi, 
kad mu puna zrna za tuđina zore, 

za neznana vraga kad je suzom topi? 
Reko bih ti sinu: Trgaj gvožđe s pluga 
pa zaori polje, što slobodom rađa; 

sakuj od njeg oštra desnici si druga, 
neka krvlju brazdi, nek te oslobađa! 


Nu mi uhom cvili uzdah sinka tvoga: 
Oteše mi i to za harače klete, 
rinuše me, krvni, ispod krova moga, 
s materine kose bič se nama plete! 
O bijedniče živi, vijek na nove jade 
opet nove suze mute se i mute; 

i biti će tako, dokle nas imade, . 
što ko tuđi svoje obijamo pute! 


Reci: čim bih tebi anđeo spasa bio 

na utjehu tvoju s blagog poslan neba?! 
Kad vedrijom pjesmom tješit bih te htio, 
s4mo srce tuži, samo lijeka treba; 

tek kroz slutnju viđam, dan da mora sinut, 
kad će tvoja žena jednom rodit ljudi, 

što će hola orla sa oblaka skinut, 

smrtno zagnat zrno u krvne mu grudi. 


Nije ljudska suza, da se po njoj gazi, 

već ko sjajna zvijezda da u zvijezde plane; 
ni poletna miso, da po zemlji plazi, 

a u tebe suza i misli imade, 

da u prijesto sjedne, srce tvoje vrijedi: 

o moj rode, u tom sve su moje nade, 

pa sve kad mi trne — tvoj mi sjaj ne blijedi! 


Silvije Strahimir Kranjčević 
. 


Vol se veže za rog, a čovjek za jezik. 


Pa Tri 

Značenje i vrijednost povijesti 


* Ako sve nauke razgledamo i redom ih prođemo, vidjet ćemo, 
da se jedne tiču onoga, što je zamišljeno i duhovno; druge onoga, 


“što je stvoreno i tjelesno; treće onoga, što je učinjeno ili ljudsko. 


Po tom su glavne nauke trojake: nauke misli ili mudrosti naše; nauke 
prirodne ili tvorbe Božje; nauke događaja ili povijesti ljudske, 

Nisam naumio govoriti o prvima, koje su nauke najuzvišenije i 
najsvetije, jer se u njima pita i razmišlja, što je Bog, što li su duhovi; 
kakva je duša, koja li je sudbina njena; koji su zakoni razuma, da 
se ne bunimo; koji su zakoni srca, da se ne ogriješimo; koji su zakoni 
pravice, da ih ne povrijedimo. 

Nisam naumio govoriti o drugima, koje su nauke najdublje i naj- 
prostranije: najdublje po tom, jer se po njima razgleda i proniče 
djelo mudrosti Božje; a najprostranije, jer nesamo da razabiru darove 
zemlje nego i zakone i sile zemaljske: iz čega je kora zemaljska i 
kako je složena; koje zvijezde po prostorima teku, kojim li putem 
hode, i 

Nego sam naumio govoriti o trećima, koje su nauke ljudskomu 
srcu najugodnije i najkorisnije. 

Nauke misli ili mudrosti govore o stvarima uzvišenim, ali.ne- 
vidljivima; nauke prirodne ili tvorbe Božje govore o stvarima, istina, 
vidljivim, ali neživima, ili ako živima, to nerazumnima, Nauke pak 
događaja ili povijesti ljudske govore o stvari i vidljivoj, i živoj, i ra- 
zumnoj — govore o čovjeku, koji tijelo i duh u sebi sjediniv uz ono 
ne prista, što je samo duhovno ili samo tjelesno; no uz onoga najbolje | 
prionu, koji kao i on sam u njedrima od zemlje nijeti Božji oganj duha 
mišljenika; najbolje prionu, jer su jedno pleme i jednu sudbinu nose, 
te čovjek čovjeka zaboraviti ne može. A o čem zbore povijesne na- 
uke nego o čovjeku, kakav je bio svagdje i svagda, Sad me razumijete, 
što sam rekao, da su povijesne nauke najugodnije, a to zato, što nam 
one našu prošlost pričaju. ' 

Rekao sam, da su najkorisnije. Ako me zapitate, kako i po čem; 
ija ću vas odgovarajući pitati: Nije li istina, da na ovoj zemlji samo 
čovjek može biti dobar i razuman? Ako to stečemo, svu smo korist 
stekli, veću nego zlato i blago. No po čem, recite, da budemo bolji i 
razumniji, nego ako se ugledamo u one, koji su dobri i razumni bili? 
Može li ikakav zakon, ikakva zapovijed izvršiti u našem srcu ono, 
što može primjer dobrih i razumnih? A tko da nam ih pokaže, 

tko da nam ih otkrije nego povijesne nauke? Ako ima u povijesti 
i zlih primjera i poganih ljudi, gdje im je hvala? Tko je tomu rad, da 
ga proklinju? Tko ne bi volio, da mu se čude dobroti, nego da mu 


psuju rugobu? Nisu li dakle povijesne nauke najkorisnije, a to zato, . 


jer donose blago čovjeku podobno: po kom ima biti razuman i dobar. 
No ako se čovjek pojedinac, koji prebire knjigu povijesti ljudske, 
može ugledati u ljude pojedince, koji u njoj stoje na velikom glasu; 
to i narodi i narodne vođe iz iste knjige mogu naučiti, kako se država 
osnovati, kako uzdržati mora; kakvi zakoni stvoriti, kako li izvršiti; 
s kojim se narodom dobro sprijateljiti i kao prijateljstvo uščuvati; 
čim trgovati, u koju li stranu, po kojem li putu; kako treba vojsku 
urediti, da može domovinu braniti i neprijatelja odbiti; kako treba 
pravicu dijeliti i porez raspisati, da ne bude narodu ni krivo ni teško; 
kako prosvjetu raširiti i vjeru očuvati, neka bi ljudi znali, što hoće 
razum, što li Bog; kako se ima državom gospodariti, da ne bude više 
duga nego dobitka; kako se može buna prepriječiti, a kada bukne, 
kako je gasiti, kako umiriti, Korisne su dakle povijesne nauke ne- 
samo pojedincu nego i čitavome narodu, : 
Braćo i drugovi! Eto vam polja, na kom vojevati, eto vam bo- 
jišta, na kom pobijediti možete. Svaki vijek, svaki narod, svaka dr- 
žava, svaki grad, svaka vjera i svaka književnost, svaka nauka i 
zanat i svaka vrsta ljudi i stvari svoju povijest ima. Sada je vaše 


pamćenje i brzo i vjerno: napunite ga žitom djelovanja ljudskoga! 


Ako to učinite (pa i mlađi vi bili nego što jeste), nitko vam tad ne će 
reći, da ste pameti mlade: ta vi ste njome tolike vjekove prehodili, 


toliko slave ljudske upoznali, tolikih naroda i država sudbinu pra- | 


tili. Ako sada ne počnete, poslije ne ćete ništa izvršiti. Starija ljeta 
vole suditi i mudrovati nego pamtiti. Sada morate pripraviti i na- 
baviti ono, o čem i o kom poslije da sudite i mudrujete, Slab je to 
sudac, koji ne zna, kako parnica . stoji; slab je to mudrac, koji ne zna, 
čega je na svijetu bilo. 

Nisam to spomenuo zato, da vas plašim, jer znam, da dobru ju- 
naku, što je boj teži, to sve više srce mu raste; znam, da se na znoj- 
nom čelu lovor-vijenac najljepše zeleni. Vrijeme mladosti zlatno je 
vrijeme. Nije zlatno po tom, što se onda lijepih haljina nanosimo, igre 
naigramo i šetnje našećemo (za to nas potomci pitati ne će); nego 
je po tom zlatno, po čem je i dobro proljeće seljaku zlatno: sjeme se 
sije, da žito rodi i žetva dozrije. Žito, koje nam treba uroditi, to je 
znanje; bude li ga više, to će i žetva biti bolja i domovini korist veća. 

Što je žalosnije od praznoga klasa? Tužne li domovine bez slavnih 
sinova! Svačija će biti, svoja ne će biti, Ako li ima tko, koji ne zna, 
što je slava: kako grije, kako podjaruje, kako li zanosi srca i umove , 
ljudske — neka knjigu čita, knjigu povijesti naroda starih i novih, kod 
kojih slava gori tako jasnim žarkim ognjem, da ga ni vjetrovi vre- 
mena ugasiti ni ruke sinova zemaljskih raskopati ne mogu, 

Fran Kurelac 


Iz moje mladosti 
Povijest »učiti« znači tražiti i nalaziti sile, koje kao uzroci do- 
vode do onih učinaka, što ih vidimo pred svojim očima kao povijesne 
događaje. 
Vještina čitanja, a i učenja, leži u tom: bitno upamti, nebitno za- 


boravi! 


Možda je odlučno bilo za čitav moj kasniji život, da mi je sreća 
dala baš za povijest učitelja, koji je kao jedan od vrlo rijetkih umio 
da kod tumačenja i ispitivanja smatra ovo gledište glavnim. Dr, Leo- 
pold Pčtsch, tadanji moj profesor na realci u Linzu, utjelovio je u 
sebi taj zahtjev zaista najidealnije, Taj. nas je stari gospodin, dobro- 
stiva ali i sigurna vladanja, umio baš svojom blistavom rječitošću 
nesamo zaokupiti nego i oduševiti. Još se i dandanas tronut sjećam 
sijedog čovjeka, koji se znao kod predavanja tako zanijeti, te smo 
često zaboravljali na sadašnjost; on bi nas prenosio duhom u prošla 
vremena i dočaravao nam ih, te suho povijesno znanje iz maglovitih 
tisućgodišta pretvarao u živu zbilju. Mi smo tada u klupama bili 
raspireni ko žive vatre, a kadšto i do suza ganuti, 

Sreća je naša rasla to više, što je taj učitelj znao iz sadašnjice 
rasvijetliti prošlost, ali i iz prošlosti povlačiti zaključke za sada- 


šnjost. Tako je budio u nama, više nego itko, razumijevanje za sva 


najnovija pitanja, koja su nas tada mučila, Naš mali nacionalni fana- 
tizam postao. mu je sredstvom da nas odgoji, i on bi se često i često 
POzivao na naš nacionalni osjećaj časti, i samo tako bi nas derane 
spravio u red brže, nego što bi se to ikako dalo drugim kakvim 
sredstvima, 

Ovaj mi je učitelj učinio povijest najdražim predmetom, 

Dakako da sam već tada postao; sigurno i protiv njegove volje, 
mladim revolucionarom. 

A tko da uči njemačku povijest kod ovakva učitelja, pa da ne 
postane neprijateljem države, koja je svojim vladalačkim domom 
vršila tako koban utjecaj na sudbinu naroda? | 

Tko da još sačuva vjernost vladarima iz onakve dinastije, koja 
je u prošlosti i sadašnjosti sreću njemačkog naroda uvijek i podje- 
dnako proigravala radi svojih kukavnih probitaka? 

Nismo li mi već ko dječaci znali, da ta austrijska država prema 
nama Nijemcima nema nikakve ljubavi, jest, da je nikako i ne može 
imati? 


Ovaj način povjesničkog mišljenja, koji su mi tako ucijepili u 
skoli, nije me ni kasnije nikada više napustio, Svjetska mi je povijest 
postajala sve više nepresušnim izvorom, iz kojeg sam crpao smisao 
za povjesničko djelovanje sadašnjice, dakle za politiku, Ja je pri tom 
ne ću »učiti«, nego neka ona poučava mene, 

Kako sam zarana postao »revolucionarom« u politici, nisam 
okasnio ni kao revolucionar u umjetnosti, 

Glavni grad gornjoaustrijske pokrajine imao je tada kazalište, 
koje nije bilo baš loše. Prikazivalo se u glavnom sve, Kad sam imao 
«dvanaest godina, vidio sam prvi put »Vilima Tella«, a poslije par 
mjeseci »Lohengrina« — prvu operu u svom životu. Već me u prvi 
mah začarala. Mojemu mladenačkom oduševljenju za bayreutskog 
majstora nije bilo granica, Uvijek me i svejednako privlačila snaga 
njegova djela, i danas smatram osobitom srećom, što su provincijalne 
izvedbe bile skromne, te sam kasnije, slušajući bolje izvedbe, mogao 
to više uživati, 

Kad sam preturio dječačka ljeta (a to se kod mene izvršilo vrlo 
mučno), utvrđivala se svim time moja najdublja odvratnost prema 
zvanju, kakvo mi je otac odabrao. 

Uvjeravao sam se sve više, da kao činovnik ne bih nikada na- 
šao sreće, Otkako su mi u realci priznali talenat za risanje, postade 
moja odluka još tvrđa, 

Nisu je mogle pokolebati ni molbe ni prijetnje. 

Htio sam postati slikar, a činovnik ni za živu glavu. 

Bilo je važno, da mi je s godinama sve više rastao i smisao za 
graditeljstvo, 

Smatrao sam to tada prirodnom nadopunom svog slikarskog 
talenta i veselio se u duši, što se time okvir moje umjetnosti pro- 
.širuje. 

Da će sve u svoje vrijeme biti drugačije, nisam ni slutio, 

Adolf Hitler 


g .t 
pao 


(Iz knjige »Mein Kampf«) 

Nioba 


Nioba, kraljica tebanska, bijaše kćerka Tantalova, I nju je milo- 
vala sreća, te se ponosila koječim, što nije imala nijedna Pirina 
kćerka. Muž njezin Amfion dobi od muza prekrasnu liru; kad je u nju 
udarao, slagalo se kamenje samo i dizali se zidovi kraljevskog grada 
Tebe. Otac joj Tantal bijaše prijatelj i miljenik bogova, Ona je bila 
kraljica lijepoga kraljevstva, a usto puna veličanstvene ljepote. 
Ali ničim se sretna kraljica nije ponosila onoliko, koliko sa svoje 
četernaestero djece: sedam kćeri i sedam sinova bijaše joj najveći 
ponos; i mogla se dičiti, jer je jedno dijete bilo ljepše, zdravije i 
jedrije od drugoga. Zato su je i zvali najsretnijom majkom, a to bi 
ostala, da je nije uništila obijest, koju rađa sreća. 

Jednom je proročica Man ta, kćerka vrača Tirezije, po nadah- 
nuću Božjem pozivala žene po ulicama tebanskim, da se okite lo- 
vorom i prinesu žrtve u čast Latoni i blizancima njezinima: A po- 
Icnui Artemidi. Kad su se Tebanke skupile i zabavljale bile 
službom božjom, dođe najednom Nioba s mnogobrojnom pratnjom u 
sjajnu, zlatnom izvezenu odijelu. Nioba plane, ali je i u ljutini bilo 
njezino lice krasno. Ponosita odmjeri bijesnim okom žene i klikne: 


— Zar ste sišle s uma, kad iskazujete poštu bogovima, o kojima 
vam se tek priča, a ne obožavate biće, koje u još većoj mjeri uživa 
milost nebesa, a među vama živi? Kad Latoni dižete žrtvenike, zašio 
se mojemu božanstvu ne pali tamjan? Ta meni je otac Tantal, je- 
dini od smrtnika, koji je za jednim stolom sjedio s besmrtnim bogo- 
vima! Meni je majka Diona, sestra Plejada, što trepte na nebu; 
moj pradjed Atlant nosi na leđima svod nebeski, a moj djed je Zeus, 


. kralj bogova; meni se pokoravaju narodi frigijski, mene i muža mo- 


jega slušaju i zidovi grada Kadmova, koji su slijepo slijedili zvuk 
žica muža mojega; svaki kutić dvora mojega pun je bogatstva; a k 
tome, imam još lice, dostojno božice, i djece toliko, koliko ni jedna 
mati; sedam je kćeri — sedam krasnih cvjetova, sedam sinova — 
sedam lijepih momaka, a to će reći: sedam zetova i isto toliko ne- 
vjesta, Recite, ne mogu li se ponositi! Samo se usudite cijeniti više 
neznanu kćer titansku Latonu, koja nije na cijeloj prostranoj zemlji 
našla mjesta, da Zeusu porodi djecu, dok se na nju nije smilovao oto- 
čić Del, koji je u ono vrijeme još površinom morskom amo tamo 
plivao! Ondje je rodila Apolona i Artemidu, jednu sedminu onoga, 
što ja imam, Tko može poreći, da sam sretna? Tko sumnja, da i ne ću 

ostati sretna? Imao bi udes dosta muke, kad bi mi htio nauditi, Sve 
kad bi mi uzeo ovo ili ono, makar i neko od djece, pitam, da li mogu 
spasti na broj blizanaca Latoninih? Zato se kanite tih žrtava, bacite 
lovor iz kose, Raziđite se kućama svojim i kanite se ludosti! 

Prestrašene ženske skinu vijence s glave, ostave žrtve nedo- 
vršene i raziđu se brzo moleći se u srcu, da im uvrijeđeno božanstvo 
oprosti, 

Bogumrske riječi Niobine dopru do vrhunca delskoga brda Cinta, 
$dje je Latona s blizancima izdaleka gledala, što se u Tebi zbiva. 

— Jao, djeco, šta sam doživjela! Mene, majku vašu, koja se 
jedino Heri klanja, drsko grdi smrtno stvorenje. Pa i vas pogrđuje 
Nioba, ona vas manje cijeni nego djecu svoju! — I htjede moliti sina, 
da je osveti, ali joj on presiječe riječ: 

-— Ne tuži se, majko! Tim se samo odgađa kazna! 

Uza nj pristane i sestra Artemida, Zaviju se u oblak i za čas se 
stvore pred gradom Kadmovim. Tu se na trkalištu vježbalo sedam 
sinova Niobinih, Najstariji je Ismen baš u lakom trku vježbao 
konja. Iznenada ga pogodi strjelica Apolonova baš sred srca, te se 
sruši s konja, Brat je njegov Sipil dobro razabrao zveku tobolca 
Apolonova, pa kao što mornar za bure traži luku, htjede i on izbjeći 


sigurnoj ruci Apolonovoj, Uzalud, I njega zahvati smrtonosna strijela | 


i probije mu vrat. Dva su se druga brata njegova. TantaliFedim, 
uhvatila i rvala, Jedna jedina strjelica osvetnikova obojicu je probu- 
razila i srušila u prah, te ispuste dušu. Peti brat Alfenor, kad 
vidje, gdje su ona dvojica pala, pohrli k njima, da im zagrli hladno 
truplo, ali i njega stigne ubojita. strjelica, Latonina sina, pogodi ga 
kao i najstarijega, u srce junačko, Šestomu bratu Damasihtonu, 
nježnom mladiću s dugim uvoicima, zarije se strjelica u otvorena 
usta, te iz njih šiknu topao mlaz krvi, Kad je taj pomor braće svoje 
vidio sedmi i posljednji sin Niobin, Ilionej. koji je bio još dječak, 
baci se na koljena i usrdno se stane moliti: 

— O, vi svi bogovi zajedno, poštedite mene! 

To je tako umiljato izrekao, da je ganuo samoga strašnoga stri- 
jelca; on se smiluje djetetu, ali bijaše prekasno, jer je smrtonosna 
strjelica je bila već odapeta i jedno dijete ubila na mjestu, 

Na glas o toj nesreći rine kralj Amfion ubojito $vožđe sebi u 
prsa, Plač i jauk razlegnć se dvorom i dopre do ženskih odaja. Nioba 
nije u prvi mah vjerovala niti je mislila, da tako što mogu učiniti 
olimpijski bogovi. Ali joj se doskora razbije svaka sumnja. Kolike li 

razlike između prijašnje Niobe, koja se malo prije ponosna koraka 
vratila kući, i one Niobe, koju je sada poništila tuga i žalost; onoj su 
i najiskreniji prijatelji zaviđali, ovu je žalio sav svijet, pa i neprija- 
telji. Kao mahnita potrči napolje, baci se na hladna tjelesa; stane * 
grliti i cjelivati sinove — sad ovoga sad onoga. Nato se uspravi, 
digne ruke k nebu i klikne: — Uživaj, nemilosrdna Latono, u nevolji 
mojoj, smrt me ove sedmorice baca u grob! Veseli se, pobijedila si! 

U taj tren dođoše i kćeri Niobine, U crnini, raspuštene kose 
stajahu oko mrtvih tjelesa svoje braće, Tračak zloradosti sine u oku 
Niobi, kad je ugledala krasne i stasite kćeri. Ona obnevidi i podru- 
gljivo pogleda k nebu i klikne: — Pobjednice! Ne, još mi u ovoj 
nesreći ostaje više nego tebi u sreći tvojoj, I poslije smrti sinova tebe 
natkriljujem, ' a. ' 

Istom što je te riječi izustila, zazuji zrakom zuj, kao kad se napne 
tetiva na luku, Sve se prestraši, samo Nioba osta mirna; nesreća je 
učini srčanijom. U taj se tren jedna od djevojaka uhvati za srce i 
izvuče strjelicu, što joj se duboko u prsa zarila. Sruši se bez svijesti 
na mrtva brata, što je bio do nje, i pusti dušu, Druga potrča k ne- 
sretnoj majci, da je tješi, ali najednom sustane od rane, koja se nije 
vidjela, Treća padne pri bijegu, a na nju se sruši četvrta. peta i šesta. 
Još osta samo najmlađa, koja se skloni majci pod okrilje, 

— Samo tu jednu mi pusti! — zajauče majka, digavši oči k nebu. 
Najmlađu mi bar poštedi od tolikih! 

Ali dok je ona još molila, klone i posljednje dijete u majčinu 
krilu. I osta Nioba sama među truplima djece i muža. Ona se od 
žalosti okameni. Nikakav se povjetarac nije igrao kosom njezinom; 
sva joj se krv izgubi s obraza, oči joj se ne micahu na tužnu. ukočenu 


. licu; u cijelom liku ne bijaše traga života. Žile stanu, bilo utihne, vrat 


se više ne makne, ruke se ukoče, noge ne. koraknu; i sva se unutra- 
šnjost pretvori u kamen. Ništa više nije odavalo života do suza nje- 
zinih, koje su joj se neprestano ronile n'z kameno lice, Uto zahvati 
kamen neka neobično jaka struja vjetra, digne a. prenese preko mora 
u domovinu Niobinu u Lidiju i posadi ga na liticu u gori Sipilu. Tu 
jadna Nioba na vrhu mramorne stijene još i danas rosi suzama 
mramor, ' 
Iz Srkuljeve zbirke »Biserje grčkih priča« 

Značaj Periklov 


Dok je god Periklo u miru upravljao državom, 
upravljao je njome vazda umjereno i sačuvao je 
sigurnom rukom od svakoga zla tako, da se ona 
pod njegovom upravom dovila do najveće moći. 
A kad je nastao rat, pokazalo se, da je i tada 
snagu države unaprijed valjano prosudio, Od toga 
rata doživio je on dvije godine i šest mjeseci, a po 
: ji jedovoj smrti vidjelo se još bolje, kako je imao 
ZN “A dalek pogled u ratnim stvarima. On je naime 

“izjavio, da će Atenjani pobijediti, ako se budu 
vladali mirno brinući se samo za svoju mornaricu, ako u ratu ništa 
dalje ne budu osvajali i grad sam nikakvoj opasnosti ne izlagali, No 
oni su radili sasvim protivno i upustili se radi častoljublja i osobne 
koristi u javne pothvate, koji se nijesu podudarali s ratom, te su njima 
samima i njihovim saveznicima naudili, u pothvate, koji su, kad su bili 
uspješni, donosili doduše slavu i dobit pojedincima, a kad nasuprot 
nijesu pošli za rukom, bili su na štetu samoj državi i upravi ratnoj. To 
bijaše uzrok, da je Periklo — moćan svojim osobnim ugledom i razbo- 
ritošću, a nepodmitljiv kao nijedan drugi — slobodno narod zauzdavao; 
nije dao, da on njega vodi, nego ga je sam vodio. Kako svoju vlast 
nije morao tek stjecati nedopuštenim sredstvima, nije govorio narodu, 
da mu ugodi, već mu se zadobivši vlast osobnim svojim ugledom može 
žestoko oprijeti. Kad bi.god dakle zapazio, da se njegovi sugrađani u 
nezgodno vrijeme iz obijesti pouzdavaju odviše u se, znao bi ih svojim 
govorom natjerati u strah, a kad bi se bez razloga uplašili, znao bi ih 
ohrabriti. I tako je po imenu bila demokracija, u istinu pak vlada 
prvoga čovjeka, No njegovi nasljednici, koji su po svojim sposobno- 
stima bili jednaki, otimajući se među sobom o prvenstvo, okrenu se 
narodu umiljavati, pače mu upravu državne vlasti povjeravati, Odatle 
su iskrsle, kao što je prirodno, u moćnoj i prostranoj državi mnoge i 
kojekakove pogrješke, navlastito onaj vojni pohod na Siciliju kod ko- 
jega nije bilo toliko pogrješka, što su protivnike krivo prosuđivali, 
koliko, što su oni, koji bjehu odaslali vojsku, propustili potpomagati 
one, što su pošli na vojsku, te su, gložeći se među sobom za pr- 
venstvo kod naroda, time snagu vojske slabili i tako se radi vlasti 
u državi najprije sami među sobom pocijepali, Ali premda su Atenjani 
bili izgubili na Siciliji sva sredstva za rat, navlastito veći dio svoje 
mornarice, te se već i kod kuće među sobom borili, odupirali su se oni 


Ne 
Ho 

ipak još pune tri godine i pređašnjim svojim neprijateljima i s njima. 
udruženim Sicilijancima i svojim saveznicima, koji se od veće česti od 
njih bjehu odmetnuli, pa poslije još i Kiru, sinu perzijskoga kralja, 
koji je Peloponežanima davao novaca za mornaricu, I nijesu se predali 
sve dotle, dok ih njihove unutarnje međusobne razmirice sasvim ne 
poklopiše. Atenjani su, mislio je Periklo, imali u svojoj ruci tako. 
obilna sredstva, da su njima, kako je unaprijed računao, mogli sasvim. 
lako u ratu svladati Peloponežane, 


Tukidid (»Povijest peleponeskoga rata«) 


(Preveo Josip Sarkotić) 


Tizianov kist 


Bilo je to u vrijeme, kad se papa Pavao Ill. sastao s carem 
Karlom V. u Bologni (1530.), da odluče sudbinom Italije, Poslije: 
svršena posla pođe car pohoditi slavnoga Tiziana, koga je vrlo 
štovao i od koga se najvolio slikati, Tizian je baš radio veliku sliku: 
visoko na ljestvama, kad se iznenada otvore vrata, a kopljanici — 
pratnja careva — postave se u red uza zid, Nato stupi na prag jedan. 
paž i glasno najavi: »Cezar!« Nekoliko časaka iza toga .osvane sam. 
car, doduše ukočena držanja, ali sa smiješkom na usnama, Tizian, iz- 
nenađen tim visokim posjetom, stane silaziti s ljestava, što je brže 
mogao; ali kako bijaše star, podupirao se rukom o naslon, i izmakne: 
mu se kist iznenada iz ruke i padne na pod. Nitko se ne makne, na- 
zočnost ih careva skameni, Tizian se smete zbog nespretnosti i spo- 
rosti svoje, a opet nije mogao brže saći od straha, da ne nastrada. 
Karlo V, korakne nekoliko koraka naprijed, prigne se lagano, digne 
kist i reče jasnim i odlučnim glasom: »Tizian je doista zaslužio, da 
ga sam car posluži«, I s dostojanstvom. kojemu nema premca, preda: 


kist Tizianu, koji ga je klečeći primio iz ruku carevih. 


* 


Majka kćerku kara, snasi prigovara. 

Car Maksimilijan i Albreht Diirer 


Car Maksimilijan bijaše vrlo velik prijatelj umjetnosti i zaštitnik 
umjetnika, Dakako, bio je u njega i umjetnik Albreht Diirer u velikoj 
milosti. Jednom je umjetnik htio u nazočnosti carevoj nacrtati nacrt, 
a stajao je na ljestvama. Kako su se ljestve zaljuljale, naloži Maksi- 
milijan jednome vitezu iz svoje pratnje, da ih pridrži, Kad se kratio, 
pogleda ga car s prezirom, prihvati sam ljestve i reče: »Ludove, zar 
ne znaš, da je čast umjetnosti veća od svih tih kukavnih i slučajnih 
prednosti, što ih rod sa sobom donosi? Lako mi je od 100 priprostih 
seljaka stvoriti vitezove i plemiće, ali nikad mi ne bi pošlo za rukom 
stvoriti od jednoga viteza takva umjetnika, kao što je ovaj, kojemu se 
kratiš iskazati tako malenu uslugu.« 


Običaji galski i germanski 
Cezar, Galski rat, VI. 13.—24. 


U svoj su Galiji dvije vrste ljudi, što su u nekoj cijeni i časti. Puk 
se drži gotovo za roblje; on sam po sebi ne smije ništa, ne zovu ga ni 
u kakvo vijeće. Većina se, kako ih tište ili dugovi ili silni porezi ili 
nepravda mogućnijih, daje u ropstvo plemićima, koji imađu nad njima 
sva ona prava, što ih gospodari imadu nad robovima. Nego od spome- 
nuie dvije vrste jedno su druidi, drugo vitezovi. Druidi se bave oko 
službe božje, vrše žrtve državne i privatne, razlažu vjeru; k njima grne 
sva sila mladića zaradi nauke, te su u Gala u velikoj časti, Oni odlu- 
čuju gotovo u svim državnim i privatnim razmiricama; pa ako se počini 
kakav zločin, ako se ubojstvo dogodi, ako se desi raspra o baštini, 
O granicama, oni rješavaju, oni određuju plaću i kaznu. Ne održi li tko, 
bio pojedinac ili narod, njihove odredbe, ne dadu mu k žrtvama. Ta 
je kazna u njih najteža. One, koji su tako izopćeni, drže za bogu- 
mrske i opake ljude; njima se svi ugibaju, klone se sastanka i razgo- 
vora njihova, da ih se ne bi doticajem primilo kakvo zlo; niti im se 
daje pravo, kad ga traže, niti dijele s drugima ikoju čast, Svim je 
druidima jedan na čelu, koji među njima ima najveći ugled. Kad on 
umre, naslijedi ga ili onaj, koji se od ostalih dostojanstvom odlikuje, 
ili ako ima više premaca, odlučuju druidi glasovanjem, a katkada se 
za prvenstvo biju oružjem, Oni u određeno doba godine zasjedaju na 
svetom mjestu u zemlji karnutskoj,!') a taj se kraj drži za središte 
cijele Galije. Ondje se skupe odasvud svi, što se opiru; i pokore se rje- 


| 

šenju i sudu druidskome. Nauka je. misli se, nikla u Britaniji i odande 
je prenesena u Galiju, te sad oni, koji to hoće bolje proučiti, ponajviše 
polaze onamo na nauke, ' ' 

Druidi obično ne idu u vojsku niti plaćaju zajedno s ostalima 
porez, prosti su od vojništva, a slobodni od svake dužnosti. Tolikim 
odlikovanjima ponukani polaze mnogi svoje volje na nauke, a mnoge 
šalju roditelji i rođaci. Ondje, kaže se, uče velik broj stihova napamet. 
Zato ostaju neki po dvadeset godina na naukama, I misle, da se to ne 
smije u pismo staviti, premda u drugim stvarima, u državnim i privat- 
nim popisima, obično upotrebljavaju grčko pismo. To su, čini se, s dva 
uzroka ustanovili, jer niti bi rado, da se nauka iznosi u narod, ni da 
se oni, koji uče, oslanjaju na pismo i potom zanemare pamćenje; oni 


naime, koji se oslanjaju na pismo, većinom popuštaju u pomnji izuča- + 


vanja i pamćenja. Ponajprije hoće stvoriti uvjerenje, da duša ne 
Sine, nego da poslije smrti prelazi od jednoga u drugoga; i misle, 
da se tim ljudi najviše potiču na hrabrost jer preziru strah od smrti. 
Mnogo pored toga raspravljaju i mladeži predavaju o zvijezdama i 
O gibanju njihovu, o veličini svijeta i zemalja, o prirodi, o sili i moći 
besmrtnih bogova. ' 

Druga su vrsta vitezovi, Oni, kad je potreba ili kakav rat na- 
hrupi — a događalo se prije dolaska Cezarova gotovo svake godine, da 
su ili sami napadali ili se branili — svi su u ratu; pa što je tko od. 
Za taj jedini znak ugleda i moći znadu. 

Sav je narod galski vrlo predan praznovjerju, i stoga oni, koje 
srvaju teže bolesti i koji se dese u bitkama i pogiblima, žrtvuju ljude 
ili se zavjetuju, da će ih žrtvovati; a kod takvih su im žrtava u pomoći 


. druidi, Jer oni misle, da se božanstvo besmrtnih bogova ne da umilo- 


stiviti, ako se čovječji život ne prinese za život čovječji; i javno imaju 
ovakve žrtve uređene, Drugi imaju silno velike kipove i napune njihove 
od vrbova pruća spletene udove živim ljudima; potpale ih, a ljudi iz- 
dišu plamenom obaviti, Drže, da su žrtvovanja onih, što se u krađi ili 
razbojstvu ili kakvom grijehu zateku, baš mila besmrtnim bogovima; 
ali kad nema takvih, žrtvuju i nedužne, 

Kao boga štuju najvećma Merkurija, Njegovih kipova ima najviše; 
on je, kažu, obretnik svih vještina; on je, kako misle, provodič na 
putovima i putovanjima, od njega je najveća pomoć u stjecanju novca 
i u trgovini. Za njim štuju Apolona, Marta, Jupitera i Minervu. O 
njima misle gotovo isto, što ostali narodi: Apolon odgoni bolesti, Mi- 

nerva uči početke u zanatima i umjetnostima, Jupiter ima vlast nad 
nebesnicima, Mart vodi ratove. Kad se namisle pobiti u polju, ponajviše 
zavjetuju Martu ono, što će u ratu oteti; kad pobijede, žrivuju otete 
životinje, a ostale stvari snesu na jedno mjesto, U mnogim se državama 
mogu na posvećenim mjestima vidjeti humci od takvih stvari podignuti, 
A ne događa se često, te bi tko pogazio vjeru i usudio se plijen kod 
sebe sakriti ili položeni zavjetni dar ukrasti, za to je određena najteža 
kazna s mukama. : i: : 

Gali se hvale, da su svi potekli od Dita,? i vele, da to uče druidi, 
Stoga izračunavaju vrijeme svoga doba ne po broju dana, nego noći; 
godovna i početke mjeseci i godina broje tako, da se s. noću počinje 
dan. U ostalim se uređenjima svoga života razlikuju ponajviše od 


> drugih time, što djece ne puštaju javno preda se, već istom kad po- 


odrastu, te su do vojničke službe dorasla; pa drže za sramotno, da sin 
u dječačkoj dobi javno stane ocu na oči, 

Koliko novca muž primi od žene kao miraz, toliko po procjeni 
priklopi on mirazu od svoga dobra. O svemu se novcu vodi zajednički 
račun i dohodci štede; tko koga preživi, njemu dopadnu oba dijela 
s dobitkom. Muž ima prema ženi, kao što i prema djeci, vlast nad ži- 
votom i smrću; a kad glava obitelji od uglednijega roda umre, sastanu 
se rođaci, i posumnja li se o smrti, vode istragu protiv žene baš kao 
protiv roba; pa ako djelo izađe na vidjelo, muče je vatrom i svakom 
mukom i onda pogube, Ukopi su prema životu galskom sjajni i skupi; 
sve, što misle, da je živima bilo srcu drago, bacaju u vatru, pa i ži- 
votinje. A malo prije naših vremena spaljivali su u zakonitim spro- 
vodnim obredima zajedno robove i štićenike, za koje se znalo, da su 
onima bili mili, 

Germani se mnogo razlikuju od tih običaja, Ta niti imaju druida, 
koji su bogoslužjem ravnali, niti mare za žrtve. Za bogove drže 


samo one, koje vide i koji ih očevidno svojom moći pomažu: Sunce, 


Vulkan i Mjesec. O drugima nijesu ni po kazivanju čuli. Sav im se 
život kreće oko lova i vojničkoga zanimanja; od malena se muče i gle- 
daju da otvrdnu. Oni, što najdulje ostanu neoženjeni, beru među svo- 
jima najveću hvalu; tim se, misle, gaji snaga i jačaju mišice, 

Za obrađivanje polja ne mare, te im je ponajviše hrana: mlijeko, 
siri meso. Nitko nema stalne količine zemlje ni svojih međa, nego po- 
glavari i prvaci podijele porodicama i svojtama, što su se ujedinile, od 
godine do godine zemlje, koliko i gdje im se svidi, pa ih sile, da do 
godine prijeđu drugamo, | 

Državama je najveća dika poharati granice i što dalje cko sebe 
imati pustoš, To je, misle, znak hrabrosti, kad se susjedi iz zemlje 
potjerani sele, i nitko se ne usuduje stati u blizini; podjedno drže, da 
će biti sigurniji, kad se oslobode straha od nenadanog nasrtaja. Kad 
se država u ratu brani ili napada, biraju se poglavari, koji će u onom 
ratu zapovijedati, a imaju vlast nad životom i smrću, U miru nema ni- 
kakvoga zajedničkog poglavarstva, nego poglavice pokrajina i župa 
kroje pravo među svojima i izglađuju prepirke, Razbojstva, što se 
preko granica države događaju, nijesu ni na kakvu zlu glasu; to, kažu, 
biva, da se mladež vježba i da prikrati besposličenje. I kad koji po- 
glavica u skupštini kaže, da će biti vođa, pa neka se javi, tko će za njim, 
dignu se oni, kojima se sviđa i naum i čovjek; obećaju svoju pomoć, 
a narod ih pohvali. Tko od njih ne pođe za njim, njega drže za odmet- 
nika i izdajicu, i njemu se poslije ništa ne vjeruje. Gosta, misle, nije 
pravo vrijeđati; tko k njima bilo s kojega razloga dođe, toga brane od 
nepravde i drže za nepovrijeđena; njemu su sve kuće otvorene, i 


s njim dijele svoju hranu. 


Bilo je nekad vrijeme, kad su Germane Gali junaštvom nadi- 
lazili, sami na njih dizali vojsku, poradi sile naroda i nedostatka 
zemlje slali naseobine preko Rajne, I. tako su ona mjesta, što su u 
Germaniji najplodnija, zauzeli Volčani tektosaški* i ondje se naselili. 
Taj narod boravi sve dosad u tom domu svojem i na osobitom je glasu 
s pravednosti i s bojne slave, Sada, jer Germani ustraju u istoj bijedi, si- 
romaštvu i mukotrpnosti kao što prije, jer se jednako hrane i odijevaju 
tijelo, a Galima blizina naših pokrajina i poznavanje prekomorske robe 
mnogo koješta podaje za bilje i užitak, polako su Gali privikli pod- 
lijegati, u mnogo su bitaka pobijeđeni, te se ni sami više ne ispoređuju 


u junaštvu s Germanima, 


(Preveo K. Rac). 
Gaj Julije Cezar (»Galski rat«) 


1) oko današnjega Orleansa; *) Dit: Pluton; 3) od zalaska sunčanog; +) 
oko današnje Toulouse (Tolosa); njima na istok nastavaše druga grana oko 
današnjega Nimesa. 

Smrt Napoleona 


. Napoleon je ležao na samrtnoj postelji. Od vremena do vremena 
uzeo je koji gutljaj svježe vode, koju su donijeli ispod Dijanina vrha 
i koja mu je vrlo godila. »Ja želim, rekao je, da budem pokopan na 
obalama Seine, ako je to ikako moguće, ili u Ajacciu, na imanju 
moje obitelji. A ako moje ropstvo mora potrajati i za moje mrtvo 
tijelo, onda me zakopajte na podnožju ovoga vrela, koje me je toliko 
puta osvježilo.« 

Obećali su mu to suznim očima, jer više nisu prikrivali teško 
stanje, u kome se nalazio, što je u ostalom i sam dobro vidio, 

»Vi ćete se vratiti u Evropu«, — govorio je svojim prijateljima. 
— »Tamo ćete doći s odsjevom moje slave i čašću plemenite oda- 
nosti, Bit ćete tamo cijenjeni i sretni, a ja ću se sastati sa svojim 
prijateljima: mene će tamo dočekati Klćber, Desaix, Lannes, Mas- 
sćna, Ney.... Oni će doći meni u susret i još jednom će osjetiti 
opojnost ljudske slave, I oni će mi govoriti o tome, što smo zajedno 
učinili, i razgovarat ću o našem zanatu s Fridrihom, Cezarom i Ha- 
nibalom«, Zatim doda čudnim smiješkom: »Osim .ako se tamo gore 
kao i ovdje na zemlji ne će ljudi bojati videći tolike vojnike skupa.« 

Konačno 5, svibnja oko šest sati točno u času, kad je sunce za- 
padalo u sjajnu pučinu i kada je engleski top dao znak za počinak, 
mnogobrojni svjedoci, koji su promairali umirućega, opaze, da više 
ne diše. Obasuli su mu ruke cjelovima i Marchand, koji je na Svetu 
Helenu donio ogrtač, što ga je prvi konzul nosio na sebi prilikom 
bitke kod Marenga, omota njime mrtvo tijelo, tako da je ostala 
slobodna samo njegova plemenita glava, 

Iza grčeva agonije, koja je uvijek tako strašna za one, koji je 
promatraju, nastupila je veličanstvena mirnoća i smirenost. Ovo lice 
rijetke ljepote, postavši mršavo i usko kao za mladih dana, poka- 
zivalo je onima, koji su ga gledali, generala Bonapartea u potpunoj 
nekadašnjoj slavi.. 


T hiers 

Petar Veliki 


Petru Velikomu divili su se zbog neobične radoznalosti njegove. 
Zanimalo ga je uopće sve, a pogolovo uprava, trgovina, nastava i 


redarstvo. Ništa mu ne bijaše zazorno, samo ako je bilo i malo ko- 


risno, samo ako je bilo nešto određeno ili znanstveno. Cijenio je 


ono, što je uistinu bilo vrijedno, pa se baš tim isticao njegov um, 


valjano razumijevanje i brzo shvaćanje njegova duha, Sve je u njega 
dokazivalo, kako je širok opseg njegove kulture i kako je uvijek 
dosljedan. On je upravo na divan način znao veličanstvo spajati 
s uljudnošću; a iz uljudnosti se opet razabiralo, da je to veličanstvo 
uvijek i nad svima i svagdje gospodar. Uljudnost je imala svoje gra- 
nice, ravnajući se prema ličnostima. Bio je u neku ruku ljubazan, 
što je dolazilo od slobodnih njegovih nazora, ali ono staro barbar- 
stvo njegove zemlje ostavilo je i na njemu očevidnih tragova, te mu 
je postupak bio nagao, pače prenagao, a njegova volja, koja se nije 
dala stezati niti sebi ma u čemu prigovarati, neodređena, Njegov 
stol često ne bijaše baš pristojan, a još manje ono, što je iza toga 
slijedilo. Što je htio vidjeti ili učiniti, to je uradio uvijek bez ikakva 
obzira na sredstva, koja su se morala ravnati prema njegovoj zabavi 
i njegovoj riječi. Želja, da razgleda sve po svojoj volji, zatim da se 
otme svakomu dosadnome pogledu, i navika, da bude sasvim slo- 
bodan, to ga često prisili, te je pograbio nečija naručena kola, pače 
fijakere ili prvu kočiju, ma čija bila. Skočio bi u nju, dao se vozi- 
kati po građu ili izvan grada. Taj se slučaj desio gospođi Matignon, 
koja je došla, da ga vidi; u kočiji se njezinoj dao odvesti u Boulogne 
i na druga mjesta, a ona se snebila, kad je morala pješke. Za njim > 
je morao trčati i maršal Tesse i njegova pratnja, kojoj je isto tako 


utekao, a nekoliko puta nijesu ga mogli stići. 


Petar bijaše visok, stasit, ponešto mršav čovjek, Lice mu bješe 
dosta okruglo, čelo visoko, obrve lijepe; nos bijaše kratak, ali opet 
ne odviše, prema kraju odebeo. Usne mu bijahu dosta debele, boja | 
lica crvenkasta i crnomanjasta, a oči crne, lijepe, velike, žive, pro- 
nicava i lijepa oblika. Kad bi pazio, bijaše mu pogled veličanstven 
i umiljat; a kad ne bi pazio, oštar i divlji s trzajima, koji se doduše 
nijesu često ponavljali, ali su mu iznakazili oči i cijeli izraz lica, te 
ga činili strašnim, Taj nemirni i strašni pogled potrajao bi samo 
jedan trenutak, a onda bi se opet primirio, Cijela pojava njegova 
odavaše duhovitost, pronicavost i veličinu, i ne bijaše bez osobita 
čara. Nosio je samo platneni ovratnik, okruglu, smeđu nepoprašenu 


ši. 

vlasulju, koja mu nije sezala ni do ramena, zatim smeđe odijelo, 
jednostavan kaput do koljena, k tijelu pristao a sa zlatnim puce- 
tima, zatim kratak prsluk, hlače do koljena, čarape, ali rukavica i 
manšeta nije imao; na odijelu bi nosio zvijezdu svoga reda, a ispod 
nje vrpcu; kaput mu je bio često sasvim raskopčan, šešir na stolu, 
a nikada na glavi. Premda je bio priprost, te se nije vozio u sjajnim 
kolima, a ni pratnja mu nije bila baš sjajna, ipak se već zbog spo- 
ljašnjosti njegove nije moglo oku oteti veličanstvo, koje mu je bilo 
prirođeno. 

Začudo je, što je popio i pojeo u dva redovna obroka, ne raču- 
najući ono piva, limunade i drugoga raznovrsnoga pića, što je me- 
đutim smandrljao, a njegova pratnja još više. Popio bi jednu ili dvije 
boce piva, pa isto toliko, kadikad i više, vina, nato drugih vina i 
likera, a pod kraj ručka pd litre, više puta i litru prepečene rakije. 
To bijaše obični red gotovo kod svakoga jela. Njegova je družina 
za stolom još više smazala, a jeli su svi razmjerno od 11 sati o podne 
do 8 sati navečer, 

Car je dobro razumio francuski, a mislim, on bi i govorio, da 
je htio; ali zbog dostojanstva imao je uvijek tumača. Latinski i više 
drugih jezika govorio je vrlo dobro. Saint-Simon 


Kako biljke osjećaju 


Jedan od najvećih umova svih vjekova, stari grčki filozof Ari- 

stotel, odvojio je tri prirodna carstva čvrstim, neprekoračivim be- 
demom razlučivši mrtvu, neorgansku prirodu od žive, organske, Ovu 
je opet razdijelio tako, da je biljkama priznao doduše oznake života 
kao i životinjama, ali nije sposobnost gibanja i osjećanja, te je time 
povukao jasnu granicu između ovih dviju vrsta. 

Nije samo cijeli srednji vijek slijepo vjerovao u Aristotelov nazor 
0 prirodi, nego je to mišljenje gospodovalo i u cijelom novom vijeku 
sve do nazad pedesetak godina, a kod velike većine ljudi vlada još 
i danas, A ipak je taj nazor pogrešan, jer se u posljednje doba doka- 
zalo, da i biljke osjećaju. 

Već je odavna botaničarima bila poznata jedna biljka, koja po- 
dražaje prima i na njih odgovara gibanjem, i po tom osjeća kao 
životinja; a to je tajanstvena mimoza, slična bagremu i akaciji, 
s kojima i pripada u isti .rod. Taknemo li čimgod grančicu ili listić 
te biljke, odmah se pokunji i sklopi sastavljeni perasti list, za njim 
drugi, pa onda cijele grančice, i čini ti se, kao da se biljka plašljivo 

stisnula i uvukla, štono riječ, »dušu u se«, Iza malo vremena opet 
se počinju grančice i listovi dizati i rasklapati, baš kao što prestra- 
šeni puž pruža glavicu i ticala, kad misli, da je opasnost minula. 

Za tu su biljku ovo znali i stariji botaničari, ali su oni tvrdo 
držali, da je mimoza u biljnom carstvu samo izuzetak od općeg za- 
kona, Uto se s vremenom nađoše i druge takve biljke, a najljepši 
nam primjerak pruži Amerika u Venerinoj muholovki To 
je neka čudna biljka, svojim neobičnim ukusom prava pravcata zvi- 
jer među ostalim svojim zelenim sestricama. Njoj ne prija skromna 
hrana iz zemlje i uzduha, kojom se hrane ostale biljke, nego se 
njoj hoće mesa, Pa da bi se još zadovoljila kakvom strvinom, koja 
trune! Ali da, ona hoće da sama svoju žrtvu usmrti i probavi, a 
najvoli je birati među sitnim krilatim svijetom muha, mušica i osta- 
lih kukaca, A što je još najčudnije, ona te krilate životinjice sama 
lovi. Ne može doduše za njima sama letjeti, jer je prirasla za jedno 
mjesto, nego im je podmetnula stupicu, iz koje više nema izlaza. 

Nije to jedina biljka, koja se ovako hrani životinjama, nego ih 
dosad poznajemo do 500 vrsta, a sve imaju raznovrsno, ali vješto 
uređene lovke za hvatanje kukaca, savršenije od ikakve mišolovke 
ili stupice. 

Već je ovo bilo dosta, da svakog botaničara uvjeri o tom, da 
i biljke osjećaju. Ali nauka je pošla i dalje, i mi danas znamo, da 
sve biljke osjećaju, da one na osjećajni podražaj odgovaraju prikla- | 
dnim gibanjem; znamo, da i biljke za primanje i osjećanje podražaja 
imaju određene organe kao i životinje; da se i u biljci podražaj može 
širiti kao i u životinjskom tjelu s jednog mjesta na drugo, pa kako 
životinjama za to služe živci, tako i biljke imaju posebne organe. 

Biljke osjećaju svijetlo, mogu pipati, osjećaju toplinu i vlagu. 
a ako već ne bi imale vonj, imaju istančani ukus, finiji nego ijedna 
životinja, pa i sam čovjek. U jednom ipak zaostaju za čovjekom i 
višim životinjama: nemaju sluha, gluhe su. Ali biljkama toga i ne 
treba. U naknadu za to imadu jedno osjetilo više; one mogu osjećati 
podražaj gravitacije ili zemaljske teže, koji im služi, da znadu, gdje 
je zemlja, a gdje uzduh, pa da korijen uvijek upravljaju dolje, a 
stabljiku na protivnu stranu. ' 


Svijetlo biljci treba za život, jer je svijetlo hrani. Što je nama 
želudac, biljci je lišće. Tu ona uz pomoć svijetla i zelene boje pre- 
kuhava rudnu hranu, primljenu iz zemlje, u škrob i slador, i od toga 

izgrađuje svoje tijelo, Taj posao zove se u nauci »asimilacija«, a 
nje nema bez svijetla. Zato i vidimo, kako biljka, koja u tami raste, 
pruža grane 1 grančice prema otvoru, kuda svijetlo dolazi, baš kao 
i sužanj ruke vapeći za pomoć. Svaka djevojka, koja goji cvijeće, 
može primijetiti, da su bolje razvite grane okrenute prema prozoru, 
i kako se biljke jednostrano iskrive i nagnu, ako se dulje vremena 
ne okreću i premeću. A kako je primjerice s krumpirom, koji u 
tamnom podrumu klija! Iz njega izbija dugačak izdanak, koji naglo 
raste prema oivoru, odakle dolazi tračak svijetla. Izdanak taj raste, 
jer prima gotovu hranu iz gomolja, ali pozelenjeti ne može bez svi- 
jetla, niti bi mogao prekuhati iz zemlje primljenu hranu, U gustoj 
šumi najbolje je razvijeno drveće na rubovima, a tu opet spoljašnje 
grane; unutarnja stabla su zakržljala, i zato dobar šumar siječe i 
prorjeđuje šumu, da i u unutrašnjost dopre dosta svijetla. Biljka žeđa 
za njim, i svaka njezina kretnja kao da vapi: svijetla, svijetla! Ali 
i biljka se i napreže, koliko je do nje, da utaži tu neobuzdanu žeđu 
za svijetlom, i neprestano okreće lišće, dok ga ne postavi tako, 
kako će primiti svijetla, kolikogod' u danim prilikama može. 


Po noći, kad nema sunca i njegovih zraka, koje daju život, onda 
i biljke počivaju od dnevnoga rada, one spavaju. Obično se to kod 
njih ne vidi, ali ih ima mnogo i premnogo, koje u snu očito klonu 
i zamru, da se tek na prvi cjelov jutarnjega sunca probude na novi 
život. Tko to hoće vidjeti, neka samo dočeka večer na jednoj cvjet- 
noj livadi. Dok je sunce još na zapadu, šareni se ona od stobojnih 
cvjetnih čašica, a kad im je sa zapada sunce poslalo zadnji pozdrav, 
eto ih, gdje spuštaju svoje cvjetiće i zaklapaju čaške i vjenčiće, i 
u prvi suton nestalo je onoga bujnog šarenila, Cvijeće spava i čeka 
novu zoru! Ali ne bude se svi cvjetovi u isti mah. Ima ih, koje prva 
zraka izmami na život, a ima i među cvijećem lijenčina, koji čekaju, 
da sunce jače prižeže, pa da se probude. 

Jednom riječju, sve biljke, i niže i više, i proste i savršene, šve 
trebaju svijetla, sve teže za njim i giblju se onako, kako će toj potre- 
trebi najbolje udovoljiti. Nego jedna narodna riječ veli: »Što je od- 
više, nije ni s kruhom dobro.« I najugodnija stvar može nam postati 
odurna, a neki podražaj, koji nam je ugodan, dok je umjeren, postaje 
neugodan, ako je prejak, pa nam čak prouzrokuje i boli, Toplina 
nam je primjerice ugodna, žega već nije, a ako temperatura, koja 
na nas djeluje, prekomjerno poraste, postaje nesnosna i zadaje nam 
boli, Tako je i sa svijetlom. Tmina nije nikome draga, ali ni sunce ne 

ćemo gledati. Prejaki podražaji djeluju štetno na organizam, pa zato 
u nama bude čuvstvo neugodnosti, Drugačije nije ni kod biljaka, 


I njihovo nagonsko gramženje za svijetlom ima svoje granice, 
jer se i biljka otklanja od njega, kad postane prejako. Ni ona ne voli 


gledati u sunce, niti joj je drago, kad sunčane zrake padaju upravno 


na njeno lišće, nego se najbolje osjeća u razasutom svijetlu, Među- 
tim, dok je sunce nisko i slabo, ne smetaju joj ni upravne zrake, da- 
pače, još i okreće lišće, tako da ga zrake okomito obasjavaju i da 
što više sunca uhvati. Kad je sunce na nebu nešto više i jače, onda 
biljka već koso postavlja plojke svoga lišća prema sunčanim zra- 
kama, a u vrućim krajevima, kao na pr. u tropskom pojasu, gdje 
sunčane zrake okomito udaraju na zemlju i gdje su prema tome 
osobito jake, tu ima i drveća, koje u podne sve svoje lišće postavi 
okomito prema zemlji, tako da ga zrake podnevnoga sunca diraju. 
Ovako postavljeno lišće ne baca ni sjenu, pa se zato kao nevjero- 
jatna bajka pričinjalo pripovijedanje prvih tropskih putnika, đa su 
prolazili kroz guste, lisnate šume, bez hlada, 

Biljci treba svijetlo za probavljanje hrane, pa stoga za njim i 
teže samo oni organi, koji asimiliraju, a to su stabljika, list i cvijet. 
Korijen stoga ne traži svijetla, on od njega bježi, i raste uvijek na 
protivnu stranu. 

Čovjek svojim organom za osjećanje svijetla, okom, može raspo- 
znavati jakost svijetla; mi osjećamo, da je svijetlo u zoru slabo, u 
podne najjače, a noću najslabije; osjećamo, da je slabije svijetlo u 
sobi, kad gori svijeća, jače, kad je rasvijetljena svjetiljkom, a najjače, 
kad gori električna žarulja. I biljka razlikuje jakost svijetla, jer 
inače ne bi po noći, kad je svijetlo najslabije, i u podne, kad je naj- 
jače, spavala i ne bi okretala lišće po potrebi, 

Naše oko konačno može razabrati i smjer, otkuda svjetlost 
dolazi, a kako vidjesmo, to može i biljka. U bitnosti ona dakle ne 
zaostaje ni u čemu za čovjekom. 

Samo se po sebi sada nameće pitanje: ima li biljka i posebne 
organe za osjećanje svijetla, oči, ili tomu što slično? E, dakako da 
ima! Samo valja odmah reći, da ona svojim očima ne vidi onako kao 
mi, jer joj to nije ni potrebno. Čovjek i više životinje imaju oči, da im 
služe, kad traže hranu i da se obrane od neprijatelja, Biljka ne treba 
tražiti hranu, a kako je prirasla, ne bi mogla od neprijatelja bježati, 
sve kad bi ga i vidjela. Pa nijesu biljke jedine, koje ne viđe: velika 

većina životinja ne vidi, a ima ih i savršenih, koje nemaju vida. Imale 
su ga prije, ali ga opet izgubiše, jer se privikoše na podzemni život 
u tmini, gdje im ne treba očiju, Ribe, koje žive u velikim dubljinama 
od nekoliko tisuća metara, gdje je vječna noć i tmina, nemaju očiju, 
dok njihovi najbliži rođaci u plitkoj vođi izvrsno vide. One po pri- 
tisku vode osjećaju, ako zađu u pličinu, i vraćaju se odmah natrag. 
Priroda je dobra, ali štedljiva majka, i ne daje nikome ništa, što mu 
ne treba. Ne smijemo se stoga začuditi, što ni biljke ne vide, Njima 
je dosta, da svijetlo uopće osjećaju, da razlikuju jakost njegovu, boju 
i smjer, a to mogu kao čovječje oko, pa i bolje. Organa za osjećanje 
svijetla ima biljka nebrojeno mnogo, Svaki list je mnoštvo očiju, jer 
je svaka stanica na licu lista jedno oko. To je kutijica sa svinutim 
poklopcem, puna tekućine, i djeluje kao leća sabirača, Svijetlo, koje 
.pada na takvu stanicu, lomi se i usređuje na jednom mjestu na dnu. 
Ovo mjesto najbolje osjeća svijetlo, kao i u našem oku žuta pjega 
na mrežnici, Mi vidimo i one predmete, koji su nam postrance, ali 
ne jasno. Hoćemo li bolje vidjeti, okrenemo glavu prema predmetu, 
da njegova slika padne baš na najosjetljivije mjesto oka, Tako radi 
i bilika. Ako svijetlo ne pada u sredinu dna stanice, sržak (peteljka) 
lista okreće se i namješta dotle, dok ne dođe u pravi položaj. 


Treba li dokaza, da biljke imaju i okus, i to tako fin, da nad- 
mašuje i okus najboljeg oblapora?! Drosera, primjerice, sagiblje 
glavice prema uhvaćenom plijenu i drži ga, dok ga ne probavi, Metne- 
mo li mjesto muhe komad mesa, jajeta ili što slično, dogodit će se 
isto. No metnemo li komad kamena, glavice će se sagnuti, ali će se 
i opet brzo uspraviti; one su prinjušile ili okusile i vidjele, đa nije 
ništa za njih, da je prijevara, pa se srdito natrag odvraćaju. Svaki 
korijen može kušati, U zemlji ima raznovrsne hrane za biljku, ali 
on odabire samo onu i u onoj količini, koju i koliko biljka treba. 

A kakve su tek najniže biljčice, oni mali nevidljivi stvorovi, 
bakterije i drugi! Već bilijunti dio jednog miligrama neke tvari može 
im podražiti okus! Ako u čistoj vodi u nekoj posudi imamo tih biljči- 
ca pa na jednoj dlačici donesemo malo rastopine jedne soli, kojom 


se hrane, eto ih u času sviju oko dlake, da se goste. Donesemo li | 


sad na protivnu stranu posude drugog jela, koje im je draže, u čas se 
odvrnu od prvašnje sofre, pa strjelimice hrle drugoj hrani. Ali ti 
proždrljivci znadu i bježati! Ako u vodu dođe mjesto hrane koji 
otrov, koji im škodi, bježe pred njim glavom bez obzira u protivni, 
najdalji kut, Proždrljivost i lakomost ipak ih kojiput namame i u 

propast. Osobito vole ukus klorova kalija, pa nanjuše li toga, makar 


i u otrovnoj rastopini, eto ih onamo, da se više živi ne vrate, 


Biljke nemaju sluha, a on im baš ne bi ni koristio; prije bi im 
bio na štetu. Čovjeku i životinjama ovo osjetilo služi, da traže hranu 
i da se brane od neprijatelja. Biljka, koja je prirasla u zemlju, traži 
hranu korijenom, a neprijatelja doduše ima; tek koja joj korist, što 
bi ih i čula, kad ne može pred njima bježati? 

' : Stjepan Ratković 


i) oblapor, sladokusac 


Prirodne krasote 


Čita se u prvom poglavlju prve knjige: Mojsijeve, da je uvečer 
šestoga dana »Bog pregledao sve, što je učinio, i vidi, sve je bilo 
dobro.« Ali koliko ih ima, koji bi znali cijeniti taj lijepi svijet, u 
kojem živimo! 

Mnogi prolazi ovim svijetom slijep i gluh. »Ima oči, a ne vidi, 
ima uši, a ne čuje.« Lakše je što ne vidjeti nego pravo gledati, Naj- 
veće, što duša ljudska umije, jest nešto vidjeti, i to, što je vidjela, 
jasno izreći, 

Treba da gledamo, hoćemo li vidjeti. Za pažljivo oko ima svaki 
godišnji čas svoju osobitu ljepotu. U istom polju ugledat će čovjek 
svaki sat sliku, koje prije nije vidio, niti će poslije vidjeti. Nebo se 
mijenja, a s njim se mijenjaju i slike pod njim. 

Ljubav k prirodi velik je đar Božji; u koga je nema, tomu i zna- 
čaj trpi. Ona oplemenjuje ćud ljudsku, Jadnih li onih, kojima srca ne 
diraju prirodna čudesa, kojih se ne doima sjaj sunčanog rođaja ili 
zapada, ni divni prizor beskrajnoga oceana, ni šuma, kad njom 
prohujava oluja, ili kad se po njoj razliježe veselo pjevanje ptica, 
ni zelene gore ili snijegom pokrivene planine, ni modra jezera. — 
Da, ima ljudi, koji ostaju hladni uza sve to. Pokraj njih prolaze dan na 
dan sve krasote nebeske i zemaljske, a ne ugriju im srca, ne uznosi 
im se duša, Žalimo ih, ali mi se naslađujmo onim, što nam je Bog pri- 
rodom u izobilju dao. 

Na većinu nas osobitim čarom djeluje proljeće. Sve se miče, 
Siblje, oživljuje, uzduh je pun mirisa, zvukova, sunčanoga sjaja, pun 

pjevanja ptica i zujanja mušica; na livadama sjaje cvijeće bijelo, žuto, | 
rumeno, modro; umalo da ne čujemo, gdje raste trava, da ne vidimo, 

kako se pupoljci otvaraju; pčele zuje od same radosti, a uzduhom 
popuhuje zadah istom pokošena sijena, 

Ovi časovi, kad nam je duša ispunjena prirodnom ljepotom, je- 
dini su, u kojima doista živimo; što dulje boravimo u njima, to smo 
više oteli prolaznoga vremena. To su neizgubljeni časovi, to je pravi 
život, R 

Blago je života puno čudesa, Tko je jednom za ljetnoga dana 
sio u travu i mirno pazio, čudit će se množini i raznolikosti živih 
bića. Svako od njih ima svoju povijest, svako svoje zagoneike, 

»Da je tvoje srce pravo uređeno, svaki bi stvor za ie bio ogle- 
dalo života i knjiga svete nauke«, veli Toma Kempenski, 

Izučavanje prirodnih nauka ima tu osobitost, da nas vodi u polje 
i u svjež uzduh. A prvo, na što pomišljamo, kad se sjetimo polja, 
cvijeće je. Cvijeće kao da je stvoreno ljudsivu na utjehu, Djeca ga 
ljube, ljube ga spokojni, zadovoljni i uredni ljudi, Ona je blago siro- 
maha, : 

Cvijeća ima gotovo u svako doba godine, Ne mislimo tu na 
umjetno gojeno, već šumsko i poljsko cvijeće, Cvijeća ima proljetno- 
a, ljetnoga, jesenskoga, da, i zimi ga ima tu i tamo. Ono nije samo 
naslada očima, ono je puno tajna, i govori svojim nijemim jezikom. 

No koliko je god cvijeće lijepo, još više povećava zelenilo pri- 
rodnu ljepotu, kesten svojim gustim lišćem i ugodnom hladovi- 
nom, breza svojim srebrolikim, drhtavim lišćem, vazdazeleni bor 
i jela, ta radost zimska, i napokon lipa, koje ćeš naći gotovo pred 
svakom crkvom na selu, da se u njezinoj hladovini putnik odmara 
ili u kolo hvata seoska mladež: sve je to živi ukras prirode. 

Zimi nam se obično čini priroda manje lijepa; pa ipak i onda je 
u nje poseban čar, koji joj podaje čisto snježno bjelilo, inje, što se 
hvata grana i grančica, radšta kroza šumu sja neka bajna ljepota, 
kao da se vile spremaju na veliku slavu. 

Sa šumom stoji u uskoj svezi voda. Sama priroda spojila je 
jednu s drugom. Nema li gdje vode, odmah nešto nedostaje kraju. 
I sami visoki oblaci povisuju mu ljepotu. Vrelo i potok, rijeka i 
jezero podaju prirodi život, i nije čudo, što ih stari držahu živim 
bićima. Lijepa je i voda u svim svojim oblicima: u jutarnjoj bijeloj 
magli, u modrom jezeru, u blistavoj rijeci ili u ribnjaku — a tek u 
širokom moru! Voda hrani biljni život, ona odijeva ravan, goru zeleni 
i planine snijegom pokriva, A tko da se ne sjeti promjena, koje nam 
oku pokazuje jedan jedini dan na moru! Najprije ona spokojna po- 

vršina, kao ogledalo bigira, pitoma i bezazlena kao dječje oko; do- 
mala je tihi dašak namreška i kao da se njom igra, a sunce u tisuće 
zraka zatitra sitnim valićima, Vjetar jače zaduhne, valovi rastu; 
sunce potamni, valovi pozelene, pocrne; bura raste, vali se do neba 
dižu, potonu, drugi se propinju, pučina pocrni, a po njoj se poma- 
ljaju bijeli zapjenjeni konji, I još malo, oblaci se razmiču, sunce se , 
ukazuje, valovi se umanjuju, more se primiruje; još časak, i površina 
će se smiješiti, kao i prije nevino i bezazleno modrim svojim licem, 

Kako nam prelijevanje boja na moru srce veseli, tako nam se 
oko naslađuje raznolikošću boja na planinama i gorama, Jesu li bliže, 
zelene se tamnim zelenilom, dalje sinu modrilom tamnim ili prozirno 
svijetlim. A tko nije s pobožnim osjećajima motrio do neba visoke 
vrhunce, na kojima se blista bjelilo vječnoga snijega i leda? I naš 
se pogled još dalje diže i ustavlja na modrom plaštu, protkanu bezbro- 
jem zvjezdica. Ali naše oko hoće još dalje prodrijeti, ono traži iza 
njih jasne dvore, pune još veće, nepojmljive krasote, pune nepo- 
dnošljiva ljudskom oku svijetla, i ondje traži s pobožnim strahom Ono- 
ga, koji je vas taj svijet ovako divno stvorio, da mu iz djetinje duše 
zahvali, što mu je dao, da sve to smije gledati, 


Jagoda Truhelka 


Bukva i hrasi 
Bilo je to u stara dobra vremena, kad još nije bilo ni gradova, 
ni kuća, ni škola, Jer još nije bilo mnogo dječaka, a oni, koji su tada 
Živjeli, učili su od svoga oca, kako se lukom strijelja i kako se može 


-. jelen naći u brlogu; kako se ubija medvjed i od njegova krzna pravi 


odjeća; učili su također, kako se dva komada drva krešu, jedan o 


. drugi, dok se ne upale, Kad to nauče, onda su sve naučili, što su 


trebali, 
Onda nije bilo ni željeznica, ni obrađenih njiva, ni brodova na 
moru, ni knjiga; nije bilo nikoga, tko bi ih umio čitati, 

Zapravo je bilo samo stabala, 

Ali njih je bilo mnogo, vrlo mnogo. Stabla su stajala svagdje sve 
do morske obale zrcaleći se u potocima i u jezerima i uzdižući svo- 
je jake $rane prema nebu, Na pribrežjima stabla su se nagibala i 
svoje grane zaronjivala u crnu močvaru, a na visokim brdima pono- 
sno su se ogledavala krajinom. i 
' Stabla su se zacijelo razgovarala među se, jer su pripadala 
jednoj velikoj porodici i time se uvelike ponosila. 

— Mi smo svi skupa hrastova stabla, govorahu dičeći se, Naša 
je ova zemlja, i mi smo vladari. 

Pa je i bilo tako, jer je onda živjelo vrlo malo ljudi, a svi drugi 
živi stvorovi bijahu divlje životinje. Medvjed, vuk i lisica iđahu u lov, 
a jelen je pasao u močvari, Šumski miš sjedio je pred svojim vratima 
i glodao žir, a dabar gradio uz potok svoja zdanja, 


Jednoga dana dokasa medvjed i izvali se, kako je dug i širok, , 


pod jedan hrast, 

— Jesi li opet došao, razbojniče? vikne hrast i saspe na njega 
čitavu hrpu uvelog lišća. 

— Ne bi smio tako lakoumno maipai svoje liste, dragi prijate- 
lju, reče medvjed i obliza zdepaste šape. To je još jedino, što imam 
od tebe, da mogu ležati u tvojoj sjeni, 

— Ako ti nisam po volji, možeš poći svojim putem, odgovori 
hrast ponosno. Ja sam gospodar u ovom kraju, i kamogod pogledaš, 
svagdje su samo moja braća, 

— Istina, promumlja medvjed, ali to je upravo ono, što je ne- 
snosno. Ja sam sada, znaš, malko putovao po tuđem svijetu pa sam 
razmažen, Bilo je to dalje na jugu, pa sam ondje o podne spavao 
pod bukvama. To su bila velika i vitka stabla, a ne ovakvi grbavi 
stari momci kao vi. A njihove su krošnje tako guste, da sunčane 
zrake nikako ne mogu kroz njih prodrijeti, Pod njima ležati i spavati 
bio je pravi užitak! 

— Bukve? upita radoznalo, kakva su to stabla? 

— Ti bi pio sretan i zadovoljan, da si samo napolak onako lijep, 
kao što je bukva! reče medvjed. Ali sad ne ću više da s tobom 
brbljam. Morao sam dulje nego jednu milju kasati radi prokletoga 
lovca, koji me je svojom strjelicom pogodio u stražnju nogu. Sad 
hoću da spavam, a ti ćeš valjda biti toliko dobar, da me bar ostaviš 
na miru, kad mi već ne možeš dati više hlada. 

Medvjed se ispruži i zaklopi oči, ali jedva da je mogao išta 
spavati, jer su i druga stabla čula, što je pripovijedao, pa su počela 
brbljati i čavrljati i lišćem šuškati, kako se nikada dosad nije u šumi 
čulo. 

— Bog zna, kakva bi to stabla mogla bitil reče jedno drvo. 

— Ah, medvjed hoće samo da nas nasamari! reče drugo. 

— Kakva bi to mogla biti stabla, kojima lišće ne propušta sun- 
čanih zraka? upita mali hrastić, koji je prisluškivao, što su stariji 
drugovi govorili, 

— Ali uz njega je stajalo staro čvorasto stablo, koje je malomu 
hrastiću odmah dalo svojom najnižom granom osjetljivu zaušnicu, 

— Hoćeš li držati jezik za zubima? reče stablo; počekaj, dok 
budeš toliko star, da se možeš i ti upletati u razgovor. A vi drugi ne 
morate vjerovati. medvjedovoj brbljariji, Ja sam mnogo veći od vas 
i mogu cijelu šumu pregledati, ali dokle god mogu dogledati, nema 
nigdje nikakvih drugih stabala osim hrastova. 

Mali hrastić bio je posve usplahiren pa je mučao, a druga su 
velika stabla samo šaputala iz poštovanja prema starcu. ' 

No sad se diže medvjed tarući oči, 

— Niste mi dopustili, da spavam, mumljaše ljutito, pa vjerujte, 
da ću se za to osvetiti. Kad se opet vratim, donijet ću sa sobom 
sjemena od bukve, pa sam uvjeren, da ćete svi požutjeti od zavisti 
i jada, kad vidite, kako su lijepa nova stabla, ' 

I nato otkasa odande, Ali hrastovi su se cijeli dan razgovarali o 
smiješnim stablima, o kojima im je on pripovijedao, 

— Ako doista dođu, ja ću im oteti svijetlo i zrak! uvjeravaše 
mladi hrastić, ali ga je odmah ošinuo stari hrast, 

— Ako dođu, ti ćeš biti uljuđdan prema njima, ti žutokljunče! 
reče stari hrast. Ali ne će doći. 

U tom ipak nije imao stari hrast pravo, jer su bukve uistinu 
stigle, 

Kad se jezera, povrati se medvjed i protegne pod starim 
hrastom. 

— Imam da ti isporučim pozdrav s juga, reče i izvuče iz svoga 
dlakavoga krzna nekoliko čudnih stvarčica. Evo gledaj, što sam ti 
donio. 

— Što je to? upita hrast. 

— To su bukvice, odgovori. medvjed, sjeme od buđoo, koje sam 
ti obećao. 

I on zabije bukvice u zemlju, pa se pripravi, da opet ode, 

— Žao mi je, što ne mogu dulje ostati i gledati, kako pucate od 
jeda, mumljaše medvjed. Ali ovaj ljudski gad dodijava već previše. 
Nedavno su ubili ženu i jednoga brata, pa moram da se obazrem za 
kakvim mirnim skrovištem, Ovakav čestiti medvjed nije više gotovo 
nigdje siguran za svoj život. Da si mi zdravo, ti stara budalo! 

Kad se medvjed udaljio, počeše se hrastova stabla zamišljeno 
pogledavati. 

. — Sad ćemo vidjeti, što će od doša biti! reče stari hrast. 

I pomalo se primiriše, 

Tada dođe zima, i hrastovi izgubiše svoje lišće. Snijeg je bio 
više stopa visok, i sva su stabla stajala zadubena u svoje zimnje 
misli sanjajući o proljeću, 

A kad je doista granulo proljeće, zasjala je bujna trava u svje- 
žem zelenilu, a ptice nastaviše pjevati svoje pjesme, koje su pred 
zimu prekinule, Tisuće cvijetaka pomoliše svoje glavice, i sve je 
blistalo od bujne svježine, 

Samo još hrastovi nisu imali lišća, 

— Odličnici dolaze najkasnije, rekoše oni, Kralj šume javlja se 
tek onda, kad se već cijelo društvo nađe na okupu. 

Napokon dođe i njihov čas. Lišće se probilo iz debelih pupova, 
i stabla se zadovoljno pogledavala laskajući jedno drugomu, kako ih 
je lijepo vidjeti. Mali hrastić bio prilično porastao. Radi toga se 
mnogo oholio i držao, da sad smije govoriti u društvu, 

— Ništa ne će biti od medvjedovih bukava, objavi on poruglji- 
vo, ali je pri tom plaho škiljio na stari hrast, koji obično nije imao 
mnogo obzira s njegovom glavom, 

Stari je hrast dobro čuo, što je mali izdanak rekao, a čula su i 
ostala stabla, ali su svi mučali. Nitko nije zaboravio, što im je me- 
dvjed pripovijedao, pa su svakoga jutra, kad je sunce sjalo, kradom 
dolje pogledavali, da vide, što je s bukvama, Pravo govoreći, njima 
je bilo teško oko srca, ali su bili odviše ponosni, da to priznadu. 

I jednoga dana uistinu se pomoliše nježne klice iz zemlje. Sun- 
ce je sjalo na njih i kiša ih je _zalijevala, pa nije dugo potrajalo, i one 
lijepo porastoše u vis. 

— O, doista su dražesne! povikaše veliki hrastovi, savijajući 
još više svoje iskrivljene grane, da ih mogu dobro vidjeti, 

— Dobro nam došle! pozdravi stari hrast bukve i namigne im 
milostivo, Vi ćete mi biti kao rođena djeca i bit će vam dobro kao 
mojoj djeci! 

— Mi zahvaljujemo! šapnuše malene bukve i ne vakeđu ništa 
više, 

Ali mali hrastić nije htio da znade za tuđa stabla, 

— To je strašno, kako se naglo penjete u vis! dovikne on naj- 
bližoj bukvi uvrijeđen, Već mi gotovo do pasa dopirete. Ne biste li 
izvoljeli na to pomisliti, da sam ja mnogo stariji i da potječem od 
stare domaće porodice, ' 

Bukva se nasmijala svojim sitnim zelenim lišćem, ali ne reče 
ništa, 

— Je li vam po volji, da povučem svoje grane malo na stranu, 
da vas sunce može bolje obasjavati? upita stari hrast uljudno, 

— Hvala lijepa! odgovoriše bukve; mi divno rastemo ovdje u 
sjeni, 

I prođe čitavo ljeto, i opet jedno, i još više njih. Bukve su nepre- 
stano dalje rasle i napokon izrasle malom hrastiću povrh glave, 

— Dalje s vašim lišćem! vikaše hrast, oduzimljete mi sunčano 
svijetlo, a to ne mogu trpjeti, Ja trebam puno sunčanog svijetla, Dalje 
s lišćem! Inače pogiboh! 

Ali bukve su se samo smijale i rasle dalje, Napokon su porasle 
visoko nad glavu maloga hrastića, i on ugine, 

— To niste lijepo uradile! vikali su veliki hrastovi i od ljutine 
tresli svoje grane, ' : 

Ali se stari hrast zauzme za svoje štićenice, 

— To je pravedna kazna, reče on, Ubrao je plod svoga hvastanja. 
To kažem, premda je bio moje meso i moja krv, Ali sad morate da 
se pristojno vladate, vi male bukve, jer ja umijem i da pljuskam, 
= Prođoše godine. a bukve su dalje napredovale i postale vitka 
stabalca, koja su već dopirala staromu hrastu do srednjih grana, 

— Počinjete mi malo dodijavati, reče jednog dana hrast. Bolje 
bi bilo, da počnete malko i u širinu rasti i da se ne penjete nepre- 
stano u vis. Pogledajte, kako vam grane ukočeno vise, Trebale biste 
ih čestito savijati, kao što mi činimo! Što ćete uraditi, kad dođe 
žestoka oluja? Vi ne znate, kako vjetar drma i trese naše vrhove, 
Često je već i u mojim starim udovima pucketalo, a kako će tek 


. vama biti s tim vašim tankim batrljicama u zraku? 


— Svak raste po svom načinu, a mi po svome, odgovoriše mlade 
bukve, Takav je već običaj u našem zavičaju, pa zato ne moramo 


biti lošije od vas. 


— Niste previše uljudne pred mojom sijedom glavom, reče hrast. 
Gotovo se već kajem, što sam bio dobar prema vama... Ako imate 
samo mrvicu poštenja, budite tako dobre i povucite svoje lišće malo na 
stranu! Ove godine nisu imale moje najniže grane gotovo mikaknih 
pupova, jer im oduzimljete svijetlo. 

— Ne pojmimo pravo, što se to nas tiče! odgovoriše bukve, Svak | 
ima dosta posla sa sobom. Ako j je sposoban za svoj posao i ako ima 
Dr. M. Ujević: Sjetva 24 

sreće, onda mu je dobro. Ako nije sposoban i ako nema sreće, mora 
se nagoditi s tim, da će mu biti zlo. Tako je na svijetu... 

I najniže grane hrastove obamriješe, pa je staro stablo bilo u 
velikoj brizi, 

— Baš ste mi krasna čeljad! korio je starac bukve, Tako mi 
naplaćujete gostoprimstvo? Dok ste bile sasvim malene, ja sam vas 
pustio da rastete do mojih nogu i zaštićivao vas od bure i oluje. 


Dopuštao sam, da sunce na vas sjaje, koliko mu drago, i vladao sam . 


se prema vama kao prema rođenoj svojoj djeci. A sad hoćete, da me 
za nagradu zadušitel 

— Glupe brbljarije! rekoše bukve, 

I one su imale cvjetova i plodova, a kad im je plod dozreo, 
vjetar bi prodrmao grane i raznosio ga daleko uokolo, 

— Vi ste okretne i brze kao i jal dovikivaše vjetar. Zato vas volim 
i rado vam pomažem, 

A kad ce lisica pod bukvama valjala i kotrljala, njeno bi se krzno 
za čas načičkalo bodljikavim bukvicama, pa bi ona trčala s njima 
daleko po okolici, gdje su bukvice ostajale. A jednako je radio i 
medvjed, koji je uz to ismjehivao stari hrast, kad bi došao u sjenu 
bukava spavati. Šumski miš bio je ushićen novim jelom, jer su mu 
bukvice mnogo bolje prijale od žira, 

I tako su svuda uokolo proklijale nove male bukve, koje su isto 
tako brzo rasle kao i njihovi roditelji. Vidjele se tako svježe i 
zadovoljne, kao da im nije bilo poznato, što je zla savjest. 

Međutim je stari hrast žalosno gledao iz svoje visine na šumu. 
Svagdje se opažalo svijetlo bukovo lišće pojedince ili u hrpama, a 
brastovi su uzdisali i tužili se jedan drugome na svoju nevolju. 

— Već preotimlju vlast! vikahu i potresavahu svojim granama, 
koliko su im to dopuštale bukve, Zemlja nije više naša. 

Grana je za granom obumirala, a bura ih lomila i ie: na 
zemlju. Stari je hrast imao još samo nešto lišća na svojem vrhu, 

— Skoro ću i ja dotrajati svoje dane! reče ozbiljno. 

Ali sad je već bilo mnogo više ljudi u onom kraju, i oni se požu- 
riše da sijeku hrastove, dok ih još ima, 

— Hrastovo je drvo bolje od bukovog, mišljahu oni, 

— I tako smo napokon jedamput došli do priznanja, reče stari 
hrast; ali ćemo morati to platiti svojim životom. 

A bukvama reče: 

— Što sam vas pomagao, dok ste bile malene! Kakva sam bio 
budala! Prije smo bili hrastovi gospodari na zemlji, a sad moram 
od godine do godine gledati, kako moja braća svuda uokolo strada- 
vaju u borbi. I meni se približava kraj, a ni jedan moj žir nije mogao 
niknuti u vašoj sjeni. Ali prije nego umrem, rado bih ipak znao, kako 


. yi zapravo nazivate ovo svoje vladanje, 


— To je lako reći, stari prijatelju! odgovoriše bukve. Mi to 
nazivamo utakmicom, a mi je nismo izumjeli. Ona podržava svijet 
i vlada njime, | 

— Ne razumijem vaših riječi, reče stari hrast, Ja to nazivljem 
gadnom nezahvalnošću, | 


I starac rekavši to ugine, Karlo Ewald 


Od šume do novina 


Čudan naslov, zar ne? ali samo za one, koji ne znaju, da se danas 
dnevno na čitavome svijetu tiska na milijune primjeraka različnih no- 
vina — a da o raznoličnim časopisima i knjigama i ne govorimo — 
i da za papir, koji je potreban za te novine, svakog sata padaju kao 
žrtva na tisuće i tisuće ponosnih stabala, čitave goleme šume. 

Prije nekog vremena htjedoše u jednoj tvornici papira u Njema- 
čkoj ustanoviti, za koje se najkraće vrijeme može jedno stablo pre- 
tvoriti u novine. Neki su tvrdili, da se to može svršiti sve za jedan 
cigli dan, no jedan je stručnjak ustvrdio, da se to može provesti i 
za pola dana, dakle za dvanaest sati, Neki se zbog toga i okladiše, 
a vlasnici tvornice, da pokažu valjanost i brzinu svoga poduzeća, 
baciše se svom snagom i brzinom na to, da u što kraćem vremenu 
pretvore drvo u novine. 

U jednoj: šumi nedaleko od tvornice posjekoše u 7,35 izjutra tri 
stabla, Dovezoše ih brzo u radionicu i strojem ih ispiliše u komade 
od 30 cm dužine. Drugi su opet strojevi te komade samljeli u masu, 
sličnu brašnu. Masa je zatim u jednom velikom kotlu pomiješana 
s drugim sastojinama, koje su potrebne za pravljenje papira, i ta je 
kaša sada došla u stroj za proizvodnju papira. U 9.20 izjutra izašao 


je već gotov mokar papir iz stroja. Papin su odvezli četiri kilometra 


daleko u tiskaru, gdje je slog već stajao u pripremi. U 10 sati prije - 
podne već su novine bile gotove i mogle su se prodavati. Bila su 
potrebna samo dva sata i dvadeset i pet minuta, da se živo, lisnato 
slablo pretvori u novine. Moglo bi se uštedjeti još više vremena, 
da je tiskara bila u neposrednoj blizini tvornice papira. 

Razumije se, da se novinski papir redovno ne proizvodi tako 
brzo, jer bi se to tehnički teško provodilo, a ne bi se ni isplaćivala 
tako brza proizvodnja. 

Zanimljivo je vidjeti još i to, koliko stabala valja posjeći, da se 

 odštampa jedan broj velikih novina, koje izlaze, recimo, u 100.000 


primjeraka, Jedan broj takvih novina sa 6—8 strana težak je oko . 


40 grama, tako da je za čitavu nakladu od 100.000 primjeraka po- 
trebno 4000 kg papira. Novinski se papir sastoji od 25% celuloze, 
65%/0 drvene tvari, a ostatak otpada na druge sastojine, koje su u gla- 
. vnom ljepilo i boja. Za 4000 kg papira treba dakle 1000 kg celuloze, 
t.j. 5.6 kubičnih metara, a da se proizvede 2600 kg drvene tvari, 
potrebno je 12 kubičnih metara drva, dakle ukupno 17.6 kubičnih 
metara, a ta se količina redovno može usjeći na šumskom prostoru 
od 800 m, 

Uočimo li ito, da na čitavom svijetu ima i golemih svjetskih 
novina, koje se tiskaju dnevno u nakladi i od preko milijun primje- 
raka, a ne izlaze samo jedamput dnevno, nego po nekoliko puta sva- 


kog dana, pa kad uzmemo u obzir njihov potrošak papira samo za ' 


jednu godinu, onda ćemo doći do spoznaje, da takve novine gutaju 
i brste ne samo male šumice, već goleme, nepregledne šume. 


Z. Adam 


Eskimski pas 


(Canis borealis ) 


Eskimski pas živi po čitavom sjeveru, u Kamčatki, Sibiriji, a i 
u sjevernom dijelu Amerike, koji bez njega ne bi mogao živjeti. Koliko 
može pas uopće koristiti čovječanstvu, vidi se tek ondje na sjeveru, 
gdje ne može ni jedna druga domaća životinja živjeli. Jedini on i 
sjeverni jelen mogu podnositi onu vječnu zimu, ' 

Čovjek, koji eskimskoga psa dobro ne pozna, rekao bi odmah 
na prvi pogled, da je to sjeverni vuk, na kojega je veoma nalik, Ima 
dugu dlaku, koja ga čuva od zime, široku glavu, šiljastu gubicu i 
narogušene šiljaste uši, Veći je od našega ovčarskog psa. Jako je 


lijep, kad se uhrani, ali od silna truda i slabe hrane gotovo je uvijek 


mršav. Obično je jasno bijele ili crvenkaste dlake. Nikad ne laje, 
nego samo reži u nevolji. Čuditi se moramo, kako je pokraj svoga 
mučeničkog života još onako vjeran i odan, Za ono malo smrdljive 
hrane i za batine, što ih dobiva, mora Kamčatčaninu i Eskimcu vršiti 
najteže poslove, Mora mu na paši čuvati sjeverne jelene, u lovu hva- 

tati morske pse i svinje, medvjede i jelene, da prehrani svoga :gospo- 


dara. Osim toga nosi mu tovare i vuče saonice kao u nas konj. Po 


nekoliko njih upregnuto u saonice prevezu 20 centi po 16 milja na 
dan preko beskonačnih snježnih ravnina, 


Pas, jednom riječju, čovjeku radi sve, za sve mu služi, A što mu 
za to daje čovjek? Mjesto dijela ulovljena plijena baci mu smrdljivu 
ribu, gura ga i tuče, da mu kosti pucaju. Pa može li mu po tom pas 
biti zahvalan? Nije baš osobit prijatelj svomu gospodaru; ako ga 
sluša, čini to, jer mora, drukčije gleda svagdje priliku, kako bi mu 
se osvetio, Sve, što dohvati, to ukrade, Kad nikoga nema kod kuće, 
spusti se po ljestvama u sobu pa pojede sve, što nađe: ribu, jelo, 
kožu i remenje, Čovjek mu veoma otežava život, zato i bježi od gospo- 
dara kao i od svakoga drugog čovjeka. Čim vidi čovjeka, odmah 
bježi, kao da misli: i taj će me izmlatiti. Radi svoje bojažljivosti ne 
će nikada napasti čovjeka; zato i nije dobar čuvar. Došao tko mu 
drago u kuću, pa sve prevrnuo i pokrao, ne će se ni maknuti; njega za 
to ni briga nije. Kako mu se gospodar približi, odmah bježi od njega, 
jer zna, da će ga opet upregnuti i iscijediti mu dušu. Svaki ga put 
mora gospodar umiljavanjem prevariti, da ga upregne u saonice. Kad 
ih uprežu, podižu svi glave, urliču i tule, kao da iz neba traže pomoći 
za svoje patnje, a upregnuti pokore se svojoj sudbini i svi umuknu, 

Od proljeća pa do mrtve jeseni žive u najvećoj slobodi, Gospodar 
ih onda ne treba i za njih se ne brine. Pas se mora sam brinuti za 
hranu. Riba mu je najslađa i najobičnija hrana, jer do druge ne može 
lako doći. Vrlo je dobar i vješt lovac te nalovi dosta ribe po poto- 
cima. Za to se vrijeme udeblja kao puh, ali u jesen vrati se stara 
nevolja i muka, Gospodar pohvata sve svoje pse, dovede kući, pri- 
veže ih, pa im ne da dotle ništa jesti, dok ne omršave, da budu lakši 
i okretniji pri trčanju i vučenju. Kad idu kamo na put, svakomu dade 
PO suhe ribe, da brže lete, No i na putu ih baš ne časte. Cijeli dan 
ne dobiju ništa jesti, nego im uveče bace po nekoliko smrdljivih riba. 
Čudimo se, da psi tu hranu jedu, no čudili bismo se još više, kad 
bismo čuli, da je i njihovim gospodarima ta hrana vrlo mila, 

Samo kad bi je uvijek dosta bilo! Ljeti love ribu pa je zakopaju 
u zemlju, da ondje napola sagnije i da se smrzne, a poslije se njome 
hrane, Kruha ti psi ne jedu, ali zato pojedu u gladi svaki gad, Kad 
ih glad sasvim svlada, žderu, što samo gutati mogu, a mjesto vode 
ližu snijeg, da ne osjete gladi, Eskim upregne u saonice 6 do 12 pasa, 
Pametnije naprijed, ostale za njima, Svaki dobije na leđa kožan 

gunjac, da ga čuva od zime, Ako se malo što dogodi, odmah je čitava 
povorka u najvećem neredu. Kočijaš mora sa saonica da ih opet 
slavi u red, Više se puta među sobom posvade i pokolju. U toj tuč- 
njavi i griženju povaljaju se po snijegu i tako se u remenju zapletu, 
te bi mislio, da ih nitko živ ne će isplesti, ako ne ispresijeca remenje; 
teškom ih mukom čovjek ispregne i razmrsi, pa opet upregne i tako 
nastavi put dalje. Ako su saonice prepunjene, ide pred psima žena, 
pa nosi kakvo jelo u ruci, da ih time mami naprijed, Kad se kući 
vraćaju, ništa ih ne zaustavlja, lete kao pomamni, jer ih tjera glad. 


Da nije tih pasa, ne bi mogao Eskim ni Kamčatčanin dvije tre- 
ćine godine iz svoje kuće, Snijeg zavije sve putove i staze, da im nema 
ni traga, pa bi svaka teža životinja ugrezla u snijeg, samo pas može 
lako hoditi po njemu. Izvrsni njegov njuh nanjuši pod najdubljim 
snijegom pravi put, pa kad zavije najveći snijeg, da čovjek ni očiju 
ne može otvoriti, nađe pas ipak najbliži i najsigurniji put. Ako ih 
gdjegod na putu uhvati nepogoda ili strašan vjetar, snijeg zavije, te 
ne mogu ni makac dalje sa saonicama: gospodar ih ispregne, pa se 
svali u snijeg, a psi oko njega, te ga tako griju. Dogodi se više puta, 
da ne mogu po nedjelju dana, štoviše, i dvije s mjesta, a kad ih glad 
prevlada, jedu remenje i odijelo. To ne bi mogao konj nikada pod- 
nijeti. Njima dosadi to tegotno putovanje, pa nastoje, da saonice i 
gospodara prevrnu, ne bi li ga se time riješili. Kad dođu do kakve 
šume, lete nemilice kroz granje tako, da je čovjek u pogibli, ne će li 
mu saonice zapeti za drveta, ne će li se razbiti o drvo, ne će li prebiti 
ruku ili nogu, ili će mu granje iskopati oči; zato mora čovjek biti 
vješt kočijašenju, mora postrance sjediti u saonicama, da odmah, kad 
ustreba, iz njih skoči. Ako misli krenuti nalijevo, udari palicom na- 
desno u snijeg, ako će nadesno, udari nalijevo. Ako kani stati, mora 
palicu naprijed pred saonice zadjeti u snijeg, Čovjek mora svaki čas 
biti na oprezu, jer može za čas ležati u jaruzi s razlupanom glavom. 
Tako lete hotimice nizbrdo, ne bi li se samo riješili saonica i gospo- 
dara. 


Da nije tih pasa, bili bi sjeverni narodi pravi siromasi i ne bi se 
mogli uzdržati ni desetak godina, Godine 1821. navalila je nekakva 
kužna bolest na pse, i ljudi ostadoše bez desne ruke. Ribu, što su je 
daleko ulovili, nijesu mogli donijeti kući, drva su morali sami vući i 
tako isto loviti divlju zvjerad, da se prehrane i zaodjenu. Za kratko 


vrijeme nastalo je među njima veliko siromaštvo tako, da su mnogi. 


poumirali od gladi i naprezanja. Pa nije to jedina korist, što im psi 

vuku saonice i terete. Kad pas ostari i iznemogne, ubiju ga i oderu 
mu kožu. Od te kože prave jako i toplo odijelo. Dok s drugih koža 
spadne dlaka već za godinu dana, traje na pasjoj koži bar četiri 
godine. Odijelo od pasje kože u Kamčatčana mnogo vrijedi, milije im 
je nego odijelo od dabrove kože. Kamčaičani slabo cijene čovjeka, 
koji nema odijela od pasje kože, i zato se i ponose njome. 


Mijo Kišpatić 


Sjeverni jelen ili sob 
(Cervus tarandus) 


Nijedna životinja, kako odavno i sigurno znamo, ne daje tako 
životnu korist i pomoć u životu sjevernim ljudima kao sjeverni jelen. 
On ne duguje čovjeku nikakve hvale; koti se u potpunoj slobodi, 
gdjegod na šumskom okrajku, kad se začne snijeg topiti, i već od 
prvih nedjelja života nužno mu pored materina mlijeka treba za hranu 
slasne mahovine zvane »jagelj«, Prvih dana mlade!) je nespretno, 
zdepasto, a već za nekoliko dana tako je brzo na snijegu, da se moraš 
čuditi, Mati je uvijek uza nj i obavješćuje ga krikom i topotom papa- 
ka, da je neprijatelj blizu, i ono se odmah spušta u travu ili se uva- 


ljuje među visoke močvarne humke. Okoćena prije proljeća, životinja 


ne bi mogla probiti mladim još papcima debeli sloj leda, koji krije 
pod sobom mahovinu »jagelj«, no priroda se brine za nju: topi snijeg 
i otkriva joj mahovinu. Kroz ljeto razvije se od mladeta jelenče, od 
ženke lane. Ljeti, u lipnju ili srpnju linjaju se?) odrasli jeleni i budu 
k jeseni ili sivi ili lisasti ili mrki; u kolovozu stružu rogove, u listopadu 
ih odbacuju, pa su cijelu zimu bez rogova do proljeća, Tad im opet 
novi rastu; najprije se pojavljuje guka puna žilica, posuta množinom 
bradavica; potom guka oteče, nadme se, i napokon se probijaju rogovi, 
pokriveni nježnom i veoma razdražljivom opnicom, koja je napunjena 
krvlju. Sve je vrijeme jelen tužan, krije se u sjenu, obara glavu 
bojeći se svaki čas, da ne povrijedi rogove. Za devet nedjelja od 
poroda rogovi su mladog jelena posve gotovi, opnica još ostaje na 
njima, no životinja je potom, tarući se o drvo, otre. Rogovi su u mladih 
bijeli, u onih srednje dobi — smeđi, a u starih posvema crni, Treće 
$odine dobiva jelen šest parožaka (po tri na svakom), četvrte osam, 
pete deset i t, d, 

Naoko plašljivi, strpljivi do skrajnosti, navikli podnositi polarnu 
zimu, trpe u kratkom ljetu od tri mjeseca u močvarama silne muke. 

Nebrojeni milijuni komaraca, koji u to vrijeme pokrivaju močvare, i 


obadi progrizaju skroz jelenu kožu i ostavljaju pod njom svoja jajašca, | 


koja se ondje pretvaraju u mušice. To nagoni jelene, da se hrčući vrte 
u okrugu do umora ili da traže spas u bližnjim rijekama i jezerima. 
Jelen zagazi u vodu do same šije i stoji tamo kadšto po cijele dane i 
noći — u tome mu je jedini spas, 


- 1) mlade, mlađeta, mlado živinče; ?) linjati se, gubiti dlaku 


Kondor 


Kondor je kralj među pticama južne Amerike i najsnažniji ja- 
streb na zemlji. Neobična je izgleda sa svojom sivom krestom na 
razdjelku, obješenim mesnatim zaponcima pokraj kljuna i golog 
vrata, što ga okružuje prsten mekoga paperja. Nečujno on lebdi 
povrh lanca Anda, a u sumrak se spušta na kakvu pećinu, omotavši 
tijelo crnim plaštem svojih golemih krila, Dok ovako sjedi, čini se 
kao kakvo strašilo, a osobito kad zabode kljun u kakvu strvinu, 
koju je dovukao sebi za hranu. No zato je divan i veličanstven, kad 
uperi svoj let prema suncu u zračne visine. U vrtoglavim visinama, 
gdje bi morao uginuti svaki ljudski život, kondor se osjeća veoma 
ugodno, Raširi krila, koja od jednoga kraja do drugoga iznose šest 
metara, pa se uzdiže do nekoliko tisuća metara nad zemljom, Vršak 
Aconcague vidi pod sobom u dubini poput svijetle mrlje, Žubor 
potoka sa Soratskog ledenjaka čuje se do njega u visine, zatim 
sve tiše, dok sasvim ne umukne, kad se ptica visoko uzdigla. Kad 
iz kratera Colopaxa sunu u vis usijani oblaci pare, on zacijelo misli, 
da je na namreškanome čelu zemlje puknuo kakav čir, 


Kako kondor dobro poznaje Kordiljere Anda! Ta on je sav 
svoj život proveo iznad njih i sa svojom svojtom nebrojeno puta 
prelijetao put između Magallanova prolaza na jugu i visoravni kod 
Quita na sjeveru, Poput mnogostrukih zidova leže duboko pod njim 
sivi bregovi, Njemu je poznata gola, žuta obala pustinje do Tihog 
oceana i vatreno crvene pećine porfira na zapadnom podnožju Anda 
On znade, da samo ovdje, gdje rijeke prosijecaju obalni pojas, ča- 
robnom moći izbija iz zemlje riža, kukuruz, šećerna trstika, maslina 
i grožđe, a u dolinama pod zaštitom pećina carstvuje bujno raslin- 
stvo mimoza i bagrema, oraha, tamarinda i eukaliptusa. U nekim 
dolinama vidio je, da i pamuk raste, U doba topline, od prosinca 
do ožujka, vidi on grad Limu, ožaren jarkim suncem. Jedino od 

lipnja do rujna može se ondje dolje izdržati. Hladni vjetrovi Anda 
vrlo gode kondoru, pa on tada plovi povrh srebrne površine na je- 
zeru Titicaca. > ' ' 

Kondorovi predci vidjeli su slobodni život Indijanaca u pra- 
davnim vremenima, Oni su vidjeli Inke kao djecu, kad ukrašavaju 
svoja čela šarenim perjem, prolaznim simbolom njihova dostojan- 
stva; vidjeli su njihovu moć u punom cvatu, a zatim, kako stare i 
umiru te se konačno smiruju u svojim mirnim grobovima u hramu 
Sunca, Tri stotine godina motrili su pređi kondorovi, kako upadači 
ugnjetavaju nekada onako sretni Peru, dok nije sazrelo doba, da 
se protjeraju i posljednji tirani. Sada znade kondor, da se danas 
tek polovica pučanstva u Peruu sastoji od Indijanaca, pa mu je teško, 
što bijeli i crni, kao i izmiješani ljudi, na sve strane potiskuju čistu 
amerikansku' rasu. 

Pun začuđenja i straha uzletio je kondor u najviše visine, kao 
nikada prije, kad su klancima AndaA počele juriti prve željeznice 
u visini od 4500 metara iznad morske površine. Što je samo gonilo 
te bijele ljude, da u visinama, koje nadmašuju Montblanc, probijaju 
tunel kroz bregove! 

Kada kondor uzleti tako visoko, da do njega ne može doprijeti 


“ni glasak sa zemlje, onda miruje na raširenim svojim golemim kri- 


lima i ogledava se unaokolo, Nema toga dalekozora na zemlji, koji 
bi ga mogao odozdo razaznati, Prije nekoliko sati pojeo je lamu, 
premda je njegovo tijelo i bez toga dosta teško, pa ipak lebdi u 
zraku poput pjene od sapunice. On ne poznaje straha ni vrtoglavice, 
ali ne zna ni to, da bi jedan grč u mišicama mogao prouzročiti, da 
se surva i razbije na kamenitom stijenju, On je ondje gore sam 
samcat, i nema toga stvora. koji bi ga pratio po tim zračnim puto- 
vima. Okružuje ga tišina beskrajnoga prostora, tako da ne čuje 
ništa drugo do vjetra, koji promahuje njegovim perjem. 

Daleko na zapadu svjetluca se ocean, Okomito u dubini proteže 
se lanac Anda, pokriven ledom i snijegom. Prema istoku iščezavaju 
sivi tonovi pećina i prelijevaju se u zeleno. To su prašume Brazilije. 
Ovdje-ondje  zasvjetluca nešto među drvećem, kad se jutarnje svi- 
jetlo počne lomiti u vodenom zrcalu jednoga od golemih pritoka 
rijeke Amazone, 

No još više nećo kondor uspinje se sunce, Vrućina dana izvlači 
pare i magle iz voda i močvara rijeke Amazone, a iz neprohodnoga 
šipražja prašumA suklja u vis para vlage. Siva koprena širi se nađ 

površinom zemlje i prekriva Braziliju, I sada se kondor vlastitom 
težinom ruši u okomitom letu strelovitom brzinom na milje daleko 
kroz sve rjeđe slojeve zraka, Na strmoj pećini u Andama Bolivije 
čeka ga njegova ženka: ondje je njegov dom. 
Sven Hedin 


Prema Sjevernom polu 


Ubrzo se pojavila i protegla sjeverozapadna obala Špicberga, 
gdje bijaše more pod nama posve bez leda, Ovdje imademo Magda- 
lena-Baj, tamo opet mnogobrojne otočiće i otoke — sve moje stare 
znance iz godine 1901. Nakon jednosatnog leta bijasmo već kod 
Amsterdamskog otočja, i tu nas je dočekalo vrlo neugodno. iznena- 
đenje, Magla, gusta kao kaša, Isprva je bila poput pare oštra i le- 
dena — sa sjeveroistoka, Tada postajaše sve gušća i gušća, Među- 
tim je upravljač povukao kormilo za dizanje, i začas bijasmo nad 
oblacima. Ovdje sam vidio najčudnovatiju optičku igru u bespri- 
mjernoj ljepoti, kakve još dotad nijesam vidio. Tamo daleko dolje 
u magli odrazivaše se kao u ogledalu prekrasna slika našega apa- 
rata, obavijena kolutom divnih duginih boja. Taj pogled djelovao 
je lijepo i čudesno. ' ' 

Stigosmo do najviše točke Amsterdamskog otočja: i zaplovismo 
ravno prema sjeveru, u sam izvor magle. Moram priznati, da me 
je magla vrlo nemilo iznenadila. Nikad je nijesmo očekivali tako 


rano i tako silnu i gustu, Ovo ne bijaše običajna lokalna magla. 


Pred nama se pružalo čitavo polje golemih razmaka. Puna dva sata 
letjeli smo kroz nju dobre dvije stotine kilometara! Tu i tamo naišli 
bismo na čistinu, ali to ne bijaše dovoljno, da bismo mogli mjeriti 
odgon i brzinu, No ipak su takvi čistaci bili za nas od velike važnosti, 
Kroz njih smo ipak mogli razabrati i odrediti, nad kakvim se tere- 
nom nalazimo, Ovdje su morem plovile goleme sante leda, i tako 
je bilo i potrajalo sve do 82" sjeverne geografske širine. Ja sam: 
uvjeren, da bi do te širine mogao doprijeti svaki polarni brod s do- 
nekle sposobnim motorom. Poslije osam sati najednom je te guste 
i nesnošljive magle počelo nestajati, 

Kao čarobnim udarcem stvorila se pred nama i pod nama ve- 
lika i sjajna površina zloglasnog, krutog i gromadnog leda. Koliko 
li je nesreća već prouzročio taj led! Doživio je i vidio Nansena i 
Johaisena, vojvođu od Abruzza, Pearyja, Protiv njih je njegov otpor 
zatajio. Ali što je postalo od onih drugih, mnogobrojnih — bez- 


"modi 

brojnih, koji su pokušavali osloboditi se tog ledenog zagrljaja, ali 
nijesu uspjeli? Što je postalo od mnogobrojnih ponosnih brodova, 
koji su otplovili u srce leda, da se više nikad ne vrate?.., Gdje li 
su ostali? pitam se... Nikakva znaka, nikakva traga života, samo 
nepregledna bijela pustinja. ' 

Samo je po sebi razumljivo, da letače uvijek i neprestano za 
okuplja misao o mjestu za spuštanje. Svaki čas mogu motori zatajiti. 
Ako se ne budu mogli gdjegod spustiti — nesreća je gotova, Ovdje 
pak, kudgod je pogled sezao, nigdje ne bijaše prikladna mjesta za 
spuštanje, Po svome običaju dojmio nas se taj led poput kakvih 
seoskih dvorišta, bez reda nabacanih na kakvoj karti, A sva ta mno- 
gobrojna, malena dvorišta kao da bijahu ograđena kameno-ledenom 
ogradom. Prilike bijahu upravo suprotne, nego što bi trebale da 
budu. Sama ograda zauzimaše veći prostor od. onoga, što se činilo 
kao obrađena zemlja, Da smo gdjegod opazili samo najmanji ko- 
madić glatkog i ravnog tla, ne bi nam se oči za njim tako otimale, 
Ali —> na žalost — naše oči nijesu mogle nigdje otkriti takvo 
mjesto, Sve se to pričinjalo, kao da su između kamenja i panjeva 
plućom izbražđena korita, kojima tu i tamo protjecaše potočić, ali 
— o ti, drago nebo! — kako nam se takve vodice pričinjahu male- 


.nima!... Na svakom bi ga mjestu mogao čovjek preskočiti. Nigdje 


i da nijesam bio zaposlen promatranjem i bilježenjem svega, što 
sam vidio, sigurno bi me ta jednoličnost i jednolični šum motora 
uspavali. Ali ovako, zahvaljujući duševnoj napetosti, ostao sam budan. . 


Kad smo izašli iz magle, bilo je posvema vedro, tek se na istoku 
vidjelo nekoliko visokih cirusa.t Oko deset sati podigla se sa sjevera 
fina koprena stratusa, ali tako nježna, da nam nije ništa smetala. 
Unatoč toga vidjelo se sunce. Prema položaju sunca i otklonu igle 
kompasa bijaše jasno, da se nalazimo daleko na zapadu. Nije nam 
preostalo ništa drugo, nego da upravimo put prema istoku, Nikad 
"nijesam vidio ni osjetio takvu samoću i pustoš kao tamo. Zaželio 
sam, da barem medvjed tu i tamo unese u tu jednoličnu sliku malo 
života. Ali ne: na daleko i široko nije se moglo vidjeti nikakvo živo 
biće. Da sam to prije znao tako sigurno, vjerujem, da bih bio sva- 
kako ponio sa sobom barem jednu buhu, da kakav-takav život dsje- 
ćam uza se, Roald Amundsen 


1!) vrsta oblaka 

Zauzeće Južnoga pola 


Prošao je već mjesec svibanj 1910, Lijepo je bilo to proljeće, 
lijepo, kako to zna biti samo u Norveškoj: krasna slika svježega 
zelenila i šarenoga cvijeća, Nama je ipak ostalo malo vremena, da 
pregledamo sve te krasote, Naše je geslo bilo: na stranu ljepota, na 
stranu što brže. Od početka mjeseca bio je »Fram« vezan o plutaču 


pod zidinama staroga Ackerhusa kod Osloa, Sjajan, opremljen do- 


šao je sa brodogradilišta u Hortenu, Vidjeli ste ga iz daleka, i neho- 
tice ste pomišljali na kakvu zabavnu vožnju ili ferijalni izlet. Kod 
toga smo i mi ostali: već prvi dan »Framova« dolaska pretvori se 
njegova paluba u pravu radionicu. Počelo je ukrcavanje. Iz pivnice 
povijesnog muzeja prenosili su u dugim neprekinutim redovima škri- 
nje s hranom pa ih trpali odmah u utrobu broda, Tu je primao sve 
časnik Nilsen i tri Nordlandijca, Nije trebalo primiti samo teret na 
brod, nego je poslije valjalo znati, gdje je svaka škrinja, a tako ih 
i ukrcati, da se uvijek može do njih. Ovo je bio to teži posao, što 
su paluba i unutrašnjost broda imale mnoga otvora, koji su vodili 
u pričuvu za petrolej, Ti su otvori morali biti pristupačni, jer se 
kroz njih sisao petrolej za brodski stroj, 


Nilsen i njegovi pomagači dobro su izvršili posao. Stotine su 
škrinja ukrcali, nijedna nije došla na krivo mjesto, a svaku su mogli 
iznijeti vrlo lako, U isto vrijeme ukrcali su i druge stvari, a svaki 
je od putnika nastojao iz petnih žila da opskrbi što zgodnije svoju 
. sobicu, Svaki se čas sjeti nečega, što valja uzeti sa sobom, dok dan 
odlaska ne učini tomu kraj, 


Spremismo se na polazak, Posljednji je na brod došao kapetan. 
Donio je sa sobom potkovu. Po njegovu mišljenju ona će brodu do- 
nijeti sreću. Ta je potkova svečano pribita na veliki jarbol u dvo- 
rani, gdje se vidi još i danas. . 


Digoše sidro. Bolidov motor počne brujati, teški lanci zazve- 
knuše na otvoru od sidra; o ponoći izađe »Fram« treći put iz Kristi- 
janija-1jorda. Dva puta se na njemu vratila četica smionih ljudi, 
ovjenčana uspjehom, 


Hoćemo li se i mi vratiti s uspjehom i sačuvati njegov dobar glas? 


Promatranje na 13. prosinca pokazalo je 89% 37' j. š. Brojenje 
je zaostalo za jedan kilometar, Put je bio uvijek jednako dobar, vri- 
jeme prekrasno — mirno, sunčano, 

O podne 14, prosinca razabrasmo 89" 3T' j. š., a izmjereno je bilo 
89%38'5" j. š, Prije podne je vrijeme lijepo, poslije podne je počelo : 
nešto sniježiti s jugoistoka, 

One večeri bilo nam je u šatoru pri duši kao pred kakav svetac. 
Nešto nas je čekalo. To smo svi dobro ćutjeli. I opet smo iznijeli 
svoju zastavu i priredili je, Nekoliko sam se puta obnoć probudio; 
bilo mi je kao malom dječaku, koji s ugodnim strahom čeka božićnu 


večer ne znajući, što će se dogoditi, 


Ujutro 15, prosinca bijaše opet sjajno vrijeme; upravo kao da je . 


. naručeno, da toga dana pođemo na pol. Ne znam, ali mi se čini, da 


smo taj put nešto brže doručkovali nego obično, da smo brže izašli 
iz šatora, premda treba da rečem, da se i drugo sve obavljalo pri- 
lično brzo, Mi smo se namjestili kao obično. Oko podne pokazalo 
je mjerenje 89%53', Onda se spremimo, da neprekidno putujući do- 
tjeramo do konca. 

U 10 sati prije podne podigao se lak povjetarac s jugoistoka, 
pa se nebo naoblačilo, ali su oblaci bili toliko prozirni, da je sunce 
moglo provirivati, Tlo se znatno promijenilo toga dana, Sanjkalice 
(skije) sklizahu se dosta dobro, ali se našlo po koje mjesto, gdje 
smo prolazili vrlo teško, I toga smo dana mehanički napredovali kao 
i druge dane, Nijesmo mnogo govorili, ali to više gledali, Hanssenov 
vrat produljivao se dvostruko, tako se okretao, tako pružao, samo 
da vidi nekoliko milimetara više naprijed. Kad smo onoga dana 
otišli, molio sam ga, da se dobro ogleda, a on je to radio iz svih 
sila, Gledao je i gledao, ali nije vidio ništa do beskrajne jednolike 
ravnice, Naši su psi bili zadovoljni s vremenom, a drugo ih nije zani- 
malo u kraju južnoga pola. 

U tri sata poslije podne zaori svih pet upravljača saonica: 
»Stojl« Oni su pregledali kotače, pomoću kojih su na saonama mje- 
rili, te su svi vidjeli, da smo prema mjerenjima na južnom polu. 

Dođosmo do cilja, to je konac putal 

Kakogod je silno djelovalo, da sam bio na cilju svoga puta, 
ipak ću iskreno i jadno priznati, da nikad nijedan čovjek nije bio 
od cilja života tako daleko, kao što ja onda, Kraj oko sjevernoga 
pola — ah vrabać ga odnio! — sjeverni pol zanimao me još kao di-_ 
jete, a ja sam se sada nalazio na južnom polu. Ima li što oprečnije 
na svijetu od toga dvoga? ' 

Mi smo dakle bili po našem računu na južnom polu, Razumije 


“se, da nijesmo bili upravo na točki, gdje se on završava, To se ne 

bi dalo utvrditi ni po vremenu, a ni po spravama, što smo ih imali. 
Ali mi smo bili tako blizu, da onih nekoliko kilometara razlike nije 
smetalo, Mi smo htjeli okružiti mjesto, gdje smo stali, polumjerom 
od 18.5 km, a onda, po svršenom poslu, htjeli smo biti uistinu zado- 
voljni, ' 

“ Kad smo dakle stali, skupimo se, da jedan drugome čestitamo. 
A imali smo i razloga poslije svega onoga, što smo uradili dosada: 
čuvstva smo svoja otkrili samo tim, što smo jedan drugomu stisnuli 
desnice. ' 

Poslije toga prvoga posla eto nas na drugom, na najvećem i naj- 
svečanijem od čitavoga puta — razvismo svoju norvešku zastavu. 

Iz pet pari očiju sjala je ljubav i ponos, kad pogledaše zastavu, 
koja je lepršala na mladom vjetru, Ja sam odredio, da svi sudjeluju 
kod toga povijesnog dogođaja. Ne pojedincu, nego svima, koji su svoj 
život posvetili tome i preturili jade i nevolje, pripadala je ova čast. 
Jedino tako sam mogao pokazati svoju zahvalnost drugovima na 
onome samotnome mjestu, Ćutio sam, da su je primili, kako sam im 
ponudio, Pet pari hrapavih, od zime tvrdih, šaka podiže motku, na 
kojoj je bila zastava, pa je postavi, da se ondje vije pao prva i jedina 
na južnom polu. , = 

»Tako te razvismo, draga, mila zastavo, na južnom polu i dajemo 
ravnini ime: Zemlja kralja Hakona VII.« 

Toga kratkoga časa sjećat će se jamačno svaki, koji je ondje 
stajao, čitav svoj život. Nema ondje drugih obreda, Što kraće — to 
bolje. ' : 
Zatim opet dođe svakidašnji posao, Kad. smo čador podigli, 
zaputi se Hanssen, da ubije Helgea, Tužan je bio oproštaj s tim 


dobrim prijateljem, Helge bijaše vrlo marljiv i vrlo dobar pas; nikad, 


se nije nećkao, a bio je vazda krasan primjer za čitavu povorku. Ali 
zadnji je mjesec sasvim smalaksao, a kad dođosmo na pol, bijaše tek 
sjena staroga Helgea. Remenie je visjelo na njemu, a nije radio više 
ništa. Udarac o lubanju, i Helge ugine. Obistinila se riječ: 
Što je jednom crni konac, 
To je drugom puni lonac, 
Helgea smo smjesta raščinili, a nekoliko sati iza toga ostadoše 
od njega samo zubi i vrh repa, 
To je bio od 18 pasa drugi pas, koga smo izgubili, 
Razumije se samo sobom, da smo proslavili tu večer svečano u 


čadoru. Nije to bila slava, gdje bi prskao šampanjac, gdje bi teklo 


F 

vino, svaki se zadovoljio svojim komadom tuljevine, koja nam je baš 
prijala. Drugoga kakvog znaka, da se tu slavila svečanost, nije bilo. 
I dok je vani lepršala naša zastava, mi smo u mislima slali glase i 
pozdrave svojim dragima i milima u daleku domaju. 

U sve, što smo imali uza se, trebalo je urezati »Južni pol« i dan 
i godinu, Kao vrstan rezbar pokazao se naš drug Wisting, a bilo je 
toga urezivanja dosta. Duhanskoga dima nismo još vidjeli u čadoru. 
Dao sam drugovima tek pregršt—dvije duhana, da ga grizu, ali sam 
nosio u polarne krajeve staru kratku lulu, koja je bila obilježena 
mnogo puta; nju izvadih sada, neka i ona nosi natpis »Južni pol«. 
Začudih se vrlo, kad me dobri Wisting ponudi duhanom, što ga je 
nosio sa sobom, pa me zamoli, da pušim, 

Međutim nijesmo htjeli, da nam zabava bude preča od posla: 
nijesmo doduše mogli mjeriti po noći, Bilo je vedro; činilo se, da ćemo 
to moći. Zavukosmo se u svoje spavaće vreće, a probudismo se oko 
jedanaest sati, dakle u najzgodniji čas, Moja se četiri pratioca spre- 
miše da gledaju sunce i njegovo miicanje, Visina sunca bila je malena, 
te je trebalo dosta strpljivosti. 

Oko dvanaest i po složismo sprave zadovoljni svojim poslom. 
Računom nađosmo, da smo na 89%56', a s tim smo bili još zadovoljniji, , 


Roald Amundsen | 


Mississippi 

Kod Saint Louisa utječe Missouri u Mississippi: koji je uz oš 
prvu najveća rijeka na svijetu, računajući od njezina izvora u krše- 
vitom gorju; što se tiče količine vode, nadmašuje ju jedino Amazonka, 
rijeka u Južnoj Americi. Mississipijeva je dolina vanredno plodovita; 
na obalama raste dosta žitarica, dovoljnih, da prehrane milijune ljudi; 
neiscrpiv je to izvor bogatstva za našu zemlju. No kada ta orijaška 
rijeka u proljeće nabuja, tada sve poplavi i razlije se kao najveće 
jezero na krajnjem sjeveru Kanade, Koliko je god neizmjeran blago- 
slov, što ga Mississippi donosi ljudima, toliko je strašniji harač, što 
ga ta rijeka u proljeće oduzima, Snažna, sivo-zamazana vodena 
množina često odreže oštre zaokrete i probija nove pravce i putove. 
Takvi prodori smanjuju često duljinu rijeke za 20 i više kilometara. 
Ne možete ni zamisliti, kakve promjene prouzrokuje ta poplava. Grad, 
koji leži na toj jednoj krivulji Mississippija, nađe se jednog lijepog 
dana 10 km daleko od obale, dok opet kakav drugi grad, koji je dale- 

ko od rijeke, odjednoć dolazi svaki čas u opasnost, da mu se stanov- 
nici ne utope kao mladi mačići. Željeznički se most najednom ispne 
iznad suhoga korita, dok je rijeka u neposrednoj blizini provalila 
željeznički nasip i otplavila tračnice. Čitava vojska inženjera bavi se 
pitanjem, kako će svladati hirovitu proljetnu ćud rijeke Mississippi 
i zaštititi ljudske građevine, Ali uza sve to ne prođe gotovo ni jedna 
godina, a da Mississippi ne počini pustošenja i stanovnicima na obali 
ne nanese golemu štetu; naročito se ulopi mnogo stoke, 


Pogledajte samo tu vodu, pa ćete moći zamisliti, kako golemu 
množinu zemlje, pijeska i mulja ona svake godine otplavi i naplavi. 
I sav taj mulj nanosi rijeka u nizini delte ispod grada New-Orleansa. 
Poradi toga se i ta delta svake godine pomiče sve bliže u Mehički 
zaljev. 
' Sven Hedin 


U Andama 


Jedno trideset kilometara od grada Mendoze zaustavismo se na 
gorskoj postaji, na Boca del Tao, koje je mjesto znamenito zbog 
mnogih petrolejskih vrela. Malo se pomalo uspinjemo. Uska se dolina 
sve više diže i postaje sve užom, Napokon ulazimo u prvi tunel, Za 
malo vremeno izađosmo iz utrobe gorske. Neprestano se dižemo, a na 
dva mosta prelazimo preko rijeke Mendoze. pa ulazimo na visinu od 
1.300 metara u kupalište Bannos de Cachenta, Nasuprot tomu kupa- 
lištu leži istoimeno brdo Cerro de Cachenta, Te su toplice dosta zna- 
menite u Argentini, obiluju sumpornom vodom i dosta visokom 
temperaturom; ljeti se nađe dosta gosti, koji stanuju u udobnom 
svratištu. Poslije po sata juri željeznica dalje, prebacuje opet mostom 
Mendozu, a onda dolazi kratki tunel; Mendoza ima ovdje još uvijek 
nekih trideset kilometara. S jedne i druge strane obrasle su njezine 
luke lijepim jablanima, a s visoke planine Cerro de la Plata, u kojoj 
su valjda vadili nekad srebro, ulazi u Mendozu mali Rio Blanco. Ta 
rječica donosi sa sobom dosta zemlje, koja se taloži na obalama. 
Obrasla je gustom travom, što je divna paša za stoku. 


Do postaje Uspalata vozi željeznica preko 75 m dugoga željeznog 
mosta, onda se provlači kroz tunel, a napokon ispregnu običnu loko- 
motivu pa zapregnu jaku uspinjaču, koja dovuče vlak do 1.800 m. 
Brda su ovdje kamena, bez raslinstva: gotovo gola, tek gdjegdje se 
vidi brdo prekrito pješčanikom i neznatnim biljem, 


me omote" želi sansa oo Brnik 
. 

Ostavismo. rijeku Mendozu; sada se vozimo uz jedan njezin 
pritok obilazeći golemi 5,000 m visoki Cerro de la Plata, Ne mareći 
za visinu, za snijeg i led, za zimu podižu se bistrooki kondori nad 
sjajne vrhove gorostasne gore, te zirkaju u sakrite gudure i zarasle 
doline, da nađu kakav plijen, Sada prati željezničku prugu stari tran- 
sandski put i opet rijeka Mendoza, koja prima sad širinu od po kilo- 
metra, a sad se sužuje na dvadeset metara. Vrhovi Juala i Cateton 
priječe željeznicu u slobodnom kretu; ondje su stvorili šiljatu okuč 
u obliku slova Z. Kod Punta de las Vacas iznosi visina željeznice 
2,416 m, Sva je okolica pokrita crnim bazaltom, a baš se na tom crnom 
kamenju lijepo ističu snježni vrhovi vulkana Tupengata, koji je visok 
6.538 m, a znači u jeziku Guaranya: obli pepeljasti vrh, Još čas, i mi 
se podigosmo do visine 2,610 m. Pred nama se otvori čudan pogled: 
na golemom kamenom stalku kleči orijaška pokornica, ona je sva od 
kamena, Pripovijedao nam je naš vodič, da je ta pokornica kći neke 
ohole obitelji. koja se, jer je na vrhu brda, od vatre pretvorila u 
kamen, Još i sada zovu to brdo Cerro dos Penitentes, Ali zovu tako 
i mnoga brda, gdjegod se nađe kakva stijena slična samostancu ili 
uopće čovjeku, 

Četrdeset i pet metara dugim mostom prelazi željeznica u Puenta 
de Incas, Tu je lijep, a posve prirodni most od lave i sumpornoga 
vapna, ispod kojega se ruši Rio Horcanes, a preko njega vodi put do 
chilske granice, Ljudi dolaze amo, puštaju u vodu razne predmete, 
koji se za čas prevuku sumpornim vapnom, 

Puenta de Incas visoka je 2.780 m; željeznicu prati s jedne strane 
rječica Horcanes, a s druge strane mala visoravan, što se proteže 
do podnožja brda; na desnu stranu — ne možeš obuhvatiti očima — 
uzdiže se nebu pod oblake poput gorostasnoga diva sva u snijegu 
Aconcagua, Chilski geografi izmjeriše joj visinu na 6.835 m, njema- 
čki 6.970 m, a Englez Pitz Gerald, koji je putovao češće tim kraje- 
vima, pače 7.129, Svakako nadmašuje Aconcagua sva američka brda 
svojom visinom. Mislili su neki, da je Aconcagua izumrli vulkan, 
međutim nema za to potvrde. S istoka, s juga i sa sjevera pokazuje 
se Aconcagua kao veličanstven osamljen čunj sa svojim snježnim 
Poljima, dok ga na zapadu sakriva blizina visokih gorskih vrhova, 

Teško sopeći i uzdišući diže nas lokomotiva na posljednju postaju 
Ba sinsku Cuevas, To je pravo alpinsko izlazište putnika: magarci, 
jak pa društveni sluge — sve se to izmiješalo, svi viču, 

svoje gospodare, da ih odvedu na Tihi ocean, jer nije gotova 

transandska željeznica; tek jedan najviši dio služi za prijevoz blaga 
iz Argentine u Chile, Svratišta su u Cuevasu neke male kućice, pokrite 
limenim pločama i zemljom. Zaputismo se odmah dalje preko najvi- 
šega mjesta, preko sedla La Cumbre de Cuevas; već smo sada na 
visini od 3.151 m, Vjetar sjevernjak je oštar. te gospođe zamataju 
lice gustim koprenama i navlače rukavice. Na sjeveroistoku ispeo se 
“velebni Cerro de Tolosa i blagoslivlje ledenim zrakama našu okolinu, 
kakogod vlada južnjak, Ako smo i visoko, ipak se našlo snijega na 
putu na Cumbre de Cuevas; tu je podignuto raspelo na spomen sret- 
noga uređenja granice argentinske i chilske, Na hrptu brda El Paso 
de Iglesia nalazi se jednostavna, četiri metra visoka piramida, a na 
njoj je ploča, gdje stoji na sjeveroistoku upisano: Argentina, a na 
jugozapadu: Chile, Najveća visina našega prijelaza iznosi 3.995 m. 
Sada udari mrzli južnjak, te se žure i mazge, da se što prije maknu 
otvorenom sedlu, ' 

Prvi korak u Chile pokazuje veliku razliku istočne i zapadne 
strane Cordillera. Pred nama su duboki ponori oštra slaza; nestalo 
je posvema laganoga uspinjanja, kako smo to imali na istočnoj strani. 
Naokolo vire u maglovitoj, bijeloj, snježnoj kopreni chilski orijaši: 
Cumbre de Iglesia i Gizera. 

Put se zavija sa strme gore, koja se zove Ara Negra, do maloga 
visoravnjaka Meza de los Carros, što znači stol za kola, a onda nas 
eto kod prve niske kućice jajolika oblika, što služi putnicima za 
sklonište, kad nastane u tim visinama bura ili oluja. Ima ta Casucha 
de Gringo svoju žalosnu povijest, jer se u njoj smrzao jedan Englez, 
a jedan Talijan jedva živ uteče. Iza Meza de los Carros stanemo se 
spuštati prema dolini Carocoles, odakle počeše graditi željeznicu s 
chilske strane. Tu se po okolišnim brdima traži draga kov, pa sui 
sada kopali ispod jedne okuči, kad smo prolazili. Na našem povratku 
već su na željeznom užetu spuštali nekoliko vreća rude, koja je imala 
dosta srebra, 

Nastavak ceste vodi kroz prolom — Quebrada ga zovu urođenici 
— kojim se spušta rječca Juncalillox, Tu počesmo susretati guanche, 
goniče blaga i kola, nakrcana građom za gradnju željeznice. 

Odavle krenusmo stranputicom do Laguna de Pertorillo, lijepa 


jezera posve sred snijega; dugo je 5 km, a široko tek 1 km. Nastavismo. 


put niz brdo, pa eto nas u dolini Juncal. kojom protječe istoimena 


rijeka s brda Serr Leone sa 5.930 m visine. Svu dolinu okružuje mno- 


žina šiljastih vrhova. Ledenjaci se spuštaju u nju; sunce nema više 

jakosti, da ih ispije, tek kadikad rastopi po koju vezu najdoljnjega 
e ._ a i on se surva u rijeku Juncal groznim praskom 
stvarajući od čiste izvir-vode žutu tekućicu, št jeni i pr j 
niz lomne bregove. ir ask sci 
A Sada počinje zelena okolica, Malo, zakržljalo grmlje prati u naj- 
nižim dijelovima oskudna trava, Na maloj visoravni Meza de Olivios 
već opazismo dosta zelenila — kaktusa, paoma i maslina; onda počinju 
pašnjaci, ograđeni gromačom. 
: Kod Guarda Vieja dovršismo svoju ekspediciju cestom. Tu poči- 
“ opet željeznica, Guarda Vieja je visoka 1.600 m. Namjestimo se 
a čekamo vlak, koji je sad imao banuti iz doline pod nama! Okrije- 
oh crvenim lubenicama, koje su prodavali na postaji, Iz doline 
» anco uspinje se lagano uskotračna željeznica do naše postaje, 
mos koji su došli s Cordillera, jedva čekaju, da dođu u pitomiji 
raj. Oni. što su došli željeznicom, sjedaju na naša kola i na naše 
grdo pa se spremaju na dug put do argentinskih Pampasa, Mi se 
u kcasmo u vlak, a lokomotiva se spusti polako niz brdo, Bijeli se 
m Cerro de Juncal i Cero del Plomo gube pomalo s vida; tu i 
amo vidi se već obrađeno polje, mještani žanju kukuruz i pšenicu, 
pa je slažu u snopove kraj svojih kućica, Tu je rijeka Aconcagua 
koja postaje sve šira, što se spušta dublje, 
3 p. Salto del Soldato prolazi željeznica kroz tri tunela, onda 
ad kriju sooo pa se i opet zaklanja u tunel, Na lijevoj 
rani, kod malog gradića Santa Roza de los A šuj 
ME rata s Andes svršuje se trans- 
Napokon se otvara u pol i 
,. polukrugu grad, rasvijetljen tisuća je- 
tiljaka — pacifička luka Valparaiso, ii sie 
Mirko i Stevo Seljan 


Meka i Medina 


. 3. travnja 1853. iskrcao sam se u Egiptu, odjeven u istoč- 
a. Ka kao perzijski princ. U Aleksandriji gradio sam se 
u! a liječnikom, a iza mjesec dana ljutoga posla toliko me 
: in alo ie grana te postadoh pristaša religioznoga reda. Neki mi 

'govac iz Aleksandrije rek je vidi je ši če i 
<p j ao, kad je vidio moje široke hlače i 
BELI .. ZZ. pogodili, gospodine! U Egiptu će vas grditi, u 

i, stostruko ćete plaćati, a ako oboli ij ife“ 

> nga ron obolite, umrijet ćete negdje 

Svojim prijateljima u Kairu rekao sam, da idem u Meku preko 
Džide, a ja sam zapravo odlučio poći preko Jamba'i Medine; držao 
sam se u tom arapske riječi: sakrivaj svoje vrijeme, svoj imutak i 

je nakane, 
pe Idući iz Kaira u Suez sastadosmo mnoštvo Turaka, Arapa, Aiga- 
na, pače i Hinđda, koji pođoše pohoditi sveta mjesta, Svi nam zaželješe 
sretan put, kako se pristoji željeti svetim ljudima, 

«Napokon se ja, kao derviš Abdalah, ukrcam u Suezu za Jambo. 

Iza dvanaest dana puta: teška i pogibeljna puta, eto nas napokon 
u Jambu. Taj grad je samo po tomu znamenit, što je luka grada 
Medine. Uz dugi muli, koli se proteže daleko u more, nanizalo se 
beskrajno čislo prebijelih brodova. Ulice široke, ali zgrade proste. 
Trgovina posve jednostavna, kavana ima mnogo, ali su skupo. 

Na 18, srpnja 1853, uspesmo se na deve pa ostavismo Jambo. 
Mjesec se digao visoko, bio je jasan, a njegovo nas je svijetlo gotovo 
zaslijepilo, kad smo izišli iz onih tamnih ulica, Za čas — i bili smo u 
pustinji, Kolika li razlika između onoga okuženoga gradskoga zraka 
i ovoga, koji je tako čist, Moji se drugovi po običaju Arapa dadoše 
na pjevanje, U ono četiri dana, što smo imali do Medine, pabsrajma 
se jednom na razbojnike. ali ih odbismo, te ih je ostalo deseta na 
mjestu mrtvih, mE : 

Jednoga dana pođosmo na strm brežuljak i opazismo nenadano 
na obzorju — Medinu, Kao na zapovijed zaustavismo svi deve, zabo- 
ravivši glad, koji nas je morio; padosmo na koljena pa podigosmo 
oči k svetome gradu: »O Bože, eto svetišta tvoga proroka; hoćeš li 
nas osloboditi od vječne kazni, od vatre paklene? Otvori vrata milo- 
srđa, pusti da pođemo i da napokon dođemo u zemlju srećel« 

Razumijem posve muhamedovski ritualni stih, kad veli: »Kad 
hodočasnik otvori oči svoje medinskim stablima, on će podignuti 
glas svoj, pa će blagosiljati Proroka iz dna duše svoje 

Nema ljepšega časa nego kad čovjek izađe iz osamljenoga 
pustinjskoga kraja u prekrasan okoliš, koji smo imali pred očima, 
među voćnjake i šumice, što okružuju grad, Sunce se počelo dizati 
s istoka, iza niskoga humlja, što su ga zarubili skupovi drveća, a jutar- 
nja mu magla daje gigantski vid, Zemlja se odjenula u zlaćan skerlet. 

Pred nama se prostrla široka dolina. do koje se spuštaju valoviti 
tavani Nedžda. Nalijevo se javljaju tamne barijere mrkoga stijenja. 
Krasno je to stijenje! Zovu ga brdom Ohodom. Na . e 
skupila se, kao košara zelenila, dolina urešena jednom ili dvjema 

kupolama; nama nadesno protežu se dvije tanahne modrikaste magje, 
tu i tamo rastavljene ili pretrgane sunčanim zrakama, Tu se magle 
steru iznad kitice datuljnih paoma i vrtova, a njihovo smaragdno 
zelenilo još se jače osjeća na mrtvoj i siromašnoj dolinskoj pozadini. 
Niže dolje, tri ili četiri kilometra, prostire se Medina. Prvi je pogled 
na nju izvanredan, Terasa, na kojoj smo stajali, sastavljena od 
tamnih, hrapavih bazalta, spušta se sunovratnim otvorom do ravnice, 
u kojoj stoji grad, pa je kao stvorena, da poveća ljepotu gradskoga 
okoliša, 

Najprije se stadosmo svojski čistiti, odjenusmo se u bijelo — u 
odijelo Proroku milo, a onda pođosmo pohoditi sveti hram, Prorokova 
džamija je druga vjerska džamija po znamenitosti, a jedna od. tri 
najznamenitije na svijetu: prva je džamija u Meki, druga u Medini, 
a treća »Aksa« u Jeruzalemu, koja potječe, kako- vele, iz doba 
Salamonova. ' 

Pođosmo nekolikim gradskim ulicama, gdje je blato odavalo, da 
su ih obilno polijevali večer prije, pa se nađosmo pred džamijskim 
vratima. Džamija sama nema pročelja, nema nikakve perspektive, a 
nema nikakve ljepote i ozbiljnosti, Od vrata čuvarovih, kuda smo ušli, 
vodi pet stepenica u prostor, odakle se pruža pogled na mjesto, o 
kojemu sanja čitav islam, Od svega mi se najviše sviđa vrt Fatimin, 
gdje se prema njemu diže desetak tananih paoma; njihov plod dobiva 


sam sultan, 


Uvjerivši se, da je nemoguć put od Medine do Maskata, ostavih 
Medinu, Put se nastavljao čitav dan, kakogod je sunce užasno peklo, 
Životinie, što nose ljude i tovare, posibale su od vrućine; trupla maga- 
raca, konja i deva ležahu uz put, Mnoge životinje ostadoše plijenom 
lešinarima, a mnoge opet zaklaše sudanski hodočasnici, da razdijele 


. dobre komade, pa da ih ispeku prvom prilikom, Nijesam nigda vidio 


takvih jadnika, kakvi su ti sudanski crnci; od'eveni su u cunje, 


.sandale su im od poderane kože, najviše ih je kljasto ili izranjeno 


trnjem, zađah im je mrtvački, 

Na 8. rujna između podnevne i večernje molitve izmijenili smo 
svoja odijela sa starinskim bijelim odijelom hodočasnika; brijač nas 
Ostriže, obrije i obreže nam nokte, onda se okupasmo i obasusmo miri- 
snim tvarima, Šeik Abdula, koji je bio ravnateljem naše savjesti, pre- 
Poruči nam, neka se vladamo kao vrijedni hodočasnici, nek izbjega- 
vamo svaku tužbu, neka ne govorimo glasno; morali smo obećati, da 
ne ćemo jesti divljači, da ne ćemo ništa nažao učiniti ni jednoj živo- 


. 

tinji, pače, da ne ćemo dirati u prolistale paome ni otrgnuti ma kakvu 
biljčicu, Svaki prestupak kaznit će se plaćanjem globe od jednoga 
ovna. s 

Na izlazu iz doline bijaše pogled zanimljiv. Sva je sila hodoča- 
snika pokrivala ravan, sve u bijelim odijelima, a ta se bjelina lijepo 
isticala od njihovih crnih glava i ruku, Od stijenja pustinjskoga odje- 
kivalo je: »Evo me, evo me, Bože mojl« Oko jedan sat ujutro prenu 
me usklik: »Meka! Eto svetišta! Eto me, Bože moj!« Spazih s nosiljke 
u svijetlu zvijezda sjenovit ocrt velikoga grada, koji je bio tamniji od 
svoje pozadine. 

Sjutra pođosmo očišćeni, oprani u svetište. Uđosmo kroz Bab el 
Zijadah, glavna velika vrata, kojima se dolazi upravo na sjevernu 
stranu velikoga hodnika, što zatvara u četvorini Kaabu, Sađosmo 
stepenicama, prođosmo hodnikom i nađosmo se pred sredinom Meke, 
— jednako željkovane u snu i na javi od Indijaca, od Sabejaca, od 
Guebra, od svih muslimana. 

Nema tu gigantskih ostataka, kao u starom Egiptu, ni sjajnih 
spomenika, punih sklada, kao u Grčkoj, ni silnih građevina barbarske 
veličajnosti, kao. u Indiji, ali opet mislim, da rijetko što djeluje tako 
na čovjeka kao baš ovo. 

Mislim, da nijedan od hodočasnika, koji su plačući ljubili zasto- 
re, što zastiru Kaabu, ili koji su pritiskivali vruće svoje čelo na hladan 
kamen, nije bio tako uzbuden kao neznatni hodočasnik s dalekoga 
sjevera, 

Kušali smo zatim vode stajaćice iz svetoga zdenca Zemzema, a 
onda se zaputismo k Crvenom kamenu, To je množina maloga kame- 
nja, čvrsto slijepljerna, a obrubljena širokim rubom od suha zlata ili 
pozlaćena srebra, Primakoh se kamenu, poljubih ga, a uvjeren sam, 


da je to naprosto aerolit. Neko deset minuta ostao sam među hodoča- 


snicima, a onda ostavih džamiju, jer mi je pripeklo sunce golu glavu. 

Noć je došla te ublažila strašnu dnevnu zaparu i pokazala Meku 
u posve drugom, umjetničkom svijetlu. Silni puni mjesec sipao je 
svoje zrake na sasma crnu Kaabu, a naokolo stadoše se svijetliti gra- 
đevine. Bilo je prekrasno. Čitav je prostor nasred onih hodnika pun 
svijetlih sjena od muškaraca, žena i djece, što se lagano, lagano po- 
miču ili stoje, da obave molitvu, Beduini se zamotaše u svoj crni 
burnus, dok“ Indijanci šeću na pol goli; čini se kadikad: kao da je 
ustala koja lešina, pa obilazi oko Kaabe, Turci postajkuju tu i tamo, 
kalkutski Kitmugar s velikim turbanom mirno čeka, dok se dvoje, 

troje jadnika trudi, kako da, se taknu svakim dijelom svoga tijela 
svete Kaabe, 

Drugi dan ujutro odosmo na sveto brdo Arafat. Put je sav prekrit 
bijelim; gologlavim i bosonogim hodočasnicima, Ponajviše jašu na 
magarcima, Beduini sjede na svojim brzim dromedarima, turski funk- 
cionari jašu na sjajnim konjima. Vidi se i ovdje s desna i s lijeva 
životinjskih lešina. Aralat je jedno dvadeset kilometara od Meke, 
Vrućina je užasna, a vidio sam na tom putu pet, šest hodočasnika, 
gdje padaju, da više ne ustanu. Arafat je bio po predaji islamsko 
mjesto, gdje su živjeli Adam i Eva prije nego ih je Bog potjerao iz 
raja. Na jednom svetištu skuplja se u određeno vrijeme 50.000 ljudi. 
U velikom slavlju i silno urešen dolazi onamo također šerif iz Meke. 
Ondje se obavljaju slične ceremonije kao u Meki, 


R, F. Burton 


Alhambra 


Jutro je vedro i lijepo. Sunce još nije postalo jako, da bi moglo 
uništiti jutarnju svježinu. Popet ćemo se na vrh tornja »des Coma- 
res«, da pregledamo Granadu i njezin okoliš s onoga ptičjega vidika. 
Hajde, vrijedni čitaoče, slijedi me u bogato urešeno predvorje, koje 
vodi u poslaničku dvoranu. Mi ne ćemo pohoditi dvorane, nego 
ćemo skrenuti nalijevo, gdje se otvaraju u zidu maljušna vratašca. 
Čuvaj se! Ovdje su strme zavojite stepenice, a samo malo svijetla; 
a opet su se po tim uskim, tamnim, zavojitim stepenicama uspinjali 
$ranadski vladari i vladarice do prsobrana kula, da pogledaju, kako 
se primiče kršćanska vojska, ili da vide, kako se bojak bije u 
ravnici. ' 

Evo nas napokon na krovu altane, da odahnemo čas pa da pre- 
gledamo sjajnu panoramu grada i zemlje, kamene bregove, zelene 
doline, plodne ravnice, da uočimo cijeli taj dvor, stolnu crkvu, 
maurske tornjeve, gotske domove, razrušene građevine i cvatuće 
gajeve, - : 

Stupi, druže, do prsobrana pa pogledaj u dubinu. Gle! Ovdje je 
pod nama čitav nacrt Alhambre; možemo pogledati u njezina dvo- 
rišta i u njezine vrtove. Eto tu do samoga tornja dvorište je Alberce 
S malim, ovjenčanim ribnjacima, a ondje lavlje dvorište sa zname- 


nitim vodoskocima i lagano građenim maurskim arkadama. U sre- 


dini svega toga, svih tih zgrada, maleni je vrt Lindaraxa; sakrit je 

unutra u dvoru, a rese ga ruže i citrone i poput smaragda zeleno 
grmlje. 

Onaj građeni ps, što se proteže uz rub čitave visočine, vanj- 
ska je granica tvrđe. Neki su se tornjevi, kako ćeš sam opaziti, 
srušili, a među njihovim velikim komadima raste vinova loza, smo- 
kva i alo. 

Daj da pogledamo s tornja na sjevernu stranu! Silna je to visina! 
Temelji se našega tornja dižu nad gajevima, upravo na najstrmijem 
dijelu brda. Gledaj! Duga pukotina u silnom zidu pokazuje, da je 
toranj bio rastrgan od potresa, koji još i sada gone u strah svu Gra- 
nadu i koji će od svega toga danas sjutra načinili samo hrpu ka- 
menja i ruševina. Duga uska gudura, što se otvara pod nama malo 
pomalo, dolina je Darra; opazit ćeš malu rječicu, kako se vrze pod 
sjenovitim terasama, među cvjetnjacima i voćnjacima, Znamenit je 
bio Darro u staro vrijeme zbog svoga bogatstva zlatom, a i danas 
se pretražuje njegov pijesak zbog toga dragocjenog kova, Jedan od 
onih bijelih paviljona, što se ljeskaju između šumica i vinograda, 
bio je seoski zaklon Maurima, gdje su uživali svježinu svojih vrtova. 

Visoka palača Generalife s vitim bijelim tornjevima i dugim 
arkadama, što se priljubila uz brdo među krasnim gajevima i visećim 
vrtovima, bila je ljetna palača maurskih kraljeva, kamo su se po- 
vlačili za sparnih mjeseci, da se naužiju još svježijega zraka nego 
u Alhambri, Goli vrhunac na visini nasuprot nama, gdje vidiš tek 
nekoliko ruševina bez pravog oblika, jest Silla del Moro ili maursko 
sjedište, tako prozvano, jer je onamo pobjegao nesretni Boabdil, 
kad je planuo ustanak, i odande gledao na razvaljeni grad. 

Od časa do časa podiže se iz doline mukli žubor vode. To je 
žubor vodovoda onoga maurskog mlina, koji stoji na podnožju brda. 


- Drvored na onoj strani zove se Alameda, Ide niz obalu Darra; ondje 


se rado sastaju navečer ljudi iz Granade; u kasno ćeš doba noći 
ondje čuti llupku svirku gitare. Eto, sada vidite nekoliko samosta- 
naca i skup vodonoša kod avellanskoga zdenca. 

Strah vas spopada! Baš se vidi kobac, koga smo potjerali iz 
gnijezda njegova. Taj je stari toranj utočište raznim pticama, Laste 
su u svakoj pukotini, u svakom razvoru, pa čitav dan lijeću amo 
tamo, a noću, kad su sve ptice pošle na počinak, izlazi sanena sova 
iz svojega skrovišta, i doskora se čuje njezin kobni glas, Gledajte, 
kako kobac, koga smo prestrašili, plovi pod nama nad krošnjama 
drveća i leti k ruševinama iznad Generalife. 

Ostavimo tu stranu tornja, pa se okrenimo prema zapadu! lu 
se. u daljini vide brda, što ograničuju Vegu; stara je to granica iz- 
među muslimanske Granade i zemlje kršćana, Po njenim visinama 
možete razabrati još uvijek bojne tornjeve, koji su kao srasli sa 
stijenama, na kojima su sazidani; a opet tamo vidite samotnu Ata- 
layu, pazitoranj, koji sa svoje stijene gleda jednako u oblake i u 
doline, Kroz gudure toga brđa pa kroz sedlo Lope dolazila je kršćan- 
ska vojska u Vegu. Upravo ondje na podnožju visokoga, gologa, gotovo 
sasvim osamljenoga gorja pa dolje u ravnici spuštali su se bojni 
redovi s razvitim zastavama uz jeku trubalja i bubnjeva. Kolike li 
razlike odonda! Mjesto da gledate sjajne redove oklopljenih boj- 
nika, pojavljuje se sada povorka strpljivih, izmorenih mazgara, koji 
se lagano vuku na podnožju gore. Iza oroga kuka leži znameniti 
most Pinos, koji je poznat zbog mnogoga krvavog boja između Maura 


“i kršćana, ali još poznatiji, jer su poslanici kraljice Isabelle stigli 


baš na onom mjestu Columba, da ga pozovu nalrag, upravo u času, | 
kad je htio očajan otputovati, da predloži osnovu svoga zasnova- 
nog putovanja francuskome dvoru. 


Eto još jednoga mjesta, koje je znamenito u obretnikovoj po- 
vijesti, Ona crta zidova i vrata, što se ljeska na jutarnjem suncu, 


.a upravo u sredini Vege, grad je Canta Fć, što su ga katolički vla- 


dari sagradili za posjedanje Granade, kad im je izgorio tabor, Onamo» 
pozva junakinja-kraljica Columba i uglavi s njim ugovor, koji je 
poslije vodio do otkrića zapadnoga svijeta. 


Tu, prema jugu, gubi se oko u sjajnim dražestima Vege, u cva- 
tućoj divljači gajeva, u plodnim voćnjacima; tu je Xenil, koji se 
poput srebrne vrpce kroz njih provija i prima nebrojene potočiće, 
koje mu dovode stari maurski kanali; ti su kanali učinili, da je čitav 
kraj uvijek zelen. Tu su ljupke sjenice i vrtovi, tu su seoska utočišta, 
za koja su se borili Mauri s očajnom srčanošću i junaštvom, Pa i 
same gospodarske zgrade, u kojima prebivaju sad seljaci, zadržaše 
tragove arabeska i drugih ukusnih uresa, koji dokazuju, da su to 
nekada bili elegantni ljetnikovci, S onu stranu sjenovitoga dijela 
Vege vidite prema jugu opustjele humove, na kojima se lagano po- 
miče red mazga. A s vrha jednoga huma ugledao je nesretni Boabdil 
posljednji put Granadu; tu je pretrpio posliednju duševnu borbu. 
To ie miesto znamenito u pjesmi i pripovijesti pod imenom »Zadnji 
uzdah Maura«. ' 

A sad podignite oči do nježnih vrhova onoga gorja, koje se svi- 
jetli na moćrom nebu kao bijeli ljetni oblak. To je Sierra Nevada, 
ponos i milje Granade, vrelo hlađanih vjetrova i vječnoga zelenila, 
žubor-zdenaca i nepresušnih rijeka. To sjajno gorje čini, da je Gra- 
nada, grad juga, spojila u sebi rijetke prednosti; svježe rašće umje- 


renoga zraka nešto sjevernijega podneblja spaja se sa živom žegom | 


tropskog surca na bezoblačnoj modrini južnoga neba. Ondje je 
snježno blago, koje šalje u svaku guduru, u svaku dolinu Alpuxarre 
po koji potok ili rijeku, pa stvara smaragdno zelenilo i plodnost u 
odijeljenim sretnim dolinama, 

Te se gore mogu s pravom zvati ponosom Granade. One vladaju 
Andaluzijom i mogu se vidjeti iz najdaljih dolina. Mazgar ih sav 
sretan pozdravlja, kad spazi ledene vrhove Sierre Nevade sa svoje 
sparne ravrice; španjolski mornar daleko u svojoj barci, u krilu 
modroga Sredozemnoga mora gleda ih sanjarskim okom, sjeća se 
blažene Granade i pjeva tihim glasom kakvu prastaru romancu o 
Maurima. ' 

Ali dosta! Sunce već visoko nad brdima izlijeva na naše glave 
svoj puni žar. Već je i krov tornja, sličan terasi, pod našim nogama 
vruć. Siđimo pa se osvježimo malo pod lakim arkadama lavljega 
zdenca! Waskington Irving 


Sila mišića 


Postoji jedna sila, koju svaki čovjek neposredno osjeća: sila 
njegovih mišića, On osjeća i zna i to, da mu je ta sila dragocjeno 
blašo — jedno od najvećih, ako ne baš najveće, što ga ima od pri- 
rode. U životnoj borbi ona mu je prva i najglavnija pomoć, naj- 
glavnije oružje. Ta on mora cijeli svoj život »raditi«: u radu mu je 
spas, u radu mu je ponos. u uspješnom radu je najveća cijena čo- 
vjeku! Radnja mu je postala i etička vrijednost, po kojoj se danas 
ocjenjuju ljudi: što veći i uspješniji rad čovjeka, to veće njegovo 


dostojanstvo, njegov ugled i njegova vrijednost u narodu i čovječan-. 


stvu. Rad je postao u novovjekom društvu čovjekovu ne samo gospo- 
darski, nego i etički temelj društva, 

Posvetimo ovaj čas nešto više pažnje samo običnom radu naših 
mišića, radu »fizičkom«, kako ga rado zovu, i uzmimo, da na pr. 
mišić naše desne ruke »radi«, da diže određenu težinu, na pr. 1 me- 
gadin (= 1 kg) s vodoravnoga tia na vodoravnu ploču stola, koja 

je iznad tla baš 100 centimetara. Hoćemo da se nešto točnije do- 
vinemo tomu, u čem je zapravo ta »radnja« našega mišića, Tu nam 
prije svega udara u oči: da sila našega mišića mora da neposredno 
djeluje na težinu, koju treba dizati: mišić »hvata« uteg, mišić treba 
da se dotiče utega i da pri tom izvršuje silu na nj. Da se uteg diže 
s tla na stol, treba neki napor mišića, ili drukčije: treba sila mišića, 
Samo doticanje nije dosta! Ta sila povrh toga djeluje neprekidno 
na uteg na njegovu čitavu putu od tla do stola. Sila mišića dakle ' 
djelatni je dio kod toga dizanja: mi velimo, da sila mišića izvršuje 
neku radnju na utegu, a ovaj je pri tom pasivni dio, Posljedica toga 
neprekidnog djelovanja naše sile mišića jest, da se uteg u smjeru 
sile giba, on se pomiče s tla do stola. Možemo dakle reći: sila mišića 
izvršuje »radnju«, ako se tijelo, na koje djeluje, zaista giba s je- 
dnoga mjesta na drugo. Ako mi na pr. taj isti uteg silom našega 
mišića desne ruke mirno držimo na dlanu te ruke, ne možemo još 
reći, da sila mišića »radi« ili »da izvršuje radnju«, U ovom je pri- 
mjeru sila našega mišića samo pastvna, t. j, ona nešto zaprečuje, što 
bi se dogodilo, da ona ne djeluje na uteg: ona ne da utegu da pada. 


. Sila mišića postaje tek onda djelatna, t. j. ona »radi« tek onda, kad 


vidimo pomicanje utega s tla na stol, Dva su dakle čimbenika kod 
radnje te sile: 1. neprekidno djelovanje stalne sile mišića na uteg | 
i 2. gibanje utega. Pored stalnoga djelovanja sile vidimo dakle kod 


rada sile svagda i promjenu u stanju i onoga tijela, koje izvršuje 


silu, i onoga tijela, na koje ta sila djeluje. U našem primjeru je to 
promjena mjesta u prostoru, t. j, gibanje, a giba se pri izvršivanju 
radnje i mišić i uteg: nema dakle radnje bez promjene u stanju je- 
dnoga i drugoga tijelal 

Na toj se osnovi možemo sada primaknuti osnovnom pitanju: što 
je zapravo »radnja sile«? U našem se primjeru to veoma lijepo oči- 
tuje. Uteg privlači sila teže k Zemlji, a mjera je privlačenja fežina 
utega (1 megadin), Tom se svojom težinom uteg opire dizanju s tla, 
a sila mišića očito mora svladavati otpor težine uzduž čitavoga puta 
dizanja. Možemo dakle reći: Radnja sile mišića nije drugo nego: 
»svlađavanje određenoga otpora uzduž određenoga pula«. 


Oton Kučera 

Brhimed 


Grk Arhimed, koji je živio u trećem sto- 
ljeću pr. Kr. u Sirakuzi (287.—212, pr. Kr.). 
bio je prvi, koji je nauk o silama, mehaniku, 
svojim velikim umom snažno i jasno obradio i 
našao toliku množinu znanstvenih istina o njima, 
da u povijesti nauka tomu gotovo nema premca. 
On je osnivač mehanike, To je uopće bio jedan 
od najvećih umova, što ih je svijet ikada rodio. 
Osim mnogih drugih njegovih otkrića stoji 
i otkriće zakona za ravnotežu na polugi  nejednakih krakova, 
a o određivanju težišta tjelesa napisao je posebnu knjigu. 
Kažu za njega, da je izumio 40 strojeva, među njima koloturnik, 
vodeni vijak i vijak bez kraja. Kad su Rimljani podsjedali s kopna 
i mora Sirakuzu 212. £. pr. Kr., branio se grad otpornom snagom 
jedino zaslugom starca Arhimeda. Povjesničar Polibije veli: »Kraj 
tolike sile s kopna i mora grad bi morao kod prve navale pasti 
Rimljanima u ruke, da nije bilo toga starca u Sirakuzi. Arhimed je 
unutar zidina grada, i Rimljani se ne usudiše do njega«. — Kad su 
Rimljani napokon lukavošću i izdajom ušli u grad, sjedio je Arhimed 
u drugom kraju grada i risao je geometrijske slike u pijesku. Zadu- 
ben u svoja matematička razmatranja i ne sluteći, što se dogodilo, 
reče rimskom vojniku, koji je na njega navalio, da ga utuče: »Ne 
diraj mi u krugove«. Čas poslije bio je mrtav. Rimski vođa Marcelo 
živo je požalio smrt velikoga muža i pokopa ga časno. Na grobu 
mu namjestiše spomenik, kako ga je sam želio: kuglu i valjak — 
dva tijela, o kojima je također nove istine otkrio. 


Oton Kučera 


Granit 


Granit su već u najstarija vremena smatrali neobičnom vrstom 
kamena. Stari ga nisu poznavali pod tim imenom. Nazivali su ga 
sijenitom prema mjestu Sijeni na etiopskoj granici, Silne mase toga 
kamena nadahnule su Egipćane za golema djela. Kraljevi su od njega 
podizali visoke šiljaste stupove (obeliske) u čast Sunca. Putnici se 
još i danas dive sfingama, Memnonovim kipovima, golemim stupo- 
vima od granita. 

U novije vrijeme dobila je ta vrsta kamenja sadašnje ime po 
zrnatom sastavu građe, Svaki put, kada polazimo u nepoznalo gorje, 
potvrđuje se staro iskustvo, da granit nalazimo i u najvišim i u 
najdubljim dijelovima, i da je ta vrsta kamenja, koju sada mnogo 
bolje poznajemo,. čvrsta podloga naše zemlje, na kojoj su se razvila 
druga raznovrsna gorja. U dubokoj utrobi naše zemlje granit miruje 
neuzdrman, njegovo se sljeme diže u vis, njegove vrhunce nije ni- 
kada zahvatila voda, koja sve okružuje. Veoma raznovrsno, a vrlo 
jednostavno mijenja se mješavina granita na nebrojene načine. Po- 
ložaj i odnošaj njegovih dijelova, njegova trajnost, njegova boja 
mijenja se prema gorju, a mase svakoga gorja opet su na svakom 
koraku međusobno različite, a u svemu uvijek opet jednake. 

I tako se ne će čuditi nitko, tko god poznaje draž, koju imaju 
prirodne tajne za čovjeka, da sam ostavio krug opažanja, u kojem 
sam se dosada kretao i da sam se strastvenom privrženošću počeo 


baviti granitom, Ne bojim se prigovora, da to mora biti duh protu- 


slovlja, koji me je odveo od proučavanja i prikazivanja čovječjeg 


.srca, najmlađega, najpokretnijega, najpromjenjivijega, najosjetljivijeg 


dijela stvorenja, i doveo do promatranja najstarijega, najčvršćega 
najdubljega, najnepokolebljivijega sina prirode. Jer svatko će mi Bei 
priznati, da su sve prirodne pojave u točnoj međusobnoj vezi, da 
se ljudski duh ne da lako zaustaviti, da istraži ono, što je dokučivo. 
Pa neka se priušti osobito meni, koji sara mnogo toga trpio i trpim 


* od promjenjivosti ljudskog mišljenja, od njegove nestalnosti kod sebe 


samoga i kod drugih, onaj uzvišeni mir, ona osamljena nijema bli- 
zina velike prirode, koja tiho govori; i iko o tome ma i samo nesto 
naslućuje, neka me slijedi! 

S ovim osjećajem približujem se vama, vi najstariji, najčasniji 
spomenici vremena. Sjedeći na visokom golom vrhuncu i promatra- 
jući prostran kraj, mogu sam sebi kazati: ovdje se odmaraš nepo- 
sredno na tlu, koje dopire do najdubljih mjesta Zemlje; nijedan noviji 
sloj nikakve nagomilane naplavljene gromade nije se ugurao ku 
tebe i čvrstoga tla prasvijeta, ti ne ideš kao po onim plodnim lije- 
Pim dolinama preko grobova, koji te zaustavljaju. Ovi vrhunci aleg 
ništa živo proizveli ni proždrli, oni su ispred svega života i iznad 
svega života, Dok ovako na neki način neposredno na mene djeluju 
Batarnje privlačive i pokretne snage Zemlje, a utiecaji ile zraka 
Okružuju, diže mi se duh do višega promatranja prirode, pa kako 


.čovječji duh sve oživljuje, to se u meni budi poredba, te ne mogu 


398 


odoljeti njezinoj uzvišenosti, Tako se osamljenim osjeća čovjek, 
velim ja samome sebi, dok gleda s ovoga sasvim $olog vrhunca dolje 
i jedva opaža, da na podnožju raste neznatna mahovina; tako se 
osamljenim, velim ja, osjeća čovjek, kada želi najstarijim, prvim, 
. najdubljim osjećajima istine otvoriti dušu. Da, može samome sebi 
reći: ovdje na najstarijem vječnom oltaru, koji je sagrađen nepo- 
sredno na dubini stvaranja, pridonosim žrtvu Biću svih bića. Osje- 
ćam prve čvrste početke našega bitka, pregledavam svijet, njegove 
strmije i blaže doline, njegove daleke plodne pašnjake. Moja se duša 
diže iznad same sebe, iznad svega i čezne prema bližemu nebu. 
Ali naskoro sunce, žeđa i glad izazivlju ponovno u čovjeka njegove 
ljudske potrebe. Ogledava se za onim dolinama, iznad kojih se već 
bio uzvinuo njegov duh, zaviđa stanovnicima onih plodnih ravnica, 
što obiluju vrelima i ljudima, koji su podigli stanove na kršu i raz- 
valinama zabluda i mišljenja, koji opet iskapaju prah svojih pra- 
roditelja i u uskome krugu mirno udovoljavaju neznatnim potrebama 
svojih dana. : 
Pripravljena ovim mislima prodire duša gore u prošle vjekove, 
dozivlje sebi u svijest sva iskustva brižnih promatrača, sva naslu- 
ćivanja vatrenih duhova. Ovaj greben, velim ja samome sebi, stršio 
je strmije, oštrije, više u oblake, kada je taj vrhunac u starim vo- 
dama ovdje stajao kao otok okružen morem —- oko njega huktao 
je Duh, koji je lebdio nad vodama — i kada su nastajala u njegovu 
široku krilu viša brda iz razvalina pragorja, a iz njihovih razvalina 
i ostataka njihovih stanovnika kasnija i udaljenija brda. Već se rada 
prva mahovina, sve rjeđe tu nalazimo oklopljene stanovnike mora, 
voda otječe, viša se brda pokrivaju zelenilom, sve počinje vrvjeti 
od života — — — 
Ali naskoro se odupiru ovomu životu novi prizori razaranja. 
U daliini se dižu bijesni vulkani, kao da bi htjeli svijetu pripraviti 
propast, ali nepokolebljivo stoji prvi temelj, na kojem još sada sigurno 
počivam, dok su stanovnici dalekih obala i otoka bili pokopani ispod 


nevjernoga tla — — 
Johann Wolfgang Goethe. 

Detva 


Biti u Slovačkoj, a ne vidjeti Detvu, isto je kao i »biti u Rim 
a ne vidjeti papu«. Tko hoće upoznati Slovačku, njezin narodni živ : 
i običaje, tko se hoće u kratko vrijeme obogatiti trajnim utisci : 
iz života slovačkoga naroda, tko hoće priuštiti oku i duši Ala 
umjetničkog užitka promatrajući kraj, nošnje i starinski način život 
priprostoga naroda — neka ide na Detvu, i 
Ba drugdje u Slovačkoj sačuvao je narod svoje običaje, ali je 
tva u svakom pogledu za stranca nešto novo, neviđeno. Zato 
vbjetnići — slikari i kipari — od nekoga vremena rado i kože 
posjećuju ovaj kraj, a preko ljeta borave ovdje čak čitave kolonije 
doajen I svatko, bio to umjetnik ili putnik željan utisaka, tolika 
aci aje od ovoga naroda s odlukom, da će opet posjetiti krasnu 
Detva, velika općina županije zvolenske, leži uz željezničku 
prugu Vriky—Zvolen—Krivani, nedaleko od staroga grada Zvelena 
: narodu detvanskom sačuvalo se još mnogo od praslavenske ed. 
osa Narodni običaji, obredi, praznovjerja, čaranja i priče tako su 
ogate i sačuvane, da bi ispunile opsežnu knjigu. Imaju svoj posebni 
svjetovni i životni nazor, osobiti način gradnje, naročitu i dosta 
razvijenu ornamentiku, Detvarin ili Detvanka ne pušta iz svojih 


. ruku komadić drva, platna ili bronca, a da ga ne obilježi pečatom 


svoga umjetničkog dara ili ukusa, a da ga ne ukrasi svojim biljni 
motivima, Naročito njihovi vezovi i rezbarije bude udivljenje. siti 
: Živeći kroz stoljeća usred krasne, slobodne prirode Detvanin 
je svojim rastom iznad prosjeka, Napose među starijima ima mnogo 
vitkih, visokih ljudi Lične su kosti izbočene, čelo visoko, široko; 
s ara i niz lice vise kod starijih dva para pletenica, kojima še 
etvanin veoma ponosi, i njih izgubiti bila bi najveća sramota, Od 
pritode je u svemu izvanredno dosjetljiv i pred sudom zna t k 
vješto obraniti kao nijedan pravnik po zanimanju, si 
Drevna je svetinja obiteljski život detvanski. Jednostavni, od 
anom baštinjeni oblici, primitivni zahtjevi, svrsishodnost u dečeti, 
ze a, često dosta bijedna jela priprema svekrva ili najstarija 
jesta na pruskanam, otvorenom ognjištu, u začađenom loncu, na 
zamvete! Pio težak, jednoličan posao, kojim družina ma 
E a sna ama dobiva potrebnu hranu, a i djeca, od kojih se 
. ižno igraju pred kućom u bijelim, dugim košuljama, a 
rija pasu kod potočića guske, dok odrasla pomažu pasti ovce. 

Među najljepše užitke ljudskoga duha spada neopaženo prislu- 
škivanje ćurlika detvanskog pastira. Kao da svojoj frulici, koju zovu 
»fujara«, raznježeni pastir povjerava sve svoje svijesne i podsvijesne 
nade, čežnje, razočaranja, tuge... 

Tisuću dolina, tisuću sela, a uvijek novi, svježi vidici: 

Ja. ću ti otići 

na pieštanske') ravni; 
na pieštanske ravni, 

gdje su momci dobri. 


Karol Medvecky 


Oj, ti Detvo, Detvo, Ali ja se ne ću 


okruglo mjestašce; još dugo šetati 
na ovoj detvanskoj 


po njemu se šeće 
zelenoj livadi! 


to moje srdašce. | 


1) Piešt'any, kupališno mjesto na srednjem Vahu 


Kneževska krv za volovsku Krv 


Na pohodu u Franačku i Švapsku, Karlo 
1547., poslije bitke kod Miihlberga, kroz Tiringiju, 
Katarina od Schwarzburga, rođena kneginja Hen 
kod njega pismo, da njezini pod 
vojske na prolazu. Za to se ona obvezala, da će iz Ru 
mosta na Saali, koji se nalazio b 
jeftinu cijenu kruha, pivai 
čete, koje budu onuda prolazile. No pri tome je 
da je dala u brzini rastaviti most, koji se na 
ga sagraditi preko vode u većoj udaljenosti, 
grada njezine goste, pohlepne za plijenom, 

Ujedno je bilo dopušteno stanovnicima mjesta, 
voiska prolaziti, da sklone svoje naj 
stadtu. 

Međutim se približavao Sra 
Pratili su ga vojvoda Heinrich 
Poslao je glasnika, da javi gro 
goste, te je zamoli, da mu priredi zaj 
ovako čednu molbu: to više, što je dolazila o 
ću, što budem mogla«, bio je odgovor; 
izvoli doći i neka se zadovolji s onim, što dobije«. 

ravila, da još jednom podsjeti na dob 
generalu preporuči, da točno ispunjuje ono, 


nr e 


V, prolazio je godine 
Obudovjela grofica 
neberg, izradila je 
anici ne će ništa trpjeti od španjolske 
Rudolfstadta do 
aš kraj samoga grada, dobaviti za 
drugih potrepština, da se opskrbe španjolske 
bila toliko oprezna, 
lazio tik do grada, i opet 

da prevelika blizina 
ne dovede u napast. 
kroz koja je trebala 
ibolje stvari u dvorcu Rudolf- 


du španjolski general vojvoda Alba: 
od Braunschweiga i njegovi sinovi. 
fici Schwarzburg, da će joj doći u 
utrak, Grofica nije mogla odbiti 
d vojskovođe Albe, »Dat 
»neka njegova preuzvišenost 
Ujedno nije zabo- > 
iveno pismo i da španjolskome 
što je u pismu obećano. 

Dai Ždš daa 

za lkenisa doček i obilno prostrt stol dočekao je vojvodu na dvor 
orao priznati, da gospode u Thiiri oreu, 

kuhati i EjenagćA X iringenu znadu vrl 

“4 i < drže u časti gostoprimstvo, Ali čim su sjeli Petea S a 

e nain bila pozvana iz dvorane, Javili su joj da dje 

S španjolski vojnici vrše nasilja i oottaci | ša 

ja i da seljacima otimlj : 

K š <. : imlju goveda. 
direao? bijaše prava majka svojega naroda; što je zađesil 
> a asti od njenih podanika, kao da se njoj samoj drito 

nosti ogorčena radi pogažene riječi, ali dnt : 
nosti salažila i g riječi, ali ne izgubivši prisut- 
: sa i 2. naložila je svojim slugama, da se što brže i tiše dd oat: 
2 . vorca čvrsto zatvore. Sama se vratila opet u dvoranu dite 
A dado a s stolom, i potužila se s uzbuđenim Slanota, k ko 
rži carska riječ, Odgovorili su joj ij san 
ratni običaj i da se kod u joj a mnljeku, da. jo talise 
KO: ri 1 B 2 . s» . 
spriječiti prolaza vojske takvi slučajevi ne daju 
a ćemo ipak vidjetil« odvrati ona ogorčena, »Moji siromašni 
a kae _ svoje natrag dobiti ili, tako mi Bog pomogao« la 
rijeteći podizati glas, »kneževska kr Kk bs 
gode teiak. i si v za volovsku krvi« Iza ove 
oja ai ak je sobu, koja se za nekoliko trenutaka kae 

naoružanih slugu, koji su sa svim dužni i 

ko“ JR h J ) užnim pošto 1 H 
s me u ruci posluživali knezove kod zajutarka, Pomak 
Piron je ušla ova ratoborna četa, promijeniše boju vojvoda Alba 
i prčka pratioci; nijemi i zatečeni gledali su jedni druge. Kako su 
Pam rini . ro vojske i opkoljeni od nadmoćne i čvrste čete 
: stalo drugo, nego da budu strpljivi i d i 2 
jeđenom domaćicom uz bilo kakve piata Pa ve 
arra od Braunschweiga prvi se snađe, te se poče grohotom 
Pen . . je najpametnije cijeli taj događaj izvrnuti u 
ljubavi a “ ha pm. govora slaviti groficu radi njezine materinske 
ia P lo anicima i radi hrabre odlučnosti, koju je pokazala 
Peka pret a bude DRoHBa & obveza se, da će nagovoriti vojvodu pre 
zapovijed zao; ik, što je pravo, A vojvoda Alba je odmah irdao 

a ha, a s oteta stoka bez oklijevanja vrati vlasnicima, 
ljepš in. wa grofica uvjerila, da će sve biti vraćeno, zahvalila je naj- 

e gostima, koji su se vrlo uljudno od nje oprostili 


Friedrich Schiller 


Dr. M. Ujević: Sjetva 26 

Jedan koji nije bio pozvan na svadbu 


Slavila se svadba na nekom malom majuru u okolici Andđujara!). 
Mladi par je već primio čestitke svojih prijatelja, i baš su se spremali 
da sjednu za stol pod velikim smokvinim drvetom ispred kućnih 
vrata. Svatko je bio dobro raspoložen, a miris jasmina i naranče u 
cvatu ugodno se miješao sa sočnijim mirisima, što su se dizali iz ne- 
koliko zdjela, pod kojih teretom se svijao stol. Najedampui se pojavi 
neki muškarac na konju, izašavši iz šumice, što se prostirala na 
puškomet od kuće. Neznanac spretno skoči na zemlju, pozdravi 

rukom uzvanike i odvede svoga konja u staju. Nisu čekali više nikoga: 
ali u Španjolskoj svaki prolaznik dobro je došao da sudjeluje u sve- 
čanoj gozbi. Uostalom stranac je svojom odjećom odavao uglednu 
osotu. Mladoženja odmah ustađe, da ga pozove na večeru, 

Dok su nazočni sasvim tiho pitali jedni druge, tko. je taj nezna- 
nac, bilježnik iz Andujara, koji je bio kod vjenčanja, problijedi 

. smrtno, Nastojao je ustati sa stolice pokraj mlade, no koljena su mu 
se svijala. a noge su ga izdale, Jedan od uzvanika, koji je već davno 
bio sumnjiv, da se bavi kriomčarenjem, približi se mladoj: — To je 
Josć-Maria — reče joj; — iH sam se grdno prevario, ili ovamo 
dolazi zbog neke nesreće. Na zubu ima bilježnika, Ali što se može? 
Da pustimo, neka bilježnik pobjegne? — Nemoguće; Josć-Maria bi 
ga brzo stigao, — Uhititi hajduka? — Ta njegova družina se zacijelo 
nalazi u okolici; uostalom on ima kubure za pojasom, a njegov bodež 
ga nikad ne ostavlja. — No, gospodine bilježniče, šta ste mu to učinili? 

— Jao meni, ništa, sasvim ništa! 

Netko promrmlja, da je bilježnik pred dva mjeseca rekao svome 
zakupniku, da mu stavi pregršt arsenika u vino, ako bi Jos€-Maria 
ikada zatražio od njega, da mu dade piti! 

Još su raspravljali, ne započevši jelo olla?) kad se neznanac vrati 
u pratnji mladoženje. Nije bilo više sumnje, bio je to Josć-Maria, On 
dobaci u prolazu tigarski pogled bilježniku, koji se stresao, kao da 
ga je spopala groznica; zatim pozdravi uljudno nevjestu i zamoli je, 
da smije plesati na njezinoj svadbi, Ona naravno ne odbije niti se na- 
mrgodi. Jos€-Maria odmah dohvati sjedalo od pluta, primakne ga 
stolu, ibez okolišanja sjedne do nevjeste, između nje i bilježnika, koji 
je izgledao, kao da će se svakog trenutka onesvijestiti, 

Započeše jesti, Josć-Maria je bio pun pažnje i sitnih briga prema 
svojoj susjedi, Kad bi posluženo fino vino, nevjesta, uzevši čašu mon- 

tilleš) (koja je po mojem mišljenju bolja od xeresa), dotaicne se svojim 
usnama i pruži zatim hajduku, To je uljudnost, što se za stolom iska- 
zuje osobama, koje cijenimo .., : 

Jos€-Maria prihvati čašu, zahvali rječito i izjavi nevjesti, da je 
moli, neka ga smatra svojim slugom, te da bi radosno učinio sve, što 
bi mu ona htjela zapovjediti. 

Nato ona, sva dršćući, nagnuvši se plašljivo prema uhu svo$ 
strašnog susjeda, reče: š 

— Iskažite mi jednu milost, 

— Tisuću — povikne Jos€-Maria. 

— Zaboravite, zaklinjem vas, loše namjere, koje ste možda 
ovamo donijeli, Obećajte, da ćete meni za volju oprostiti vašim ne- 
prijateljima i da na mojoj svadbi ne će biti sablazni, 

Ni Bilježniče! — reče Jos6-Maria, okrenuvši se prema predstav- 
niku zakona, — zahvalite gospođi; da nije nje, bio bih vas ubio, prije 
nego što biste probavili vašu večeru, Ne bojte se više, ne ću vam više 
ništa zla učiniti. 

I, natočivši mu čašu vina, doda nasmiješivši se malko zlobno; 

— Hajde, bilježniče, u moje zdravlje! Ovo vino je dobro, i nije. 
otrovano. ' 

Nesretnom bilježniku je bilo, kao da mora progutati stotinjak 
gumbašnica, 

— Hajdemo, djeco! — poviče hajduk, — budimo veseli! Živjela 
nevjestal i ' 

I ustavši razigrano potrči po gitaru i stade pjevati pjesmicu u čast 
mladoga para, koju je netom sam ishitrio, 

Ukratko, u daljnjem toku večere i plesa, što je iza nje slijedio, 
on je bio tako ljubezan, da su ženama bile oči pune suza pri pomisli, 
da će tako lijep mladić jednoga dana možda završiti pod vješalima, 
Plesao je, pjevao i sve zabavljao. O ponoći neka djevojčica od dvanaest 
godina, na pola odjevena u trošne prnje, pristupi Josć-Mariji i reče mu 
nekoliko riječi na ciganskom jeziku, Jos€-Maria se sirese, poteče u 
staju i brzo se vrati vodeći svoga dobroga konja. Zatim, približivši se 
nevjesti i uhvativši jednom rukom uzde, reče; ' 

ki Zbogom, dijete moje duše, nikad ne ću zaboraviti trenutke, 

koje sam proveo kraj vas. To sti najsretniji, koje sam doživio već od 
nekoliko godina, Budite tako dobri, pa primite ovu sitnicu od: siro- 
maha, koji bi htio posjedovati čitav rudnik, da vam ga ponudi, <. 

U isto vrijeme pruži joj lijep prsten. | KELE 

_  Josć-Maria, klikne nevjesta, dok bude u ovoj kući samo 
komad kruha, polovica će pripadati vama. 

Hajduk stisnu ruku svim uzvanicima, čak i bilježniku, a zatim 
skočivši hitro na sedlo vrati se u goru. Tek tada je bilježniku odla- 
nulo, Pola sata kasnije stiže odred miquelet-a“); ali nitko nije vidio 
čovjeka, kojega su oni tražili, 

Prosper Mćrimće*) 
1) čitaj Anduhar; grad u španjolskoj pokrajini Andaluziji. 
2) čit. olja, španjolsko narodno jelo, sastavljeno od kuhanog mesa s mnogo 


mirodija, riječ »olla« znači lonac. 
2) čitaj montilja, vino, nazvano po gradu istog imena u Andaluziji; —- 
xeres (čit. heres), znamenito vino, nazvano po istoimenom gradu u španjolskoj 


pokrajini Kordobi. 

4) odredi narodne straže gorštaka s Pireneja, nazvani po imenu njihova 
osnivača 1675. g.; kasnije je taj naziv protegnut na oružništvo uopće. 

5) Francuski književnik, (1808.—1870.) napisao razne pripovijesti iz špa- 
njolskog života, medju njima »Carmen«, po kojoj je sastavljena opera, koju 
je uglazbio Bizet (Bize). U gornjoj crtici, iz kajige »Pisma iz španjolske«, 
pisac je obradio različite pustolovine slavnog hajduka Jos€-Maria, čija djela 
su držala u napetosti španjolsku oko g. 1830. 


Josć čitaj Hoze = Josip. 


Popijevka suncu 


Svevišnji, svemogući, dobri Gospodine! 

Tvoja je hvala, slava, čast i svaki blagoslov, 

Samo Tebi, Svevišnji, pripadaju one, 

a ni jedan čovjek nije dostojan da spomene Tebe. 
Hvaljen budi, moj Gospodine, sa svim svojim stvorenjima, 
osobito s gospodinom bratora suncem, 

koje daje dan i obasjava nas svojim svijetlom. 

Ono je lijepo i blistajući velikim sjajem 

znamenuje, Svevišnji, Tebe, 

Hvaljen budi, moj Gospodine, radi brata mjeseca i zvijezda, 
koje si stvorio na nebu jasne i drage i lijepe, 

Hvaljen budi, moj Gospodine, radi brata vjetra 

i radi zraka i radi oblaka, radi vedra i svakog vremena, 
kojim uzdržavaš svoja stvorenja, 

Hvaljen budi, moj Gospodine, radi sestre vode, 

koja je vrlo korisna i ponizna i dragocjena i čista. 

Hvaljen budi, moj Gospodine, radi sestre vatre 

kojom rasvjetljuješ noć: ' 

i ona je lijepa i vesela i jaka i silna, 

Hvaljen budi, moj Gospodine, radi naše sestre, majke zemlje 
koja nas hrani i nosi j s 

i daje različne plodove i šareno cvijeće i travu, 

Hvaljen budi, moj Gospodine, radi svih, koji praštaju od ljubavi 
prema Tebi 
i podnose nemoć i nevolju; 

blago onima, koji pate mirno, 

jer ćeš ih Ti, Svevišnji, okruniti, 

Hvaljen budi, moj Gospodine, radi sestre naše tjelesne smrti, 
kojoj ne može izmaći nikoji živi čovjek, 

Jao onima, koji umru u smrtnom grijehu! 

Blago onima, koji se podlažu Tvojoj svetoj volji, 

jer njima ne će druga smrt nauditi. 

Hvalite i blagosivajte moga; Gospodina i zahvaljujte Mu, 
služite Mu u velikoj poniznosti, 


(Preveo Milan Pavelić) Su, Franjo Asiški 
, i iški 


Urso oslobađa Ligiju 
(Iz Quo vadis-a) : 


: Za vremena Neronova uđoše u običaj u cirkusu i amliteatrima 
večernje predstave, koje su nekoć bile rijetke i samo iznimno davane. 
Augustovci su ih voljeli, jer su često poslije njih slijedile gozbe i 
pijače, koje su trajale do jutra, Premda je narod bio već presit krvo- 
prolića, ipak su, kad se pročuo glas, da dolazi svršetak igara i da će 
posljednji kršćani umrijeti na večernjoj predstavi, bezbroine gomile 
naroda nagrnule u amliteatar. Augustovci su došli svi kao jedan, 
jer su slutili, da to ne će biti obična predstava, i da je Cezar naumio 
prirediti sebi tragediju od Vinicijeva bola, Tigelin je sačuvao iajnu, 
Bikva je muka namijenjena zaručnici mladoga tribuna, ali to je samo 
još više pobuđivalo opću radoznalost. Oni, koji su viđali nekoć Ligiju 
e dinja pričali su sada čudesa o njenoj ljepoti, Druge je zani- 

alo više svega pitanje, hoće li je zaista vidjeti danas u areni, jer su 
mnogi od onih, koji su čuli odgovor, što ga je Cezar dao Petroniju 
kod Nerve, tumačili ga dvojako, Neki su naprosto mislili, da će Neron 
ipak dati ili je već dao djevojku Viniciju; spominjali su se, da je bila 

taokinja, pa da joj je slobodno bilo da štuje božanstvo, kakvo ona 
hoće, i da je međunarodno pravo ne dopušta kažnjavati, 

Neizvjesnost, očekivanje i radoznalost osvoji sve gledaoce, Cezar 
je došao ranije nego obično, i odmah, čim je došao, stadoše iznova 
šaputati, da će se ipak desiti nešto neobično, jer je Nerona osim Ti- 
gelina i Vatinija pratio: Kasije, satnik golema stasa i silne snage, 
kojega je Cezar vodio sa sobom samo onda, kad bi mu dolazila volja 
za noćno hodanje po Suburi. Opaziše također, da su i u samom po- 
zorištu poduzete mjere sigurnosti, Straže su pretorijanske bile poja- 
čane, a zapovijedao im je ne centurion, nego tribun Subrije Flavije, 
poznat radi svoje slijepe odanosti Neronu, Svi su odmah znali, da se 
Cezar želi za svaki slučaj osigurati od provale Vinicijeva očaja, i rado- 
znalost poraste još većma. 

Svi pogledi svraćali su se s napetim zanimanjem na mjesto, gdje 
je sjedio nesretni zaručnik, A on je, sasvim blijed, čela pokrivena 
kapljicama znoja, bio u neizvjesnosti kao i ostali gledaoci, ali i uzne- 
miren do dna duše. Petronije, koji ni sam nije znao točno, što će biti, 
ne reče mu ništa, samo ga je vrativši se od Nerve zapitao, da li je 
spreman na sve, a zatim, hoće li doći na igre. Vinicije odgovori na oba 
pitanja: »Dal« Ali ga u tome trnci prođoše kroz čitavo tijelo, jer se 
sjetio, da ga Petronije ne pita bez razloga. Živio je već nekoliko vre- 
mena kao nekim poluživotom, i sam je već bio spreman na smrt, a 
bio se sprijateljio i sa smrću Ligijinom, jer im je smri imala biti 
ujedno oslobođenje i vjenčanje. Ali sada je vidio, da je posve nešto 
drugo misliti izdaleka na posljednji čas kao na miran san, a opet 
nešto drugo ići gledati muke bića, dražega od života, Svi već 
nekoć pretrpljeni bolovi javiše se u njemu ponovno, Umireni očaj 
opet mu stade vapiti u duši; obuze ga stara volja, da spasi Ligiju 
pod svaku cijenu. Ujutro je htio doprijeti do »cunicula«, da se 
uvjeri, nije li Ligija u njima, ali pretorijanske su straže čuvale 
sve ulaze, i zapovijedi su bile tako oštre, da se ni poznati vojnici ne 
dadoše umekšati ni molbom ni zlatom. Viniciju se činilo, da će ga ne- 
izvjesnost ubiti prije, nego počne predstava. Negdje na dnu srca 
kucala mu je još nada, da moguće Ligije nema u amfiteatru, i da su 
sve bojazni suvišne. Časomice hvatao se grčevito te nade svom svojom 


“ snagom. Govorio je u sebi, da ju je Krist možda izveo iz tamnice, jer - 
ne če dopustiti, da je muče u cirkusu, Nekoć je ostavio sve na Njegovu. 


volju, a sada, kad se odbijen od vrata kunikula vratio na svoje mjesto 
u amfiteatru i kad se pod radoznalim pogledima, što su se na nj svra- 


407 


ćali, uvjerio, da najstrašnije sumnje mogu biti opravdane, stade Ga 
moliti u duši sa strastvenošću, gotovo sličnom prijetnji, za spas, »Ti 
možeš!« ponavljao je stežući grčevito ruke, »Ti možeš!« Prije nije ni 
slutio, da će taj čas, kad se pretvori u javu, biti tako strašan, Sad je, 
nesvijestan onoga, što se u njemu događa, imao ipak osjećaj, ako 
ugleda muku Ligijinu, da će se njegova ljubav pretvoriti u mržnju, a 
njegova vjera u očaj. | odmah je uzmaknuo pred tim osjećajem, jer 
se bojao, da ne uvrijedi Krista, kojega moli za smilovanje i za čudo. 
Nije više molio za njezin život, htio je samo, da ona umre prije, nego 
je izvedu na arenu, te je iz bezdanoga jaza bolne duše ponavljao: 
»Barem toga mi ne usktati, a ja ću Te ljubiti još više nego što sam 
Te do sada ljubio.« 

Napokon mu se misli obezglaviše kao valovi, na koje je nahrupio 
vihar, Budila se u njemu želja za osvetom i krvlju, Hvatala ga je po- 
mamna želja, da se baci na Nerona i da ga udari pred svim: gledao- 
cima, a u isti je čas osjećao, da tom željom vrijeđa iznova Krista i da 
krši njegove zapovijedi, Na mahove prolijetale su mu glavom munje 
nade, da će to sve, od čega dršće njegova duša, ipak još odvratiti sve- 
moguća i milostiva ruka, ali su se odmah i gasile kao u nekoj ne- 
izmjernoj žalosti, jer je Onaj, koji je mogao jednom riječju razoriti 
ovaj cirkus i izbaviti Ligiju, ostavio nju, premda se uzdala u Njega i 
premda Ga je ljubila svom snagom svojega čistog srca, I mislio je 
dalje, kako ona leži negdje u mračnom kunikulu, slaba, bez obrane, 
ostavljena, predana na milost i nemilost zvjerskih stražara, dišući 
možda posljednjim dahom, a on mora čekati, nemoćan u ovom stra- 
šnom amfiteatru ne znajući, kakvu su još izmislili muku, i što će za 
čas ugledati. Napokon se kao čovjek, koji se padajući u ponor hvata 
svačega, što raste nad njegovim rubom, tako i on objeručke uhvati 
misli, da je samo vjera može izbaviti, Ostalo je još samo to jedino 
sredstvo! Petar je govorio, da vjera može svijet potresti s temelja! 

Zato se sabrao, zatomio u sebi sumnju, a cijelo svoje biće usredo- 
točio u jednu jedinu riječ: »Vjerujem« i čekao je čudo, 

No kao što odviše nategnuta žica mora puknuti, tako i njega 
slomi iznemoglost. Mrtvačka bljedoća pokri mu lice, i tijelo mu se 


ostade kočiti. Tada pomisli, da mu je molba uslišana, jer evo umire. 


Učinilo mu se, da je Ligija također zacijelo već umrla, i da ih Krist 
na taj način oboje uzima k sebi; Arene, bijelih toga nebrojenih gleda- 
laca, svijetla od tisuću svjetiljaka i zubalja — svega mu toga od- 
jednom nestade ispred očiju, , 

No ta nemoć ne potraje dugo. Za čas se probudio, ili bolje, pro- 
budilo ga topotanje nestrpljivog naroda, 

— Bolestan si —, reče mu Petronije. — Zapovjedi, da te od- 
nesu kući! 

I ne pazeći, što će na to reći Cezar, ustađe, da podupre Vinicija 
i da s njime zajedno iziđe, Srce mu je prevrelo od smilovanja, a pri 
tome ga dražilo do nepodnošljivosti, što je Cezar gledao kroz smaragd 
Vinicija motreći sa zadovoljstvom njegovu bol, možda zato, da je 
piše u patetičnim kiticama i da tako izazove pljeskanje slušalaca, 

Vinicije odmahne glavom. Mogao je umrijeti u tome amliteatru, 
ali nije mogao iz njega izići. A predstava se imala svaki čas započeti. 

I doista baš u taj tren baci gradski prefekt na arenu crveni rubac, 
i na taj znak stade zveka veriga prema carskom podiju i iz tamnoga 
ždrijela iziđe u jasno rasvijetljenu arenu Urzo, 

Div je žmigao očima, očito zasjenjen svijetlom arene, zatim pođe 
na sredinu ogledavajući se oko sebe, kao da hoće razaznati, s čime 
će mu se valjati boriti. Svim augustovcima i većini gledalaca bilo je 
poznato, da je to čovjek, koji je udavio Krotona, pa kad ga ugledaše, 
nastade šaptanje po svim klupama, U Rimu je bilo dosta gladijatora, 
koji su mnogo nadmašivali obični ljudski rast, ali sličnog diva ne 
vidješe ni oči Kvirićana Kasije, koji je stajao na podiju sa Cezarom, 
činio se prema ovome Ligijcu malen čovjek, Senatori, vestalinke, 
Cezar, augustovci i narod gledali su s ushitom znalaca i ljubitelja 
njegove silne, krupne kao stupovi udove, prsa nalik na dva sastavljena 
štita, herkulska ramena. Žagor je bivao sve veći. Za to mnoštvo 
nije moglo biti većega raskoša nego da vidi ovakve mišice u igri, u 
naporu i u borbi, Žagor je prelazio u viku i grozničava pitanja, gdje 
stanuje narod, koji rađa takve ljudine. A on je stajao nasred amii- 
teatra, sličniji kamenome kolosu nego čovjeku, ozbiljna, a ujedno 
tužna barbarskoga lica, i videći pustu arenu pogledavao je začuđeno 
svojim modrim djetinjim očima sad u gledaoce, sad u Cezara, sad 
k rešetkama kunikula, otkuda je dočekivao .krvnike, ' 

U času, kad je izlazio na arenu, prosto je njeđovo srce zakucalo 
posljednji put nadom, da ga možda čeka križ, no kad nije ugledao 
križa ni gotove jame, pomisli, da je nedostojan te ljubavi, Bio je golo- 
ruk i namislio je poginuti, kako se pristojalo sljedbeniku Jaganjčevu, 
mirno i strpljivo, Međutim htio se još jednom pomoliti Spasitelju, zato 
kleknuvši na arenu sklopi ruke i diže pogled k zvijezdama, koje su 
treperile kroz gornji otvor. cirkusa, 

To se nije svidjelo narodu. Dosta im je bilo tih kršćana, koji su 


“umirali kao ovce, Svi su vidjeli, ako se div ne htjedne braniti, da će 


biti izgubljena predstava. Ovdje-ondje začulo se psikanje, Neki stadoše 
vikati mastigofore, koji su bičevima nagonili one, koji se nijesu htjeli 
boriti. Za čas sliježe se sva buka, jer nitko nije znao, što čeka diva i 
ne će li se boriti, kad se sa smrću sukobi okom u oko, 

I nijesu više dugo čekali. Najednom zaječi oštar glas mjedenih 
truba, i na taj znak se otvoriše gvozdena vrata prema carskome po- 
diju, i na arenu upade uz dreku bestijarija grđan germanski tur, koji 
je nosio na sebi žensko tijelo, 

— Ligija! Ligijal — zavapi Vinicije, 

Zatim se uhvati rukama za kosu na sljepošteaom, savije se u luk 
kao čovjek, koji je u sebi osjetio vrh od koplja, te stane promuklim, 
neljudskim glasom ponavljati: 

— Vjerujem! Vjerujem!,., Kriste! Učini čudo! 

Nije ni osjetio, da mu je u taj čas Petronije prekrio glavu togom, 
Činilo mu se, da mu smrt ili bol zastire oči, Nije gledao, nije vidio, 
Obuze ga osjećaj neke strašne praznine, U glavi mu ne ostade ni- 
jedna misao, usta su mu samo ponavljala kao u ludilu: 

— Vjerujem! Vjerujem! Vjerujem! 

Uto se amfiteatar stišao. Augustovci ustadoše svi la jedan sa 
svojih mjesta, jer se na areni događalo nešto neobično, Kad je onaj 
smjerni i na smrt spremni Ligijac ugledao svoju kraljevnu na rogo- 
vima divlje zvijeri, skoči kao opržen živom vatrom i pognuvši se po- 
trči ispoprijeka k bijesnoj životinji. 

Iz svih se prsiju ote kratak uzvik čuđenja, za kojim nastade nijema 
tišina, Ligijac dopade u tren oka pomamnome biku i uhvati ga za 
rogove, 

Sva prsa prestadoše disati, U amfiteatru se moglo čuti, gdje muha 
leti, Narod nije htio vjerovati svojim očima, Oikad je Rim nastao, nije 
se vidjelo ništa slično, 

Ligijac je držao divlju zvijer za rogove, Noge mu utonuše do gle- 
žanja u pijesak, kiščma mu se savila kao zategnut luk, glava upala 
među ramena, a na rukama mišići nabreknuše, da je koža gotovo pu- 
cala od njihova napora, ali je ipak zaustavio bika na mjestu, I čovjek 
i zvijer bili su nekoliko časaka tako nepomični, da se gledaocima či- 
nilo, da vide kakav prizor, koji predstavlja djela Herkulova ili Teze- 
jeva, ili skupinu isklesanu od kamena, No u tom prividnom miru 

:opažalo se strašno napinjanje dviju sila, koje servu. Tur se ukopao 
«kao i čovjek nogama u pijesak, a mrko kosmato njegovo tijelo skupilo 
«se tako, da je bio nalik na golemu kuglu, Tko će prije smalaksati, tko 
'će prvi pasti? To je pitanje, koje je za gledaoce, zaljubljene u borbe, 
imalo veće značenje, nego njihova vlastita sudbina, nego čitav Rim i 
njegova: vlast nad svijetom. Onaj Ligijac bio im je sada polubog, do- 
stojan časti i kipova, I sam je Cezar ustao, Čuvši za snagu toga 
čovjeka on i Tigelin naročito su priredili takvu predstavu i podsmije- 
vajući se govorili su: »Neka onaj Krotonov krvnik svlada tura, kojega 
mu izaberemo.« A sad su gledali u čudu prizor, koji je bio pred njima, 
kao nešto nevjerojatno, a da bi to mogla biti java, U amfiteatru su se 
vidjeli ljudi, koji su uzdigli ruke i tako ostali, drugima je znoj oblio 


čelo, kao da se i sami bore sa životinjom. U cirkusu se samo čulo . 


pucketanje plamena u svjetiljkama:i šuštaj ogaraka, koji su padali 
iz zubalja. Glasovi su zamrli gledaocima u ustima, a srca su im udarala 
u grudima, kao da će ih razbiti. Svima se činilo, da borba traje 
vjekove. ' 

A čovjek i zvijer stajali su još neprestano nepomično, u teškom 
naporu, rekao bih, ukopani u zemlju. 

Uto gluha, jeku slična rika odjekne s arene, za kojom se iz svih 
prsiju otkine uzvik, a onda zavlada i opet tišina, Ljudi su mislili, da 
snivaju: ona grdna glava bivola stala se kretati u gvozdenim rukama 
barbarinovim, 

A lice Ligijčevo, vrat i ramena pocrvenješe kao grimiz, leđa se 
saviše još jače. Vidjelo se, da pribire posljednju snagu, ali mu 
ne će više dugo trajati. 


Sve mukliji, hrapaviji i sve bolniji rik turov smiješao se s hra«, 


pavim odisanjem prsiju divovih, Glava se životinjska kretala sve više, 
a iz gubice ispade dugi zapjenjeni jezik, Još časak, i do ušiju bližih 


gledalaca doprije kao treska polomljenih kostiju, a zatim se zvijer iz- 


vali na zemlju smrtno zavinuta vrata, 


Div odmah skine u tren oka konopce s njegovih rogova i uzevši 
djevojku na ruke, stade još naglije disati. Lice mu je problijedilo, kosa 
mu se lijepila od znoja, pleća i mišice bile su mu kao prelivene vodom, 
Časak je još stajao, kao da je napola u besvjestici, no zatim podigne 
oči i stade gledati gledaoce, 

A amfiteatar je pomahnitao, Zidovi zgrade stadoše se tresti od 
vike nekoliko desetaka tisuća gledalaca, Otkako su se započele igre, 

nije bilo takvog zanosa. Oni, koji:su sjedili u višim redovima, ostaviše 
ihi stadoše silaziti u niže gurajući se u prolazima između klupa; da 
bliže ogledaju orijaša, Odasvud zaoriše strastveni, uporni glasovi za 
:milost, koji se zamalo pretvoriše u jedan opći krik, Taj je div postao 
sada drag ovome narodu, koji je nadasve ljubio tjelesnu snagu, on 
je postao prva glava u Rimu, A on je razumio, da svjetina traži, da 
mu se pokloni život i vrati sloboda, ali očito mu nije bilo stalo samo 
do sebe. Neko se vrijeme ogledavao oko sebe, zatim se približi car- 
skome podiju i njišući tijelo djevojčino na pruženim rukama diže oči 
s izrazom smjerne molbe, kao da je htio govoriti: 

— Na nju se smilujte! Nju spasite! Ja sam to za nju učinio! 

Gledaoci su dobro razumjeli, što je molio, Videći onesviještenu 
djevojku, koja se pri golemu tijelu Ligijčevu učinila kao malo dijete, 
ganuće osvoji narod, vitezove i senatore, Njena sitna prilika onako 
bijela, kao da je isklesana od alabastra, njena nesvjestica, jeziva 
opasnost, iz koje ju je izbavio div, i najposlije njena ljepota i njegova 
odanost dirnuše srca. Neki su mislili, da to otac moli smilovanje za 
svoje dijete. Samilost bukne žestoko kao plamen, Dosta je već bilo 
ljudima krvi, dosta smrti, dosta muka, Zagušeni suzama stadoše gla- 
sovi vapiti milost za oboje. 

Urzo je međutim obilazio arenom i njišući neprestano djevojku 
na rukama kretnjom je i očima molio za nju život. Uto Vinicije skoči 
s mjesta, preskoči ogradu, koja je dijelila prva mjesta od arene, i pri- 
trčavši Ligiji pokri njeno tijelo, 

Zatim razdere tuniku na prsima i otkri time brazgotine od rana, 
zadobivenih u armenskom ratu, te pruži ruke prema narodu. 

Tada zanos svijeta prijeđe svaku mjeru, koja se ikada vidjela u 
amfiteatrima. Svjetina stade topotati i urlati, Glasovi, koji su vikali 
milost, postadoše prosto grozni. Narod se nije više zauzimao samo za 
rvača, nego je ustajao i na obranu djevojčinu i vojnika i njihove lju- 
bavi. Tisuće se gledalaca okrenulo Cezaru sijevajući očima od gnjeva 
i stisnutih pesnica. No on je otezao i skanjivao se, Vinicija nije doista 
mrzio i do smrti Ligijne nije mu ništa stalo, ali bi volio da vidi tijelo 
djevojčino isparano rogovima bivola ili razderano zubima zvijeri. Nje- 


Sova okrutnost, kao i izrođena mašta i izrođene požude, nalazile su 


neku nasladu'u sličnim prizorima, A sad eto narod je htio da ga toga 
liši, Na tu misao pojavi se gnjev na njegovu ugojenu licu, Taština mu 
također nije dopuštala, da se pokori volji svjetine, a u isti mah nije 
joj se smio radi prirođene strašljivosti protiviti, 

Zato ustade i pogleda, ne će li barem među augustovcima opa- 
ziti, da drže palce okrenute k zemlji za znak smrti, No Petronije je 
držao ruku uzdignutu uvis gledajući pri tom gotovo izazovno u nje- 
govo lice, Praznovjerni, ali snošljivi Vestin, koji se bojao duhova, ali 
se nije bojao ljudi, davao je znak milosti, To je isto činio senator 
Scevin, i Nerva, Turije Senecion i stari čuveni vojvoda Astorije Ska- 
pula i Ontistije i Pizon i Vetus i Krispin i Minucije Termo i Poncije 
Telesin i Trazeja, kojega je narod štovao kao najuglednijega, Kad je 
to Neron vidio, odmače smaragd od oka s izrazom prezira i uvrijeđe- 
nosti, kad li se uto Tigelin, kojemu je bilo stalo i do toga, da prkosi 
Petroniju, sagne i reče, 

— Ne uzmiči, božanski: imamo pretorijance, 

Nato se Neron osvrne onamo, gdje je zapovjedništvo nad preto- 
rijancima držao oštri i doslije svom dušom njemu odani Subrije Flavije, 
i ugleda neobičnu stvar. Lice staroga tribuna bilo je grozno, ali obli- 
veno suzama i ruku je uzdigao gore za znak milosti, 

Međutim narod stade hvatati bijes. Uzdigla se prašina od topota 
nogu i zaklonila amfiteatar, Usred vike čuli su se glasovi; 

— Riđobradi! Krvnik svoje matere! Palikuća! 

Neron se prepade, Narod je bio svemoćni gospodar u cirkusu. 
Pređašnji cezari, a osobito Kaligula, znali su kadšto doduše i raditi 
protiv njegove volje, ali to je izazivalo svagdje nemire, koji su dovodili 
i do prolijevanja krvi. No Neron je bio u drukčijem položaju, Ponaj- 
prije kao komedijant i pjevač trebao je naklonosti naroda, zatim htio 
ga je imati uza se protiv senata i patricija, a najzad je poslije požara 
Rima nastojao svakojako da ga predobije za se i da svrati njećov 
gnjev na kršćane, Razumio je napokon, da bi bilo opasno duže opirati 
se, Sumnja, zametnuta u cirkusu, mogla je zahvatiti sav grad i imati 
neproračunane posljedice. ' 

Pogleda zato još jednom Subrija Flavija, satnika Scevina, senato- 
rova rođaka, vojnike, i videći svuda namrštene obrve, uznemirena lica 
i uprte u sebe oči, dade znak milosti, Tada se gromovit pljesak raz- 
liježe odozgo do dola, Narod je već bio siguran za život osuđenih, 
jer su odsele oni dolazili pod njegovu zaštitu, pa ih ni Cezar ne bi smio 
dulje goniti svojom srdžbom, 

Henrik Sienkiewicz 

Panem et circenses 


Zar kuga crna silnim Rimom vlada, 
il mori glad i bijedni narod bije, 

da posred trga prijestolnoga grada 
ni glasa čut, ni stvora vidjet nije? 


A što se tamo prema cirku mete 
u crnu skupu kano neman gadna? 
Augustus Cezar igre daje klete: 
igara vijek je željna raja jadna! 


I već je cirkus pun! Plemići stari, 

a do njih narod, — ondje puk se reda; 
o igri samo svatko zborit mari, 

te željno svatko, što će biti, gleda. 


Augustus sam u sjajnu spratu sjedi; 
prezirce zuri, pa iz oka toga 


oholost sipa, svakog da pobijedi, 


tko osim njega inog štuje boga, 


Na glavi lovor; — grimiz o ramenih, 
ko svježa krv tiranstvo mu svjedoči, — 
s tiranstva mu se obraz zar rumeni? 
Ne pozna stida, tko se tako koči! 


I mignu Cezar! Širom vrata zinu: 
na pozorište četa stupa ljudi, 

ne ljudi jurve, — roblja uistinu, 
a roba nitko čovjekom ne sudil 


. Gle, kako smjelo pijesak gaze žuti 


približujuć se Cezarovu spratu, 
gle, kako svaki jakost svoju ćuti, — 
a smrt im blijeda sjedi jur na vratu. 


I prvi od njih zirnuv k caru smjelo 
zaklikta: »Zdravo, Cezar imperator, 
pozdravljaju te mrućil« Hajd na djelo, 
u borbu stupaj svak: na smrt i zator! 

Zašuti sve! A štit o štit se tresnu, 


zatrepti zrakom mača ljutih blijesak: — 
raspoznat ne ćeš, komu noga klecnu, 
al vidiš, gdje se krvlju rudi pijesak, 


Strahote grozne stvaraju čudesa, 
i stoji cika, zveket, jauk, buka: — 


grozotom takvom had se valjda siresa, 
kad duše cvile posred vječnih muka, 


Jur pade rob! Na izmučene grudi 
koračio je pobornik mu jači, 
a tomu oko sijeva, krvi žudi; 


ko divlje zvijere plijen sa slašću kvači. 


No prije nego mač mu u vrat rine, 


obratio se k puku, taj nek zbori: 


Je 1 vrijedan jadnik, da mu milost sine — 
il da se plijenom pticam' vranim stvori? 


A puk, a narod? Grči palce, viče: 
»Umori, ubijl« Smilovanja nema, 


slobode tko ne pozna, strah gdje niče, 


tko srca nema kao zvjerad nijema! 


I mahnu rob: iz polumrtva tijela 


krv briznu tokom — roba nije više! 
Zabahti pljeskom, bukom kuća cijela, 


iz grudi punih ropstvo svaki diše, 


Naslađuje se svatko ropskom krvi,' 
u pijesak štono lakomi se skriva; 


taj narod sad — gospodstvom nekoć prvi — 


šta želi još, kad glava tek je živa? 


Podnimio se Cezar, gorski lave, 


u žamor mu se kletva s usta gubi: 


»Oh zašto narod nema jedne glave, 


da jednim mahom Cezar mu je srubil« 

Vremena već su prošla — igre, hljeba, — 
tiranstvo pade, ropstva više nije; 

al danas veća jošte neman vreba, 
lukavstvom sipa otrov poput zmije, 


A puk, a narod? — Zalud svaka varka, 
otrovat ne ćeš miloga mi roda; 
u grudi svakom iskra sijeva žarka: 
Duševna to je prosvjeta, sloboda! 
Hugo Badalić 


Sveta noć 


Bio je jednom jedan čovjek, koji 
je pošao u mrklu noć, da posudi 
vatre. Išao je od kuće do kuće i 
kucao na vratima. »Ej, dragi ljudi, 
pomozite mil« govorio je. »Žena 
mi je upravo rodila djetešce, i mo- 
ram zapaliti vatru, da nju i mališa 
ogrijem«. 

Ali je bila gluha noć, Svi su 
ljudi spavali, i nitko mu nije 
odgovarao, 

Čovjek je išao te išao. Napokon spazi u velikoj daljini svjetlost. 
Pođe u tom pravcu i nađe oganj, gdje na polju gori. Oko vatre je 
ležala gomila bijelih ovaca i spavala, a stari pastir čuvao je stado. 

Kad je čovjek, koji je išao posuditi vatre, došao do ovaca, vidi 
tri velika psa, gdje kod nogu pastirovih počivaju i spavaju, Spazivši 
Psi čovjeka, koji je išao prema vatri, sva tri se probude i otvore ralje, 
kao da hoće zalajati, ali se nije čulo glasa, Čovjek je vidio. kako su 
im se zubi pri svjetlosti vatre zabliještili i kako su svi nasrnuli na nj. 
On je osjećao, kako je jedan zinuo, da ga zgrabi za noge, a drugi za 
ruku, dok ga je treći spopao za grkljan, Ali gubice i zubi, kojima su 
Psi htjeli ugristi, nijesu ih slušali, i tako se čovjeku ne dogodi ni 
najmanje zlo. 

Nato se čovjek htio zaputiti dalje, da nađe, što mu treba. Ali 
ovce su tako nagusto ležale jedna do druge, leđa uz leda, da nije 
mogao naprijed. Nato se čovjek popne na leđa životinja i preko njih 
je išao prema vatri. I nijedna ovca nije se probudila ni maknula, 

Kad je čovjek došao do vatre, digne pastir glavu, Bio je to već 
čovjek star i mrzovoljast: osoran i nemilostiv prema svakome. Vi- 
djevši stranca, gdje ide prema njemu, zgrabi svoju šiljastu batinu, 
koju bi držao u ruci, kad je svoje stado čuvao, i baci je na njega. 
Batina sa zvizgom poleti prema čovjeku, ali prije nego što ga je pogo- 
dila, skrene na stranu i šikne pokraj njega daleko u polje, 

Nato čovjek dođe k pastiru i reče mu: »Dobri prijatelju, pomozi 
mi i posudi mi malo vatre, Žena mi je upravo rodila djetešce, a ja 
moram vatru naložiti, da ogrijem nju i mališa«, Pastir bi najradije 
rekao, da ne da, ali kad je na to pomislio, da psi čovjeku nijesu mogli 
ništa nažao učiniti, da ovce nijesu pred njim pobjegle, i da ga njegova 
batina nije htjela udariti, malo se prestraši te se ne usudi strancu 
odbiti molbu, 

»Uzmi, koliko trebaš«, reče čovjeku, 

Ali vatra je bila već gotovo sva izgorjela, Nije više preostalo ni 
cjepanice ni ugarka, nego samo velika hrpa žeravice, a stranac 
nije imao ni lopate ni posude, u kojoj bi ponio užareni ugljen. 

Vidjevši to pastir reče mu još jednom: »Uzmi, koliko trebaši« I 
veselio se, da čovjek ne će moći vatre odnijeti, Ali čovjek se sagne, 
uzme golim rukama ugljen iz pepela i metne ga u svoju kabanicu, Niti 
je ugljen opalio njegovu ruku, kad ga se dotakao, niti je opalio nje- 
govu kabanicu, nego ga je čovjek nosio, kao da su to orasi ili jabuke. 

Kad je pastir. koji je bio zao i mrzovoljast čovjek, sve to vidio, 
sam se u sebi počne čuditi: »Ta kakva je to noć, u kojoj psi ne grizu, 
ovce se ne plaše, koplje ne gađa, i vatra ne pali?« Zovne natrag 
stranca, te ga zapita: »Ta kakva je to noć? I kako to, da je sve prema 
tebi tako milostivo?« 

Nato će čovjek: »Ne mogu ti reći, ako ti sam ne vidiš«, I htio je 
poći dalje svojim putem, da naloži vatru, pa da može ogrijati ženu i 
dijete, 

Ali pastir odluči, da ne pusti čovjeka s očiju, dok ne sazna, što 
to sve znači, On ustane i pođe za njim, dok nije došao do njegove 
kuće, : 

Sad pastir vidi, da taj čovjek nije imao ni kolibe, da u njoj sta- 
nuje, nego je stanovao zajedno sa ženom i djetetom u jednoj gorskoj 
spilji, koja se sastojala od samih golih kamenih stijena. ' 

No pastir je mislio, da bi se dijete u hladnoj spilji moglo smr- 
znuti, pa premda nije baš bio srca milostiva, ipak ga se to dojmilo, 

te odluči pomoći djetetu. Skine svoju torbu s leđa, te izvuče iz nje 
meko, bijelo ovčje runo, pa ga dade strancu, da položi na nj dijete, 

Ali u tom času, kada je pokazao, da i on može biti milosrdan, 
otvore mu se oči i vidi. što prije nije vidio, i čuje, šlo prije nije 
mogao čuti, ' E ' 

On vidi, da je okolo naokolo njega stajalo kolo malih anđelaka 
sa srebrnim krilima, Svaki je od njih imao gusle u rukama, i svi su 
glasno pjevali, da se ove noći rodio Spasitelj, koji će svijet spasiti od 
njegovih grijeha. 

Sad on razumije, zašto su ove noći sve stvari bile tako dobre 
volje, da nijesu nikome ništa htjele nažao učiniti, 

A nijesu bili anđeli samo oko pastira: nego ih je on svagdje 
vidio. Oni su sjedili u spilji, i oni su sjedili na brdu, i oni su letjeli 
pod nebom, U velikim jatima išli su oni preko puta, stajali i pogle- 
davali dijete. ' 

Radost, i veselje, i igranje vladalo je svuda, i to ie sve vidio 
pastir u tamnoj noći, u kojoj prije nije mogao ništa opaziti, I on se 
veselio, da su mu se oči otvorile, te je pao na koljena i hvalio Boga. 


Selma Lagerlof 


Bog zna, kako će kazniti čovjeka 


Bio jedan veoma bogat gazda; imao je prostrano stanje i u njemu 
svega u izobilju. Jednom je imao goste i rekao im: »Da mi stanje 
izgori, znao bih sebi pomoći«, Što je rekao, to se i dogodilo. Dok se 
on tako s gostima zabavljao, izađe netko na dvorište i odmah se vrati 
pa poviče: »Gori — kod vas goril« — »Kad gori, neka goril« reče 
gazda, Nije gasio, a ni drugima nije dao gasiti; tako je sve izgorjelo 
do temelja. Gazda se nije mnogo žalostio; imao je novce sakrivene 
u vrbi nad vodom i bio je za njih siguran, Iznenada došla je poplava, 
podrovala vrbu i odnijela je. 

Tako je taj čovjek postao siromah i služio kao listonoša, 

Dogodi se jednom, da ga je na putu zatekla noć, pa je morao 
moliti za konak kod bogatoga i dobrodušnoga gazde, Iza večere, prije 
spavanja, razgovarahu o svemu i svačemu, I putnik počne pripovije- 
dati, kako je i on bio bogat; kako je pogorio i zapao u bijedu, »Imao 
sam doduše«, reče, »još malo novaca i sakrio ih u vrbu; ali je došla 
poplava, podrovala vrbu i odnijela moje novce, Tako sam ostao bez 
svega, i pod starost ću valjda morati prosjačiti«. Čuvši to gazda 

pogleda na svoju ženu. Ta je vrba doplovila pod njihov sjenik, a kad 
su je sjekli, isipaše se iz nje novci. Muž i žena izađoše u komoru i 
počeše se savjetovati, na koji bi način ovome čovjeku vratili novce, 
da ne sazna, kako je do njih došao. »Znaš, što ćemo učiniti?« reče 
gazda, »Izrezat ćemo donju koru od kruha, izvadit ćemo sredinu, 
staviti unutra novce i korom ih nanovo pokriti, a kad od nas pođe, 
dat ćemo mu kruh na put«, Tako i učiniše. Ujutro, kad je odlazio, 
dadoše mu hljeb kruha i rekoše: »Uzmite, dobro će vam doći na 
putu!l« Uzme, zahvali i pođe svojim putem. Na putu ga sretoše 
trgovci svinjama, kakvi su prije i k njemu dolazili; zapitaše ga, ima 
li što za prodaju. On im odgovori: »Imao sam također, ali me stigla 
nesreća — pogorio sam i sada moram služiti«, Uto odjednom segne 
za torbom i reče: »Kupite od mene ovaj hljeb, nisam gladan i teško 
mi je nositi ga; bolje će mi na putu doći kakav groš«, 


Dogovoriše se trgovci, uzeše hljeb, a on novce, i raziđoše se, Iza 
“toga dođoše ti trgovci u ono selo k onome istom gazdi, čiji je bio 
taj hljeb, i zapitaše, ima li što za prodaju. »Ja nemam, ali Bog ima«, 
odgovori gazda; »sjednite malo i otpočinitel« I naloži ženi, da ih po- 
časti. A oni mu rekoše, da ne treba, »Kupili smo na putu hljeb kruha 
od nekakvoga čovjeka, koji raznosi pisma, »Gazda i njegova žena 
odmah se dosjetiše jadu. Kad trgovci izvadiše hljeb i položiše ga na 


stol, bio to uistinu onaj, koji su dali putniku. Gazda pogleda na ženu. 


i reče gostima: »Hajdemo prije pogledati svinje, valjda ćete nešto 
kupiti«. — »Hajdemo«, rekoše te izađoše iz kuće. Gazda namigne 
ženi, a ova je već znala, što hoće. Pošto su izašli, donese drugi hljeb 
i položi ga na stol, a onaj odnese, Vratiše se, dogovoriše za svinje 
i odoše, 


Nakon nekoga vremena opet je taj čovjek nosio pismo i došao 
k onome gazdi na konak, Gazdi i gazdarici bilo je to drago: mislili 
su, da će mu sada nekako vratiti novce. Počastiše ga, dadoše mu 
konak, a kad je izašao van, zamotaše novce u rubac i metnuše mu ih 
u torbu; zatim mu dadoše zajutrak i oprostiše se s njim, Listonoša 
ode te idući stazom po voćnjaku pomisli: »Gle, kako su krasne ove 
jabuke! Ubrat ću ih nekoliko sebi za put«. Objesi torbu o drvo, da 
mu ne smeta, i posegne za jabukama. Ali upravo u taj čas dođe 
gazda, Videći ga ovaj čovjek brzo pobjegne, a torbu ostavi na drvetu. 
Gazda je opazi, malo se zamisli te reče: »Siromah, uplašio se čak je 
i torbu zaboravio«, 

Skine je govoreći: »Morat će ići preko brvi; požurit ću se kroz 
ovo grmlje, da me ne vidi, i položit ću torbu na brv; tamo. će je 
sigurno uzeti«, I učini tako. Optrči okolo, položi torbu s novcima na 
brv i sjedne iza nedalekoga grma pazeći, šta će ovaj učiniti, Za čas 
dođe putnik k brvi te sklopivši oči zamisli se i reče: »Dobro, da još 
vidim, te mogu služiti kao listonoša i sebi kruh zarađivati! Šta bih 
radio, da oslijepim, kako bih prešao preko brvi? Pokušat ću, da li će i 
mi to uspjetil« Zažmiri te tuckajući štapom po brvi pođe dalje, pre- 
korači torbu i ode. A gazda je to promatrao kao omamljen i reče 
glasno: »Razljutio je Gospodina Boga!« 

Karel Jaromir Erben 


smo 


Božić staroga pastira 


Selo je živjelo opet kao i prije. Brige su postajale sve veće i 
veće, jer se približavao Božić, a tada ljudi dvostruko osjećaju siro- 
maštvo i nestašicu. : 

Tik pred blagdan i vrijeme se pogoršalo, Nad kućama su se 
gomilali tamni, teški oblaci, i sumorna polutama je pritiskivala selo, 
Nikako se nije htjelo razvedriti. Umorne, teške snježne pahuljice 
lepršale su cijeli dan, a poslije podne u četiri sata već se moralo 
paliti svijetlo. Navečer su male sjajne točkice brzo prestale svijetliti 
u selu, a iza tamnih prozora nije bilo čuti ni daha, ni šušnja, SH 

— Ove godine ćemo imati vrlo tužan Božić! — govorili su ljudi. 

Nisu imali razloga da se bilo čemu vesele, ali ipak Isusovo ro- 
đenje se moralo dostojno proslaviti. | E 

U petak se i stari pastir uputio u selo. Napustio je svoju snježnu 
planinu i pokucao na vratima župnikova stana. Na ramenu je nosio 
lijep bor, pun snijega. 

— Otkuda vi tako kasno? — iznenadio se župnik, 

— Morao sam sići zbog blagdana! — odvrati stari Alojzije tre- 
sući snijeg sa sebe. — Želio bih na Badnjak zapaliti barem jednu 
malu svijeću!... Zato sam mislio, ako već prolazim ovuda, pokucat 
ću i kod velečasnoga, a da baš ne dođem praznih ruku, odsjekao 
sam ovaj mali bor, da i vi imate božićno drvce!.,. 

Svećenik je bio ganut i tužan u isti mah. : 

— Zahvaljujem vam, ali ja sam sam i već odavna svetkujem 
Božić bez bora. 

— Ništa zato! — smiješio se stari. — Samo vi ukrasite drvce 
i zapalite svijeće, inače ne ćete znati, da je Badnjak, 

— Imate pravo, Alojzije! — odvrati svećenik i pomisli, koliko 
prirodne i urođene nježnosti ima u tom poludivljem pastiru. 

Ove jednostavne i tople riječi su mu godile, Brđanin je ispunio 
kuću blaženim mirom svoje čiste, jednostavne duše i mirisom svojega 
sočnoga govora, Širio je oko sebe toplinu, snagu i povjerenje. Sve- 
ćenik se veselio, da je došao i zadržao ga preko noći, Ponudio mu 
je da jede, a poslije večere su se malo porazgovorili, 

Sutradan stari pastir napravi stalak za bor, nacijepa drva za 
blagdane i počisti dvorište od snijega, 

“Sumrak se već spuštao, kada se počeo spremiati na put, 

— Eto, ja ću polako kućil | 

Svećenik ga je zadržavao, ' 

— Poslušajte me, Alojzije! Nemojte ići nikuda. Budite moj gost 
preko Božića! 

— To je nemoguće! — prestrašeno će stari, — Božić je samo 
onda Božić, ako ga kod kuće slavimo. Na taj dan se i divlje zvijeri 
zavlače u svoja skrovišta... Kakav bi to bio Badnjak, ako ne bih 
bio kod kuće? Nemojte, velečasni, ni govoriti o tome. 

— A što ćete raditi sami kod kuće na Badnjak? — pitao je 
svećenik radoznalo. 


— Zapalit ću ovu malu svjećicu, koju sam kupio u zadruzi, 


molit ću se pred njom, a malo ću i pjevati.,, Moja dva psa će gle- . 


dati,.. Vatra će veselo pucketati, i mi ćemo čekati Isusa... Ne 
mogu Ga dočekati u hladnoj izbi, zaključanih vrata!l... To i vele- 
časni mora uvidjeti!.., Ove godine će možda i drvosječe doći k meni, 
jer smo se dogovorili, da ćemo prikvsati Isusovo rođenje onako, 
kako je to u knjigama opisano. 

Svećenik se začudio. 

— Kako ćete vi to prikazati? 

Stari se malo stidio i nećkao, ali konačno se odvažio i rekao: 

— Ima u mojoj blizini jedna velika spilja, u kojoj smo napravili 
male jaslice, Sva je spilja posuta slamom. Kraj jaslica ćemo metnuti 
dva vola, utjerat ćemo nekoliko ovaca, da bude upravo onako, kako 
je napisano u knjigama... A i ostale uloge smo već podijelili... 
Eto, tako će biti..: Zato vas molim, da me ne zaustavljate, jer ja 
moram biti tamo... ' 

Svećenik se tronuto zamislio, 

— E, kad je tako, onda samo idite, dragi Alojzije! 

Brđanin se sav sretan mašio svoje torbe i veselo uputio u pla- 
ninu. Bio je sav usopljen od žurbe, jer nikako nije htio zakasniti na 
božićne igre... 

Svećenik je dugo gledao za njim, Zaviđao je tom priprostom 
čovjeku i utonuo u duboku sjetu — —- — 

: Jozsef Nyiro 


Turnir u Ashbyu 


Pošto je bilo određeno, da gospođa Rowena bude kraljica vite- 
ške igre, i pošto su je smjestili na njeno časno mjesto, zaori kli- 
canje svjetine, koje umalo što nije zaglušilo glasnu zveku trubalja. 
Sjajne zrake svijetloga sunca ogledahu se u blistavom oružju vite- 
zova, koji se skupiše na suprotnim krajevima pregrade, da se ozbiljno 
posavjetuju, kako će najbolje urediti bojni red i održati mejdan. 

Nato glasnici dadoše znak, da se svjetina smiri, dok bi se pro- 
čitali zakoni turnira, Zakoni su bili tako sastavljeni, da se donekle 
smanje pogibli igre, a ta je opreznost bila to potrebnija, što je 
bilo određeno, da se mejdan bije oštrim mačevima i šiljastim ko- 
pljima. 

Borcima je bilo zabranjeno bosti mačem, a samo je udaranje 
bilo dopušteno. Buzdovanom ili nadžakom mogli su se vitezovi po 


volji služiti, no bodež bijaše zabranjeno oružje. Koji je vitez spao 


s konja, smio je ponoviti mejdan stojećke s kojimgod vitezom od 
protivne stranke, koji bi također ostao bez konja; u tom je slučaju 
konjanicima bilo zabranjeno navaliti na nj. Ako je koji vitez od 
svoga protivnika bio dognan na kraj pregrade, tako da se tijelom 
ili oružjem taknuo plota, morao se priznati pobijeđenim, a opremu 
i konja njegova predavali su protivniku, da radi s njima, što ga volja. 
Takvu vitezu nije bilo dopušteno biti i dalje dionikom junačkoga 
mejdana. Ako je koji borac pao, te nije bio kadar sam stati na noge, 
smio je štitonoša ili paž njegov ući u pregradu i odvući gospodara 
svoga iz gužve, ali i u tom slučaju smatrao se vitez pobijeđenim, 
a oružje i konja dosuđivali su pobjednicima. Borba je trebala pre- 
stati, čim kraljević Ivan baci svoj kraljevski štap; to se obično ra- 


“dilo, da se spriječi uzaludno prolijevanje krvi, kad bi strašna igra. 


predugo trajala. Svakom vitezu, koji bi prekršio zakone turnira ili 
drukčije kako povrijedio načela časnoga viteštva, uzeli bi oružje, 
štit bi njegov okrenuli, a njega samoga posadili jahaćke na plot pre- 
grade, da za kazan svoga neviteškog vladanja bude izvrgnut opće“ 

nomu ruglu. Pošto oglasiše te odredbe, glasnici završiše svoj govor 
i opomenuše svakoga čestitog viteza, da izvrši dužnost i steče milost 
kraljice »ljepote i ljubavi«. Nakon toga vratiše se oni na svoja 
mjesta. 

Vitezovi ušavši na oba kraja pregrade u dugoj povorci poredaše 
se u dva reda, točno jedni prema drugima; vođa svake stranke stade 
u sredinu prednjega reda, ali istom onda, kad je brižno pregledao 
redove svoje stranke i svakoga postavio na svoje mjesio. 

Bio je krasan, no ujedno strašan prizor za svakoga gledaoca, 
kad bi pogledao te hrabre borce na vatrenim konjima i u bogatoj 
opremi, gdje stoje spremni za groznu borbu; jašući na bojnim se- 
dlima poput željeznih stupova iščekivali su znak za borbu jednako 
željno kao i njihovi plemeniti konji, koji su ržući i udarajući kopi- 
tom o zemlju pokazivali nestrpljivost. 

Ali još su vitezovi mirno držali u vis svoja duga koplja; sjajni 
šiljci blistahu se u svijetlu sunca, a zastavice, kojima su koplja bila 
nakićena, lepršahu nad perjanicom šljemova. Tako ostadoše, dok 


nijesu redatelji točno i pomnjivo pregledali njihove redove, da ne bi - 


koja stranka imala više ili manje od određenoga broja boraca. Broj 
bijaše sasvim jednak. Redatelji izađoše iz pregrade, a Vilim Wyvil 
dade gromovnim glasom znak: Naprijed! Na tu riječ zatrubiše tru- 
blje — borci naglo spustiše koplja i prirediše ih za navalu — mamuze 
se zabodoše u bedra konja, i prednji redovi obiju stranaka srnuše 
jedan protiv drugoga s tolikom silom, da se tresak njihova sukoba 


čuo milju daleko. Stražnji redovi primicahu se laganijim korakom, ' 


jedni, da pomognu pobijeđenima, a drugi, da se posluže uspjehom 
pobjednika. 

Posljedice sukoba nijesu se odmah mogle vidjeti, jer prašina, 
uzdignuta nogama od toliko konja, zamračivaše zrak; nekoliko vre- 
mena prođe, dok su zabrinuti gledaoci mogli razabrati sudbinu po- 
jedinih boraca. Kad se prašina slegla, opaziše, da je polovica vite- 
zova sa svake strane spala s konja: jedni vještinom protivnikova 
koplja, drugi većom težinom i jakošću dušmanina, koja u isti čas 
obori i konja i konjanika. Neki od njih već bijahu stali na noge i 
zametnuli borbu s onima od protivnika, koji su također ostali bez 
konja, a više njih s obadvije strane, koji su bili teško ranjeni, te 
nijesu mogli nastaviti mejdana, ustavljahu krv tkanicama i nastojahu, 
da se uklone iz meteža. Konjanici, kojima su gotovo sva koplja bila 
polomljena od žestine nasrtaja, stadoše sad izbliza boriti se mače- 

vima kličući svoje lozinke i udarajući po protivnicima, kao da čast 
i život zavisi o uspjehu borbe. 

Naskoro se još uveliča metež dolaskom stražnjih redova oba- 
dviju stranaka, koji su dotada stajali u pričuvi, a sad su priskočili 
u pomoć drugovima. Pratioci božjaka Brian de Bois-Guilberta, koji 
vođaše jednu stranku, klicahu: »Beau-seant! Beau-seant! — Za hram! 
Za hraml!«; protivnici pak njihovi, kojima stajaše na čelu nepoznati 
vitez, odvraćahu im: »Desdichado! Desdichado!« — uzimajući za lo- 
zinku znak na štitu svoga vođe, 


Pošto se vitezovi tako zakvačiše, borilo se s obje stone s naj- 
većom žestinom, ali s nejednakom srećom. Gužva boraca primicala 
se sad k južnom, sad k sjevernom kraju pregrade, već kako je koja 
stranka bila jača. Prasak udaraca i vika boraca miješala se u gro- 
zan sklad sa jekom trublja, koja zaglušivaše stenjanje onih, što 
su pali i valjali se bez pomoći pod nogama konja. Sjajna odora vite- 
zova, koja je naskoro bila zaprljana prašinom i krvlju, savijaše se 
pod udarcima mača i nadžaka. Ponosne perjanice, pokidane sa šlje- 
mova, lepetahu zrakom poput pramena snijega. Štogod je ispočetka 
bilo lijepo i prijatno u toj junačkoj igri, iščeznulo je netragom, a 
što je sad oko gledalo, pobuđivalo je samo grozu ili sažaljivanje. 

Ali sila navike tolika je, da su ne samo prosti gledaoci, koje 
je naravno privlačio pogled tako grozan, već što više i odlične go- 
spođe, koje se gurahu na galerijama, gledale borbu; dašto s nekom 
jezom, no ipak nijesu osjećale želje, da odvrate pogled od strašne 
slike. Amo tamo, istina, poblijedilo bi koje lijepo lišce, a mogao se 
čuti i po koji slabi krik, kad bi zaručnik ili brat ili muž bio zbačen 
s konja, ali općenito su gospođe sokolile borce čas pljeskajući ru- 
kama, čas mašući koprenama i rupcima, kadšto pače bodreći ih rije- 
čima: »Hrabri junače! Odvažni borčel« — čim bi spazile osobito kre- 
pak i vješt udarac, 

Kad su već žene toliko voljele tu krvavu igru, ne ćemo se čuditi 
uzbuđenju muških gledalaca. Svaka nenadana zgoda izazivala bi 
glasnu viku; svi su gledaoci uprli oči u pregradu i toliko se uživjeli 
u borbu, kao da i sami osjećaju udarce, što tamo dolje sjecaju zrak. 
A za svake stanke čuo se glas glasnik, gdje višu: »Naprijed, hrabri 
vitezovi! Čovjek umire, ali slava živi! Naprijed — bolja je smrt od 
poraza! Naprijed, hrabri junaci — krasne oči motre vaša djela!« 

Pored sve revnosti, kojom su gledaoci pratili različne zgode 
borbe, ipak je svak najviše nastojao, da uvreba vođe obadviju stra- | 

naka, koji se bacahu u najgušću navalu boraca hrabreći drugove 
riječju i primjerom. Obadvojica pokazivahu veliko junaštvo; ni Bois- 
Guilbert ni Desdichado ne nađoše u protivničkim redovima vileza, 
koji bi im bio ravan. Više su puta u razdraženosti pokušali, da se 
sukobe, jer su dobro znali, da će pad jednoga od vođa odlučiti po- 
bjedom, ali metež i vreva bijahu toliki, da je isprva sav trud njihov, 
da se nađu, ostao uzaludan; redovno ih rastavljaše žestina njihovih 
pratilaca, od kojih svaki bijaše željan, da steče čast ogledajući snagu 
svoju u borbi s vođom protivne stranke, 


Najzad je razbojište postajalo sve praznije. Mnogi su, priznavši 
se pobijeđenima, morali uzmaći do nakraj pregrade ili su drukčije 
bili nesposobni nastaviti borbu. Sada se sukobiše božjak i Desdi- 
chado. Smjesta nasrnuše jedan na drugoga u ljutoj jarosti silnoga 
neprijateljstva, koju još uveličavaše živa želja za časti i pobjedom. 
Tolika je bila njihova vještina u napadanju i odbijanju, da su gle- 
daoci nehotice i jednodušno udarili u glasno klicanje — a to je bio 
dokaz njihova ushićenja i udivljenja. 


U taj je čas počela stranka »nepoznatoga viteza« uzmicati. Ne- 
što gorostasna ruka viteza Front-de-Boeufa, nešto golema snaga 
viteza Athelstana od Coningsburgha stade svom silom goniti i tjerati 
protivnike, Pošto se riješiše najbližih dušmana, kao da je obadvojici 
u isti mah sinula misao, da će najviše i najznatnije koristiti svojoj 
stranci, ako priskoče u pomoć božjaku u borbi s njegovim takmacem. 
Okrenuvši stoga u isti čas konje, normanski vitez (Front-de-Boeuf) 
potjera svoga konja prema Desdichadu, a isto učini saksonski boljar 
(Athelstan). Da ga nije u dobri čas opomenula jednodušna vika gle- 
dalaca — koji su, naravno, pokazivali veliku naklonost prema hra- 
bromu junaku — ne bi on tome nejednakom i nenadanom napadaju 
nikako mogao odoljeti. 


»Čuvaj se, čuvaj se, Desdichado!« zaori krik tako glasan, da je 
vitez smjesta opazio pogibao; udarivši dakle sa svom silom božjaka, 
u isti čas okrenu konja, da se ukloni nasrtaju Athelstana i Front- 
de-Boeufa, Pošto im se ovako izmače cilj, obadva viteza sunuše u 
prostor između božjaka i njegova protivnika, a konji im se zaletješe 
s tolikom silom jedan prema drugomu, da su ih jahači jedva zadržali, 
Ali naskoro sabravši se okrenuše konje i sva trojica složno pole- 
_ da izvrše zajedničku svoju nakanu i nepoznatoga viteza zbace 
s konja, 

Ništa ga ne bi bilo spasilo, da nije bilo neobične jakosti i okret- 
nosti u plemenitoga konja, što ga je dobio u turniru prošloga dana, 
To je bilo za nj to važnije, što je Bois-Guilbertov konj bio ranjen, 
a konji Front-de-Boeufa i Athelstana bili su umorni nešto od težine 
gorostasnih jahača, odjevenih u potpuno željeznu odoru, nešto od 
tegoba i napora prijašnje borbe. Izvanredna jahačka vještina nepo- 
znatoga viteza i okretnost plemenitoga konja, što ga je jahao, uči- 
niše, te je kroz nekoliko časaka bio vrstan mačem odbijati protiv- 
nike svoje. Kretao se amo tamo kao sokol u brzom letu zavara- 


vajući dušmane, koliko je mogao, i navaljujući sad na jednoga, sađ 


na drugoga. Zamahivao je krepko mačem plašeći svoje gonitelje, a 
uklanjao se vješto udarcima, koji su bili njemu namijenjeni, , 

Ali pored svega pljeskanja ushićenih gledalaca, koje se gro- 
morno razlijegalo pregradom, svak je jasno vidio, da će najzad biti 
svladan, a plemići oko kraljevića Ivana jednoglasno ga zamoliše, da 


. baci svoj štap i spasi hrabroga viteza od sramotna poraza u ne- 


jednakoj borbi. 

»Tako mi svijetla nebeskoga, ne ćul« odgovori kraljević Ivan, 
»taj ugursuz, koji taji ime i ne mari doći na našu gozbu, već je dobio 
jednu nagradu, pa sad može lako ustupiti mjesto drugima.« No dok 
je još bio u riječi, iznenadna zgoda sasvim promijeni sliku razbojišta. 

U redovima nepoznatoga viteza bijaše neki borac, odjeven u 
crnu vitešku odoru. Jahao je na crnu konju, koji je bio golem, visok 
i, kako se činilo, jak i krepak kao i konjanik njegov. Taj vitez, koji 
na svom štitu nije imao nikakva znaka, dosada se veoma malo uple- 
tao u samu borbu i odbijao je naočigled sasvim lako borce, koji su 
na nj natrčavali, no niti je na koga navaljivao niti se koristio svo- 
jom vještinom. Činilo se, ukratko, da je dosada bio više gledalac 
nego dionik u viteškoj igri, pa zato su ga gledaoci među sobom pro- 
zvali »crnom besposlicom«. 

Ujedamput kao da se vitez otresao ravnodušnosti; spazivši 
naime, da je vođa njegove stranke u tolikom škripcu, podbode ko- 
nja svoga, koji je bio još sasvim krepak, i odleti poput munje drugu 
u pomoć viknuvši glasom kao od trublje: »Desdichado, ide pomoć!« 
Bio je krajnji čas: dok je nepoznati vitez navaljivao na božjaka, 
primače mu se Front-de-Boeuf s podignutim mačem, no prije nego 
što bi zamahnuo, udari ga crni vitez u glavu s toliko silom, da se 
mač okliznuo sa sjajnoga šljema i s jednakom gotovo snagom lupnuo 
O gvozdeni načelak konja, a Front-de-Boeuf i konj mu bez svijesti 

padoše na zemlju, Zatim okrenu crni vitez konja rotiv Athelstana.. 
Kako mu se mač polomio u sukobu s Front-de-Boeufom, izbi iz ruka 
debeloga Saksonca nadžak, kojim je onaj prijetio, pa zamahnuvši 
njime kao vještak, koji umije dobro služiti se oružjem, udari ga tako 


Božanska igra 


Dantea je na putu kroz Raj vodila Beatrice. Pri kraju ona zaprema 
svoje mjesto u rajskom vrtu, a pjesniku pristupa starac sv. Bernardo, koji 
mu svraća pogled prema Kraljici Neba. . 


krepko, da se Athelstan kao mrtav srušio na tle. Stekavši tu dvo- 
struku pobjedu, kojoj se to više klicalo, što je bila sasvim izne- 
nadna — crni se vitez iznova preda običnoj ravnodušnosti i bez- 
brižnosti; vrativši se mirno na sjeverni kraj pregrade ostavi vođu 
svoga, da sam, kako najbolje zna, uredi stvar s Bois-Guilbertom, a 
to sad nije bilo više teško. Božjakov konj, koji je izgubio mnogo 
krvi, nije mogao ni časak odoljeti junačkom nasrtaju nepoznatoga 
viteza. Brian de Bois-Guilbert otkotrlja se na zemlju, a kako se za- 
pleo u stremen, nije mogao više stati na noge. Protivnik njegov skoči 
s konja, zamahnu kobnim mačem nad njegovom glavom i pozva ga, 
da se preda — ali u taj čas kraljević Ivan, kojega je pogibelj božja- 


kova mnogo više dirnula nego teška borba njegova takmaca, oslo- . 


bodi Bois-Guilberta ljute sramote, da se prizna svladanim; bacivši 
svoj kraljevski štap, prekine borbu i dokrajči igru... 


Tako svrši slavna borba u Ashby-de-la Zouche. Bio je to jedan 
od najsjajnijih turnira onoga vijeka, Premda su samo četiri viteza 
ostala mrtva — među njima jedan, koji se zagušio od vrućine pod 
svojom odorom — ipak ih je bilo više od trideset teško ranjenih, od 
kojih četiri ili pet nikad nijesu ozdravili. Neki su ostali za ćijeli 
život nemoćni, a oni, koji su najbolje prošli, zadržali su uspomenu 
toga dana do groba; zato se i spominje ta viteška igra u starim knji- 
gama kao »plemeniti i veseli turnir u Ashbyu«. 


Walter Scott 


Raj XXXI 


A Starac će: »Da stigneš k cilju svome, 


rad čega njena riječ i nalog sveti 
Ljubavi posla k tebi ovamo me, 

vrt ovaj svojim očima preleti; 

od toga dobit vid ćeš pouzdani, 

po Božjoj zraci da se možeš peti, 
Kraljica rajska, koje žar me hrani, 
milošću nas će sveudilj da poji, 

jer ja Bernardo njen sam preodani«, 
Ko čovjek, možda iz Hrvatske, koji 
Veroniku nam vidjet došao je, 

pa pred tom slavom starodavnom stoji 
zabezeknut, a misli mii se roje: 
2fLospodine moj, Isukrste Bože. 
iakvo je dakle bilo lice Tvoje?« 
Tako ja stah kraj onog, što ga prože 
Liurav, te dolje još, dok molio se, 
prvine mira nebeskoga pože, 

»Sine milosti«, započe on, »to se . 
blaženo žiće upoznati ne da, 

ako ti oči samo po dnu kose, 

već motri kola sva do zadnjeg reda, 
dok oko prijesto s Kraljicom ti spazi. 
što svak je ovdje i sluša i gleda«. 


(Preveo Milan Pavelić) 


Dante Alighieri 

Požar u Martinu 
(Zapisci majke) 


. Od toga za nas dosta sudbonosnoga 5. svibnja (1881.), kada je bio 
velik požar u Martinu, zahvativši i nas, t, j. kuću, u kojoj stanujemo i 
trgujemo, malo bilježim o svojoj djeci, Zaokupile su nas kojekakve 
brige, koje pometaju misao u ravnovjesju. ' 

Kad je popodne planula vatra, igrala su se djeca u dvorištu na 
pijesku, gdje je susjed H, postavljao novi ambar, Prvo mi je bilo, da 
naložim Zuzki i Marki, da u nastaloj vrevi najprije svoje stvari smjeste 
na sigurno mjesto, da im ne smeta briga za njih, Nato smo otpremili 
djecu s Markom otuda, na onu stranu mjesta, gdje nije prijetila 
opasnost, naloživši joj, da savjesno čuva djecu. Tek iza toga dali smo 
se na obrambeni posao, otac u dućanu, a ja sam nevjerojatnom brzinom 
spremala rublje, perine i druge stvari u zamote, a Zuzka ih je nosila 
dolje u sigurni magazin sa željeznim rešetkama, 


No za čas smo morali uteći iz kuće, jer je vatra bila već svuda 
oko nas. Na trgu lomot, vika, trka, trubljenje vatrogasnih truba, — a 
to sve u najezdi plamenoga dima, prepunjena iskrama i upaljenim 
treščicama, Dim je žestoko gonio južnim smjerom. Kroz tu upaljenu, 
zagušljivu vrevu utekli smo Riadku i odahnuli smo tek, kad smo se 
iskopali iz vatrene struje, Vidjeli smo, kako dim redom zahvaća kro- 
vove kuća pokrivene šindrom, kako u kratak čas nasrću na njih stotine 
plamenova, a u drugi čas bukne svaki krov jednovitim plamenom, koji 
se s užasnom brzinom slio ujedno u visok plamen. Toranj katoličke 
crkve sliči divskoj upaljenoj svijeći, kojoj plamen vjetra vije u jed- 
nom smjeru, 

Glavna nam je briga bila, da nađemo djecu, no dugo nam to nije 
pošlo za rukom, Hodali smo između skupina ljudi, koji su se zaustav- 
ljali, jadikovali, mnogo pričali, tražili smo i pojedine dalje skupine, no 
sve uzalud — tek jedva nekako ih pronađe otac nedaleko od željez- 
ničke postaje u bačvara Z, Kad mi ih je doveo, privila sam ih k sebi 
toplije, nego ikada inače, od radosti, što su tu, što im se nije ništa 
dogodilo, Bili smo doduše u taj čas kao bez kuće, ali smo bili svi 
zajedno, 

Otac je otišao ispitati, što se zbiva s našim stanom. Ali tamo dugo 
nije bilo pristupa ni samim vatrogascima, dok se vatra, poduprta 
žestokim vjetrom, nije izbjesnila, Tada smo iskusili, kako je to, kad 
čovjek sa svojima nema kamo sklonuti glavu, 


2. 
$ 


(429 


Po mraku sam se odvažila otići s djecom na drugi kraj mjesta, 
kojega se vatra nije dotakla, i to u naš uvijek gostoljubivi župnički 
stan, da molim noćište. Tamo su nas primili doslovno raširenih ruku, 
odmah su nam prepustili svoju najprijatniju sobu, spremno su nam 
nanosili gomilu bijelih mekanih perina i uđesili za nas postelje, Smjesta 
sam se iza one groze i uzbuđenja našla sa svojom djecom — kao u priči 
— u ljubeznoj, brižnoj njezi, kao u rođenih roditelja, Bog naplatio 
milim prijateljima njihovu dobrotu! Taj svijetli dojam na tmurnoj 
pozadini toga dana ne će mi tako lako iščeznuti iz duše. 


No zato sam se sutradan ujutro tjeskobna srca približila kući, 
Svuda neminovni zadah garišta, u svakom dvorištu i pred svakom 
kućom crne se izgorjele grede, koje su mjestimice još tinjale; svagdje 
očađeni, prljavom vodom zaliveni zidovi — odvratna slika u bistrom 
jutarnjem svijetlu, A ljudi svi, koje sam susrela, tihi i mučaljivi,.. 

Nama nije prodrla vatra u dućan i magazin, a ni u sobama nije 
progorjelo, no u njima je bilo dosta čađe i pepela, jer su prozori 
popucali od paleža susjednog krova od šindre, a bez sumnje bi bio 


. oganj i unutra prodro, da je vjetar duvao s one strane, Provalio je 


jedino na kuhinjski prozor s protivne strane, odakle bi se odmah bila 


vatra raširila i u susjednu sobu, ali na sreću se tu našao brižljiv za- 


štitnik, koji je to zaustavio, zapaljeni prozor polio i od njega odmaknuo 
kuhinjsko pokućstvo, Budilo je to dojam pustoši — iznutra i izvana 
neka teška, tužna promjena.., 


A od toga dana pritisle su nas velike brige. I izravne, i neizravne 
štete smo imali, mnogo nam je stvari i robe pogorjelo u pobočnim 
zgradama. U prve dane voda je curila i u sobe, kao rječicom, i ošte- 
tila nam pokućstvo, kad su došle kiše, a nije još bilo krova, No najveća 
nam je briga to, što je iza vatre prešla kuća, u kojoj stanujemo, u 
druge ruke, i mi se s trgovinom moramo do jeseni iz nje seliti, Zato 
smo kupili i mi u blizini gradilište; već se laćamo posla, i osjećamo 
sve neizbježne brige i mrzosti, koje su s tim spojene. 


No baš djeca su ono, što nas i u'to teško vrijeme tješi, a i raz- 
veseli. Nedavno sam pod večer sjedila, zlovoljna od kojekakvih ne- 
prijatnosti, sama u sobi, i nisam mogla da rastjeram loše raspoloženje 
ni kad je moj Ivica, vrativši se sa svoje šetnje, docupkao do mene. Bez 


“sumnje mi je htio veselo progovoriti, saopćiti mi kakvu svoju zgodu, 


kako to uvijek biva, ali ovaj put, tek što je pogledao na me, već je 
svojim osjetljivim srdašcem oćutio, da mi je nešto; osupnut je zastao 

tiho preda mnom i s izrazom duboke sućuti upirući u mene svoje očice, 
koje su se punile suzama, upitao me, približavajući mi se licem: 

»Mamice moja, zašto si tako žalosna?« 

»Eto, više nisam žalosna, kad si ti uza me!« odgovorila sam iz istin- 
ske pobude, jer je na to njegovo pitanje moja zla volja odjednom 
sasvim nekamo propala. Uzela sam ga u krilo, istetošila do mile volje 
— i sve su mrzosti bile zaboravljene. ' 


No on se nastojao što prije koliko-toliko osloboditi u mom naručaju, 
i rastvorio je hitro lijevu ručicu, u kojoj se pokazalo nekoliko napola 
zrelih šljiva. To je on meni donio, pogađam, da ih je i nekoliko sati 
držao u šaci, da ih mogne meni dati. Gledao je na njih, kao da važe, 
da li bi me njima ponudio. To mi je bilo čudno, jer nas inače odmah 
nudi onim, što donese, 

»Hoćeš i meni dati koju od njih?« javim se dakle sama, 

»Ali kad su kisele — kisele su«, umovao je, no već ih je i prevrtao 
na svom malenom dlanu, izabrao je, koja mu se činila najzrelija, i 
davao mi je: 

»Ovu, mama moja, ne onu kiselu!« 

»Tu ti popapaj, ja ću sebi uzeti drugu«, opirala sam se, posežući 
na njegov dlan za zelenijom. No on to nije nikako dopuštao, nego mi 
je nudio izabranu: 

»Ovu, mamice, ovu — dobla je, s vincem« (t. j. sočna je), otvarao 
mi je t&k moj premili uslužni sinčić, dok god je nisam uzela, Sad mu 
je već bilo na mjestu njegovo darežljivo srdašce, 


(Iz knjige »Moja djeca«) Elena Marothy-Šoltesovd 


Najbolji sastavak 


Bio je to prvi školski dan iza velikih ljetnih praznika. Mladi je 
učitelj Jost šetao razredom promatrajući svoje đake kao seljak, koji 
gleda, kakav je posao opravilo ljetno sunce, otkako je zadnji put po- 
hodio svoju njivu, 


Nato sjedne k stolu i zamisli se malo, ,. Najedared izvadi iz džepa 
od prsluka nožić, digne ga u vis i držeći ga reče: »Čujte, dečki, tko 
napiše štogod o prošlim praznicima, može se natjecati za ovaj nož. 
Tko načini najbolji sastavak, dobit će nož. A da ne bude prigovora, 
sudit ćete vi samil!« 

* Govoreći to držao je tu sjajnu stvarcu u zraku i okretao ju je 
zamamljivo amo-tamo, da je blistava oštrica sijevala pred njihovim 
očima. Nastade komešanje, 

* 


Tjedan dana kasnije. Josip Wettengel se uzvrpoljio, izdigao se i 


ustao, u ruci mu je bilježnica, a u njoj sastavak. On iziđe iz klupe i 


stane do kraja stola kraj učitelja, koji je pratio očima ono, što je 
Wettengel čitao na glas. A sastavak je glasio ovako: 

»Konj je korisna domaća životinja. On vuče kola i plug. Na njemu 
se može i jahati. Konj ima četiri noge i rep. Konj je vrlo koristan. On 
ždere sijeno i djetelinu...« 

Tu netko prekine čitača: »Gospodine Joste, i Jakov Knauf je na+ 
pisao nešto o konju, ali on to ne će. .« 


No učitelj reče: »Dakako da će i Jakov doći na red, ali najprije 
da čujemo sve do kraja,« 


Jakov Knauf, povučen u dno klupe, nije već ništa čuo, što se dalje 
čitalo: kako se konji dijele na bijelce, riđane i vrance, da konj ima. 
potkove, a divlji ih nemaju, pa je i magarac zapravo konj, ali ne pravi, 
Sve to nije čuo Jakov, jer je mislio samo na kuću, gdje je b.o o prazni- 
cima, i na slugu Kreuzingera, s kojim se sprijateljio, te su se i tikali, 
i mislio je na dva konja, kojima jeon... Da, i čuo je Kreuzinger-Ludla, 
gdje sad glasno govori...: »Jakove, što si ti tu pisao o konjima — ili 
bolje o konju, kao da je jedan jedini na čitavom Božjem svijetu. U toj 
tvojoj pisariji nema ni krvi ni mesa, sve ti je to prazna slama, nikad 
voda tim koritom proteći ne će, žedna će je zemlja odmah upiti. Mali, 
ja sam Kreuzinger i znam, što je brazdaš i što je povodn.ka, pa kad 
već pišeš o konju, neka to nije onaj trojanski konj, koji ima svakoga 
vraga u trbuhu, a neka nije ni drveno kljuse, na kom uče jahati, i ne 
slušaj ti učitelja s naočarima, koji tek iz knjige pozna kljusad, jer taj 
ne grize. Slušaj, Jakove, kako ja to zamišljam... .« 


Sad je Jakov Knauf ipak morao pogledati učitelja, premda ga je 
već odavna poznavao, i sad je opet znao sasvim sigurno, da on ne nosi 


.“naočari, dakle se ne boji ni konja; i tjeskoba, što ga je još sapinjala, 


sad mu popusti, 

I tako je čuo i zadnju rečenicu, koju je Wettengel čitao: »Neki 
ljudi jedu konjsko meso, pa i odatle se vidi, da je konj čovjeku veoma 
koristan.« : 5 

Nastađe na čas tišina. Učitelj Jost bockajući nožićem po stolu reče: 
»A sada neka dođe Jakov i neka čital« I Jakov Knauf dotetura na- 
polje i čitaše: 

»Kako sam se upoznao sa starim Fricom. Kad sam bio kod strica 
u Stockhofu, stajao sam na vratima od staje i nisam se usudio unutra, 
jer su tamo bila dva konja. A bilo je i jako tamno u staji. No sluga 
reče: »Samo ti uđil« Nato sam ušao, Nato sluga reče, »To ti je stari 
Fric, a ovo je Zieten, Ho, Fric, ho Zieten, gledajte, to je Jakov iz 
grada, gdje elektrika vozi.« Nato Fric pusti najedamput od sebe glas, 
kao da trubi, a ja sam se prestrašio i rekao sam: »Zašto on tako riče?« 
»Ričel« reče sluga i nasmije se; »ne riču konji, Svaka životinja ima svoj 
$las: guska gače, a konjče rže...« 

Sad poklopi učitelj Jost papir rukom. Njegove su oči preko raz- 
reda lutale nekud u daljinu. »Rže«, reče on za se i kimne: »Dakako: 


rže, tako sam i ja kao dijete slušao: I mome je to uhu draže ne- 


goli: riče,..«, 

Rekao je to i za se i učenicima, koji su ga napeto pogledali. Nato 
doda: »A sad nastavi, Jakovel« 

»,,. Sad Fric okrene glavu prema meni i pogleda me. Oči njegove 
pametne su bile, i njima me pogledao. I nato on položi glavu na Ziete- 
nov vrat, kao da mu želi nešto šapnuti na uho, i nato sluga odmah meni 
reče: »Vidiš li ti, on šapće Zietenu na uho, da si ti Jakov iz grada, gdje 
elektrika vozi...«. 

Glas Jakova Knaufa podrhtavao je isprva nesigurno. Ali kad je 
primijetio, da svi vrlo pomnjivo slušaju, a i učitelj da je jako prijazan, 
postajao mu je glas sve jači, 

»Još si ti i više toga napisao«, reče gospodin Jost listajući po bi- 
lježnici, »gle, čitava je bilježnica puna; pa sve o starom Fricu i nje- 
govom vjernom Zietenu.« I glas mu zazvoni tako toplo... 

I učitelj čitaše u po glasa natpise: »Kako sam na starom Fricu 
jahao na pojilo... Sa starim Fricom u kovačnici.,, Stari Fric vuče 
još za dvojicu... Ja smijem hraniti staroga Frica... Kako je stari 
Fric pametan. , .« 

Nastade duga tišina. Gospodin se Jost zagleda i opet preko 
razreda, 

»Nema li nikoga više da se natječe za nož?« upita on. Nitko se 
ne javi. 

Tad nastavi: »Bio nekoć jedan razred pun dječaka. Trebali su na- 
pisati o dugim, dugim praznicima mali jedan sastavčić, i tko bi ga naj- 

bolje izradio, dobio bi za nagradu nožić, Ali za dugih, dugih praznika 
presušilo se đacima crnilo, te već nisu mogli pisati, ili su zatvorenih 
očiju trčali kroz duge, duge praznike, kao da spavaju; sedam tjedana 
prespavali, sedam tjedana. Možda je svaki od njih već i imao nožić, 
samo ga Josip Wettengel i Jakov Knauf nisu imali, i zato su samo oni 
nešto napisali, Nato je razred presudio, koga će od njih dvojice za- 


pasti nožić, Što mislite, tko ga je dobio?« 


»Jakov, Jakov!« viknuše gotovo svi. 


Tako je Jakov Knauf dobio nožić, a mi mislimo, da ga je i zaslužio, 


Hermann Lorch 


Kralj Lear i njegove tri kćeri 


U zemlji ovoj Lear je vlado 

u miru, bio silan kralj, 

i svega im6 draga srcu, 

što radost mu je moglo dić, 
Kraj svega, što mu narav dade, 
još krasne kćeri imo tri; 

lijepe bjehu kraljevićke, 

da nije ljepših nigdje već. 


A jednoć kralju prohtjelo se 
upitat svoje kćeri tri, 

ej koja li će milom ocu 
dokazat veću ljubav moć, 
»Starini meni vi ste — reče — 
veselje, al sad želim čut 

za ljubav, vjeru, koja !' hoće 
u tomu prva od vas bit«, 


Govorit počne najstarija: 

»Oj, oče dragi, pamti to, 

pred licem tvojim teb' za ljubav 
nek prolije se moja krv; 

za tebe nek se presiječe 

sad krvavo mi srce tu, 

da i najmanji trpiš jad«, 


Dr. M. Ujević: Sjetva 28 


»Za tebe i ja — druga reče — 
oj oče dragi, zadnje zlo 

od sviju zala, što ih ima, 
pretrpjet hoću vazda rad, 

i služiti ću danju, noću, 
gospodstvu tvomu marna ja, 
da pokoj vazda, slatka radost 
neprilika te čuva svih«. 


»Veselim ja se činom takvim 
— odgovori im stari kralj — 
al kakva li je, ti najmlađa 

oj kćerce, ljubav tvoja, kaž'!« 
Kordelija mu mlada reče: 
»Što ljubavi ti dugujem, 
koliko dijete ja te ljubim, 
dokazat više ne znam ja.« 


»Zar samo to ćeš ti dokazat, 

što duguješ mi?« — reče kralj — 
U teb' je mala, vidim, ljubav, 

u koje veće nije nać, 

Od dvora svoga ja te tjenaa, 
dijete moje nisi ti, 

nijedan dio kraljevstva mi 

od mene ne ćeš dobit lje. 


434 


Sestara tvojih veća j' ljubav, 
no tražit pravom mogu ja, 

te kraljevstva mi zemlje budi 
baš jednak dio svakoj njih, 

i dvori sjajni i sva dobra; 

a tvoje će me sesire stog 
kod sebe držat, ljubiti me, 
dok ne dođe mi smrini dan«, 


Što udvorice rekle sestre, 
zaslužiše si time čast, 

A bježat treća morala je 
al njena ljubav veća bi. 
Kordeliji je stradat bilo, 
siroti bježat kojekud 

bez smilovanja ostavljenoj, 
i proći mnogi britski grad, 


Al napokon si bolju sreću 

u zemlji nađe francuskoj, 
sirota sinja premda bješe, 

al prekrasnom je držo svak, 
Za kreposti joj sam kralj čuo, 
te gospu krasnu vidjev tu, 

za kraljicu je, ženu uzme, 

i povladi mu čitav dvor, 


Kod kćeri svojih njezin otac 
tad boravio kralj je Lear, 
al obećanu ljubav one 
zaboraviše brzo svu, 

i starija mu kćerka Ragan, 
na dvoru dokle njenom bi, 
imutak, uzme ponajljepši 

i pratilaca velik broj. 


Jer dvaest ljudi dvorilo je 
klečećke Leara dotad sve, 
al ona deset tek mu pusti, 
a poslije pusti jedva tri, 


i jedan da je odveć misleć, 
sve uzme od njeg napokon 
u nadi, da kralj ne će više 
u dvoru njenom ostat hijet. 


»Zar takvu plaću — reče starac — 
imadem, pošto dadoh sve, 

a sada zar mi prosit valja, 

$to dadoh prije djeci sam? 
Gonorelli se, drugoj kćeri, 

uputit ja ću; ta će, znam, 

spram mene bolja, blaža biti, 
olakšat će mi ona jad.« 


Poteče brzo k njenom dvoru, 
al ona tugu oca čuv 
odgovori mu, da joj žao, 

što u njeg nema blaga već; 
al bogcu pomoć ne može se, - 
već ako hoće, može bit 

u kuhinji joj; tu će imat, 

što kuharicam ostane. 


Kad čuje riječ, gorko plačuć 
odgovori joj ovo on: 
»Ej zašto lud sam, zašto pustih, 
da primjer budem ljudma svim? 
Povratit ću se natrag — reče — 
gdje Ragan vlada, u njen dvor, 
uradit ona to mi ne će, 

već bolja će mi, mislim, bit«, 


Kad k njojzi dođe, onda dade 
izbaciti ga, veleć još, 

kad dobro mu je kod nje bilo, 
da ostat nije htio'on. — 
Gonorelli si kćeri natrag 
pohiti tada jadan kralj, 

u kuhinji joj željan jesti, 

što njeni momci bace već, 


Al što mu prije obećano, 

zadobit nije mogo sad, 

jer, jednoć odbit, nije više 

do vrata kćeri smio doć. 

Med dvjema kćerma pomoć tražeć 
prebijao se, jeo rad 

od prosjačkijeh zalogaja, 

a nedavno je bio kralj. 


Tad na pamet mu dođe ono, 
što ponajmlađa reče kći, 
da ono samo činit hoće, 

što djetinja je dužnost njoj. 
Al bojao se k njoj pristupit, 
ta protjerč je nekoć nju. — 
Poludi mahnit, jer u duši 
već boljele ga rane zle. 


Ko mlijeko bijelu kosu stane 

i uvojke si trgat on, 

i poštovana časna lica 

tad okalja si krvlju sva. 
Brežuljkom, šumam, izvor-vodam 
izjavljo tugu svaki čas; 
brežuljci, šume, nijeme stvari 

— pričinjalo se — plaču s njim. 


U nevoljama takvim teškim 
do zemlje dođe francuske 

u nadi, da će milovati 
Kordelija ga bolje kći. 

Ah, dobre I' gospe! Kada ona 
za patnje oca svoga ču, 

po dužnosti mu okrjepljenja 
i dobra pošlje brzo sveg. 

I nalog dade, neka plemstvo 

u povorku se skupi tad, 

da doprate joj lijepo oca 

u dvore kralja; — a njen muž, 
Aganip vrlo plemeniti, 
junaštvo ljubeć, dobar glas, 
zapovjedi si vitezima 

u oružju se naći svim. 


U Englesku se brzo spremi, 

da Learu vrati kraljevstvo, 

s Kordelijom si dragom svojom 
da kćerma dvjema uzme iron. 
U boju vjerna, plemenita 
Kordelija si nađe smrt, 

al krunu opet u starosti 
dobričina si steče kralj. 


Al kada čuje starac, da je 
Kordelija mu mrtva kći 

(za oca dragog, ljubeći ga, 
učinila je bojak taj), 

tad na grud pane joj ko mrtav 
i ne digne se više s nje, 

pa život na toj dobroj kćeri 
na prsima joj izdahne. 


Kad dogođaje te gospoda, 
kad plemići ih vide svi, 
jednoglasice dvije sestre 
osudili su na smrt tad 

i dali krune njine jednom, 
koj' bješe prvi onim rod. — 
Sad vidjeli ste, kako gine 
oholost, grijeh, neposluh, 


Wiliam Shakespeare 

Pozdrav Tacitu 
(C. Plinius Caecilius Secundus VI. 20.) 


Kažeš, da u povodu pisma, što sam ti ga na tvoj zahtjev pisao o 
smrti svoga ujaka, želiš doznati, kakav sam ja, ostavši u Mizenu (to 
sam naime počeo opisivati, ali sam prekinuo) nesamo strah, već i 
nezgode pretrpio. »Premda mi se duša žaca sjećati se..., počet ću.« 

Kada je ujak otputovao, upotrijebio sam ostalo vrijeme za učenje 
(ta zato sam i ostao): zatim sam se olujno, 2 ručao i prapesa ne- 
mirno i kratko, 

Već mnogo dana prije toga podrhtavala je zemlja, no to nije bilo 
tako strašno, jer u Kampaniji to obično biva, Ali one je noći to tako 


ojačalo, te se držalo, da se sve nesamo miče, već i prevrće, U moju: 


sobu nahrupi majka: ja sam se spremao ustati, da je probudim, ako 
bi spavala. Sjeli smo u kućnom dvorištu, koje je nevelikim razmakom 
dijelilo more od kuće, Ne znam, da li bih ovo morao nazvati postoja- 
nošću ili nerazborom; ta bilo mi je istom osamnaest godina: zatražim 
knjigu Tita Livija i kao u dokolici počnem čitati i štoviše ispisivati 
bilješke, kako sam počeo. Eto prijatelja moga ujaka, koji bijaše ne- 
davno iz Hispanije k njemu došao, pa kako je vidio, gdje ja i majka 
sjedimo, a ja k tomu još i čitam, prekori njenu ravnodušnost a moju 
lakoumnost: no ja sam ipak ostao zadubljen u knjigu, 


Već je bio prvi sat ujutro, a danje je svijetlo bilo još nestalno i 
nekako pospano. Kako su se kuće u našoj blizini raspucale, premda 
smo bili na otvorenu ali tijesnu mjestu, silno smo se i opravdano bojali, 
da će se na nas srušiti. Istom sada, smo zaključili izići iz grada: za 
nama je išao prestrašeni narod, te se — a to je u strahu nalik na 
mudrost — radije odlučio za tuđu odluku, nego za svoju, pa nas na 
odlasku u silnoj rulji potiskivao i gurao, Kad smo izišli iz kuća, stali 
smo, Tu smo doživjeli mnogo čuda i mnogo strahote, Kola naime, što 
smo ih dali izvesti iz grada, premda je polje bilo posve ravno, počela 
su se kretati amo tamo i nisu mirno stajala na istom mjestu, premda 
su pod njih podmetnuli kamenje, Osim toga smo vidjeli, kako more 
samo sebe guta i trešnja zemlje odbija ga. Svakako se obala bila 
naprijed pomakla i na suhom pijesku zadržala mnogo morskih živo- 
tinja, Na drugoj se strani raskinuo strašan oblak, iz kojega su na sve 
strane sijali krivuljasti žarki plinovi, i razjapljeno se otvarao u du- 
gačke plamene oblike, koji su bili nalik na strijele, samo su bili veći. 

I tada reče onaj isti prijatelj iz Hispanije oštrije i odlučnije: »Ako - 
živi tvoj brat, a tvoj ujak, on želi, da budete živi i zdravi; ako je po- 
ginuo, želio je, da ostanete na životu: čemu dakle oklijevate spasiti 
se?« Odgovorili smo, da ne ćemo učiniti to, da se brinemo za svoj spas, 
dok nismo sigurni za njegov. Ne časeći dulje časa, on je odjurio i hitrim 
se trkom izbavio iz pogibli. Nedugo zatim onaj se oblak spustio na 


“zemlju, pokrio more; obuhvatio je i zastro Kapreu; oteo ispred očiju 


izbočeni rt Mizenski. Tada poče majka moliti, nagovarati i nalagati, 
neka bježim, kakogod mogu; ja to mogu učiniti, jer sam mlad, a njoj 
je oteščalo s godinama tijelo, pa će mirno umrijeti, ne bude li uzrokom 
moje smrti. Ja sam naprotiv rekao, da ću ostati živ jedino s njom: 
zatim sam je prihvatio za ruku i prisilio je, da se požuri, Ona me protiv 
volje posluša i stane sebe kriviti, što mene zadržava. 

Već je padao pepeo, doduše zasad još rijetko: obazrem se, a to se 
za leđima natisnula gusta tmina, koja se spuštala na zemlju i išla za 
nama poput bujice. »Skrenimo s puta«, rekoh, »dok još vidimo, da nas 
ne bi oborila i pogazila rulja, koja ide za nama!« 


Jedva smo sjeli, i već nastane noć; ne onakva bez mjesečine ili 
oblačna, već kakva je u zatvorenim prostorijama, kada se ugasi svi- 
jetlo. Tu si mogao čuti jauk žena, vrisak djece, viku muževa: jedni su 
povicima dozivali roditelje, drugi djecu, treći žene i po glasovima ih 


. kušali prepoznati! Jedni su žalili svoju sudbinu, a drugi sudbinu svojih; 


neki su od straha pred smrću željeli smrt; mnogi su podizali ruke 
k bogovima, više njih je govorilo, da već uopće nema nikakvih bogova, 
i da je ovo vječna i zadnja noć svijeta, Bilo je i takvih, koji su izmi- 
šljenim i lažnim zastrašivanjem pravu pogibao još povećavali, Bilo ih 
je, koji su krivo javljali, da se u Mizenu ovo srušilo, da ono gori, ali. 
ljudi su to ipak vjerovali, Malo je sinulo, no nama se nije činilo, da 
je to danje svijetlo, nego znak, da se vatra približuje, I ta se vatra 
zaustavila, ali podalje, i opet nastane tmina, opet se spusti pepeo silan 
i težak, Mi smo ponovno ustajali i otresali ga: ta inače bi nas zatrpao 
i svojom težinom zgnječio. Mogao bih se pohvaliti, da mi se u tolikim 


“pogiblima nije oteo ni uzdah ni koja malodušna riječ, kad ne bih bio 


vjerovao, da ću ja poginuti sa svima, a sve sa mnom, a to je bila ku- 
kavna, no ipak velika utjeha svijetu. Najposlije se ona tama razrije- 
dila i kao u dim i maglu raspršila; naskoro je nastao pravi dan, čak je 
sinulo i sunce, no blijedo, kakvo je obično, kad pomrča. Još zastraše- 
nim očima pokazivalo se sve promijenjeno i dubokim pepelom kao sni- 
jegom pokrito. Vrativši se u Mizen, okrijepili smo tjelesa, kako se dalo, 

pa smo uzbudljivu i neizvjesnu noć proveli u nadi i strahu. Strah _ je 
prevladavao: jer je i trešnja zemlje potrajala i većina se ljudi po- 
mahnitavši u strašnim proroštvima smijala i svome i tuđemu zlu, No 
premda smo mi već iskusili pogibao i još je očekivali, ipak još ni tada 
nismo htjeli otići, dok ne stigne vijest o ujaku. A 
Ovo ti ne ćeš čitati zato, da o tom pišeš, jer nije nipošto vrijedno, 
da uđe u povjesnicu, ali kako si zatražio, morat ćeš okriviti samoga 
sebe, ako ti se ne učini ni pisma vrijednim, Zdravo! Gaj Plinije 


Plač Ahilejev za drugom Patroklom 
(Ilijada: Osamnaesto pjevanje) 


Tako se oni ondje ko živi borahuj oganj. 
Kad li brzonogi dođe Antiloh Ahileju glasnik; 
ispred lađa ga nađe, što u vis idu im kljuni, 

Ono misli u duši Ahilej, što se već steklo; 

on se ozlovolji i svom progovori junačkom srcu: 
»Jaoh li meni, što se dugovlasi opet Ahejci 

po polju splašeno metu i k lađama svojijem trče! 

Da mi bogovi samo ne dadu zlosretnu tugu, 

kako mi mati je ono iskazala te mi je rekla, 

da će još za mog života od dušmanske trojanske ruke 
najjači Mirmidonac sunčanu ostavit svjetlost. 

Doista junački sin Menetijev sada je mrtav, 
smjelica; a ja sam njemu govorio, neka se vrati 

k lađama odbivši oganj, sa Hektorom nek se ne bori.« 

Dok je u srcu on i u duši to promišljavo, 

u to se približi k njemu sve tople roneći suze 
ponosnog Nestora sin i glasove kaže mu jadne: 
»Jaoh li meni, sine o Peleja hrabroga, čut ćeš 
glasove tužne, ej nikad dogodilo to da se nije! 
Mrtav leži Patroklo bez oružja, sad se oko njeg 
bore, a oružje sam sjajnošljemac Hektor imade.« 
Reče, — i crne tuge Ahileja obuzme oblak, 
te on čađavog pra obadvjema rukama zgrabi 
pa ga saspe po glavi i milo nagrdi lice, 
pepeo crni sjedne na milenu košulju njemu, 
Sam se Ahilej velik i golem izvali u prah, 
onda rukama kosu i grdit i čupati stane, 


Robinje, što ih Ahilej s Patroklom zarobi nekad, 
tužeć u srcu ciknu veoma i van izičte 

sve k Ahileju hrabrom, i tući se u prsi stane 
robinja svaka odmah, i svakoj koljena klonu, 

S druge pak ridaše strane Antiloh lijući suze, 

ruke Ahileju držeć,.a u srcu ovaj je slavnom 
stenjo, Antiloh se bojo, da vr&ta sebi Ahilej 

ne bi prerezo gvožđem; Ahilej jaukne strašno, 

te ga gospođa majka u morskoj sjedeć dubini 

uz stara oca čuje, i lelek je stade, te k njoj se 
Nerejke boginje sve, što u dubokom bješe ih moru, 
sakupe, Dođe Glauka, Kimodoka, Talija dođe, 
Halija volujskih oči, Neseja, Spija i Toa, 

i druge Nerejke sve, što u dubokom bješe ih moru, 
srebrna spilja se napuni njih, i tući se one 

stanu u prsi sve, a Tetida tučnjavu začne: 

»Čujte me, sestre vi o Nerejke, da biste dobro 
znale čujući sve, koliko sam u srcu tužna. 

Teško nesretnoj meni, junaka jadnica rodih, 

ja sam rodila sina nezazornog, rodila jakog, 
poglavitog junaka, ko mladica uzrasto on je; 

ja sam uzgojila njega ko biljku u zavojnoj bašči, 
onda u lađama ja ga u srpastim poslah pod Troju, 
da se s Trojancima bori, al dočekat ne ću ga više, 
da bi se u dom on u Pelejev vratio ikad. 

Dok mi je jošte živ i motri svjetlost sunčanu, 


jadan je, a ja pomoći ne mogu mu k njemu pristupiv. 


Al sad pogledat idem dijete milo i čuti, 
kakva ga snašla je tuga, dok od rata on je daleko,« 


Iz spilje, kad to izrčče, iziđe, a s njome i one 
plačući pođu, i morski oko njih val se razbijo, 
Kada već one dođu do grudaste trojanske zemlje, 
onda uzađu na brijeg po redu, mirmidonski gdje su 
oko Ahileja brzog povučeni brodovi bili, 

Teško je jeco Ahilej, kad k njemu gospoda majka 
stupi i zakukav ljuto sinovlju rukama glavu 
primi i ridajuć ove progovori krilate riječi: 
»Sinko, što plačeš, i kakva u duši snađe te tuga? 
Reci, ne taji, ta tebi je Zeus izvršio ono, 

što si ga molio prije, kad ki njemu si digao ruke, 

da bi uz krme lađčne Ahejci se u stisci našli 

videći, da su bez tčbe, da nemilu muku pretrpe.« 
Sin brzonogi njoj odgovori jecajući teško: 

»Majko, olimpijski Zeus mi izvršio to je za cijelo, 

ali kakvo mi od tog veselje je, kad mi Patroklo 

pogibe mili? od sviju drugova častih ga više, 

kGliko glavu svoju; izgubih ga, Hektor ga ubi, 

oružje, — da je divota — sa njega golemo skide, 

lijepo, kojim.su darom darivali Peleja bozi 

onoga dana, kad daše za ženu te čovjeku smrtnom. 

Ej da si s boginjama sa morskima ostala ondje 

i da je uzeo Pelej za ženu smrtnicu kakvu! 

A sad golemu žalost pretrpjeti i ti imadeš 

u srcu za sinom mrtvim, jer njega dočekat ne ćeš, 

da se povrati kući, kad srce ne veli ni meni 

živjeti dulje i biti med ljudima, ako li Hektor 

ne pusti dušu prvi od mojeg pogođen koplja, 

i tim ne plati smrt Patrokla, Menčtiju sina,« 


Homer 


Juriš na katedralu 


Na nesreću slučaj je poslužio hrabrom gluhaku, 

Kada je sišao na ravan krov između dva tornja, misli su mu bru- 
jale u glavi. Trčao je nekoliko časaka duž galerije amo tamo, kao lud, 
gledajući odozgo zbijeno mnoštvo skitnica, spremno da se baci na 
crkvu, pa se moli vragu ili Bogu, da spasi Egipćanku. Palo mu je na 
um: da se popne na zvonik i da zazvoni na uzbunu; ali prije nego što 
bi mogao staviti zvono u gibanje, prije nego što bi zvono »Marija« 
moglo izbaciti jedan jedini zvuk zapomaganja, ne bi li crkvena vrata 
mogla i deset puta biti probijena? Bio je upravo trenutak, kada su 
se tvrdoglavci dolje približavali vratima sa svojim bravarskim alatom. 
Što dakle da učini? 

Najednom se sjeti, da su zidari cio dan radili na popravku zida, 
kostura i krovišta južnoga tornja, To mu je sinulo poput munje, Zid 
je bio od kamena, krovište od olova, kostur od drveta. Ovaj kostur je 
neobično gust, tako da su ga zvali šumom, 

Quasimodo potrči u taj toranj. Donje prostorije bile su doista 
pune građe, Bilo je tu kruta kamenja za gradnju, snopova olovnih 

\ listova, svježnjeva letava, debelih balvana već načetih od pile i go- 


mila žbuke, Ukratko, sve što je potrebno za gradnju, 


Vrijeme je odmicalo, Dolje su stavljene u pore željezne poluge i 
čekići, Snagom. koju je osjećaj opasnosti podeseterostručio, on po- 
digne jednu gredu, najtežu i najdulju, ispruži je kroz prozorčić, zatim 
je ponovno uhvati izvana pa je stade puštati preko ruba ograde, što 


. okružuje ravni krov, i napokon ispusti u bezdan, U tom pade s visine 


od sto.i šezdeset stopa golema greda, ostrugnu zid, razbije kipove, 
okrenu se više puta oko svoje osi poput krila vjetrenjače, koje bi samo 
letjelo prostorom, Napokon stignu do zemlje, strašan krik se diže, a 
crna greda odskakujući na taracu sličila je zmiji, što poskakuje, 

Quasimodo opazi, kako su se skitnice razbježale zbog pada bal- 
vana poput pepela. kada dijete u nj puše, On iskoristi njihovu stravu, 
pa dok su oni upirali poglede na kijaču, što je pala s neba, te su izbi- 
jali oči kamenim kipovima svetaca na crkvenim vratima, odapinjući 
na njih strjelice i sačmu, Quasimodo je šutke gomilao žbuku, kame- 
nje, $rubo i klesano, pa čak i torbe sa zidarskim alatom, na obrubu 
ograde, odakle je već bila, poletjela greda, 


Čim &u oni počeli udarati o velika vrata, stade padati tuča ka- 
menja, tako da im se pričinilo, da se crkva sama ruši na njihove glave. 

Tko bi u taj čas mogao vidjeti Quasimoda, uplašio bi se, Neza- 
visno od hrpe streljiva: koje je poslagao na ogradi, on je naslagao kup 
kamenja na samom ravnom krovu. Čim je kamenje na vanjskom 
obrubu potrošeno, on bi prihvatio novo s hrpe, Prigibao se, usprav- 
ljao, ponovno se sagibao i uspravljao, nevjerojatnom živahnošću. Nje- 
gova debela nakazna glava naginjala bi se preko ograde, a zatim bi 
pao golem kamen, pa drugi. Od vremena do vremena pratio je pogle- 
dom pad kojeg lijepog kamena, pa kad bi kamen dobro ubijao, on bi 
rekao: Hm! 

. No skitnice nisu malaksale, Već preko dvadeset puta potresla su 
se debela vrata pod neprestanim udarcima hrastove grede, koje je 
pojačavala snaga stotinu ruku. Uokvirene plohe na vratima su pucale, 
rezbarije se razbijale u komadiće, vratnice su kod svakog udarca 
poskakivale na svojim glavicama, daske su se poremetile, drvo se 
lomilo u prah. satrto između željeznih rebara, Srećom za Quasimoda 
bilo je u vratima više željeza nego drva, 

On je ipak osjećao, da se velika vrata tresu. Premda nije čuo, 
ipak je svaki udarac odjekivao u šupljini i utrobi crkve, Vidio je 
odozgo skitnice, pune slavodobića i bijesa, kako pokazuju pesnicu 

mračnom pročelju, te je zavidio, zbog Egipćanke i zbog sebe, krila 
sovama, što su jatimice odlijetale iznad njegove glave. ' 

Njegova kiša kamenja nije dostajala, da odbije napadače. 

U tom času tjeskobe opazi nešto ispod ograde, s koje je udarao 
u prosjake: dva duga kamena žlijeba, koji su se izlijevali neposredno 
iznad velikih vrata, Nutarnji otvor tih žljebova dopirao je do pločnika 
samoga krova, Jedna misao pade mu na um. Potrči u svoju zvonarsku 
komoru po svežanj suhih grana, stavi na svežanj mnogo letava s mno- 
go olovnih smotaka, dakle streljivo. kojim se još nije služio, pa pošto 
je dobro namjestio tu lomaču pred otvorom obaju žljebova, zapali je 
vatrom svoje svjetiljke. 


' Kako je kamenje bilo prestalo padati, skitnice su prestale gle- 
dati u zrak, Lopovi, koji su drhtali poput pasa, što navaljuju na vepra 
u njegovu brlogu, bučno su se gurali oko velikih vratiju, sasvim izna- 
kaženih od udaraca grede, ali još uvijek čvrstih, Sa strepnjom su 
očekivali veliki udarac, koji će probiti vrata, Svatko je nastojao biti 
što bliže, da bi mogao prvi pojuriti, kad se ona otvore, u bogatu kate- 
dralu i golemu riznicu, gdje se sakupilo blago triju stoljeća, Sjećali 
su se urličući od veselja i gladi lijepih srebrnih križeva, krasnih pla- 
števa od svile, lijepih crvenih nadgrobnih ploča, raskoši, kojom je bio 
opremljen kor, blistavih svečanosti i Božića u sjaju svijećnjaka, Us- 
krsa obasjanih suncem, svih tih sjajnih svetkovina, kod kojih su pla- 
števi, svijećnjaci, kaleži, svetohraništa i moćnici šarali žrtvenike 
slikom zlata i dragoga kamenja. Bez sumnje su u tom lijepom času 
ovi bosjaci, slabunjavci i vražji sluge mislili mnogo manje na oslobo- 
đenje Egipćanke nego na pljačku Naše Gospe. Vjerovali bismo čak, 
da je mnogima među njima Esmeralda bila samo izlika, ako kradljiv- 
cima uopće trebaju izlike, 

Odjednom. upravo u času, kada su se okupili oko grede za zadnji 
napor, te je svatko zadržao dah i napeo mišiće, da bi dao čitavu svoju 
snagu za odlučni udarac, zavijanje, još strašnije od onoga, što je 
nastalo i izdahnulo pod srušenim balvanom, odjeknulo je među njima. 
Koji nisu vikali i koji su još bili na životu, pogledaše, Dva mlaza 

rastopljena olova padala su s visine zvonika među zbijeno mnoštvo. 
To ljudsko more srušilo se pod vrelom kovinom, koja je na objema 
točkama, kuda je padala, načinila u gomili dvije crne i zadimljene 
rupe, kao što bi vrela vođa načinila u snijegu, Vidjelo se, kako na pola 
sagorjeli ljudi umiru urličući od bola, Kapi ove strašne kiše raspršale 
su se oko glavnih mlazova na napadače i prodirale u lubanje poput 

plamenih svrdlova. Ta grozna vatra obasipala je ove bijednike tučom 
zrnja. 

Vika je bila strahovita, Oni se razbježaše na sve strane, odba- 
civši gredu na lešine najsmioniji kao što i najplašljiviji, i doskora je 
trg pred crkvom po drugi put bio prazan. 

Svi pogledi uzdignuli su se prema vrhu crkve, Ono, što su vidjeli, 


bilo je neobično, Na vrhu najviše galerije, iznad središnjeg okruglog 


prozora u obliku ruže, dizao se velik plamen između oba zvonika, u 
vrtlogu iskara, silan, neobuzdan i bijesan plamen, kojega bi komade 
vjetar katkada odnio u dim. Ispod tog plamena, ispod tamne ograde 
s ukrasom oblika djeteline, što je bio užaren, dva žlijeba, što su iz- 
gledala kao ralje neke nemani, rigala su bez prestanka tu užarenu 
kišu. koja je ostavljala srebrni trag nad tamom donjeg pročelja, Kako 
su se približavala oba mlaza tekućeg olova, proširivali su se u obliku 
snopa, poput vode, što izbija iz tisuću rupa kante za zalijevanje. 
Iznad plamena golemi tornjevi, od kojih su se vidjele dvije oštre i 
odsječene strane, jedna sasvim crna, a druga sasvim crvena, činili su 
se još veći zbog čitave neizmjernosti sjene, koju su bacali na nebo. 
Njihovi bezbrojni kipovi vragova i zmajeva poprimali su tmuran iz- 
gled. Nemirna jasnoća plamena stvarala je utisak, kao da se oni kreću. 
Bilo je tu guja, koje kao da su se smijale, zmajeva, koji kao da su 
štektali, i guštera, koji su puhali u vatru, nemani, koje su kihale u 
dimu, A među svim ovim nakazama, koje su ovaj plamen i buku pro- 
budile iz kamenog sna, bila je jedna, koja je koracala, koju su od 
vremena do vremena vidjeli, gdje prolazi preko užarenog čela lomače 
poput šišmiša pred svijećom. 

Zacijelo će taj neobični svjetionik probuditi u daljini drvara na 
brežuljku, Bicetre?); koji će se uplašiti, kad opazi, kako na njegovim 
vresovima tetura gorostasna sjena tornjeva Naše Gospe. 


Victor Hugoš)j 


1) Mlada Egipćanka Esmeralda, osuđena na smrt, oslobođena je u času, 
kad su je vodili na vješala. Krvnicima ju je oteo i zatvorio u crkvu Notre-Dame 
Zvonar Quasimodo (čitaj Kasimodo). No sud odredi, da se ona ima izručiti, pa 
mnoštvo skitnica provali na crkveni trg, da otme Esmeraldu. *) Čitaj Bisetr, 
mjesto, danas predgrađe južno od Pariza. 35) čit. Igo, jedan je od najvećih 
francuskih pjesnika XIX. vijeka, (1802.—1885.). Ovaj odlomak uzet je iz zna- 
menitog povijesnog romana »Notre-Dame de Paris« (čit. Notr Dam d'Pari). — 
»Naša Gospa od Pariza«, koji je preveden i na hrvatski, pod naslovom »Zvonar 
Majke Božje Pariške« (Zagreb, 1908.). 

Bog je spor, ali dostižan 
E 


U gradu Vladimiru živio mlad trgovac Aksjonov. Imao je dva 
dućana i kuću, 

Aksjonov je imao plavu kudravu kosu, Bio je lijep čovjek, a usto 
velik veseljak i pjevač. Zamlada je mnogo pio, a kad bi se opio, za- 
metao je kavgu! No kad se oženio, okanio se pića, 

Jednom ljeti pođe u Nižji na sajam. Kad se rastao sa svojima, 
reče mu žena: 

— Ivane Dimitrijeviću. ne idi sada na put, noćas sam sanjala 
ružan san o tebi, 

Aksjonov se nasmije i reče: 

— Da, ti se valjada bojiš, da se ne bih opio na sajmu? 

Žena mu reče: 

— Ne znam ni sama, čega se bojim, ali tako sam ružno sanjala! 
Vidjela sam te, gdje dolazis iz grada gologlav, a u tebe glava sva 
sijeda, 

Aksjonov se nasmije: 

— No, pa to je dobro, Vidjet ćeš, da ću dobro pazariti, pa ću ti 
donijeti darova, 

I on se oprosti s porodicom i otiđe. 


Na po puta sastane se s nekim poznatim trgovcem i zajedno 
s njime pođe na konak, Popiju čaj i odu zajedno na počinak, svaki 
u svoju sobu. Sobe su bile jedna do druge. Aksjonov nije volio dugo 
spavati ;stoga se probudi o ponoći, pa da mu bude lakši put po hladu, 
probudi kočijaša i zapovjedi mu, da zapregne, Zatim pođe u služinsku 
sobu. plati gazdi račun i ode. ' ' 

Prevalivši četrdeset vrsta stane, da nahrani konje, sjedne u sjenu 
kraj konačišta, da se odmori, a na objed uđe u predvorje i zapovjedi, 
da mu postave samovar; on sam uzme gitaru i stane svirati, Najednom 
dojuri trojka sa zvoncem, i iz nje izađe činovnik sa dva vojnika, Priđe 
k Aksjonovu i zapita ga: »Tko si ti? Otkuda si?« Aksjonov mu kaže, 
tko je i otkuda je, pa doda: »Izvolite li možda popiti sa mnom malo 
čaja?« No činovnik ga saleti pitanjima: »Gdje si noćio prošle noći? 
Sam ili s trgovcem? Jesi li vidio trgovca ujutro? Zašto si tako rano 
otišao iz konaka?« Aksjonov se začudi, što ga o svemu tome ispituju, 
pa ispripovjedi sve, kako je bilo, i još doda: »E, što me toliko ispi- 

tujete. nijesam ja ni tat mi razbojnik, Ja idem po svom poslu, a vi 
nemate mene ništa da ispitujele.« 

Tada činovnik pozove svoje vojnike i reče: 

— Ja sam redarstveni činovnik i ispitujem te zato, što je trgo- 
vac, s kojim si ti noćio, prošle noći umoren, Pokaži svoje stvari, a vi 
ga pretražite. 

Uđu u sobu, otvore kovčeg i torbak, pa počnu razvezivati i pre- 
traživati. Najednom činovnik izvuče iz torbaka nož i poviče: 

— Ačiji je to nož? 

Aksjonov pogleda i vidi: — krvav nož izvukli iz njegova torbaka. 
I prepade se, 

A od čega je krvav?. 

Aksjonov htjede odgovoriti, ali mu zape riječ u grlu: 

— Ja... janeznam..,ja...nož, ja... nije moj. 

Tada reče činovnik: 
> Jutros su našli trgovca umorena u postelji, i nitko osim tebe nije 
to mogao učiniti. Soba je bila iznutra zatvorena, a u sobi nije bilo 
nikoga osim tebe, A evo u tvom torbaku je krvav nož, a i po licu ti 
se poznaje, Kazuj, kako si ga ubio i koliko si mu novaca uzeo. 

Aksjonov se stao kleti, da nije to učinio, da nije ni vidio trgovca 
poslije toga, kako su zajedno pili čaj, da je 8.000 novaca, što ih ima 
kod sebe, njegova svojina, a da nož nije njegov, No glas mu je drhtao, 
u licu je sav problijedio, a na ololao se tijelu tresao od straha, kao 
da je zbilja kriv. . 

Činovnik pozove vojnike i zapovjedi im, da ga svežu i da ga po- 
sade u kola, Kad su ga svezanih nogu digli u kola, Aksjonov se pre- 
krsti i zaplače, Aksjonovu oduzeše stvari i novac, a njega poslaše u 
bližnji grad u tamnicu, Poslali u Vladimir čovjeka, da ispita. kakav 
je čovjek bio Aksjonov. A svi su trgovci i stanovnici grada Vladimira 
potvrdili, da je Aksjonov u mladim godinama pio i bećario, ali da je 
inače čestit čovjek, Tada ga izvedu pred sud, Optužiše ga, da je 
ubio rjazanskoga trgovca i da mu je oteo 20.000, 


TI. 


Ženu je ubijala žalost za mužem i nije znala, što da misli, Djeca 
su joj bila još sva malešna, jedno je i dojila. Pokupi ona svoje piliće 
i pođe s njima u grad, gdje joj je muž bio u zatvoru. Isprva je nijesu 
puštali k njemu, ali kasnije nekako namoli poglavare, i puste je 
k mužu, A kad ga ugleda u robijaškom odijelu i u okovima, zajedno 

s razbojnicima, sruši se na zemlju i dugo nije mogla doći k sebi. 
Zatim poreda djecu oko sebe, sjedne do njega i stane mu pričati o 
kućnim sivarima i pitati ga za sve, što se s njime zbilo, On joj sve 
ispriča. Ona ga upita: 

— A što ćemo sada? 

On joj odgovori: 

. — Moramo moliti cara, Ne mogu nevin stradati. 

Žena mu reče, da je već slala molbu na cara: ali da odluka nije 
još stigla. Aksjonov ne reče ništa, već samo obori glavu, Tada mu 
kaže žena: 

— Nijesam ja onda uzalud, sjećaš li se, u snu vidjela, da si sav 
posijedio, Gle, zaista, ti si već od bijede posijedio. Nijesi mario onda 
putovati, 

I ona mu poče prstima prebirati kosu i reče: 

— Vanja, dragi druže, reci ženi svojoj istinu: jesi li to učinio? 

Aksjonov joj odgovori: »Zar si i ti posumnjala u me?« — pa 
pokrije lice rukama i zaplače, Zatim dođe vojnik i reče, da se žena 
s djecom mora udaljiti. Aksjonov se posljednji put oprosti s obitelju. 

Kad. je žena otišla, Aksjonov stane dozivati u pamet, što su go- 
vorili, Kad se sjetio, da je i žena posumnjala u njega i pitala ga, da 
li je ubio trgovca, pomisli u sebi: »Zaista, osim Boga nitko ne može 
znati istinu, samo njega treba da molim, samo od njega mogu očeki- 
vati milost«, I od toga časa Aksjonov je prestao slati molbe i nadati 
se, nego se samo Bogu molio. 


II, 


Aksjonova osudiše na šibanje i na robiju Tako su i uradili, 

Išibali ga knutom do krvi, a kad su mu rane iki poslaše 
ga s drugim robijašima u Sibiriju, 

U Sibiriji, na robiji, živio je Aksjonov dvadeset i šest godina. 
Kosa mu je na glavi pobijelila kao snijeg, a brada mu narasla duga, 
uska i sijeda, Ostavila ga njegova vesela ćud, Sav se zgrbio, stao je 
hodati lagano: pr je malo, nikad se nije smijao i često se Bogu 
molio ' 

U tamnici je Aksjonov naučio šiti čizme, i za zaslužene novce 
kupio je evanđelje i čitao ga, kad je bilo svijetla u ćeliji; a na bla- 
gdane polazio je kaznioničku crkvu, čitao poslanice i pjevao u pje- 
vnici: — imao je još uvijek dosta lijep glas. Poglavari su voljeli 
Aksjonova radi njegove smjernosti, a drugovi robijaši poštovali su ga 


447 


i zvali »djedom« i »Božjim čovjekom«, Ako su u tamnici imali štogod 
moliti, drugovi su vazda slali Aksjonova, da moli poglavara u njihovo 
ime, a kad bi među robijašima nastala svađa, dolazili bi uvijek 
k njemu, da im sudi, 

Od kuće nije Aksjonovu nitko ništa pisao, i on nije znao, da li 


su mu živi žena i djeca, 


Dovedoše jedamput u tamnicu nove uznike, Navečer skupe se svi 
uznici oko novih i stanu ih pitati, iz kojega su grada ili sela i što su 
počinili. Aksjonov je također sio na drvenu postelju kraj novih i obo- 
rivši glavu slušao, što tko priča, Jedan od novih uznika bio je visok, 
zdrav starac od šezdeset godina, sa sijedom striženom bradom, Pričao 
je o sebi ovo: 

— Eto, braćo, ja sam baš ni za što ovamo dospio, Ispregao sam 
kočijašu konja iz saonica. Uhvatiše me i rekoše: Ukrao, A ja im 
velim: Htio sam samo brže stići kući, — konja sam poslije pustio, Pa 
i kočijaš mi je prijatelj. Nije li tako? — Jok, vele oni, ukrao si. A 
ne znadu, što i gdje sam ukrao, Učinio sam stvari, za koje bih već 
davno morao ovamo dospjeti, ali mi nijesu mogli dokazati, a sad su 
me dotjerali ovamo protiv zakona, ' 

— Što lažeš, bio si ti već u Sibiriji, ali nijesi dugo gostovao, 

— A odakle si? — zapita ga jedan od uznika, 

— Iz grada Vladimira, tamošnji građanin. Zovu me Makarom, a 
pridjevak mi je Semjonović, 

Aksjonov digne glavu i zapita: 

— Nude Semjonoviću, jesi li u gradu Vladimiru čuo za trgovce 
Aksjonove? Žive li još? 

— Kako da nijesam? To su “bogati trgovci, samo što im je otac 
u Sibiriji, Grješnik kao i mi. A što si ti, djede, učinio? . 

Aksjonov nije volio pričati svoje jade; on uzdahne i reče: 

— Za svoje grijehe već sam dvadeset i šest godina na robiji. 

Makar Semjonov ga zapita:: 

— A za kakve to grijehe? 

Aksjonov mu odgovori: »Valjda sam zaslužio«, i ne htjede više 
pričati; ali drugi robijaši, drugovi njegovi, ispričaše novajliji, kako 
je Aksjonov dospio u Sibiriju, Rekoše mu, kako je netko na putu ubio 
trgovca i podmetnuo Aksjonovu nož, i kako su ga za to nevina osudili, 

Kad je Makar Semjonov to čuo, pogleda na Aksjonova, udari 
rukama po koljenu i reče: 

— Gle čudna čuda! Ala si se postarao, djedel 

Stadoše ga pitati, zašto se začudio i gdje je vidio Aksjonova; no 
Makar Semjonov ne reče im ništa, već samo usklikne: 

— To je čudo, djeco, da nam je suđeno ovdje se naći, 

Iz tih riječi Aksjonovu dođe na misao, da možda taj čovjek 
znade, tko je ubio trgovca, On ga zapita: 

— Jesi li, Semjonoviću, prije čuo za taj događaj, ili si mene vidio 
prije njega? 

— Kako ne bih čuo! Po cijeloj je zemlji išlo od usta do usta, Da, 
da, davno se to zbilo; a što sam čuo, to sam već i zaboravio — reče 
Makar Semjonov. 

— Možda si čuo, tko je ubio trgovca? — zapita Aksjonov, 

— Ta to je očito: ubio ga je onaj, u čijem su torbaku našli nož. 
Ako je tko tebi i podmetnuo nož. nijesu ga ulovili i nije uglavljen 


kao lopov. Pa kako ti je mogao metnuti nož u torbak? Ta on ti je bio 


pod uzglavljem? Ti bi bio osjetio. 

Čim je Aksjonov čuo te riječi, pomisli, da je baš taj čovjek ubio 
trgovca, Ustane i udalji se, Svu noć Aksjonov nije mogao stisnuti 
oka. Podiđe ga sjeta, i stadoše mu se javljati priviđenja: eto mu nje- 
gove žene, onakve kakva je bila onda, kad ga je ispratila posljednji 
put na sajam, Vidi je upravo kao živu, i vidi joj lice i oči, i čuje, 
kako mu govori i kako mu se smije, Zatim mu se ukazaše djeca upra- 
vo onakva, kakva su bila onda — malešna, jedno u kožušiću, a drugo 
na majčinim prsima, Predoči sebi i samoga sebe, kakav je bio u ono 
vrijeme: veseo, mlad; sjeti se. kako je sjedio u predvorju konačišta, 
gdje su ga uhvatili, i kako je svirao na gitari, i kako mu je onda duša 
bila vedra i vesela, Zatim se sjeti strašnog mjesta, gdje su ga šibali, 
sjeti se i krvnika, i naroda unaokolo, i okova, i uznika, i cijelog svog 
26-godišnjeg robovanja i svoje starosti, Aksjonova obuzme tuga, tako 
da bi najradije sam sebi kidisao, 

— A sve radi toga zlotvora.., — mislio je Aksjonov, 

I njega spopade takva srdžba na Makara Semjonova, da mu se 
je htio osvetiti, pa ma i sam kraj toga zaglavio, Molio se čitavu noć, 
no nije se mogao umiriti, Danju nije prilazio Makaru Semjonovu niti 
ga je htio pogledati, 

IV. 


Tako prođu dva tjedna. Noću Aksjonov nije mogao spavati; nje- 
ga je podilazila takva tuga, da naprosto nije znao, kuda da se djene, 
Jednom prođe tamnicom i opazi, kako se ispod jedne drvene 
postelje sipa zemlja. Stane i pogleda, Na jednom skoči Makar Se- 

mjonov ispod postelje i sav zbunjen u licu pogleda Aksjonova, Aksjo- 
nov htjede poći dalje, da ga ne vidi; ali Makar ga uhvati za ruku i 
ispriča mu, kako je prokopao prolaz pod zidom i kako svaki dan 
iznosi zemlju u sarama i istresa na ulicu, kad ih gone na robotu. On 
mu reče: 

— Samo šuti, starče, jer ću i tebe izvući, A ako me izdaš, mene 


oće išibati do krvi, ali ja te ne ću pustiti iz šaka — ubit ću tel 


Kad ie Aksionov vidio svoga zlotvora, ustegne ruku i reče: 

— Nemam zašto bježati. a ubiti me ne možeš,. jer si me već 
davno ubio. A hoću li te odati ili ne ću to neka Bog odluči, 

Druso6 dana. kad su vodili uznike na rabotu primijetiše vojnici, 
da je Makar Semionov istresao zemlju, pa počeše pretraživati, Na- 
đoše runu. Dođe glavar u tamnicu i stade ispitivati sve, tko ie isko- 
pao ruvu. Svi su taiili. Oni koji su znali. nijesu htieli odati Makara 
Semjonova. jer su znali, da će ga za to išibati na mrtvo ime. Tad se 
poslavar obrati Aksjonovu, Poznavao je Aksjonova kao poštena čo- 
vjeka, pa ga zapita:. 

— Starče, ti si iskren, kaži mi Boga radi, tko je to uradio? 

Makar Sem'onov stajao, kao da ga se to ništa ne tiče, gledao 
poglavara, a na Aksjonova se nije obazirao, Aksjonovu su se tresle 
ruke i usta, te nije mogao dugo ni riječi progovoriti. Mislio je u 
sebi: »Ako zatajim, zašto da mu oprostim, kad me je upropastio? 
Neka mu se naplati za moje muke, A ako ga odam, njega će išibati 
do krvi, A što onda, ako ja krivo sumnjam na njega? Zar će meni 
lakše biti pri duši?« 

Poglavar još jednom upita: 

— No starče, kazuj istinu: tko je. tu kopao 2id? 

Aksjonov pogleda Makara Semjonova i reče: 

— Ne mogu Vam kazati, vaše blagorođe, Bog mi ne zapovijeda. 
da kažem. I ne ću kazati, Radite sa mnom, što vas je volja, u vašoj 
sam ruci, 

Poglavar ga dugo nagovaraše, ali Aksjonov ne reče ni riječi. I 
tako nijesu doznali, tko je potkopao zid, 


V, 


Druge noći, kad je Aksjonov legao na svoje ležište i malo zadri- 
jemao, začuje, kako je netko prišao i sio mu do nogu. On pogleda u 
tamu i prepozna Makara, Aksjonov mu reče: 

— Što hoćeš još od mene? Što ćeš ovdje? 


Dr. M. Ujević: Sjetva 29 


450 


Makar Semjonov šuti. Aksjonov se pridigne i reče: 
.— Što želiš? Odlazi! Zvat ću vojnika! 

Makar Semjonov nagne se blizu Aksjonovu i šaptom prozbori: 

— Ivane Dimitrijeviću, oprosti mi! 

— Zašto da ti oprostim? — zapita Aksjonov. 

— Ja sam ubio trgovca, ja sam ti i nož podmetnuo, Ja sam i tebe 
htio ubiti, no nešto je u dvorištu zašuštalo, Turio sam ti nož u torbu 
i izvukao se kroz prozor, 

Aksjonov je šutio i nije znao što kazati. Makar Semjonov siđe 
s ležišta, klekne na zemlju i reče: 

— Ivane Dimitrijeviću. oprosti mi, oprosti Boga radi. Prijavit ć: ću 
se, da sam ubio trgovca, i tebe će pustiti. Vratit ćeš se kući, 

Aksjonov mu reče: 

— Lako je tebi govoriti, a fako je meni trpjeti? io da idem 
sada?.., Žena mi je umrla; djeca su me zaboravila! Nemam kamo 
da se vratim... : 

Makar Semjonov nije htio ustati s poda, već je udarao glavom 
o zemlju i govorio: 

— Ivane Dimitrijeviću, oprosti! Kad su me šibali, bilo mi je lakše 
nego sada tebe gledati.,, Ti si mene požalio i nijesi me odao. Oprosti 
mi, Krista radi! Oprosti mi, zločincu pokajniku! — I on brizne u plač, 

Kad je Aksjonov čuo, da Makar Semjonov plače, navriješe i 
njemu suze na oči i reče: 

— Bog ti prostio; možda sam ja sto puta gori od tebe! 

I on prestane čeznuti za domom svojim i nije htio nikuda iz 
tamnice, već je mislio samo o posljednjem času, 

Makar Semjonov nije poslušao Aksjonova i javio se kao krivac. 
Kad je Aksjonovu stigla odluka, da se može vratiti svome domu, bio 
je već mrtav. Lav N, Tolstoj 


Prosjak 


Išao sam ulicom... i zaustavi me star, oronuo prosjak, 

Upaljene, suzne oči, pomodrjele usne, prljavi dronjci... O, kako 
je siromaština ružno oglodala ovo nesretno biće! 

On mi je pružao svoju crvenu, otečenu, prljavu ask . Stenjao 
je, vapio za pomoć. ' 

Stao sam prekapati po svim džepovima .., Nisam imao ni nov- 
čarke, ni sata, čak ni džepnog rupčića,.. Ništa nisam ponio sa sobom. 

A prosjak je neprestano čekao, ,. i njegova se pružena ruka 
pomalo tresla i trzala, 

Sav zbunjen, ne znajući što da činim, ja snažno stisnuh tu 
prljavu, drhtavu ruku ,.., »Ne ljuti se, brate! Nemam ništa kod sebe, 


brate!« 

Prosjak upre u me svoje upaljene oči; njegove se modre usne 
nasmiješiše, pa i on meni steže moje ozeble prste. 

»Što ćeš, brate?« progunđa, »i na tom ti hvala! I to je milostinja, 
bratel« 

I ja osjetih, da sam i ja dobio milostinju od svojega brata. 


Ivan Turgenjev 


Harpagon nagovara kćerku 


Harpagon: Eto, kakvi su mekušci ti gospodičići! Slabiji su od 
pilića! To sam ti, kćeri moja, odlučio: što se tiče tvoga brata, njemu 
sam odredio neku bogatu udovicu, o kojoj su mi jutros pričali, a tebe 
ću dati g, Anselmu, 

Eliza: Gospodinu Anselmu? 

Harpagon: Da, on je zreo, razborit i mudar čovjek, nije prešao 
pedesetu, a da o njegovu bogatstvu i ne govorim, 

Eliza (klanjajući se): S vašim dopuštenjem, oče. ja se ne bih 
udavala, 

Harpagon (također se klanja): A ja bih, s vašim dopuštenjem, 
moja mala kćerčice, moja prijateljice, htio, da se vi mdala, 

Eliza: Oprostite, oče! 

Harpagon: Oprostite, kćerko! 

Eliza: Ja sam najpokornija službenica g. Anselmu, ali, s vašim 
dopuštenjem, ja ga ne bih uzela. 

Harpagon: Ja sam vaš najpokorniji sluga; ali, s vašim dopušte- 
njem, vi ćete se udati još večeras, 

Eliza: Još večeras? 

Harpagon: Još večeras. 

Eliza: To ne će biti, oče! 

Harpagon: To će biti, kćerko! 

Eliza: Ne! 

Harpagon: Da! 

Eliza: Ne, kažem vam, 

Harpagon: Da, kažem vam, 

Eliza; Na tu me stvar vi ne ćete moći natjerati, 

Harpagon: Na tu ću te stvar ja natjerati, 

Eliza; Ja ću se radije ubiti, nego da pođem za takvoga muža. 

Harpagon: Ne ćeš se ti ubiti, nego ćeš lijepo poći za njega. 
Kakva je to smjelost! Tko je ikada vidio, da kći razgovara tako sa 
svojim ocem? 

Eliza: Tko je ikada vidio, da otac udaje svoju kćer na taj način? 

Harpagon: To je takva partija, da joj nema prigovora, a kladim 
se, da će cijeli svijet odobriti moj izbor, 

Eliza: A ja se kladim, da nitko pri zdravoj pameti ne će odobriti. 

Harpagon (ugledavši izdaleka Valerija): Evo Valerija; hoćeš 
li, da nam on bude sudac u ovoj stvari? 

Eliza: Pristajem. 

Harpagon: Hoćeš li se pokoriti njegovoj presudi? 

Eliza: Da, ja ću raditi, kako on odluči, 

Harpagon: Tako treba. 

Harpagon: Dođi, Valerije, ovamo! Izabrali smo te, da nam 
kažeš, tko ima pravo, moja kći ili ja. 

Valerije: Vi.imate pravo, gospodine, bez svake sumnje, 

Harpagon: Znaš li ti, o čemu smo govorili? 

Valerije: Ne, ali vi ne možete imati krivo, vi ste utjelovljena 
pravda. 

Harpagon: Ja hoću da joj dadem večeras muža i bogata, a ova 
napržica mi u lice kaže, da ne će za nj poći, Što ti na to kažeš? 

Valerije: Što ja velim? 

Harpagon: Da, 

Valerije: Ovaj, da... 

Harpagon: Što? 

Valerije: Ja kažem, da se na kraju krajeva s vama slažem, i vi 
ne možete imati krivo, ali ima li i ona posve krivo, i.., 

Harpagon: Što? Gospodin Anselmo je odlična prilika, on je 
plemenitaš, i to doista plemenit, ugodan, imućan, mudar; a od prve 
Mu žene nije ostalo nijedno dijete. Zar ona može što bolje očekivati? 

Valerije: To je istina, Ali i ona bi vama mogla reći, da je to 
nekako previše brzo, pa da bi trebalo malko počekati, da vidi, hoće 
li se njene naklonosti priljubiti s... 

Harpagon: Ovo je prilika, gdje treba stvar odmah prihvatiti 
Jer, ovdje ja imam prednost, kakvu ne ću tako skoro imati: on će 
je uzeti bez miraza, 

Valerije: Bez miraza? 

Harpagon: Da, 

Valerije: E, kad je tako, ja nemam više što kazati, To je očevi- 
dan razlog, i treba ga primiti. 

Harpagon: Tu ću ja uštediti lijepu svoticu, 

Valerije: Bez sumnje, to ne podnosi prigovora, Doduše vaša bi 
vam kći mogla reći, da je ženidba mnogo važnija stvar, nego što se 
obično drži, da se tu radi o sreći ili nesreći kroz cio život, i da se 
ne smije stupiti u odnose, koji traju cio život, bez velike opreznosti. 

Harpagon: Bez miraza! 

Valerije: Tako je, to je kod svega tako važno, razumije se, Ima 
ljudi, koji bi mogli reći, da bi trebalo imati obzira i prema djevoj- 


činoj naklonosti i da bi ta velika razlika u godinama, osjećaju i u 


naravi mogla imati kobnih posljedica u braku, 

Harpagon: Bez miraza!! 

Valerije: Razumije se, tu nema prigovora, Tko do belaja može 
tome što prigovoriti? Ono je doduše istina, da ima dosta očeva, 
koji više paze na osjećaje svojih kćeri, nego na miraz, koji bi imali 
dati, koji ih ne žele žrtvovati probitcima, nego prije svega nastoje, 
da ih dobro udome, da one mogu sačuvati svoj mir; svoju čast, svoju 
radost, koji... 

Harpagon: Bez miraza!! 

Valerije: To je istina, to zatvara svačija usta! Bez miraza! Tko 
može naći sredstvo, da tome odoli,.,? 

Harpagon (gleda prema vrtu. Sam za se): Jao, čini mi se, da 


neki pas laje, Ne ide li to netko prema mojim novcima? (Valeriju): 


Odmah ću se vratiti, nemoj se micati, > 


(Iz »Škrtca«) 


Moličre 

Molitva 


Oci pustinjaci i nevine žene 

da se dignu srcem u strane tajnene, 
da za buru borba zemaljskih ga krijepe, 
sastavili mnoge molitve su lijepe; 

al ni jedna mene ne dira toliko 

kao ona, štono svećenik ju viko 
ponavljat u posta velikoga dane; 
češće od svih ona mojom usnom gane 
i klonulom da mi trajno polet živi: 
»Od nerada, što ga malodušje skrivi, 
i od vladoljublja, zmije sakrivene, 
od besjeda šupljih štiti, Bože mene; 
a grjehote moje otkrij oku momu, 
da se ne usudim sudit bratu svomu; 
daj ljubavi meni, daj mi poniznosti, 
daj mi duh čistoće i ustrpljivosti.« 


A, S. Puškin 


O važnosti dobra odgoja 


Duša čovječja bez odgoja čini mi se kao mramor u rudniku, koji 
ne pokazuje ni mrvu svoje tajne ljepote, dok mu vještina brusačeva 
ne izmami boje, izgladi površinu i istakne svaku ukrasnu maglicu, 
pjegu i žilu, što se provlači grumenom njegovim. Jednako i odgoj, 
kad nastoji oko plemenita duha, iznosi na svijetlo svaku sakrivenu 
krjepost i vrlinu, koja bez ovake pomoći ne bi bila podobna da sama 
postane očigledna, 

Ako mi čitalac dopusti, da već sada zamijenim ovu usporedbu 
poslužit ću se, da dokažem moć odgoja, onim istim primjerom, kojim 
se služio Aristotel, kad je htio da protumači nauku o građevinskim 
oblicima kazujući, da u grudi mramora leži sakriven gotov kip, a 
umjetnost kiparstva da ga samo oslobađa od zališna kamena i čisti 
od smeća. Kipar ne radi drugo, već što otkriva gotove likove, Što je 
kiparstvo za gruđu mramora, to je odgoj za dušu čovječju, Filozof, 
svetac ili junak, mudar, dobar ili velik čovjek, prečesto se kriju i 
taje u plebejskoj duši, a valjan odgoj bio bi ih otkrio i izveo na svi- 
jetlo, Ja stoga vrlo rado čitam pripovijedanja o divljim narodima i 
divim se prostim i neizglađenim krjepostima njihovim gledajući, 


455 
kako se hrabrost javlja u bjesnoći, jaka volja u prkosu, strpljivost u 
sjeti i očaju. Ga 

Strasti se ljudske različito očituju, pa sad ovako, sad onako 
izbijaju na površinu prema tome, kako ih sada više sad manje vodi 
i upravlja razum, Ako čitamo o crncima, da se nakon smrti svojih 
gospodara, ili što su promijenili službu, sami vješaju o prvo stablo, 
kako se to kadšto dešava na velikim američkim imanjima, tko da 
se ne divi njihovoj vjernosti, premda se ona javlja tako čudno i 
grozno? Dokle bi se popela ta divlja veličina duševna, koju nalazimo 
u tim bijednim stvorenjima? A ima li i zerice isprike za to, što prezi- 
remo ovaj dio našega roda te ih ne smatramo ravnima ostalom čovje- 
čanstvu, što samo neznatnom globom globimo čovjeka, koji ih ubija, 
a što je još najgore, što im, koliko samo možemo, otimamo nadu u 
sreću kako na onom, tako na ovom svijetu, i uskraćujemo im ono, što 
sami držimo sredstvom, da se dočepamo sreće? 

Golema je sreća, da smo se rodili u ovim stranama svijeta, gdje 
mudrost i znanje cvatu, premda valja priznati, da i u ovim stranama 
ima dosta siromašne, neobrazovane čeljadi, koja je samo nešto 
manje divlja od onih naroda, o kojima sam malo prije govorio, pa 
i to, da se oni, koji su se koristili savjesnim odgojem, razlikuju jedan 
od drugoga različnim stupnjevima obrazovanosti, Da se i opet 
vratimo našem kipu u grudi mramora: mi vidimo naime kadšto, da 
je umjetnik istom počeo rasijecati grudu, a kadšto, da je kamen 
grubo istesan, te se u njemu pokazuju tragovi ljudske prilike; kadšto 
razabiremo jasno udove i lice čovječje, kadšto gotov kip, izrađen 
& velikom brigom, ali rijetko nalazimo kip takav, da 6a ne bi mogla 
ruka kojega Fidije ili Praksitela još amo tamo dotjerati i izgladiti, 

: Joseph Addison 


O vještini pisanja 

Zacijelo je vještina pisanja najdivnija od svih stvari, koje je 
čovjek izumio, Odinove »rune« bijahu prvi oblik rada jednoga junaka; 
knjige, pisane riječi, još su uvijek divne »rune« i najnoviji oblik ju- 
načkoga rada. U knjigama stoji duša svega prošloga vremena; iz njih 
izbija glas Prošlosti razgovijetno i čujno, premda je tijelo i sve mate- 
rijalno bivstvo njeno poput sna iščeznulo s ovoga svijeta. Silne mor- 
narice i vojske, luke i oružnice, prostrani gradovi s visokim crkvama 
i mnogim spravama — sve je to dragocjeno, veliko, ali što i od svega 
toga? Agamemnon, oni mnogi Agamemnoni, Perikli i njihova Grčka — 

sve je to danas gomila razvalina, kup nijemih, žalostivih zidina, hrpa 
razbacanog kamenja — ali knjige grčke! U njima Grčka, za svakoga 
mislioca, još uvijek odista živi; po njima može se ona iznova dozvati 
u život, Nijedna magična »runa« nije čudesnija od knjige. Sve, što- 
god je čovječanstvo činilo, mislilo, dobilo ili bilo — sve je to, kao 
silom neke čarobije, sačuvano na stranama knjige, Knjige su najdra- 
gocjenija imovina ljudi, 

Ne čine li knjige još uvi'ek čudesa, kao što se za »rune« pričalo, 
da ih čine? One uvjeravaju ljude. I najlošiji roman kakve pučke 
knjižnice, što ga lude djevojke u zabitnim selima prljaju i naizust 
uče, toliko je moćan, te će ih prinuđivati, da po njegovu uzoru čine 
svoju svadbu i urede svoje kućanstvo. Ovako je osjećala »Celiia«, 
ovako je radio »Clifford«; glupo životno načelo, utisnuto u mladi 
mozak, izbit će jednoga dana na svijetlo živo i djelotvorno. Kaži, 
smije li i najrazuzdanija mašta kojega mitologa pripisivati »runama« 
onakva čudesa, kakva su na ovoj živoj, tvrdoj zemlji stvorile neke 
knjige? Tko je sagradio katedralu: sv. Pavla? Ako stvar potanko 
proučiš, naći ćeš, da ju je sagradila divna starozavjetna knjiga — dje- 
lomice riječ onoga prognanika Mojsije, koji se pred četiri tisuće 
godina u sinajskoj pustinji starao oko svoga medijanskog čopora! 
Ovo je zacijelo vrlo čudesna stvar, no ipak je puka istina, S vješti- 
nom pisanja — jer tisak je samo nužna posljedica pisanja, koja se 
morala razviti iz njega, ali je zapravo malo znamenita — otpočelo je 
pravo doba čudesa za čovječanstvo. Ono je na divan i sasvim nov 
način sve ono, što je prošlo i odmaknuto i vremenom i mjestom, tije- 


sno i usko združilo sa sadašnjošću; ono je ujedinilo sva vremena i . 


sva mjesta s ovim našim »ovdje« i »sada«. Po njemu su se sve stvari 
za čovjeka promijenile; po njemu su svi poslovi ljudski: učenje, pri- 
povijedanje, vladanje i sve drugo — zadobili nov oblik, 


Ogledajmo, na primjer, samo učenje. Sveučilišta su znamenit, ča- 
stan proizvod modernoga vremena, Ali njihovo je uređenje iz samoga 
temelja promijenjeno, čim su se knjige rodile na svijet. Sveučilišta 
se podizahu, dok se još nijesu mogle nabavljati knjige — u vrijeme, 
kad bi za jednu knjigu, što bi je htio kupiti, trebalo davati čitavo 
imanje, U ovakvim dakle prilikama, kad bi koji čovjek znao štogod, 
što bi htio drugima kazati, bilo je potrebno, da skupi oko sebe svoje 
učenike pa da im usmeno kaže, što znade. Tko bi htio znati, što zna 
Abelard, morao je otići, da čuje Abćlarda. Tisuće i tisuće — oko 
trideset tisuća — dođoše, da čuju Abćlarda i njegovo razlaganje 

metafizičke teologije. Kad bi sad došao koji drugi učitelj, da nauči 
svijet štošta od onoga, što sam znade, stvar je za nj vrlo olakšana; 
ondje je već skupljeno toliko tisuća učenika, željnih nauke — gdje. 
bi mogao naći bolje mjesto za svoje učenje nego ondje? Za trećega 
je učitelja bilo još lakše, a što je dolazilo više učitelja, to je stvar 


bivala bolja, Sad je samo još trebalo, da kralj opazi tu novu pojavu, 


da skupi ili sastavi sve one razne škole u jednu školu, da joj dade 
zgrada, povlastica, poticanja, da je nazove »universitas«, t. j. škola 
sviju nauka — pa evo: sveučilište pariško, u svojim bistvenim dijelo- 
vima, bijaše gotovo. A pariško je sveučilište izgled sviju ostalih sve- 
učilišta, koja su nastala i osnovana tijekom šest vjekova do dana 
današnjega. Ovakvo je, po mom sudu, postanje sveučilišta, 

Otkako se knjige mogu lako dobivati, jasno je, da je ovaj dogo- 
đaj morao stubokom promijeniti sve prilike u poslu učenja, Čim je 
izumljen tisak, morahu se sva sveučilišta promijeniti ili postati suvi- 
šna, Učitelj sad ne treba više skupljati ljude oko sebe, da im govori 
ono, što znade; neka to tiska u knjizi, a svi će je učenici izbliza i izda- 
leka sebi nabaviti za malen novac, pa će sjedeći uz vlastito ognjište 
s većim uspjehom naučiti, što im učitelj njihov poručuje. Nema 
sumnje, da je živa riječ uvijek jača od mrtvog slova; čak i pisci knjiga 
smatraju kadšto govor potrebitijim, Doklegod čovjek ima jezik, bit će 
uvijek područje govora oštro odijeljeno od područja pisanja i tiska, 
Ovo vrijedi za sve stvari, napose pak za sveučilišta, No međa između 
ova dva područja nije još nigdje jasno istaknuta i određena, a još 


«manje praksom ustanovljena; još. uvijek nije osnovano sveučilište, 


koje bi potpuno shvaćalo taj novi važni događaj, tiskanje knjiga, i 
Posve se priljubilo devetnaestom stoljeću, kao što se pariško sveuči- 
lište priljub1lo trinaestomu. Ako zdravo promislimo: sve, što nas 
Sveučilište ili druga najviša škola može naučiti, isto je, što je prva 
škola oipočela — da nas nauči čitati, Mi učimo čitati u raznim jezi- 
cima, u raznim naukama; mi učimo abecedu i slova od svakovrsnih 
knjiga. Ali mjesto, gdje mi crpemo svoje znanje, pa i teoretsko zna- 
nje, jesu opet — knjige same! Pošto su svi profesori uradili s nama, 
što najbolje znadu, ipak napokon sve zavisi od toga, što čitamo. Naj- 
bolje sveučilište za ovo naše moderno vrijeme jest — zbirka knjiga. 


Thomas Carlyle 

Izbor zvanja 


Sva su moja starija braća bila u zanatu kod različitih majstora, 
samo su mene poslali u latinsku školu. Bilo mi je tada osam godina, 
i moj je otac bio naumio, da od mene učini svećenika, Kako sam brzo 
naučio čitati, mislili su on i njegovi prijatelji, da ću jednoga dana 
zacijelo postati vrlo učen čovjek. I moj je stric Benjamin odobravao 
ovu očevu namjeru, Ali sve to bude drugačije; ja ostadoh u latinskoj 
školi samo godinu dana, premda sam za to vrijeme vrlo lijepo napre- 
dovao, Za moga oca, koji je imao mnogo djece, to je školovanje bilo 
preskupo, a uz to je otac došao do uvjerenja i više je puta preda 
mnom i pred svojim prijateljima govorio, da učeni ljudi često imaju 
dosta slabe dohotke, I tako moj otac promijeni svoju namjeru, Izvadi 
me iz latinske škole i pošalje me u školu za pisanje i računanje, u 
kojoj je poučavao neki tadašnji učitelj s vrlo velikim uspjehom, jer 
je umio prijazno i spretno postupati s djecom. U toj sam školi brzo 
naučio lijepo pisati, samo mi računanje nije išlo od ruke, i u tom 
predmetu nisam nikako mogao napredovati, Kad mi je bilo deset go- 
dina, uzme me otac opet kući, da mu budem pri ruci u njegovu zanatu, 
to jest u pravljenju sapuna i svijeća. Moj otac nije zapravo nikad 
izučio taj zanat, ali ga se po dolasku u Novu Englesku prihvatio zbog 
toga, što je opazio, da ne će moći prehraniti svoje porodice kao boja- 
disar, — to je bio njegov dotadašnji zanat, I tako sam sada rezao 
stijenj, punio kalupe za lijevanje, posluživao u dućanu, odlazio po 
trgovačkom poslu i t. d, 


Meni se taj posao nije nimalo sviđao, Imao sam diojrnka silnu 
volju, da budem pomorac, ali moj otac ne htjede o tom ni čuti, Ja 
sam međutim imao dovoljno prilike, da se odvažim i na vodu i u 
u vodu, jer nam je bila blizu, pa brzo naučih plivati i upravljati 
čamcem. 


Tako sam ostao u očevu poslu dvije godine, to jest do svoje dva- 
naeste godine, Kako je moj brat Džon izučivši sapunarski obrt osta- 
vio oca pa se zatim oženio i osnovao vlastitu radionicu, činilo se, da 
sam ja bio određen da dođem na njegovo mjesto i da postanem sapu- 


nar i pravim lojanice, Ali kako ja nikako nisam mogao zavoljeti taj - 


posao, poboja se moj otac, ako mi ne nađe ugodnijeg zanata, da ću 
mu jednog dana pobjeći i otići na more, kako je na njegovu veliku 
žalost učinio moj brat Josija. Zbog toga me je često vodio, da gledam, 
kako rade zidari, bačvari, kovači, stolari i drugi obrtnici, a pri tom 

je promatrao moje sklonosti i nastojao, da ih veže za kakav posao, 
koji bi me zadržao u zemlji, 

Na kraju otac odluči, da ću postati nožar, Zato me pošalje na 
neko vrijeme k mojemu bratučedu Samuelu, koji je taj zanat izučio 
u Londonu, a onda se nastanio u Bostonu, Ali kako je svota, koju je 
moj bratučed za me tražio, bila mome ocu prevelika, uzme me otac 
opet kući, 

Od najranijeg djetinjstva ja sam strastveno selio čitati, i ono 
malo novaca, što sam dobivao, sve sam davao za knjige. 

Videći tu moju ljubav za knjige odluči otac napokon od mene 
učiniti slagara, premda je jedan od njegovih sinova već bio u tom 
zanatu, Taj mi je zanat bio mnogo miliji od zanata moga oca, premda 
sam još uvijek želio otići na more. Moj je otac jedva čekao, da odem 
k bratu u nauk, jer se nadao, da će tako moja želja za morem ostati 
bez posljedica, Ja sam se neko vrijeme nećkao, ali su me na kraju 
nagovorili, i tako sam potpisao ispravu o stupanju u obrt, kad mi je 
bilo dvanaest godina, Uredili smo tako, da ću do dvadeset i prve 
godine učiti, a samo posljednje godine da ću dobivati plaću kao rad- 
nik, Ja sam u tom obrtu za kratko vrijeme mnogo napredovao i bio 


sam bratu od velike koristi. 


Benjamin Franklin 


Braća zidaju grad | 


Grad gradila tri. brata rođena: 
Što bi braća obdan sagradila, 

To bi vila obnoć porušila, 

Al povika iza grada vila: 

»Ne grad' grada tri brata rođena, 
Vi ne ćete sagraditi grada, 
Doklem koji ne ugradi ljubu.« 
Ljuto su se braća zaklinjala, 

Da nijedan ljubi kazat ne će. 
Đuro svojoj kazivao ljubi, 


Stipo svojoj kazivao ljubi — 


Ivo svojoj nije kazivao. 

Kad ujutro bijeli dan svanuo 

I žareno sunce ogranulo, 

Budi majka lijepog Đure ljubu: 
»Ajd ustani, lijepog Đure ljubo, 
Ajd ustani, za grad ručak nosil« 


Al govori lijepog Đure ljuba: 
»Svekrvice, nerođena majko, 
Nerođena kao i rođena, 

Ja ne mogu ručak odnijeti, 
Ljuto me je zabolila glava.« 
Budi majka lijepog Stipe ljubu: 
»Ajd usiani, hjepog Stipe ljubo, 
Ajd ustani, za grad ručak nosil« 
Al govori lijepog Stipe ljuba: 
»Svekrvice, nerođena majko, 
Nerođena kao i rođena, 

Mene boli i srce i glava, 

Pa ne mogu da ustanem mlada.« 
Budi majka lijepog Ive ljubu: 
»Ajd ustani, lijepog Ive ljubo, 
Ajd ustani, za grad ručak nosil« 
Al povika lijepog Ive ljuba: 

»Stan' pričekaj, stara mila majko, Da je mogu pomilovat njimal!« 
Dok nadojim čedo prenejako!« Kad su došli do meden.h usta, 


Pa ti ode Ivanova ljuba. Zaklinja ih Ivanova ljuba: 
Kada su je braća ugledala, »Djeverovi, braćo nerođena, 
Đuro kaže: to je moja ljuba! Ostav'te mi moja medna usta, 
Stipo kaže: to je moja ljuba! Kad mi dođe moja sirotica, 
Ivo šuti, ništa ne govori. Da ju mogu poljubiti njima.« 
Kad je došla Ivanova ljuba, Kad su došli do crnih očiju, 
Hvataše ju, u grad ju metaše, Govori im Ivanova ljuba: 
Zidaše je do bijelih ruku, »Dijeverovi, braćo nerođena, 
Al govori Ivanova ljuba: Ostavite mi moje crne oči, 
»Djeverovi, braća nerođena, Kad mi moia sirotica dođe, 
Ostavite moje bijele ruke, Da je mogu pogledati njima.« 
Kad mi dođe moja sirotica, 
Narodna pjesma 
Vježbanje i navika 
Mi smo rođeni sa sposobnostima i moćima, koje bi mogle uraditi 
svašta, koje bi nas dovele dalje, nego što se lako i dade zamisliti, ali 
samo vježbanje tih sila daje nam vještine i okretnosti, pa nas napo- 
kon dovodi do savršenstva, 
Sredovječna ratara jedva ćeš moći privikavati na to, da se vlada 
i govori kao čovjek obrazovan, premda mu je tijelo jednako zdravo 
razvito, udovi jednako gipki, a prirođene duševne sposobnosti ni u 
čem ne zaostaju za sposobnostima obrazovanih ljudi. Učitelj će ple- 
sanja svojim nogama, a glazbenik svojim prstima kretati lako i s div- 
nom pravilnošću, pa sve to prirodnim načinom, bez ikakva razmišlja- 
nja ili muke, no ako im reknete, da promijene svoje uloge, oni će se 
uzalud truditi, da jednako kreću udovima, koji nijesu uvježbani, a 
trebat će im dugo vremena i mnogo vještine, da bar donekle poluče 
sličnu okretnost. Kako čudesne i nevjerojatne kretnje izvode pelivani 
i čarobnici tijelom! Nijesu doduše svi u svim vještinama jednako 
okretni, ali ja ističem one, na koje se i svijet osvrće radi njihove vje- 
štine, jer daje novce, da ih može vidjeti. A sve te čudesne kretnje, 
koje neuvježbani gledaoci ne mogu nasljedovati, a možda ni shvaćati, 
nijesu ništa drugo već posljedica rada i marljivosti onih ljudi, jer se 
tjelesa njihova ni u čem ne razlikuju od tjelesa iznenađenih gledalaca, 
Kako je s tijelom, tako je s duhom; vježbanje čini. od njega ono, 
što jest, pa mnoge od onih vrlina, koje se smatraju darovima naravi, 

nijesu, ako ih izbliže ispitamo, ništa drugo već proizvod vježbanja, 
pa su se samo ponavljanjem jednoga istog čina izdigle do svoga 
stupnja. Neki se ljudi ističu hitrinom u šalama, drugi vještinom u 
pripovijedanju poučnih basana i zgodnih zabavnih pričica, Mnogi bi 
to držali čistim darom prirode, to više, što se takva vještina ne dobiva 
s pomoću nekih zakona, pa oni, koji se njome odlikuju, nikad nemaju 


. namjere, da je nauče kao stvar, koja se dade naučiti, Ali ipak je. 
istina. da ih je kakva sretna zamisao, zamišljena u zgodan čas, koja 


im je pribavila pohvalu, osokolila, da iznova pokušaju svoju sreću, 
i sve misli i nastojanja njihova navela na taj cilj, dok napokon nijesu 
stekli neku hitrinu, a da sami ne znaju kako; što se dakle pripisuje 
prirodi, mnogo je više posljedica truda i vježbanja, Ja ne ću poreći, 
da ih i prirodna sklonost k nekoj vještini najprije navodi na nju, ali 
bez vježbanja ne će čovjek nikad mnogo postići, jer samo vježbanje 
usavršava kako sile duševne, tako sile tjelesne, Mnoge pjesničke 
sile kriju se u kojem zanatu, te nikad ne proizvode ništa, jer nemaju 
prilike usavršiti se, 

Iz svega toga razabiremo, da razlika, koja je toliko očevidna u 
ljudskom shvaćanju i razumijevanju, ne dolazi od prirodnih sposob- 
nosti, već od prihvaćenih navika, Svatko bi se smijao čovjeku, koji bi 
htio od seoskog lugara, kad je prevalio pedesetu, napraviti vrsna ple- 
sača, A ni onaj ne će imati bolji uspjeh, koji bi nastojao naučiti čo- 
vjeka te dobi pravo suditi ili uglađeno govoriti, ako se nije na to 
privikao — makar i postavio pred njega zbirku najboljih logičkih ili 
retoričkih pravila, Niiko se -nije izučio samim slušanjem pravila i 
pamćenjem njihovim; vježbanje mora stvoriti naviku, da činiš nešto 
bez pomisli na pravila. Ti bi se jednako zaludu nadao, da ćeš načiniti 
dobra slikara ili glazbenika, ako ga poučiš o slikarstvu ili glazbi, kao 
što bi pogriješio, kad bi htio stvarati valjana mislioca ili vješta ra- 
spravljača s pomoću niza pravila, pokazujući mu, u čemu stoji valjano 
mišljenje. ' 

Kad je tako, da nedostatci i slaboće u ljudskom shvaćanju i u 
drugim sposobnostima njihovim dolaze odatle, što vlastiti duh njihov 
nije valjano izvježban, onda mislim, da imam pravo, ako reknem, da 
se uzrok tome uopće krivo pripisuje naravi, pa se često tkogod ha 
na nedostatak duševnih darova, dok bi se zapravo morao tužiti na. 
nedostatak pravoga vježbanja i usavršenja njihova. 


John Locke 

Polonijev savjet sinu Laertu 


Laerte, još si ovdje! Bogme na brod! 
Na rame jedra zasio ti vjetar, 

a tebe traže, blagoslov ti evo! 

Ti mali ovaj nauk dobro pamti: 

Na jeziku nek misli tvoje nisu, 

ni koja miso nezgodna na djelu, 
Bud' uvijek prijaznik, a prostak nigda, 
Svog prijatelja, kušana u nuždi, 
poveži za srce od nada lancim; 

od zabave svom dlanu ne daj žulja 
sa drugom, što se golić tek izlego. 
 Zametnut kavgu čuvaj se, al iz nje 
izađi, da se dušman čuva tebe, 
Prikloni uho svakom, svoj glas nikom; 
čuj svačij' sud, al svoj pridrži za se. 
Odijelo imaj skupo, prema kesi, 

ni šareno ni pirlitano — sjajno, 

jer čovjeka po ruhu često poznaš, 

a rodom, zvanjem u Francuskoj prvi 
baš u tom birani su, gospodski su, 
Uzaimati nit' posudit nemoj, 

jer s posuđenim često druga gubiš, 

a zajam ugle tvoje kuće ruši, 

A iznad svega: ostaj sebi vjeran — 
odatle slijedi, ko dan iza noći, 

da laža ne ćeš biti ni spram kome. 
Hajd! Blagoslov moj nek to uskori ti! 


(Iz »Hamleta«) Wiliam Shakespeare 


Vrijednost vremena 


Vrijednost mnogih darova zavisi od vremena. Što su prijatelji, 
knjige ili zdravlje, zanimljivost putovanja: ili slasti na domu, ako ne- 
mamo vremena u njima uživati? Često se kaže, da je vrijeme novac, 
ali je ono više od toga — ono je život; a međutim koliko se njih 
očajno hvata za postanak, a i ne haje, što trati vrijeme? 

Mudrac će reći, kaže Schiller, da »što ispustimo u jednom tre- 
nutku, ni sama vječnost ne može nam vratiti.« 


: 
| 
: 
u 

A Dante: 

»Onoga se kosne gubitak vremena, koji ga zna cijeniti.« 

Vrijeme potrošeno na nevinu i pametnu zabavu, na zdravu igru, 
dobro je i mudro potrošeno, Igra ne održava samo tijelo zdravo, nego 
njom stičemo vlast nad svojim mišićima i udovima, što je od nepro- 


tjelesnim vježbanjem, 


Lijenčina se žali, kako nema vremena, da posvršava ono, što 
tobože želi, U stvari, čovjek će obično naći vremena, da učini ono, 
što mu je po volji; nije nikako zapelo zbog vremena nego zbog volje; 
od dokolice je u glavnom ta korist, što smo kadri birati, što ćemo 
raditi, ali, razumije se, otud nemamo pravo pasti u lijenost, 

»Vrijeme sa svakim drukčije ide, Reći ću: s nekim vrijeme ide u 
korak, s nekim vrijeme ide u kas, s nekim vrijeme trči, a s nekim 
stoji.«) 

Nije do toga, koliko imamo sati, nego kako ih upotrebljavamo. 

»Krugovi se ne hvale po veličini, nego ako su pravilno povučeni; 
tako se i život ne hvali po dužini, nego po valjanosti.«?) 

»Lijenost je«, kaže Taylor, »najveća rasipnost na svijetu; ona 
trati ono, što je bez cijene po svojoj sadašnjoj vrijednosti i bez 
naknade, kad proteče, budući da ga nikakva sila prirodna ili vje- 
štačka ne može povratiti.« ' 

Život valja mjeriti dubinom, a ne dužinom; mislima i djelima, a 
ne vremenom. Izbrojeni broj udara bila dat nam je od ovoga šarenog 
života, A kako da vidimo u svakom tom udaru ono, što se može vidjeti 
najtanjim ćutilima? Kako najbrže možemo prelaziti s točke na točku 
i uvijek se naći na ognjištu, gdje se najveći broj životnih moći sjedi. 
njuje u najčistijoj energiji? Plamtjeti stalno s tim ognjem nesagoriva 
dragoga kamenja, očuvati taj zanos, eto to je uspjeh u životu, Grijeh 


je sticati navike, jer je navika isto što ukočen svijet... a kad nam 


se pod nogama ugne zemlja, valja da se uhvatimo za kakvu lijepu 
strast ili za uvećanje našega znanja, koje kao da daje krila duhu 
za jedan trenutak šireći mu vidik, 

Svakim trenutkom, koji propustiš, propustio si toliko koristi i 
zgoda, a naprotiv, svaki trenutak, koji si smišljeno upotrijebio, to ti 
je vrijeme pametno uloženo uz goleme kamate, 

Čudno je, da netko može potrošiti u potpunom neradu i jedan 
jedincati trenutak onoga neznatnog djelića vremena, što nam je dosu- 

den na ovom svijetu.., Znaj pravu vrijednost vremena; ne puštaj ga, 
drži ga i uživaj u svakom trenutku njegovu, 

Časovi imaju krila; lete Tvorcu vremena i nose mu vijesti o tome, 
na što ih upotrebljavamo, Nikakvim molitvama ne možemo izmoliti, 
da se koji vrati ili da se uspori hod, Rasipanje i jednog trenutka nov 
je prilog protiv nas na nebu. Kad bismo ovako mislili, mi bismo ih 
puštali da pođu s boljim izvještajima, a ne bismo podnosili, da odlaze 
prazni ili prepuni opasnim glasovima. Kolika je sreća, kad oni ne 
odnesu samo poruku, nego i plodove dobroga djela i stupe pred Stvo- 
ritelja, da govore za nas pred njegovim dičnim prijestoljem. 

Često se kaže, da vrijeme leti; ali ne leti vrijeme toliko, koliko 
$a mi rastočimo, a rastočeno vrijeme gore je, nego kad ga nikako 
nema. »Ja sam rastočio vrijeme,« kaže Shakespearov Richard II. 
»a sad vrijeme rastače mene.« 

Čovječji život je vrijeme od sedamdeset godina, ali koliko je od 
toga upravo naše? Moramo oduzeti vrijeme za spavanje, za jelo, za 
oblačenje i svlačenje, za vježbanje, i t. d., koliko onda ostaje vre- 
mena, da njim raspolažemo? 

Ima časova, koje nam uzmu, ima časova, koje nam ukradu, i ča- 
sova, koji nam izmaknu! Ali ako ih možemo izgubiti, nikad ih ne 
možemo povratiti, Odista je čudo, kolko nevine sreće mi besmisleno 
odbacujemo, Jedna istočna poslovica kaže, da se nevolje, koje dolaze 
s neba, mogu izbjeći, ali se ne može izmaći onima, koje mi sami sa 


sobom nosimo, John Lubbock 


1) Shakespeare; ?*) Voltaire. 


Manje riječi — više čina 

Čaše u kut! Novi plamen 
nek nam mlada srca žar:! 
Bud 'mo divi i Hrvati, 

ko što bjehu naši stari! 


»Puna srca, pune čašel!« 

Sve se toči rujno vino, 

a hrapava grla poju: 

»Lijepa naša domovinol!« 
Prazne čaše — srca puna, 
manje riječi — više čina, 
tad će biti opet sretna 
lijepa naša domovina! 


Rikard Katalinić Jeretov 


žitom“ JAKAŠ idle 

Trostruki rad — trostruke vrijednosti 


Temelj svake vrijednosti jest samo rad, a rad označuje 
stupanj vrijednosti svakoga pojedinca i ima pren temelj 
cjelokupnog narodnog blagostanja. . 


14. točka »Načela hrvatskog ustaškog sakata 


Samo površni ljudi i neznalice mogu hvaliti poslovicu, koja je 
nastala u južnim zemljama: Slatko je ništa ne raditi! Tko je iskusio 
na sebi, što je to nerad, taj se s najvećom grozom odvraća od takvoga 
prokletstva, Izgubiti mogućnost rada to je isto, kao da je tko izgubio 
i mogućnost života. 

Nerad je grozna stvar ne samo za one, koji su lišeni slobode, 
nego i za one, koji se slobodno kreću zemljom, Nezaposlenost na svi- 
jetu uništava više ljudi nego kuga, glad i rat, Naše se srce žalosti, 
kada čujemo povik gladnih ljudi: »Kruha! Dajte nam kruha!« No taj 
se povik čuje najprije u obliku: »Rada! Dajte nam radal« Mnoga su 
hrvatska naselja bila u prijašnje vrijeme gotovo opustjela, jer je tra- 
ženje rada potjeralo ljude u druge evropske zemlje, pa čak i u 
Afriku, Aziju, Ameriku i Australiju. Nezaposleni će podnijeti sve 
napore, samo da dođu do rada, Rad je sreća, rad je blagostanje, 
rad je život. 

Zato razumijemo one pjesnike, koji slave rad kao veliku čovje- 
čju vrlinu. Slažemo se s riječima Silvija Strahimira Kranjčevića, 
koji je pjevao: 

— Na rad!.— Na rad! — Na radi 

. O naprijed, nad nama veseli se Bog; 
U radu je molitve svijet!... 

. O naprijed, u radu je plemstvo i slast 
i ljudske vam odlike cvijet! .. 


Tu je istu misao izrekao više godina poslije Kranjčevića i Jero- 
nim Korner pjevajući: 


Zvoni, zvoni pjesma rada, 
osmijeh rada sakrio je bol, 
zvoni zasijani žuto-valoviti dol. 
Šapće pero u sobama grada, ,. 


Dr. M. Ujević: Sjetva 30 

. A dobri Bog šalje blagoslov, 
ruka mu po žulju prelazi blago, 
navorano čelo Njemu je drago, 
On odani nam uslišava zov!.., 


Čuju se doduše više puta pritužbe: »Rad me uništava, rad me 
ubijal« No kad ljudi malo dublje promišljaju o tim riječima, moraju 
priznati, da one nijesu opravdane radi samoga rada, nego radi nepra- 
vedna društvenog uređenja, koje daje mnogim ljudima mogućnost, da 
s malo rada dođu do velikog broja zemaljskih dobara, a drugi se 
moraju pretjerano mučiti bez ikakva odmora, samo da skucaju naje 
nužnija sredstva za održanje golog života, 

Zato nijedan pravedan zakonodavac, otkad je svijeta i vijeka, 
nije ustao protiv samoga rada, Svi su ozbiljni borci za društvenu pra- 
vednost išli samo za tim, da napori rada i užitci dobara budu podije- 
ljeni tako, kako odgovara ljudskomu dostojanstvu, 

Rad dakle nije samo: dužnost, nego je i pravo. Tko drugomu 
otima mogućnost rada, taj se ogrješuje o njegov život. Isto je tako 
krivac svojemu bližnjemu i onaj, koji tovari svoj dio rada na tuđa 
leđa. 

Vrlo je teška stvar razdijeliti rad tako, da svagdje vlada potpuna 
pravednost, Društvo ne će nikada doći do savršena uređenja, Ali iz 
toga ne slijedi, da valja krivicu puštati na miru, Ako ne možemo doći 
do savršene pravednosti, a ono barem možemo joj se sve više pribli- 
žavati, 

Prva poteškoća u diobi jada nastaje već u tom, jer je teško odre- 
diti, što se sve ima ubrajati u rad. 

Jasno je svakomu, da se tim imenom moraju nazivati ponajprije 
svi oni napori, kojima se proizvode dobra, koja su nam potrebita za 
hranu, odijelo, stan, kućni namještaj i pribor, gospodarsko oruđe i t, d. 
Netko mora materijalna dobra ne samo proizvoditi, nego i prerađi- 
vati i starati se za njihovo izmjenjivanje i prodavanje. Ti se napori 
također ubrajaju već od najdavnijih davnina u rad. Tako su se dio- 
bom rađa razvili ratari, obrtnici, radnici, trgovci i druga zvanja. 
Budući da su kod ovakvoga rada najvidljiviji oni napori, što ih vrši 
tijelo, zato se takav rad naziva manualnim ili ručnim ili tjelesnim 
radom, a oni, koji se njime bave, zovu se manualni ili ručni radnici, 

Naravno, u svakom ručnom radu napreže se i pamet, zato se ne 
smije pretpostavljati, da tijelo može raditi samim mišicama bez upo- 
trebe pažnje i mišljenja. 

No dioba rada nije dovela samo do razvoja ručnih radnika, Osim 
hrane, odijela, stana, oruđa i oružja, potrebita su čovjeku za njegov 
opstanak i napredak u društvu također velika umna dobra, Ta se 
dobra ne mogu mjeriti metrom, kilogramom, litrom i drugim prostor- 
nim mjerilima, a ipak bi čovjek bez njih ostao na vrlo niskom stupnju 
razvoja, Čovjek mora imati visoku kulturu, zato su mu potrebita i ona 
zvanja, kod kojih najviše upada u oči napor uma, Usavršavanje u 
prvom redu umnih spretnosti stvorilo je učitelje, profesore, liječnike, 
pravnike, tehničare, pjesnike, kipare, slikare, glazbenike, pisce, novi- 
nare, reproduktivne umjetnike i t, d, 

Vrlo je teško odrediti granicu između ručnih i umnih radnika. 
Ako uzmemo na pr. jednoga zubara liječnika ili graditelja mostova, 
pomislit ćemo u prvi mah, da imađemo pred sobom ručne radnike, 
jer ti ljudi moraju u svojem zvanju imati i vrlo veliku tjelesnu spret- 
nost, No ipak su to intelektualci, jer je temelj njihovu radu duševna 
spretnost, koja se stječe ili usavršava dugim školovanjem i vježba- 
njem, ' 

Dovle se svi ljudi slažu u tom, što je rad. U starom su vijeku 
neki mudraci doduše prezirali ratare, radnike, trgovce i obrinike, ali 
ipak nijesu govorili, da njihovo zanimanje ne smijemo nazvati radom. 
Isto se tako događa, da ručni radnici podcjenjuju ili preziru inte- 
lektualce, ali ipak svi priznaju, da je napor učitelja, napor liječnika, 
napor odvjetnika, napor umjetnika također rad, 

Nego sada nastaje pitanje: Bi li ljudsko društvo moglo postići 
svoju zadaću, kad bismo usavršivali samo tjelesne spretnosti i znanje 
uma? | 

I najneukiji čovjek znade, kako mora odgovoriti na ovo pitanje. 
Osim tjelesnih spretnosti i znanja potrebita je i treća vrsta dobara, 
o kojoj narodni gospodari na žalost često ne vode nikakva računa, 

Kako bi ljudsko društvo izgledalo, kad bi makar i svi ljudi bili 
vješti svim tjelesnim i umnim radovima, a ne bi se ljubili, neo bi 
jedan drugoga varao, jedan drugomu krao i jedan drugoga ubijao? 
Takvo bi društvo bilo na nižem stupnju od čopora divljih životinja, 
i na njem bi se obistinila riječ njemačkog pjesnika Goethea, da 
razum čini takve ljude zvjerskijima od ikoje zvijeri. 

Za opstanak i napredak ljudskoga: društva potrebno je još 
jedno dobro, koje se zove poštenje i krjepost. Istom onda, ako se 
tvarnim i umnim dobrima pridruže ćudoredna i vjerska dobra, može 
čovjek biti zadovoljan. Ne živi čovjek o samom kruhu, ne živi ni o 

samom umnom znanju, nego povrh svega i iznad svega živi o dobroti. 
To znadu osobito brižni oci i majke, koji nastoje svojoj djeci pored 
tvarnih dobara i znanja ostaviti u baštinu i ćudorednu neiskvarenost 
poštenje i dobar glas. : 


Tko priznaje potrebu ove treće vrste dobara, naime duhovnih 
i vjerskih dobara, koja moramo svi proizvoditi ne samo radi vječnosti, 
nego i radi zemaljskog opstanka i napretka društva, taj priznaje i 
potrebu posebnih stručnjaka za razvijanje ove grane čovječje 
osobnosti, 

Suradnjom ručnih, umnih i duhovnih radnika (svećenika) i 
proizvodnjom tvarnih, intelektualnih i duhovnih dobara promiče se 
napredak društva skladno naprijed, Kada se ta suradnja poremeti i 
kada se proizvodi premalo bilo tvarnih, bilo intelektualnih,. bilo 
duhovnih dobara, onda se javljaju različite krize, Nestašica tvarnih 
dobara dovodi do siromaštva i glada. Nestašica intelektualnih dobara 
rađa barbarstvom ili neprosvijetljenošću. Ali najstrašnije posljedice 
imadu ćudoredne krize, jer one rađaju i gladom i ratom i divljaštvom. 

Na taj način sve jedan drugome spremamo nevolje i ropske 
lance, 

Ručni rad i umni rad dobivaju to veću cijenu, što se proizvodi 
više moralnih ili ćudorednih dobara. Gdje se štuje vjera u Boga, 
poštenje, značajnost, iskrenost, ljubav, požrtvovnost, čistoća i umje- 
renost, gdje se ljudi čuvaju podlosti, prevrtljivosti, klevetanja, bezna- 
čajnosti, mržnje i osvete, tamo su u većoj cijeni i žuljevi ratara i 
radnika i umni napori intelektualaca, Naprotiv gdje se ne štuju 
ćudoredna dobra, tamo dolazi u opasnost i rad manualnih i intelek- 
tualnih radnika. Ćudorednost je najjača zaštita seljačkoga, radničkoga, 
obrtničkoga i intelektualnoga rada, 

Socijalno odgojen čovjek cijenit će i ručne i umne i duhovne 
radnike, Imajući pred očima trostruke vrijednosti, koje su potrebne 
za opslanak i napredak društva, i trostruki rad, koji se mora uložiti 
u proizvodnju i čuvanje tih vrijednosti, može se svaki pojedinac, 
svaki stalež, svako zvanje čuvati jednostranosti i svoje djelovanje 
udesiti tako, da od njega imadu koristi svi. 


Petar Grgec 


U rudniku 


. Tamo daleko za nevjernim morem 
mrke su staze u mrtve dubine, 


ugljen tu niče i — milijarde, 
tisuću ljudi bez spomena gine. 


Možda je drvo sred rovova trulo, 
ili su otrovni plinovi krivi, 

opet su zasuti robovi bijeli, 
negdje duboko i mrtvi i živi. 


Ništa. Na burzi su pali papiri, 
zapušten rudnik i lomna je građa, 
propali ljudi, al sami tuđinci: 
tovar sa iseljeničkih lađa. 


Ipak su išli spasavati — rudnik, 
lešine tražit, da ne truju zraka, 

našli su mrtve u najdonjem rovu, 
jednog bez putnice, bez svakog znaka. 


Nitko mu ne zna ni ime ni zemlju: 
tko onaj nakažen obraz da pozna, 
usne su stisnute, nemaju riječi, 
smrt ih onijemila, gladna i grozna, 


Ruke su zgrčene, jedna o mašklin, 
druga grčevito srca se hvata, 
vrećicu drži, i u njoj je možda 
prištednje teške i krvava zlata? 


Našli su samo sirotinjske zemlje 
(njegove bješe domovine gruda!), 
Doš'o je konzul Jenki i reko: 
»Bit će to Hrvat, takvi su svuda!« 

Radna služba 


Treba da se iskopaju u nekim razmacima četverouglaste rupe, 
duboke za jednu lopatu. To će biti gnijezda za male sadnice drveća. 
Stari šumar izlazi i pokazuje nam, kako se to radi, 

Najprije se lopatom izreže tratina u obliku četverokuta, zatim 
se skine, Za korijenje se drži crnica, masni humus. Ovaj je sloj 


debeo samo nekoliko prsta, a pod njim počinje svijetlo-žuta, mršava . 


pjeskulja. 

Čitav je obronak kamenit i pun korijenja prastarog, davno posje- 
čenog drveća. Čim je skinut gornji sloj, ponajviše ne može se više 
ništa raditi lopatom, Sada mora trnokop prodirati u oporo tlo. 
Kamenje i korijenje sraslo je čvrsto zajedno, kao da čini jednu tvar, 
Dug je i mukotrpan posao probiti rupu u taj gustiš. Trnokop udari 
svaki čas uz jak tresak o kamen; često se mora lopatom sjeći kori- 
jenje, koje je žilavo poput potplata, Katkada nam se držalica pod 
rukama prelomi, pa i najjače oružje znade zatajiti, 

Divlji, neobuzdani brijeg žestoko se opire našemu pothvatu, da 
ga ukrotimo, Kada čovjek na njem čuči i prodire u nj svojim izmo- 
renim rukama hoteći mu nametnuti red, on je neukroćeno, ponosno 
zvijere, divlji konj, koji se propinje protiv stege i uzda, 

Mali šumski đavao sjedi svagdje u kamenju i korijenju i buni ga 
protiv našega rada... 

Konačno je jama u zemlji pročišćena, mi se smijemo i prolazimo 
na drugu jamu. Isječeni komad tratine bacamo naglavce u jamu s 
travom prema dolje: trava će biti poput spužve, koja drži u sebi i 
zraka i vlage, pa će mlado stablo imati od toga koristi: ono će pustiti 
svoje žile u onu crnicu iznad povaljene trave, te žile će doskora 
uroniti u pripravljen ležaj i sisati vodu i zrak, Kad mlado stablo 
čvrsto priraste, ukopana će tratina polagano istrunuti i napraviti 
plodan hranjivi sloj. Onda već sadnica može uspijevati, 

Sada smo pobijedili, sadimo šumu, 

Oprezno stavljamo biljke u brižno pripravljeno tlo. Mlada 
nježnozelena stabalca leže mlohavo u našim rukama, Mrzla vlaga 
Srize naše ruke, ali mi to jedva osjećamo, 

Sadimo biljku za biljkom, i najednom smo već gotovi, Zasadili 
smo mladu šumu, Bio je to težak, mučan posao. 

Ali sada će nastati mlada šuma: zelena, ukorijenjena vojska. 
Rast će na pustom proplanku daleke gore, bit će od godine do godine 

viša. Mi ćemo već davno biti rasuti po svem svijetu -— i, Bog bi znao, 
jednom ćemo ležati svi pod zemljom, i ni živa duša ne će više za nas 
znati... ' 

Ali šuma, naše djelo, ostat će — ona Će rasti i rasti i jedamput 
će stajati poput hrama s tisuću stupova, i kad bude kroz nju hujala 
bura, ona će brujati poput golemih orgulja, 


#*“ 


Kad smo čuli, da će slijedeće nedjelje početi s gradnjom ceste ' 
— ceste za odvoz drva preko južnog obronka šume dolje prema 
građu —, obuzelo nas je veliko uzbuđenje, Obistinit će se dakle: 
gradit ćemo cestu; cestu diljem zemlje. 

O Bože, pomisao je velika: cestu, na kojoj će se voziti kola, — 
na kojoj će teći život! Sadili smo šume, — sada ćemo graditi cestu. 

Poslovođa osjeća naš nemir i očekivanje, 

»Bit će sasvim drugačije, nego što vi mislite,« reče on, »Mnogo 
manje romantično, nego što možda mislite, Mučno i teško i jednolično. 
Trebat će zemlju kopati, kolica gurati, mnogo, mnogo kolica punih 
zemlje, — a onda vući kamenje — i tucati kamenje — i učvrstiti 
podlogu prućem — vas će boljeti leđa, da ćete psovati — ruke će 
vam biti ogrebene i žuljevite — bit će vam puno teže nego kod poslo- 
va oko kulture, Osim toga dolazi ljeto — teška sparina — i osam sati 
na dan — osam dugih, teških sati svaki dan — bez obzira na vrućinu 
i umor i žeđu.« ' 

To nam veli poslovođa, 

O — ta znamo to. 

Romantično ne će biti, ne, valjda ćemo često psovati i prokli- 
njati bjesomučni posao, točno će tako biti, to nam je jasno, 

Ali; gradit ćemo cestu, 

O, razumijete li to? To je tajanstveni, veliki, vreli život, koji 
će rasti iz tisuću žuljavih ruku, Iz našega rada nastat će život, 

Gradimo cestu, i iza svakog udarca motike skače život... 

Kad smo prvi put ovuda stupali (nije tome ni tako davno), bio 
je ovdje zarastao poljski put između polja i livada, Zatim je uronio 
u šumu i prešao gore u široki kolni put, koji se protezao u pola 
visine duž brijega, 

Onda smo zabijali postrance kolčiće na livadama, mnogo smo 
drveća posjekli u šumi: očistili smo širok prolaz do ceste, 

Za par dana bila je pruga među livadama olupljena — to se 
stvorilo kao preko noći. To će biti naša cesta! Ona je istom u počet- 
nom stanju, ali se već može razvijati. 

Tada su se počela kotrljati kolica, tračnice su se pružale sve 


dalje i dalje, nasipi zemlje gomilali su se sa strane, Zatim smo naišli. 


na prve pećine; trebalo ih je razbijati — stajali smo bez daha iza 
zaklona i brojili gromke eksplozije. 

O, sve je raslo, raslo je svakog sata, Sa svakim radnim danom 
rasla je naša cestal Naše djelo! 

Nije nam ni palo na pamet, da o tome razmišljamo, tako nas je 
cesta zaokupila, Mi smo sve to samo doživljavali, naveče smo bili 
umorni poput vreće te nijesmo mogli ili nijesmo htjeli da se otresemo 
toga zanosnog, omamljenog stanja, 

Prošle su dvije nedjelje. Došlo je ljeto, i vrućina, katkada već 
nesnosna. Onda pohlepno slušamo, kako odbija sat na zvoniku, Ali 
svakog jutra, dok je još svjež zrak i dok naše čizme tresu rosu s 
trave, naše ruke opet dobiju snage i sve počinje iznova, 

Nema pravoga umora. 


Cesta je zatražila svoju prvu žrtvu, 

Jednom drugu pao je oštar kamen na ruku i prosjekao mu kuca- 
vicu, Nastala je široka, otvorena rana, krv je šiknula u mlazovima. 
Drug je pritisnuo palcem na žilu. Krv je već zamrljala radničke hlače 
— kapnula je na tamno tlo — preko istucanog kamenja išao je svijetlo- 
crveni trag. 

Drug se smješkao, Digao je u vis ruku, koju je zdravstvenik pro- 
pisno povezao — i tako je napustio posao, 
Rad je tekao dalje. Za par dana zacijelila je rana. 


Krv, koja je kapala na tlo, usisala je zemlja; krvlju poškropljeno 


kamenje upotrijebili smo već davno kao rubno kamenje, Tvoja krv, 
druže, uzidana je u našu cestu: djelo će biti dobro... 


Gradimo cestu, Nejasno se sjećam bijele pruge kroz polje, uza 
strminu i kroz igličavu šumu. Sada će skoro biti gotova! Gotovo sam 
se preplašio. Ona će skoro biti tu; po njoj će se voziti kola, ljudi će 
po njoj hodati, konji će se dašćući penjati gore, Ali onda cesta ne će 
više pripadati nama. 

Mi ćemo se svi razići na sve strane; cesta više ne će biti naša, 
njome će zavladati život. Čovjeka snalazi neka bol. Zar ne bi moglo 

biti uvijek tako? razmišljam u sumraku, O, da na njoj možemo graditi 
čitav svoj život! I dok onako pun čežnje razmišljam, sinula mi je 
najednom spoznaja: naša cesta ne će biti nikada gotova! 
Moramo na njoj raditi uvijek dalje, čitav svoj život — na cesti, 
druže, od srca k srcu! Stefan Sturm 


Hrvatskom sinu 


Nit ko carstvo nebeskoga sina, 
nit ko strica sjevernoga kraj, 
široka nij' tvoja domovina, 

naš hrvatski mili zavičaj; 

al sred bure svijeta i sred truda 
sveta neka ti je ova gruda, 
Ljubi mi je, mili sine moj. 

Od djedova ti je ostavljena, 
svetom krvi stoput pokrštena, 
na njoj, sine, čvrsto, krepko stoj, 


Ta na njoj je narod taj naš niko, 
dičan narod, pa još živ i zdrav, 
za slobodu ginut odvijek viko, 
za slobodu bijesan kao lav! 
I ti, sinko, iz toga si krila, 
roda sreća nek t' je uvijek mila: 
Ljubi rod svoj, dragi sine moj. 
Bili vedri ili burni časi, 

ti ponosno rodu svom se glasi 
i do groba uza nj vjerno stoj. 


B'jaše časa dosta, ah, predosta, 

što nas bubanj zvao pod tuđi stijeg, 
a Hrvačad ona »divlja, prosta« 
satjerala vraga vijek u bijeg; 

plaća tvoja, kom te svijet nadari? 
Ropstva b'jasmo, vele, janjičari! 
Zato dobro pamti, sine moj, - 

već je hora, da radimo danas; 

ne radimo tuđem, veće za nas: 

Rad za narod nek je život tvoj. 

Da, u kolo amo, svi Hrvati, 
svaki sada po razumu svom 
objeručke nek se posla lati, 

da gradimo netom lijep si dom. 
Čina treba, čina, ljudi, čuste! 
Nije nam do vike prazne, puste, 
zato dobro pamti, sine moj: 

I ti nosi kamen toj palači, 

i ti podaj zrno toj pogači: 

Nije ploda, gdje ne teče znoj. 


Tvrđa nam je na razmaku vijeka 
dom hrvatski, — ti joj graničar, 
odsvud, odsvud prijeti zloba prijeka, 
da razori taj božanski dar; 

al ti drži uvijek pušku punu, 
pomno, sinko, stoj mi na korđunu, 
pa naperi oštro pogled svoj: 

Na pomolu, gdje nam prijeti kuga, 
il se šteni ili se vijuga, 

ti zagrmi gromom, sine: Stoj! 


Stojder, vraže, ni koraka više, 
ni koraka, il u jedan hip 

zrno moje biljeg ti napiše, 

i satrt će mahom vražji kip, — 
Oj neka to misli, radi, snuje, 
plete, mrsi, glođe, grize, ruje, 
razbit će si gnjusno rilo krt 

o d'jamantnom roda našeg slogu, 
gdje pisano stoji, a po Bogu: 
Tu sloboda samo ili smrt, 


Da, sloboda, ona divna sila, 

po koj tužna zemlja biva raj, 
O slobodo, steri zlatna krila 
nad hrvatski lijepi zavičaj, 

U slobodi nek se rod naš grli, 
majka, ljuba, djeca, junak vrli, 
po slobodi tek si, sine, svoj. 

Pa nek tuđ ti laska, laže, miti, 
ti ne slušaj, sloboda te štiti: 
Nju obrani krvcom, sine moj, 


A da sudba branit je ne dade, 
da nam zadnji odzvonio čas, 
u verigah ne nalazi nade, 
ropstvo nek t' ne bude rđav spas: 
Na toj grudi, gdje te majka rodi, 
nek i zvijezda života zahodi, 
i slobodan legni u svoj grob; 
da ti škripi ljutit vrag nad rakom: 
»Slobodan tu Hrvat pao junakom, 
bio zadnji, al ne bio rob.« 

August Šenoa 


Savjeti Kirnu 


Tebi ću odana srca ja svjetovat ono, što i sam, 
Kirno, ko dijete još, od drugih dobrijeh čuh, 
Razuman budi i djelima ružnim i krivičnim nemoj 
zgrtati nagradu, čast, zgrtati bogatstvo, sjaj! 

x 


Radije pobožan živi pod krovom siromašnim, bijednim, 
nego da bogatstvom sjaš, stekavši krivično što! 
Uopće sva se vrlina na pravdi pravoj temelji; 
dobar je, Kirno, svak, ako je pravedan on, 
Nad pravdu nema ljepote, ni dobra od zdravlja većeg; 
postić, što želja je kog, nad slasti to ti je slast, 

* 
Nikad za sitnicu druga izgubiti miloga nemoj 
slušajuć, Kirno moj, klevetu, zloradu riječ! 
Na druga kad bi se tko razgnjevio rad svakog dika, 
jedan drugome tad nikada prijatelj, drug 
bio baš ne bi; ta grijesi smrtniku i sami od sebe 
dolaze, Kirno moj, rado ih oprašta Bog. 

sk 


Ni u čem nemoj prevršit! Sredina je najbolja u svem. 
Tako krjepost ćeš steć — teško doseći je nju. 
* 

Djeci nikakva blaga, moj Kirno, ostavit ne ćeš 
boljega, nego je stid — dobru je pratilac on. 
* 


Dva tri puta se svjetuj o onom, što na um ti dođe! 
Ako je nagao tko, na štetu čovjek je taj. 
* 


Mnogo se prijatelja, drugova uz čašu jati, 
ali u ozbiljan čas manje već nađe se njih, 
* 


U zlu se ne poništi nit se ponesi u dobru! 
Plemeniti će duh jednako snositi sve. 
sk 

Nit će se čovjek ikada rodit nit rodi se on još, 
tko će ugoditi svim i onda pod zemlju leć. 
Niti je onaj, smrtnicim' što vlada i bozima vječnim — 
sam Zeus, Kronov nam sin, kadar ugoditi svim. 

3 * 


Ako tko oca i mater, kad ostare, prezire, grdi, 
malo ti, Kirno moj, pošte zaslužuje taj, 

: Ž | 
Razbor, Kirno, ko najljepši dar podjeljuju bozi 
ljudima; on ti je jak svačemu uhvatit kraj, 


Teognid 


Raduj se tuđoj sreći 


Nemaš li sam velikih imanja, raduj se, da ih posjeduju drugi. 
Možeš li se na taj način radovati, opazit ćeš, kako će za te biti 
obilan ovaj izvor sreće. 

Milije mi je, da cijenim stvari, koje ne posjedujem, nego da ih 
posjedujem, a da ih pored toga ne cijenim. 

Pripovijeda se, da je iz gomile svijeta, koja ie pratila Kineza 
bogato urešena draguljima, jedan čovjek zahvalio mu na draguljima. 
»Zašto mi zahvaljuješ, ta ja ti ih nijesam poklonio?« zapita Kinez. 
»Istina je, no ti si mi dao priliku, da ih vidim, a to je sve, što i ti 
s njima učiniti možeš, Razlika je između nas dvojice samo ta, što 
ih ti moraš čuvati, a ja ih ne bih želio čuvati.« 


477 


Washington Irving pripovijeda o nekom starom francuskom ple- 
miću, koji je izgubio svoj dvorac, On polazi u Versailles ili St. Cloud, 
kada zaželi selo, a kada je u Parizu, pohađa hladovite .drvorede 
Tuillerija ili Luxemburga. »Prolazim li ovim prekrasnim nasadima,« 
govori starac, »treba samo da zamislim, da sam ja njihov posjednik, 
i odmah su moja svojina. Svi veseli ljudi, koji se tamo zabavljaju, 
moji su gosti — a ja se ne trebam truditi, da ih zabavim. Moj je 
dvorac prava »Bezbriga«, gdje svatko radi, što mu je drago, i nitko 
ne dosađuje posjedniku. Cijeli Pariz je moje kazalište i za me glumi 
cijeli dan. U svakoj je ulici prostrt za me stol, a tisuće slugu stoje 
mi na raspolaganje. Kada me posluže, platim ih, otpustim ih, i time 
je svršena stvar. Na moram se plašiti, da će me, ako ne pazim na 
njih, iza leđa iskoristiti i prevariti. Pravo da kažem, ako usporedim, 
što sam prije morao pretrpjeti, kada sam imao posjede, i kako mi 
je sada lijepo, držim, da sam sretnik prvoga reda,« 


Robert Stevenson spremio je jednoga dana sve svoje slike i sav 
svoj skupocjeni namještaj te ih poslao svome protivniku, koji je 
slavio pir. Nakon toga napisa svome prijatelju: »Napokon sam se 
oslobodio gospodstva, pod kojega sam jarmom uzdisao. Samo jedno 
mogu ti savjetovati: Ne skupljaj dragocjenosti! Kroz cijeli mjesec 
naći ćeš tek jedan dan, kada ćeš se radovati, što promatraš neku 
sliku, No spopadne li te takvo raspoloženje, otidi u koju galeriju 
ili muzej i nagledaj se tamo slika do mile volje. Čovjek, kojega je 
u tu svrhu postavila država, čistit će slike i držati ih u redu, dok 
te opet ne spopadne želja, da ih pogledaš«. 


Čudnovato je, kako neki ljudi umiju otkriti i obogatiti se blagom 
u najbjednijoj okolini, dok drugi u raskošnom i najsjajnijem položaju 
ne osjećaju životne radosti, Neki su ljudi slijepi za ljepotu, Čini se, 
da hodaju zatvorenih očiju i onda, kada ih okružuje najljepša 
Okolina, Njihova duša ne osjeća ni truna ushićenosti, koja ispunja 
druge, dok gledaju te stvari. Ovi umiju poput starih alkimista vaditi 
zlato i iz neplemenitih kovina. Oni znadu pretvoriti obično u ne- 
obično, ružno u lijepo, muku u radost. Poput ljiljana 1 lotosa vade 
svoju ljepotu i čistoću iz kaljuže. 


Vrlo je malo ljudi, koji to umiju! Malo ih umije crpsti iz svoje 
okoline i deseti dio sreće, koja je sakrivena u njoj. Jesi li promatrao 
Pčelu, kako leti naokolo te iz običnih i najneuglednijih cvjetova vadi 
med? Tako bi morao raditi i čovjek. Iz svega, što ga okružuje, tre- 

balo bi srkati med životne radosti. To može činiti u najgoroj okolini 
i u općenju s najnižim i najnevrednijim zastupnicima čovječjega roda. 

Umiješ li iz svega, što te okružuje, u tom pravcu naći štogod, 
tada si zaista bogat. A zašto da se ne osjećam bogatim, kada mogu 
ponijeti sa sobom sve, što mi se sviđa, bez obzira. na to, tko je pravi 
posjednik toga? Zašto da se ne radujem prekrasnim vrtovima i na- 
sadima, koji nijesu moji, kao da su moji? Ta dopušteno mi je, da se 
razblažujem u njima. Sva ljepota cvijeća i cvjetića, drveća i buse- 
nova moja je, i nijedan posjednik ne može me spriječiti u tome, da 
se naslađujem njihovom ljepotom. Ljepota nije vezana uz posjedni- 
kovo ime. Ona pripada svakome, tko je promatra i tko je prima u 
sebe, 


Prava je sreća, da još uvijek ima ljudi, koji su sposobni, da na 
taj način uživaju ljepotu. Njima nije od potrebe, da budu posjednici 
predmeta, kojima se raduju. Oni ne poznaju zavisti i sretni su radi 
sreće drugih. To je zaista božanski dar, koji nam daje bezbroj uži- 
taka i doživljaja. On obogaćuje život, proširuje vidokrug i čini za- 
dovoljnim onoga, koji ga posjeduje. Nasuprot onaj, koji je tako tje- 
snogrudan i sebičan, da svoje srce ne može otvoriti ljepoti samo 
zato, jer ona pripada drugome, siromašan je i bijedan, 

Ti se možeš radovati umjetninama, koje stoje na stotine tisuća, 
isto tako, kao da si njihov posjednik, bez obzira na to, da li si bogat 
ili siromašan, da li ti je sreća sklona ili ne. Sve naše prekrasne 
javne nasađe, zgrade i zbirke možeš gledati badava. Kako dakle 
možeš tvrditi, da ne posjeduješ ništa lijepo? 

Tko se ne može radovati ljepoti, i ako nije njegova, taj ne pri- 
pada među bolje uzgojene ljude. 

U vedru zadovoljstvu je skrovita sreća. Kome nije dosta ono, 
što posjeduje, taj je siromašan. Tko je zadovoljan onim, što ima, 
taj je bogat. Još bogatiji je onaj, koji se može radovati tuđoj sreći. 

Otvorimo širom vrata srca, budimo pristupačni za sve, što je 
lijepo, to je opomena, koju nam dovikuje pjesnik: 


Pijte, oči, trepavice, pijte 
I obiljem se lijepog svijeta zalijte, 


Orison Swet Marden 

Teško drugu bez druga 


Uhvatiše tri lovca 
i odniješe slavuja; 
metnuše ga u dvore, 
da im drage veseli, 

Ne će slavuj da pjeva, 
nego hoće da jadi; 
Odniješe ga tri lovca 
i pustiše u luge. 

Stade slavuj pjevati: 
»Teško drugu bez druga! 
Teško drugu bez druga 
i slavuju bez lugal« 


Lijepo pjeva slavujak 

u zelenoj šumici, 

u zelenoj šumici, 

na tananoj grančici, 
Otud idu tri lovca, 

da strijeljaju slavuja; 

on se njima molio: 

»Nemojte me strijeljati; 

nemojte me strijeljati, 

ja ću vama pjevati 

u zelenoj baščici, 

na rumenoj ružici.« 

Narodna pjesma 
Jaka volja 


Ljudima nedostaje volja, a ne snaga. Victor Hugo 


»Ne mogu! To je sasvim nemoguće«, reče neki poručnik 
Aleksandru Velikome, kada ga je neprijatelj potisnuo iz tvrđave, 

»Odlazil« zagrmi slavni Makedonac, »ništa nije nemoguće onome, 
koji ima volju da pobijedi,« i stavivši se na čelo vojske protjera ne- 
prijatelja iz tvrđave, 5 

Napoleon je pohodio u Egiptu bolnice okuženih, Time je hotio po- 
kazati, da čvrsta volja može nadvladati i strahotu kuge, 

Volja poput Napoleonove ne samo da je lijek za tijelo već je i 
poticaj za nadčovječna djela. Ona je mnoge podigla sa smrtne postelje 
i učinila ih sposobnima, da izvrše čudesna djela, 

Walter Scott bio je u svojoj pedeset i petoj godini dužan dva i po 
milijuna. I ako je bio već u godinama, odluči isplatiti svoj dug do 
posljednje banice, i održa svoju riječ. Čvrsta odluka dade njegovu duhu 
i tijelu sposobnost i jakost za rad. Svaka žilica, svaki živac u njemu 
govorio je: »Dug se mora isplatiti,« Svaka kap krvi obodrena voljom 
povećala je snagu njegova mozga i vodila mu pero, Dug je bio isplaćen. 
»Trpim strašno«, zabilježio je Walter Scott u svome dnevniku, »i često 
želim leći i zaspati vječnim snom, ali ću svoju odluku izvesti do 
kraja«, Njegova snažna volja djelovala je još i onda, kad je njegov duh 
postao sasvim nesposoban za rad, 

»Čovjeku, koji hoće, ništa nije nemoguće,« kaže Mirabeau. »Ako 
je što potrebno, neka se izvede. To je zakon za svaki uspjeh.« 

Buldwer piše: »U vjeri bi bila velika moć i onda, kada bi se ona 
ticala samo zemaljskih stvari. Ako je netko čvrsto uvjeren, da će 
nešto izvršiti, zacijelo će to izvršiti, pa makar mu se zasada činilo ne- 
mogućim, Što možemo čovjeku, koji ima neoborivu odluku? Takav ne 
će priznati, da je pobijeđen, makar mu i obje noge bile odsječene. On 
se bori i bez njih, Njega ne plaše poteškoće i otpor, a progon služi mu 
na korist, jer ga goni na još veći napor, Naučite li čovjeka abecedu i 
dadete li mu željeznu volju, tada ne možete proračunati, dokle će na- 
predovati, Zatvorite Galileja radi njegovih matematičkih otkrića, on 
će u svojoj ćeliji praviti pokuse slamom, Uzmi Euleru očinji vid, on će 
razmišljanjem dublje razviti svoju darovitost za rješavanje matema- 
tičkih problema, 

Svijet se uvijek povodi za čovjekom, koji ima čvrstu volju, Kao 
što ne možemo zabraniti suncu, da svijetli, tako ne možemo ni velike 
ljude spriječiti u njihovu radu, 

Quentin Matsys htio je napustiti namjeru, da postane slikar, 
Tada mu rekoše, da će, ako naslika vrlo lijepu sliku, dobiti za ženu 
kćerku svoga majstora, koju je žarko ljubio. Obodren uzdanjem u tako 
izvanrednu nagradu dade se na posao s takvom voljom, da je nitko više 
nije mogao svladati, te naslika remek djelo »Tvrdice«. Volja poput 
njegove postizava nemoguće, 

Balzacov otac nastojao je odvratiti svoga sina od književnosti, 
»Ne znaš li,« reče mu, »da svaki pisac postaje kralj ili prosjak«. Nakon 
te izjave prepuste ga roditelji njegovoj sudbini, U tavanskoj sobici 
borio se deset godina sa siromaštvom i oskudicom, Napokon je izvojštio 
pobjedu i postao na svoj način kralj. 

Kakvu je snažnu volju imao Darwin! Gotovo nikada zdrav, trpio 
je užasne tjelesne bolove, poznate samo njegovoj ženi, pa je ipak bio 
neiscrpljive strpljivosti. »Četrdeset godina,« kaže njegov sin, »ni jed- 
nog dana nije bio sasvim zdrav,« no kroz ovih četrdeset godina na- 
stojao je biti raspoložen kod posla, kojega bi se žacali i najzdraviji 
ljudi. Bio je tako ustrajan u radu, te se gotovo ispričavao zbog svoje 
strpljivosti: »Nikako ne mogu biti samo napola kod posla« — upravo 
kao da je to slabost. Najmilija mu primjedba bijaše: »Od čvrste odluke 
zavisi svel« Kao dokaz njegove veličajne ustrpljivosti, ustrajnosti i 
točnosti navodi se, da mu je za sakupljanje gradiva za jedno njegovo 
djelo trebalo dvadeset godina, a na drugome je radio punih trideset 
godina. 

Orison Swet Marden 

Budi volja tvoja 


Budi volja Tvoja! Ti, što iz vedrine 
nadzvjezdanih strana svijet obuhvataš, 
Ti, što milim okom u šir i dubljine 
taj bezmjerni bezdan svuda oživljavaš, 
Ti, što posred sjajnih sunaca ko gazda 
u beskrajnoj slavi svoj imadeš dom, 
Ti, što sva stvorenja divno rediš vazda 
premudrošću svetom, nedokučivom, 
budi volja Tvoja! 


Budi volja Tvoja! Volja, kojoj dvori 
dvor nebeski žarkim svijetlom odjenut, 
ona volja, koja nebo netom tvori, 
s koje višnji svijet je srećom prodahnut, 
Ko što od anđela ona proslavljana 
i od sila svih je sred kraljevstva Tvog, 
isto tako, Oče, i na zemlji znana 
i vršena od Tvog puka čitavog 

budi volja Tvoja! 


Budi volja Tvoja! Kad nam život sijeva 

od milosti Tvojih i dara Ti svih, 

kad u grudma našim mir i radost pjeva, 
.i čuvstava duh nam pun je blaženih, 

ko i kad se na nas bura kupi ljuta, 

kada s boli, bijede smrkne nam se dan, 

kada neprijatelj stane nam sred puta, 

i žalošću bude um nam omotan, 

budi volja Tvoja! 


Budi volja Tvoja! Kada grob nam grabi 

utjehe najslađe žića sadanjeg, 

kad od boli lice blijedi nam i slabi 

zaradi gubitka blaga najdražeg, 

kada pust i prazan ovaj svijet nam svane, 

o u duši neka jekne u taj par 

ono slatko geslo dajući joj hrane: 

Gospodine, evo Tvoj Ti vraćam dar, 
budi volja Tvoja! 


Dr. M. Ujević: Sjetva 31 

Budi volja Tvoja! Tvog zakona sjeme 
u srcima nek nam buja podložnim, 
nek nam drago bude Tobom dano breme, 
krijepi nas, da ne bi smalaksali s njim; 
postojanstva daj nam, mi smo slabost sama, 
pridrži nas, kada pad nam zaprijeti, 
u žiću i smrti neka bude nama, 
milosrdni Spase, kako hoćeš Ti: 

budi volja Tvoja! 


(Preveo Milan Pavelić) František Ladislav Čelakovsky 


Srčanost 


Sokratu je bilo sedamdeset godina, kad su ga u Ateni osudili, 
da pije otrov, jer se njegov visoki nauk nije slagao s predrasudama 
grčkoga naroda, Obijediše ga, da kvari atensku mladež dižući je proti 
bogovima države. A on je imao toliku duševnu snagu i moć, da je 
nesamo prkosio nasilju sudaca nego i nasilju pučana, koji ga nisu 
razumjeli, Umro je govoreći o neumrlosti duše, Zadnje riječi, koje 
izusti sucima, bijahu: »Vrijeme je, da se već rastajemo; ja, da umrem, 
a vi, da živite; no komu je bolje, nitko ne zna osim Boga«. Koliko je 
velikih muževa i mudraca bilo prognano radi vjere! 

Gotovo do jedan stupanj znanosti, koji nas vodi k poznavanju ne- 
besa, zemlje i nas istih, bi udaren odlučnošću, gorljivošću, požrtvo- 
vnošću i srčanošću velikana, koji su u prošlosti živjeli; pa premda su 
im se drugi protivili, premda su ih ocrnjivali, ipak kukavni njihovi 
suvremenici nijesu mogli zapriječiti, da im danas prosvijetljeni svijet 
plete vijence slave. ' 

Pusta ona nesnošljivost, kojoj su kao žrtva padali svi dični umnici 
i znanstvenici, nije ipak nama bez pouke, Da, uči nas, da budemo 
snošljivi prema onima, koji ne misle kao i mi, ako samo savjesno vrše 
svoj posao, ako pošteno misle i očituju svoje uvjerenje slobodno i 
iskreno. Reče Platon, da je ovaj svijet knjiga, koju je Bog ljudima 
napisao, a čovjek ne može čitati i učiti tu knjigu i pravom se njezinu 

smislu dovinuti, a da to u dobro uređenoj pameti ne urodi dubokom 
pomisli o božanskoj moći, bistrim poznanjem Božje mudrosti i većom 
harnošću prema Božjoj dobroti, 

Ako je takva bila hrabrost mučenika znanosti, to zaista ne bijaše 
manje slavna hrabrost mučenika vjere. Čovjek i žena, koji trpe, da sa- 

vjest svoju ne izdadu, koji trpe dugo na osami, a nikoga nema, da ih 
utješi, hrabriji su i srčaniji od vojska u boju, gdje i najboj dese 
ohrabri zanos i sila družine. deki Mn 
Tko bi iskazao broj svih onih neumrlih imena, štono su za načela 
pred najvećim mučilima, pogiblima i mukama pravo djelovali i jun 
cima se pokazali na duhovnom poprištu svijeta ne žacajući se Bena 
svoj život pregorjeti negoli se iznevjeriti onomu, što im j i 
priznavala kao istinu! i i 
KI Ovakvi muževi vazda su pokazali, što je značaj u svem svojem 
sjaju, te nam svagdano iznose po koji plemeniti prizor, da mu ia 
povijesti divimo, Dične i plemenite žene istakoše se-ovdj \" isto tako k , 
i muškarci pokazujući se ovdje kao prave pravcate junakinje, Takva 
je na pr. bila Ana Askew, Kad su je mučili tako, da su joj kosti iz. 
lomili, ona niti pisnu niti zubim škrinu, nego je ponosito jem le. 
dala, tvrda u svojoj vjeri. A takve bijahu i Latimerova i Ridle : ' 
koje mjesto da svoj hudi udes plaču i da se u prsa biju pođoše . . 
kao na pir hrabreći jedna drugu i govoreći: »Milošću Božjom mi o. 
danas uspiriti vatru u Engleskoj, koju nikada ne će ugasiti!« Takv 
bijaše i Marija Dyer, koju puritanci .bjesiše, jer je stopostjadala da. 
ona je s neustrašivim korakom došla do vješala i ravnodušno 2 : 
dala u ruke krvniku te je mirno i veselo izdahnula, ći 


Ne pokaza se manje hrabrim dobri Thomas More, koji se bez ote- 
zanja popeo na vješala i umro vedra čela pošavši radije u smrt nego 
da izda svoju savjest. Kad je prije smrti More odlučio, da ne će od- 
stupiti od svojih načela, osjetio je u duši, kao da je nejeiču pobjedu | 
“> i E svome zetu Roperu: »Sinko moj, zahvaljujem našemu Go- 
podinu, da je pobjeda mojal« Vojvoda od Norfolka stavljaše mu pred 
oči pogibao, kojoj se izvrgavaše, veleći mu: »More, teško je glavarima 
mei njihov gnjev gotova smrtl« »Treba li se bojati samo toga, 
a orde?« odgovori More, »U tom slučaju između vas i mene nema 
druge razlike, nego da meni valja umirati danas, a vama sutra.« Dok 
je mnogim velikim muževima barem to Bog dao, da su ih u iniikanta 
i opasnostima tješile njihove žene, More nije imao ni te radosti, Nje- 
e P “1 nije ni pomislila tješiti, dok je bio u zatvoru. 
ok dg 0 as ho je on imao razloga radije tamnovati nego 
ini 2. ća ju uživati slobodu u svojoj lijepoj kući u 
pena voji i njiga, perivoja, slika, žene i svoga poroda. Žena 
. Dela na reče: »Ja se čudim, da se ti, koga su uvijek držali za 

a čovjeka, hoćeš sada pokazati prvom budalom, pa da gnjiješ u 

ovoj tijesnoj i gnusnoj tamnici s miševima i krticama, kad bi mogao 
slobodno izići, samo da učiniš što i ostali velikaši«, Ali je More mislio 
drugačije o svojoj dužnosti, Nije njemu bilo samo do osobne udob- 
nosti, pa je žena zaman mudrovala. On je uljudno udalji govoreći joj 
vedra i vesela čela: »Nisam li ja ovdje blizu neba, kao da sam i kod 
svoje kuće?« A ona uvredljivo odgovori: »Ludosti! Ludostil« Naprotiv 
Moreova kći Margareta Roper hrabrila je oca, da ustraje u svojim na- 
čelima, i nije nikada klonula, da ga ne bi sokolila i tješila za njegova 
dugoga tamnovanja, Nemajući pera ni ernila More pisaše kćeri uglje- 
nom te joj u jednom od tih listova govoraše: »Kad bih ti ja pismeno 
htio iskazati svu onu dragost, koju osjećam čitajući tvoje listove pre- 
pune žarke kćerinske ljubavi, ne bi mi dotekla puna košara ugljena.« 
More bijaše mučenik pravorijeka, ne htjede se krivo zakleti i poginu 
radi svoje iskrenosti. Njegovu odrubljenu glavu po divljačkom običaju 
onoga vremena izložiše na londonskom mostu, a Margareta Roper ju- 
nački je zahtijevala, da bi tu glavu skinuli i njoj predali. 


Čovjek pošten i hrabar ne skanjuje se u izboru smrti ili sramote, 
Govori se o kraljevskom knezu Straffordu, da se na Tower Hill, gdje 
su ga čekala vješala, uspeo korakom i načinom kakva generala na čelu 
vojske, siguran za pobjedu, a ne poput čovjeka na smrt osuđena. I re- 
publikanac Ivan Eliot ode na vješala neustrašiv govoreći: »Tisuću puta 
umrijeti, a duše ne oskvrnuti, jer njezinu čistoću većma cijenim nego 
sav svijetl« Najveća mu je skrb bila ta, što je za sobom ostavljao ženu, 
Kad ju je opazio, kako za njim gleda s jednog visokog prozora, ispne 
se na kolima i mašući šeširom zavika: »Na nebo, ljubavi moja, na nebo, 
a tebe mi valja ovdje u oluji ostaviti.« Putem ga jedan iz skupa zazva 
imenom govoreći mu: »Nikad nisi sjedio na slavnijoj stolici od ove«. 
Nato on odgovori: »Istina, istina!« I to mu je bilo vrlo drago. 


Premda je dobar uspjeh nagrada, za koju se svaki čovjek muči, 
ipak koliko se i koliko puta nevoljnik kini, a da se ni izdaleka ne nada 
svojoj koristi. Takvo junaštvo ne ćemo mjeriti po uspjehu nego po 
otporu, na koji su borci udarali, pa po hrabrosti, kakvom su do zadnje 
kapi krvi ustrajali, E 


Rodoljub, koji srne u borbu za dom, gdje mu je pobjeda nemoguća, 
mučenik, koji ide na smrt kroz pobjedonosnu viku svojih neprijatelja, 
obretnik, koji kao Kolombo sačuva lavsko srce u ljutim godinama svoga 
stradanja i teških muka: to su uzori ćudoredne uzvišenosti, koja dira 
najtanje žice ljudskoga srca više od bilo koje potpune i sjajne pobjede, 

Nego većinom hrabrost, kakve se u svijetu hoće, nije razvikano 
junaštvo. Može se čovjek hrabrim pokazati u običnom svagdanjem ži- 
votu isto onako kao na bojnom polju. Hoće se na pr. obične odlučnosti 
i hrabrosti, da se kao poštenjaci održimo i da napasti svladamo, da 
istinu ispovjedimo, da zapravo budemo ono, što jesmo, a ne da se kra- 
buljimo, da pošteno o svojim žuljevima živimo, a ne sramotno, na 
štetu drugoga. 

Velik dio nesreća i mana, što su svijet poplavile, dolazi od sla- 
bosti i neodlučnosti ili, da bolje reknemo, od toga, što nema prave 
hrabrosti. Ljudi mogu i te kako poznavati, što je pravedno, a nemati 
srca, da to čine; mogu poznavati svoje dužnosti, a nikad zbiljski ne 
odlučiti da ih vrše, Čovjek, koji je nestalan i neuzgojen, sužanj je svake 
napasti; on se ne zna opirati; možeš ga navesti, kud hoćeš, pa ako je 
u zlu društvu, eto ti ga odmah spremna na svako zlo. i 


S. Smiles 


Štedi vrijeme 
Sinko moj! 

Malo ljudi umije štediti svoj novac, no još ih manje štedi vrijeme 
— pa ipak je vrijeme skupocjenije od novca. Ja iskreno želim, da Ti 
štediš i vrijeme i novac, jer sad si u dobi, da počneš ozbiljno razmišljati 
o tim stvarima, koje su toliko važne, Mladi ljudi ne smiju misliti, da 
Snaju vremena na pretek — da ga smiju potratiti, koliko ih volja, pa 
će im još dosta ostati; veliki je imutak često zaveo ljude na ludo ra- 
sipanje. Teške li zablude, koju je svak okajao, ali, na žalost, svak 
prekasno okajao! Stari Mr, Lowndes, poznati tajnik državne riznice za 
vladanja kralja Vilima, kraljice Ane i kralja Jurja 1., običavaše kazi- 
vati« »Pazi na novčić! Funte će same na se paziti«, Tomu načelu, koje 
je on ne samo propovijedao već i sam revno izvršivao, imaju njegovi 
unuci zahvaliti znatni imutak, što im ga je djed ostavio, 

Što vrijedi za novac, to jednako vrijedi i za vrijeme. Ozbiljno te 
opominjem, da paziš na one časove i četvrti sata u toku dana, za koje 
ljudi misle, da su prekratki, a da bi im se svratila kakva pažnja; pa 
ipak, kad bi ih sračunao na koncu godine, dosegli bi vrlo vre dio 
vremena, Recimo, da si se dogovorio, da o podne budeš na nekom mje- 
Stu; izišao si u jedanaest sati, da učiniš prvo dva tri pohoda; onih zna- 
naca nema kod kuće — sad, mjesto da besposleno, a možda i sam dan- 
gubiš do dvanaest, vrati se kući, napiši do podne koje pismo ili dohvati 

ine nosi ništa, 

Mnogo ljudi gubi previše vremena lijenošću; protežu se i zije- 
vaju u udobnim naslonjačima, kazuju sami sebi, da sada nemaju kad 
štogod započeti, pa da to najposlije mogu činiti i u drugo koje vrijeme. 
Jao onomu, u kojega je takvo svojstvo — ono je najveća zapreka radu 
i stjecanju znanja! Dok si mlad, nemaš ni prava ni potrebe da budeš 
lijen — ja imam, ako me je volja, jer ja sam doslužio svoje godine. Ti 
si istom stupio u svijet i treba da budeš radin i marljiv i neumoran. 


Ako smjeraš kad sam zapovijedati, valja da zaslužiš tu čast svojom . 


marljivošću. Ne odgađaj nikad do sutra, što-se može učiniti danas! 


ga. BABđ. dt. i. ia čem žve 


poručujem, koja je i meni bila od vehke koristi, a to je, da se rano 
dižeš i svako jutro u isti sat, bilo ma kako kasno, što si uvečer legao. 

Ova će Ti navika privrijediti bar sat dva prije običnih poslova do- 
podnevnih za čitanje ili razmišljanje, i sačuvat će Ti zdravlje, jer ćeš 
najzad biti prinuđen, da rano lijegaš, 

Reći ćeš možda, kako bi mnogi mladići rekli, da je sav taj red i 
raspored vrlo tegotan i jedino podoban za mlohave ljude, jer se ple- 
meniti duh i mladenačka vatra osjećaju njime nemilo sapeti, no ja to 
odbijam i naprotiv tvrdim, da će Ti valjani raspored namicati i više 
vremena i više volje za zabave, a on nesamo što nije tegotan, već kad 
ga se budeš držao mjesec dana, bit će Ti naprotiv tegotno, da ga osta- 
viš, Posao i oštri glad daje volje za zabave, kao što je tjelesna vježba 
daje za jelo; posao se nikad ne dade čestito izvršiti bez stalna raspo- 
reda, ali on podbada duh na zabave — kazalište, društvo, ples mnogo 
će više naslađivati čovjeka, koji je u poslu proveo prijašnji dio dana, 
nego čovjeka, koji ga je potratio dangubeći, Bezbrižnost lakomislena 
čovjeka pokazuje se u svem njegovu vladanju: on je u zabavama 
svojim dosadan, a nijedan mu posao ne polazi za rukom. 

Dao Bog, da bi se Ti pokoravao mojim savjetima s onom radošću, 
s kojom Ti ih ja dajem! Ne boj ih se — ja Ti ne dajem savjeta, koji 

_bi se kosili s Tvojom nasladom, U svemu, što govorim, vodi me samo 
briga za Te; vjeruj mojemu iskustvu, kad znaš, da smiješ vjerovati 
mojoj ljubavi, 

Zdravo! Lord Chesterfield 


Novac i iskustvo 


Prije tri godine sretnem u Ilici nekoga mladog čovjeka, još napo 
dječaka, na kome se vidjelo, da još ne zna, što je život, Bio je rodom 
iz nekoga manjega grada, ali je već nekoliko mjeseci živio u Zagrebu, 
razmišljajući, gdje bi se smjestio i gdje bi pokušao svoju sreću, Pitao 
je i mene za savjet, premđa je mogao vidjeti, da je iskusniji, da ni ja 
još nisam riješio tu zadaću, koja je sad njega čekala, Bio je to mladić 
iz prilično imućne porodice, kome je majka dala dosta sredstava za. 
prvi početak, Kad sam ga drugi put sreo, njegovo je lice sjalo od zado- 
voljstva, jer se — kako mi odmah reče — sastao s nekim svojim daljim 
rođakom, koji je već dugo živio u gradu, poznavao dobro prilike i imao 
veliko iskustvo u poslovima svake ruke, Prema mladićevu pripovije- 
danju nakaniše njih dvojica udružiti se, da osnuju trgovačko zastup- 
stvo i da prodaju pamuk, tkanine, vunu — i što ja znam, što još! Moj 
mlađi znanac imađaše novaca, a njegov rođak iskustva. Posao je, dakle, 

morao napredovati. Za nekoliko godina mogli bi zaraditi više nego 
što se i nadaju! 

Poslije dvije godine sretnem opet toga mladog čovjeka, gotovo na 
istom mjestu, gdje i prvi put; ali mi se učini, da je vrlo tužan. »No, kako 
napreduje posao?« upitam ga ja. — »Tako, tako,« odgovori mi on okli- 
jevajući. — »Kako to?«, rekoh, »vaš rođak svojim iskustvom, a vi 
novcem — ta posao je morao ićil« — »Upravo smo se juče razišli«, od- 
vrati mi mladić uzdišući, »sad ima on novac, a ja iskustvo.« 


Max Eyth 


Sve u svoje vrijeme , 


Truda se ne bojte, muke se ne plaštie! Na trudu žito rodi, o muci 
grozdovi vise, Da se: radi, to je suđeno svima; to je suđeno dobru, to 
je suđeno zlu; to je suđeno čovjeku, što ima razum, to je suđeno biću, 


što ga nema. Ako se težak i njegova čeljad zorom dignu te raziđu, . 


da polje izoru i okopaju, da žito posiju i pobranaju, da snopove ovrše 
i grozdove poberu: a to razbojnik i njegova družina mrakom na noge 
skaču te se dogovaraju, gdje da zasjednu i dovrebaju, kako da uzmu i 
koga da ubiju. Ako žitar žitnice puni, a to mravak svoj mravinjak 
puni; ako prelja svilu prede, to joj bubica pomaže; ako radnik preko 
vođe most gradi, to će dabar ispod vode da sagradi; ako književnik 
kulturnih naroda knjige probire, te sav dobar nauk katkad u jednu 
knjižicu smetne, to i pčela sve livade obleti, te sladak med u košnicu 
spravi. — Eto vidite, da svi rade, i dobri i zli, razuman čovjek i nijemo 
živinče. Ali bit će drugi blagoslov radiocu dobru i poštenu, a drugi zlu 
i nevaljalu. 

I nesamo da rađe, nego još i u svoje vrijeme rade, Onaj težak, za 
koga vam rekoh, uza svu čeljad, i razbojnik onaj uza družinu svoju 
pobjegoše kući, kako snijeg zapane te Božić nastane: i to težak u svoju 
kuću, da večera na Badnjak večericu Bogom stečenicu i popije trijeznu 
kapljicu; a razbojnik, pusti sin, koji u svoju kuću ne smije, on će u 
svoje zimovnike, da blaguje pečenicu, krvavu otmicu, i da nagne čuturu 
pijanicu. Zidar u ljeto gradi kuće i palače: u zimu planduje; ali kak6 
mlado sunce grane, to i njemu alat u ruci, te premeće kamen i žlicom 
radi. Ptica lastavica, kako trava vene, gorica požuti, vjetrovi huknu i 
slana!) se zabijeli: tada ona krilom uzleti, more preleti, te u tuđem 
kraju, u toplijem kraju boravi zimu, dok je preboravi; a kad snjegovi 
kopne i ledovi se tale, kad gorica zalista, a travica nikne: tad se i la- 
stavica vrati doma i pod krov zaleti, 

I mladim učenicima, kad jabuka zarudi i grozdovi se nadmu, kad 
se škola douči, i njima je onda blizu do raja: slatka im sloboda ruke 
širi, zvijezda im zavičajka milo zatrepti, misli zavru, srca zaigraju, 
zemlja im i more otvore putove, i kola i brodovi razvezu ih svuda, a 
pragovi domaći suzom se obliju: »Da si mi zdrav, mili oče! Da te po- 
ljubim slatka majčice! Kako si mi, dragi brate? Što mi radiš, biser- 
sestrice?« Tako se onda milo pozdravlja, a još milije odzdravlja, 

Ali kad u vrtu nema što da pobereš, u vinogradu nema što da 
otrgaš; kad lišće padne,.a sunašce poblijedi te Svi sveti hrupe: tada. 
nastaje žalosna pjesmica: »Zbogom, oče, za mene se ti staraj! Zbogom, 
majko, u srcu me nosi! Zbogom, brate, u pohode mi dođi! Zbogom 
sestro, pismo mi napiši!« Iz kuće im suza odgovara, a stari otac glasno 
progovara: »Da mi što naučiš, sinko!« 

Fran Kurelac 


i) mraz 


Vršenje dužnosti 


Ako vršiš vjerno svoju dužnost, 
sve će ti biti blagoslovljeno. 


Tko je dobro shvatio svoju dužnost, taj će je odmah izvršiti, 
Jedino, što imamo sasvim u svojoj vlasti, to su naša djela, Put dužnosti 
nije uvijek lagan, jer ima na njemu mnogo teškoća, koje treba svladati, 

Često smo dosta oštroumni, da uvidimo, što treba raditi, ali se ne 
možemo čvrsto odlučiti da to izvršimo. Za neodlučnoga ima tisuću 
smetnja na putu. On razmišlja i snatri, ali ne radi ništa. Nemoj se 
mnogo obazirati, već pristupaj odmah k djelu! To je lozinka dobra 
radnika. : 

Onaj čovjek ne može ništa uraditi, koji najprije pita: »Što će drugi 
kazati?« Ako pitaš: »Je li to moja dužnost?« onda se ne treba brinuti 
za predbacivanja drugih, nego možeš pače prkositi njihovu ismjehi- 
vanju. 

Ne živi čovjek samo za sebe, On živi i za dobro ostalih. Svatko ima 
da vrši da vrši neke dužnosti, najbogatiji — kao i najsiromašniji. 
Jednima život pruža samo zadovoljstvo, drugima patnju, ali najbolji 
ljudi ne smatraju zadovoljstvo, pa ni samu slavu ciljem života, Da 
bismo mogli na ovom svijetu neprestano vršiti svoju dužnost, potrebno 
je, da razvijamo i njegujemo sve sposobnosti, koje nam je Bog dao. 
A on nam je dao sve. Njegova viša volja treba da je vodič naše volje. 

Vojnička nam poslušnost daje dosta primjera, kako se dužnost 
vjerno vrši. Sjetimo se neznabožačke straže u Pompejima, koja je 
umrla na svom mjestu, dok je Vezuv zasipao grad svojom lavom, To je 
pravi vojnik! Dok su drugi bježali, on je stajao na svojem mjestu. To 
mu je bila dužnost. Bilo mu je naređeno, da čuva mjesto, i on je ostao, 
dok ga nije udavila sumporna para lave, Njegovo se tijelo raspalo 
u prah, ali je njegovo djelo ostalo vječno, I Tvoj sitni rad, učeniče, 
može uspjeti sumo onda, ako shvatiš, što. je tvoja dužnost, i ako se. 
prožimeš osjećajem, da je ona tvoja dnevna školska i domaća zadaća, 
koju učitelj nikada posebno ne zadaje, kai oće aa 


(Po Smilesu) 


Grčki mudrac Diogen 


Tri stotine i još više godina prije Isusova rođenja živio je u Grčkoj 
mudrac Diogen. Njegova je mladost bila dosta raskalašena. Kao sin 
bogata oca mislio je, da se mora podavati svim užitcima, do kojih je 
mogao doći pomoću novca, No jednoga dana bio je njegov otac bačen 
u tamnicu, jer je kao bankar i mjenjač pravio i stavljao u promet krivi 
novac. Nesretni je krivotvoritelj u tamnici i umro, 

Mladog je Diogena taj udarac silno potresao, Od silnog očeva 
imutka ostao mu je tek jedan rob i nešto novaca, a sve mu je drugo bilo 
prodano na dražbi, Mladić nije mogao više radi sramote ostati u svojem 
rođenom gradu Sinopi u Maloj Aziji, nego se sa svojim robom preselio 
u najveći tadašnji grčki grad Atenu, 

Želio je opet doći do ugledna položaja u društvu, zato je stao po- 
laziti u školu različitim mudracima, kojih je bilo bezbroj u Ateni, Nije 
mu se sviđala nauka nijednoga, dok nije došao u školu staromu Anti- 
stenu. Stari ga je Antisten primio za svoga učenika, Poučavao ga je, 
da sreća čovjekova ne stoji ni u bogatstvu ni u visokom društvenom 
položaju, nego u svladavanju svojih strasti, u ljubavi prema svim 
ljudima i u dobrim djelima, Diogen je prihvaćao njegove riječi i ude- 
šavao svoj život prema njima,“ 

Kad je njegov rob vidio, da Diogen ne misli na bogatstvo, nego 
jede najpriprostiju hranu i spava na najtvrđoj postelji, iznevjerio se 
svojem gospodaru i pobjegao od njega. Prijatelji su nagovarali Dio- 
gena, neka prijavi roba državnim vlastima, a one će mu ga silom po- 
vratiti natrag. Diogen se samo nasmijao i rekao: 

— To bi bila sramota za mene, kad bih tako radio. Ako rob može 
živjeti bez mene, zašto ne bih i ja mogao živjeti bez njega? 

Otada je sve više ograničavao svoje potrebe nastojeći da bude 
sa što manjim zadovoljan. Imao je jednu čašu, iz koje je pio vodu, no 
i nju je bacio, kad je jednom ugledao psa, kako se napaja vodom 
iz rijeke. 

Rekao je tada: 

— Pas nema ni ruke, da zagrabi vode, pa ipak ne ostaje žedan 
a meni mogu ruke vrlo dobro služiti namjesto čaše, 

Spavao je u trijemovima atenskih hramova, a osobito se zadržavao 
u jednom prevaljenom burelu, koje je ležalo pred jednim hramom, 

Oko njega se sakupiše mnogobrojni učenici, koji su pažljivo slu- 
šali njegovu nauku, a neki su se poveli i za njegovim primjerom, pa su 
stali živjeti kao i on, ' : 

Diogen je htio biti učitelj ne samo svojih učenika nego i ostalih 
atenskih građana. Zato je dosjetljivo izvrgavao smijehu umišljene i 
nezasitne praznoglavce, ' 

Jednoga se dana šetao izvan Atene i opazio veliko mnoštvo, koje 
se bilo sakupilo oko nekog zida, Pridružio se i on svjetini, da vidi, što 
ljudi tako pažljivo motre, Opazio je, da svi gledaju jednoga strijelca, 
koji je na protivnom zidu načinio ugljenom velik krug i gađao u nj 


"strjelicama. No strjelice su letjele svuda naokolo, samo nijesu letjele 


u naznačeni krug. Diogen se proturao između mnoštva i sjeo ravno u 
sredinu kruga. Ljudi su zavikali na nj: 

— Budalo jedna, što si sjeo tamo, zar ne vidiš, da će te ovaj 
strijelac pogoditi? 

— Meni se čini, da ste budale vi — odgovarao je mirno Diogen. 
— Ja sam ovdje siguran, da me strjelice toga nespretnjaka ne će 
pogoditi, a vi nijeste nipošto sigurni, ne će li se koja strjelica zaletjeti 
među vas, Š 

Svjetina je burnim smijehom popratila Diogenovu dosjetku, 

Jednom je Diogen pošao iz Atene lađom na neki udaljeni otok, da 
tamo pohodi svoje učenike, Nevrijeme je bacilo lađu na otvoreno more, 
Sdje je zarobiše gusari. Svi su putnici bili dovedeni na otok Kretu, da 
budu tamo prodani kao roblje, Svakoga su zarobljenika pitali gusari, 
što umije raditi, Kada su upitali Diogena, pod kakvim će imenom njega 
prodati, odgovorio je on gusarima: 

— Izvikujte na vašaru, tko bi htio kupiti sebi gazdu u kući, neka 
me kao gazdu kupi, : 

Gusari su mu zaprijetili, da će ga izbatinati, ako bude tako go- 
vorio na vašaru. 

Ipak je Diogen baš time, što je govorio, da umije biti gazda, pri- 
vukao na sebe pažnju jednoga bogatog Grka iz Korinta, koji ga je 
kupio, da bude odgojitelj njegovih sinova, 

U Korintu je Diogen poučavao ne samo sinove svojega gospo- 
dara nego i ostale građane. Kad su Atenjani doznali za njega, htjeli 
su sakupiti za nj veću svotu novaca, da ga otkupe i da ga ponovo 
dovedu u Atenu. No Diogen ih je odgovorio od toga rekavši im: 

— Radije podijelite siromasima onu svotu, koju biste platili za 
mene, a ja sam i ovako zadovoljan, 

Kasnije mu je gospodar sam poklonio slobodu, koju je Diogen 
upotrijebio tako, da je svake godine neko vrijeme boravio u Korintu, 
a neko vrijeme u Ateni, Govorio je radi toga: 

— Ja sam kao perzijski car, koji imade više prijestolnica. Ljeto 
mogu provesti u Korintu, a zimu u Ateni, ili obratno, kako mi se 
već svidi, “ 

Mnogi su Grci odobravali Diogenov jednostavni način života, 
a drugi su ga kudili, ' 

Jednom ga je stao grditi na javnom mjestu neki građanin, koji 
je bio ćelav. Kada se već nabrbljao svakojakih ludosti, odgovorio mu 
je Diogen mirno: 

— Nimalo se ne čudim, što si postao ćelav, Tvoja kosa nije mogla 
podnijeti, da bude na tako ludoj glavi, zato je vrlo mudro učinila, što 
te je ostavila, 

U Ateni mu je nekom zgodom zaprijetio jedan službenik, da će ga 
ubiti, a Diogen mu je spremno uzvratio: 

— Kao da bi to bilo kakvo junaštvo, da me ubiješ, Isto bi to 
mogla učiniti i zmija otrovnica ili koja zvijer. A zar između tebe i 
zvijeri nema razlike? 

Diogen je bio već prilično star, kad je macedonski kralj Alek- 
sandar Veliki osvojio Grčku. Aleksandar je išao od grada do grada, 
i svagdje su mu dolazile u susret gomile građana, da ga preko volje 
pozdrave. Kad je došao u Korint, Diogen je ostao u jednom vrtu, gdje 
je tađa stanovao, i nije mu bilo ni na kraj pameti da ide pred Alek- 
sandra. Korinćani su očekivali, da će mu se Aleksandar ljuto osvetiti. 
No macedonski je osvajač tada još znao cijeniti učitelje mudrosti, 
ako mu i nijesu laskali, Kad Diogen nije htio da dođe preda nj, pošao 
je on k Diogenu. Našao ga je, kako sjedi u vrtu i kako sunča svoje 
staračko tijelo. Starac se nije ni maknuo, kada se pred njim stvorio 
najmoćniji vladar svijeta sa svojom pratnjom. Aleksandar je stao 

pred Diogena tako, da mu je zasjenio sunce, jer je njegova sjena pada- 
la upravo na starca, 

— Jesi li ti Diogen? — upitao je Aleksandar. 

— Jesam, — odvratio je Diogen mirno, kao da razgovara s naj- 
običnijim građaninom, — A jesi li ti Aleksandar, sin kralja mace- 
donskoga Filipa? a oo? 

— Da, ja sam; — odgovorio je Aleksandar, — Evo, ti nijesi htio 
doći k meni, zato ja dolazim k tebi. Reci dakle, što želiš, i ja ću ti 
svaku želju ispuniti. 

Diogen je odgovorio, da ne želi ništa od njega, jer je potpuno 
zadovoljan. No kad je Aleksandar uporno tražio, neka izreče barem 
jednu želju, kazao je Diogen: : 

— Kad baš hoćeš da mi ispuniš jednu želju, evo, molim te, uklo- 
ni mi se sa sunca, da tvoja sjena ne pada na me, već da se mogu i 
dalje sunčati, 

Odilazeći rekao je Aleksandar svojoj pratnji: 

— Da nijesam Aleksandar, najvolio bih biti Diogen. 

Devedeset je godina Diogen proživio na zemlji, kada je osjetio, 

-da mu se približava posljednji čas. Vjerovao je u neumrlost duše, 

Dokazivao je, da se pravednik nikako ne treba bojati smrti, Njegovi 
su učenici bili zabrinutiji za nj nego on sam. Jednom su na dugo i 
široko raspravljali o tom, kako će što opreznije sahraniti njegovo 
tijelo, da ga poslije smrti ništa ne povrijedi. Diogenu je bilo smiješno 
njihovo nadmudrivanje, pa im je rekao: 

— Kada umrem, najbolje će biti, da stavite pokraj mene jednu 
batinu. 

— Pa što će ti batina? — upitaše učenici, . 

— Da otjeram od sebe paščad i zvjerad, koja bi me htjela raz- 
derati, 

— Ah, kako bi ti mogao ustati, kada ti tijelo ne će ništa osje- 
ćati? i 

— Dobro velite, — dovršio je Diogen raspravu. — Pa što onda . 
raspravljate o mojoj sahrani, kao da će moje tijelo osjećati boli 
ugodnost prema tome, na kojem me mjestu ostavite ili u kakav me 
položaj metnete, 

Diogen je ostavio iza sebe mnogo učenika, koji su dalje podrža- 
vali njegovu nauku propovijedajući samoprijegor, svladavanje požu- 
da i strasti i zadovoljstvo malim, 


Petar Grgec 

Teško sestri bez brata, a bratu bez sesire 


U Budimu gradu čudno čudo kažu, 
na zlo po junake, gore po djevojke: 
junacima kažu tanku pređu presti, 
tanku pređu presti, sitan vezak vesti, 
djevojkama kažu Budim-grad zidati, 
Budim-grad zidati, kule izvoditi. 
Blago onom bratu, koji ima seju! 
Seja će za brata tanku pređu presti, 
tanku pređu presti, sitan vezak vesti, 
Blago onoj seji, koja ima brata! 
Bratac će za seju Budim-grad zidati, 
Budim-grad zidati, kule. izvoditi, 


Narodna pjesme 


Govor na gori 


I on podigavši oči svoje na učenike govoraše: Blago vama siro- 
masima, jer je vaše kraljevstvo Božje. Blago vama, koji ste sad 
gladni, jer ćete se nasititi, Blago vama, koji sad plačete, jer ćete se 
smijati. Blago vama, kad zamrze ljudi na vas i kad vas izopće i 
pogrde i zabace ime vaše kao zlo zaradi sina čovječjega! Veselite 
se u onaj dan i klikujte, jer, gle, velika je vaša plaća na nebu, jer 
su tako učinili prorocima oci njihovi. Ali teško vama bogatima, jer 
ste primili svoju utjehu. Teško vama, koji ste sada siti, jer ćete gla- 
dovati. Teško vama, koji se sad smijete, jer ćete tugovati i plakati. 
"Teško vama, kad vam stanu svi ljudi laskati, jer su tako činili nji- 
hovi oci lažnim prorocima, Ali kažem vama, koji slušate: Ljubite 
svoje neprijatelje, dobro činite onima, koji vas mrze! Blagoslivljajte 
one, koji vas kunu, i molite se za one, koji vas kleveću! I koji te 
udari po obrazu, okreni mu i drugi, i koji ti otme kabanicu, ne uskra- 
ti mu ni košulje. Svakomu, koji ište u tebe, podaj; i od onoga, koji 

otme tvoje, ne traži natrag, I kako hoćete, da čine ljudi vama, onako 
činite i vi njima, I ako ljubite one, koji vas ljube, kakvu zaslužujete 
milost? jer i grješnici ljube one, koji njih ljube. I ako činite dobro 
onima, koji vam dobro čine, kakvu zaslužujete milost? jer to čine 
i grješnici. I ako dajete onima, od kojih se nadate, da ćete dobiti 
natrag, kakvu zaslužujete milost? jer i grješnici daju zajam grješni- 
cima, da i oni jednako natrag dobiju, Nego ljubite prijatelje svoje, 
dobro činite i dajte zajam ne nadajući se odatle ničemu, i bit će vam 
plaća velika, i bit ćete sinovi Svevišnjega, jer je on blag nezahvalni- 
ma i zlima, Budite dakle milosrdni, kao što je i Otac vaš milosrdan. 
Ne sudite, i ne će vam se suditi; ne osuđujte i ne ćete biti osuđeni; 
opraštajte, i bit će vam oprošteno. Dajte i dat će vam se: mjeru do- 
bru, nabijenu, stresenu, preobilatu dat će u naručje vaše; jer ka- 
kvom mjerom mjerite, onakvom će se vama odmjeriti, A kaza im i 
priču: Može li slijepac voditi slijepca? Ne će li obadva pasti u jamu? 
Nije učenik nad učitelje, a svaki će biti savršen, ako bude, kao što 
je bio učitelj njegov. A zašto vidiš trun u oku bratu svoga, a grede 
u oku svome ne opažaš? Ili kako možeš reći bratu svomu: Brate, daj 
da izvadim trun iz oka tvoga, kad sam ne vidiš grede u oku svome? 
Licemjere, izvadi najprije gredu iz oka svoga, pa ćeš onda vidjeti da 
izvadiš trun iz oka brata svoga, Nema drveta dobra, da rodi zao rod, 
ni drveta zla, da rodi dobar rod. Svako se drvo po svom rodu po- 
znaje, jer se smokve ne beru s trnja, niti se grožđe bere s kupine. 
Dobar čovjek iz dobra blaga srca svoga iznosi dobro, a zao čovjek 
iz zla blaga iznosi zlo; jer iz punine srca usta govore. A što me 
zovete: Gospodine, Gospodine, a ne činite, što govorim? Svaki, koji 
dolazi k meni i sluša moje riječi i izvršuje ih, kazat ću vam, kakav 
je. On je kao čovjek, koji gradi kuću, pa kopa u dubinu i udari temelj 
na stijeni, A kad dođe poplava, navali bujica na onu kuću, i ne može 
je pokrenuti, jer bijaše dobro sagrađena, A koji sluša i ne izvršuje, 
on je kao čovjek, koji sazida svoju kuću na zemlji bez temelja, i 
navali na nju bujica, i odmah pade, i velika bi ruševina kuće one, 


(Iz Lukina Evanđelja, gl. 6.) 

Rad se radom isplaćuje 


Ruka ruku mije, a obraz obadvije. 
' Narodna poslovica 


Danas ima na svijetu obilje mnogih dobara, kojih nije bilo u 
prvo doba roda ljudskoga, premda je zemlja bila ista kao-i danas. 
Ovo obilje nije drugo nego ljudskom radnjom nakupljeno blago, a 
od njega opet dobiva svaki svoj dio po mjeri i vrijednosti svoga 
rada. Svijet se već ne brine samo za danas i sjutra, nego se obazire 
i na buduće vrijeme; pak mu još nije dosta skrbiti za se i sadašnji 
rod, nego se brine i za dalje rodove iza sebe, Gradovi i ceste, kuće 
i zgrade, vinogradi i krčevine, zaklade i uredbe svake vrste poslužit 
.će ljudima iza nas, koji će opet svojim trudom i radnjom priraditi 
nešto i ostaviti drugima iza sebe. Tako se naraštaj naraštaju prido- 
vezuje, tako čovjek čovjeku, a spaja ih sve u jedno nužda i potreba 
životna, koja se radom namiruje. Makar kako čije potrebe bile ma- 
lene, drugim se putem namiriti ne mogu nego plodom ili vlastitog 
ili tuđeg rada. Imućan čovjek, koji ništa ne radi, nego samo troši, 
što su drugi stekli, dokle sve ne istroši: i on zamjenjuje rad radom, 
naravno ne svoj rad, nego tuđi rad i tuđu muku, Onaj je imutak, koji 
on tako lako troši, nekoga stao posla i brige, možda i velike i krvave; 
a ima na žalost slučajeva u svijetu, gdje su se roditelji i rođaci teško 
mučili i trudili i mnogo stradali, dok su spravili imutak, koji djeca 
njihova ili rodbina za kratko vrijeme potratiše. Nego budući da je 
to grjehota proti prirodnomu zakonu, po kojemu nam svima valja 
raditi, ona se osvećuje sama sobom; jer kad su ovi rastekli svoj 
imutak, ne preosta im drugo, nego stradati ili pristati uz kakav 
pošten rad. 

Ako čovjek nije tako sretan, da su mu stariji ostavili imutka 

u baštinu ili da mu ga je tko darovao, nitko mu ne da ni oblačila 
ni hrane ni stana, ako štogod ne radi; a od zraka se ne da živjeti. 
Naprotiv, ako se prihvati kakva rada, imat će svega prema vrijedno- 
sti svojega posla. Onda radi za njega i švelja i krojač i postolar 
i ratar i mlinar i pekar i što je god zanatnika, koji rade na onom, 
što njemu treba. Oni svoje djelo s njegovim zamjenjuju, i lo ovako: 
on je zaslužio nešto na dan ili na tjedan, te prema vrijednosti svoje 
zasluge kupuje odjeću, hranu i drugo koješta. A oni opet novcem, 
koji dobivaju od njega za opravu i hranu, kupuju, što njima treba, 
a čega nemaju. Seljak donosi u grad svoga žita, vina i povrća, što 

ga je obradio i pobrao u svom polju, vrtu i vinogradu; prodaje ga 
i kupuje, čega u njega nema; ali da nije težio svoje zemlje, zemlja 
ne bi rodila ničega korisna za ljude, i on bi mogao puhati u prazne 
dlanove, ali mu ljudi ne bi ništa dali, jer ni on nije ništa dao, Obrt- 
nik radi na svojem obrtu i radi po više stvari, koje njemu samu malo 
trebaju; jer postolaru ne trebaju šestere postole, što ih može za 
tjedan učiniti, a to bi bilo računajući 52 tjedna za godinu dana tri 
stotine i dvadesetere postole, dok ih on sam kroz godište jedva/ 
četvere podere. Ali za one tri stotine i osmere, koje mu preostaju, 
dobije novca, da uzmogne zadovoljiti drugim svojim potrebama. 
Pače neki ljudi ne trebaju uopće za sebe onoga, na čem rade, na 
priliku zlatar i draguljar, koji grade narukvice i naušnice i druge 
nakite od zlata i draga kamenja, oni ih za sebe ne trebaju, no tim 
poslom postignu, da uzmognu dobiti, što su drugi pripremili i prire- 
dili, a što njima treba, 

Tako svaki čovjek mora ili od svoje radnje ili imutka nešto 
dati, što nije drugo nego prišteđena i nakupljena radnja, da dobije 
tuđe djelo, A tko prisvaja sebi tuđi rad ili imutak, a ne odvraća ga 
vrijednošću svojega rada, nego ili sustegne radniku od pogođene 
plaće ili prevari na trgu ili ne plati duga ili otme što je tuđe: takav 
ne prisvaja sebi samo stvar, već upravo trud ili skrb i brigu, koju 
je ta stvar koga mu drago stala; zato se i veli, da je nepravedno blago 
tuđa muka, a takav čovjek da o tuđim žuljevima živi; i budući da 
nitko nije dužan za tuđega čovjeka rabotati i skrbiti, to nepravednik 
vrijeđa nekim načinom tuđu slobodu, 


Premda se rad uzvraća radom ili imutkom iste cijene, ipak se 
svaki rad ne isplaćuje jednako. Nadničar, koji nosi vapno, kamenje 
ili opeke za građevinu, ne stječe, koliko zidar, a ovaj opet ne zara- 
Čuje onoliko, koliko majstor graditelj. Tako obrtnik svojom radnjom 
ne zaslužuje, koliko gdjekoji trgovac. Trgovački pomoćnik nije ni 
izdaleka plaćen kao liječnik ili odvjetnik, sve da i duže radi na svo- 
jem poslu is većim naporom od ove dvojice, A to zato, jer se cijena 
1 vrijednost radnja ne prosuđuje samo ni po vremenu ni po trudu, 
osim u poslu jedne iste vrste; no kod različnih radnja različna je i 
Cijena. Ta se cijena uglavljuje po većoj vrsnoći; a vrstan je rad 


mnogo rjeđi od priprosta; ali treba da je i ljudima stalo do takva 


rada, i to biva po prilici kao i u stvarima: što su stvari rjeđe a više 
se za njih pita, to su dragocjenije. Uzmi kilogram zlata i kilogram 
željeza, koliko im je golema razlika u cijeni! Dok kilogram željeza 
Dr. M. Ujević: Sjetva 32 

možeš dobiti razmjerno za malen novac, dotle je kilogramu zlata ci- 
jena tolika, da se čovjek snebiva, kada to izračuna. Težaka i obrt- 
nika mnogo je više negoli graditelja, majstora i tvorničara, U jednom 
istom poslu napredniji je rad, gdje je više umijeća. Veći nauk;.vješti- 
«na i umijeće daje radu veću vrijednost i cijenu, i zato se takav rad 
bolje isplaćuje. Ali veću vrijednost daje i imutak, jer on, kako je 
već rečeno, nije ništa drugo nego nakupljen rad, a veći rad mnogo 
je izdašniji nego manji; kao što na prostranu polju od više rali i više 
priraste nego na pol rali zemlje, 
Kada čovjek kupuje kaput, on plaća ujedno do deset, petnaest 
i više ljudi, koji su oko njega posla imali, dok je, recimo, postao od 
ovčje vune ono, što je sada; ali oni ljudi ne bi bili mogli čekati kupca, 
dok on ustreba kaput, nego je jedan drugomu doplaćivao trud: 
trgovac, koji je vunu nakupovao, platio je trud onomu, koji je vunu 
na svojim ovcama strigao; koji ju je opet u trgovca kupio, da je 
očisti, platio je trgovcu i vunu i posao; drugi opet platio ovomu, što 
je predujmio jednomu, trećemu, pak pri prodaji i svoj trud uračunao; 
i tako biva sve dotle, dok kaput nije gotov. 
Tako posljednji, koji dobavlja kakvu stvar, plaća sve one ljude, 
koji su na njoj bilo što radili ili s njom posla imali trošeći novac ili 
vrijeme; a plaća ih svojim radom po vrijednosti toga rada, 
Otuda biva, da onaj, koji više priradi ili privrijedi svojim po- 
slom, dobiva i više od drugih u zamjenu. . 
Ivan Fiamin 


Molitva 


O Bože, koji dade nam u baštinu 
najslađu zemlju i more najgorčije, 
daj nam i milost, da sveđ mogli budemo 
tu masnu grudu orati, 
taj mermer kamen lomiti, 
tim sinjim morem ploviti! 
Duboko neka režu naši plugovi, 
visoko nek se dignu naši batovi; 
al naša vesla, i sidra, i jarboli, 
nek pljuskaju sve valove, 
nek stružu svim dubinama, 
nek strše nad svim vodama, 

O Bože, daj nam ljutih suza potoke, 

da more naše postane još gorčije | 

za tuđa usta... Pa ćemo te slaviti 
u danak sreće šuštanjem 
pješčanih žala, pustinjskih 
oluja divljim pjesmama! 


. Vladimir Nazor 


Mladost zanesenost 


O vi mlade godinice, vi ste rumene ružice. Za vašega cvijeta 
mladenac je zdrav i čitav; krvca mu vrije, žila mu bije; lice mu se 
žari kao živi plamenak; a srce, mlado srce, koje trnom života još 
ogrebeno nije, ono sve kuca i trepti i raju života se nada, Iz vesela 
mu oka čista duša prozire: duša, kojom vihor našega nemira još 
razmitao nije, koju mrazovi nemila iskustva još osušili, te kojoj čisto 
još ogledalo strasti i slabosti ljudske još okaljale ni potamnjele nisu. 
A što da rečem o duhu mladoga junaka? Ako mu je ovaj zeleni svijet 
tako sladak; ako se tako rado popinje na brda i vrhove, da ga se 
nagleda, kako je lijep, kako je prostran; ako se ničije oko tako ne 
opoji svijetom u dolu i klasom na polju; ako ničijemu uhu potoci 


tako milo ne žubore, ni slavuji tako divno ne poju; ako on žedan 


najslađe pije vodu stuđeniku, a gladan najdublje zagrize u jabuku 
rumeniku; ako gorska travica i pitoma ružica nikomu tako ne miriše; 
ako tihi vjetar i gusta dubrava nikomu tako ne godi, nit ičije srce 
tako ne ljubi, kako srce viteza mladog: u kom je sve mlado i jarko, 
kako je i sam; ako je dakle sva njegova narav i puna i jedra, i silna i 
krepka (pravi sin zemlje!) — to s druge opet strane duh njegov — 
kako samo iskra dobra nauka u mozgu zatinja, i onaj se oganj na 
srcu zapali, koji se ni ugasiti ni zapretati ne da — to onda taj duh, 
u takvom tijelu, na zemlji mira ne ima. Krilom mahne, u visine jezdi, 
teške oblake probija i daleko na zvijezde zaleti, te se mladi junak 
zemlje i ne sjeća. Kako je mlad, za trud i ne zna, nu krila sve dalje 
loš stere i bolji mah uzme, ne bi li vidio, gdje je ta munja, koje se 
dijete plašilo, gdje li se ti gromovi legu, Ali, o ti, srce ljudsko! čim 
više znaš, tim više bi htjelo znati. Brza nam junak konja sagledao, 
M oe-konja! — na njega se hiti, te poždeni, te poreni po svjeto- 
a 1 po svemiru: da ugleda, što se gledati ne da; da dozna, što se 
znati ne da; da ono činiti drzne, što nitko činiti nije smio. Kao 

Bog (ta njegova je roda!), ni za vjekove ne bi htio da zna, ni za pro- 
store. Omilio mu visoki svijet, napio se rajske luči te prezire našu 
zemaljsku nizinu, našu grjehotu. Ali kad na putu sreo zmije aždaje, 
crvene jezike i duge rogove i druge sotone, to će on crne nepodobe 
i njihove vojvode, koje mu zemlju trovaše (tad se je sjeti) i dosad je 
truju, na mejdan vikati, na junački mejdan, te žarko sunce za djevera 
klicati. Sad se on bori kao sveti Mihovil za istinu svetu, gadom 
pogaženu; pak kad strašila premogao gornja, tada na zemlju se spu- 
sti, na zemlju, domovinu, da i strašila premogne donja; sad se spo- 
minje rebra Adamova, svog unuštva od matere Eve, teške muke 
njezinih sinova, i braće svoje. Svetim ognjem plane te se bori za 
pravicu ljudsku, dok vragove ne obori i sjemena im ne zatre, 


Sretan i presretan, ako mu, dok se tako zanio, sunce krila ne 
rastopi: te on slano more kao Ikar davni ne okrvavi, 


Fran Kurelac 


NE ud 
Zavjet 

Ne ljubit tebe mučenički dome, 

za tebe ne dat čak i život svoj, 

oj kak' bih mogo, kada na tlu tvome 

s mlijekom majke duh usisah tvoj? 


Da, ljubim tebe; al ljubavi sila 
ne da mi gledat, da robuješ ti; 
već sjeća me, da i u mojih žila" 
prevruća krvca za osvetom vri, 


A mlađom brzo skršili bi krila, 
jer dosuđeni još nij' došo čas — 
al nij' daleko, domovino mila, 
pa sunce Božje grijat će i nas, 


A _ kad se narod na osvetu sjati, 

i ja ko sinak ustati ću tvoj, 

pa s milim Bogom, s milimi Hrvati 
u osvetnički pohrlit ću boj. 

Tad vrele krvce poteći će mnogo, 
a smrt će harat, čudit će se svijet; 
nu tko tad smrti bojat bi se mogo, 
kad za dom mili slatko je umrijet. 


Pa makar pao — za te past ću milu, 
slobodno mrijet ću — ne ko crni rob, 
a ti tad, majko, u slobodnom krilu 
poginulom ćeš sinku dati grob. 


Silvije Strahimir Kranjčević 


Čar domovine 


Naše je putovanje od New Yorka (čit. Njujorka) do Hamburga 
trajalo preko dvije sedmice. Kad smo napokon ugledali kopno, pro- 
niklo nas čuvstvo nađe, da ćemo, ako Bog da, do nekoliko dana 
zagrliti naše mile, 


Čim nas iskrcaše, ne gubeći vremena odjurismo put Beča, Iste 
večeri vlak nas je nosio put Trsta, Moj stric, kad smo prispjeli u Trst, 
bio je sav uzbuđen. Sve ga je opilo: more, sunce, lađe i naši ljudi. 
Kupili smo i neke skromne darove za naše i čekali na odlazak lađe 
u Dalmaciju. Petoga dana bili smo u Gružu, odakle smo preko Du- 
brovnika kolima udarili ravno put Cavtata, 


"Tko projuri ovom cestom, ne će je lako zaboraviti. Čitava krajina 
miriše kao kita cvijeća. Tu i tamo rasijane kuće, po kojima se penje 
loza i prozore im kiti, Raštrkane ovce brste po koji stručak trave, 


a rudasti jaganjci od radosti, da su živi, skaču za majkama, Samo 


krave spokojno leže žvačući travu i gledajući na prolaznike velikim 
mirnim očima. 

Najednom svu tu tišinu prekine šum nagloga potočića, što se žurno 
vere kroz kamenje, kao da se boji, da ne će na vrijeme stići, I mlin 
se negdje javio, pa i ženski glasovi, što se iz daleka dozivlju. Ne vidiš 
ih od pustih maslina, jabuka i krušaka, što su od obilnoga voća sa- 
gnule grane. Tamo na međama su ljese, a na njima se suše smokve. 
Sa svih strana uzvrpoljili se radini ljudi, što upriješe, da u znoju lica 
otmu plodove hraniteljici zemlji. Prođu li kola ili osamljeni putnik, 
odupru se za čas o motiku te ispod nadignute ruke dugo gledaju za 
njim, Od žarkoga sunca pod očnicama skrile im se oči, ali se lice 

smije, i mjesto riječima, podsmijehom nas pozdravljaju. Naši su to 


Ijudi, i osjećaš, da se raduju tvome dolasku, 

Kad smo se mašili Obad-sela, već smo iz visoka ugledali Cavtat, 
koji se kao bijeli labud kupa u modrom moru, Skočismoiz kola 
i klečeći poljubismo rođenu grudu Riječ domovina 
stisla nam je suzom grlo! Našli se neki siromasi, uzeli nam prtljagu 
i nosili je pred nama. A mi korakom za njima, i za četvrt sata bili smo 
u Tihi. 

Svaka međa, svaki kamečak bili su mi stari prijatelji Susreću 
nas poznati, koji se žure na objed. Sunce dvostruko uprlo, a ptičice 
se od radosti razglagoljale. Kao da nas pozdravljaju... »Ciu... 
ciu... Dobro nam došli, dobro nam došli.« 

A tko se to prema meni uputio? A tko drugi nego rođeni ćaće 
(otac). Čas je stao, da me omjeri i da me se nagleda, kao da ne 
vjeruje svojim očima, i onda se požuri, da me zagrli i do sita izljubi. 
Stricu se nije nadao, Išli smo skupa. Meni navrle riječi, kao da se 
u brzini natječu, koja će koju prestići, Ali najednom, i ne oprostivši 
se s ujcem, zatrkah se uz ulicu i zaletjeh se ravno u zagrljaj mami, 
koja me čekala na vratima dvora. 

Ovo je bio najveseliji dan moga života. Od toga časa osjetih, da 
je doba lutanja i bijede prošlo i da sam našao put, što mi ga je Bog 
od poroda zabilježio, umjetnost. 


(Iz knjige »Moj šivot«) Vlaho Bukovac 


Pozdrav domovini 


Zdravo da si, domovino mila, 
moja majko, zdravo, zdravo bila! 
pozdravlja te vjeran sinak tvoj. 
Iza duga, teška putovanja 
tvomu licu on se opet klanja 
i pruža ti vrući cjelov svoj. 


Primi, majko, primi cjelov rado, 
vjeruj, nikom takvoga ne dadoh, 
nit ću dati u životu svom. : 
Ljubav, kojom ovaj cjelov zbori, 
bez takmaca uzorito. gori, 

$ori samo na oltaru tvom, 

Mila zemljo! da te k svojim grudim 
pritisnuti mogu, kako žudim, 
zagrlit te oj da imam vlast, 

srce bi ti izjavilo bilom 

neizrečnu, na tvom krilu milom 

koju sada opet kušam, slast. 


Oj sretna se ćutim, opet sretna, 
kao sužanj, iza dugoljetna 
tamnovanja kad stupi na zrak; 
kao brodar izgubljen na moru, 
otimajuć život svoj ponoru, 
kad ugleda bliza žala trak, 


Kroz suze te gledam od radosti, 
ne mogu se nagledati dosti, 
Željna duša rastopljena sva 
razlijeva se po licu tvojemu, 
sve milujuć — mila si u svemu, 
majko, onom; koj' te ljubit zna. 


«Prođoh svijeta na sve četir' strane, 


vidjeh kraje toli opjevane, 

kojim slava do nebesa vri: 

svi su lijepi u svojemu resu, 

svi su lijepi, al svi skupa nijesu, 
što si, majko, meni samo ti, 


Ti si meni sve, što zovem svojim, 
sve, što ljubim, sve, što željom gojim, 
i bit ćeš mi kroz danaka broj, 

koje mi je sudba odredila, — 
Zdravo, zdravo, domovino mila, 
pozdravlja te vjeran sinak tvoj! 


Petar Preradović 

Prošlost pamtimo — budućnost gradimo 


Mladosti naša, radosti naša i nado naroda svoga, tvoje je srce 
čisto i pamet vedra, pa zato se i možeš zanositi za sve, što je dobro 
i lijepo. I nemoj se stidjeti svojih zanosa i-svojih oduševljenja. Oni, 
koji se ne mogu ni za što oduševiti, duhovno su umrli; ti si puna 
života, puna lijepih snova. Budi ponosna radi toga i spremna, da sve 
svoje dobre i lijepe snove i zanose ostvariš; ostvari i snove svoje i 
snove pokoljenja, što su živjeli ispred tebe: povijest će te naučiti, 
za čim su težili. Pređi su nam dali svoje nasljedstvo u baštinu, Mladost 
treba tu baštinu upoznati, Prošlost treba pamtiti, a budućnost graditi. 
A ti si, mladosti naša, pozvana, da gradiš budućnost, ne netko nepo- 


znati od te mladeži, nego baš ti, moj dragi, mladi prijatelju, nego baš: 


ti, draga hrvatska djevojčice,,, Budite ponosni, da ste graditelji: 
graditelji svoje sudbine i svoga naroda, Najslavnija djela prošlosti 
gube na vrijednosti, kad ih nema tko pronijeti kroz sadašnjost u 
budućnost, baš kao što moraju opustjeti i najbogatija ognjišta, ako 
se oko njih kupe samo starci i starice, 


Vaša je dakle zadaća, dragi prijatelji, divna: vi ste temelj i 
zdravlje svakoga naroda, spona prošlosti i budućnosti, vedri dio naroda 
i najrječitiji tumač njegovih želja. Vi ste naša sutrašnjica, Gospodar, 
koji se ne brine za sutrašnjicu, nije gospodar, nego raspikuća, Zato 
svaki narod mora posebnu brigu posvetiti mladeži; mora se starati, 
da duhovno i tjelesno bude jaka, da bude brojčano velika i sposobna 
preuzeti poslove narodne u svoje tuke, kad za to dođe vrijeme, Tu 
dužnost preuzimlju na se roditelji i država. Njihova suradnja u stva- 
ranju brojne, zdrave i jake mladeži mora biti usko povezana: ni jedna 
ni druga strana ne smije ništa činiti, što bi remetilo skladan odgoj 
narodne uzdanice. 


Hvala Bogu, imamo nakon toliko patnja i boli, poniženja i stra- 
danja svoju slobodnu Nezavisnu Državu Hrvatsku, koja će preko svoje 
vlade uložiti najveće napore, da učini sve, kako biste se vi, dragi 
mladi prijatelji, što bolje spremili za vašu buduću dužnost. Ona će 
učiniti sve, da roditelji mogu bez većih poteškoća predati budućnosti 
što brojniju i što zdraviju djecu; starat će se, da mladež dobije dobre 
škole i dobre učitelje, koji će je odgajati za dobre, poštene, vrijedne 
i sposobne stvaraoce, 

Ali i vi, prijatelji, morate biti svijesni svoje goleme važnosti i 
svoje dužnosti prema samima sebi i prema narodu, I mi stariji i vi 

mladi i najmlađi odgovaramo pred Svemogućim za rad oko vašega 
odgoja i vaše budućnosti, Da od sebe istešete prave ljude, prave na- 
rodne radnike, prave muževe i prave žene, treba mnogo dobre volje, 
mnogo samozataje, mnogo stege, rada i poslušnosti. Ne plaši se samo- 
zataje: to je trnovit put za slabiće; za jake to je jedini put, da postanu 
još jači. Tko ne zna svladati sebe, ne može vladati drugima, što ne 
mora biti velika šteta, ali bez svladavanja samoga: sebe čovjek ostaje 
divlji, nesposoban za bilo kakav društveni rad, Tko se ne zna svladati, 
ne cijeni sebe, a druge ne poštuje, Osobito ne zna poštivati starije, 
a, prijatelji, poštivanje starijih osnova je svakog reda. Tko je drzak 
prema starijima, a surov prema mlađima, taj nije sposoban, da razu- 
mije život i ljude, te je prema tome nekoristan, I prema svojem 
vršnjaku moramo biti pažljivi i pristojni; ako nismo takvi, ne vrije- 
đamo druga, nego sebe, Moramo u srcu i u vladanju biti pristojni, 
plemeniti, uglađeni; moramo biti na svakom koraku svijesni odgo- 
vornosti i svojih čina: nigdje drzak, nigdje rob. Ne budi ulizica ni 
podlac; ne trebamo ženskastih muškaraca ni muškaračkih žena, 

Tko tako ne radi, nije dostojan da bude član ustaške omladine, 
a u Hrvatskoj ne može biti mladeži do ustaške! 

Ustaška mladež mora biti u svakom pogledu spremna. 

Naš pozdrav nije prazna uzrečica! Svaki mora biti vazda spreman 
— za posao, koji je odabrao ili koji mu je odredila domovina. Naravno 
je, da svatko prema poslu, za koji se sprema, mora priređivati i po- 
trebni alat — oruđe ili oružje. Tko se zaputi u planinu po drva, mora 
imati dobre sjekire i pile, a tko.ide orati, moraju mu biti u redu plug 
i brana, jer inače mu je sav trud uzaludan, Budući da se ne može 
u djetinjstvu prosuđivati, za što je koje dijete rođeno, sva djeca uče 
u pučkim učionicama jednako gradivo. Kad prijeđu temeljne nauke, 
odlučuju roditelji prema sklonosti djeteta ili prema svom izboru, u 
kakvu će ga srednju školu poslati, pa se tu već pomalo počne spre- 
manje u određenom pravcu, no i po svršetku srednjih nauka još je 
veoma velik izbor putova, kojima mladić može krenuti; a kad se tu 


“jednom odluči, prilično je zapečatio smjernice! svoje budućnosti, Tko 
i poslije toga vrluda, sigurno je zalutaol 


Najsigurnije stupa onaj, koji svaku zadaću, koja mu se postavi, 
izvrši — savršeno, ustaški, bez štednje i oklijevanja. Za svaki se posao 
treba dati sav, dušom i tijelom. Pravi ljudi ne trpe i he poznaju polu- 
tanstva ni u kom pogledu: kad rade, rade neumorno, kad se zaba- 
vljaju, zabavljaju se od svega srca, a kada se odmaraju, onda savršeno 

iskopčaju svaku žilicu i miruju kao poljski cvijet, Isto je tako i u 
duhovnom pogledu. Kad nekom dadu riječ, i glavu su založili bez 
sustezanja i bojazni; kad imadu s nekim neuređenih računa, atvoreno 
ih i neštedimice bacaju na stol ne griješeći se nikada o temeljne 
zasade ćudoređa: plemeniti i jaki mnogo opraštaju; koliko tko više 
zna, toliko više razumije i onda više i prašta, 


Pametan čovjek ne radi u svojoj kući nikad posla, kojemu nije 
dorastao, nego ga povjeri vještijem članu porodice ili uzme težaka, 
koji je vješt tome poslu. Isto načelo mora vrijediti i u svoj državi: 
nitko se ne smije primiti posla, kojemu nije učen, a da ipak svatko 
u svojoj državi bude uposlen — jer se inače ne može prehranjivati — 
vrhovno je odgojno načelo, da svaki naš državljanin mora biti pot- 
puno vješt poslu, koji je odabrao kao svoje životno zvanje, Samo takav 
smije prihvatiti ustaški pozdrav i reći, da je — spreman, a samo na 
taj način načinit ćemo našu lijepu domovinu najdivnijim obiteljskim 
«ognjištem na svijetu. ' 


Što smo god rekli, vrijedi u cijelosti i za mušku i za žensku mla- 
dež s time, da se sva naša ženska mladež mora spremati za jedno 
jedino zvanje — za porodični život, Svaka se mora već iz malena 
pripremati svom svojom raspjevanom dušom za taj božanski poziv i 
uložiti sve svoje sposobnosti, da se što bolje pripremi napose duhovno 
i da svojim i primjerom i poukom posluži sestrama, koje su s bilo 
kojega razloga zaostale u tom nauku. | 


Među našom muškom mladeži mora vladati bratstvo u najsavr- 
šenijem značenju te riječi, i tko se o njega ogriješi — mora znati, 
da je grješnik baš kao i onaj, koji je u bilo kojemu drugom pitanju 
prekršio ustašku zakletvu, Ovakvo je shvaćanje potrebno, jer samo 
ćudoredno zdravo društvo može biti sigurno za svoju budućnost i jer 
su nas baš na tom polju tukli svi narodni neprijatelji do oslobođenja, 
Uništavali su našu žensku mladež i odvađali je u ropstvo, da — rađa 
zaklete neprijatelje svoje domovine i svog naroda! 


Budimo svijesni velikog poziva, koji nas svakog čeka u slobodnoj 
domovini, pa ćemo onda veoma lako svladati sve poteškoće velikog 
rada, da vazda budemo za dom spremni! 


Mile Budak 


Ustaška pjesma 


Puška puca, a top riče, 
grmi kao grom: 

sad Ustaša bojak bije 
za hrvatski dom. 


Puška puca, krv se lije, 
dušman bježi klet, 

a ustaška hrabra vojska 
vrši zavjet svet, 


Tjera smjelo dušmanina 
s praga djedovskog 

i podiže staru slavu 
roda hrvatskog. 


Ne plaši ga grom pušaka 
ni topova jek, 

Dom, sloboda, vjerna ljuba 
rani su mu lijek. 


Puška puca, a top riče, 
barut miriše, 
mlad Ustaša na bojištu 
ranjen izdiše. 


Oj hrvatska zemljo mila, 
sviće danak Tvoj, 

sad ustaška hrabra vojska 
za Te bije boj. 


Spjevao Poglavnik dr. Ante Pavelić god 

Budi svoj 


Oj, budi svoj! Ta stvoren jesi čitav, 
u grudi nosiš, brate, srce cijelo; 

ne kloni dušom, i da nijesi mlitav, 
put vedra neba diži svoje čelo! 

Pa došli danci nevolje i muke; 

pa teko s čela krvav tebi znoj, 

ti skupi pamet, upri zdrave ruke, 

i budi svoj! 


Oj, budi svoj! Znaj, tvoja glava mlada 
nebolike ti zlatne sanke budi, 

ko sivi soko uzvini se nada; 

al svijet je svijet, i ljudi tek su ljudi. 
Da, zbilja goni s uzglavlja te meka, 

u sebični te zovuć svijeta boj; 

ma što te, brate, u životu čeka: 

ti budi svoj! 


Oj, budi svoj! Taj svijet ti nije pako, 
ni raj ti nije; rodi trnom, cvijetom. 
Ni desno, lijevo da se nijesi mako, 
već ravno pođi, dok te nosi, svijetom. 
Koracaj bez obzira krepko, živo, 
sudbina dok ne rekne tebi: Stoj! 

I pravim drži pravo, krivim krivo, 

i budi svoj! 


Oj, budi svoj! Ta Božji ti je zamet, 
a Bog sve mrzi, što ja laž i varka; 
i neka ti je vazda vedra pamet, 

i srce vrelo, duša čista, žarka, 

Nek ravno um i srce tvoje važu, 
tek tako bit ćeš čovjek, brate moj, 
da zli i dobri ljudi smjerno kažu: 
Da, on je svoj! 


Oj budi svoj! Al brat si budi braći. 
I radi za svijet, al ne slušaj pljeska. 

I ljubi svijet, al ne nadaj se plaći, 
jer hvala ljudska voda je vrh pijeska; 
u tvojoj svijesti hvala ti je trudu, 


«s poštena tekar lica teče pošten znoj. 


I nisi, brate, živio zaludu, 
kad jesi svoj. 


Oj, budi svoj, i čovjek ljudskog zvanja, 
pa diži čelo kao sunce čisto; 

jer kukavica tek se rđi klanja. 

Tvoj jezik, srce nek su vazda isto, 

Za sjajnim zlatom ko za Bogom gledi 
tek mićenika ropskih podli roj; 

ti gledaj, da li duša zlata vrijedi, 

pa budi svoj! 


Da, budi svoj! Pa dođe I' poći hora, 
gdje tisuć zvijezda zlaćenih se vije, 
kad čovjek račun završiti mora, 

i ti ga svršuj, nek ti žao nije; 

jer tvoje srce šapnuti će tijo: 

Oj mirno, brajne, sad si račun zbroj! 
Poštenjak, čovjek na zemlji si bio: 
Ta bio svoji 


August šenoa 


“ 


KIŠI 


Bilješke o piscima 


ADDISON JOSEPH, engleski književnik. Živio je od 1672.—1719. god. 
Pisao je poučno-ćudoredne (moralne) rasprave u engleskim časopisima. Ra- 
sprave o raznim pitanjima, u kojima pisac ne raščlanjuje svaku misao natanko, 
ako su pisane čitko, lijepo i duhovito, zovemo esejima. Takvih eseja napisao je: 
dosta i Addison. 


AMUNDSEN ROALD (1872.—1928.), norveški polarhi istraživač. 1908. 
do 1905. prvi je preplovio Sjeverozapadni prolaz. G. 1911. prvi dospio na južni 
pol. Poginuo kod pokušaja da spasi Nobileovu ekspediciju na sjev. pol. 


* ALI, glasoviti turski povjesničar. Rodom je iz Galipolja. Živio je od 1542. 
do 1599. Napisao je preko 30 djela, većinom povijesnoga sadržaja. Služio je: 
kao tajnik kod Sokolovići: Kara Alibega, kliškog. sandžaka, Ferhad-paše, 
bosanskog namjesnika, i vezira Kara Mustafa paše. Duže je boravio kod Bali- 
bega Malkoča, požeškoga sandžaka. Veći dio svoga života proveo je među 
bosanskim muslimanima, družio se s njima i prvi ih u turskoj povijesti nazvao 
Hrvatima. 


ANDERSEN HANS CHRISTIAN (1805.—1875.), danski pjesnik. Stekao je 
svjetsku slavu svojim Pričama i gatkama, u kojima lakom ironijom, usrdnošću 
i poigravanjem zbiljskim životom izvrgava ruglu nastranosti društva. Poznata 
mu je knjiga Slikovnica bez slika (1840.). Svoj život je opisao u Priči moga 
života. Ističu se njegovi romani Improvizator, O, T. i Samo guslač. Neka su 
mu djela prevedena i na hrvatski jezik. 


ASISKI FRANJO, SVETI (1182.—1226). Franjo je jedna od najuzviše- 
nijih i najdražih ličnosti u kršćanskom svijetu. Nastojao je u svemu slijediti 
Isusa Krista, pa i u ljubavi prema prirodi. Tu ljubav vidimo i u pjesmi Suncu. 
Sv. Franjo je osnovao red franjevaca, koji se kasnije podijelio u više ogranaka. 
Najpoznatiji dio jesu Mala braća ili franjevci. 


BABIĆ KRUNOSLAV. Rođen: je 12. IV. 1875. u Senju. Profesor zoologije: 
na sveučilištu u Zagrebu i ravnatelj zoološkog muzeja. Napisao je mnogo 
djela o životinjama Jadranskoga mora i nekoliko školskih prirođopisnih knjiga. 


" Najpoznatije mu je djelo Život Jadranskog mora. 


BADALIG HUGO. Rođen je 1851. u Slav. Brodu, umro 1900. u Zagrebu 


“kao ravnatelj gimnazije. Badalić je pjesnik Šenoina kova; prevodio je s tuđih 
' jezika, a izdao je i knjigu probranih hrvatskih pjesama (Antologiju). 


BATUŠIĆ SLAVKO. Rođen je 1902. u Novskoj. Pripovjedač, dramatik, 
putopisac i lirik. Izdao »Čuda i čarolije«, »Na dragom tragu«, »Kroz zapadne 
zemlje i građove«, »Od Kandije do Hammerfesta«, »Od Siene do Haarlema«. 
i zbirku »23 pjesme«. ' 

BRLIO-MAŽURANIG IVANA (1874.—1938.). Najpoznatija je hrvatska 
dječja književnica. Njezine su priče pravo umjetničko prikazivanje bez namet- 
nutih pcuka, svježe i pune humora: Priče iz davnine, čudnovate zgode šegrta 
Hlapića, Knjiga omladini. 


BUDAK MILE, Doglavnik i hrvatski književnik. Rodio se u Sv. Roku 
u Lici 30. VIII. 1889. U svojim pripovijestima i romanima prikazuje Liku 
i Zagreb. Najpoznatije mu je djelo veliki roman »Ognjište«. Taj je roman 
postigao najveći uspjeh, što ga je ikad postigao koji roman kod Hrvata. Izdao 
i knjige »Pod gorom«, »Na Veliki Petak«, »Ratno roblje«, »Vučja smrt«. 
»Opanci dida Viđurine«, »Rasevjetana trešnja«, »San o sreći«, »Na vulkanima«, 
»Direktcr Križanić«. 


BUKOVAC VLAHO. Rodio se u Cavtatu kod Dubrovnika 1855. Svoju 
tešku mladost opisao je u djelu Moj život. Bio je jedan od najznamenitijih 
hrvatskih slikara, radio je ponajviše u tuđini pa je bio i profesor umjetničke 
škole u Pragu, gdje je umro 1922. Najpoznatije su mu slike Gundulićev san 
i Hrvatski preporod (na zastoru zagrebačkog kazališta). 


CAR EMIN VIKTOR. Rodio se u Kraju u Istri 1870. Bio je učitelj i pro- 
svjetni radnik. Izdavao je dječji list Mladi Istranin, poslije Mladi Hrvat. Njegov 
književni rad prikazuje ponajviše narodni život u Istri. Poznatiji su mu romani 
»Pusto ognjište«, »Usahlo vrelo«, »Iza plime« i drama »Zimsko sunce«. 


CARLYLE THOMA8, engleski povjesničar i filozof. Živio je od 1795. do 
1881. Glavna su mu djela »Francuska revolucija« i »Junaci i obožavanje juna- 
ka«. Na glasu je zbog svoje nauke, da pojedinci (individuumi) pokreću povi- 
jest, a ne mnoštva (kolektiv). 


CESARIĆ DOBRIŠA. Rođen 1902. u Požegi. Objavio knjige pjesama 
>Lirika« i »Spasena svijetla«. Prevodi s njemačkoga i ruskoga. 


CEZAR GAJ JULIJE, veliki rimski državnik i vojskovođa. živio je u 1. 
v. pr. Kr. Napisao je djelo »Zapisci o galskom ratu«. 


GOETHE JOHANN WOLFGANG, njemački pjesnik. Rođen 1749, Istak- 
nuo se na svim područjima pjesništva. Kao lirik prekida s oponašanjem Fran- 
cuza i unosi narodni i lični elemenat. Ispjevao je životinjski ep »Reinecke 
Fuchs« i stvorio najbolji idilični ep »Herman i Doroteja« (1797.). U romanu 
»Patnje mladoga Wertera« (1774.) iznosi sudbinu preosjetljiva čovjeka; »Wil- 
helm Meister« postaje ishodišna točka romantičke škole. Drame su mu: »Gštz 
od Berlichingena«,  »Ifigenija«, »Egmont« i »Tasso«. »Faust« u dram. obliku 
obrađuje priču o čovjeku, koji je zapisao dušu vragu, kako bi pomlađen okušao 
sve radosti ovoga svijeta, no zadovoljstvo i smirenje nalazi tek u požrtvovnom 
radu za čovječanstvo. — I kao prirodoslovac stekao je Goethe istraživalačkim 
radom ime velikog učenjaka. Umro je 1832. 


ČELAKOVSKY FRANTIŠEK LADISLAV (1799,—1852.), češki pjesnik 
i jezikoslovac. Mnogo se zanimao za »svetu Rusiju«, ali je doživio veliko razo- 
čaranje. Giavno mu je pjesničko djelo »Ruže stolista«, u kojemu ima pjesama 
velike vrijednosti. 


DANTE ALIGHIERI, jedan od najvećih pjesnika svih vremena. Rođen je 
u Firenci 1265. Prognan iz rodnoga grada zbog političkih razloga, umro je u 

Ravenni 1321. Glavno mu je djelo »Božanstvena komeđija« (Divina commedia), 
u kojemu opisuje svoj maštovni put kroz pakao, čistilište i raj. Smatraju ga 
ocem tal. književnosti i tal. knjiž. jezika. 


DELORKO OLINKO, suvremeni hrvatski pjesnik. Rođen je u Splitu 1910. 
Zbirke njegovih lirskih pjesama nose naslov »Pjesme«, »Rastužena Eulerpa« 
i »Razigrani vodoskoci«. 


DOMJANIĆ DRAGUTIN (1875.—1933:). Pjesme su mu osjećajne, iskrene 
i nježne, naročito one, koje su ispjevane kajkavskim narječjem. U domoljubnim 
pjesmama odsijeva tuga za prošlim, ljepšim danima i žalost za domovinom. 
Izdao je zbirke »Kipci i popevke«, »V suncu i senci«, »Po dragom kraju«. 


ĐALSKI BABIĆ LJUBA (1854.—1935.). Ljubav prema starinskom životu 
pod starim plemićkim krovovima u dragom i pitomom zagorskom kraju rodila 
je djela »Pod starim krovovima«, »Iz varmeđinskih dana«, »Diljem doma«, 
»Na rođenoj grudi«, »Osvit« i dr. Osjećaj rodoljuba prožima te pripovijesti i 
romane. Ali ima i takvih, gdje Đalski potanko prikazuje duševni život: »Janko 
Borislavić«, »Radmilović«, »Đurđica Agićeva« i podosta manjih. 

Đalski je najpoznatiji hrvatski romanopisac. 


EWALD KARL, danski književnik. Živi od 1856. do 1908. Izašao je na 
glas svojim povijesnim romanima, a osobito pričama iz prirode: Slike iz života 
životinja i bilja. Kod nas su poznate »Tiho jezero« i »Pčelica Maja«. 


FIAMIN IVAN. Rođen u Škobićima kod Voloskoga u Istri g. 1833., a 
umro g. 1890. na Rijeci kao prepošt kaptola. Pisao jei prerađivao poučna i 
odgojne knjige za mladež. Glavno mu je djelo »Radnja, čovjeku dužnost i 
blagodat«. 


FRANKLIN BENJAMIN (1706.—1790.), sjevero-američki državnik, fizi- 
čar i pobornik za slobodu Ujedinjenih država sjev. Amerike. Izumio je munjo- 
Vod i otkrio razliku između pozitivne i negativne elektricitete. 


GABARIĆ VILKO, rodio se 1889. u Maji kraj Gline, umro u Zagrebu 
1915. Poslije smrti izašla mu je knjiga »Stihovi i proza«. 


GALOVIĆ FRAN. Rođen 1887. u Peterancu, pao na ratištu 1914. Pjevao 
je lirske pjesme štokavskim i kajkavskim (podravskim) narječjem. U njima 
iznosi dotjeranim jezikom osjećaje i slutnju svoje rane smrti. U ciklusu »Z mo- 
jih bregov« zahvatio je seljački život. Pisao je pripovijesti »Začarano ogledalo«, 
»Ispovijed« i drame: »Tamara«, »Grijeh«, »Mors regni«, »Pred smrt«, »Mati«, 
»Valovi«, »Marija Mandaljena«. Uređivao je starčevićanski đački list »Mladu 
Hrvatsku«. 

GRGEC PETAR. Rođen u Kalinovcu 15. IL. 1890. Glavna su mu djela: 
»Gospodin Rafo«, pripovijest iz podravske graničarske predaje, životopis »Ban 
Ivan Karlović«, »Sveta Hrvatska«, zbirka glavnih predstavnika hrvatskoga 
duhovnog života, »Na izvorima pjesništva«, zbirka članaka .o književnosti, i 


tri knjige ratnih doživljaja »Topovi su grmjeli«, »Krvava služba« i »U pakle- 
nom. trokutu«. 


HEDIN SVEN, švedski zemljopisac, putnik i istraživač srednje Azije. 
Rođen 1865. Pisac omladinske knjige »Od pola do pola«. 

HITLER ADOLF. Rođen 1889. Od 1921. vođa (Fiihrer) njemačkog naci- 
onalsocijalističkog pokrela, a od kolovoza 1934. državni poglavar Reicha. 


HOMER, grčki pjesnik. Drži se, da je živio oko god. 700 pr. Kr., a pri- 
pisuju mu se dva najbolja epa nesamo grčke, nego i svjetske književnosti: 
»Ilijada« i »Odiseja«, svaka u 24 pjevanja; svoj današnji oblik dobile su u 
6. v. pr. Kr. 


HORVAT IGNAC, svećenik i književnik iz Gradišća (u Njemačkoj). 
Rodio se g. 1895. Napisao mnogo priča i pripovijesti, od kojih su neke štam- 
pane u knjigama »Veliki i mali« i »Gradišćanke«. 


HORVAT RUDOLF, povjesničar. Rođen u Koprivnici 1873. Osim nekih. 
naučnih rasprava napisao je »Povijest Hrvatske«, dvije knjige »Pripovijesti iz 
hrvatske povijesti«, »Hrvatski pokret g. 1848«. u četiri knjige i »Seljačka 
buna g. 1573.<. 


HORVAT KIŠ FRANJO, književnik. Rođen 1878. u Loboru u Zagorju, 
umro 1924. u Zagrebu. Kao učitelj služio je u različitim mjestima. Napisao je 
nekoliko zbirka pripovijesti i putopisa: »Viđeno i neviđeno« (1911.), »Istarski 
puti« (1919.), »Nasmijani uđesi« (1918.). Najbolje mu je djelo putopis po Istri. 
Pisao je i pjesme. ; 


HUGO VICTOR, jedan od najvećih francuskih pjesnika 19. st. Živio od 
1802 do 1885. Piše pjesme, romane i drame. Najpoznatija mu je drama »Her- 
nani«, a od romana su osobito na glasu »Notre Dame de Paris« i »Les Misć- 
rables« (Bijednici). Odlikuje se jakom naštom i šlikovitim i snažnim jezikom. 


IVANIŠEVIĆ FRANO. Rođen 1863. u Podstrani kraj Splita. Bavio se 
mnogo prosvjetnim i socijalnim radom. U Zborniku za nar. život i običaje 
opisao je splitska Poljica. 

IVŠIĆ MILAN, gospodarski pisac. Bavi se društvovnim, gospodarskim i 
pravnim naukama. Prvi je u Hrvatskoj organizirao sa seljacima Pasionske igre 
(Prikaz života i smrti Isusa Krista) poput onih u Oberammergauu u Nje- 
mačkoj. A 
JAGIĆ VATROSLAV, najbolji hrvatski poznavač slavenskih ježika i knji- 
ževnosti. Rođen je u Varaždinu 1838. Bio je profesor na sveučilištu u Odesi, 
Berlinu, Petrogradu i u Beču, gdje je i umro 1923. Napisao je mnogo rasprava 
i knjiga o slavenskim jezicima i književnostima. Najveća su mu djela »Povijest 
slavenske filologije« na ruskom i »Povijest postanja crkvenoslav. jezika« na 
njemačkom jeziku. : ' ' 

JAKOVLJEVIĆ ILIJA. Rođen u Mostaru 1898. Piše pripovijesti, raspra- 
ve (ešeje) i pjesme. Izdao roman »Na raskrsnici«, pripovijest »Značaj«, djelo 
»Fejtoni i eseji« i jednu knjigu pjesama. 

JURKIĆ ŠTEFA, hrvatska književnica iz Cazina, supruga slikara Gabri- 
jela Jurkića. živi u Sarajevu. Piše pripovijesti, legende i romane najčešće 
s legendarnim motivima, t. j. zasezanjem natprirodnih sila u tok ljudskoga 
života. Osobito je vješta u crtanju ženske duše. Glavna su joj djela »Legenda 
u bojama«, »Čipke«, »Petnaest tornjeva«, »Plašt maloga križara«, »Blažena 
Imelda Lambertini« i »Sveta Katarina Sijenska«. 


, 

JURKOVIĆ JANKO. Rođen 1827. u Slavonskoj Požegi, umro kao šk. nad- 
zornik 1889. u Zagrebu. Pisac realistički pisanih pripovijesti prožetih dobro- 
ćudnim i širokim humorom (Pavao Ćuturić, Sudbina jarac, Memoari stare 
grešlje, Timcotija Patkov 1 dr.), komedija, putopisa, komične pjesme »Kako su 
se zavadili psi, mačke i miševi«, i raspravaA iz područja estetike. 


KARAMAN LJUBO, povjesničar i ravnatelj ureda za čuvanje povijesnih 
i umjetničkih spomenika. Rođen 15. VI. 1886. u Splitu. Napisao je mnogo 
rasprava o najstarijoj hrvatskoj povijesti, o Klisu, Solinu, Dioklecijanovoj 
palači i o umjetničkim spomenicima u Dalmaciji. Glavna su mu djela: »Iz ko- 
lijevke hrvatske prošlosti« i »Dalmacija kroz vjekove«. 


. KATALINIĆ JERETOV RIKARD: Rođen 1869. u Istri. izabrane njegove 
pjesme »S moje lire« izdala Mat. Hrv. 1904. Istaknuo se crticama »Inje«. Kao 
dječji pjesnik surađivao je u »Smilju« i napisao knjigu »Priče za djecu«. 


KIŠPATIĆ MIŠO, prirodoslovac, sveučilišni profesor. Rođen 1851. u Osi- 
jeku, umro 1926. u Zagrebu. Prvi Hrvat, koji strogo znanstveno proučava nauku 
o razvitku i sustavu kore zemlje (geologiju) i rudstvo (mineralogiju). Pokraj 
vrlo mnogih naučnih rasprava, pisanih hrvatskim i njemačkim jezikom, pisao 
je i djela za široko općinstvo: »žŽivotinje« (1872. i 1875.), »Slike iz rudstva« 
(1878.), »Slike iz geologije« (1880.), »Iz bilinskoga svijeta« (1884. 1885. i 
1889.), »Kukci« (1886. i 1887.), »Ribe« (1893.). 


KLAIG VJEKOSLAV, hrvatski učenjak, povjesnik, pisac i glazbenik 
1849.—1928. Najveće mu je djelo »Povijest Hrvata«. 


KORNER JERONIM, lirik tihe sjete i vjerskih osjećaja. Rođen 1909. u ' 


Hercegnovom. Izdao je zbirke: »Blistavi rub«, »Ljeto i vječnost«, »Ljubav 
neba«, »U hramu cistercita« i izbor »Obasjane staze«. 


KORNER THEODOR. Rođen 1791., pao na bojnom polju 1813. u ratu za 
slobodu Njemačke. Ostavio je zbirku pjesama »Lira i mač« (1814.). Po nje- 
govoj drami »Zrinski« (1812.) sastavio je Badalić libreto za Zajčevu operu 
»Nikola, Šubić Zrinski«. 

KOSOR JOSIP, pripovjedač i dramski pisac. Rođen je u Trbounju u Dal- 
maciji 1879. Poznatija su mu djela »Požar strasti«, »Rasap«, i »Mime«. 


KOVAČIĆ ANTE (1854.—1889.). U svojim romanima »Baruničina ljubav- 
i »Fuškal« prikazuje pokvarenost gospodskog društva, a »U registraturi« crta 
zagorske seljake i napose seljačkog sina, koji postaje gospodinom i propada 
u pokvarenom gospodskom društvu. Kovačić je pisac silne mašte i jetke satire. 

KOZARAC JOSIP (1858.—1906.) opisuje Slavoniju. Žigoše mane slavon- 
skih seljaka, ponajviše žena, koje su često krive da selo propada. a zemlja do- 
lazi u ruke stranaca. On uči, da se treba povratiti k selu i zemlji. Glavni su 
mu romani: »Mrtvi kapitali«, »Među gvijetlom i tminom« i pripovijetke: 
»Tena«, »Mira Kodolićeva«, »Oprava«, »Tri dana kod sina« i »Rodu u pohode«. 


KOZARČANIN IVO. Rodio se 1911. u bosanskoj Dubici, a poginuo je 
1941. u Zagrebu. Napisao je nekoliko romana iz pokrajinskog života i knjigu 
novela »Tihi putovi«. Knjige pjesama »Mrtve oči«; lirika za omladinu »Sviram 
u syiralu«; omladinska proza »Mati čeka«. 

KRANJČEVIĆ SILVIJE STRAHIMIR (1865.—1908.), hrvatski pjesnik. 
Kranjčević je jedan od najvećih hrvatskih pjesnika, a pjeva hrvatskoj domo- 
vini ili u svojim pjesmama prikazuje društvene patnje. Pri kraju svoga života 
zapao je u duboku tugu i očaj. Cjelokupna njegova djela izašla su u novije 
vrijeme u četiri knjige u Zagrebu. ' 

KREŠEVLJAKOVIĆ HAMDIJA, profesor i povjesničar. Rođen 6. IX. 
1890. u Sarajevu. Pisao je za omladinu odgojne i zabavne članke i priređivao 
školske knjige. Sustavno obrađuje prošlost hrvatskih muslimana u Bosni i 
Hercegovini, 


KUČERA OTON (1857.—1931.). Osim naučnih rasprava pisao je »Crte o 
magnetizmu i elektricitetu«, »Naše nebo«, »Vrijeme«, »Valovi i zrake«. 


KURELAC FRAN, jezikoslovac, sabirač narodnoga blaga i prevodilac. 
Rođen 1811. u Bruvnu u Hrvatskoj, a umro u Zagrebu 1874. Od mnogih nje- 
govih djela ističemo: »Recimo koju«, »Runje i pahuljice«, »Jačke ili narodne 
pjesme ugarskih Hrvata« (1871.) i »Mulj govora ili o barbarizmih«. 


ČAČKOVIĆ-LADANJSKI MIROSLAV (1865.—1930.). Bio je urednik , 


»Liječničkog vjesnika«. Matica Hrvatska izdala mu je pripovijesti »Iz liječni- 
kove duše« (1924.). j 


LAGERLOF SELMA, švedska pjesnikinja. Rođena 1858. Stekla svjetsku 
slavu romanom »Gčsta Berling« (1891.). Građu za svoja djela crpe iz domaće 
povijesti. Poznata su joj djela »Legenda o Kristu« i »Jeruzalem«; u »čudesnom 
putovanju Nilsa Holgerssona s divijim patkama« pruža djeci i puku vjernu 
sliku svoga naroda i zemlje. 

LENDIG IVO, novinar i pjesnik u Zagrebu. Rođen 4. VI. 1908. u Janjini. 
U svojim pjesmama toplo prikazuje seljački život dalmatinske Hrvatske, zatim 
svoje doživljaje i bolove, praćene s velikim pouzdanjem u Boga. Izdao je knjige 
»Pjesme« i »Angelusi«. 


LOCKE JOHN (1632.—1704.), engleski mudroslovac (filozof). Pisao je 
rasprave iz mudroslovlja i uzgoja. 

LOVRETIĆ JOSIP, svećenik. Rođen 1865. u Otoku u Slavoniji. Piše pri- 
povijetke i crtice iz slavonskoga života: -»Marica«  (1887.), »Dvije sestre« 
(1889.), »U oči biskupova dana« i dr. Najvažniji su mu radovi o narodnom 
životu i običajima: »Narodna nošnja u Privlaki i Otoku«, »Otok, narodni život 
i običaji«, »Pozlatinski vezovi u mojim sobama«. 

LUBBOCK JOHN (čitaj Lobok Džon), engleski prirodoslovac i političar. 
Napisao je više rasprava iz prirodnih nauka, a najpoznatije mu je djelo »Za- 
dovoljstvo u životu«. Živio je u 19. stoljeću. 

MARDEN ORISON SWET, američki književnik iz 19. st. Napisao je 
mnogo knjiga o radu i uspjesima u životu. Više njegovih djela prevela je Jelka 
Plivelić na hrvatski jezik (»Samopouzdanje vodi k pobjedi«, »Volja i uspjeh«, 
»Upotrijebi darovitost svoju« i t. d.). 

MARKOVIG6 ZDENKA. Rođena 1884. u Požegi. Izdala pripovijetke i crtice 
»Led« (1920.), »Kuća u snijegu« (1922.) i »Prozori moga djetinjstva«. Prevodi 
djela iz poljske književnosti. 

MAŽURANIĆ FRAN (1859.—1928.), pisac umjetničkih, duhovitih i toplih, 
često rodoljubnih crtica. Napisao je zbirke: »Lišće« i »Od zore do mraka«. 


MERIMEE PROŠPER (1803.—1870.), francuski književnik. Najpoznatije 
su mu novele »Colomba« (1840.) i »Carmen« (1845.). Izdao je i tobožnje ilirske 
narodne pjesme »La Guzla« (1827.). 


MIHANOVIĆ ANTUN. Rođen u Zagrebu 1796., umro u Klanjcu 1861. 
Pjesnik je hrvatske narodne i državne himne »Lijepa naša domovino«, koja je 
tiskana u časopisu Danici g. 1835., a spjevao ju je pjesnik nadahnut ljepotom 
prirode u Zelenjaku, uvali, kojom protječe Sutla ispod Cesar-grada kraj Klanj- 
ca. Himnu je uglazbio Josip Runjanin (1821.—1878.), a konačnu instrumen- 
taciju udesio Jakov Gotovac 1941. Zadnja kitica Lijepe naše je izmijenjena po 
odredbi Poglavnika. 

MILČINOVIĆ ANDRIJA (1877.—1937.), hrvatski književnik, rodom iz 
Siska. Napisao je veći broj pripovijesti i crtica (»Zapisci«, »Pod hranom«, 
»Mali ljudi«). 

MOLIERE JEAN BAPTISTE POQUELIN (1622.—1673.), francuski pisac 
komedija, glumac. Živio za Louisa (Ljudevita) XIV.; oštri kritičar društvenih | 
poroka s neobičnom sposobnošću izrazitog crtanja značajeva. Najznatnija su 
mu djela: »Kaćiperke«, »Učene žene«, »Tartuffe«, »Misanthrope«, »Škrtac«, 
»Umišljeni bolesnik« i »Građanin plemić«. 


NAMETAK ALIJA, pripovjedač. Rođen 1908. u Mostaru. Crta život hr- 
vatskog muslimanskog svijeta u Enjizi »Bajram žrtava« i »Dobri Bošnjani«. 


NAZOR VLADIMIR. Rođen 1876. u Postirama na Braču. Učio u Splitu, 
Gracu i Zagrebu prirodoslovne nauke. Službovao je kao profesor i ravnatelj u 
Dalmaciji, Istri i Zagrebu. Izdao je mnoge zbirke pjesama i priča, među kojima 
se ističu: »Hrvatski kraljevi«, »Istarska sela i gradovi«, mitski ep »živana«, 
životinjski ep »Medvjed Brundo« (1915.) i romantički ep »Utva zlatokrila«. 
Pripovjedalački njegov rad je također obilan: »Krvavi dani«, »Veli Jože« 
(1908.), »Stoimena«, »Istarske priče«, »Priče iz djetinjstva«, »Priče s otoka, 
grada i sa planine«, »Šarko« i »Pastir Loda« i dr. Prevodio je sa stranih 
jezika, a i njegova su djela prevođena. 

CIHLAR (NEHAJEV) MILUTIN. Rodio se u Senju 1880., umro 1931. 
u Zagrebu. Kao književnik pisao je drame, romane, kritike, povijesno-političke 
rasprave i sl. Najznatniji su mu romani »Bijeg« i »Vuci«. 

NOVAK VJEKOSLAV. Rodio se 1. I. 1859. u Senju, a umro 20. IX. 1905. 
u Zagreku. Bio je učitelj, pa zatim profesor glazbe na učiteljskoj školi u Za- 
grebu. Napisao je mnogo pripovijedaka i romana, od kojih su poznatiji: »Pod 
Nehajem«, »Podgorske pripovijesti«, »Dva svijeta«, »Tito Dorčić«. U svojim 
djelima opisuje život Hrvatskoga Primorja, osobito Senja, prikazuje društvene 
Prilike u selu i gradu, a obrađuje i sadržaj iz umjetničkog svijeta. 

OGRIZOVIĆ MILAN. Rodio se u Senju 12. II. 1877., a umro 25. VIIL 
1923. u Zagrebu. Bio je profesor srednjili škola i glumačke škole u Zagrebu. 
Pisao je pjesme, pripovijetke, drame i kritike. Od djela mu je najpoznatija 
drama »Hasan-aginica«, spjevana prema istoimenoj narodnoj pjesmi. U pri- 
godnoj aktovci »Slava njima« oživio je ličnosti iz ilirskog preporoda. 

PAVELIG MILAN, isusovac. Rođen 1878. u Krivom Putu. Izdao knjige 
pjesama »Iz zakutka« (1902.) i »Pjesme« (1813.). Preveo latinske himne, 
Obrednik, Marulićevih »Pedeset priča«, Manzonijeve »Zafučnike« i izdao zbirku 
prijevoda »Iz duhovne lirike«. Umro u Zagrebu 14. VI. 1939. 


PAVLINOVIG MIHOVIO, svećenik i političar, neustrašivi narodni vođa i 
govornik. Rodio se u Podgori kod Makarske 1831., gdje je i umro 1887. Pjevao 
je pjesme, sabirao narodne riječi, pjesme i sl. Od izdanih knjiga spomena su 
vrijedne »Pjesme i besjede«, »Različiti spisi«, »Hrvatski razgovori«, -»Ognji- 
štar« i dr. 


POLIĆ NIKOLA, pjesnik. Rođen 1890. u Sušaku. U pjesmama, koje su 
mu objavljene u zbirci »Jučerašnji grad« (1936.), odlikuje se opisima vlastitih 
duševnih stanja u dotjeranom obliku. 


POLJAK IZIDOR. Rodio se u Bednji u Hrvatskom Zagorju 7. V. 1883., 
umro u Brčkom 21. VIII. 1924. Bio je vjeroučitelj i župnik u Bosni. Izdao je 
zbirke: »Pjesme« i »Sa Bijelog brda«. 


POPARIĆ BARE. Rođen 1865. u Novom kod Trogira. Svršio je bogoglo- 
viju u Zadru i Gorici, a filozofiju u Zagrebu. Bio je profesor u Splitu, Bakru 
i Zagrebu. Živi u mirovini u Zagrebu. Napisao je »O pomorskoj sili Hrvata u 
doba narodnih vladara«, »Doživljaji hrvatskih pomoraca«, »Pregled povijesti 
pomorstva« 2 sv.; »Povijest senjskih Uskoka«, »Galioti« i dr. 


PRERADOVIĆ PAULA, unuka Petra Preradovića, austrijska pjesnikinja. 
Rođena 1887. Opisuje u njemačkim pjesmama čar Jadranskoga mora i povi- 
jesnu veličinu Dubrovnika. Napisala je i životopisni roman svoga djeda »Pero 
i Pava«. 

PRERADOVIĆ PETAR (1818.—1877.), pjesnik u vrijeme preporoda. Po- 
znate su njegove domoljubne pjesme: Zora puca, Putnik, Rodu o jeziku, Jezik 
roda moga, Naša zemlja, Na Grobniku i t. d. Duboke su mu misaone pjesme: 
Bogu, Smrt, Starac klesar i dr. Napisao je i dramu »Kraljević Marko«, u kojoj 
veliča ratarsko zanimanje, koje hrani svijet i promiče nar. prosvjetu. U' epu 
»Prvi ljudi« prikazuje život i patnje čovječjega roda. 

PUŠKIN ALEKSANDAR (1799.—1837.), prvi ruski umjetnik pjesnik, 
koji je postao uzorom u umjetničkom stvaranju kasnijim velikim ruskim 
piscima. Od njegovih pjesničkih djela najvažnija je drama »Boris Godunov« i 
roman u stihovima »Evgenij Onjegin«, u kojem je prikazan divni lik Tatjanin. 

RATKOVIG STJEPAN, državni tajnik ministarstva nastave u Zagrebu. 
Rođen 1878. u Glini. Napisao je »Slijepi i njihovo odgajanje«, »Savremeno sta- 
ranje za djecu i mladež«, a u zajednici sa Stjepanom Bosancem »Čitanku za 
odrasle nepismene«. 

SABIG MARIN. Rođen 10. III. 1860. u Starigradu na Hvaru, a umro 12. 
VI. 1923. u Visu. Pisao je kritike i pjesme; izdao je zbirku »Trenutci«. Naj- 
ljepše su mu pjesme vjerskog sadržaja. 

SAINT-SIMON LOUIS DE ROUVROY (1675.—1T55.), francuski pisac 
memoara s dvora Ljudevita XIV. 

SCHILLER FRIEDRICH (1759.—1805.), njemački književnik. Glavni mu 
je rad na polju drame: »Razbojnici«  (1781.), »Don Carlos«, »Wallenstein«, 
»Marija Stuart«, »Djevica Orleanska«, »Vjerenica Messinska« i »Vilim 'Tell«. 


SCOTT WALTER (1771.—1832.), engleski književnik. Obrađuje u broj- 
nim romanima povijest Škotske u 17. i 18. st. (»Waverlay« 1814, »Ivanhoe« 
1820.). Cštro ocrtanim karakterima i vjerno oslikanim prilikama stvorio je 
povjesnički roman 19. st. 

SELJAN MIRKO I STEVO, Karlovčani. Mirko (1871.—1913.) je hrvatski 
svjetski putnik i istraživač. Putovao po Abesiniji s bratom Stevom. Neko vri- 
jeme bio je tamo i upravitelj (ras) jedne pokrajine pod negvsom Menelikom. 
Putovao po Braziliji i Perdu, gdje je u prašumi ubijen. Ostavio je etnografskom 
muzeju u Zagrebu dragocjenu zbirku. 

SHAKESPEARE WILLIAM (ŠEKSPIR) (1564.—1616.), najveći engleski 
dramatik. Za razliku od tadašnje francuske drame zabacuje jedinstvo mjesta 
i vremena. Drame su mu građene na priči (»Romeo i Julija«, »Otelo«, »Mle- 
tački trgovac«), na kronikama (»Hamlet«, »Kralj Lear«, »Macbeth«), na po- 
vijesti (drame o engleskim kraljevima, nadalje: »Koriolan«, »Julije Cezar«, 
»Antonije i Kleopatra«) ili na šalama i pošalicama (»Kako vam drago«, »Ukro- 

. ćena goropadnica«, »Vesele žene Windsorske«, »Mnogo vike ni zašto«, »San 
ljetne noći«). 

SIENKIEWICZ HENRIK, jedan od najvećih poljskih i svjetskih pisaca 
20. st. Pisao je povijesne romane: »Ognjem i mačem«, »Potop«, »Pan Volo- 
dijovski«, »Križari«, »Quo vadis?«; društvene romane »Bez đogme« i »Poro- 
dica Polanjeckih« i znatan broj pripovijesti. Bio je najčitaniji poljski pripovje- 
dač. Napisao je i putopisni roman »U žarkoj Africi«. 

SMILES SAMUEL. Rođen 1812. u Haddingtonu u Škotskoj, a umro 1904. 
u Londonu. Njegova pučkim načinom pisuna poučna djela o moralu prevedena 
su gotovo na sve evropske jezike: »Samopomoć«, »Značaj«, »Život i rad«. Opi- 
sao je i živote nekih izumitelja (Stevensona, Bultina, Natta i dr.). 

ŠENOA AUGUST (1838.—1881.), prvi hrvatski pravi romanopisac, pjesnik 
stare hrvatske slave, grada Zagreba. Rodoljubne su mu pjesme: Budi svoj, Na 
Ozlju gradu, Smrt Petra Svačića, Fratarska oporuka it. d. Romani: »Zlata- 
rovo zlato«, »Seljačka buna«, »Diogenes« i »Kletva« živo prikazuju prošlost 
hrvatskog naroda. Osim romana pisao je pripovijesti i novele: »čuvaj se senj- 
ske ruke«, »Mladi gospodin«, »Prijan Lovro«, »Vladimir«, »Prosjak  Luka«, 
»Branka« i druge. Djela su mu prožeta domoljubljem. 

ŠENOA MILAN, sin Augusta, sveučilišni profesor zemljopisa i književ- 
nik. Rođen 1869. Pisao »Kvarnerske pripovijesti«, »Exodus«, »Iz kobnih dana«, 
komediju »Kako vam  drago«, povjesničke drame »Kneginja Dora«, »Ban 
Pavao«, putopise, uspomene o Augustu Šenoi »Moj otac«. 

ć ŠIMUNOVIG DINKO. Rođen 1873. u Kninu, a umro u Zagrebu 1933. Na- 
prao je pripovijetke: »Mrkodol«, »Alkar«, »Duga«, »Mulike«, »Sa Krke i Ce- 
Bg entaa, »Đerdan« romane »Tuđinac« i »Porodica Vinčić«. Poznata mu 
je knjiga uspomena »Mladi dani«. Poslije smrti objavljene su njegove »Po- 


smrt i iZ s : ž i : š < 
e novele«. Šimunović je pjesnik dalmatinske Zagore. Jezik mu je bujan 1 

ŠIROLA BOŽIDAR. Rođen 1889. u Žakanju kraj Karlovca. Napisao je 
»Pregled povijesti hrvatske muzike«. Uglazbio je mnoge pjesme starijih i no- 
vijih hrvatskih pjesnika. Poznatije su mu skladbe oratorij Sv. Ćirila i Metodija, 
Žrtva Abrahamova, obrađena prema starom Vetranovićevu skazanju Posveti- 
lište Abrahamovo, nadalje opera »Citara i bubanj«, u kojoj obrađuje motiv iz 
primorskog života. 


ŠOP NIKOLA, pjesnik. Rođen u Jajcu 1904. Zbirke lirike: »Isus i moja 
sjena«, »Pjesme siromašnog sina«, »Od ranih do kasnih pijetlova«. Piše pjesme 
u prozi o svom rodnom kraljevskom Jajcu. Prevodi s latinskog. 

THIERS ADOLPHE, francuski državnik i povjesničar 19. st. Najpozna- 
tija su mu djela o francuskoj revoluciji i carstvu. 

POLSTOJ NIKOLAJEVIG LAV, grof. Rođen 1828. u Jasnoj Poljani, a 
umro 1910. u Astapovu. U mirnoj sredini Jasne Poljane pisao je velike romane 
»Vojnu i mir«, »Anu Kareninu«, »Uskrsnuće« i dr. Tolstoj crta rusku dušu, 
narodni život i običaje. Svojim perom oživljava nesamo glavne junake, nego i 
sporedne ličnosti i čitavo mnoštvo. 

TREŠČEOC-BOROTA VLADIMIR. Rođen 1870. u Topuskom. Bia je drž. 
činovnik u Bosni, zatim intendant zagrebačkog kazališta. Napisao je mnogo 
pripovijedaka i roman »U malome svijetu«. 

TRNSKI IVAN (1819.—1910.), upravni časnik. Bavio se Ic fišćvnošću od 
rane mladosti do duboke starosti, pa mu je rad obilan i raznovrstan. Izvorna 
mu se djela i prijevodi odlikuju pravilnim jezikom. Pjesme se mu prožete 


rodoljubljem. (Junak sam iz Like; Oj Banovci; Ljubimo te, naša diko; Oj 


talasi mili, ajte; Oj jesenske duge noći, i dr.). Od pripovijedaka najpoznatija 
mu je »Učitelj Dobrašin«. 

. TRUHELKA JAGODA, hrvatska književnica. Izdala je više knjiga za 
mladež, od kojih su poznate: »Naša djeca«, »U carstvu duša«, »Zlatni danci«, 
»Pipo i Pipa« i dr. 

TUKIDID, oko 460—400. pr. Kr., Atenjanin, najveći grčki povjesničar, 
osnivač znanstvene povijesne nauke. j 

TURGENJEV SERGEJEVIĆ IVAN (1818.—1883.), veliki ruski  pripo- 
vjedač. Ostavio je dubok trag nesamo u ruskoj književnosti, nego i u drugim 
književnostima. Naši su se realistički pisci ugledali u nj, a gotovo sva njegova 
djela prevedena su na hrvatski jezik. Glasovite su mu »Lovčeve bilješke«, pa 
romani: »U predvečerje«, »Oci i djeca« i »Novi rod«, a bezbroj krasnih novela 
donio mu je zasluženi naziv kralja novele. ' 

VIDRIG VLADIMIR (1875.—1909.), rođen Zagrepčanin, pjesnik lijepoga 
umjetničkog oblika. 

VODOPIĆ MATO, rođen 1816. u Dubrovniku, gdje je i umro 1893. Bio je 
svećenik i biskup dubrovački. On je pripovjedač dubrovačke okolice, a naj- 
ljepše su mu pripovijesti »Tužna Jele« i »Marija Konavoka«. 

WIESNER LJUBO. Rođen 1885. u Zagrebu. Piše pjesme, književne pri- 
kaze i rasprave. Izdao je zbirku »Pjesme« (1926.). 


———— 

Pogovor 


Državni tajnik u ministarstvu nastave g. prof. Marko Veršić 
povjerio je u mjesecu lipnju 1941. g. Društvu hrvatskih srednjo- 
školskih profesora, da izradi prijedlog za sastavljanje hrvatskih 
čitanaka u srednjim školama. Društvo je sazvalo profesore stručnjake 
na dvije sjednice i predalo ministarstvu nastave stručan prijedlog, 
na osnovu kojega je državni tajn.k g. prof. Marko Veršić predao 
sastavljanje hrvatskih čitanaka I.—lV. i VII.—VIII. gg. profesorima 
Vjekoslavu Štefaniću, Pavlu Tijanu i meni. Kako sam već joke 
pripravljao građu za čitanke, to smo za osnov čitanke za 1—iII, 
III.—IV. razred uzeli plodove moga dosadašnjega rada, a kod sre- 
đivanja gradiva pomagali su mi g. Tijan u nešto većoj, a g. Štefanić 
u manjoj mjeri. Osim gg. Tijana i Štefanića pomogli su svojim pri- 
jedlozima za štiva još ova gospoda: sveučilišni profesori dr. A. Barac 
i dr. V. Petz, te ravnatelji i nastavnici srednjih škola: Z. Doroghy, 
dr. J. Dujmušić, P. Grgec, dr. M. Ille, gđa Kovačević, dr. M. Kralj, 
A. Nametak, M. Neorčić, O, Ostermann, S. Pavičić, S. Pelc, 1. Renđeo, 
Šepić, L. Tompa, S. Trontl, dr. V. Vogrin, J. Vrana i dr. 


Prvotno je zamišljena čitanka za sva četiri niža razreda kao jedna 
cjelina, ali se poslije radi prevelikog opsega moralo od toga odustati 


i knjiga podijeliti u dva sveska, jedan za I—IL r., a drugi za 
111.—1IV. razred. 

U ovoj je čitanci ujedno dan prvi pokušaj, da se neka štiva i 
pjesme ilustriraju izvornim crtežima. Crteže su izradili g&.: prof. 
A. Kuman, J. V. Meissner, K. Mijić, Zdenka Sertić i Jeronim Miše. 

Iskreno sam zahvalan ocjenjivačima ove knjige gg. dru. Blažu 
Jurišiću i Stjepanu Pavičiću, koji su me upozorili na neke propuste. 
Njihove sam opaske mogao s uspjehom gotovo u cijelosti prihvatiti. 


Dr. M. UJEVIĆ 

Hrvatska domovina (Antun Mihanović) 

Kaj (Dragutin Domjanić) . 

Na dačkom putovanju (Ante Kovačić) 

čuvajte me! (L. Ladanjski) . 

Povratak u djedovski dom (Ksaver Sana Đalski) š 

Majka (Hans Christian Andersen) 5; : 

Badnjak Hrvatske majke (Ignac Horvat) 

Ženidba sirotka Halila (Narodna pjesma) 

Sarajevo, esnafska republika (Hamdđija Kreševljaković) 

Franklin Benjamin 

Izbor zvanja 
Gabarić Vilko 

Toranj 
Galović Fran 

Crn-bel 

Lastavica . š 
Goethe Johann Wolfgang 

Granit 

Grgec Petar 

Grčki mudrac Diogen . g 

Trostruki rad — trostruke Ri dncnR 
Hangi Antun 

Oružje bosanskih muslimana 
Hedin Sven : 

Konđor 

Mississippi 
Hitler Ađolf 

iz moje mladosti 
Homer 

Plač Ahilejev za drugom Patroklom 
Horvat Ignac 

Badnjak hrvatske majke 
H.I. 

Don Frane Bulić 
Horvai Josip 

Noćne tajne morskih dubina 
Horvat—Kiš Franjo 

Čačkalice 
Horvat Rudolf 

Junačka smrt Nikole Zrinskog 
Hugo Victor 

Juriš na katedralu . 
Irving Washington. 

Alhambra 
Ivanišević Frane 

Poljica i poljička junakinja Mile Gojsalića 

Pregled dnevnoga pa i počinka . 
Ivšić Milan 

Selo u jeseni , 

. Zima u slavonskim selima : 
Jakovljević Ilija 

Vaga 
Jedvaj Josip 

O Božiću 
Jurkić Štefa 

Gruda snijega 
Jurković Janko 

Žetva u Slavoniji 
Karaman Ljubo 

Na ruševinama slaroga Solina 
Katalinić Jeretov Rikard 

Manje riječi — više čina . 

Na tvoj grobak 
Kišpatić Mijo . 

Eskimski pas 

Klaić Vjekoslav 
Ban Mlađen 
Bitka na Krbavskom bolju 
Neznana junakinja . . 
Hrvatska straža u Španjolskoj 
Jadransko more 
Korner Jeronim 
Angelus u Mariji Bistrici . 
Korner Theodor 
Govor _ Nikole Zrinskoga 


Kosor Josip 


U arsenalu . 4. 
Kovačić Ante 

Iz djetinjstva Ivice Kičmanovića 

Na đačkom putovanju . . 
Kozarac Josip 

Slavonska šuma 

Tri dana kod sina . 


Kozarčanin Ivo 
Visibabe 
Krajač Ivan 
Mirila_. s 
Kranjčević Silvije Strahimir 
Hrvatskoj, majci . 
Na Nehaju . +4. 
Plani okom . “ 
Vjekovnomu iočeniku ž 
Zavjet 
Kreševljaković Hamdija 
Hadžabdinca 
Halal para 
Sarajevo — ontiaitiika apiodišiko 
Kučera Oton 
Arhimed * 
Sila mišića . 
Kurelac Fran 
Mladost zanesenost . 
Sve u svoje vrijeme R 
Značenje i vrijednost povijesti . 
Ladanjski Ladislav 
čuvajte me! 
Lagerlof Selma 
o Sveta noć 
Lendić Ivo 
Jemanje 

Lockke John 
Vježbanje i navika . 
Lorch Hermann 
Najbolji sastavak 
Lovretić Josip 
Krstari . i i 
Pregled dnevnoga sit i počisa u u otet: 
Lubbock John 
Vrijednost vremena 
Lučić Pero 
U splitskom kraju . . > 
Lukino Evanđelje 
Govor na gori . 
Marden Ovison Swet 
Jaka volja . 
Raduj se tuđoj sreci 
Marković Zdenka 
U svetištu vinogorskom 
Mažuranić Fran 
Mladost — radost . 
S puta po Africi 
Medđvecky Karol 
Detva 
Međimurec Mijo 
Božićni običaji u Hlebinama . 
Merimć Prosper 
Jedan, koji nije bio pozvan na svadbu . 
Mihanović Antun 
Hrvatska domovina 
Mikac Jakov 
Vilija Božja . 
Milčinović Andrija 
Iseljenik 
Moliere Jean-Baptiste 
Harpagon nagovara kćerku 
Nametak Alija 
Zmaj od Bosne . 
Narodna pjesma 
Braća zidaju grad . 
Đerzelezovo bclovanje . 
Gavrani javljaju smrt Petra Daničića 
Hajduk Radojica i Gospa od Vrhpoljca 


Hrvatka djevojka preobražava se u Hrvu beefalifara ć 


Junakova smrt . : 
Kuga umorila Srmu . . 

Majka Margarita 
Mlada košuljicu prala . 
Na okladi dobio djevojku . 
Slijepa nevjesta 
Služio je kralja pekao 
Smrt ličkog Mustaj-Bega . 
Sova i orao 
šuma će se hladna ishoditi 
Teško drugu bez druga 
Teško sestri bez brala, a Sida ie ne ira 
Tomić Mihovil. i Tešnjanin Alija . 
Udbinjeni Turci i Senjani . < 
Udaja Mare, kćeri serdara Šurkovića : 
Zidanje džamije Ferhadije . 
Ženidba sirotka Halila 
Narodna priča 
Smrt bogatog Dubrovčanina 
Nagor Vladimir 
Galijotova pesan 
Molitva . ; a 
Petar Krešimir Veliki S. 
Pod palubom 
Tomislav 
Na Marjanu 
Šuima spava 
Nehajev-Cihlar Milutin 
Senj ' 
Nikolić Rikard 
Suša 
Novak Vjenceslav 
Bura na moru . 
Ribolov u noći . 
U prosjačkoj kući . 
Uskoci 
Nyior& Jozsef 
Božić staroga pastira . 
Ogrizović Milan 
Kod »Sedmerice« 
Osterman Olga 
Katarina Zrinska 
Pavelić Ante, Poglavnik 
Ustaška pjesma 
Pavelić Milan 
Lan . 

Pavlinović Mihovil 
Primorje i Primorci 
Petea Vlađo — Srkulj Stjepan 
Mongoli u Hrvatskoj 
Plinije Gaj' 
Pozdrav Tacitu 
Pogačić Milka 
Prvi put u kuhinji . 
Polić Nikola 
U rano ljeto . 
Poljak Izidor 
Mati 
Poparić Bare 
Sandalj Hranić . 
Preradović Paula 
Putnik 
Strađun . 
Preradović Petar 
Pozdrav domovini 
Putnik go 
Puškin Aleksander Sergejević 
Molitva . 
Ratković Stjepan 
Kako biljke osjećaju 
Sabić Marin 
Tiho škropi . 
Saint-Simon 
Petar Veliki 
Schiller _ Friedrich . 
Kneževska krv za volovsku krv 
Scott Walter 
Turnir u Ashbyu 
Seljan Mirko i Stevo 
U Andama . 
Shakespeare William 
Kralj Lear i njegove tri kćeri . 
Polonijev savjet sinu Laertu . 
Sienkiewicz Henryk 
Urzo oslobađa Ligiju 
Sigmund Josip 
Planinski pašnjaci u Bosni A 
Utisci s visokih planina Herceg-Bosne 
Smiles Samuel 
Srčanost . 
Vršenje dužnost 


Strana 
228—-230 
11—12 
436-—438 
45—48 


335 


213—214 


54—955 
295-—299 


502—-503 
53—54 


454 

358—363 
235 

357—858 
400—-401 
421—426 
384—387 


433—4355 
462 


405-—412 


201—204 
181— 182 


482—485 
489—490 


Srkuljeva zbirka 

Mongoli u Hrvatskoj 

Nioba 
Sturm Stefan 

Radna služba 
Šenoa August 

Budi svoj 

Fratarska oporuka . 

Hrvatskom. sinu 

Poires u Zagrebu . 

Zagrebu ' 
Šenoa Milan 

Gibanje mora 
Šimunović Dinko 

Sinjski alkari 
Širola Božidar 

U Dobrinju na Krku . 
Šoltesova Marathy Elena 

Požar u Martinu 
Šop Nikola 

šum pšenice 
Štefanić Vjekoslav 

Baščanska ploča 
Teogniđ 

Savjeti Kirnu 
Thiers Ađoiphe 

Smrt Napoleona I. 
Tolstoj Nikolajević Lav 


Bog je spor, ali dostižan . 


Treščec-Borota Vladimir 
Uspon i pad 
Trnski Ivan 
Kulin ban 
Lička 
Truhelka Jagoda 
Anica šije 
Bogorodičine trešnje 
Prirodne krasote 
Bakica 
Tukidid 
Značaj Perikiov 
Turgenjev Ivan 
Prosjak . 
Turić Đuro 
Turski sud . 

Ujević Ivan 
Božićni blagdani 
Vidrić Vladimir 
Ljetno podne 
Vodopić Mato 
.Badnjak u Konavlima . ; # ji 
Povratak broda s motskog puta . 
Vokić A. 
Od Medka do Obrovca . 
Wiesner Ljubo 
Blago veče . 
“Živić Viktor 
Knez Vuk Frankopan kao vitez i kao govornik 
Kraljevski Knin 


* * * 

Car Maksimilijan i Albrecht Diirer 
* + še 

Marko Polo 
* * * 


Sjeverni jelen ili sob 
sa e j 
Tizianov kist 


* #k šk 


Rod Zrinskih i Frankopana u hrvatskoj povijesti 


| doje : SSA IN 

— omna_ 3 


Cijena Kn. 90: — 


Ova se knjiga ne smije prodavati skuplje ni jeftinije od 
označene cijene 

